
SAATESANAT 
Simone Weil: eurooppalaisen ihmisen muotokuva 


imone Weilin ajatukset työstä, kauneudesta, vallasta ja ihmisen us- 

konnollisuudesta ovat puhutelleet monia ihmisiä. Weiliä on usein 
sanottu mystikoksi, mutta hän oli myös merkittävä yhteiskunnallinen 
ajattelija. Hänen mystikonpiirteitään voidaankin pitää eräänlaisena 
poikkeuksellisena herkkyytenä, todellisuudentajuisuutena ja kykynä 
nähdä oman aikansa ytimeen. Nykyajan näkökulmasta Weilin voisi lu- 
kea 1900-luvun merkittävimpien kulttuurifilosofien joukkoon. Hän oli 
sekä oman aikakautensa filosofinen muotokuva että eräänlainen käy- 
tännöllisen järjen henkilöitymä. Suuri osa Weilin ajatuksista sopii pei- 
laamaan myös viime vuosituhannen vaihteen ilmiöitä, kuten totalitaris- 
mien hajoamista Euroopassa, väkivaltaisuuksien uutta esiinnousua eri 
uskontokuntien välillä sekä ihmisten ja kulttuurien kohtaamiseen liit- 
tyviä kysymyksiä. 

Ihmiskäsityksensä osalta Weil oli transsendentaalifilosofi. Hän puhui 
sentyyppisen ihmiskäsityksen puolesta, jonka mukaan toista ihmistä lä- 
hestyttäisiin arvoituksena mutta samalla avoimesti. Vain näin voimme 
päästä toisen lähelle ja hänen salaisuuksiensa jäljille. Samalla vältämme 
valamasta toista ihmistä virheellisten ennakkoluulojen muottiin, ja se 
puolestaan voi muodostaa takeen etiikalle. Vastaavanlaista kohtaami- 
seen liittyvää filosofiaa voisi suositella pyrittäessä ymmärtämään kult- 
tuurien välisiä eroja. 

Simone Weil kuoli vuonna 1943 vain 34 vuoden iässä. Hänen käsitte- 
lemänsä teemat, kuten rakkaus, oikeudenmukaisuus ja kuolema, sekä 
hänen niistä tekemänsä johtopäätökset ovat luullakseni sellaisia, ettei- 
vät ne koskaan kuole. Mikäli Weilin ajattelulle haluaisi etsiä vertailu- 
kohtia, niitä voisi löytää esimerkiksi Friedrich Nietzschen oppineesta 
ironiasta, Samuli Parosen ajatuksen kirkkaudesta, Eeva-Liisa Mannerin 
kielen hienovireisyydestä tai niiden kaikkien yhdistelmästä. Simone 
Weilin esiin nostamat teemat ovat puhutelleet muiden muassa Emma- 
nuel Levinasin ja Martin Buberin kaltaisia ajattelijoita. Weilistä tuli eräs 
ensimmäisistä eksistenssifilosofeista hänen kiinnostuttuaan ihmi-sen 
olemassaolon kysymyksistä parikymmentä vuotta ennen Jean-Paul 
Sartrea ja ennen Martin Heideggerin olemisanalytiikan välittymistä 
ranskalaiseen filosofiaan. Käsitykseni mukaan Simone Weil oli yksi 


viime vuosisadan merkittävimmistä ajattelijoista. Hän oli nykyaikainen 
eurooppalainen ihminen, jonka puheenvuorot kuuluvat edelleen kulttuu- 
rimme avantgardeen. 

Weilin ajatusten kestävyyttä kuvaa se, etteivät ne ole juuri vanhen- 
tuneet. Ne ovat selviytyneet hyvin ajan kuluttavaa vaikutusta vastaan. 
Jatkuva ajankohtaisuus onkin eräs klassisen filosofian tunnusmerkki. 
Weilin ajatukset ovat vuosikymmenten saatossa kasvaneet myös korkoa, 
mistä antaa kuvaa tosiasia, että nykypäivänä hän on tunnetumpi kuin 
omana aikanaan. 

Tämä teos on vuonna 1997 tarkastetun väitöskirjani uudelleenjul- 
kaisu. Tuon ajankohdan jälkeen Simone Weil on saanut uusia ystäviä 
myös Suomessa. Näin voi päätellä siitä, että teosta on kysytty toistuvasti 
sekä minulta itseltäni että Likeltä. Ei ole kovin tavallista, että väitös- 
kirjasta otetaan uusi painos vielä vuosikymmen teoksen valmistumisen 
jälkeen tai että kirja julkaistaan myös pokkarina. Tämä liittynee siihen, 
että teoksen päähenkilö ei ollut kovin tavallinen ihminen. Julkais-tessani 
jälleen uuden laitoksen tästä tutkimuksesta haluan varmistaa teoksen 
saatavuuden, ja teen sen kunnioituksesta Simone Weilin elämäntyötä 
kohtaan. 

En ole nähnyt Weilin filosofiaa esitettävän tässä teoksessa julki- 
tuodun kaltaisena kokonaiskoosteena missään muualla. Siten myös vas- 
tuu alun perin katkelmallisesti esitettyjen ajatusten koostamisesta tä- 
mänkaltaiseksi synteesiksi kuuluu käsillä olevan tutkimuksen kirjoit- 
tajalle. Tämän työn esivaiheet ajoittuvat 1980-luvun lopulle, jolloin 
Platonin filosofiaan kohdistuvan rakkauteni siivittämänä päätin, että 
aloitan tutkimustyöni Simone Weilin filosofiasta. Palattuani aiheeseen 
uudestaan usean vuoden tauon jälkeen en ole pitänyt tarpeellisena 
muuttaa teokseni rakennetta enkä argumentaatiota mitenkään. Alku- 
peräiseen tekstiin on tehty pienehköjä tarkistuksia väitöstilaisuudessa 
esille tulleiden huomautusten perusteella. Muut muutokset ovat ajan- 
tasaistuksia, laajennuksia tai kieliasuun tehtyjä korjauksia. 

Olen edelleen kiitollinen kaikille tutkimukseni valmistumiseen ja 
tarkastustyöhön osallistuneille. Kiitän lämpimästi kustannustoimittaja 
Kristiina Sarastia työni editoimisesta ja toimitusjohtaja Hannu Palovii- 
taa sen sisällyttämisestä Liken julkaisuohjelmaan. Tämä teos sopii luet- 
tavaksi esimerkiksi kirjojeni Dialoginen filosofia (2003) ja Työttömän 
kuolema (2005) sekä teokseni Filosofia räjähti, tulevaisuus palaa — Vähä 
katekismus filosofiselle anarkistille (2005) kanssa. 

Simone Weil ja filosofia 


R anskalainen filosofi Simone Weil (1909-1943) oli 1900-luvun valovoi- 
maisimpia kulttuurikriitikoita. Siksi on hämmästyttävää huomata, 
miten vähän hänen kirjallista tuotantoaan tunnetaan ja että hänen 
filosofiansa on lähes tuntematonta myös useille filosofeille.1 Erityisen 
outoa heikko Weil-tietämys on siksi, että jo yksin hänen elämänsä on mo- 
nen tutkimuksen arvoinen. Weilissä yhdistyi harvinaisella tavalla äärim- 
mäisen individualistinen, sisäänpäin säteilevä mietiskelijä ja sosiaali- 
sesti vastuuntuntoinen kansalainen, filosofi, joka eli niin kuin opetti.2 
Useimmiten Weilin filosofiaa on luonnehdittu eksistentialismiksi tai 
platonistisesti sävyttyneeksi mystiikaksi. Weiliä itseään kuvaavat eksis- 
tentialisti- ja platonisti-nimikkeiden lisäksi ehkä osuvimmin sanat 
”anarkisti”, ”pasifisti”, ”syndikalisti” ja ”synkretisti”. Weiliä voidaan ym- 
märtää sekä henkilönä että näiden ajatussuuntien edustajana kiinnittä- 
mällä huomio hänen filosofiansa motiiveihin ja taustaan. Merkittävää 
Weilin filosofian vastaanoton ja tutkimisen kannalta on se, ettei Weilistä 
milloinkaan tullut muotifilosofia, jonka ajatukset olisivat välittyneet 
laajalle filosofikunnalle. Sen sijaan hänen filosofiansa ja henkilönsä 
presence-luonne perustui sellaisten kysymysten tarkastelemiseen, jotka 
olivat ajankohtaisia Weilin aikalaisten elämässä ja jotka on koettu tär- 


1 Suhteellisen vähäistä Weil-tuntemusta ilmentää jo se, että vain noin puoli sivua tilaa 
antavat hakusanoin ”Weil, Simone” otsikoiduille artikkeleille alan hakuteokset The Ency- 
clopedia of Philosophy (vol. 8, artikkelin laatinut Germaine Br6e, 1967, s. 284) ja The 
Encyclopedia of Religion (vol. 15, artikkelin laatinut William D. Miller, 1987, s. 368). 

2 Simone Weilin aikalainen ja ystävä Albert Camus, joka edesauttoi Weilin teosten 
julkaisemista hänen nimeään kantavassa Gallimardin Collection Espoir -sarjassa, kirjoitti 
11. helmikuuta 1961 ilmestyneessä L'Express-lehden numerossa Weilistä näin: ”Aikamme 
ainoa suuri henki!” Siteerattu John Hellmanin teoksesta Simone Weil — An Introduction to 
her Thought (1982, s. 1). Weilin nauttimaa arvonantoa kuvaa sekin, että Weilin teoksen 
Oppression et libertö esipuheessa ”Note a Vediteur” Camus toteaa (1955, s. 8) Weilin 
esseestä ”Reflexions sur les causes de la libert6 et de l'oppression sociale” ylistävin sanoin: 
”L...] läntinen poliittinen ja yhteiskunnallinen ajattelu ei ole tuottanut mitään yhtä 
läpivalaisevaa ja profeetallista. [(...) la pensee politigue et sociale n'avait rien produit en 
Occident de plus penötrant et de plus prophetigue.]” Myös Camus'n vakuuttelusta riippu- 
matta Weilin filosofia näyttäytyy hänen tekstiensä lukijalle hyvin tarkkanäköisenä ja 
henkevänä ja hänen ajatuksensa yhtä aikaa sekä nykyaikaan sopivina että aina ajan- 
kohtaisina jopa niin, että Weilin ajattelun arvokkuuden on voinut paljastaa vain aika. 

keiksi useina muinakin aikoina. Tällaisia aiheita ovat muiden muassa 
kysymykset kauneudesta, sielun olemassaolosta ja rakkauden merkityk- 
sestä sekä vallan ja väkivallan ongelmat. 

Keskittymällä aiheisiin, jotka ovat aina olleet osa filosofista proble- 
matiikkaa, Weil teki ajattelustaan philosophia perennistä, ”ikuista filo- 
sofiaa”, mutta samalla hän rajasi osan ajatuksistaan oman aikansa ulko- 
puolelle. Osittain varmaan siitä johtuu, että Weilin ajatuksiin ovat myö- 
hemmin viitanneet lähinnä vain ne, joille Weilin filosofiset lähtökohdat 
ovat olleet ennestään tuttuja. Heistä tunnetuimpia ovat Martin Buber, 
Albert Camus, Emmanuel Levinas, Gabriel Marcel ja Jean-Paul Sartre. 
Eräänä osoituksena Weilin filosofian sitoutumattomuudesta aikaan on 
kiinnostus, jota hänen ajatteluaan kohtaan on osoitettu viimeksi kulu- 
neina vuosina. Weilistä ovat kirjoittaneet ja hänen ideoitaan ovat kehi- 
telleet muiden muassa Iris Murdoch ja Peter Winch. 

Weilin filosofialle oli ominaista pyrkimys selvittää, miten voisi olla 
ymmärrettävissä, että vaikka etiikan päämäärät ovatkin jalot, kauniit ja 
hyvät, yhteiselämässä ne eivät toteudu sellaisina. Hänen filosofisen 
kiinnostuksensa lähtökohta on havainto, että mitä pitemmälle moraalin 
teorioissa on edetty, sitä kauemmaksi moraalin käytäntö näyttää etään- 
tyneen kokemuksellisesta todellisuudesta, jota sen on ollut määrä selit- 
tää tai muuttaa. Ongelma, jonka Weil näki luonnehtivan koko aikakau- 
temme ja maanosamme moraalista tilaa, on se, että ajatuksemme ja 
tekomme eivät tavoita toisiaan. Inhimillinen ajattelu ja kokemus ovat 
ajautuneet erilleen tavalla, joka antoi Weilille aiheen tutkia uudestaan 
filosofian historiaa: ehkä selitys kokemisemme yksilöllisten piirteiden ja 
yleisesti pätevän moraalin vaatimuksen väliseen ristiriitaan löytyisi 
sieltä. Tätä kautta Weilin filosofia hahmottui terävänäköiseksi kulttuu- 
rin kritiikiksi. 

Weil erotti filosofian historiassa seuraavat ajatussuunnat ja järjes- 
telmät, jotka olivat yhtäältä hänen kritiikkinsä kohteena ja toisaalta 
hänen oman ajattelunsa rakennuspuina. Niihin kuuluivat hindulaiset 
Bhagavad-Gita ja Veda-filosofia, Platonin ideat, tomistinen filosofia, 
kartesiolainen dualismi, Kantin moraalilaki sekä Hegelin ja Marxin filo- 
sofiassa esitetyt järjen ja edistyksen ihanteet. Weilin nimeämät opit ovat 
kulloisellakin kaudella tarjonneet perustan teoreettisille pyrkimyksille 
elää ja käsittää hyvä elämä. Niiden varaan rakennetut ontologiat ovat 
kuitenkin vähitellen menettäneet alkuperäisen merkityksensä yhtenäi- 
sen ja eettisesti kelvollisen maailmankuvan perustana. Weil halusi filo- 
sofiassaan asettaa nämä arvofilosofisesti tyhjiksi käyneet suuret kerto- 
mukset kokonaan uudenlaisen arvioinnin kohteeksi, jotta ajattelumme 
ydinainesten ja toimintamme välinen yhteys voitaisiin palauttaa merki- 
tykselliseksi. Tätä yhteyttä moraalinen toiminta näyttää joka tapauk- 
sessa edellyttävän. 

Lähteet, elämä lyhyesti3 


Weilin filosofian muotoutuminen vastaa hänen filosofiansa problematii- 
kan järjestystä ja tämän tutkimuksen tehtävänasettelua ja etenemisjär- 
jestystä niin, että on paikallaan esitellä tutkielman lähdeaineisto synty- 
historiallisessa järjestyksessään. Simone Adolphine Weil syntyi Parii- 
sissa 3. helmikuuta 1909 juutalaiseen lääkäriperheeseen sen toisena lap- 
sena. Suhteessaan juutalaisuuteen hän omaksui perheensä agnostisen 
asenteen. Hänen sukunsa oli harjoittanut kauppaa Antwerpenissä ja 
Strasbourgissa lähellä Saksan rajaa. Monet ääntävätkin hänen suku- 
nimensä edelleen saksalaisittain, kun taas ranskalaiset ja Simone Weil 
itse lausuivat nimen muodossa ”Wei”. Joskus Weil jopa kirjoitti nimensä 
muotoon ”Vey” korostaakseen artikulaatiossa vallitsevaa eroavuutta. 

Vuonna 1925 Weil toimitettiin Henri IV:n lyseoon, jossa hän opiskeli 
opettajanaan Emile Chartier (pseudonyymi Alain). Vuodesta 1928 Weil 
opiskeli Ecole Normale Superieuressa, jossa hän vuonna 1931 suoritti 
loppututkinnon pääaineenaan filosofia. Tärkeimpiä ystäviä tältä ajalta 
ovat Simone de Beauvoir, Albert Camus, Claude Lövi-Strauss ja Jean- 
Paul Sartre, joiden vaikutuksen jakso osui pääosin Weilin jälkeiseen 
aikaan. Weilin opinnäyte käsitteli Descartes'n filosofiaa, ja se on nimel- 
tään ”Science et perception au Descartes” (kokoelmassa SS).4 

Vuodesta 1931 vuoteen 1932 Weil toimi filosofian opettajana Le 
Puyssa. Tämän ajan kirjoitukset on julkaistu kolmiosaisessa, Weilin 
kaikki muistiinpanot sisältävässä Cahiers-laitoksessa (C1, C2, C3)5 
Vuodesta 1933 vuoteen 1934 Weil opetti filosofiaa Roannessa. Roannen 
luennoissa hän käsitteli etupäässä havaitsemisen teorian, kartesiolai- 
suuden, merkityksen alkuperän ja metafysiikan kysymyksiä. Nämä 
luennot on julkaistu niteenä Lecons de philosophie (LP).6 Vaikka Weilillä 


3 Tämän luvun elämäkerralliset tiedot on tarkistettu Simone Pötrementin teoksesta 
Simone Weil — A Life (1976), joka on kattavin Simone Weil -elämäkerta. Katso myös kro- 
nologiaa tämän tutkimuksen liitteessä 3. 

4 Sulkeissa on ilmaistu kirjainlyhenne, jota tässä tutkimuksessa käytetään viitattaessa 
Simone Weilin teoksiin. Katso tämän tutkimuksen lyhenneluetteloa. 

5 Weilin tekstien julkaisemisesta postuumina johtuu, että hänen teostensa nimet ovat 
niiden julkaisijoiden, Gallimardin osalta Albert Camusin ja Plonin osalta Anne Reynaudin 
(LP) tai Gustave Thibonin (C1, C2, C3), antamia tai muotoilemia lukuun ottamatta teok- 
sia La condition ouvriere ja L'enracinement, jotka kumpikin sisältävät yhden valmiiksi 
nimetyn tekstin. 

6 Toisin kuin muut tämän tutkimuksen lähteinä olevat Weil-teokset, jotka perustuvat 
Weilin kirjallisen jäämistön suoraan tai valikoituun julkaisemiseen, hänen filosofian luen- 
tojaan sisältävä nide perustuu rekonstruktioon, jonka pohjana on pidetty Weilin omien 
tekstien lisäksi hänen oppilaansa Anne Reynaudin muistiinpanoja (239 sivua). Katso Rey- 
naudin johdantoa Weilin teoksessa Lecons de philosophie (s. i-vi) vuodelta 1959. 

oli takanaan tutkinto Ranskan kenties arvostetuimmassa korkeakou- 
lussa ja vaikka hänen opettajansa Alain toivoi häneltä paljon, hänestä ei 
koskaan tullut akateemista filosofia. Hänen virkauransa ranskalaisessa 
opetushallinnossa onnistuttiin pysäyttämään jo varhain, ja hänestä tuli 
leimallisesti ulkopuolinen filosofi. Jälkeenpäin voi sanoa, että akateemi- 
selta uralta välttyminen oli hänelle ja hänen filosofialleen vain hyväksi. 
Juuri ulkopuolisen asemasta johtuva näköalapaikka oli edellytys Weilin 
ajattelun kehittymiselle muotoon, jossa sen tunnemme. 

Vuonna 1932 Weil matkusteli Saksassa ja alkoi pohtia vallan, väki- 
vallan ja metafysiikan riippuvuuksia. Tältä ajalta on myös muistiin- 
panoja ja artikkeleita, joissa Weil arvostelee historiallisen materialismin 
teoriaa ja ihmiskuvaa. Marxismin kritiikki on Ranskan kansallisomai- 
suutta, ja Weil paransi sen arvoa pieksemällä ”marxismin ristiriitoja”. 
Voidakseen julkisesti arvostella mielestään ”isoksi eläimeksi” osoittautu- 
nutta sosialistista valtiojärjestelmää Weil tapasi suuren kohun saattele- 
mana Lev Trotskin vuonna 1933. Jotkut ranskalaiset tulkitsivat Weilin 
marxismin kritiikin sitoutuneisuudeksi marxismiin ja pakottivat hänet 
eroamaan filosofian opettajan virasta. Painostuksen syyksi mainittiin 
muun muassa se, että Weil oli poikennut virallisesta opetussuunnitel- 
masta. Tosiasiassa oppilaiden porvarillisia vanhempia lienee ärsyttänyt 
enemmän Weilin tapa hakeutua tekemisiin eri kansankerrosten, myös 
työläisten, kanssa. Kampanjoinnin näkyvää puolta edustivat häntä vas- 
taan suunnatut sanomalehtikirjoitukset. Esseet, joissa Weil perustelee 
marxismin kritiikkiään, on koottu teokseen Oppression et libertö (OL). 
Weil ei koskaan kuulunut mihinkään puolueeseen, ja poliittisissa suh- 
teissa hänen voi sanoa tulleen ymmärretyksi täysin väärin. 

Kohtaamaansa vastaanottoon ilmeisen pettyneenä Weil hakeutui teh- 
taaseen työhön vuonna 1934. Noin vuoden kestäneen kokeilunsa motii- 
veja hän perustelee sen aikana kirjoittamassaan päiväkirjassa La condi- 
tion ouvriere (CO). Hän katsoo, että asennoitumisemme ruumiilliseen 
työhön on kieroutunut. Keskeistä osaa tässä vääristymisessä näyttelevät 
materiaaliset valtasuhteet ja työn henkisten arvojen latistuminen, jotka 
yhdessä johtavat ihmisen esineellistymiseen ja tuottavat tulokseksi onto- 
logisen jumalaolettamuksen. Sellainen ”ontoteologinen metafysiikka” 
kuvastuu Weilin näkemyksen mukaan muun muassa kristillisen ajat- 
teluperinteen ontologisesta jumalaolettamuksesta. Weil kohdisti kritiik- 
kinsä tomismiin mutta löysi varhaiskristillisyydestä antiikin filosofian 
juuria ja esitti Prometheus-myytin ja Kristus-mytologian kuvastavan 
perimmältään samaa: ihmisen kärsimystä aistillisen ja ideaalisen välillä. 
Antiikin ja kristinuskon arkeologiaa on koottu teokseen Intuitions pre- 
chretiennes (IP). 

Alsthomin ja Renaultin tehtaissa vietetty vuosi osoittautui katas- 
trofiksi yhteiskunnallisesta yläluokasta kansan kerroksiin pudottautu- 

neelle ja perimmältään hyvin epäkäytännölliselle Weilille. Hänen han- 
kettaan hakeutua työläisten riveihin voi pitää seurauksena katkeroitu- 
misesta tai pelkästä vaihtoehdottomuudesta, kun muita mahdollisuuksia 
toimeentulon hankkimiseen ei ollut. Mutta siinä on nähty myös filosofi- 
sen kokeilun aineksia, mitä tulkintaa tukee se, että hän koko ajan piti 
päiväkirjaa tehtaassa näkemästään ja kokemastaan. Teräsvalssaajana 
toimiminen oli tehdä lopun Weilin fyysisestä ja henkisestä kunnosta. 
Kuitenkin Weilin voi sanoa onnistuneen myös epäonnistuessaan, sillä 
kirjatessaan ylös havaintonsa ruumiillisen työn tylsistyttävästä vaiku- 
tuksesta hän pystyi tekemään selkoa ongelmista, jotka ovat kalvaneet 
koko modernia työyhteiskuntaa. Niitä edustivat yhtäältä materiaaliseen 
työhön sisältyvien henkisten arvojen kiistäminen ja toisaalta koko 
henkisen arvotuotannon laiminlyöminen. Kulttuurin kokonaisuus näytti 
palvovan 1930-luvulla eläneen Weilin mielestä vain aineellisia ja imma- 
nentteja tuotteitaan. 

Eräs tärkeä näkökohta on, että Weilin havaintojen mukaan työläiset 
eivät olleet lainkaan kiinnostuneita politiikasta. Sikäli kuin he halusivat 
olojaan parantaa, he eivät rehellisesti kannattaneet marxilaisia ajatuk- 
sia. Marxilaisiin ajatuksiin vetosivatkin lähinnä heidän ammattiyhdis- 
tyspomonsa, jotka Marxin oppeja hyväkseen käyttäen pitivät työväen- 
luokkaa ideologisissa pihdeissään. Weil puolestaan halusi nähdä poliitti- 
sen toiminnan mahdollisuudet työläisten henkisessä vapautumisessa 
niin työnantajiensa kuin ay-johtajiensakin vallasta. Vaikka Weil onnis- 
tui solmimaan joitakin yhteyksiä myös Ranskan ammattiyhdistysliikkee- 
seen, hänen syndikalisminsa kääntyi nopeasti pois järjestäytyneen toi- 
minnan piiristä, eräänlaiseksi yksilöarvoihin ja liberaaleihin ihanteisiin 
uskovaksi anarkiaksi. Siksi hän ei saanut työläistenkään riveistä pitkä- 
aikaisia ystäviä. Aivan riippumatta siitä, tarjoaako yksilöliberalismin 
julistus ihmisen henkisen vapauden puolesta sen autuaaksi tekevämpiä 
vapauden avaimia kuin marxismikaan, Weilin tehdasvuotenaan tekemä 
havainto näyttää joka tapauksessa jääneen voimaan: työyhteiskunnan 
käytännöillä on filosofiaa ajatellen lannistava vaikutus, kun mekanisti- 
sen tuotteliaisuuden ihanteet johdattavat ihmisiä laiminlyömään oman 
persoonansa kehittämiseen liittyviä haasteita. Työn turmiolliset vaiku- 
tukset johtivat Weiliä kehittelemään laajasti tunnetuksi tullutta näke- 
mystään, jonka mukaan yhteiskunnassa vallitsee eräänlainen noidan- 
kehää muistuttava sosiaalinen välttämättömyys. Sen hän nimesi paino- 
voimaksi. Immanentin todellisuuden valtasuhteista masentuneina ihmi- 
set eivät edes halua olla vapaita, vaan he toimivat kuin Platonin luolan 
vangit ilmoittaen haluavansa jäädä mieluummin luolan pimeyteen kuin 
tulla katselemaan ulkona näkyvää valoa. 

Vuonna 1936 Weil toimi lyhyen ajan tasavaltalaisten huoltojoukoissa 
Espanjan sisällissodassa kuvitellen pystyvänsä tällä päähänpistollaan 

edistämään vapauden, veljeyden ja tasa-arvon ihanteita. Hän oli oletta- 
nut, että kyseinen anarkia voisi sisältää myös pasifismin aineksia. Tosi- 
asiassa Weil joutui jälleen järkyttymään sodankäynnin verisyydestä ja 
väkivaltaisuudesta. Myös hänen ystävinään pitämänsä tasavaltalaiset 
harjoittivat yhtä julmia raakuuksia omia vihollisiaan vastaan kuin 
kenraali Francisco Francon johtamat kapinallisetkin, jotka lopulta voitti- 
vat sodan. Weilin sotaretki katkesi suunnilleen samoista syistä kuin 
hänen tehdasvuotensakin: tällä kerralla Weilin onnistui polttaa itsensä 
palovammoille kenttäkeittiössä toimiessaan. Vuodet 1937—1939 Weil 
vietti enimmäkseen matkustellen Italiassa, kunnes hän asettui vuonna 
1940 ystävänsä kirjailija Gustave Thibonin maatilalle Marseillesiin. 
Seurasi ankaran luomistyön kausi, jota kesti ajattelijan kuolemaan asti. 
Muuan englantilainen herrasmies oli tutustuttanut Weilin englanti- 
laisiin idealistirunoilijoihin hänen oleskellessaan Italiassa. Tärkeimmän 
huomion Weilin ajattelussa saivat 1593—1633 elänyt George Herbert ja 
1800-luvun alkupuolella vaikuttanut William Godwin, joka tunnetaan 
myös eräänlaisena esianarkistina. Suurimman osan vuoden 1940 jälkei- 
sistä teksteistään Weil omisti vallan, väkivallan ja metafysiikan yhteyk- 
sien selvittelylle. Laitokseen La source grecgue (SG) on koottu tutkielmat 
Iliaan metafysiikasta, Platonin jumalakäsityksestä, ”Theaitetoksesta”, 
”Faidronista” ja ”Valtiosta” sekä kommentit Anaksimandroksen ja Hera- 
kleitoksen fragmenteista. Kristillisen metafysiikan analyysia Weil jatkoi 
tutkimalla kristillistä mystiikkaa, ja hän käsitteli myös hindumeta- 
fysiikkaa. Näitä kirjoituksia on julkaistu laitoksissa Attente de Dieu (AD) 
ja Pensees sans ordre concernant l'amour de Dieu (PSO). Katkelmia niistä 
ja poimintoja Weilin muistiinpanoista on valikoitu kokoelmaan La pesan- 
teur et la gräce (PG).7 Tältä ja myöhemmältä ajalta peräisin olevat yh- 
teiskunnallisia kysymyksiä käsittelevät esseet ja artikkelit on julkaistu 
laitoksissa Ecrits historigues et politigues (EHP) ja Ecrits de Londres et 
dernieres lettres (EL). Weilin runoja on julkaistu niteessä Poemes (P). 
Matkailu vuoden 1932 Saksassa ja fasistien hallitsemassa Italiassa oli 
ollut seemiläistä alkuperää olevalle Weilille riskikästä. Monien juuta- 
laisten tavoin Weil olisi luultavasti päätynyt saksalaisten keskitysleirille 
Saksan valloitettua Ranskan, mutta miehitysalueen ulkopuolella piiles- 
kellessään hän kuin sattumalta välttyi holokaustin kauhuilta. Vuoden 
1942 kesällä Weil joutui lähtemään maanpakoon ja pääsi matkustamaan 


7 Leimansa Weilin teokseen La pesanteur et la gräce on voinut painaa kirjan julkaisija 
Gustave Thibon, joka on vastuussa aineiston ryhmittelystä ja eri lukujen otsakkeista. Hän 
on valikoinut teoksen ainekset Weilin muistiinpanojen noin 1000-sivuisesta rykelmästä, 
joka sittemmin on julkaistu alkuperäisessä muodossaan Cahiers 1—3 -laitoksessa. Katso 
Thibonin johdanto-osia Weilin teoksissa La pesanteur et la gräce (1947, s. 211—243) ja 
Cahiers 1 (1951, s. 7—8). 

New Yorkiin. New Yorkista hän tosin päätyi varsin pian takaisin Eu- 
rooppaan, tällä kertaa Lontooseen, jossa hän toimi Ranskan pakolais- 
hallituksen työntekijänä. Paetessaan Ranskasta Weil jätti koko siihen- 
astisen tuotantonsa Thibonille ja katolilaiselle pappismiehelle Joseph- 
Marie Perrinille, joiden kautta Weilin teokset on myöhemmin toimitettu 
julkisuuteen. New Yorkista Weil lähetti Perrinille satasivuisen ”kirjeen”, 
Kirjeen papille (Lettre & un religieux, LR), jota voidaan pitää Weilin tilin- 
tekona sekä juutalaisuudesta että kristillisyydestä. Weil ei kuulunut 
mihinkään uskonnolliseen yhdyskuntaan, ja kirjeessäänkin hän asettau- 
tuu uskonnollisen metafysiikan ulkopuolelle. Uskonnolliset kysymykset 
eivät kuitenkaan lakanneet kiinnostamasta Weiliä, ja New Yorkin -väli- 
laskun aikanakin hän kirjoitti niistä kirjan verran: La connaissance sur- 
naturelle (CS). 

Metafysiikan kritiikkinsä Weil ulotti tieteeseen, jonka hän katsoi ole- 
van metafysiikan saastuttama. Tämä problematiikka on esillä laitok- 
sessa Sur la science (SS). Weilin oli palauttanut virkauralle eräs hänen 
kouluaikainen ystävänsä, Maurice Schumann, jonka vakuuttelujen 
johdosta Weil nautti luottamusta myös hallituksen ja opetusministeriön 
piirissä. Vuonna 1942 kenraali Charles de Gaulle antoi Ranskan pako- 
laishallituksessa työskentelevälle Weilille tehtäväksi kirjoittaa kirjan, 
joka loisi suuntaviivat fasismin jälkeiselle eurooppalaiselle sivistykselle. 
Weil kirjoitti sitä varten teoksen, jonka nimeksi tuli L'enracinement (E), 
”Juurten kasvattaminen”. Teoksessa Weiliä motivoi aikakauden ongel- 
mana näyttäytyvä väkivalta, mutta pääongelmaksi hän näki kysymyk- 
sen, olisiko mahdollista perustaa moraalia yleisille arvoille ilman, että 
yksilön kokemuksen ja arvojen yleispätevyyden välille muodostuu risti- 
riidan mahdollistavaa kuilua. 

Weilin mukaan ristiriidattomuus edellyttäisi, että ihmiset lakkaisivat 
vaatimasta arvojen yleispätevyydeltä yliyksilöllisyyttä ja välitettävyyttä 
ja huomaisivat omissa kokemuksissaan yleisen, sisäisen merkitysyhtey- 
den, joka liittää yleiset arvot ihmisten subjektiivisiin arvostuksiin. Näin 
syntyvä yhteiskunta perustuisi hänen mukaansa kaikille ihmisille yhtei- 
seen henkiseen rakenteeseen, ja etiikalle keskeinen käsite teoksessa on 
tarve”. Weilin näkemyksen mukaan ihmisten universaalit tarpeet luovat 
meille arvot. Arvon ja epäarvon ero vastaa todellisen ja keinotekoisen 
tarpeen eroa. Kenraali de Gaulle piti teosta liian teoreettisena, ja se 
julkaistiin vasta vuonna 1949. Simone Weil kuoli Kentissä Englannissa 
24. elokuuta 1943. 

Weilin kirjoitukset ovat nähneet eräitä lehdissä julkaistuja artikke- 
leita lukuun ottamatta päivänvalon vasta hänen kuolemansa jälkeen, ja 
ne näyttäytyvät teknisessä mielessä epäyhtenäisinä, koska kirjoituksia ei 
ole toimitettu systemaattisesti. Sen sijaan eri kustantajat ja toimitta-jat 
ovat tähän päivään mennessä julkaisseet lähes kaikki hänen kirjoi- 

tuksensa. Simone Weilin koottujen teosten ((Euvres completes) toimitus- 
työ alkoi vuonna 1988, jolloin ilmestyi kuusitoistaosaiseksi suunnitellun 
teossarjan ensimmäinen osa.8 Eräitä tarkennuksia ja lisäyksiä lukuun 
ottamatta kyseessä on Weilin teosten uudelleenjulkaisu, joka valmistut- 
tuaan valaisee Weilin viimeisiä vuosia ja voi tuoda näkyviin valmistu- 
mattomiksi jääneitä kirjoituksia. Koottujen teosten keskeneräisyydestä 
ja aikaisempien toimitustöiden huolellisuudesta johtuu, että pidän koh- 
tuullisena ja tyydyttävänä pitäytyä tutkimuksessani aiemmin julkais- 
tuissa editioissa, jotka ovat hyvin saatavilla. Nämäkin koosteet perustu- 
vat Weilin alkuperäisiin käsikirjoituksiin, joita säilytetään Ranskan 
kansalliskirjastossa Bibliothegue Nationalessa Pariisissa.? 

Teknisistä yksityiskohdista riippumatta Weilin tuotantoa voi pitää 
sisällöllisesti yhtenäisenä, koska hänen ajatteluaan motivoi yhtenäinen 
ongelmakokonaisuus: vallan, väkivallan ja nykyajan yhteiskuntien kri- 
tiikki. Lisäksi hänen ajattelunsa oli synteettistä, kokonaisuuksia ja 
jatkuvuutta korostavaa. Weilin ajattelua voi pitää yhtenäisenä myös 
siksi, että kirjoittaessaan ”filosofiaa filosofiasta” Weil pyrki arvioimaan 
länsimaisten yhteiskuntien kehitystä yhdestä tulkinnallisesta näkökul- 
masta, joka muodostui yhtenäiseksi jo siksi, että se oli hänen omansa.19 
Siksi tarkasteluni kohteena on Weilin kirjoitusten kokonaisuus. 


8 Toimittajat ovat Andr6-A. Devaux ja Florence de Lussy, joka on esittänyt ajatuksiaan 
Weilin filosofiasta, tuotannosta ja tutkimisesta erillisessä artikkelissa vuonna 1987. 

9 Yhdysvalloissa Simone Weil on ollut esillä erityisesti Princetonin yliopistossa, jossa 
aloitettiin vuotuiset Weil-kollokviot vuonna 1981. Eräänä motiivina saattaa olla se, että 
Simonen veli Andr6 Weil vaikutti matemaatikkona nimenomaan Princetonin yliopistossa 
siirryttyään Englannista Yhdysvaltoihin toisen maailmansodan jälkeen. Simone Weilin 
ylläpidosta huolehtii The American Weil Society. Yhdistyksestä kertoo Eric O. Springsted 
teoksessaan Simone Weil and the Suffering of Love (1986, s. 133). 

10 Näkemystä, että Weilin ajattelu muodostaa eräänlaisen valmistumattoman järjestel- 
män, puoltaa Weilin kirjeessään Jean Wahlille 1942 ilmaisema huoli, ettei hänellä olisi 
aikaa kirjoittaa muistiinpanojaan valmiiksi, minkä vuoksi hän oli päättänyt täyttää 
ajatuksillaan päiväkirjan toisensa jälkeen. Tähän Weilin tekemään, hänen omaa tuotan- 
toaan koskevaan ja lajissaan harvinaiseen noottiin viitaten Catharina Stengvist puoles- 
taan pohtii väitöskirjassaan Simone Weil om livets tragik och dess skönhet vuodelta 1984, 
antaako Weilin huomautus aiheen kyseenalaistaa hänen päiväkirjojensa julkaisuoikeu- 
den. Weilin aikaisemmissa yhteyksissä noudattelemaan, varsin vapaamieliseen julkaisu- 
käytäntöön viitaten Stengvist kuitenkin uskoo, että ”[...] denna notis sammantagen med 
vetenskapen om att Weil i andra sammanhang lät publicera sig gör troligt att hon ocksä sä 
smäningom önskade publicera sin tankar frän Cahiers 1, Cahiers II, Cahiers III och 
Connaissance surnaturelle.” Stengvist 1984, s. 51—52. 

Weil-tutkimuksista 


Weiliä käsittelevä kirjallisuus on rannattoman laaja-alaista. Hänen 
ajatteluaan on käsitelty kymmenissä erityistutkimuksissa ja artikke- 
leissa Yhdysvaltojen ja Länsi-Euroopan yliopistoissa, mutta ei juurikaan 
Pohjoismaissa.!! Kansainvälinen Weil-tutkimus näyttää myös historialli- 
sesti riittävän monipuoliselta, jotta sen kehitystä voidaan arvioida ja 
jotta sitä voidaan luokitella.1? Toisaalta mahdollisuuden kokonaisarvioon 
luo se, että kirjallisuusnimikkeiden osalta Weiliä koskevaa tutkimusta 
on olemassa toistaiseksi vielä kohtuullinen määrä. 

Ajallisesti tutkimuksen voi jakaa vanhaan ja uuteen. Tämän tutki- 
muksen Weil-lähteistä kolmekymmentäkolme on 1980-luvulta tai 1990- 
luvulta, mikä kertoo Weil-kiinnostuksen myöhäisestä heräämisestä, kun 
taas kaksikymmentäyhdeksän on peräisin 1950- tai 1960-luvulta.!3 
Tutkimus keskittyi tuolloin Weilin henkilöhistoriaan, ja tärkeimpiä 
tekstejä ovat Weilin aikalaisten ja henkilökohtaisten ystävien piirtämät 


11 Weil-tutkimuksessa Euroopan johtava maa on tietenkin Ranska, mutta Weilin vii- 
meiset vaiheet ja hänen kielifilosofiset ajatuksensa ovat kiehtoneet myös brittejä. Iris 
Murdochin lisäksi Weilistä luennoivat Oxfordissa jo 1960-luvulla Richard Rees, joka on 
englannintanut Weilin keskeisiä tekstejä, ja 1970-luvulla Peter Winch. Katso Reesin 
kirjoittamaa biografiaa Simone Weil — A Sketch for a Portrait vuodelta 1966 ja Winchin 
johdantoa Weil-käännökseen vuodelta 1978. Weilin ja Murdochin vaikutusyhteyksistä 
kertovat Murdochin lukuisat viittaukset Weiliin teoksessa The Sovereignty of Good 
vuodelta 1970 (s. 34, 40, 50 ja 104). 

Pohjoismaissa Weiliä on tutkinut ruotsalainen Catharina Stengvist, jonka edellä mai- 
nittu tutkimus käsittelee Weiliä mystikkofilosofin esimerkkitapauksena. Suomessa Weiliä 
ovat pitäneet esillä Paula Huuhtanen ja Kirsti Simonsuuri (mystiikan ja homeerisen 
filosofian löytöretkeilijänä) sekä Juha Varto, joka on löytänyt Weilistä modernin, ajan 
haasteisiin vastaavan filosofin. Katso esimerkiksi Huuhtasen essee-kokoelmaa Kaunis 
hyvä vuodelta 1986 (s. 11 ja 145), Simonsuuren Weil-esseetä teoksessa Nopanheittäjä 
(1989 s. 116-126) ja Varton etiikan luentoja Laulu maasta vuodelta 1991 (s. 88-91). Sak- 
salainen kielialue ja Italia kukkivat Simone Weil -asiantuntijoita. 


12 Weilin tuotannosta ja Weiliä käsittelevästä kirjallisuudesta julkaistut bibliografiat, 
joita edustavat Eugene Fleur6n Simone Weil — Ouvriere vuodelta 1955 ja Janet P. Littlen 
Simone Weil — A Bibliography vuodelta 1973, olivat jo ilmestymisajankohtanaan epätäy- 
dellisiä; nykyisin ne ovat luonnollisesti vanhentuneita. Valikoitu kriittinen bibliografia 
sisältyy Thomas R. Nevinin teoksen Simone Weil (1991) kirjallisuuskommentaariin 
(s. 453—478). 

13 Weilin filosofiasta julkaistiin Ranskassa ja Saksassa jo ennen hänen omien tekstiensä 
ilmestymistä eräitä uskonnollissävyisiä yleisesityksiä 1950- ja 1960-luvulla. Katso Paule 
Bugnion-Secrö6tan, Simone Weil — Itineraire politigue et spitituel (1954); Karl Epting, Der 
geistliche Weg der Simone Weil (1955); Bernard Halda, L'evolution spirituelle de Simone 
Weil (1964); Francois de Heidsieck, Simone Weil — Une etude avec un choix de textes (1965); 
Hilary Ottensmeyer, Le theme de amour dans l'c&uvre de Simone Weil (1958); E. Piccard, 
Simone Weil (1960). Koska nämä esitykset perustuvat suppeaan lähdeaineistoon, ne eivät 
ole työni kannalta kovin kiinnostavia. 

muotokuvat.14 Weil ja hänen klassinen filosofiansa näyttävät unohtu- 
neen edistyksellisellä 1970-luvulla, jolta on vain muutama (sinänsä mer- 
kittävä) tutkimus.!5 Filosofisesti Weil on tuore löytö, jonka väliaikainen 
unohtuminen kertoo yhtä hyvin Weilin filosofian ajattomuudesta ja ai- 
kaan sopimattomuudesta kuin maailmassa ja filosofiakäsityksissä tapah- 
tuneista muutoksista. Tähän viittaa muun muassa marxismintutkijoiden 
David McLellanin!6 sekä Lawrence A. Blumin ja Victor J. Seidlerin!? 
Weil-teosten ilmestyminen tilanteessa, jossa sosialistisen idän ja liberaa- 
lin lännen ideologinen kamppailu vaihtui yhteiseksi huoleksi ympäris- 
töstä ja ihmisoikeuksista. Weilin yhteiskuntafilosofiaa esittelevät Doro- 
thy McFarland,18 John Hellman,!? ja Bertrand Saint-Sernin.20 

Weilin ajattelun moniaineksisuuden vuoksi hänen filosofiaansa ei ole 
yhdistetty yhteenkään filosofiseen koulukuntaan. Platon-vaikutteiden Ii- 


14 Merkittävä dokumenttilähde myös ajankuvaa ajatellen on Joseph-Marie Perrinin ja 
Gustave Thibonin teos Simone Weil telle gue nous lavons connue vuodelta 1952. Tavasta 
ottaa Weil ajan hengen mukaisesti ”todesta” kertoo Ivo Malanin väitöskirja L'enracine- 
ment de Simone Weil vuodelta 1956. Sen sijaan Marie-Magdeleine Davyn Simone Weil — 
Sa vie, son &euvre avec une expose de sa philosophie vuodelta 1966 on edelleen ohittamaton 
ja tietopuolinen kuvaus siitä, miten platoninen mystiikka välittyi alkukristillisyyteen sekä 
Plotinoksen, Eckartin ja Malebranchen filosofiaan mutta joutui myöhemmin väisty-mään 
aristoteelisen järkeisuskon tieltä. Davy on ilahduttanut Weilin ystäviä myös kah-della 
aikaisemmalla johdantoteoksella Introduction du Message de Simone Weil (1954) ja 
Simone Weil (1961). 

15 Weil-kiinnostuksen viriämisen kannalta merkittävä tapaus oli Weilin oppilaan, Simo- 
ne Petrementin, järkälemäisen elämäkerran La vie de Simone Weil ilmestyminen vuonna 
1973 (engl. Simone Weil — A Life, 1976). Teoksen on esitellyt suomeksi dosentti Matti Luo- 
ma Kanava-lehden numerossa 6 vuonna 1979 ilmestyneessä artikkelissa ”Simone Weil — 
uskomaton elämä” (s. 334-338). Yalen professorin Miklos Vetön väitöskirja The Ethics of 
Simone Weil vuodelta 1964 ja eräin tarkennuksin ranskaksi julkaistu La metaphysigue 
religieuse de Simone Weil vuodelta 1971 ovat etiikan ja metafysiikan ongelmakenttään 
viittaavista nimistään huolimatta selkeitä johdatuksia Weilin ajatteluun, samoin kuin 
Angeliga Krogmanin Simone Weil vuodelta 1974. 

16 McLellanin Weil-monografiassa Utopian Pessimist — The Life and Thought of Simone 
Weil (1989) uuden ja kiinnostavan näkökulman tarjoaa Weilin oman tulevaisuudenkuvan 
ja historiakäsityksen vertaaminen valistuksen ajan ja marxismin utopioihin. Weil-renes- 
sanssin heräämisestä kertoo se, että McLellanin teoksesta on valmistunut myös brittiläi- 
sen Channel Four -kanavan elokuva, jonka tuotti ja ohjasi John Mair vuonna 1989. 

17 Blumin ja Seidlerin A Truer Liberty — Simone Weil and Marxism vuodelta 1989 yhdis- 
tää Weilin ajattelua sekä oikeiston että vasemmiston piirissä viime aikoina esiintyneeseen 
eurooppalaiseen totalitarisminvastaisuuteen ja eräisiin niin sanotun euromarxismin ja 
Frankfurtin koulun ajattelijoihin. Blumin ja Seidlerin Truer liberty asettaa McLellanin 
Simone Weil -teoksen ohella standardin Weilin poliittista filosofiaa käsitteleville tutki- 
muksille. 

18 McFarland, Simone Weil, 1983. 

19 Hellman, Simone Weil — An Introduction to Her Thought, 1984. 

20 Saint-Sernin, L'action politigue selon Simone Weil, 1988. 

säksi Weilin ajatteluun liittyvät fenomenologinen käsitys ihmisestä olen- 
naisesti intentionaalisena minänä ja ”eksistentialistiseksi” luonnehdit- 
tava näkemys ihmisestä ei-predikoitavana ja ei-substantiaalisena va- 
paustilana.2! Merkittävän osan uudemmasta 1980- ja 1990-luvulla ilmes- 
tyneestä Weil-tutkimuksesta muodostavat Weilin platonismia, eksisten- 
tialismia ja uskontokritiikkiä käsittelevä kirjallisuus, johon sisältyvät 
muiden muassa Eric O. Springstedin väitöskirjatutkimus,2? Mary G. 
Dietzin tutkimus23 Weilin poliittisen ajattelun ja transsendentalismin 
suhteesta sekä Andrea Nyen teos24 Simone Weilin, Rosa Luxemburgin ja 
Hannah Arendtin ajattelusta. Erityisen merkittävä tapaus Weil-tutki- 
muksen kannalta oli Peter Winchin teoksen Simone Weil — ”The Just 
Balance” ilmestyminen vuonna 1989. 

Weilin poliittista, antropologista ja moraalifilosofista ajattelua käsit- 
televän kirjallisuuden rinnalle on muodostunut hänen filosofiaansa koko- 
naisuutena tarkasteleva elämäkerrallinen kirjallisuus, joka on laajaa 
määrällisesti ja laadullisesti. Kronologisesti etenevän näköalan Weilin 
elämään ja ajatteluun tarjoavat Jacgues Cabaud25 ja Thomas R. Nevin,26 
kun taas John M. Dunaway,2? Gabriella Fiori,28 Georges Hourdin? ja 
Janet P. Little30 tyytyvät esittelemään Weilin tärkeimmät käsitteet. 
Psykoanalyyttisesti Weilin elämää on tutkinut Robert Coles,31 kun taas 
brittiläinen pappi David Anderson pitää Weiliä groteskina pervertik- 
kona, joka ansaitsi osakseen tulleen marttyyrin kohtalon.32 Tämä kuten 


21 Weilin vapauskäsitys on kylläkin aivan muuta kuin ”moderni”. Spinozan filosofiaan 
Weilin vapauskäsitystä on verrannut Alan Goldschläger teoksessa Simone Weil et Spinoza 
vuodelta 1982. 

22 Springsted, Christus Mediator — Platonic Mediation in the Thougth of Simone Weil, 
1983. Springstedin, Malanin ja Vetön ohella muita Weilistä väitelleitä ovat Lois Patton 
kasvatustieteellisellä väitöskirjalla Power of Perfection (1989) ja Eva T. C. Hutinet femi- 
nistisellä tutkimuksellaan Theresa of Avilla and Simone Weil (1991). Käytettävissä ei ole 
ollut Paul Kingin dissertaatiota The Social and Political Thought of Simone Weil, Uni- 
versity of California, Los Angeles, 1974. 

23 Dietz, Between the Human and the Divine — The Political Thought of Simone Weil, 
1988. 


24 Nye, Philosophia — The Thought of Rosa Luxemburg, Simone Weil and Hannah 
Arendt, 1994. 


25 Cabaud, Simone Weil — Die Logik der Liebe, 1968. 

26 Nevin, Simone Weil — Portrait of a Self-Exiled Jew, 1991. 
27 Dunaway, Simone Weil, 1984. 

28 Fiori, Simone Weil — An Intellectual Biography, 1989. 

29 Hourdin, Simone Weil, 1989. 

301 ittle, Simone Weil — Waiting on Truth, 1988. 

31 Coles, Simone Weil, 1987. 

32 Anderson, Simone Weil — A Modern Pilgrimage, 1971. 

muutkin Weiliin liitetyt taivastelut saattavat kiinnostaa erikoisuudel- 
laan, mutta ne eivät tuo esille paljonkaan sellaista, mitä ei voitaisi lukea 
suoraan Weilin teksteistä tai jotka järkyttäisivät muita kuin dogmaat- 
tisia uskovaisia.33 Muun muassa näistä tekijöistä mutta erityisesti 
Weilin ajattelun omakohtaiselle mietiskelylle tarjoamista haasteista joh- 
tuu se, että käsittelen Weilin filosofiaa ensisijaisesti tutkimalla hänen 
omia tekstejään. Vasta toissijaisesti pyrin arvioimaan ja hyödyntämään 
Weilistä sekundäärikirjallisuudessa esitettyjä keskusteluita. 


Weilin filosofian tutkimisesta 


Tutkimusta yleisesti vaikeuttaa se, että Weil käytti kieltä omintakeisella 
tavalla, jossa runollisuus ja vertauskuvallisuus yhdistyivät täsmällisyy- 
teen tähtäävään havaintojen ja toteamusten kieleen. Kuvatessaan 
ilmiöitä ”sellaisina kuin ne avautuivat hänen tietoisuudelleen” Weil teki 
filosofiaa fenomenologisesti, mutta hän ei muotoillut ajatuksistaan tie- 
teellistä fenomenologiaa. Hän ei liiemmälti tutkinut havainto- ja päätte- 
lykyvyn rajoja. Weilin tapana ei myöskään ollut määritellä käsitteitään 
analyyttisesti. Hän pyrki olemaan ehdottoman tarkka, mutta hänen filo- 
sofiansa ei perustunut empiirisen tutkimuksen vaan hänen käyttämien- 
sä käsitteiden takana olevien merkitysten selkeydelle. Sikäli kuin Weil 
osui asioiden ytimeen, hänen tärkeimmät käsitteensä saivat merkityk- 
sensä epäsuorasti, viittauksenomaisen kielen kautta. Tällä seikalla on 
Weilin ajattelussa kaksi ulottuvuutta. Yhtäältä hän katsoi, että yksi- 
käsitteinen ja yleispätevä kieli ovat puhtaita idealisaatiota. Tältä poh- 
jalta hän muotoili omaa antropologiaansa, toisen ihmisen kohtaamiseen 
liittyvää filosofiaansa ja etiikkaansa. Toisaalta hänen käsityksensä, jon- 
ka mukaan yksilöllisiä ja kokemuksellisia merkityksiä ei voida tyhjentää 
kieleen ja että sen mukaisesti ne ovat esipredikatiivisia eli lausumatto- 
mia, ilmeni hänen omasta tavastaan käyttää kieltä. Myös se oli monin 
paikoin vain viittauksenomaista ja luonteeltaan omaehtoista. 

Weilin filosofian valossa esipredikatiiviseen yksilön kokemukseen no- 
jaava ja sitä ilmentävä kieli toimii läpivalaisevana mutta samalla epä- 
täydellisenä johdatuksena transsendenttiin ideoiden tai käsitteiden maa- 
ilmaan. Vaikka ihmisillä saattaa olla käsitteenmäärittelyn tasolla yhtei- 
nen käsitys esimerkiksi hyvän käsitteen merkityksestä, ongelmia syntyy, 


33 Filosofian kannalta Weiliä on tarkasteltu vähän, vaikka monet tutkijat ovat löytäneet 
Weilin kirjoituksista tutkittavaa aina pistettä, pilkkua ja käsialan piirteitä myöten. Eri- 
koisimpia on muuan H. Herzin laatima, sinänsä stereotyyppinen grafologin lausunto, joka 
sisältyy liitteenä Victor-Henry Debidourin teokseen Simone Weil ou la transparence (1963, 
s. 165-170). Weiliä arvoidaan muun muassa ”egosentriseksi” ja ”maskuliiniseksi” (s. 168). 

kun pohditaan, minkälainen vastine tuolla transsendentilla idealla voisi 
olla yksilön kokemuksessa. Koska juuri tämä viittaussuhde on yksilön 
oman merkityksenannon sisäpuolella ainutlaatuinen ja yksilöllinen, ei 
koettuja merkityksiä voida esittää yleispätevästi kielen tasolla. Vaikka 
ymmärrämmekin hyvän käsitteen merkityksen ”yleisesti myönteisiä asi- 
oita tarkoittavana” käsitteenä, mielipiteet siitä, millaista on esimerkiksi 
hyvä ruoka tai hyvä seksi, vaihtelevat paljon. Tästä johtuu, että merki- 
tysopillinen yleispätevyys ja yksikäsitteisyys ovat käytännössä mahdot- 
tomia asioita. Samaan tapaan myös käsitteiden 'nautinto' ja ”kipuw merki- 
tykset ovat vahvasti esipredikatiivisia, eli niiden ymmärtäminen on 
alkuperäisellä ja ehdottomalla tavalla kokemuksellista ja edeltää kieltä. 

Tämäntapaisista ajatuskuluista seuraa eksistenssifilosofioille ominai- 
nen päätelmä, että koska sinun merkityksesi eivät koskaan ole täsmäl- 
leen samoja kuin minun merkitykseni, ymmärtämistäkin voidaan lähes- 
tyä mutta ei koskaan täysin saavuttaa. Yhteisymmärrykseen pyrkiminen 
on kyllä viisasta, mutta samalla täytyisi pitää mielessä eettinen kielto, 
joka varoittaa tähtäämästä täydelliseen ymmärtämiseen ihmissuhteissa. 
Juuri tuosta pyrkimyksestä syntyvät yhteiskunnallisen totalitarismin 
muodot. Tukensa niille on useasti antanut yleismaailmallisuuden ihan- 
teeseen nojautuva yhteiskuntateoria. Käytännössä se on nojautunut 
merkitysopilliseen tai menetelmäopilliseen universalismiin. Niiden taus- 
talla puolestaan vallitsee kollektiivinen ihmiskuva, joka on pyrkinyt la- 
vastamaan itsestään tieteellisyyden ylimmän ihanteen. Sen sijaan Weil 
pyrki perustamaan filosofiansa eksistenssifilosofioille ominaiseen yksi- 
lölliseen ihmiskäsitykseen, jossa kollektiivisen ihmiskuvan ja tiedekäsi- 
tyksen ihanteet oli purettu auki. Ajatus ihmisten välisestä ymmärtämi- 
sestä ”raja-arvona” tai ”lähestymisenä” liittyi saumattomasti hänen 
transsendentaalifilosofiseen ajatteluunsa, jonka mukaan ihminen ja hä- 
nen merkityskonstituutionsa ovat toiselle ihmiselle salaisuuksia 

Tähän Weil perusti etiikkansa, jossa yhteiskunnallisia totaliteetteja 
ja yksilöllisyyttä tukahduttavia käytäntöjä vastaan kamppailtiin ”ylentä- 
vän” ja ”asennemuutosta edellyttävän” eli edifioivan filosofian keinoin. 
Jos ihminen luopuu pakottamasta todellisuutta ja toista ihmistä oman 
tahtonsa tai ymmärtämistapansa mukaisiin muotteihin, hän välttää sa- 
malla toimimasta epäeettisesti. Weilin kielestä esittämät käsitykset ja 
hänen transsendentaalifilosofiaa hyödyntävä ajattelunsa takaavat etii- 
kalle eräänlaisen negatiivisen perustelun kertoessaan, miten toiseen 
ihmiseen ei tulisi asennoitua. Näitä näkemyksiään Weil ei tosin muo- 
toillut systeemin, kielifilosofian eikä tieto-opin muotoon, vaan ne tulivat 
esille hänen antropologiansa osana. Edellä mainitut ajatuskulut ovat 
joka tapauksessa keskeisiä tämän tutkimuksen pääluvuissa 3 ja 4 esi- 
tettävissä eettisen teorian muotoiluissa. 

Pyrkimys poleemiseen tarkkanäköisyyteen on ollut ominaista monille 

yhteiskuntakriitikoille, mutta Weilin tapauksessa pelkistävään esitysta- 
paan liittyy se ristiriitaisuus, että samalla, kun hän tavoitteli selkeyttä, 
havainnollisuutta ja pääsyä asioihin itseensä, hän saattoi päätyä yksi- 
puolisiin yleistyksiin. Weilille ominaista sanankäyttöä on myös pidetty 
tunnusmerkillisenä monille juutalaisille ajattelijoille: hän irrottaa käsit- 
teet niiden totutusta käyttöyhteydestä, löytää ja siirtää merkityksiä ja 
tiivistää ajatuksensa aforismeiksi.34 Hänen ajatuksensa tuovatkin sekä 
sisällöllisesti että muodollisesti mieleen esimerkiksi Emmanuel Levi- 
nasin ja Martin Buberin näkemykset.35 Uudemmassa tutkimuksessa on 
nähty, ettei Weilin kirjallinen tuotanto ole katkelmallista muutoin kuin 
ulkoisten muotojensa osalta.36 Se sisältää rakennusaineet yhtenäiseen 
mutta valmistumatta jääneeseen filosofiseen järjestelmään, jonka tarkoi- 
tus oli toimina ”metafyysisenä metafysiikan kritiikkinä”. Jo keskiajan 
tutkija Marie-Magdeleine Davy tulkitsee tutkimuksessaan vuodelta 1966 
Weilin filosofiaa ”metahistorialliseksi (metahistorigue) purkutyöksi, joka 
perustuu filosofian historian ja historian tapahtumien uudelleenarvi- 
ointeihin.37 Tässä mielessä Weilin filosofiaa voi pitää kulttuurifilosofi- 
sena purkutyönä, joka saattaisi kelvata myös nykyajan dekonstruktionis- 
min suunnannäyttäjäksi.38 Toisaalta Weilin maailmasuhde ja ajattelu 
olivat perustaltaan niin konstruktiivisia, että myös hänen esittämiään 
kritiikkejä on syytä pitää paremminkin yhtenäiskulttuureille vaihtoeh- 
toja etsivänä rakennustyönä kuin yksipuolisesti hajottavana prosessina. 


34 Näin toteaa Maija Lehtonen johdannossaan Simone Weilin teokseen Painovoima ja 
armo (1977, s. 12—13). Sikäli kuin sanatarkka kääntäminen ranskan kielestä suomeen on 
osoittautunut omassa työssäni ongelmalliseksi, olen tulkinnut Weiliä suhteessa hänestä 
julkaistuihin tutkimuksiin; paikoin olen antanut tyyliseikkojen ratkaista. Tämän tutki- 
muksen Weil-suomennokset ovat omiani, ja niiden oikeellisuudesta vastaa luonnollisesti 
suomentaja. 

35 Levinasin ja Buberin ajattelua olen käsitellyt väitöskirjatyöni jälkeen julkaisemas- 
sani teoksessa Dialoginen filosofia — Teoria, metodi ja politiikka (2003). 

36 Little 1988, s. 53; McFarland 1983, s. 7; Saint-Sernin 1989, s. xvi. 


37 Davy 1966, s. 22. Davyn näkemys Weilistä länsimaisen metafysiikan ylittäjänä pe- 
rustuu aineksiin, joita hän on löytänyt Simone Weilin ja Martin Heideggerin metafysiik- 
kakritiikeistä. Niinpä Davy toteaa (1966, s. 17) Weilistä, että ”L...] i! faut evoguer ici les 
reflexions de Heidegger sur les prösocratigues, dans lesguelles il parle d'un depassement de 
la metaphysigue.” Davyn tulkinta, joka osittain ohjaa myös omaa Weil-tutkimustani, on 
filosofisen paralleelin osoittavana toteamuksena ansiokas mutta ajattelijoiden keskinäis- 
ten viittaussuhteiden poissaolon ja kirjallisuuden antaman vähäisen tuen vuoksi äärim- 
mäisen vaikeasti osoitettavissa todeksi, toisin sanoen historiallisen vaikutusyhteyden 
suhteeksi. Sen sijaan Davyn Weiliä koskevien toteamusten valossa tässä työssä muotoil- 
laan monografiatutkimusta ”metafysiikkakriittisestä metafyysikosta”, joka oli paitsi Hei- 
degger-henkinen pohdiskelija, myös marxilaisvaikutteinen yhteiskuntakriitikko ja plato- 
nistinen mystikko. 

38 Tämän toistaiseksi toteutumattoman tarkastelukulman mainitsee Andrea Nye (1994, 
s. 8). Katso myös Simonsuuri (1989, s. 117—118). 

Se, että Weilin filosofia on täynnä kehäpäätelmiä ja paradokseja (ja 
niiden aukipurkamista), selittänee osaltaan sitä, miksi Weilin ajattelua 
on usein pidetty vaikeasti lähestyttävänä, hämäränä tai suorastaan 
sekavana.39? Näiden kenelle tahansa lukijalle välittömästi syntyvien 
vaikutelmien virheellinen samastaminen mystiikkaan on yleensä johta- 
nut tarpeettoman tuhoisaan vähättelyyn ja mustamaalailuun sekä 
Weilin oman ajattelun että kaiken filosofisen mystiikan kohdalla. Eräi- 
den Weilin filosofiaa tutkineiden mielestä se on harmillista siksi, että 
juuri mystiikan kieli muodostaa kokemisemme alkuperäisimmän ja täs- 
mällisimmän ilmaisumuodon.f0 Toisaalta varsinkin perinteistä Weil- 
tutkimusta ovat hämmentäneet tuoreemmat johtopäätökset, joiden mu- 
kaan mystikkona pidetty Weil onkin uskontoa ja mystifiointeja kritisoiva 
ajattelija.f! Tulkintojen erot kertovat, että Weil oli filosofi, jonka tutki- 
minen ei ole yksinkertainen asia. 

Eräs Weilin filosofian tutkimista koskeva yleinen havainto on se, että 
hänen ajattelunsa on ollut filosofian myöhemmän kehityksen kannalta 
heuristista. Sitä ei ole nähty järjestelmänä, vaan siinä on nähty aineksia 
syntymättömään systeemiin tai ideoiden edelleen kehittelemiseen. Tällä 
näkökohdalla on merkitystä myös oman teokseni kannalta. Historialli- 
nen tosiasia on, että Weil ei ehtinyt syventyä mihinkään. Hän eli 
mystikoille ominaiseen tapaan lyhyen mutta kiihkeän elämän. Tämä ei 
silti merkitse, ettei hän olisi saanut aikaan paljon. Kuitenkin voidaan 
esittää myös epäilys siitä, kuinka kypsää, pohdittua ja jäsenneltyä saati 
asiantuntevaa Weilin ajattelu oli. Itse en pidä viimeksi mainittua näkö- 
kohtaa kovin merkityksellisenä, sillä Weilin esittämien tulkintojen kiin- 
nostavuus on niiden kohtuuttomuudessa ja yllättävyydessä. Lisäksi on 
näyttöä siitä, että monet filosofit ovat olleet jo nuorella iällä riittävän 
”kypsiä” luodakseen omintakeista filosofiaa, kun taas suuri osa niistä 
filosofeista, jotka eivät ole saaneet aikaan juuri mitään, ovat olleet nuo- 
rina suorastaan ylikypsiä ja vasta ikäännyttään nuorentuneet sen ver- 
ran, että ovat pystyneet vapautumaan tieteellisten perinteiden rajoituk- 
sista ja kyenneet luomaan omaperäistä filosofiaa. 

Eräiksi esimerkeiksi varhaiskypsistä filosofeista kelpaavat vaikkapa 
Weilin useasti mainitsemat Spinoza ja Pascal, kun taas Kant ei ollut 
julkaissut mitään merkittävää ennen viidettäkymmenettä elinvuottaan. 
”Jumalan rakastamana” tunnettu Wolfgang Amadeus Mozart puolestaan 
oli säveltänyt jo kolmanteentoista ikävuoteensa mennessä useita koko- 


39 Tyypillisen toteamuksen Weilin filosofian hajanaisuudesta kirjaavat ja samalla myös 
korjaavat muiden muassa Hellman (1982, s. 2) ja Rees (1966, s. 93). 


40 Dunaway 1984, s. 28—29. 


41 Blum ja Seidler 1989, s. xvi; Dietz 1988, s. xiii; Fiori 1989, s. 194-212; McLellan 1989, 
s. 1-2; Nevin 1991, s. 223—224. 

illan oopperoita. Tullessaan lasketuksi hylättynä ja varattomana joukko- 
hautaan hän oli kolmekymmenenviiden elinvuotensa aikana ehtinyt 
säveltää noin tuhat viisisataa sävelteosta. Rinnastus Mozartiin ei ole 
kohtuuton, sillä sekä Weil että Mozart olivat eräänlaisia oman aikansa 
häkellyttäviä neroja. Weilin ajattelun tuoreus, jäsentymättömyys ja oma- 
ehtoisuus ovat vaikuttaneet tähän tutkimukseen siten, että suuri osa 
vastuusta, jonka mukaisesti olen tulkinnut ja koostanut Weilin ajatuksia 
synteesiksi, kuuluu tämän teoksen kirjoittajalle. Kokonaiskuvaan pyrki- 
essäni olen kuitenkin koettanut seurata enemmän Weilin oman ajattelun 
henkeä kuin pelkkää tieteellisen ihanteen normina toimivaa ristiriidatto- 
muuden vaatimusta. Tästä johtuu, että edustaessaan mahdollisimman 
totuudenmukaista tulkintaa Weilistä tämäkin tutkimus voi jäädä paikka 
paikoin epätäydelliseksi ja jännitteiseksi. 


Tehtävän asettelu 


Tässä tutkimuksessa tarkastellaan Simone Weilin esittämää kulttuuri- 
kritiikkiä ja filosofista antropologiaa. Tarkoituksena on myös selvittää 
Weilin filosofisen mystiikan yhteyksiä Platonin myöhäiseen ajatteluun ja 
pythagoralaisuuteen, joihin Weil kirjoituksissaan tukeutui. Toisaalta 
Weilin ajattelu nähdään tutkimuksessa omana tulkintanaan, jonka kaut- 
ta avautuu näköala niin kreikkalaisen antiikin jumalaproblematiikkaan 
kuin oman aikamme valtiolliseen elämäänkin. Tutkimuksen filosofinen 
sisältö nousee Weilin kehittelemän ihmiskuvan eettisistä seurauksista ja 
Weilin tekemien filosofianhistoriallisten tulkintojen esittelyistä. Keskei- 
siä aiheita etiikka- ja valtiokäsitteiden ohella ovat pythagoralaiset tasa- 
painon ja harmonian käsitteet sekä platoninen meditaation ajatus. 
Tutkimuksen tavoitteena on Weilin koko tuotantoa lähdeaineistona 
lukien laatia yhtenäinen esitys Weilin filosofiasta ja antaa sitä koskeva 
kokonaistulkinta. Vaikka Weiliä käsitteleviä tutkimuksia on valmistunut 
useita, nyt valmistuva työ on ensimmäinen filosofinen opinnäyte, jossa 
Simone Weilin ajattelua tarkastellaan sekä hänen metafysiikkakritiik- 
kiensä että hänen muotoilemansa etiikan kannalta ja jossa Weilin ajat- 
teluun keskitytään asettamatta häntä jonkun toisen filosofin vertailu- 
kohdaksi tai pelkäksi yleisemmän tutkimusotteen esimerkkitapaukseksi. 
Siinä, missä Malan (1956) on keskittynyt väitöskirjassaan Weilin teok- 
seen L'enracinement, Springsted (1983) platonismiin ja Vetö (1964) sekä 
King (1974) etiikkaan, Stengvist puolestaan (1984) on tarkastellut Weiliä 
mystikon esimerkkitapauksena, Hutinet (1991) vertaamalla häntä Avi- 
lan Teresaan ja Patton (1989) kehittelemällä kasvatuksen filosofiaa. 
Käsitystäni, että Weilin kulttuurikritiittiset ja eettiset kehitelmät yhdis- 
tyivät hänen ajattelussaan sisäisesti koherentiksi ongelmakentäksi ja 

lähes loogiseksi vastausten etsimiseksi, voidaan siten pitää aikaisemmin 
artikuloimattomana. Toisaalta väitteeni ei ole se, että yhteys Weilin 
kulttuurikriittisten vaiheiden ja eettisten kehitelmien välillä olisi ollut 
hänen itsensä tiedostama, eksplisiittinen tai suora. Sen sijaan väitän, 
että Weilin teksteissä on epäsuoraa yhtenäisyyttä ja tuo yhtenäisyys 
voidaan saada esiin filosofisen rekonstruktiotyön avulla. Tämä työ on 
yksi (1) tutkimukseni päätehtävistä. 

Toisaalta Weilin ajattelun tutkiminen kokonaisuutena on tärkeää 
siksi, että vain siten voidaan vastata kysymykseen Weilin ajattelijan- 
luonteesta: oliko Weil ensisijaisesti filosofi, kirjailija, poliittinen osallis- 
tuja ja yhteiskuntakriitikko vai uskonnollinen mystikko? Tämän kysy- 
myksen pohtiminen muodostaa tutkimukseni toisen (2) päätehtävän. 
Tarkoituksena on osoittaa, että filosofinen eetos hallitsi sekä Weilin 
yhteiskuntafilosofisen kauden että hänen hengellisen ja antropologisen 
ajattelunsa pohdintoja. Toisin kuin esimerkiksi Vetö, joka on todennut 
teoksissaan vuosilta 1964 ja 1971 Weilin eettisen ajattelun perustuvan 
uskonnolliseen metafysiikkaan ja sen kritiikkiin, katson Weilin muotoi- 
leman etiikan perustuvan ensisijaisesti transsendentaaliseen ihmiskäsi- 
tykseen, josta hänen moraalifilosofiset näkemyksensä voidaan johtaa. 
Teesi, jolle tutkimuksessa esitetään perusteluja, on se, että Weil oli elä- 
mänsä ja ajattelunsa kautta enemmänkin sokraattisen filosofiaperinteen 
edustaja ja jatkaja kuin puhtaasti filosofinen tai uskonnollinen mystikko. 
Toisaalta tutkimuksessa pyritään ottamaan huomioon filosofien ja filo- 
sofioiden määrittelemiseen liittyvä yleinen vaikeus, joka Weilin käsi- 
tyksen mukaan on samalla eräs eettisen tutkimuskriteerin takeista: filo- 
sofin ajattelua tuskin koskaan voidaan ammentaa tyhjiin sen enempää 
nykyisillä kuin tulevillakaan tutkimuksilla. 

Sokraattisen filosofian ideaalilla, jota Weil pyrki toteuttamaan, tar- 
koitetaan tässä tutkimuksessa elämäntapaihannetta, johon liittyivät 
pyrkimys hyvyyteen, totuuteen ja kauneuteen sekä käsitys, että filo- 
sofian tulisi olla ytimiään myöten elettyä filosofiaa. Weilin filosofian 
sokraattisia piirteitä olivat hänen halunsa toimia transsendenssin ja 
immanenssin välisen kuilun silloittajana, ”välittäjänä” ihmisten välillä 
sekä kohtaamisten, keskusteluiden että huolenpidon merkityksissä. Sen 
lisäksi, että filosofien tulisi pyrkiä yleiseen hyvään, filosofian tulisi 
Weilin mielestä olla rohkeaa, ja totuuden nimissä filosofien tulisi myös 
repiä ja järkyttää. Tässä mielessä Simone Weilin sokraattisuus oli suun- 
nattu kaikenlaista sofismia vastaan, ja se yhdistyi enemmänkin dio- 
nyysiseen perinteeseen kuin mihinkään akateemisen tai apollonisen 
filosofian ihanteeseen. 

Lisäksi Weilin elämään ja ajatteluun vaikuttivat voimakkaasti Sokra- 
teen ajattelijapersoonan epäautoritatiivinen esimerkillisyys ja rakasta- 
van filosofin kuva. Filosofian tulisi Weilin mielestä olla aina paitsi hen- 

kilökohtaista myös julkista, ja sen pitäisi elää kaikkialla, missä ihmiset 
kohtaavat ja keskustelevat, siis myös akatemioiden ulkopuolella, jossa 
Weil itse vietti suurimman osan filosofisen luomistyönsä jaksoista. 
Weilin ajattelun sokraattisuuteen liittyivät hänen käsityksensä filosofi- 
asta henkilökohtaisena kutsumuksena sekä käsitys ihmisestä tähän kut- 
sumukseen vastaajana. 

Hänen sokraattiseen ajattelijanlaatuunsa liittyi sekin piirre, että hän 
oli leimallisesti ulkopuolinen filosofi, eikä hänen outsiderin roolinsa ollut 
selvästikään itse valittu, vaan oletettavasti eräänlaisen syrjinnän seu- 
rausta. Sokraattista ajattelijanluonnetta korostaa hänen ulkopuoli- 
suudestaan seurannut riippumattomuus ja vapaus: hän oli eräänlainen 
oman aikansa anarkisti, joka suosi poleemista keskustelua, aiheutti 
hämminkiä, heitti haasteita tieteen ja politiikan rakkikehiin ja mursi 
kopeuden ja pöyhkeyden siellä, missä sitä esiintyi. Hän kyseenalaisti 
julkisen hallinnon, saattoi kulttuurimme perusteita koskevan tietämät- 
tömyyden naurunalaiseksi ja väitti, ettei itse tiedä mitään. Weilin ajat- 
telu lienee ikuista siksi, että hänen esittämänsä ideologiakritiikki ei 
tullut nykyfilosofeille ominaiseen tapaan akateemisen diskurssin sisältä 
vaan klassisen filosofian pohjalta, omista havainnoista tai joskus vain 
hänen omasta päästään. Viimeksi mainittua voi pitää kaiken uutta luo- 
van filosofian ominaisuutena. 

Tutkimukseni kolmas (3) päätehtävä liittyy Weilin ajattelun tutki- 
miseen ja tulkintaan. Weilin eettistä ajattelua voidaan nähdäkseni ym- 
märtää uudella ja hedelmällisellä tavalla, kun huomataan ja hyväksy- 
tään, että se poikkeaa länsimaisten filosofioiden etiikkakäsityksistä 
avantgardistiseen ja kokeilevaan suuntaan. Kuten Weilin tuotannossa 
yleensä, myös hänen viimeisissä luonnoksissaan oli kyse enemmänkin 
halusta löytää konkreettisia toimintamalleja käytännöllisen elämän 
moraalisia haasteita varten kuin eettisten kehitelmien tuomisesta arvi- 
oitaviksi teorian tai tutkimuksen muotoon puettuina. Kyseessä oli 
osallistuva kulttuurikritiikki, jonka motiivina oli etsiä ja tutkia eettisten 
elämänkäytäntöjen mahdollisuutta ja jolle yhtenäinen kirjallinen muoto 
ei sen vuoksi ollut sopivin.?2 Weilin filosofian lähestyminen tästä näkö- 
kulmasta sekä luo että vaatii mahdollisuuksia filosofian käsitteen yhtä- 
aikaiseen avartamiseen ja tarkentamiseen. Esimerkiksi Weilin ajatukset 
rakkaudesta filosofiana ja filosofiasta rakkautena (AD) voivat paitsi 
konkretisoida ja johdattaa laajentamaan filosofian ja rakkauden käsit- 


42 Tulkintani perusteluille huomionarvoista on, että suuri osa Weilin teksteistä oli alun 
perin luonnoksenomaisia tai henkilökohtaisia: kirjeitä, muistiinpanoja tai suppealle ylei- 
sölle tarkoitettuja esitelmiä. Tästä johtuu, että seurailen tutkimuksessani myös Weilin 
elämää ja sen tärkeimpien tapahtumien vaikutuksia hänen ajatteluunsa. Elämäkerralli- 
sen aineksen esilläpito rajoitetaan kuitenkin Weilin filosofiaa selventäviin yhteyksiin. 

teen alaa, myös antaa aineksia syvyysulottuvuudessa tapahtuviin poh- 
dintoihin. Näkemykseni on, että Weilin ajatukset rakkaudesta aistilli- 
sena ja intellektuaalisena välittämisenä voivat tarjota aineksia eri suun- 
tiin hajautumassa olevan intellektuaalisen kulttuurin integroimiseen 
vastuulliseksi yksilöfilosofiaksi, joka on variaatioita sisältävää ja sietä- 
vää. 

Weilin soveltaman filosofian kuvailevuudesta ja hänen käsitteenmää- 
rittelyidensä epäsuoruudesta johtuu, että Weiliä tutkittaessa on perus- 
teltua välttää sitoutumista tiukasti lukkoon lyötyihin määritelmiin 
tutkimuksen tehtävänasettelussa ja rakenteessa. Weilille keskeisten 
etiikan, filosofian, kulttuurikritiikin ja mystiikan merkityksiä selvite- 
tään sitä mukaa kuin nämä aiheet tulevat esille Weilin ajattelua tutkit- 
taessa. Tutkimuksessa sovellettavasta lähilukemisesta johtuu, että kä- 
sitteiden määrittelyn kysymykseen voi vastata lopullisesti vasta tutki- 
muksen kokonaisuus. 

Kuten filosofia yleensä, myös Weilin ajattelu oli siinä määrin monisäi- 
keistä ja itsensä ulkopuolelle viittaavaa, ettei yllä esitettyä kolmen 
kohdan tehtävänasettelua ole pidettävä tyhjentävänä kuvauksena sen 
enempää Weilin filosofian koko problematiikasta kuin tämän tutkimuk- 
sen sisällöstäkään. Yllä esitetty luettelointi ei toisaalta viittaa käsittelyn 
järjestykseen vaan osoittaa luettelonomaisesti tutkimuksen avainkysy- 
mykset ja ydinkohdat. Esimerkillisenä suhtautumisena Weilin filosofi- 
aan voi pitää Gabriel Marcelin tulkintaa. Hän kehottaa Weilin lukijaa 
yksinkertaisesti avautumaan hänen filosofialleen, ”ottaakseen vastaan 
sen, mikä on tarkoitettu juuri hänelle, sen, mikä saattaa juurtua hänen 
omaan elämäänsä ja kohtaloonsa”.43 

Kokonaiskuva Weilin ajattelun kehityksestä piirtyy seuraavanlai- 
seksi: vuodet 1931—1934, poliittisen osallistumisen kausi; vuodet 1934— 
1938, poliittisen kääntymyksen sekä uskonto- ja yhteiskuntakritiikin 
jakso; vuodet 1938—1941, ihmisen situaation eksistentenssifilosofista 
analyysia; vuodet 1939—1942, hengellinen kausi ja vuodet 1942—1943, 
yhteiskunnallisten pohdintojen herääminen uudelleen, tällä kerralla 
Weilin itsensä luoman moraalifilosofian näkökulmasta. Yllä mainittujen 
kausien ajoittuminen suhteellisen lyhyeen ajanjaksoon, kahteentoista 
vuoteen, ja siitä johtuva tapahtumien limittäisyys merkitsevät, että 
Weilin ajattelun ”kausia” voidaan pitää osittain päällekkäisinä tasoina. 
Hieman epätäsmällisemmin mutta samalla myös koherentimmin kuvat- 
tuna Weilin pohtima problematiikka hahmottuu sulkeutuvaksi ympy- 
räksi, jossa (1) yhteiskuntafilosofiset ongelmat antoivat aiheen (2) laaja- 
mittaiseen kulttuurikritiikkiin ja ratkaisujen etsimiseen meditaatiosta ja 


43 Marcel 1961, s. 8. Katso Lehtonen (1976, s. 20). 


29 


jossa (3) moraalin ongelmat tulivat uudelleen vastaan Weilin luoman 
hengellisen antropologian toteuttamisyhteytenä. Tähän kehitysympy- 
rään perustuen tutkimuksessa paneudutaan erityisesti siihen, millaista 
oli Weilin kehittelemä eettinen antropologia ja miten se saattoi vastata 
Weilin hahmottamiin moraalisiin ongelmiin. 

Tutkimuksen ensimmäisessä pääluvussa esittelen Weilin näkemyksen 
siitä, miten valta ja väkivalta esineellistävät ihmisen ja tuottavat meta- 
fysiikan, joka saa kaiken eettisen ja hyvän kääntymään vastakohdak- 
seen. Toisessa luvussa tarkastelen Weilin yhteiskuntafilosofiaa, hänen 
näkemyksiään yksilöllisyyttä rajoittavien ajattelutapojen ja inhimillisen 
todellisuuden kohtaamisesta. Tutkimuksen kolmannessa luvussa luon 
katsauksen Weilin minäkonseptioon, jonka antropologiset ratkaisut hei- 
jastuivat hänen näkemyksessään eettisestä refleksiosta: pohdinnasta, 
harkinnasta ja järjen käytöstä. Neljännessä luvussa esittelen Weilin 
idean siitä, kuinka väkivallan metafysiikasta olisi mahdollista vapautua. 
Keskeisenä on tällöin pidettävä Weilin pyrkimystä uuden moraalin ja 
ihmiskäsityksen luomiseen, jonka juuret ovat kreikkalaisten meditaatio- 
filosofioiden tutkimisessa ja niihin eläytymisessä. Tutkimuksen viiden- 
nessä luvussa tarkastelen Weilin pohdintoja moraalisen yhteisön toteut- 
tamisesta. 

Weilin koko filosofiaa seurailevana tämä tutkimus on alaltaan laa- 
jempi kuin mihin tutkimuksen keskittämisen vaatimukset tällaisessa 
työssä yleensä antavat mahdollisuudet. Tämä johtuu paitsi Weilin filo- 
sofian kirjallisesta luonteesta, myös siitä, ettei riittävästi dokumentoivaa 
ja kokonaisnäkemystä selkeyttävää tutkimusta Weilin filosofiasta näy 
aikaisemmin laaditun. Toisaalta Weilin filosofian tutkimus ei ole vielä 
ehtinyt riittävästi erikoistua. Toivon, että onnistun tässä tutkimuksessa 
välittämään Simone Weilin filosofiaa sellaisena kuin hän on voinut 
tahtoa sitä ymmärrettävän! 

1. 


Valta, väkivalta ja esine 


T ämän pääluvun aluksi hahmotellaan Weilin käsitystä vallan ole- 
muksesta ja alkuperästä. Tarkastelun lähtökohtana on eräs hänen 
kuuluisimmista teksteistään, essee Homeroksen Iliaasta. Tuo teksti on 
hänen laajimmalle levinneitä kirjoituksiaan, ja se on julkaistu myös 
suomeksi Kirsti Simonsuuren kääntämänä.4* Kyseisessä esseessä Weil 
muotoilee terävänäköisen analyysin vallan naturalistisesta olemuksesta 
eli siitä, kuinka ihmisten välinen kilpailu ja kamppailu vaativat ihmisiä 
muotoilemaan yleispäteviä periaatteistoja, lakeja ja sääntöjä, joita var- 
haisissa yhteiskunnissa edustivat uskonnollisesti perustetut valtiojärjes- 
telmät. Jumala ja valtio ovat liittyneet yhteen myös myöhempinä aikoi- 
na, mikä antaa aiheen väittää, että valtiojärjestelmien leijonat lepäävät 
metafyysisten spekulaatioiden laitumilla. 

Mutta minkälainen Weilin käsitys vallasta ja sen jakautumisesta oli? 
Miten uskonnot ja jumalat toimivat valtioiden takuumiehinä? Ja kuinka 
valtioyhteisöt ja uskonnolliset metafysiikat kytkeytyvät yhteen? Samoin 
kuin monien 1700-luvun liberaalifilosofien, myös Weilin tarkastelujen 
lähtökohtana oli vulgaari ja reflektoimaton luonnontila, johon ihmisen 
katsottiin kuuluvan tai ”olevan heitetty”. Tällaista sivistyksestä ja 
kulttuurista riisuttua ihmistä hän sitten arvioi kirjoituksessaan. Tosin 
Weilin näkemykset eivät olleet velkaa englantilaisille liberaalifilosofeille 
eivätkä rousseaulaiselle käsitykselle luonnonvaraisesta ihmisestä. Hä- 
nen näkemyksensä nousivat suoraan sota-ajan ahdistuksesta ja hänen 
oman aikansa ongelmia ilmentävästä eksistenssifilosofiasta, jossa ihmi- 
sen kohtalona oli ”olla maailmassa” tuntematta enempää alkuperäänsä 
kuin määränpäätäänkään — tai olemassaoloon mahdollisesti liittyvää 
tarkoitusta tai merkityksiä. 


1.1. Ihmisen esineellistyminen: esimerkkinä Ilias 


Weilin filosofiaa motivoi ajanongelmana näyttäytyvä väkivalta, jonka 
vaikutuksia Weil joutui kokemaan maailmansotien tapahtumissa. Weil 


44 Parnasso 2/1976, s. 73-92. 

sai paljon sytykkeitä aikansa katastrofeista, mutta hänen ajattelunsa 
kokonaisuuden valossa ei ole syytä ajatella, että vallan ja väkivallan 
käsitteet liittyisivät hänen ajatteluunsa vain kontekstuaalisesti tai 
vaikutushistoriallisesti. Filosofisena ongelmana väkivalta tulee Weilille 
kysymyksenalaiseksi ajattelun ja kokemuksen problematiikan yhtey- 
dessä. Näkemyksensä, kuinka ajattelun ja kokemuksen ero on tullut 
tuotetuksi, Weil antaa tutkielmassaan ”UIliade, ou le po6me de la force” 
(”Ilias, väkivallan runoelma”).45 Tutkielman esimerkkitapauksena on 
Homeroksen Ilias, mutta analyysin idea ylittää Iliaan maailman. Ana- 
lyysin polttopisteessä on metafysiikan ja väkivallan liitto, Weilin käsi- 
tyksen mukaan koko länsimaisen ajattelun tradition tila. Weil antaa 
tutkielmassa metafysiikan alkuperää koskevaan kysymykseen inhimilli- 
seen kokemukseen perustuvan selityksen, jossa ajattelun erkaantuminen 
kokemuksesta johdetaan maailmassa olemisen tilasta. Ilias-analyysissa 
metafysiikan kannalta merkitykselliseksi osoittautuu väkivalta, joka 
Weilin mukaan on Iliaan varsinainen aihe (le vrai sujet, le centre de 
PIliade, c'est la force).46 Toisen maailmansodan tapahtumia heijastellen 
hän kirjoittaa väkivallasta näin: 


Suhde väkivaltaan muovaa runoelmassa ihmistä kaiken aikaa; sielun, 
joka uskoo sitä hallitsevansa, se tempaa mukaansa ja sokaisee, pak- 
koonsa alistuvan sielun se nujertaa. Ne, jotka uneksivat, että väkivalta 
edistyksen ansiosta kuuluu menneisyyteen, saattoivat nähdä tämän 
runoelman todistuskappaleena siitä; niille, jotka pystyvät havaitse- 
maan, että väkivalta on nyt kuten muinoinkin keskeinen ihmiskunnan 
historiassa, on Ilias sen kaunein ja puhtain kuvastin. [L'äme humaine 
ne cesse pas d'y apparaitre modifiee par ses rapports avec la force, 
entrainee, aveuglee par la force dont elle croit disposer, courb6e sous la 
contrainte de la force guw'elle subit. Ceux gui avaient rövö gue la force, 
gräce au progres, appartenait desormais au passe, ont pu voir dans ce 
poeme un document; ceux sui savent discerner la force, aujourd”hui 
comme autrefois, au centre de toute histoire humaine, y trouvent le plus 
beau, le plus pur des miroirs.]147 


Weilin näkemyksen mukaan väkivalta on osa ihmisen historiaa ja tule- 
vaisuutta sikäli kuin ihminen käy sitä vastaan tai taipuu siihen. Weil ei 
asetu tulkinnassaan kummankaan Iliaassa taistelevan leirin puolelle 
niin kuin ei Homeroskaan. Kuten eivät homeeriset runoilijatkaan, Weil ei 
ole puolueettomuudessaan sokea: Iliaassa taistelevilla leireillä on 


45 SG, s. 11-42. 
46 SG, s. 11. 
47 SG, s. 11. 

sankarinsa kullakin, kreikkalaisilla Akilleus ja troijalaisilla Hektor, jot- 
ka edustavat ihmistä yleisesti.48 

Huolimatta kauneudesta, joka rakastamisen ja tuhoutumisen vaihte- 
luista puhkeaa esiin, Ilias on hyvin surullinen runoelma. Tapahtumien 
onneton kulku on Weilin tulkinnan mukaan traagista siksi, että riippu- 
matta ihmisten hyvistä ja jaloista päämääristä runoelmassa kaikki hyvä 
näyttää kääntyvän kuin pirunpeilissä päälaelleen. Homeerisen runouden 
viisaus ei ole Weilin mielestä niinkään esimerkillistä kuin varoittavaa. 
Se näyttää sekä sankarinsa että lukijansa kasvot tavalla, jossa ”Ivloit- 
tajat ja voitetut ovat yhtä läheisiä, ovat samasta syystä sekä runoilijan 
että kuulijan kaltaisia. [Vaingueurs et vaincus sont ögalement proches, 
sont au meme titre les semlables du poete et de Vauditeur.”49 Miksi 
väkivalta sitten johtaa aina kaikkien osapuolten tuhoon, on kysymys, 
jonka esittävät sekä Iliaan runoilija että sen tulkki. Ilmeisesti itsekin 
hieman epävarmana Weil varoittelee kuvauksensa rajuudesta, ja epäile- 
mättä pitää paikkansa, että Weilin kuvaus on kuin valta itse. Se vii- 
lentää jokaisen, joka siihen tarttuu: 


Väkivalta on sitä, mikä tekee kenestä tahansa alistamastaan ihmisestä 
esineen. Kun se viedään loppuun asti, se tekee hänestä esineen kirjai- 
mellisesti: ruumiin. [La force, c'est ce gui fait de guicongue lui est sou- 
mis une chose. Ruand elle s'exerce jusgu'au bout, elle fait de Uhomme 
une chose au sens le plus litteral, car elle en fait un cadavre.]50 


Weilin mukaan väkivallan voimakkuudessa on aste-eroja, mutta sen 
laatu on aina sama. Voimakkuusakselin karkeimpana huippuna on 
rikoksista totaalisin, peruuttamattomin ja sovittamattomin, murha. Sel- 
laisena väkivalta tekee ihmisestä esineen sanan varsinaisessa merkityk- 
sessä. Ilmeisesti yhtä kyynistä kuin optimististakin olisi väittää, että 
väkivalta on ainoa vallan muoto, joka ihmiselle on suotu. Weilin näke- 
myksen mukaan väkivalta ei kuitenkaan ilmene vain konkreettisena 
väkivaltana tai ihmisiin kohdistuvina väkivaltaisina tekoina. Väkivallan 
rajaaminen tekoihin merkitsisi kaikkien niiden väkivaltaisten suhteiden 
jättämistä tarkastelun ulkopuolelle, jotka perustuvat mahdollisuuteen 
käyttää väkivaltaa. Väkivaltaiset teot ovat vain yksi vallan laji; ainoas- 
taan kirjallisuus, sota, rakkaus, uskonto ja politiikka eivät tulisi toimeen 
ilman konkreettista väkivaltaa. Weil toteaakin, että 


[vläkivalta joka tappaa, on yksioikoinen, karkea väkivallan muoto. 
Miten paljon moninaisemmin menettelee, miten paljon yllättävämmin 


48 SG, s. 32. 
49 SG, s. 36. 
50 SG, s. 11. 


33 


vaikuttaa toinen väkivalta, se joka ei tapa; toisin sanoen se joka ei tapa 
vielä. Se tulee varmasti tappamaan, tai ehkä se tappaa, tai ehkä se 
vain jatkuvasti uhkaa olentoa jonka se minä hetkenä hyvänsä voi 
tappaa; yhtä kaikki, se kivettää ihmisen. Vallasta muuttaa toinen esi- 
neeksi surmaamalla kehkeytyy toinen, paljon ihmeteltävämpi: valta 
tehdä esine ihmisestä, joka jää henkiin. [La force gui tue est une forme 
sommaire, grossiere de la force. Combien plus variee en ses procedes, 
combien plus surprenante en ses effets, est Vautre force, celle gui ne tue 
pas; c'est-ä-dire celle gui ne tue pas encore. Elle va tuer sirement, ou elle 
va tuer peut-ötre, ou bien elle est seulement suspendue sur Vötre gw'a tout 
instant elle peut tuer; de toutes facons, elle change l'homme en pier-re. 
Du pouvoir de transformer un homme en chose en le faisant mourir 
procede un autre pouvoir, et bien autrement prodigieux, celui de faire 
une chose d'un homme gui reste vivan1.]51 


Kun teot suljetaan pois, jäljelle jää vain muotoa. Kyseessä on valta- 
suhteen puhdas olemus, joka eroaa todentuneesta väkivallasta vain sen 
piirteensä vuoksi, että ketään ei haavoiteta. Väkivallasta jää näin jäljelle 
valta. Weilin käsityksen mukaan valta on kaikesta toiminnasta puhdis- 
tettua väkivaltaa: mahdollisuus käyttää väkivaltaa ja mahdollisuus 
joutua valtasuhteen uhriksi. Valta on siten olemukseltaan väkivaltaa. 
Sitä ei ole olemassa ilman väkivallan mahdollisuutta, ja toisaalta väki- 
valtaan sisältyy aina valta. Tätä kautta Weil päättelee, että valta ja 
väkivalta esiintyvät aina sillä tavoin yhdessä.52 

Väkivaltaa ei Weilin mielestä kuitenkaan pitäisi lajitella tekoon, jon- 
ka ajateltaisiin koskevan kehoa, ja henkiseen vallankäyttöön, jonka aja- 
teltaisiin rikkovan yksilön autonomiaa, sillä niiden kohde, ihminen, on 
joka tapauksessa yksi ja sama. Valta ja väkivalta merkitsevät ihmiselle 
samaa, koska molemmat johtavat samaan: ihmisestä tulee esine (la 
chose).53 

Kuten valtasuhteen voimakkuudessa, myös esineenä olemisessa on 
asteita. Esineenä olemista on kahta laatua, sillä valta voi esineellistää 
tilapäisesti kaiken inhimillisen ja elollisen, missä erottuvat asteet, ja sen 
lisäksi valta tehdä kaikesta lopun muuttamalla ihmisen aidosti esi- 
neeksi. Ideaansa tilanteesta, jossa elävä ihminen liukuu väkivallan kaut- 
ta elollisesta elottomaksi esineeksi, Weil valaisee Iliaan kohtauksella, 
jonka aiheena on Akilleuksen kosto (Ilias XXIT). Kreikkalainen Akilleus 
on viimein saatu tarttumaan aseeseen. Häntä kalvaa ystävänsä Patrok- 
loksen surmaamista seuraava kauna. Kuumeisella vimmalla Akilleus 


51 SG, s. 12-13. 
52 SG, s. 32. 
53 SG, s. 16. 


34 


etsii käsiinsä syyllisen, Hektorin. Weilin kauhukertomus jatkuu koh- 
tauksella Akilleuksen ja Hektorin taistelun päätösvaiheesta, jossa Hek- 
tor pyytää Akilleusta luopumaan hyökkäyksestään: 


Mutta pian hän ymmärtää, että ase ei käänny hänestä pois, ja vaikka 
hän vielä hengittää, hän on enää vain ainetta, ja vaikka hän vielä ajat- 
telee, hän ei voi enää ajatella mitään. [Mais bientöt il a compris gue 
Varme ne se dötournera pas, et, respirant encore, il n'est plus gue mati- 
ere, encore pensant ne peut plus rien penser.]5 


Vallan alla ihmisen ajattelu jähmettyy ja liha menettää muotonsa. 
Kuvauksen kohtaus päättyy väkivaltaan: Akilleus tempaisi esiin miek- 
kansa ja teki sen, mikä eri aikoina on koitunut kohtaloksi yhtä hyvin 
Arkhimedeelle, Sokrateelle kuin Jeesus Nasaretilaisellekin. Weilin seli- 
tyksen mukaan Iliaan kohtaus on kuvaus väkivallalla uhkaamisesta, sii- 
hen liittyvästä esineellistämisestä sekä sitä seuraavasta uhan toteutta- 
misesta, jonka tuloksena uhri muuttuu esineistä aidoimmaksi.55 

Paitsi ettei Weilin kuvaus tavoittele mitään sellaista henkevyyttä, 
joka usein on nähty sankarieepoksille ominaisena, merkille voi panna, 
että lihalla ja ihmiskehon äärimmäisellä herkkyydellä, hienopiirteisyy- 
dellä ja ainutlaatuisuudella on aina absoluuttinen arvo, jonka väki- 
valtainen kulttuurimme peittää, mutta jonka Weil tahtoisi saattaa 
näkyville puhumaan inhimillisyyden puolesta raakuutta vastaan. Weilin 
näkemyksen mukaan ihmistä ei ole ilman kehoa, ja juuri keho on se, 
johon väkivalta karkeimmillaan kohdistuu ja joka ei säästy myöskään 
pelkän valtasuhteen vaikutuksilta.56 

Ihmisen kehossa puhuu ihmisen koko kokemushistoria. Vallan ahdis- 
tavuus, sen sadistisuus ja paikka paikoin viileän laskelmoiva rationaali- 
suus uurtavat merkkinsä ihmisen kehoon ja jättävät jälkensä ihmisen 
koko olemukseen. Tätä muodotonta ainetta historia on tehnyt ihmisestä 
sotarintamalla, kaupankäynnissä, uskonnossa ja politiikassa.57 Tässä 
mielessä esineellistyminen ei viittaa Weilillä yksinomaan epävapauteen 
tai ole sen kuvallista ilmaisua. Weil katsoo ihmisen esineellistyvän valta- 
ja väkivaltasuhteessa siten, että esineeksi muuttuu aidosti koko ihmi- 
nen. 

Olennainen ja Weilin filosofisen ajattelun rakentumiselle tärkeä ero 
näiden kahden eri muuttumisen välillä on, että elävällä ja esineelliste- 
tyllä ihmisellä on vielä paluun mahdollisuus. Sankarihautojahan meillä 


54 SG, s. 13. 
55 SG, s. 14. 
56 SG, s. 15. 

riittää, mutta elävät ihmiset ovat ne, jotka voisivat kaataa väkivallan 
muistomerkit ja kääntää kohtalonsa loukkaamatta sen enempää itseään 
kuin väkivallan uhrejakaan. Väkivallattomuuden toteuttamiseksi tuskin 
riittää enempää menneisyyden hyväksyminen kuin sen tuomitseminen- 
kaan. Ajattelun tottumusten olisi muututtava, ja tämä muuttuminen 
(transformation) sisältyy Weilin ajatukseen, kuinka esineenä olemi- 
sesta voisi vapautua. Tähän kysymykseen palaan tutkimukseni eri vai- 
heissa. 

Keskeistä Weilin valta-analyysissä on se useille myöhemmille ja var- 
haisemmilekin valtioteorioille tyypillinen näkemys, että valtion oma toi- 
mintakyky ja legitimaatio pohjautuvat valtion aggressiomonopoliin eli 
valtion yksinoikeuteen pakottaa, luvata, kieltää tai rangaista. Tuo valta- 
monopoli puolestaan perustuu vallan dispositionomaiseen luonteeseen: 
valtapotentiaaliin ja mahdollisuuteen käyttää väkivaltaa. Ongelmat voi- 
daan kiteytää lähinnä kahden kysymyksen muotoon. Millä perustella 
valtiot voisivat vaatia yksilöiltä mitään muuta kuin ihmisyksilöt itse 
haluavat, kun vallan käytön pitää demokraattisissa yhteiskunnissa pe- 
rustua vain kansalaisten itsensä antamaan oikeutukseen? Valtioilla tai 
muilla yhteenliittymillähän ei voisi ajatella olevan muita oikeuksia kuin 
niitä, jotka kansalaiset niille vapaaehtoisesti luovuttavat. Muutoin kyse 
on yksipuolisesta pakottamisesta. Viime vuosisadan totalitaarisissa val- 
tiojärjestelmissä väkivallan luonne ilmentyikin olennaisesti siinä tosi- 
asiassa, että totalitaariset valtiojärjestelmät pilasivat yksilöiden elämän 
sodissa ja väkivaltaisuuksissa. Asiaan liittyy lisäksi poliittisen yksimieli- 
syyden ja yhteistahdon ongelma ja se, miten yhteiskunnalliset konfliktit 
pitäisi sovittaa, jotta vallankäyttö ei pääsisi leimahtamaan avoimeksi 
väkivallaksi. Toinen tärkeä kysymys koskee valtioiden keskinäisiä suh- 
teita. Vaikka valtion sisäiset valtasuhteet järjestettäisiinkin oikeuden- 
mukaisesti ja harmonisesti, valtioiden kesken ei vallitse ehdotonta pe- 
rustaa sille, mikä niiden välisissä suhteissa olisi oikeudenmukaista. 
Kansainvälistä politiikkaa leimaa perustattomuus ja tietynlainen vah- 
vemman oikeus. Niinpä valtioiden ja vallan olemukseksi on muodostunut 
se, että ne ovat pyrkineet laajenemaan ja nielaisemaan toisiaan aina niin 
kauan, että tuloksena on ollut yksi ainoa totalitaarinen mahtivaltio. 
Kuten jäljempänä näemme, tämä seuraa suoraan vallan olemuksesta: 
sen on pyrittävä toteuttamaan itsensä täydellisenä ja pidäkkeettömänä. 


58 SG, s. 33. 

1.2. Katseen valta 


Jos valta onkin pohjimmiltaan väkivaltaa, se ei aina tarvitse aseita eikä 
nyrkkejä toteutuakseen. Hienovaraisinta ja laajimmin vaikuttavaa val- 
taa ovat katse, kontrolli ja julkinen holhous. Ne ovat valtaa, jota me 
emme voi nähdä mutta joka kyllä näkee meidät.59 

Katseen valta kuuluu sille, joka näkee eniten. Tällöin sana ”katse” on 
ymmärrettävä laajassa mielessä, eikä sillä tarkoiteta kenenkään ihmisen 
nimenomaista katsomista, vilkaisua tai näkemistä. Niihin sisältyy vielä 
merkityksiä, jotka ovat yksilöllisiä ja aina jossain mielessä inhimillisiä. 
Vallan katseen ja inhimillisen katsomisen erona on, näkeekö katsottava 
katsojasta yhtä paljon kuin toinen. Vallan katse on luonteeltaan pikem- 
minkin tarkkailua ja valvontaa ja siten ennemmin näkemisen kuin sil- 
mien optiikkaa. Weil selittää vallan optiikkaansa läsnäolon (presence) 
tapahtumaksi. Kysymyksessä on tällöin toisen ihmisen läsnäolo, joka 
ulottaa vaikutuksiaan myös sinne, missä ketään toista ei ole välittömästi 
paikalla. Jos läsnäolo olisi toisen ihmisen huomioon ottamista, Weilin 
käsitys toiseudesta tuskin olisi muuta kuin omahyväisyyttä ja ihmis- 
vihaa tai pelkoa ja itsen syrjintää. Weilin mukaan nimittäin pelkkä toi- 
sen läsnäolo vaikuttaa siihen, kuinka toimimme: 


Ympärillämme oleville ihmisolennoille — ja vain heille — antaa pelkkä 
läsnäolo vallan pysähdyttää, hillitä ja muuntaa niitä liikkeitä, joita 
ruumiimme tekee; suuntakilpi ei käännä kulkuamme samalla tavoin 
kuin tielle osuva ihminen; yksin ollessaan ei kukaan nouse, kävele tai 
istahda huoneessa samalla tavoin kuin vieraan ollessa käymässä. [Les 
etres humains autour de nous ont par leur seule presence un pouvoir, et 
gui n'appartient gw'a eux, d'arröter, de röprimer, de modifier chacun des 
mouvements gue notre corps esguisse; un passant dötourne pas notre 
marche sur une route de la möme maniere guwun ecriteau, on ne se leve 
pas, on ne marche pas, on ne se rassied pas dans sa chambre guand on 
est seul de la möme maniöre gue lorsgw'on a visiteur.]60 


Tätä vaikutusta ei kuitenkaan ole ihmisten läsnäololla ylipäänsä, kai- 
kissa niissä tapauksissa, joissa toinen ei ole läsnä valtasuhteen osapuo- 
lena. Ihmisen esineellistyminen liittyy ainoastaan siihen erityiseen läs- 
näoloon, jolle on ominaista mahdollisuus uhata, luvata, palkita, rangais- 
ta, kieltää, velvoittaa ja saada aikaan vaikutuksia toisessa ihmisessä 
tämän tahtomatta. 


59 SG, s. 35. 
60 SG, s. 15. 

Tämä selittää myös sen, miksi vallan katse ja läsnäolo voivat ikään 
kuin olla paikalla, vaikka ketään ihmistä ei olisi näköpiirissä. Vallan 
katseen vaikutus on juuri tämä. Tarkkailu ja valvonta atomisoivat ihmi- 
set: ne umpioittavat ja eristävät ihmiset toisistaan. Ne totalisoivat, ty- 
rannisoivat ja koteloittavat ihmiset, ja ne katkaisevat luonnolliset ihmis- 
suhteet. Katseen vallan vaikutuksia voi Weilin käsityksen mukaan löy- 
tää siitä tavasta, jolla ihmiset eristyvät toisistaan samalla, kun he suo- 
jautuvat julkiselta katseelta.6! Kyse on perimmältään samasta ilmiöstä 
kuin vallan oman olemuksen kohdalla: välttääkseen kontrollia ihmiset 
alkavat itse tarkkailla itseään, ja sitä kautta he toteuttavat itsekontrol- 
lia. Myös katseelta suojautumisen vastakohdasta eli täydellisestä avoi- 
muudesta tulee usein mitä hienostunein vallan käytön muoto. 

Jotta voisimme ymmärtää Weilin ihmiskäsitystä, on jo nyt tarpeel- 
lista todeta, että vallan ja etiikan ero syntyy nimenomaan siitä, mitä 
toisesta ihmisestä voidaan tai ei voida a priori tietää. Etiikassa ei ole 
kuitenkaan kyse vain henkilökohtaisuuden, yksityisyyden tai jonkin sa- 
laperäisyyden varjelusta vaan siitä, miten kohtaamme toisen ihmisen. 
Millä tavoin toinen ihminen pitäisi sitten kohdata? Onko olemassa joi- 
takin ennakolta vaikuttavia perusteita, asenteita tai suosituksia sille, 
miksi olisi tarpeen kohdata toinen ihminen määrittelemättä häntä en- 
nakkoon tai altistamatta häntä valtasuhteen vaikutuksille? Kun kyse on 
ihmistä koskevan tiedon rajoista, tulee olemassaolon kokeminen tär- 
keäksi tuon rajan määrittymisessä, ja siten olisikin oikeampaa puhua 
ihmiskokemuksesta kuin ihmiskäsityksestä. Olemassaolon kokemus on 
Weilin mielestä rajapinta, johon nähden voimme oivaltaa toisen ihmisen 
olevan perimmältään muuta kuin itse olemme. Sitä kautta se voi muis- 
tuttaa myös toisen ihmisen taipumattomuudesta ja tyhjentymättömyy- 
destä ulkoisen tai totalisoivan tahdon mukaisin määrittelyihin tai mää- 
räysvaltaan. Valtasuhteessa vain on niin, että kokemus omasta ole- 
massaolosta pakenee meitä. Jatkossa Weil pohtii, miksi. 

Weilin hämmästyttävän rohkean ja ennakkoluulottoman tulkinnan 
mukaan kaikki valta perustuu viime kädessä mahdollisuuteen tehdä 
väkivaltaa. Vaikka konkreettinen väkivalta olisikin vallan lajeista vii- 
meinen ja suhteellisessa harvinaisuudessaan periferinen, sen paikka on 
vallan voimalaitoksen keskuksessa. Olkoon Weilin ajatus ulkoisesti mi- 
ten pimeä tahansa, sen valaisee sisältä hänen kehittelemänsä omalaatui- 
nen vallan raja-arvomatematiikka. Sen mukaan valtasuhteen ratkaisu 
huipentuu kaikkien kysymysten kohdalla siihen äärimmäiseen mahdolli- 
suuteen, joka on absoluuttinen: kaikki valta on viime kädessä voimak- 
kaimmalla, eikä heikommilla ole mitään. Tämä liittyy Weilin käsityk- 

seen vallan automaattisesta taipumuksesta keskittyä. Siinä kiteytyy tie- 
tyllä tavoin myös Friedrich Nietzschen Epäjumalten hämärässä ilmai- 
sema ajatus, jonka mukaan ”vasta voiman ylivertaisuus on osoitus voi- 
masta”.62 Sellainen voima tai valta, jota voidaan säännöstellä tai hillitä, 
ei oikeastaan ole voimaa eikä valtaa, sillä niiden oma olemus vaativat 
ehdottomuutta. Toisaalta myös vastaan voidaan väittää ja sanoa, että 
voima, jota ei ole hallittu tai kontrolloitu mitenkään, ei tuo käyttäjiensä 
käsiin valtaa. Totta kuitenkin lienee se, että ollakseen vaikutusvaltaista 
vallan pitää olla vallankäyttäjien omissa käsissä. Vallan olemus siis 
näyttää vaativan vallalta tiettyä absoluuttisuutta. 

Weilin ajattelun taustalla näkyy olettamus, jonka mukaan ihmisten ja 
yhteisöjen välisissä valtasuhteissa joku vihdoin vetää pisimmän ja joku 
lyhimmän korren. Sellaiseen lännen lain kaksintaisteluun pelkistyvät 
Simone Weilin ajattelussa viimein kaikki valtasuhteet, myös ne, joissa 
osapuolet kuvittelevat, että heillä on jotain sivistettyä ja sofistikoitua 
valtaa toisiinsa nähden. Valta on järjetöntä mutta vakavaa. Valta, väki- 
valta ja ihminen esineellistettynä ovat ekvivalentteja; ne esiintyvät aina 
yhdessä eikä yksikään ilman muita.63 


1.3. Olemassaolon kokemuksen katoaminen 


Kiinnostavia ovat Weilin havainnot siitä, mitä valta ja väkivalta tekevät 
inhimilliselle olemassaololle. Weilin mukaan valtasuhteessa katoaa ih- 
misen kokemus omasta olemassaolostaan (l'existence), ja syntyy ajattelun 
ja kokemuksen eron sisältävä metafysiikka. Valtasubjektin läsnäolo esi- 
neellistää, ja esineellistyneen ihmisen kokemuksen sisältönä on oman 
olemassaolon kokemuksen katoaminen. Weil toteaa, että vallan lähtei- 
den läsnä ollessa 


[...] toiset ihmiset toimivat kuin heitä ei olisikaan; ja siinä vaarassa, 
että heidät hetkessä pyyhkäistään olemattomiin, he puolestaan tekey- 
tyvät olemattomiksi. [Devant eux les autres se meuvent comme sils 
mwetaient pas lä; et eux & leur tour, dans le danger ou ils se trouvent 
d'etre en un instant reduits & rien, ils imitent le nöant.]54 


Tällainen vallan ymmärtäminen voi olla hyvin regressiivistä, mutta toi- 
saalta kuvauksena se voi olla myös hyvin paikkansapitävää. Vallan ja 
väkivallan liitto tuottaa esineellisen ihmisen, jonka kokemuksen sisäl- 


62 Friedrich Nietzsche teoksessaan Epäjumalten hämärä (1995 [1888], s. 7). 
63 SG, s. 32. 
64 SG, s. 15. 

tönä on eksyminen oman olemassaolon kokemuksesta. Ihmiset pyrkivät 
vallan tai vieraan tahdon alaisena olemaan jotakin muuta kuin he ovat 
välttääkseen vallan vaikutukset, suojellakseen itseään tai säästääkseen 
itselleen joitakin omaehtoisuuden saarekkeita ja sektoreita elämässään. 
Vallan vaikutukset ihmisen persoonaan ovat syvällekäyviä, koska valta 
ja väkivalta saattavat vaakalaudalle ihmisen koko olemassaolon, eksis- 
tenssin. Omalla olemassaololla on Weilin filosofiassa keskeinen merki- 
tys, koska juuri se toimii eettisenä rajapintana oivallettaessa, mitä eroa 
itsellä ja toisella ihmisellä on. Tämän eron terävöittäminen ja näkyville 
saattaminen puolestaan on tärkeää, jotta ihmiset voisivat kohdata 
toisensa pitäen toisiaan transsendentaalifilosofisen ihmiskäsityksen mu- 
kaisesti ulkopuolisten määrittelemättöminä, tietoisina ja vapaina toimi- 
joina eli autonomisina subjekteina, joita ei voi valaa ennakkoluulojen tai 
heidän ylleen ripustettujen käsitysten muotteihin. Oman olemassaolon 
kokemus on siis perin juurin lihallinen kokemus, eräänlainen rajapinta 
tai vedenjakaja, jonka kautta ihminen voi ymmärtää oman erillisyytensä 
ja samalla toisen ihmisen erillisyyden sekä varoa pakottamasta toista 
ihmistä omiin kaavoihinsa ja käsityksiinsä. Paha kyllä, juuri tuon ke- 
hollisuuden ääriviivoilla liikkuvan kokemuksen olemassaolosta valtasuh- 
teet pyrkivät tekemään tyhjiksi ihmisten antautuessa kieltämään itsen- 
sä ja teeskentelemään jotakin muuta kuin he ovat välttääkseen vallan 
vaikutukset. Vallan vaikutus ihmisen persoonaan on siis epäautentti- 
suutta eli epäaitoutta luovaa, mikä puolestaan on kohtalokasta myös 
filosofialle. 

Entä minkälaista olemassaolon kokeminen alkuperäisesti sitten on? 
Oman olemassaolon kokemus on yksilön kokemuksista yleisin, sillä pel- 
kästään se jää jäljelle, kun ihminen riisutaan kaikista ympäristön tuot- 
tamista kokemuksista tai kun ne syystä tai toisesta menettävät merki- 
tyksensä. Tätä kautta esiin saadaan autenttinen, aito ihminen. Valta- 
suhteen lankana ja loukkuna puolestaan on se, että mitä merkityksettö- 
mämmäksi, hyödyttömämmäksi ja mitättömämmäksi ihminen tulee tai 
tekeytyy, sitä varmemmin hän on jo esine, eikä vallan katse kiinnostu 
hänestä. Weilin näkemyksen mukaan tästä seuraa tavallisuuden ideaali: 
ihmiselle tulee järkeväksi ”olla kuin häntä ei olisikaan” voidakseen tehdä 
vallan kohdistamisen itseensä tarpeettomaksi. Seurauksena on keskin- 
kertaisuuden ihanteeseen nojautuva elämäntapa ja yhteiskuntajärjestys. 

Weililtä edellä siteeratussa tekstikohdassa vaihtelevat sekä ”olemi- 
nen” (l'etre) että ”olematon” (le neant) eli tematiikka, joka on perustanut 
merkittävän osan ranskalaista filosofiaa toisen maailmansodan jälkeen. 
Tässä yhteydessä voi vain toistaa sen, minkä Catharina Stengvist toteaa 
Weilin filosofiaa käsittelevässä monografiassaan: vaikka Jean-Paul 
Sartre valmistui Ecole Normale Superieuresta samaan aikaan kuin Weil, 
Sartren filosofinen läpimurtoteos L'Etre et le Neant osuu täpärästi Weilin 

jälkeiseen aikaan, vuoteen 1943.65 Tässä mielessä Weil tavallaan ”ehti 
ensin”. Sartre viittaa Weiliin eri puolilla tuotantoaan, ja suurin osa viit- 
tauksista Weilin ja hänen oman aikansa filosofien välillä esiintyy juuri 
näin päin.66 Tämä merkitsee myös sitä, että monien 1900-luvun filo- 
sofien vaikutuksia Weilin ajatteluun on vaikea todentaa. 

Kun valta perustuu väkivallan mahdollisuuteen, katoavat Weilin kä- 
sityksen mukaan myös suhteet, joilla ihminen liittyy valtasuhteen ulko- 
puolisiin. Vallan läsnäolo karkottaa niin sanotut kolmannet. Toiseus laa- 
jassa mielessä eli ”useina toisina”, läheisinä ja kaukaisina, kulttuurina 
tai luontona menettävät merkityksensä. Jäljelle jää vain totalisoiva 
toinen, se, joka valvoo, tarkkailee, alistaa ja vaatii uhreja. Tällä tavoin 
ihminen sitoutuu totalisoivaan, kasvottomaan toiseuteen ja eristyy ym- 
päristöstään. Weil kirjoittaa, että valtasuhde riuduttaa ihmisen sielun: 


Heti kun toisen käyttelemä valta on pysyvää valtaa määrätä elämästä 
ja kuolemasta, se tyrannisoi sielua niin kuin äärimmäinen nälkä. [La 
force maniee par autrui est impörieuse sur äme comme la faim extreme, 
des gw'elle consiste en un pouvoir perpötuel de vie et de mort.]67 


Kun asiat ovat näin, keinot valtasuhteesta vapautumiseksi näyttävät 
olevan vähissä. Koska valtapelin panos on noinkin korkea, kenen ta- 
hansa pelurin suhteet ulkopuolisiin menettävät merkityksensä ja katoa- 
vat. Voi kysyä, ja Weilin mukaan jokainen vallan kurimukseen joutunut 
kysyykin, eikö tästä pitäisi seurata jotain täysin päinvastaista, sillä 
ainahan voi löytyä apua naapurista, liittolainen, jonka kanssa vihollinen 
on mahdollista muuttaa ystäväksi.68 Tämän ajatuksen Weil tavallaan 
myöntää mutta myös torjuu. Paitsi että silloin vallan kehä laajenisi, 
myös faktisesti valta ”ihmisen puolesta” on mahdotonta. Sikäli kuin 
valtasuhde on ”valtaa päättää elämästä ja kuolemasta”, valtasuhteessa 
ihminen on Damokleen miekan alla, vaarassa, jonka mikä tahansa yh- 
teistyö ja avunanto saattaisi muuttaa todeksi. Niin katoaa myös kaikki 
hyväntahtoisuus, apu ja vieraanvara, ja olemassaolon kokemus joutuu 
väistymään ainoan merkityksellisen suhteen, täydellisen totalitaarisen 
valtasuhteen tieltä. Juuri liittolaisen tai rikostoverin etsiminen ja 
löytyminen vahvistavat vallan laajenemaan pyrkivää olemusta. 

Selvää on, että se joka päättää kuolemasta, päättää elämästä. Lähes- 
kään yhtä ilmeistä ei ole, että se joka päättää, miten elämme, päättää 
myös siitä, miten jatkuvasti kuolemme. Valta, joka alistaa elämää, käyt- 


65 Stengvist 1984, s. 62. 
66 Little 1988, s. 152. 
67 SG, s. 18. 

tää välineenään ajan viikatetta, sillä se kontrolloi tapaa ja prosessia, 
jonka mukaan toteutamme jatkuvasti elämänmahdollisuuksiamme. 
Myös aikauhri on uhri, ja sellaisen vallan alaisena ihminen on jatkuvasti 
suhteessa alistajaansa. Yhtä vähän kuin ihmistä esineellistää jonkun 
tietyn henkilön katse, alistajakaan tuskin koskaan on toinen ihminen 
inhimillisenä olentona. Kysymys on taaskin yleisemmän toiseuden tark- 
kailevasta ja valvovasta silmästä, vallan läsnäolosta keskellä inhimil- 
listä todellisuutta. 

Vaikka Weilin ajatus kiiti Iliaan maailmassa, olivat vallan syyt ja 
seuraukset paljaina hänen edessään toisen maailmasodan aikana. Ne 
ovat edessämme myös nykyaikana. Muutamista kryptisistä kohdista 
huolimatta Weilin ajattelu ei ole vähimmissäkään määrin abstraktia tai 
epäselvää vaan mitä tyrmistyttävimmän konkreettista. Weil kertoo 
paljon, hän suorastaan vyöryttää esiin koko joukon vallan ilmiöitä, jotka 
hän itse tunsi nahoissaan oman aikansa yhteiskunnassa ja jotka epäi- 
lemättä pesevät meidät ja Weilin toivomuksen mukaisesti myös silmät 
kaikilta, jotka elävät oman aikansa valtakerrostumien alla.69 Valtaa, 
väkivaltaa ja esineellisyyttä seuraa oman olemassaolon kokemisen 
katoaminen. Nämä neljä esiintyvät aina yhdessä eikä yksikään ilman 
muita. 


1.4. Vallan ylösnousemus 


Vallanhaltijoiden valta kohteisiinsa näyttää nyt ehdottomalta. Käsitys, 
jonka mukaan valtasuhteessa vallitsisi vertaileva asetelma ”heikomman” 
ja ”vahvemman” kesken, perustuu olettamukseen, jonka mukaan valta- 
suhde voidaan rajoittaa (limiter) yhteisössä. Tämän ajatellaan seuraavan 
valtasuhteen kaksipaikkaisuudesta ja sen epäsymmetrisyydestä: valta- 
suhteessa kohtaa kaksi osapuolta siten, että jompikumpi on toista vah- 
vempi. Koska kuitenkin myös alistaja elää välttämättä yhteisössä, jossa 
valtasuhteen ulkopuoliset vaikuttavat asioiden kulkuun, joutuu valta- 
suhteen vahvempi suhteeseen kolmannen kanssa. Tämän suhteen eritte- 
ly luo Weilin mielestä ymmärrystä hämmennykseen, miksi valta, väki- 
valta ja sen kuvaukset kirjallisuudessa ja taiteissa voivat päättyä vain 
sekä voittajien että voitettujen epätoivoon. 

Koska valtasuhdetta ei voi eristää ympäristöstään, kahden osapuolen 
välille aiottu valtasuhde johtaa välttämättä rajan ylitykseen aina niin 
pitkälle kuin valtasuhteen piiriin tulee entuudestaan suhteen ulkopuoli- 
nen. Käsitettyään valtarelaation vallitsevan ulkopuolinen taho välttä- 


69 SG, s. 19. 

mättä tulee suhtautuneeksi siihen ylipäänsä jollakin tavalla.?? Koska 
valtasuhteen vahvempi suhteutuu yhteisöön, jossa valtasuhde tulee mää- 
ritellyksi uudelleen, kohtaavat esineellistyminen ja olemassaolon koke- 
muksen katoaminen myös jokaista, joka luulee hallitsevansa vallan. 


Sellainen on väkivallan luonne. Sen kyky muuttaa ihmisiä esineiksi on 
kaksinainen ja toimii molempiin suuntiin: se kivettää eri tavalla mutta 
yhtä varmasti sekä ne, jotka joutuvat sen kohteiksi, että ne, jotka sitä 
käyttävät. [Telle est la nature de la force. Le pouvoir gu'elle possede de 
transformer les hommes en choses est double et s'exerce de deux cötes: 
elle pötrifie differemment, mais egalement, les ämes de ceux gui la 
subissent et de ceux gui la manient.]”! 


Weil tähdentää, että ihmiset elävät jatkuvasti sellaisessa mielettömässä 
valtasuhteessa, jossa esineiksi eivät muutu vain alistetut ja voitetut vaan 
myös voimakkaammat ja voitetut. Hän sanookin, että ”[v]oimakas ei ole 
koskaan ehdottoman voimakas eikä heikko ehdottoman heikko. [Le fort 
n'est jamais absolument fort, ni le faible absolument faible.]”7? 

Väkivalta ihmisen puolesta on siis mahdotonta, koska käyttämällä 
väkivaltaa heikomman puolesta apuun tullut provosoi vallan haltijaa 
toteuttamaan sen väkivallan mahdollisuuden, jolle valtasuhde viime kä- 
dessä perustuu. Tätä kautta jokainen kolmas joutuu valtasuhteeseen 
mukaan ja määrittyy itse heikommaksi tai vahvemmaksi osapuoleksi. 
Valtasuhteen ominaisuuksista johtuu, että valtasuhteella on taipumus 
levittäytyä kaikkia koskevaksi. 

Kun paljastuu, että yhteisössä valtasuhdetta ei voi rajoittaa kahden 
osapuolen välille, syntyy vaikutelma, että yksilöt eivät voi hallita väki- 
valtaa. Tätä kautta väkivalta tulee Weilin näkemyksen mukaan käsite- 
tyksi yliyksilölliseksi periaatteeksi. Kokemuksesta, jonka mukaan väki- 
valta on kadonnut yksilöiden vaikutuspiiristä, johtuu sitten se, että väki- 
vallalle pyritään löytämään selitys ihmistä korkeammalta. Weilin mu- 
kaan näin syntyy ajatus jumalista ja kohtalosta. Viimein emme enää 
edellytä Jumalaa väkivallan perusteeksi, vaan olemme hyväksyneet aja- 
tuksen kohtalosta.73 Hän kiteyttää johtopäätöksensä seuraavasti: 


Näin väkivalta murskaa ne, joita se koskettaa. Lopulta se näyttää 
olevan molempien ulkopuolella: sekä sen, joka sitä harjoittaa, että sen, 
johon se kohdistuu; ja niin syntyy ajatus kohtalosta [...]. Aina ilmaan- 
tuu tarpeen tullen jumala kehottamaan järjettömyyteen. Lopulta pelk- 


70 SG, s. 22. 
71 SG, s. 32. 
72 SG, s. 21. 
13 SG, s. 26, 40. 

kä ajatuskin, että ihminen haluaisi välttää kohtalon hänen osakseen 
antaman tehtävän, häviää mielestä. [Ainsi la violence öcrase ceux 
gu'lle touche. Elle finit par apparaitre exterieure & celui gui la manie 
comme & celui gui la souffre; alors nait Videe d'un destin. (...) Et il se 
trouve toujours au besoin un dieu pour conseiller la deraison. A la fin 
Videe möme gw'on puisse vouloir echapper & Voccupation donnee par le 
sort en partage, celle de tuer et de mourir, disparait de lesprit.]7* 


Väkivalta, joka on ihmisen ulkopuolella — jumalat, kohtalo, kaikenlaiset 
yliyksilölliset ja yleispäteviksi tarkoitetut periaatteet — syntyy Weilin 
mukaan valtasuhteessa ja perustaa käsitekategorian, jota vastaan Weil 
hyökkäsi kaikilla filosofiansa aseilla, vaikkakaan ei kovin keskitetysti. 
Hänen maalinaan olivat uskontojen jumalat ja kohtalo (kuten tässä), 
politiikan ja yhteiselämän syndikaatit ja vielä vihdoin tieteen ja filo- 
sofian universalismi. Weilin ajattelu muuttui lopulta metafysiikan kritii- 
kiksi, mutta kuten John Hellman toteaa, sitä ennen se oli enimmäkseen 
antiteismiä tai vähintään ateismia.75 Puoliksi uskonnolliseen taustaansa 
sekä voimakkaan hengelliseen tulevaisuuteensa nähden Weil suhtautui 
alun perin jumaliin ja jumaluuteen yllättävän happamasti: 


Juuri he aina yllyttävät niihin mielettömyyksiin ja petoksiin, jotka 
kerta kerran perään tekevät mahdottomaksi rauhan solmimisen; sota 
on jumalien varsinaista alaa, eikä heillä ole muita vaikuttimia kuin 
oikku ja pahansuopuus. [C'est toujours eux gui provoguent les folies et 
les trahisons par lesguelles la paix est chague fois empöchee; la guerre 
est leur affaire propre, et ils n'ont pour mobiles gue le caprice et la 
malice.]76 


Jumalaoletuksen mukana on tullut tila ontologiselle hypoteesille, jonka 
mukaan yksilöitten elämään vaikuttavat yliyksilölliset ja yleispätevät 
periaatteet. Näitä periaatteita on voitu luoda ja käyttää oman vallan 
takeena mielivaltaisesti: 


Roomalaisia ja juutalaisia on ihailtu, luettu ja jäljitelty teoin ja sanoin; 
heihin on kristikunnan kahdenkymmenen vuosisadan aikana vedottu 
joka kerta, kun on ollut aihetta etsiä rikokselle oikeutusta. [Romains et 
Hebreux ont ete admires, lus, imitös dans les actes et les paroles, citös 
toutes les fois gul y avait lieu de justifier un crime, pendant vingt 
siecles de christianisme.]77 


14 SG, s. 26-27. 

75 Hellman 1982, s. 72. 
76 SG, s. 38. 

TIT SG, s. 41. 

Weilin kritiikin kohteena on varsinkin hänen omaan taustaansa nähden 
rohkealla tavalla nimenomaan juutalaiselle uskonnolle ominainen dua- 
listinen Jumala-kuva, hiekka-aavikoiden Jumala, jossa korostuu maan ja 
taivaan vastakohtaisuus. Olennaisinta on, että yliyksilöllinen kohtalon 
tai jumalien taso muuttuu valtasuhteessa tuotetusta parasiitin asemasta 
omaksi tasokseen, jonka tehtävänä on toimia perusteluna väkivallalle. 
Weilin käsityksen mukaan olemme alkaneet perustella väkivaltaa yli- 
yksilöllisestä tai yleispätevästä tasosta päin sen vuoksi, että emme 
kykene hallitsemaan valtaa koettamalla rajoittaa sitä johonkin tiettyyn 
suhteeseen. Valta on toteuttanut taipumuksensa karata yksilöiden ulko- 
puolelle. Huomio ei enää kiinnity alkuperäisen valtasuhteen lähtökoh- 
tiin, vaan vedotessamme yliyksilölliseen tasoon pyrkivät katoamaan ne 
syyt, joiden vuoksi tämä kohtalon tai jumalien taso on alun perin tullut 
edellytetyksi.78 Juuri näin syntyy ontologinen jumalahypoteesi, joka na- 
turalistisesta alkuperästään irtauduttuaan alkaa elää omaa elämäänsä 
ideologian muodossa. 

Ihmisen kokemuksesta irtaantuneeseen yleispätevän tasoon ei voi 
vedota moraalisesti, koska yleispätevän taso on tullut tuotetuksi väki- 
vallan tuloksena ja koska viittaaminen ihmisen kokemuksesta erilliseksi 
tematisoituun tasoon moraalisen aktin perusteena on aina omiaan 
pitämään yllä väkivallan kierrettä. Väkivalta on siis täydellisen itseriit- 
toista: se elättää itseään, eikä apua ole edes jumalista, sillä salakavalasti 
juuri ne ovat tuon valtasuhteen ja repression mahdollisia takuumiehiä. 

Jos Weilin ajattelusta ei olekaan kaikissa tapauksissa löydetty tar- 
peeksi logiikkaa, hän joka tapauksessa näkee sitä siinä itse. Hän sanoo, 
että ”[o]n looginen ristiriita, että ihmisolento on esine; mutta kun mah- 
dottomasta on tullut tosiasia, tuosta ristiriidasta tulee repeämä sielussa. 
[Ou'un ötre humain soit une chose, il y a lä, du point de vue logigue, 
contradiction; mais guand lVimpossible est devenu une realite, la 
contradiction devient dans läme dechirement.]”?9 Kokemuksellisen ja 
yleispätevän välisen tasoeron sisältävä metafysiikka on siis kelvotonta 
sekä eettisesti että ontologisesti, sillä se asettaa ihmisen asemaan, jossa 
ihminen menettää oman olemassaolon kokemuksensa eli piirteen, joka 
Weilin näkemyksen mukaan erottaa ihmisen esineestä.80 


78 SG, s. 27. 
79 SG, s. 16. 
80 SG, s. 20. 

1.5. Pyhän neitsyen ennustus 


Vallan metafysiikan syntyhistoriaa on edellä seurattu Weilin Ilias- 
analyysin valossa melko seikkaperäisesti, sillä siinä on Weilin teksteistä 
selkeimmin ja alkuvoimaisimmin ilmaistuna valtasuhteen esineellistävä 
luonne ja ennen muuta se tapa, jonka mukaisesti ontologinen jumala- 
hypoteesi ja olemassaolon kokemuksen katoaminen seuraavat valtasuh- 
teen ominaisuuksista. Kaikessa järkyttävyydessään Weilin analyysi on 
eetokseltaan selkeän pasifistista, eikä liene väärin nähdä siinä sellaista 
yliajallisuutta, joka sopii yhtä hyvin Weilin oman elämän vuosikymme- 
niin kuin kuvaamaan ihmisen situaatiota kaikkina aikoina.8! Weilin aja- 
tus ihmisen osasta näyttää kuitenkin siinä määrin kohtalonomaiselta, 
että mikäli kuvauksen ihmiskäsitys pitäisi yleistää, sanat ”pessimismi” 
ja ”lohduttomuus” tuntuisivat liian toiveikkailta kuvaamaan Weilin 
ihmiskäsitystä. 

Ovatko ne sitten liian toiveikkaita myös kuvaamaan asioiden todel- 
lista laitaa, voi päätellä äänistä, joita Weil on saanut kuvauksensa 
terävyydestä ja selvänäköisyydestä. Varsinkin vanhempi sodanjälkeinen 
kirjallisuus hekumoi Weilin kuvauksen sattuvuudella nähden siinä mil- 
loin peiteltyä kritiikkiä diktatuureja ja fasismia kohtaan, milloin pyhän 
neitsyen ennustuksen.82 Kuitenkin Weilin tuotantoon pätee sama kuin 
Tliaaseen: kumpaakaan ei voi ymmärtää lukematta niitä kokonaan. 
Usein Weilin pamfletit toimivat itseään vastaan. Niiden tarkoitus oli va- 
pauttaa, mutta ihmiset uskoivat kuvausten sisällön sellaisenaan ja alkoi- 
vat pitää niitä totena.83 Sikäli kuin Weilin I/ias-analyysia pidetään koko 
totuutena yhteiskunnasta, se ruokkii juuri sitä tapahtumista, väkivallan 
kehää, jota se arvostelee. Ei olekaan ihme, jos Weilin ajattelussa näh- 


81 Dunaway 1984, s. 83-85; Nevin 1991, s. 133. 

82 Bugnion-Secr6tan 1954, s. 19; Piccard 1960, s. 28-34. Edustavan kannan esittää Emi- 
lia Fogelklou, joka teoksessaan Helgon och häxor (1952, s. 95-133) hauskuuttaa lukijoi- 
taan näkemällä Weilissä satiirisesti pyhän neidon ja hänen kriitikoissaan pahanilkisen 
noidan. Samoilla linjoilla on Gilbert Kahn, joka Weilin ajatuksiin liittyen demonisoi 
rumuuden, pahuuden ja sotien tuottaman kauhun artikkelissa ”L'id6e d'une beaut6 
diaboligue chez Simone Weil” vuodelta 1965 (s. 118). Vertauskuvat ovat koherentteja Wei- 
lin edustaman filosofiatyylin valossa, eivätkä tällaiset romanttis-dekadentit demonisoin- 
nit olleet Weilin omassa ajattelussakaan harvinaisia. AD, s. 126-127; CS, s. 312-313; IP, 
s. 158; SG, s. 90. 

83 Käsitystä Weilistä pessimistisen propagandan edustajana korjaa David McLellan 
täsmentämällä, että ”I...] althought in many ways pessimist, she did not fall prey to the 
nihilism that many found unavoidable and even attractive.” McLellan 1989, s. 36. Kuten 
Weilin ajattelun positiivisten aineksien esittelyn yhteydessä tulee ilmi, tällainen vertai- 
leva toteamus pitänee paikkansa. 

dään aineksia yhteiskunnalliseen alistumiseen ja neuvottomuuteen. Sa- 
ma sävy välittyy myös hänen teksteistään, ja kyllä niiden voi nähdä 
heijastelleen myös Weilin omaa elämää natsien valloittamassa Rans- 
kassa. 

Weilin filosofia oli pitkälti vallan ja väkivallan filosofiaa. Sitä on tut- 
kittu ainoastaan vähän ja yleensä vain siihen asti, kuin se on riittänyt 
osoittamaan epäsopivuutensa kaunosieluisille viisauden rakastajille.84 
Kuitenkaan valtasuhteen ei välttämättä tarvitse olla ihmisen osa, eikä 
sen alkuun päästyäänkään tarvitse pysyä vauhdissa ikuisesti. Huomau- 
tuksia vallan vaikutuksista ja vapautumisen mahdollisuudesta löytää 
vuoden 1934 jälkeiseltä ajalta kaikkialta Weilin muistiinpanoista, mutta 
tehdaspäiväkirja (CO) ja sitä seurannut marxismin kritiikki (OL) sekä 
historialliset ja poliittiset kirjoitukset (EHP) ovat selvästi, paitsi vallan 
kehän aukipurkamista, myös sen kiinninyöritystä. Tässä Weil yllättää 
järjestyksellään. Tavallisesti väkivalta nähdään politiikan jatkeena, ja 
ilmeisesti se on sitä myös Weilin mielestä. Kuitenkin Weil katsoo, että 
politiikan vaatimus syntyy valtasuhteesta, ja siten ehkä selittyykin se, 
miksi Weil tutki ensin valtaa (CO, OL) ja sitten politiikkaa (EHP). 

Politiikanteko näyttäytyy Weilille valtasuhteiden sovitteluna. Hänen 
synkeä politiikkakäsityksensä herättää helposti kysymyksen, miksi valta 
on hänen mielestään aina jotakin kelvotonta tai huonoa. Jos valta näh- 
dään ainoastaan esineellistävänä, kasvottomana voimana, joka mekanis- 
tisesti ajaa ihmiset toisiaan vastaan, valta tulee määritellyksi yksipuoli- 
sesti. Valta voidaan nähdä paitsi pakkoina ja kieltoina, myös oikeuksina, 
kuten valtana päättää omista asioista ja kykynä tehdä itse vaikutus- 
valtaisia tekoja. 

Weilin mielestä ajatusta vallasta itsemääräämisoikeutena horjuttaa 
kuitenkin se, että vallan toteutumiseksi vapautena pitäisi ihmisen asua 
maan päällä yksin.85 Koska absoluuttinen vapaus on mahdottomuus, ei 
valtakaan voi toteutua pelkkänä itsemääräämisenä. Toinen ihminen ra- 
joittaa yksilön vapautta aina. Absoluuttista valintaa muista riippumatto- 
mana ei voida tehdä. Tästä ovat merkkinä ne monet puolustelut, joiden 
mukaan jokaisella yksilöllä on ainakin vähän valtaa ja jotka siten osoit- 
tavat vallan relatiivisen luonteen.86 Toisaalta vallan suhteellisuuden voi 
myös kieltää ja luoda itselleen riippumattomuuden illuusion. Tulos on 


84 Ensimmäinen oma kirjoitukseni Simone Weilin filosofiasta ilmestyi vuonna 1989 ja 
toinen, Tasapainon geometria — Simone Weilin käsitys eettisen ihmisen todellistumisesta, 
vuonna 1992. Opinnäytteen Simone Weilistä on noiden aikojen jälkeen laatinut muiden 
muassa Hanna Yrjänä, joka käsittelee pro gradussaan vuodelta 1998 Weilin työn filo- 
sofiaa. 

85 EL, s. 19. 

86 SG, s. 11. 

silloin diktaattori, omassa tai toisten elämässä.87 Eläessään maan päällä 
ihminen on siis pysyvästi toiseuteen lukitun sosiaalisuutensa vanki, ja 
keskeinen kysymys, johon Weil koetti filosofina vastata, on se, miten 
tämän tosiasian kanssa pitäisi elää. 


1.6. Politiikan opetus 


Weilin näkemys ihmisen paikasta kaikkeudessa on siinä määrin 
immanentti ja mustavalkoinen, etteivät Weilin yhteydet historialliseen 
materialismiin ja vulgaarimarxilaiseen determinismiin ole yllättäneet 
yhtäkään tutkijaa.88 Weil sitoutui varhaisfilosofiassaan jonkin verran 
politiikkaan, joka näytti tarjoavan tien ulos kurjuudesta ja samalla erään 
tulkinnan vallan käytön mekanismeista.89 Weilin taustalla häi-vähtelee 
ennen muita poliittisia ajattelijoita Karl Marx, jonka lakiluon-teiseen 
talousteoriaan ja vallankumousoppiin Weil perehtyi ja ilmeisesti myös 
jonkin verran uskoi ennen kuin pikaisesti kääntyi vastustamaan kaikkea 
”eskatologista propagandaa” (propagande eschatologigue) ja ”modernia 
totalitarismia” (totalitarisme moderne)9!. 

Valtaa tutkittuaan Weil katsoi olevansa oikealla uralla, sillä ”[aljatus 
vallasta [...] on sosiaalisten ilmiöiden ymmärtämisen avain. [La notion de 
force (...) constitue la clef gui permet de lire les phöenomenes sociaux.]|”92 
Valtasuhteen luonne ja seuraukset olivat marxilaiselle Weilille jo tuttuja, 
mutta haasteeksi tuli, kuinka vallan kehä voi pysyä ajasta aikaan yllä. 
Weilin esittämä kysymys ei ole ihmettelynsä aitoudessa vähäpätöisim- 
piä, ja varmaankin sen vuoksi se on usein työnnetty syrjään. Miksi 
ihmiset tekevät pahaa toisilleen? Miksi ihmisen historia on sotien ja 


87 Vuoden 1932 tekstissä ”La situation en Allemagne” Weilin mielessä oli saksalainen 
viiksekäs (EHP, s. 151-157), mutta tammikuussa 1940 Nouveaux Cahiers -aikakaus- 
kirjassa ilmestyneessä laajassa artikkelissaan ”Ouelgues reflexions sur les origines de 
Vhitlörisme” (EHP, s. 11-60) Weil tulkitsi fasismin alkutekijöiden juontavan juurensa yhtä 
hyvin antiikin Rooman humanistisesta antropologiasta, jossa ihmisen minuus oli 
kohotettuna palvonnan kohteeksi, kuin 1700-luvun absolutistisesta yksinvaltiudesta, joka 
loi maaperää autoritaarisen johtajuuden hyväksymiselle ja kansalliskiihkon esiinnousulle 
Euroopassa. Epäomahyväisesti Weil osoittaa muiden muassa Ranskan aurinkokuningas 
Ludvig XIV':a (s. 14-17), Napoleonin vaatimusta ikuisesta Ranskasta (la France eternelle, 
s. 13), Rooman valloituspolitiikkaa, jonka motiivit olivat sidotut keisarin persoonan 
vahvistamiseen (s. 23-29), ja vielä vihdoin 1800-luvun Preussin Fredrik Suurta (s. 55). 

88 Blum ja Seidler 1989, s. 30-31, 40—42; Hellman 1982, s. 18-21; McLellan 1989, s. 68. 

89 McLellan 1989, s. 68. 

90 PG, s. 187. 

91 PG, s. 202. 

92 OL, s. 188. 

väkivallan ryvettämää, ja miten voidaan tajuta se pohjaton kuilu, joka on 
kaiken hyvän, kauniin ja eettisen ajattelun ja toisaalta äärimmäisen 
brutaalin ja kylmäverisen vallankäytön välillä? Kysymykset saattavat 
kuulostaa kansanomaisen naiiveilta, mutta se ei himmennä niiden ai- 
toutta eikä myöskään filosofista kiinnostavuutta. Juuri näihin kysy- 
myksiin Marxin teoria ihmisen ja luonnon suhteesta näytti tuovan valoa, 
mikä ryhdisti muiden muassa Weiliä. Hän kysyi ja vastasi näin: 


Mitä merkitsee inventaarion tai arvioinnin laatiminen oman aikamme 
kulttuurista? Sitä, että koettaa mahdollisimman täsmällisesti selvit- 
tää, mikä on se ansa, joka on tehnyt ihmisestä omien luomustensa 
orjan. Millä tavoin tiedostamaton on päässyt pesiytymään metodiseen 
ajatteluun ja toimintaan? Pako primitiiviseen elämänmuotoon on lais- 
kuuden sanelema ratkaisu. Tehtävämme on löytää uudelleen hengen ja 
kulttuurin alkuperäinen yhteys juuri oman kulttuurimme piirissä. 
[Faire Vinventaire ou la critigue de notre civilisation, gw'est-ce a dire? 
Chercher & tirer au clair d'une maniöre precise le piöge gui a fait de 
l'homme lesclave de ses propres creations. Par ou sest infiltree lVin- 
conscience dans la pensee et action methodigues? L'evasion dans la vie 
sauvage est une solution paresseuse. Il faut retrouver le pacte originel 
entre Vesprit et le monde dans la civilisation möme ou nous vivons.]93 


Se, mitä ihmiset eivät tiedostaneet, eli jumalien ja kohtalon osuus ihmis- 
kunnan historiassa, on siis päässyt lipsahtamaan nimenomaan metodi- 
seen ajatteluun ja toimintaan. Kysymystä, kuinka sentyyppinen vallan 
metafysiikka on saattanut pysyä yllä, Weil pohti Oppression et libertessä 
tutkien lähinnä kolmea vaihtoehtoa. Se on joko ulottautunut ihmisen 
perimään ja on eräänlainen lajityypillinen fakta, jonka mukaan ihminen 
on jo ominaisluonteeltaankin väkivaltainen olento, tai se rakentuu yksi- 
lön historian ylittävistä sosiaalisista komponenteista, missä yhteydessä 
Weil pohtii myös sanojen ja viittauskohteettoman kielen merkitystä. 
Tähän liittyi nykyään varsin suosittu oletus ”yhteiskunnallisista raken- 
teista”, joiden voimaton uhri ihminen on ja jotka johdattavat ihmisiä 
välinpitämättömyyteen. Eräs vaihtoehto on, että ihminen pilaantuu ja 
tulee pahaksi omasta toimestaan tuntiessaan maailman kuorman kasva- 
van selkärepussaan.9 

Weil torjuu selkein sanoin ensimmäisen vaihtoehdon, biologienkin vir- 
heellisenä pitämän lamarkismin, jonka mukaan hankitut ominaisuudet 
voisivat määräoloissa muuttua biologisesti periytyviksi.? Hän arvosteli 
evoluutioteorian jatkokehitelmistä viehättyneiden marxistien tapaa selit- 


93 PG, s. 176. 
9 Springsted 1983, s. 23—24. 
95 Emt., s. 18. 

tää valtaa ihmislajin sopeutumiseksi olosuhteisiin, ja seuraava lainaus 
kertoo sen ohella Weilin tyytymättömyydestä kaikkea muutakin sopeu- 
tumista kohtaan: 


[...] olettaa, että moinen vastaavuus konstituoisi ilmiölle selityksen, on 
soveltaa sosiaalisiin organismeihin tiedostamatta Lamarckin kuuluisaa 
periaatetta, jonka mukaan ”toiminta luo orgaanin”, niin epä-älyllisen 
mukavaa kuin se olisikin. [(...) supposer gu'une telle correspondance 
constitue une explication de phöenomöne, c'est appliguer inconsciemment 
aux organismes sociaux le fameux principe de Lamarck, aussi inintelli- 
gible gue commode, ”la fonction cree Porgane”.]96 


Weilin mielestä ihmisen väkivaltaisuus ei siis ole ulkoisista oloista 
ihmisen perimään sisäistynyt ominaisuus. Weil päättelee, että tällainen 
tapa selittää asioita itse asiassa sisältyisi väkivallan kehään, sillä se 
asettaisi ihmisen ”sokeiden mekanismien” (mecanisme aveugle)?? armoil- 
le. Springstedin tavoin lamarkismin torjunnan voi siten nähdä osana 
Weilin esittämää vulgaarimarxilaisen determinismin kritiikkiä, johon 
Weil tosin ehti varsinaisesti vasta politiikan opit hylättyään 98 

Lamarkismia pahempi ongelma on, jos muuntelu käsitetään suh- 
teessa eläviin olentoihin ulkoiseksi eikä sisäiseksi välttämättömyydeksi 
(necessitö exterieure et non plus interieure).9 Valtasuhde siis muovaisi 
tämän mukaan ihmistä mutta ei lajia. Toisaalta valtasuhde ei ole 
pelkkää ”kapitalismin” seurausta, sillä valtaa on myös ”riiston” ulko- 
puolella. Tähän viitaten Blum ja Seidler toteavat, 100 ettei Weil tässä 
yhteydessä juurikaan pohdi hegemonian eli ideologisen vallan merkit- 
ystä, joka tuli ranskalaiseen keskusteluun hieman myöhemmin. Omasta 
puolestaan Weil vaati, että meidän pitäisi parannella marxismia samalla 
tavoin kuin Darwin korjasi Lamarckin ajattelua.101 Hän jatkaa: 


On selvää, että tämä valaiseva metodi ei ainoastaan ole pätevä 
biologisesti, vaan myös kaikkialla, jossa läsnä on organisoituja raken- 
teita, jotka eivät ole kenenkään rakentamia. [I/ est clair gue cette möt- 
hode lumineuse n'est pas valable seulement en biologie, mais partout ou 
Von se trouve en presence de structures organisees gui n'ont öte organi- 
söes par personne.]!02 


9%6 OL, s. 82. 

97 OL, s. 82. 

98 McLellan 1989, s. 69, 71 ja 76. Katso myös Springsted (1983, s. 263). 
9 OL, s. 83. 

100 Blum ja Seidler 1989, s. 274-279. 

101 OL, s. 83. 

102 OL, s. 83. 

Weil tulee johtopäätökseen, että vallan mekanismi esiintyy yksinomaan 
ihmisten sosiaalisissa suhteissa, joiden taustalla tosin on riippuvuus 
luonnon niukoista resursseista. Weiliä tuskin voisi pitää ”vihreänä” 
muutoin kuin biologiatiedettä koskevilta tiedoiltaan, mutta melkoisen 
rohkeasti hän väittää, että jos vallan metafysiikka olisi sisäistynyt 
ihmisen biologiseen perimään, luonto olisi jo hävittänyt ihmisen!103 
Kysymyksestä, pitääkö tämä paikkansa, voitaneen kiistellä loputtomiin, 
mutta Weilin ajatus sinänsä on selkeä. Kysymyksen vallan tavasta elät- 
tää itseään Weil joka tapauksessa ratkaisee lopullisesti: 


Sosiaalisen evoluution syitä ei voida tavata muualla kuin yksilöiksi 
käsitettävien ihmisten jokapäiväisessä ponnistelussa. [Les causes de 
evolution sociale ne doivent plus ötre cherchees ailleurs gue dans les 
efforts guotidiens des hommes considöres comme individus.]!94 


Vallan kehä on kehä, koska se vahvistaa itseään. Vallan kehä on kylty- 
mätön, koska se imaisee mukaansa jokaisen, joka sen pyörteeseen jou- 
tuu. Lisäksi vallan kehä elää ikuisesti tai siihen asti, kunnes ihmiset 
keksivät sen, mikä sitä vuosisatojen saatossa pitää käynnissä. Onneksi 
vallan kehä ei kuitenkaan ole nähtävissä ylihistoriallisena kategoriana, 
mitä Weil pelkäsi tutkimuksensa alussa. Hän käyttää kyllä jopa Marxin 
sanoja ja väittää, että ”I...] työntekijöistä erillään on mekanismi, joka 
tekee heistä elävän rattaiston. [(...) i! existe un möecanisme indöpendant 
des travailleurs, et gui se les incorpore comme des rouages vivants.|”105 

Silti tämän koneiston pitävät käynnissä nimenomaan yksittäiset 
ihmiset ja, kuten Weil tarkentaa, ”[elivät ihmiset vaan esineet mää- 
räävät tämän päätä huimaavan vallan pyörteen lait ja rajat. |Aussi ce ne 
sont pas les hommes, mais les choses gui donnent & cette course verti- 
glneuse au pouvoir sa limite et ses lois.]”106 Ihmiset joutuvat kukin luon- 
tosuhteessaan kamppailuun luonnon niukoista varoista ja lopulta tör- 
määvät toisiinsa tuottaen valtasuhteen ja muuntaen toisensa esineiksi. 
Tätä kautta vallan vaikutukset ovat näkyvissä ”kaikissa maissa ja kaik- 
kina aikoina” (prises selon les pays et les epogues)!97, ja suurin piirtein 
juuri tähän mielenilmaisuun katkeaa Weilin vähimmissäkin määrin oi- 
keauskoinen marxilaisuus. 

Weil tukee käsityksensä vallan alkuperästä Marxin näkemystä vah- 
vemmin ihmisyksilöiden alkuperäiseen kokemisen tapaan. Toisaalta 


103 OL, s. 88. 
104 OL, s. 83. 
105 OL, s. 61-62. 
106 OL, s. 95-96. 
107 SS, s. 146. 

Weilin näkemyksen vallan mekanistisesta luonteesta voi tulkita inhi- 
millisen vapauden luonnetta koskevalta perusratkaisultaan vastaavan 
Marxin ajatusta kapitalismin ”logiikasta”, sillä molemmilla on omanlai- 
sensa taipumusluonne.108 Kapitalismi lääkitsee aiheuttamiaan oireita 
mutta pahentaa sivuseurauksenaan varsinaista tautia. Weil sanookin, 
että 


[klapitalismi on vapauttanut ihmisyhteisön luonnonvoimien vallasta. 
Mutta tämä yhteisö on puolestaan alkanut esiintyä yksilön suhteen 
samanlaisena sortajana kuin luonto aikaisemmin. [Le capitalisme a 
realise Paffranchissement de la collectivitö humaine par rapport & la 
nature. Mais cette collectivite a pris par rapport & lindividu la suc- 
cession de la fonction oppressive exercee auparavant par la nature.]!09 


Kuitenkin myös deterministinen marxismi oli Weilin mielestä selityk- 
senä yhtä huono kapitalismille kuin kapitalismi on ilmiönä ihmiselle. 
Deterministinen marxilaisuus vaikuttaa itseään kumoavan ennusteen 
tavoin. Ihmiset, jotka uskovat, että olot korjaantuvat ennemmin tai myö- 
hemmin itsestään, luopuvat ponnistelusta ja tyytyvät oloihinsa. Toisaal- 
ta ne, jotka aktivoituvat, ryhtyvät helposti pahantekoon yhteiskuntaa 
vastaan ja siten pikemminkin tyydyttävät vallan intohimoja kuin kumo- 
avat valtaa. Tästä johtuu, että sekä kapitalismi että marxismi ovat vain 
etikettejä vallan kyljessä. Siinä missä kapitalismi on päällämme suri- 
seva koneisto, marxismi on sitäkin korkeammalla jalustalla seisova seli- 
tys, joka pitää yliyksilöllisyyttä yllä: 


Todellisuudessa näillä korkeammilla tasoilla ihmisen toiminta jatkuu 
olematta mitään muuta kuin puhdasta kuuliaisuutta välttämättömyy- 
den suorien ja raakojen kiihokkeiden edessä; sen asemasta, että luonto 
hävittäisi ihmisen, ihmiset ahdistelevat toinen toisiaan. [En realite, & 
ces etapes superieures, laction humaine continue, dans lensemble, & 
n'ötre gue pure obeissance ä Vaiguillon brutal d'une necessitö immödiate; 
seulement, au lieu d'etre harcelö par la nature, l'homme est dösormais 
harcele par 'homme.]!10 


Näinkö pahaa sekä kapitalismi että kommunismi Wäeilille ovat? Jos 
tähän pitäisi vastata ”kyllä”, se olisi oikein, mutta ei tarpeeksi oikein, 
sillä ne ovat vielä pahempia ilmiöitä. Paha tarttuu, ja niinpä Weilkin 
jatkoi oman läksynsä opiskeltuaan vulgaarimarxilaisen determinismin 
arvostelua pitkälle 1930-luvulle asti läksyttäen osallistuvilla kirjoituksi]- 


108 McLellan 1989, s. 36. 
109 PG, s. 177. 
110 OL, s. 88. 

laan itseään unohtamatta myös melkein kaikkia muita. Weilin yhteis- 
kuntakritiikki on siinä määrin tuhlailevaa, että Weilin tutkija joutuu 
nopeasti vaikeuksiin koettaessaan erottaa sen, missä Weil kiinnittyy 
järjestelmällisiin marxismin kritiikkeihinsä, ja millä kohden Weilin 
esittämät kommentit ja skenaariot ovat sinänsä oivaltavia mutta muun 
kuin polemiikin tarpeisiin nähden arrogantteja huomautuksia; tarkem- 
min niitä käsitellään seuraavassa pääluvussa. 

Kun Weil aluksi hylkäsi valtatutkimuksen pakettiratkaisut, hän toi 
tilalle myös uutta. Riippumatta siitä, pitikö Weil Marxin teoriaa selitys- 
voimaisena vai ei, hän piti sitä joka tapauksessa täydellisen riittämättö- 
mänä eettiselle projektilleen, eli johdattamaan pois vallan kurimuksesta. 
Weil itse asetti näkökulmansa ihmisyksilön puolelle ja ryhtyi vakavasti 
pohtimaan toiseuskäsityksen merkitystä moraalisen yhteiselämän luo- 
misessa. Weil jätti siten vallan olemuksen tutkimisen rauhaan ja samal- 
la filosofian terminologiaan uudissanan: hän nimesi vallan mekanis- 
meista tekemänsä löydöksen yksinkertaisesti ”painovoimaksi” (la pesan- 
teur).111 Pitkästä ja synkästä unestaan Weilin varsinaisesti kuitenkin 
herätti painovoiman vastavoima, pyyteetön ja ansaitsematon rakkaus, 
armo. Myöskään tässä valossa elämä ei ole pelkkää antamista ja saa- 
mista. Se on myös ottamista, mutta ei haltuunottamista vaan vastaan- 
ottamista. Se ei ole siis ottamista niinkään missään pahassa kuin jos- 
sakin äärimmäisen hyvässä. 


1.7. Yhteiskunnan painolaki 


Weilin marxisminkritiikissä (OL) vallan piiska ja porkkana on la oppres- 
sion, joka ranskan kielessä merkitsee samaa kuin 'ahdistus, frasitta- 
minen”, painaminen”, 'sorto' ja ”sortaminen”.112 Jo pelkästään tämä termi 
valottaa Weilin käsitystä elämän peruseksistentiaaleista, jos ei suoras- 
taan monipuolisesti, niin ainakin moni-ilmeisesti. Painovoiman käsite 
näyttäisi nousseen pintaan pahimman Marx-kuumeen mentyä ja sisäl- 
tönsä valossa osittain tarkistavan marxilaisia sävyjä Weilin sanan- 
käytössä. Nyt jo ”erilainen” Weil arvosteli menneisyyttään tähdentäen, 
että ahdistuksen käsite on tärkeä vallan kehästä vapautumiselle, mutta 
”Islorron käsite on itse asiassa täysin typerä: tarvitsee vain lukea Ilias 
ymmärtääkseen sen. [La notion d'oppression est en somme une stupidite: 
il n'yaguw'ä lire PIliade.]”1!3 


111 PG, passim. 
112 Hagfors ja Sundelin 1989, s. 361. 
113 PG, s. 178. 

Painovoiman käsitteen kohtaa La pesanteur et la gräce -kokoelman 
ohella siellä täällä Weilin kirjoituksissa. Joka tapauksessa kyseisellä 
tavoin nimetyn kokoelman teksteissä la pesanteur esiintyy armon (gräce) 
käsitteen vastakohtana muuallakin kuin vain kirjoituksen otsikossa. 
Weil sanoo: ”Kaikki luonnolliset sielunliikkeemme noudattavat lakeja, 
jotka muistuttavat aineen maailmassa vallitsevaa painovoimaa. Ainoa 
poikkeus on armo. [Tous les mouvements naturels de l'äme sont rögis par 
des [ois analogues & celles de la pesanteur materielle. La gräce seule fait 
exception.]”1!4 Ehkä juuri tähän ajatukseen viitaten kokoelman suomen- 
tajakin on esittänyt näkemyksenään, että la pesanteur eli paino”, ?paino- 
voima tai 'painolaki, symboloi hänen teksteissään ihmisessä piileviä 
alhaisia voimia, joiden vaikutusta säätelee samanlainen välttämättö- 
myys kuin aineen maailmassa.115 

Weilin ajattelua liiaksi trivialisoimatta voi todeta, ettei Weilin paino- 
voiman käsite symboliikkansa vahvasta tämänpuoleisuudesta ja uni- 
versalistisesta latautuneisuudesta huolimatta merkitse samaa kuin fysii- 
kan termi ”painovoima”. Vallan ilmiöllä on luonnonlainomainen voima, 
gravitaatiota muistuttava vaikutus sekä ihmisiin että esineisiin, mutta 
Weilin filosofiassa yhteiskunnan painolaki koskee yksinomaan ihmisten 
suhteita. Painovoiman välttämättömyys on sidottu situaatioomme yhtä 
lujasti kuin se, että esimerkiksi matkustaessani bussilla vien jo pelkällä 
olemassaolollani jonkun toisen ihmisen paikan. Weil toteaakin, että 
painovoiman ilmiö saa voimansa ihmisten välisistä suhteista: ”Painovoi- 
man vaikutuksesta meihin riippuu, mitä me toisilta vaadimme; paino- 
voiman vaikutuksesta toisiin riippuu, mitä me heiltä saamme. [Dune 
maniere generale, ce gwon attend des autres est determinö par les effets de 
la pesanteur en nous; ce guon en recoit est determinö par les effets de la 
pesanteur en eux.]”116 

Weilin ajattelun kielteisyyttä henkii tällä kohden se, että hän näki 
sekä itsensä että toisen ihmisen yksinomaan pyyteellisenä olentona, eikä 
hän ilmeisesti kovin paljon pohtinut, kuinka ihminen voisi tehdä toiselle 
palveluksen pelkällä olemassaolollaan. Varhaisajattelussaan Weil näytti 
käsittävän ihmisen yksipuolisesti itsekkääksi olennoksi, jonka mieleen ei 
tullut ajatustakaan siitä, miten mukavaa niukkoja resursseja olisi jakaa 
ja miten kurjaa niistä on taistella. Toisaalta näköala ihmisyyden valoi- 


114 PG, s. 1. 

115 Lehtonen 1976, s. 18. Kuten Weilin käsitteellä /a oppression, myös käsitteellä la 
pesanteur on ranskan kielessä useita rinnakkaismerkityksiä. Niitä ovat muiden muassa 
hitaus”, ”kömpelyys' ja ”painavuus'. Hagfors ja Sundelin 1989, s. 387. Valottaessaan Weilin 
ajatusta eri tahoilta myös nämä merkitykset voivat tarkentaa sitä, mistä Weilin kuvaile- 
massa ilmiössä oli kyse. 

116 PG, s. 1. 

sampiin puoliin kajasteli esiin jo darvinismin marxilaisvaikutteisina kri- 
tiikkeinä, joiden mukaan lajin säilymistä ei edistä vain jäsenten keski- 
näinen kilpailu vaan myös osapuolten yhteinen toiminta.1!” Teema on 
ollut suosittu anarkistisessa filosofiassa, jossa sitä on pitänyt esillä mui- 
den muassa venäläissyntyinen Pjotr Kropotkin.1!8 

Kaiken kaikkiaan painovoiman käsite on tuottanut eri tutkimuksissa 
huomattavasti enemmän arvauksia kuin vastauksia kysymykseen ”mitä 
se on?”, varsinkin, koska se on peräisin erityistieteen piiristä ja koska 
sanalla la pesanteur on ranskalaisessa älymystöelämässä sekä aikai- 
sempia käyttäjiä että mahdollisia sisäpiirin merkityksiä. Ainakin Emile 
Durkheim on kuvaillut positivistisen yhteiskuntatieteen klassikoiksi 
nousseissa tutkimuksissaan eräitä havaitsemiaan sosiaalisia tosiasioita 
yhteiskunnan painolain nimellä, mutta jo tämän ja Weilin ajatuksen 
eroavuuden takia tuskin on oletettavaa ja kirjallisuuden antamien vih- 
jeiden vähyyden vuoksi todennäköistä, että Durkheimilla ja Weilillä olisi 
filosofian yleistietoihin liittyviä kohtaamisia kiinteämpiä yhteyksiä.!!? 

Ne, jotka ovat lukeneet Weiliä psykoanalyyttisesti, muistuttavat 
myös, ettei painovoiman käsitteeseen liittyvää symboliikkaa — sen kau- 
husta kangistavaa vaikutusta itse asiassa täysin päinvastaiseen tapah- 
tumiseen — ole aihetta jättää kokonaan huomiotta (fallossymboliikka).120 
Painovoiman käsitteestä voidaan vielä panna merkille, että mikäli se 
arvioitaisiin metaforaksi, se ei näkyisi ensisijaisesti visuaalisena meta- 
forana, kuten eivät monet muutkaan Weilin ”kuvalliset” ilmaisut, vaan 
se liittyisi ihmisen kehon kokemukseen. Vastaavasti esimerkiksi tasa- 
painon käsitteen (l'eguilibre)!21, jonka Weil on omaksunut antiikin Krei- 
kan filosofioista, voi ajatella tuntuvan koko kehon kokemuksena, minkä 
voi nähdä viittaavan eettisen elämän harmonisuuteen ja sen korostumi- 
seen Weilin filosofiassa. Weilin filosofian kokonaisuuden ymmärtämistä 
tuskin haittaisi, vaikka painovoiman käsitteen tulkittaisiin olevan pel- 
kän nimen vallan ilmiölle. 


117 OL, s. 83. 

118 Katso esimerkiksi Kropotkinin alun perin vuonna 1902 julkaistua teosta Mutual Aid 
— A Factor in Evolution (1987). 

119 Blum ja Seidler 1989, s. 118; McLellan 1989, s. 84. 

120 Katso Coles (1987, s. 115—119) ja Petrement (1976, s. 30). 

121 PG, s. 194. 

1.8. Moderni vallan kriitikko 


Weilin käsitystä vallasta voi kuvata erittäin suoraviivaiseksi mutta myös 
oivaltavaksi ja selkeäksi. Sen mukaan ihmisten käsitykset jumalista ovat 
suoraa seurausta heidän maallisista valtarakennelmistaan: ajatel-laan, 
että on olemassa ihmisiä, joilla on enemmän valtaa kuin itsellä, ja että 
lisäksi on ihmisiä, joilla on vieläkin enemmän valtaa kuin edellisillä. 
Tätä kautta ihmiset ikään kuin vaativat, että täytyy olla jokin sellainen 
taho, jolla on valta kaiken yli, eli ulkopuolinen valta. Näin rakentuu 
metafyysinen kuva maailmasta, ja metafysiikalla tarkoitetaan tällöin 
Jumalan näkökulmaa, sitä, että ihminen pyrkii näkemään asiat kaikkein 
yleisimmästä näkökulmasta. 

Kysymykseen, miksi Weil näki vallan olemuksen yksinomaan kieltei- 
senä ja subjektittomana tai peräti inhimillisen subjektin hävittävänä 
uhkana, voidaan vastata paitsi tutkimalla Weilin politiikkakäsitystä ja 
ihmiskuvaa, myös vertaamalla hänen käsityksiään eräiden nykyaikais- 
ten valtateorioiden näkemyksiin. Vaikka Weilin käsitys vallasta onkin 
melko epäanalyyttinen ja teoreettisesti täsmentymätön, se voi antaa ai- 
neksia nykyajan valtakeskusteluihin, aivan kuten nykyajan valtakeskus- 
telut puolestaan voivat valaista Weilin ajatuksia. Weilin valtakäsityk- 
sestä tekee kiintoisan erityisesti se, että hän yhdisti poliittiset kysy- 
mykset ihmiskäsityksiä koskeviin pohdintoihin. Ero tutkittaessa valtaa 
”yksilöiden itsemääräämisvaltana” tai ”yliyksilöllisenä mekanismina” 
vastaa pitkälle individualistisen ja holistisen ihmiskäsityksen eroa. Sii- 
nä, missä liberalistiset vallan teoreetikot katsoivat asioita yksilöiden 
kannalta, Weil asetti etusijalle kokonaisuuden. Tässä mielessä hänen 
ajattelunsa voi sanoa vastaavan Weilin myöhemmän aatteellisen perilli- 
sen, Michel Foucault'n, näkemyksiä.!2? Erona Foucault'hon on paitsi 
Weilin ajattelun ”poeettisuus” myös se, että samalla kun Weil näki val- 
lan yliyksilöllisenä mekanismina, hän pyrki löytämään liikkumatilaa 
myös vallasta tietoiselle, vapaalle yksilölle. Tämän tendenssin selvittä- 
miseksi esittelen Weilin valtakäsityksiä nyt kokoavasti ja tiivistetysti 


122 Kuvaava on David McLellanin toteamus Weilistä: ”Her searching exposures of the 
psychological and material bases of power are akin to those of Foucault. And the relevance 
of her critigue increases with the power of technocracy and the centralisation of the modern 
state.” McLellan 1989, s. 269. McLellanin teoksen ohella Weilin ja Foucault'n ajattelun 
yhdenmukaisuuksia on tutkittu hämmästyttävän vähän, ja myös viitteellisiä rinnastuksia 
etsivälle kirjallisuudesta avautuu lähes täydellinen tabula rasa, mikä johtunee enem- 
mänkin tutkijoiden Weiliä kohtaan tuntemasta epävarmuudesta tai halusta välttää ana- 
kronistisia rinnastuksia kuin itse ajattelijoiden yhteensopimattomuudesta. Myös Weilin ja 
Sartren ontologioiden tutkimus on kansainvälisesti katsoen laiminlyöty. 

tukeutuen muutamiin hänen valtakäsityksensä keskeisiin toteamuksiin 
ja suhteuttamalla niiden pääpiirteitä Michel Foucault'n teoksessaan 
Surveillence et punir (suom. Tarkkailla ja rangaista) esittämiin valtaa 
koskeviin pohdintoihin.123 Weiliä ja Foucault'a yhdisti kiinnostus histo- 
riaan ja klassiseen filosofiaan, josta he hankkivat myös monet lähteensä. 

Foucault'n mielestä valta oli valistuksen vuosien jälkeiseen aikaan 
asti nähty ensisijaisesti negatiivisena energiana, joka ainoastaan kieltää 
alaisiaan tekemästä mitään muuta kuin sen, minkä se erityisesti sallii. 
Valta nähtiin kieltoina, käskyinä ja lupina, jotka määräsivät sen, mitä 
saa, ei saa tai pitää tehdä. Sellainen vallan käsittäminen oli pelkästään 
normatiivista, se perustui oikeusopillisiin käytäntöihin, ja sille oli his- 
torialliset syynsä. Vallan siedettävyydelle oli tarpeellista nähdä se pelk- 
känä rajoittavana voimana, jonka ulkopuolelle jää vapauden pelastava 
saareke, olkoon se kuinka kaukainen ja pieni tahansa, kunhan sen voi- 
tiin uskoa olevan olemassa. Tämä tuli näkyville esimerkiksi utooppisessa 
ajattelussa, jossa paratiisimaisia asiaintiloja siirrettiin kaukaisiin eldo- 
radoihin. Vallan näkeminen pelkästään säätelevänä tai välineellisenä 
voimana oli sen hyväksyttävyyden ehto. Kuitenkin valta ryvettää 
molemmat puolensa, sekä pakkonsa että vapautensa, jotka muodostuvat 
saman yhteiskunnallisen konstituution kautta.124 Foucault'n ajattelun 
valossa Weilin filosofiaa voisi luonnehtia niin, että hänenkään mieles- 
tään valta ei ole normiin rajoittuva voima vaan tämän rajan yhteiskun- 
nallinen olemus. 

Myöskään Weil ei pitänyt valtaa ensisijaisesti potentiaalina, resurssi- 
na, kykynä tai suhteena kahden ihmisen välillä. Sen sijaan hän katsoi, 
että valta on luonnehdittavissa tilanteeksi, joka on erottamaton osa ih- 
misten situaatiota. Se ei koostu vain kielloista, käskyistä tai luvista, 
jotka ovat sopimuksenvaraisia ja joilta voi yrittää välttyä, vaan se juon- 
taa juurensa suoraan ihmisten biologisista, materiaalisista ja sosiaali- 
sista välttämättömyyksistä. Tämä merkitsee, että ihmiset joutuvat suh- 
teuttamaan toimintansa valtaan silloinkin, kun kysymyksessä näyttävät 
olevan yksipuoliset vapaudet, oikeudet ja edut. Myös nämä määrittyvät 
vastakohtiensa kautta. 

Samaan tapaan kuin ei ole olemassa vapautta negatiivisena ”vapau- 
tena jostakin” eikä positiivisena ”vapautena johonkin”,125 valtakaan ei 


123 Näin tehdessäni tukeudun David McLellanin edellä mainittuun rinnastukseen ja 
Foucault'n keskeisiin ajatuksiin hänen teoksessaan Surveiller et punir — Naissance de la 
prison (1975), jossa hän kuvasi modernin vankilalaitoksen syntyä. 

124 Katso Michel Foucault'n edellä mainitussa teoksessa (1975) esitettyjä näkemyksiä. 

125 Vapaudesta ”vapautena tekohin” tai ”vapautena rajoitteista” katso kyseisen jaotte- 
lun luojan, Isaiah Berlinin, esseetä ”Kaksi vapauden käsitettä” kokoelmassa Vapaus, 
ihmisyys ja historia vuodelta 2001 (alun perin Two concepts of liberty, 1957). Kyseisen 

ole nähtävissä pelkästään suhteeksi velvoittaa, kieltää tai luvata. Sen 
sijaan vallan olemus on Weilin käsityksen valossa metafyysinen: se on 
osa ihmisen eksistenssiä ja perustuu ontologiseen jumalaoletukseen, joka 
länsimaisen ajatteluperinteen osana vaikuttaa kulttuurisissa perususko- 
muksissamme. Kyseessä on siis ideologian kaltainen uskomusjärjes- 
telmä, jonka motiivit ovat usein ihmisille itselleen tiedostamattomia. 

Weilin analyyseissä valta paljastuu osiaan laajemmaksi järjestel- 
mäksi, jota legitimoivat symboliset, uskonnolliset ja ideologiset raken- 
nelmat. Vallan yllä pysymisen kannalta ratkaisevia ovat tavat, joilla 
valtaa oikeuttavat ideologiat kätkeytyvät omien mekanismiensa taakse. 
Voisikin väittää, että Weilin valtakäsityksen nykyaikaisuus ja eräänlai- 
nen kehittyneisyys perustuvat havaintoon, jonka mukaan valta on vai- 
kuttavaa erityisesti silloin, kun sen mekanismit ovat poissa tietoisuu- 
desta, toisin sanoen ihmisten toimiessa ideologisesti, myyttien ja usko- 
musten varassa. Weil itse tarkasteli vallan mytologisointeja arvostellen 
niitä eri vaiheissa filosofiaansa. 

Weilin käsitystä vallasta voitaisiin epäilemättä analysoida yksityis- 
kohtaisemmin myös tutkimalla vallan ja subjektin muodostumisen yh- 
teyksiä, kuten Foucault tekee. Kuitenkin jo esillä olleiden toteamusten 
valossa voidaan tehdä johtopäätöksiä Weilin näkemyksistä vallasta sekä 
vastata siihen, miksi Weilistä tuli loppujen lopuksi myös valtaa yhtei- 
söllisesti selittävien teoretisointien arvostelija ja omakohtaisen toimin- 
nan individualistinen puolestapuhuja. Tärkeää nimittäin on, mitä ihmi- 
set ajattelevat vallan ja vastuun luonteesta, sillä nämä käsitykset vai- 
kuttavat siihen, minkälaisiksi yhteiset olot muodostuvat todellisuudessa. 
Jo pelkkä vallan käsittäminen yliyksilölliseksi tai kasvottomaksi voi- 
maksi, niin kuin marxilaisissa vallan teorioissa on tehty, saattaa pitää 
valtasuhteita yllä. Samalla kun nämä käsitykset sulkeistavat näke- 
myksen vallasta yksilöiden välisenä suhteena ja itsemääräämisoikeuk- 
sina, ne peittävät kysymyksen yksilöiden vastuusta ja näkevät yksilöt 
vain tahtoa vailla olevina toimijoina, jotka alistuvat olosuhteista johtu- 
valle määräysvallalle. Henkilökohtaisen vastuun ongelmista tulikin eräs 
Weilin myöhäisfilosofian keskeisistä motiiveista. Tällöin hän näytti ym- 
märtävän vastuun nimenomaan kysymyksenä yksilöiden autenttisista 
valinnoista, erotuksena yhteisvastuusta ja vastuun yhteiskunnallisista 
merkityksistä. 

Weilille etiikan ongelmat piirtyivät esiin nimenomaan kysymyksinä 
eettisen yksilötoimijan vastuusta singulaarisessa elämäntilanteessa. Sii- 
tä erottui kylläkin sekä yhteisöllinen että individuaalinen aspekti. Sin- 


jaottelun perusongelmasta eli vapauden objektivoimisesta tutkimuksen kohteeksi sekä sen 
mukaisesta subjektin halkeamisesta lisää esimerkiksi teoksessani Filosofia räjähti, 
tulevaisuus palaa — Vähä katekismus filosofiselle anarkistille (2005, s. 11—72). 

gulaarisen ja yhteiskunnallisen vastuun ero selittänee puolestaan sitä, 
miksi Weilin varhais- ja myöhäisajattelussaan esittämien valtakäsitys- 
ten välillä ei välttämättä ole ristiriitaa. Kyse oli tyhjentävästi erilaisesta 
filosofian lähtökohdasta. 

Weilin filosofian kannalta katsoen kollektivismin vaikeus on, että niin 
valaiseva kuin sosiaalisilla selitysperusteilla lepäävä käsitys vallasta 
saattaakin teoreettisesti olla, omaksuttuna oppina se helposti peittää 
yksilöiden autenttisen valinnan ja siitä seuraavan henkilökohtaisen 
vastuun. Lisäksi kollektivistinen käsitys vallasta on periaatteellisesti 
yksipuolinen siksi, että siinä valta käsitetään vain objektiiviseksi tosi- 
asiaksi, mikä puolestaan ohjaa näkemään vallan vaikutukset sopeutta- 
vina ja ihmisyksilöitä kollektiivien holhoukseen mukauttavina. Nämä 
mahdollisuudet epäilemättä toteutuvat, elleivät vallan vastareaktiot 
murtaudu esiin sitä ennen. Weilin mielestä tie yksilöiden vapauteen on 
kuitenkin suoraan omaksuttuna huomattavasti miellyttävämpi kuin kol- 
lektivismin vastareaktioiden kautta. 

Ongelma on, nähdäänkö valtasuhteet sopimustenvaraisina tilanteina 
vaiko objektiivisena todellisuutena. Kollektivistinen valtakäsitys jättää 
huomiotta sen, mitä yksilöllisiä merkityksiä ihmiset näkevät eri tilan- 
teissa ja tulkitsevatko he vallan ilmiöitä lainkaan, aina tai vain aika 
ajoin relevanteiksi omassa elämässään. Näkemys vallasta kaikille yhtei- 
senä todellisuutena tai faktisiteettina vaatisi määrittelemään, kenen 
toimesta valta nähdään ”ihmisten todellisuudessa annettuna”. Ovatko 
asialla olleet papit, poliitikot, yhteiskuntateoreetikot vai itse filosofit? 
Tähän kysymykseen voidaan vastata, kun huomataan, että juuri usko 
vallan yliyksilölliseen luonteeseen velvoittaa sitoutumaan liberaalin ja 
yksilöllisen ihmiskuvan vastaisiin yhteiskuntanäkemyksiin. Sen mukaan 
yksilön asioista on päätetty jo silloin, kun on luotu perusta yhteisöissä 
vallitseville normijärjestyksille. Sopeuttamisen kautta nämä järjestykset 
puolestaan legitimoivat ja vahvistavat itseään, ja näin selittyy se, miksi 
jo pelkkä ajatus vallasta yliyksilöllisenä järjestelmänä saattaa pitää 
valtasuhteita yllä. Myös tieteelliset teoriat osallistuvat tähän säilytys- 
työhön aktiivisesti omalla passivoivalla panoksellaan, ja esimerkiksi 
Foucault'n sinänsä ansiokasta valta-analyysia voikin jäljestäpäin arvioi- 
den pitää vain yhtenä marxismin muotona, joka lujittaa valtasuhteita 
vakuuttamalla ihmisille, kuinka voimattomia olosuhteiden uhreja he 
muka ovat. Weilin esittämän marxisminkritiikin valossa Foucault'n ajat- 
telu saattaa näyttää jopa hieman jälkijättöiseltä tai myöhästyneeltä. 
Weil ja Sartre olivat jo häntä ennen osoittaneet, kuinka ihmisen epä- 
luottamus ja ”huono usko” (mauvaise foi) tuhoavat ihmisen mahdolli- 
suudet parantaa omia olojaan. 

Edellä mainituissa kritiikeissään Weil näytti käsittävän vapauden ja 
vastuun tosin melko puutteellisesti, reflektoimatta tarkoin esimerkiksi 

yhteisvastuun ja valintojen autenttisuudesta johtuvan syyllisyysvastuun 
eroa, mutta hänen johtopäätöstensä suuntaviivat olivat rohkaisevia. 
Varoituksen sana sisältyy kuvaukseen, mitä tapahtuu, jos ihmiset antau- 
tuvat vapaaehtoisesti epähumaaneina pitämilleen voimille. Käytännös- 
sähän vallan yliyksilöllistä olemusta korostavat teoriat antavat aseet 
käteen jokaiselle, joka haluaa lannistaa ihmisten oma-aloitteisuuden. 
Weilin ajattelun positiiviset ainekset kiteytyivät toiveeseen, että ihmiset 
toimisivat radikaalisti, itsemääräävästi ja omaehtoisesti vallan kaikista 
kauhuista ja elämää kurjistavista pikkuilkeyksistä huolimatta. Weilin 
käsitykset vallasta näyttivät myös muuttuvan ajan myötä perin pohjin. 
Usein ne vaihtuivat vastakohdikseen ja aaltoilivat laidasta laitaan. 
Weilistä kuitenkin kehittyi koko ajan ja yhä selvemmin kollektivismin 
vastainen ajattelija. 

Weilin arvioidessa sekä itsensä että toisten kehittämiä valtateorioita 
hänen näkökulmansa oli eräällä tavalla pragmatistinen tai ”uuskantilai- 
nen”. Hän arvioi teorioita niiden käytännöllisten seurausten perusteella 
pyrkien selvittämään, mitä tapahtuisi, jos ihmiset uskoisivat, että ne 
olisivat selityksinä tosia. Tällöin kysymys oli teorioiden moraalisen arvon 
punnitsemista. Vallasta puheen ollen se oli perusteltua paitsi valta- 
teoreetikoiden henkilökohtaisen itsekriitiikin esiin saamiseksi, myös 
siksi, että vallan luonteesta omaksutut käsitykset vaikuttavat yleensä 
suoraan yhteisöjen moraaliin. Toisaalta tässä Weilin ”pragmatismissa” 
tulivat näkyville hänen edustamansa kulttuurikritiikin periaatteet: pyr- 
kimys pysytellä etäällä oman aikansa muotivirtauksista ja yritys luoda 
analyysia vallan ideologioista sitoutumatta niihin sisältäpäin. 

2. 


Inhimillinen todellisuus ja 
yhteiskunnallisuuden ongelma 


MW i mielestä sofistikoituneille nyky-yhteiskunnille on tyypillistä, 
että valtasuhteessa kukaan valistunut ihminen ei tietoisesti sorra 
ketään. Paremminkin valta johtuu vain siitä yhteiselämän piirteestä, 
että kaikki ihmiset tavoittelevat omaa etuaan samojen aineellisten olojen 
ehdoilla. Siten he katsovat olevansa ”olosuhteiden uhreja”, mikä antaa 
helposti näennäisen oikeutuksen mihin tahansa. Vallankäyttö ei siis 
näyttäytynyt Weilin ajattelussa ensisijaisesti repressiivisenä tai tietoi- 
sena toimintana, ja vaikka se sitä olisikin, olisi sillä ilmiönä pelkästään 
yliyksilöllinen luonne. Sen puitteissa valta käsitetään ”vain peruutta- 
mattomaksi osaksi ihmiselämää”. 

Vaikka Weilin näkemys vallan epäsubjektivoitumisesta oli alun perin 
marxilainen, ajatus vallan kumoamattomuudesta käänsi Weilin ajatte- 
lua marxismin oppeja vastaan ja yhdisti häntä lopulta marxilaisten kriti- 
soimiin eksistenssi- ja elämänfilosofioihin. Marxilainen Weil ei ainoas- 
taan tunnustanut valtaa elämän perusmomentiksi vaan saattoi jopa toi- 
mia vallan oikeutusta vahvistavasti hyväksymällä sen osaksi ihmisen 
situaatiota. Nämä ongelmat valkenivat Weilille itselleen jo varhain. 
Hänen myöhemmin omaksumansa eksistenssifilosofinen ajattelu ei edus- 
tanut status guon hyväksymistä tai puolustamista, vaikka myös eksis- 
tenssifilosofioiden piirissä myönnettiin ihmisten vieraantuneisuuden ja 
ahdistuksen elämykset. Mutta Weil näki eksistenssifilosofisessa ajatte- 
lussa aineksia vallan kiertoliikkeen murtamiseen. Marxismista poike- 
tessaan Weil ei toisaalta katsonut asettuvansa vastustamaan työväen- 
luokkaa tai työväenliikettä, joka oli nähnyt vallasta vapautumisen mah- 
dollisuudet yhteiskunnallisessa luokkataistelussa. Vaikka Weil pyrki ole- 
maan pasifistisempi, hänen filosofiansa ei estänyt yhteiskuntakritiikkiä. 
Weil etsi kumoushalulleen jatkuvasti uusia muotoja, mistä hänen oma 
elämänsä on osoituksena. Tieteellisen marxismin realismista Weil kyllä- 
kin poikkesi melkein kaikilta osin. Tässä kappaleessa tarkastellaan, mi- 
ten, miksi ja minkälaisten vaiheiden kautta Weilin ajattelu kehittyi 
marxisminvastaiseen suuntaan ja kohti yksilönvapauksia korostavaa 
eksistentialismia. 

Weilin esittämän marxismin kritiikin kohdalla voi kysyä, antavatko 
hänen tekemänsä yleistykset oikeaa informaatiota marxismista, vai pi- 
täisikö jo näitä kysymyksiä käsiteltäessä huomata, että hänen esittä- 
mänsä tulkinnat muistuttavat jo enemmänkin omaa filosofiaansa kuin 
sitä kohdetta, jota ne arvioivat. Yhteiskuntakritiikin kohde oli rajattu 
Weilin omassa ajattelussa ja marxismissa hyvin eri tavoin. Weil pystyi 
rajatun tarkastelutapansa puitteissa esittämään tiettyjen tapahtuma- 
kulkujen kehittymisen, muuttumisen ja vakiintumisen. Hän ei pyrkinyt 
tieteelliseen tai kaikenkattavaan analyysiin vaan pääpiirteittäiseen ja 
omaehtoiseen synteesiin ja onnistui siinä. Weilin etääntyessä puolue- 
politiikasta hänen tarkastelunsa liittyivät kysymykseen, mitä marxismi 
ja sille läheiset ajatussuunnat merkitsivät tai olivat merkinneet lähi- 
vuosikymmenten historiassa ja kulttuurin kokonaisuudessa. 


2.1. Filosofia vastaan politiikka 


Jos homeerisen epiikan tarumaailmaa ja marxilaisen todellisuuden peit- 
telemättömintä aikalaiskuvaa hahmottelevista tutkimuksista sukelsikin 
esiin rabulistinen poliitikko-Weil, piirtyi poliittisen myrskyn nostamien 
aaltojen tyynnyttyä näkyville sosiaalisen mekanismin ominaislaatua 
puntaroiva, viileän harkitseva intellektuelli. Weil käänsi poliittisen kau- 
tensa henkilökohtaiset ja julkiset järkytyksensä parhain päin ja uskoi 
opetuksen tepsineen: 


Sosiaalisen elämän mietiskeleminen johtaa tässä suhteessa sisäiseen 
puhdistumiseen, joka on ensiarvoisen tärkeää. Sosiaalisen elämän mie- 
tiskeleminen on yhtä hyödyllistä kuin yksinäisyyteen pakeneminen. 
Siksi en ole tehnyt väärin, kun olen niin kauan askarrellut politiikan 
parissa. [La meditation sur le mecanisme social est & cet ögard une 
purification de premiere importance. Contempler le social est une voie 
aussi bonne gue se retirer du monde. C'est pourguoi je nai pas eu tort de 
cötoyer si longtemps la politigue.]!26 


Weil ei milloinkaan täysin onnistunut yksinäisyyden luomisessa, eikä 
hän mitä ilmeisimmin koskaan päässyt alkua pitemmälle yrityksessään 
pyhittyä katumuksen kautta, mikäli sellaista milloinkaan oli. Weil ehti 
ajoissa takaisin oman aikansa yhteiskunnalliseen keskusteluun, johon 
hän osallistui tällä kerralla äärimmäisen antipoliittisesta näkökulmasta. 
Vaikka poliittisen vasemmiston sisäisiä tuntoja kohtaan ehkä oikeuden- 
mukaisinta ja tasapuolisinta olisi väittää, että politiikanvastaisuudel- 


126 PG, s. 184. 

laan Weil jakoi vasemmiston pettymystä, ei ole aihetta epäillä, etteikö 
Weilin sekä vanhan että uudemman marxisminkritiikin motivaatio pe- 
rustuisi ensi sijassa Weilin saamiin äärimmäisen kielteisiin kokemuksiin 
ja sitä kautta yksipuoliseen irtisanoutumiseen kaikenlaisesta poliittises- 
ta toiminnasta. Weilin ajattelun kulku noudattelee siinä määrin henkilö- 
historiallisia tapahtumia.127 

Tätä noin vuoteen 1934 osunutta kääntymistä tuskin voi luonnehtia 
vaipumiseksi lohduttomuuteen: tuloksena syntyi toistatuhatta paino- 
sivua sekä praktista analyysia neuvostovaltion pilaantuneisuudesta ja 
kommunismin petollisuudesta että teoreettisempaa pohdiskelua vul- 
gaarimarxilaisen determinismin kohtalokkuudesta. Monien Weilin jäl- 
keisten ranskalaisten filosofien tavoin Weil uskoi aluksi kommunistien 
toiminnan vääjäämättä johtavan parempaan yhteiselämään, kunnes hän 
menetti luottamuksensa sosialistiseen työihmiseen eikä voinut hyväksyä 
enää mitään siitä, mihin hän oli aikaisemmin pannut kaiken toivonsa. 
Weilin ajatteluun on kuitenkin tarttunut marxilaisia vaikutteita, ja 
tuskin kukaan tietää, johtuvatko ne pikemmin vihasta kuin rakkaudesta 
Marxiin.128 Käänne tapahtui sekä Weilin poliittisissa näkemyksissä että 
hänen suhtautumisessaan politiikkaan, ja nytkin hänen henkilökuvansa 
jäl ambivalentiksi: yhtäältä Weil halusi tarkastella asioita niiden ulko- 
puolelta, toisaalta hän tunsi kiinnostusta politiikan sisältöihin. 

Kysymyksestä, kuinka koherenttia Weilin revisionismi sitten on filo- 
sofisesti, käydään jatkuvaa kiistaa. Osapuolina ovat olleet muiden mu- 
assa entiset militanttimarxistit ja katolisen kirkon uskovaiset, jotka ovat 
ottaneet Weilin tai jonkin hänen ajattelunsa osan siinä määrin omak- 
seen, että Weilin filosofisen tuotannon ympärillä on voitu käydä vuosi- 
kymmenten ajan tuimaa mutta hedelmätöntä kiistaa.1?? Marxismin 
alaan kuuluvat Weilillä niin 1930- ja 1940-luvun marxismi-leninismi 
kuin nuoren Marxin ja Engelsin offensiivit,130 mikä altistaa Weiliä myös 


127 Hellman 1982, s. 17—20. 

128 Hellman 1984, s. 17. Weilin suhtautumisesta marxismin eri muotoihin kertoo eräs 
hänen vitsikkäästi otsikoimansa vastine äärilaidan kommunisteille vuodelta 1933: ”Ouel- 
gues remargues sur la röponse de la M. O. R.” (EHP, s. 197-202). Otsikon ”La M. O. R.” 
paitsi viittasi Ranskan kommunistisen puolueen kuppikuntaan nimeltä Minorite Opposi- 
tionelle Rövolutionnaire myös vihjasi sanaan l'amour, rakkaus. 

129 Toisaalta Weilin marxismi on puhutellut myös marxismin tutkijoita. Weilistä ja 
Marxista Blum ja Seidler (1989), Hellman (1982, s. 20-39) ja McLellan (1989). Weilistä, 
Leninistä, Trotskista ja bolsevikkimarxilaisista McLellan (1989, s. 59-92). 

130 Pelkästään Oppression et liberten tekstejä varten Weil luki yhtä hyvin Marxin var- 
haistuotannon ”Saksalaista ideologiaa” ja ”Teesejä Feuerbachista” (OL, s. 48—49) kuin 
myöhäiskauden ”Pääomaa” (OL, s. 61), joiden valossa hän kritisoi muun muassa marxis- 
mi-leninismiä kirjoituksessa ”Sur le livre de Lönine ”Materialisme et empiriocriticisme” 
(OL, s. 45—53). Kuten Hellman väittää (1982, s. 24n, 25—26) ja kuten Weilin uskontokritii- 

selvälle kritiikille. Weilin lähdeaineiston moniaineksisuus puoltaa Weilin 
näkemysten tulkitsemista omaksi synteesikseen, jonka merkitystä Wei- 
lin ajattelun kokonaisuudelle voidaan tarkastella paneutumatta laajem- 
malti marxismin teorian aina ajankohtaisten iäisyyskysymysten eritte- 
lyyn. Näin antaa aiheen ajatella myös se, että Weilin oman filosofian ja 
marxilaisuuden erot ovat suuremmat kuin yhtäläisyydet, eikä Weilin 
filosofia ole marxilaista teoriaa. Marxismin merkityksen Weilille voi il- 
maista niin, etteivät useat Weilin kirjoittamat rivit olisi olleet mahdolli- 
sia ilman Marxin vaikutusta, ja Weilin marxismista omaksumia aineksia 
olivat nimenomaan Marxin poliittiset ja taloudelliset visiot.131 

Weilin varhaisimpien marxismintutkimusten pääasiallisen opetuksen 
Weilille itselleen voi tiivistää seuraavaan Oppression et libertön näky- 
mään. Sen mukaan ihmiskunnan menneisyyttä varjostavat mekanisti- 
nen determinismi ja atomismi, välineellisyys, merkityksetön tuotteliai- 
suus sekä metafyysinen ja eettinen esineellisyys. 


Ihmiskunnan historia on vain orjuutuksen historiaa, jossa sekä sorta- 
jat että sorretut tulevat itse rakentamiensa koneistojen palasiksi ja 
joka suistaa elävät ihmiset elottomiksi esineiksi. [L'histoire humaine 
n'est gue l'histoire de Vasservissement gui fait des hommes, aussi bien 
oppresseurs gw'opprimöes, le simple jouet des instruments de domination 
guils ont fabrigues eux-memes, et ravale ainsi l'humanite vivante & ötre 
la chose de choses inertes.]132 


Toteamus voisi olla yhtä hyvin Marxin kuin Weilin. Historian ivaa on, 
että näillä sanoillaan Weil viittasi myös siihen, mitä tapahtui käytän- 
nössä toimeenpannulle marxismille. Jos Marxin ajatuksena oli teoria 
luokkataistelusta, jonka aikana olot ensin kurjistuvat ja rikkaudet kes- 
kittyvät mutta joka sitten johtaa työväenluokan vallankumoukseen ja 
sitä seuraavaan ihanan autuuden tilaan, voi sanoa, että Weil uskoi 
teorian alkuosaan. Vallankumouksen hän myös näki toteutuvan Marxin 
ennustuksen jälkeen. Onnetonta Weilin mukaan on se, että Marx oli 
oikeassa kuvatessaan talouden ja politiikan voimat mutta väärässä ku- 


kistä käy ilmi, Weil piti inspiroivimpina marxismin aineksina Marxin ja Engelsin vuoden 
1848 ”Kommunistista manifestia” ja varhaisen Marxin humanistisiksi luonnehdittavia 
tekstejä ”Pyhä perhe” ja ”Saksalainen ideologia”. 

131 Blum ja Seidler 1989, s. 109-111. Esimerkiksi Weilin myöhäiskauden ajatus juurilta 
suistumisesta (deracinement, E, s. 61) ei ilmeisesti olisi ollut mahdollinen ilman Marxin 
teoriaa vieraantumisesta (Entfremdung), vaikka Thomas R. Nevinin (1991, s. 459—460) 
mielestä onkin vaikea osoittaa, mitkä Weilin ainekset ovat alun alkaen peräisin Hegelin 
tai Feuerbachin vieraantumiskonseptiosta tai Rousseaun distinktiosta ”luonnollisen ihmi- 
sen” ja ”yhteiskunnallisen ihmisen”, homme naturelin ja l'homme policen, välillä. 

132 ”Reflexions sur les causes de la libert6 et de l'oppression sociale”, OL, s. 95. 

vitellessaan niiden sisältävän oman kumoutumisensa ainekset. Todelli- 
suus oli kyllä riitainen mutta ei sillä tavoin ristiriitainen, että se olisi 
sisältänyt ainekset olojen muutokseen.133 Weilin ilmaiseman asian voisi 
ymmärtää niin, että Marxin alkuperäinen virhe oli siinä, että hän julisti 
taistelua yhteiskunnan peruslainalaisuuksien muuttamiseksi ja uskoi 
noiden lainalaisuuksien tukevan tuota taistelua. Tämän mukaan on Wei- 
lin tavoin ajateltava, että joko Marxin ajatus oli ristiriitainen tai että 
Marxin nimeämä yhteiskunnan peruslainalaisuus oli sisäisesti ristirii- 
tainen. Tämän jälkimmäisen näkemyksen mukaan ortodoksinen marxi- 
lainen ilmeisesti selittäisi syntyneen ongelman. 

Weilin mielestä 1900-luvun yhteiskunnissa vaikuttivat samat voimat, 
jotka olivat hallinneet historiaa aina. Esineellisyyden myllyä ei pysäytä 
itsen rationaalisuus eikä järjestäytynyt poliittinen osallistuminen, sillä 
ne paremminkin vahvistavat kuin heikentävät uskoa omien päämäärien 
saavuttamiseen ja järjestelmän tehokkuuteen hyödyn tavoittelemisessa. 
Sosiaalidemokraattinen reformismi pitää yllä vallan kehää yhtä aktiivi- 
sesti kuin kumouksellinen marxilaisuus muttei läheskään yhtä vähäisin 
ponnistuksin kuin marxilainen determinismi. Silti niiden palkka on 
sama: ne takaavat systeemin hyvinvoinnin kukin yhtä suurella var- 
muudella. Molemmat perustuvat yliyksilölliseen ihmiskuvaan. Jos Weil 
arvostelikin marxilaista determinismiä vetäytyneisyydestä, voimatto- 
muudesta ja ajautumisesta sivustakatsojan asemaan, hän syytti nyt 
kumouksellisia marxisteja täsmälleen päinvastaisesta. 

Tätä kaksisuuntaista arvostelua Weilin ajattelussa voidaan perustella 
näkemyksellä, että poliittisen toimijan kannalta alistuminen ja poliitti- 
nen osallistuminen ovat keskenään vertailukelpoisia ja vaihtoehtoisia 
tapoja asennoitua yhteiskunnallisesti alisteisessa asemassa. Jos ihminen 
uskoo Marxin teorian talouden lainalaisuuksista, hän menettää perus- 
teensa toimia ja jää yksinkertaisesti odottamaan, että olot korjaantui- 
sivat itsestään. Marxilaisen kansanuskon ennenaikaisuus puolestaan 
tekee vallankumouksen ennakolta vaikuttavasti mahdottomaksi, ja po- 
liittisen osallistumisen muodoksi tulee terrori. Toisaalta on ajatelta- 
vissa, että näkemys historiallisten kehityskulkujen välttämättömyydestä 
ohjaa työläisiä kiihtyvästi osallistumaan kumouksen suureen prosessiin. 
Myös Weilin oma tarmokkuus perustui 1930-luvun alussa pääasiassa 
siihen, että hän piti myös itseään eräänä historiallisen kehityksen tulk- 
kina ja sen kätilönä.134 Tässä valossa Weilin myöhemmän kielteisen suh- 
tautumisen marxilaiseen determinismiin voisi tulkita seuraukseksi siitä, 


133 ”Sur les contradictions du marxisme les contradictions du marxisme”, OL, s. 194- 
204. 
134 McLellan 1989, s. 66. 

että hänen käsityksensä oman ja toisten ihmisten toiminnan vaikutta- 
vuudesta muodostui lannistavaksi. Weilin marxismin kritiikit osoittavat 
kuitenkin, että hänen marxisminvastaisuutensa oli kyllä suunnattu en- 
nen muuta asioihin itseensä. 

Weilille marxilaiset jakautuivat kahteen leiriin: vetäytyjiin, jotka kes- 
kittyivät yhteiskunnan pikku-uudistuksiin ja kumouksellisiin, joita vai- 
vasi sumeilematon raivokkuus. Weilin kritiikkiä voi tulkita niin, että se 
paitsi ilmentää Weilin käsitystä, jonka mukaan molemmat asennoitu- 
miset ovat huonoja, myös kertoo hänen haaveilleen paremmasta. Weil 
tulkitsee tilannetta näin: 


Kommunistien sielunvoima johtuu siitä, että heidän pyrkimyksensä ei- 
vät kohdistu ainoastaan siihen, mitä he luulevat hyväksi, vaan siihen, 
minkä he uskovat välttämättä toteutuvan lähitulevaisuudessa. Vaikka 
he eivät olekaan pyhimyksiä — kaukana siitä — he pystyvät kestämään 
vaaroja ja kärsimyksiä, jollaisia vain pyhimys kestäisi pelkästään oi- 
keuden tähden. Joissain suhteissa kommunismin henki on samanlai- 
nen kuin ensimmäisten kristittyjen. [La force d'äme des communistes 
vient de ce gwils se portent, non seulement vers ce guils croient ötre le 
bien, mais vers ce guils croient gui va ineluctablement en prochaine- 
ment se produire. Ainsi, ils peuvent, sans ötre des saints — il sen faut de 
beaucoup — supporter des dangers et des souffrances gue seul un saint 
supporterait pour la justice toute seule. A certains ögards, Vetat d'esprit 
des communistes est tres analogue &ä celui des premiers chretiens.]135 


Sitaatissa näkyy välähdyksiä Weilin uskontokritiikistä, joka Weilin var- 
sin laajan metafysiikkakäsityksen valossa on hyvin pitkälle samanlaista 
kuin poliittisten systeemien arvosteleminen. Sekä politiikan että onto- 
logisen jumalahypoteesin sisältämä ajattelutapa on sama. Se perustuu 
valtasuhteessa syntyneeseen metafysiikkaan, jonka mukaan etsimme pe- 
lastusta konkreettisesti käsillä olevan ulkopuolelta, kuten tuonpuolei- 
suudesta tai tulevaisuudesta. Weilin mielestä tällainen ajattelutapa on 
juurtunut ihmisten käsityksiin voimakkaasti. Kun ihmisen toiminnalle 
annetaan jokin ehdottomaksi nähty telos, kuten kristinuskon ja sosia- 
lismin utopioissa, tuo ihminen alkaa toivoa sen toteutumista ja kestää 
uskonsa ansiosta melkein mitä tahansa.136 


135 PG, s. 187. 


136 Hourdin 1989, s. 53—54. Ajatus marxilaisen teleologian uskonnollisesta luonteesta ei 
liene kohtuuttomimpia sikäli, että myös eräs nykyajan tunnetuimmista Marx-tutkijoista, 
brittiläinen David McLellan, toteaa Weil-monografiassaan näin: ”This dangerous teleology 
(which had its origin in Marx's materialistic interpretation of Hegel's dialectic) revealed the 
religious dimension of Marx's thought.” McLellan 1989, s. 70. Korostus lisätty. McLellanin 
teoksen otsikointiin sisältyvä näkemys Weilistä ”utopistisena pessimistinä” (utopian pessi- 

Yhteiskuntateorioiden ongelmana eivät olleet niinkään ihanteet ja 
utopiat, jotka Weil näki yhteisöille elämää antavina ytiminä, kuin se, 
mitä niihin liittyvä haaveellinen ihanteellisuus sai aikaan poliittisissa 
toimijoissa. Myös Marxin vallankumousoppi altistui metafyysiselle ajat- 
telulle, jossa visio paremmasta huomisesta nostettiin jalustalle ja sen 
jälkeen alettiin vain odottaa unelmien toteutumista. Moraalisesti arve- 
luttavaa oli, että ihanteet etääntyivät eettisistä yhteyksistään ja alkoivat 
toimia välineinä henkilökohtaisen vallan tavoittelussa. Tässä suhteessa 
Marxin utopia ei ollut muita viattomampi. Weilin mielestä eräät polii- 
tikot käyttivät työväenliikettä häikäilemättömästi omien etujensa edis- 
tämiseen, mikä johti ristiriitaan vasemmiston poliittiseen ideologiaan 
nähden ja tuotti tulokseksi kaksinaismoralismin. Weilin mielestä työ- 
väenluokan johtajat menettelivät jopa moraalittomammin kuin porvarit, 
joiden itsekkyys oli avointa ja siksi alttiimpaa arvostelulle.137 Nykyajan 
näkökulmasta arvioituna Weilin esittämät arvostelut ovat paitsi ilmei- 
siä, myös sen leimaamia, mitä vastaan ne on suunnattu. Toisaalta tutki- 
joiden ja kommentaattoreitten osa on tältä osin vaikea, koska vaiku- 
telma Weilin kuvaamien kehityskulkujen ilmeisyydestä ja arvattavuu- 
desta perustuu monessa tapauksessa siihen, että tiedämme jo loppu- 
tuloksen. Weilin poliittisen ajattelun merkitys lieneekin se, että hän 
esitti marxismin kritiikkinsä jo marxilaisten valtiokokeilujen alussa, 
toisin sanoen ennen kuin romahduksen merkkejä oli vielä näkyvissä. 

Sen lisäksi, mitä Weil näki tapahtuvan yksilöille, sosialististen aattei- 
den vaikeudet kytkeytyivät massoittumiseen ja kansanjoukkojen toimin- 
taan. Joukkoliikkeet vetivät kannattajia puoleensa, koska ne näyttivät 
tarjoavan paikan kehityksen suuressa liikkeessä. Oikea marxilainen ei 
koskaan epäillyt, etteikö historia olisi hänen puolellaan. Hänelle menes- 
tys oli tieteellisesti taattu eikä riippunut siitä, mitä esteitä hän edestään 
löysi. Moraaliseksi ongelmaksi muodostui se, että edellä mainitulla ta- 
voin ajateltaessa voittajat osoittivat oikeutensa aivan yksinkertaisesti: 
voittamalla.138 Tämä siis toteutti naturalistisen virhepäätelmän, jonka 
mukaisesti vallitsevasta asiantilasta johdellaan käsitys, että ollessaan 
kyseisellä tavalla asiat ovat myös eettisesti ja moraalisesti oikein. Käy- 


mist) puolestaan kuvaa Weilin käsityksiä marxilaisen ajattelun tulevaisuudesta; myös 
Weilin oman tulevaisuudenkuvan näköalat muodostuivat ihanteellisuudessaan yliopti- 
mistisiksi. 

137 Weilin vuosina 1932-1938 kirjoittamat lehtiartikkelit (EHP) ja vuoden 1935 tehdas- 
päiväkirja (CO) osoittavat, että hänen kritiikkinsä välittöminä kohteina olivat ranska- 
lainen ammattiyhdistys- ja työväenliike, joissa työläisten asia muodostui tärkeämmäksi 
kuin työläiset itse, mutta kyllä osa Weilin puolueparodioista osui myös ”suureksi eläi- 
meksi” muuttuneeseen Neuvostoliittoon. Katso esimerkiksi ”Reflexions concernant la tech- 
nocratie, le national-socialisme, PVU.R.S.S.” (OL, s. 39—44). 

138 OL, s. 88—90. 

tännössä tuo ajattelutapa vahvisti niin sanotun vahvemman oikeuden. 
Käsityskanta johtaa helposti eräänlaiseen relativismin diktatuuriin, jota 
leimaa perustattomuuden ongelma, äärimmäinen subjektivismi ja siihen 
sisältyvä käänteinen fundamentalismi. Pahimmillaan käsitys, että yksi- 
löt, puolueet tai valtiot ovat täysin suvereeneja, voi johtaa mielivaltaan 
niin kansainvälisessä politiikassa kuin yksilöidenkin välillä. Jos mitään 
perustaa yhteiskunnalliselle oikeudenmukaisuudelle ei ole eikä tunnus- 
teta, vain valta voi ratkaista asioiden laidan. Tällaiseen materialistiseen 
naturalismiin liittyen myös fasisimin rovioita sytyteltiin näennäistie- 
teellisen ajattelun omilla soihduilla, kun voittajien katsottiin olevan aina 
oikeassa ja historiaa yritettiin kirjoittaa voittajien näkökulmasta. Sama 
päti myös marxismiin. 

Weilin havaintoja on, että marxilaiset jopa toivoivat ja halusivat edis- 
tää konflikteja yhteiskunnallisten ristiriitojen kärjistämiseksi ja tavoit- 
telemansa dialektisen kehityksen aikaansaamiseksi. Kuten marxismin 
tutkijat Blum ja Seidler vahvistavat, tämä näkemys oli vähintäänkin 
koko Euroopan laajuinen havainto eikä varmaan aiheeton.139 Toisaalta 
marxismin kannattajat saattoivat perustella omaa hyökkäävyyttään viit- 
taamalla siihen, että kurjuuden alkuperäinen lähde on kapitalismi. Ka- 
pitalismi pystyi pelastamaan itsensä käyttämällä hyväkseen entisiä siir- 
tomaita, ja siksi myös sosialistisen vallankumouksen katsottiin voivan 
tapahtua vain väkivaltaisen kaappauksen kautta.140 Kuitenkaan väki- 
valta ei voinut Weilin mielestä olla missään oloissa oikein, vaan tarvit- 
tiin filosofisempia keinoja.!4! 

Selvää on, että Weilin näkemykset marxismista sisälsivät siinä 
määrin yleistyksiä ja ylitulkintoja, että voi sanoa Marxin olleen yhtä 
vähän vastuussa siitä ”marxismista”, joka oli Weilin kritiikin kohteena, 


139 Blum ja Seidler 1989, s. 44-45 ja 89. 


140 Weil arvosteli siirtomaapolitiikkaa itsekin. Hänen kantojensa maltillisuutta osoittaa 
toisaalta se, ettei hän missään vaiheessa liittynyt leniniläisten imperialismitulkitsijoiden 
riveihin. Weil kritisoi Ranskan siirtomaapolitiikkaa kirjoituksessa ”A propos de la gues- 
tion coloniale dans ses rapports avec le destin du peuple Francais” (EHP, s. 364-378), ja 
erityisesti hänen mielessään olivat Tunisian ja Marokon ihmisoikeusasiat vuonna 1937 
ilmestyneissä Vigilance- ja Feuilles libres -lehtien artikkeleissa (EHP, s. 331-338). 

141 Weilin antivallankumouksellisuutta kuvaa hyvin muun muassa seuraava ironis- 
sävyinen toteamus vuoden 1934 kirjoituksessa ”Examen critigue des id6es de revolution et 
de progrös”: ”Yksi aikamme taikasana näyttää pätevältä hyvittämään kaikki kärsimykset, 
sovittamaan kaikki levottomuudet, kostamaan menneet, parantamaan aikamme pahoin- 
voinnin ja sisällyttämään itseensä kaikki tulevaisuuden mahdollisuudet. Tämä sana on 
vallankumous. [Un mot magigue, aujourd”hui, semble capable de compenser toutes les souf- 
frances, de satisfaire toutes les inguietudes, de venger le passe, de remedier aux malheurs 
presents, de rösumer toutes les possibilitös d'avenir. C'est le mot de revolution.]” OL, s. 178. 
Vertaa OL (s. 58, 79). Kyseenalaista on, lievensikö niin sanotun rauhanomaisen luokka- 
taistelun ajatus sittemmin Weilin kantaa. Blum ja Seidler 1989, s. 60—63. 

kuin Weil on nyt vastuussa mahdollisesta ”weilismistä”.1!2 Toisaalta 
marxilaisten koulukuntien edustajilla on ollut huomattavasti useampia 
tilaisuuksia korjailla oppejaan kuin Weilillä. Varsinkaan sosialististen 
ajatussuuntien piirissä juuri kukaan ei enää Weilin aikana kannattanut 
sitä utopistista ja äkillisen kaappauksen ajatukseen perustuvaa vallan- 
kumousoppia, joka oli Weilin kritiikin kohteena.143 Tässä mielessä Wei- 
lin esittämiä arvosteluja voi pitää aiheellisina mutta osittain epäajan- 
mukaisina tai vanhentuneina. Toisaalta myös marxismin teoriat erosivat 
1930-luvulla toisistaan niin, että ymmärtäessään marxismin yleistävästi, 
hajanaisesti ja moniaineksisesti Weil tuli ymmärtäneeksi kohteensa sitä 
vastaavalla tavalla. 

Yhteenvedonomaisesti yllä sanottu voidaan nähdä kritiikin keskittä- 
misen ongelmana, ja Weilin ja marxismin suhteesta voi todeta, että 
marxismin teoriat ovat jäsennellympiä ja asiantuntevampia suhteessa 
kritiikkiensä kohteisiin kuin Weil suhteessaan marxismiin. Toisaalta 
Weil paljasti hyvin suorasanaisesti tunnepohjaisen vastenmielisyytensä, 
ja siksi hänen pamflettinsa voivat vaikuttaa lukijoista rehellisemmiltä 
kuin omaan objektiivisuuteensa luottava ja ehdottomia totuuksia jake- 
leva marxilaisuus. Weilin ja marxismin dialogi ei kuitenkaan tyrehtynyt 
tähän, vaan Marx ja hänen oppilaansa kävelivät Weiliä vastaan monessa 
kohdassa hänen filosofiaansa, vuoroin hyvää, vuoroin pahaa tuulta Wei- 
lin purjeisiin lietsoen. 


2.2. Troijan puuhevonen 


Politiikan ohella toinen keskeinen kritiikin aihe Weilille oli kieli. Oman 
aikansa poliittiset ja sittemmin myös toteutuneet seuraukset herkästi 
aavistaen Weil kirjoittaa vetoavassa esseessään ”Ne recommencons pas 
la guerre de Troie” (”Ei uutta Troijan sotaa”)!44 vuonna 1937, että viit- 


142 Weilin ajattelun ympärille ei milloinkaan kehittynyt koulu- tai kannattajakuntaa 
sillä tavoin kuin eräiden lähtökohdiltaan ja intresseiltään samanluonteisten filosofien 
ajatukset ovat muuttuneet esimerkiksi ”sartrismiksi” tai ”steinerismiksi”. Vaikka Weilin 
filosofiset kontribuutiot eivät niin muodoin ole ainakaan vielä kiteytyneet substantiivi- 
muotoiseksi termiksi ”weilismi”, varsinkin angloamerikkalainen kirjallisuus käyttää liial- 
lisuuteen asti epätäsmällistä ja liioittelevaa adjektiivia ”weililäinen”. Katso esimerkiksi 
Nye (1994, s. 66) ”The Weilian Critigue of Marxism” tai Dietz (1988, s. 61) ”To use Weilian 
terms [...]”. Sen sijaan esimerkiksi John M. Dunaway (1984) näyttää asettaneen etusijalle 
Weilin ajattelun henkilökohtaisen luonteen: ”Weil's sociopolitical thought” (s. 49) ja ”Weil's 
criticism of the Iliad” (s. 83). 

143 McLellan 1989, s. 75. 

144 EHP, s. 256-272. Kirjoituksen alkuperäinen nimi sen ilmestyessä Nouveaux Cahiers 
-aikakauskirjassa 15. huhtikuuta 1937 oli osuvasti ”Pouvoir des mots”, ”Sanojen maht?”. 

tauskohteettomassa kielessä, sen yliyksilöllisissä ja abstrakteissa käsite- 
kategorioissa ja sanoissa, asustavat niin sosiaalisen vallanhalun kiihotin 
ja harhat kuin täyttymyskin: 


Inhimillisen elämän piirissä poliittinen universumi on kansoitettu yk- 
sinomaan myyteillä ja monstereilla; me tunnistamme vain oliot ja 
absoluutit. Esimerkkeinä tästä ovat kaikki poliittisen ja sosiaalisen 
kielenkäyttömme sanat: kansakunta, turvallisuus, kapitalismi, kom- 
munismi, fasismi, järjestys, auktoriteetti, omaisuus, demokratia [...]. 
Jokainen sana edustaa meille absoluuttista todellisuutta, joka ei liity 
olosuhteisiin, ei objektiiviseen, on erillään toiminnan menetelmistä; ja 
samalla, peräkkäin ja yhtaikaa tarkoitamme näillä sanoilla aivan mitä 
tahansa. Tosiasiassa elämme elämämme vaihtelevien ja muuttuvien 
realiteettien keskellä, tilapäisten ulkoisten välttämättömyyksien paris- 
sa ja muuntaen itseämme erityisten olojen ja rajojen mukaan; ja edel- 
leen toimimme, kilpailemme ja uhraamme itsemme ja toiset vedoten 
pysyviin ja erillisiin abstraktioihin, jotka eivät saata olla enempää yh- 
teydessä toisiinsa kuin konkreettisiin tosiasioihinkaan. Tällä niin sano- 
tulla tekniikan aikakaudella ainoa taistelu, jonka tunnemme, on tais- 
telu tuulimyllyjä vastaan. [Pour s'en tenir aux affaires humaines, notre 
univers politigue est exclusivement peuple de mythes et de monstres; 
nous n'y connaissons gue des entitös, gue des absolus. Tous les mots du 
vocabulaire politigue et social pourraient servir d'exemple. Nation, secu- 
rite, capitalisme, communisme, fascisme, ordre, autoritö, propriete, de- 
mocratie (...). Chacun de ces mots semble reprösenter une röalitö abso- 
lue; independante de tous les modes d'action, ou encore un mal absolu; et 
en mme temps, sous chacun de ces mots nous mettons tour & tour ou 
möme simultanöement nimporte guoi. Nous vivons au milieu de realites 
changeantes, diverses, determinöes par le jeu mouvant des nöcessitös 
exterieures, se transformant en fonction de certaines conditions et dans 
certaines limites; mais nous agissons, nous luttons, nous sacrifions nous- 
mömes et autrui en vertu d'abstractions christallisees, isolees, 
impossibles & mettre en rapport entre elles ou avec les choses concretes. 
Notre epogue soi-disant technicienne ne sait gue se battre contre le mou- 
lins & vent.]!45 


Selvemmin tuskin voisi ilmaista vastenmielisyyttä, jota Weil tunsi 
aatteita ja arkaismeja palvovaa poliittista kulttuuria kohtaan. Kiintoisaa 
Weilin ajattelussa on, että hän kiinnitti verraten varhain huomiota 
taloudellisen ja fyysisen vallan ohella ideologiseen ja hegemoniseen val- 
taan, jota käyttää semanttisin resurssein varustettu eliitti ja jonka 


EHP, s. 256. 
145 EHP, s. 259. 

väline on kieli. Weilin ajattelu jää kuitenkin teoreettisilta katsannoiltaan 
jälkeen hegemoniakonseptiostaan tunnetun Antonio Gramscin ja myö- 
hemmän euromarxismin analyyttisyydestä, ja monien muiden aikalai- 
sten tavoin italialainen Gramsci näytti jääneen Weilille tuntematto- 
maksi.146 

Weilin mielestä sosiaalisilla käsitteillä ladattu kieli on katalin tie ih- 
misten mieleen. Se toimii ”Troijan puuhevosena”, joka kantaa yliyksi- 
lölliset käsitteet ajatteluumme salaa, paljastamatta sisältöään. Me emme 
huomaa (politiikan ”myyttejä ja monstereita”, abstraktioita, joita 
käytämme ja joihin vetoamme, siksi ja siitä huolimatta, että kiinnostuk- 
semme kohdistuu todelliseen, olioihin. Olevainen sinänsä riittäisi elä- 
misen ja ihmissuhteiden perustaksi, mutta kielemme vilisee viittaus- 
kohteettomia ja kuvitteellisia sanahirviöitä, jotka politiikan ontologinen 
olettamus tuo mukanaan. Niitä edustavat esimerkiksi valtion ja yhteis- 
kunnan käsitteet. Tämä merkitsee, että inhimillinen todellisuus konk- 
reettisina Toisina, konkreettisina kysymyksinä hyvästä ja pahasta, 
peittyy yhteiskunnallisuuden harhaan. Jäljempänä esseessään Weil to- 
teaa, että ”[klaikki historian järjettömyydet lakkaavat näyttämästä 
järjettömiltä, kun ne käännetään vallan kielelle. [Toutes les absurdites 
gui font ressembler l'histoire ä un long delire ont leur racine dans une 
absurdite essentielle, la nature du pouvoir. |”147 

Vaikka käsitteiden merkitys vallalle tulee esille useissa muissakin 
yhteyksissä kuin politiikan analyyseissa, Weiliä ei ole helppo pitää vaa- 
teliaassa mielessä kielifilosofina. Aihetta tai tilaisuutta hyväkseen käyt- 
täen Weil on joka tapauksessa täyttänyt kielen vaaroja käsittelevillä 
luennoilla osan jo Roannen opetuksistaan. Niissä hän pohtii ”vaikutusta 
joka yhteisöllä on yksilöön kielen välityksellä” (influence gue la societe 
exerce sur lindividu par le langage)!!8 ja arvostelee ”kieltä kohteeksi 
asetettuna” (le langage est un objet).14? Hän päätyy pohdinnoissaan 
näkemykseen, jonka mukaan ”I[klieli on vaarallista sikäli kuin se on me- 
kaanista. [Le langage est dangereux dans la mesure ou il est möca- 
nigue.]”150 

Weil näyttää arvostelleen kielen objektivoimista, mutta hänen kri- 
tiikkinsä ei lopulta kohdistunut kielen tarkastelemiseen kielen itsensä 
ulkopuolelta. Paremminkin Weil vaati kielenkäytön täsmällistä analyy- 
sia, ja kritisoidessaan ”mekaanisuutta” Weil näyttää ajatelleen, että 


146 Blum ja Seidler 1989, s. 274-280; Dietz 1988, s. 60. 
147 EHP, s. 270. 

148 LP, s. 58. 

149 LP, s. 50. 

150 LP, s. 60. 

eroon olisi pyrittävä käsitteiden epätarkasta, välineellisestä ja tarkoitus- 
hakuisesta käytöstä. Toisaalta Weil ei tahtonut ryhtyä kaventamaan 
kielen metaforisuutta ja ilmaisujen avoimuutta useille eri tulkinnoille, 
vaikka hän pitikin tarkkuutta kielen ja tarkkaavaisuutta kielen käytön 
tärkeinä edellytyksinä. Sen sijaan Weilin kielifilosofisen kiinnostuksen 
lähtökohta oli havainto, että kieli rajaa todellisuutemme ja että meta- 
foran kielellä on moraalista voimaa. Filosofian luennoissaan hän sanoo: 


Kieli tekee meistä jumalien kaltaisia salliessaan meidän luoda maa- 
ilman uudelleen, mutta voimme saavuttaa sen vain symbolien väli- 
tyksellä. [Le langage, en nous permettant de recreer le monde, fait de 
nous des espöces de dieux, mais cela seulement par symboles.]151 


Jos Weilin lauseesta unohdetaan hänen itsensäkin toisaalla kritisoima 
mystifiointi ja mikäli rinnastus jumaliin tulkitaan pelkäksi ironiaksi, 
Weilin lause kiteyttää ajatuksen, joka on keskeinen myös nykyisessä 
havainnon filosofiassa. Se, millaisena aistimme todellisuuden, voi riip- 
pua käsitteistä, joiden välityksellä tunnistamme ja nimeämme kokemuk- 
semme. Suhteemme todellisuuteen on käsitteellisen aineksen välittä- 
mää, ja sikäli kuin käsitteet ovat metaforisia, todellisuus verhoutuu 
kielikuvien taakse. 

Kiinnostavaa Weilin ajatuksessa on pikemminkin se, että se on juuri 
hänen ajatuksensa, kuin ajatuksen harvinaisuus tai ainutlaatuisuus 
sinänsä. Näkemys todellisuuden välittymisen käsitteellisyydestä on ny- 
kyisen tieteenfilosofian perusaineksia. Lähtökohdiltaan Weiliä voi kui- 
tenkin pitää enemmän kantilaisena kuin tieteenfilosofisesti motivoitu- 
neena. Peter Winch, joka vertaa Weiliä kielipelien Wittgensteiniin, näkee 
Weilin tukeutuneen tälläkin kohdalla vahvasti Kantiin.152 Toisaalta 
nämä rinnastukset koituvat helposti Weilin tappioksi. Systemaattiset 
filosofit perivät nopeasti voiton pelkistä aforismien viljelijoistä. Sen si- 
jaan jatkuvasti ajankohtaisia ovat ne moraaliset pohdinnat, joihin Weil 
omista lähtökohdistaan päätyi. 

Kielikysymyksen kautta Weilille avautui kaksi näköalaa. Yhtäältä 
hän katsoi, että mitä enemmän on käsitteitä, sitä monimuotoisempi on 
käsityksemme todellisuudesta. Filosofien tehtävä olisi luoda uusia käsit- 
teitä ja huolehtia siitä, että ne ovat merkityksiltään tarkkoja. Ongel- 
mana on, että kun tiede pitää päämääränään yksikäsitteisyyttä ja yh- 
teisymmärrystä, tuloksena on paitsi käsitteiden tarkentuminen, myös 
niiden alan kasvu. Käsitteiden ilmaisuvoima voi heiketä, jolloin merki- 


151 LP, s. 52. 
152 Winch 1989, s. 52. 


72 


tykset katoavat.153 Toisaalta on olemassa käsitteitä, jotka ovat luonteen- 
omaisesti monitulkintaisia: metaforat. Myös niiden ongelma on tul- 
kinnanvaraisuus, mutta ne ovat rikkaampia kuin alaltaan laventunut 
tieteen kieli. Tämä antaa metaforille ja symboleille erityisen voiman, joka 
näkyy sekä hyvässä kielenkäytössä (un bon usage de langage)!5% että 
huonossa kielenkäytössä (la mauvais usage du langage)155 Weilin 
mukaan moraaliset erot voivat pohjimmiltaan olla käsitteiden eroja, ja 
muutokset käsitteissä ja niiden käytössä saattavat tuottaa muutoksen 
moraalissa ja teoissa. Koska moraalisen elämän perusta on metaforinen 
ja tulkinnanvarainen, muodostuu yhteiskunnan moraali aina subjektiivi- 
seksi.156 Tällaista asiaintilaa platonistinen Weil ei tosin pitänyt min- 
käänlaisena ihanteena. 

Weilin ajatuksena oli Platonin antaman mallin mukaisesti se, että 
objektiiviset arvot, kuten hyvyys, totuus ja kauneus, ohjaisivat yhteis- 
elämää. Moraali olisi tällöin kiinnitetty käsitteisiin. Ilmeistä kuitenkin 
oli, että ihmisten subjektiivisessa tajunnassa nämä objektiivisluonteiset 
arvot tai käsitteet saavat subjektiivisen merkityksen. Moraali olisi kiin- 
nitettävä jompaankumpaan, joko ihmisen omaan kokemukseen tai ylei- 
siin arvoihin. Kielen tehtävänä olisi välittää tätä tapahtumista, mutta 
koska yleispätevää kieltä ja yksiselitteistä ymmärtämistä ei ole, jää 
kielikin epätäydelliseksi merkitysten välittäjäksi. Weil pyrki ratkaise- 
maan objektivismin ja subjektivismin ongelmaa pohdinnoissaan kahden 
tason eettisestä refleksiosta, jota käsittelen myöhemmin. Joka tapauk- 
sessa kieltä koskevissa pohdinnoissa Weilille hahmottui kolme tosiasiaa. 
Ensiksikin kieli on epätäydellistä ja metaforista, ja olemme eräällä ta- 
valla sen vankeja. Toiseksi, kieli muistuttaa platonisista ihanteista ja 
objektiivisluonteisista moraalikäsitteistä. Kolmanneksi, myös esipredika- 
tiivisella eli sanallistamattomalla subjektin kokemuksella on oma 
roolinsa kielen yhteydessä, sillä merkitykset syntyvät inhimillisessä ta- 
junnassa, jossa tapahtuu subjektiivista arvoreflektiota ja tulkintaa. 

Metaforien ja myyttien kieli muodostaa joka tapauksessa yhden osan 
todellisuutta. Weilin mielestä tätä todellisuutta ei pitäisi kiistää, sillä se 
merkitsisi ihmisen intellektuaalisen rakenteen kiistämistä.157 Vaikeu- 
tena on, että selvittääksemme todellisuuden luonteen meidän olisi ana- 
lysoitava kielen vertauskuvat, ja analysoiminen saattaisi johtaa merki- 
tysten vesittymiseen. Weilille voitaisiin huomauttaa, että ongelma tulee 


153 LP, s. 50 ja 60. 
154 LP s. 61. 

155 LP. s. 60. 

156 LP, s. 53 ja 57-58. 
157 LP, s. 58-60. 

merkitykselliseksi vain, jos kielen käyttäjiä ei eroteta kielen tutkijoista 
tai moraalisia toimijoita eetikoista. Silti ongelmaksi jää, miten erottaa 
toisistaan ulkopuolisen tarkastelijan ja moraalisen toimijan osa, ja tätä 
vaikeutta Weil käsitteli eettisen subjektin asemaa koskevissa tarkaste- 
luissaan. Olennaista on, että eettinen toimija ei objektivoisi itseään ja 
tekojaan, sillä se voi johtaa vain minuuden halkeamiseen subjektiksi ja 
objektiksi. Sen sijaan olisi tärkeää asettaa moraaliset kysymykset itsestä 
maailmaan suuntautuvina asiakysymyksinä, juuri niin kuin eksistenssi- 
filosofit pyrkivät tekemään.158 

Epäilemättä Weilin näkemyksiä kielen asemasta ja ominaislaadusta 
voitaisiin problematisoida tarkemmin myös vertailevan merkityksen- 
teorian tai kielen ontologiaa painottavien ajatussuuntien näkökulmas- 
ta 159 mutta tarkasteltaessa Weilin filosofiaa sen omien päämäärien ja 
tarkoitusten johdattelemana kysymystä kielen ja elämänkäytäntöjen 
yhteyksistä tuskin voi jatkaa tämän pitemmälle. Tämä ei kuitenkaan 
merkitse, etteivät Weilin kielifilosofiset huomautukset liittyisi hänen 
filosofiansa kokonaisuuteen. Weil piti todellisuussuhteen välittymistä 
kielen ja symbolien kautta perusteiltaan kartesiolaisena ja esitti sitä 
kohtaan sekä voimakasta kritiikkiä että vaihtoehdon, joka painotti 
todellisuuden suoraa, esipredikatiivista kokemista. Todellisuuden välitön 
kokeminen ja sulautuminen olivat lopulta niin keskeisiä Weilin filosofi- 
assa, ettei ajatusta todellisuussuhteen välittymisestä kielen kautta voida 
pitää hänen filosofiansa ydinaineksena eikä ongelmattomasti minään 
muuna kuin yhtenä ajattelun sivupolkuna tai nuoruuden hairahduksena 


ja syrjähyppynä. 


158 Ensimmäisen persoonan filosofiasta ja näkökulmasta tarkemmin teoksessani Minä — 
Minäfilosofioiden filosofiaa (1995) ja Minän rakentuminen ihmistieteissä (1994). 

159 Weilin käsitystä kielestä näyttää luonnehtivan katsomus, jonka mukaan emme voisi 
kokemuksellisen sidonnaisuutemme vuoksi asettaa merkitysten rakentumista objektiivi- 
sen tarkastelun kohteeksi. Weilin näkemyksiä postwittgensteinilaisen merkityksenteorian 
viimeaikaisiin skenaarioihin sekä muiden muassa Martin Heideggerin ja Hans-Georg 
Gadamerin intersubjektiivisuuskäsityksiin lähentää Peter Winchin tulkinta (1989), jonka 
mukaan Weilinkin mielestä ymmärtämisen prosessissa olemme (kuin ”kielipelissä”), lä- 
hestyen ymmärtämistä tai etääntyen siitä, mutta pääsemättä näkemään merkitysten 
konstituutiota kokonaisuudessaan ”ulkoa päin” ja sitä kautta täydelliseen ymmärtämi- 
seen. Pelkästään uskonnonfilosofian kannalta katsottuna Winchin onnistuu joka tapauk- 
sessa löytää Wittgenstein-rinnastuksillaan Weilin kielifilosofiasta samaa keskittynyttä 
mietiskelyä kuin uskonnollisen kielen ”hiljaiselta”. 


TA 


2.3. Väärien ihanteiden palvonta 


Kielen käyttöä koskeva huoli oli Weilille ensisijaisesti poliittinen ja käy- 
tännöllinen kysymys, ja se kohdistui vallan mystifioimista vastaan. Poli- 
tiikan väline on kieli, ja todellisuuden mytologisoiminen saattoi tapahtua 
kielen käsitteitä väärin käyttämällä. Oikeakielisyysvaatimustensa kaut- 
ta Weil artikuloi vastenmielisyyttä, jota hän tunsi käsitteellisiä vaikeu- 
tus- ja hämärtämisyrityksiä kohtaan. Weilille politiikka oli sitä, mitä hä- 
nen oma filosofiansa ei hänelle itselleen ollut: mystiikkaa.160 Tällä koh- 
den Weil näyttää tarkoittavan mystiikalla sekavaa tai kielellisesti hämä- 
rää esitystapaa. Toisaalta voi panna merkille sen, minkä Weil tunnustaa 
suhteestaan mystiikkaan ”Hengellisessä omaelämäkerrassaan” (Autobio- 
graphie spirituelle).161 Pitäessään uskonnollista uskoa jossain mielessä 
mahdollisena asenteena tai ainakin myöntäessään uskonnollisen koke- 
mismuodon ihmiselle sisäisesti merkitykselliseksi Weil kieltää uskon- 
nollisen kutsumuksen toteutuneen omalla kohdallaan. Monien Weiliä 
mystikkona tarkastelevien tulkintojen kannalta hämmentävästi hän sa- 
noo: ”En ole koskaan lukenut mystisiä kirjoituksia, koska en ole tuntenut 
niitä kohtaan mitään kutsumusta. [Je n'avains jamais lu de mystigues, 
parce gue je n'avains jamais rien senti gui m'ordonnät de les lire.]”162 
Huomionarvoista toteamuksessa on toisaalta ”kutsumuksen vaatimuk- 
selle” annettu tunnustus mutta toisaalta myös se, että kutsumuksen 
olemassaolo kielletään. 

Mystiikka näytti olleen Weilille huomattavasti moniulotteisempi ky- 
symys kuin hänen ajattelustaan tehtyjen tulkintojen perusteella voisi 
päätellä, eikä mystiikalla näytä olleen yhtä kiinteitä yhteyksiä hänen 
henkilökuvaansa kuin usein on nähty.163 Paremminkin mystiikka oli 


160 EHP s. 259. 
161 AD, s. 31-51. 
162 AD, s. 38. 


163 Kuten johdannossa todettiin ja jatkossa perustellaan tarkemmin, tämä toteamus ei 
ole ainutlaatuinen tai käänteentekevä muutoin kuin verrattuna eräisiin uskonnollissävyi- 
siin ja vanhentuneisiin tulkintoihin. Katso Bugnion-Secr6tan (1954), Debidour (1963), 
Epting (1955) ja Halda (1964). Jo Miklos Vetö toteaa tutkimuksessaan The Ethics of 
Simone Weil vuodelta 1964 Weilin ajattelun sisältävän siinä määrin immanentteja ja käy- 
tännöllisiä aspekteja, ettei häntä ole syytä pitää ajattelijanluonteeltaan puhtaaksiviljel- 
tynä mystikkona eikä hänen myöhempiä oppejaan jumalayhteyteen (unio mystica) joh- 
tavasta tiestä kristillisenä mystiikkana (s. 343). Tällainen katsantokanta on sittemmin 
yleistynyt Weil-tutkimuksessa (Dietz 1988, s. xiii; Fiori 1989, s. 194-212; Nevin 1991, 
s. 223-224), samoin Weilin ajattelun moniaineksisuutta korostava tulkintatapa (Blum ja 
Seidler 1989, s. xvi; McLellan 1989, s. 1-2). Tulkinnoissa tapahtuneisiin painotuseroihin 
lienee vaikuttanut Weilin yhteiskunnallisten kirjoitusten ilmestyminen hengellisten teks- 
tien jälkeen. La pesanteur et la gräce ilmestyi jo vuonna 1947, Ecrits historigues et politi- 

Weilille ulkoisen tarkastelun aihe ja kritiikin kohde, jonka kautta saivat 
osansa yhtä hyvin uskonnolliset kuin poliittisetkin hämärämiehet. Toi- 
saalta Weil ei tahtonut evätä oikeutusta mystiikalta sikäli kuin mys- 
tiikalla tarkoitetaan vakavaa ja omakohtaista keskittymistä uskonnolli- 
seen kokemiseen. Sen sijaan laumamoraalin kritiikeissään Weil pitäytyi 
ankarana. 

Kysymys pyrkimyksestä yleisesti pätevään moraaliin ja yleispätevyy- 
teen (luniversalite) tiedon alueella on Weilille hyvin laaja. Sen vaiku- 
tukset näkyvät yhtäältä kysymyksenä aatteiden vaikutuksesta antropo- 
logian hahmottamisessa, toisaalta moraalin ongelmina, ja niihin molem- 
piin liittyen kysymyksenä intersubjektiivisuudesta. Näiden kysymysten 
ratkaisuilla on kullakin jokaista muuta aluetta koskevia seurauksia, eikä 
Weil käsittele niitä erillisinä. Hänen näkemyksensä mukaan näillä osa- 
alueilla tehtyjä ratkaisuja yhdistää perimmältään sama ajattelun 
periaate: pyrkimys kaikissa asioissa ihmisen kokemuksesta riippumatto- 
maan yleispätevyyteen. Weilin esittämässä kritiikissä on siis kyse ennen 
muuta metafysiikan kritiikistä. 

Weilin metafysiikkakritiikin koskettavuus on hänen hätkähdyttä- 
vässä tavassaan osoittaa ja nimetä tämän ajattelutavan mitä pilaantu- 
neimmat hedelmät keskellä nykytärkeää ja sofistikoitunutta arkipäivää. 
Universaalisuusperiaatteen konkreettisimpia ja laajimmin vaikuttavia 
esiintymiä on raha. Raha on yhteismitta, koska sillä voidaan saattaa 
näennäisesti vertailukelpoisiksi myös asioita, jotka eivät ole aidosti ver- 
tailukelpoisia. Raha sinänsä on sen sijaan yhtä arvoton ja arvojen luomi- 
seen kelpaamaton kuin sen taustalla oleva ajattelutapa. Raha on Weilin 
näkemyksen mukaan väline siinä mielessä, että se on väline eikä mitään 
muuta kuin väline; arvoa sillä voi olla vain suhteessa johonkin tai jonkin 
välillä. Raha syntyy valtasuhteessa yleisen mittausperiaatteen saami- 
seksi yhteiskunnallisen ja sinänsä loputtoman etukäräjöinnin sovittami- 
seen. Esimerkkinä siitä on tinkiminen politiikan alueella: yhdet keskit- 
tyvät tinkimään alaspäin ja toiset ylöspäin, mutta politiikan arvoista 
puhutaan vähemmän. Aitoa taloudellista oikeudenmukaisuutta perään- 
kuuluttaen Weil kirjoittaa pamfletissaan Esguisse d'une apologie de la 
bangueroute (”Luonnos vararikon puolustamiseksi”)!64 noin vuonna 1937: 


Taloudelliselle tasapainolle meillä on todellakin halpa korvike, joka on 
niin sanoakseni idea rahallisesta tasapainosta. Se on rauhoittavan yk- 
sinkertainen. Siihen sisältyy, että asetetaan varat ja kulutus yhteis- 


gues vasta vuonna 1960. Toisaalta Weiliä on jatkuvasti voitu tarkastella hänen ajatte- 

lunsa uskonnollisten ja mystisten aspektien kannalta, kuten Springsted (1983 ja 1986) ja 

Stengvist (1984) tekevät. Katso myös Stephen Plantin elämäkertaa Simone Weil (1996). 
164 HHP, s. 319-323. 

mitallisiksi laskemalla ne liiketaloudellisin termein. Tämä kriteeri 
näyttää täyttäneen kaikki toiveet, riippumatta siitä, onko kyse valtion 
tai kaupan ja teollisuuden toiminnasta vai yksityisistä kansalaisista. 
Meidän aikanamme siitä on tullut hyveen arviointiperuste. [Nous pos- 
södons, il est vrai, une sorte d'eguivalent ä bon marchö de cette notion 
d'eguilibre financier. Elle est d'une ingönuitö desarmante. Elle se definit 
par le signe gal plac6 entre les ressources et les döpenses, evaluees les 
unes et les autres en termes comptables. Appligue & l'Etat, aux entre- 
prises industrielles et commerciales, aux simples particuliers, ce crite- 
rium semblait naguere suffire & tout. Il constituait en meme temps un 
criterium de vertu.]165 


Kun etiikalle ja moraalille keskeisiä kysymyksiä hyvästä ja pahasta tai 
ihmisten onnellisuudesta ja hyvinvoinnista käsitellään politiikan ja 
hallinnon tasolla, ne muuttuvat pelkästään immanenteiksi kysymyksiksi 
resurssien jakamisesta. Tällöin mittariksi tulee helposti raha. Samalla 
kun raha luo edellytykset mitata sitä, mitkä päämäärät voidaan to- 
teuttaa, se vaientaa keskustelun arvoista ja epäarvoista. Arvot otetaan 
annettuina ja keskitytään pohtimaan vain sitä, mitkä arvot sopii toteut- 
taa ja minkä muiden arvojen kustannuksella. Weilin näkemyksen mu- 
kaan tämä on arvofilosofisen esineellisyyden, kyynisyyden ja merkityk- 
settömän relativismin huippu.166 

Raha ei siis kelpaa tarkoitukseen, johon se on luotu, arvon ilmaisi- 
jaksi tai mittariksi. Raha on Weilin esimerkkinä sen havainnollista- 
miseksi, kuinka arvorelativismin kehää pitää yllä pyrkimys saavuttaa 
yliyksilöllisen tai yleispätevän mittausperiaatteen menetelmä yhteiskun- 
nallisissa ja moraalisissa kysymyksissä. Tällainen mittausperiaate on 
viime kädessä syntynyt kahdesta toisilleen vastakkaisesta kiertoliik- 
keestä, jotka palautuvat valtasuhteeseen. Yleisen erkaantuminen koke- 
muksesta on luonut mahdollisuuden vertailla moraaliarvostelmia yli- 
yksilölliseksi oletettavalla, ikään kuin jumalallisella tasolla, jolla ylei- 
sesti pätevien vertailujen ajatellaan luonnistuvan. Toisaalta valtasuhde 
on tehnyt tarpeelliseksi tukeutua moraalikysymyksissä yliyksilölliseen 
yhteiskuntasopimusten tasoon, joka on muuttunut valtasuhteessa tuo- 
tetusta jäännöksestä ajattelun ja kokemuksen eroa pysyttäväksi. 

Weilin esittämän kritiikin taustalta erottuu eräs tietty hänen koti- 
maassaan kehitelty ja aikoinaan suosittu yhteiskuntatieteellinen inno- 
vaatio: positivismi. Positivistisen sosiologian eräänä piirteenä oli oletus, 
että yhteiskuntaa voitaisiin hallita ja moraaliset pulmat ratkaista, kun- 
han tunnettaisiin niin sanotut tosiasiat ja jaettaisiin yhteiskunnalliset 


165 EHP, s. 322. 
166 EHP, s. 323. 

resurssit kansalaisten kesken oikeudenmukaisesti. Positivismin kautta 
pyrittiin olemaan demokraattisia ja toteuttamaan valistuksen ihanteita. 
Ongelmaksi muodostui paitsi Weilinkin edellä mainitsema keinotekoinen 
vertailukelpoiseksi saattaminen, myös se, että filosofinen puhe arvoista 
kääntyi helposti pelkäksi pragmaattiseksi yhteiskuntateoriaksi ja politii- 
kaksi. Arvot otettiin ”annettuina” eli kyseenalaistamattomina, ja ihan- 
teellisen konstruktivismin vallassa keskityttiin vain rakentamaan yh- 
teiskuntaa toimeliaasti. Tässä valossa positivistitkin uskoivat utopioihin 
ja huomispäivän unelmiin. Eksistenssifilosofian kannalta ihmisten tar- 
peita sen enempää kuin heidän arvojaankaan ei voitaisi kuitenkaan 
yleistää ilman, että erilaiset ihmiset tulevat kohdatuiksi välineellisesti 
tai yksiaineksistavasti. Ihmisten erilaisuuden tosiasiat ja moniarvoi- 
suuden vaatimukset ovatkin muodostaneet myöhempinä vuosikymme- 
ninä keskeisen aiheen kritiikille, jolla on kamppailtu positivismin uni- 
versalistista asennetta vastaan.167 

Positivistiseen ajatteluun liittyvällä ”yhteismitallistamisella” on etäis- 
pesäkkeitä myös moraalin mittausperiaatteen ulkopuolella, mutta Wei- 
lin ajatusta tuskin voisi muuttaa kysymykseksi teorioiden vertailukel- 
poisuuden, yhteismitattomuuden ja yhteensopivuuden eroista. Niin ei tee 
myöskään tätä kysymystä käsitellyt Peter Winch.168 Weilin käsite l?in- 
commensurablel6? on käsitteenä tieteenfilosofista mainettaan vahvasti 
inhimillisempi ja koskee aivojen lisäksi koko ruumista vallaten ihmisen 
sekä sisältä että ulkoa, aivan kuten painovoiman käsitekin. Sanan 
incommensurable substantiivijohdannaisella on ranskan kielessä merki- 
tykset ?epämukava”, hankala ja kiusallinen”, ja sen adverbejä ovat 
kiusata”, vaivata ja tehdä pahoinvoivaksi.170 Niihin liittyvä kuvotuk- 
sen elämys epäilemättä paljastaa Weilin käsitystä yhteismitallistamisen 
kokemuksellisesta merkityksestä.1”! 

Universaalisuusperiaatteeseen sisältyvä olettamus, että voi olla 
olemassa jokin hyvän elämän kaava, joka on vain käsitteellisin tai vain 
käsityksiin perustuvin keinoin avattavissa tai jonka kautta käy suora tie 
yksittäisten ja erillisten eettisten ongelmatilanteiden ratkaisemiseen, on 
merkkinä yleisen ja partikulaarin tason sekoittumisesta. Tilanne vastaa 
platonisessa filosofiassa esiintyvää kysymystä ideaalisen ja aistillisen 
suhteesta: miten yleispätevät hyvyyden, kauneuden ja oikeudenmukai- 


167 Positivistisen filosofian nykyisestä kritikistä katso esimerkiksi teoksiani Dialoginen 
filosofia (2003, s. 256—261) ja Työttömän kuolema (2005, s. 106—108). 

168 Winch 1989, s. 147—163. 

169 SS, s. 216-217 ja 224-227, passim. 

170 Hagfors ja Sundelin 1989, s. 273. 


171 Sanalla incommensurable on myös tästä eriävä geometriakonseptioon liittyvä merki- 
tys, jota käsitellään jäljempänä. 

suuden ideat voisivat liittyä satunnaisiin ja yksittäisiin kokemuksiimme 
ja ohjata olemisemme käytäntöjä kohti hyvää? Weilin mielestä ongelma 
ei nykyisin koske niinkään ideaalisen ja aistillisen yhteyttä kuin yleis- 
pätevyyden luonteesta omaksumaamme käsitystä: olemme erehtyneet 
pitämään itse luomiamme ideoiden jäljitelmiä todellisina. Samalla kun 
kollektiivien palvonta on valloittanut paikan ideoiden tavoittelulta, yleis- 
pätevät ideat ovat erkaantuneet sekä aistillisen kokemuksen että intel- 
lektuaalisen ymmärryksen tavoittamattomiin.172 Positivismin kritisoimi- 
sella oli siis Weilin filosofiassa metafysiikkakriittinen motiivi ja sävy. Ne 
ilmenivät myös Weilin havainnoissa modernin yhteiskuntateorian kun- 
nianhimoisuudesta. 

Ideoiden korvaantumiseen doksalla liittyy piirre, että ihmiset halua- 
vat hallita itse luomiaan kulttuurimuodostelmia ja päästä niiden valti- 
aiksi. Siihen sisältyy tärkeä moraalisen selkeyden vaatimus, mutta puut- 
tumaan jää huomio, että myös valtioiden legitimoitumisen taustalla pi- 
täisi olla ideoita koskevaa tietoa. Valtion huipulla tarvittaisiin arvo- 
kysymyksiä pohtivaa filosofiaa, juuri niin kuin Platon ajatteli. Toisaalta 
Weil ajattelee, ettei ideoiden ja aistikokemuksen kuilua voida enää 
silloittaa yksinomaan intellektuaalisin keinoin. Kuten Weil totesi ja 
hänen oma aikansa todisti, inhimillisen älyn ponnistukset olivat suun- 
tautuneet pahan vahvistamiseen.173 Filosofisesta yleispätevyyden ihan- 
teesta oli tullut totalitarismille kannustin. Käytännöllisen elämän piiris- 
sä Weilille eivät puolestaan riittäneet pelkät aistimaailman tarjoamat 
keinot, sillä käytännöllisesti motivoituneet ihmiset näyttivät vaeltelevan 
vailla suuntaa immanentin elämänsä vainioilla. Heitä edustivat esimer- 
kiksi työläisten joukot, jotka olivat helposti puhuttavissa yleismaailmal- 
listen lupausten ja hankkeiden puolelle. Weilin mielestä natsit samoin 
kuin sosialistit olivat onnistuneet sokaisemaan järjen ja tunteiden liiton 
ja valjastamaan molemmista löytämänsä intohimon ja haaveilun ainek- 
set poliittisten päämääriensä estetisointiin. Väärin ymmärrettyjen ideaa- 
lien ja yleispätevyyden vaatimuksen varjossa arkikokemiseen liittyvä 
tasalaatuisuus asetettiin standardiksi, ja massat pystyttiin vakuutta- 
maan ”yhteismitallistamisen” tarpeellisuudesta. Ihanteellisuuden kautta 
kylvetyt kateus ja tyytymättömyys toimivat yhdenmukaistamisen 
käyttövoimina ja hävittivät rakkauden ja ystävyyden sidoksiin liittyvän 
pyhyyden. Weil sanoo, että ”[...] meidän aikanamme raha ja valtio ovat 
ottaneet kaikkien muiden kiintymysten paikan. [(...) & notre öpogue 


172 EHP, s. 320-321. 

173 Asioita kuvaavia ja Weilin ajatuksia valaisevia ovat muiden muassa reportaasiartik- 
kelit ”La situation en Allemagne” vuosilta 1932-1933 (EHP, s. 146-194) ja ”R&flexions sur 
la barbarie” noin vuodelta 1939 (EHP, s. 63-65). 

Vargent et VEtat avaient remplac6 tous les autres attachements.]”1/4 Se, 
että rakkaudelta ja ystävyydeltä katosivat niiden epäilyksettömyys ja 
kyseenalaistamattomuus yhteiskunnallisina suhteina, oli osa ihmiselä- 
män epäsubjektivoitumista, jossa yksilöiden väliset luottamussuhteet 
murentuivat totalitarististen järjestelmien tieltä.!/5 Nämä puolestaan 
perustivat voimansa ”väärien ihanteiden palvontaan” (lidolätrie).176 

Weilin mielestä hänen oma aikansa kaipasi ideoiden luonteen oikeaa 
oivaltamista ja ideaalisen ja aistillisen välille repeytyneen kuilun sil- 
loittamista. Se, mitä hän oman aikansa yhteiskuntateorioihin ja politiik- 
kaan kaipasi, oli inhimillisyys, ihmisarvon kunnioittaminen ja jopa py- 
hyys. Nämä kaikki hän halusi nähdä mekanistisen yhteiskuntakoneiston 
vastavoimina. Yhtä paljon säälittelevää lohduttomuutta kuin ansaittua 
myötätuntoakin osoittaen Weil toteaa eräässä muistiinpanojensa teksti- 
katkelmassa kulttuurimme tilasta näin: 


Kreikkalaisten sillat. — Me olemme perineet ne. Mutta enää emme tie- 
dä, miten niitä on käytettävä. Luulimme, että ne oli tarkoitettu talojen 
perustaksi. Olemme pystyttäneet niille pilvenpiirtäjiä, joihin lakkaa- 
matta rakennamme uusia kerroksia. Enää emme tiedä, että ne ovat 
siltoja, ylimenopaikkoja, joiden tehtävä on johtaa meidät Jumalan luo. 
[Les ponts des Grecs. — Nous en avons heritö. Mais nous n'en connais- 
sons plus usage. Nous avons cru gue c'ötait fait pour y bätir des 
maisons. Nous y avons elevö des gratte-ciel ou sans cesse nous ajoutons 
des etages. Nous ne savons plus gue ce sont des ponts, des choses faites 
pour gw'on y passe, et gue par lä on va & Dieu.]177 


Katkelma kertoo sen, miltä puolelta siltaa Weil halusi etsiä ratkaisuja 
ongelmina näkemiinsä ilmiöihin: transsendenssista. Mutta kappale viit- 
taa myös siihen, että Weil oli murrosaikojen filosofi. Weilin kokemusta 
kalvoi hänen omana aikanaan kuvotus, ja ajattelun paikalla oli byro- 
kraattinen hirviö. Metafyysinen dualismi oli Weilille paitsi yhteis- 
kunnallisen ajattelun ominaisuus ja päätepiste, myös ongelma, joka joh- 


174 E s. 129. 


175 Vaikka Weil piti ongelmallisena myös filosofian subjektikeskeisyyttä (EL, s. 17), oli 
eettisellä tietoisuudella varustettu subjektivismi hänelle joka tapauksessa parempi asia 
kuin vastuun yltiöpäinen epäsuhbjektivoituminen. Modernisoitumisen vika ei ollut yksilöl- 
listyminen. 

176 E, s. 150; LR, s. 13; PG, s. 69—70. Weilin vakuuttuneisuutta omien näkemystensä oi- 
keellisuudesta ilmentää hänen käyttämiensä käsitteiden normatiivisuus. L'enracine- 
mentissa (s. 277) hän puhuu muun muassa ”väärästä suuruuden ihanteesta” (conception 
fausse de la grandeur). Muotoilujen jyrkän arvottavasta sävystä huolimatta kukaan tus- 
kin voisi väittää Weilin tulkintoja demagogisiksi tai historian valossa vääriksi”. 

177 PG, s. 167. 

datti hänet tutkimaan ja arvioimaan uudestaan Platonin käsitystä val- 
tiosta. 


2.4. Suuri eläin 


Ohjaksistaan ryöstäytyneestä byrokraattisesta hirviöstä Weil käyttää 
Platonilta lainaamaansa nimitystä ”suuri eläin” (le gros animal). Weil 
toteaa: ”Siihen sivuun, jonka Platon on kirjoittanut suuresta eläimestä, 
sisältyy koko marxismi [...]. [Le marxisme, pour autant guil est vrai, est 
entierement contenu dans la page de Platon sur le gros animal] (...)]”.178 
Hän kuitenkin jatkaa tähän: ”I...] ja sillä sivulla se myös kumotaan. [(...) 
et sa refutation y est contenue aussi.]”179 Mitä Weil tarkoittaa näillä 
sanoilla? 

Alkuosa muistuttaa hämmästyttävästi itävaltalais-brittiläisen Karl 
Popperin esittämää, Weilin ajatusta vain vähän myöhäisempää mutta 
huomattavasti kuuluisampaa väitettä, jonka mukaan totalitaariset yh- 
teiskuntajärjestelmät ovat johdettavissa Platonin valtioteoriasta. Vaikka 
ajattelijat painivatkin eri sarjassa, vertailu ei murskaa ketään. Weilin 
Platon-käsitys voisi olla myös yhtä vahvaa Popper-kritiikkiä kuin Poppe- 
rin teos Avoin yhteiskunta ja sen viholliset (The Open Society and its 
Enemies, 1945) on sekä marxismin että Platonin kritiikkiä. Räikeää pel- 
kistystä kokonaan välttämättä mutta perussuuntaukseltaan varmaankin 
oikein ajattelijoiden suhteet voitaisiin kiteyttää niin, että Weilin ja 
Popperin ajatukset yhtyvät suhteessa marxismiin mutta eroavat suh- 
teessa Platoniin. 

Lähdekriittisesti arvioiden ero filosofien Platon-kuvassa tarkentuu 
sen kautta, että Weil perusti suuren osan ihmiskäsityksestään ja yhteis- 
kuntafilosofiastaan Platonin myöhäisfilosofian varaan toisin kuin Pop- 
per. Popper puolestaan tulkitsi Platonia aatehistoriallisesti ja tarkoitus- 
hakuisesti antaen täyden voiman sellaisille puolille, jotka tukivat käsi- 
tystä Platonista yhtenä totalitaristina. Weilin ja Popperin marxismin- 
kritiikin yhteisiä piirteitä selittänee puolestaan se, että Popperin kri- 
tiikin kohteena oli eritoten marxilaisuus itävaltalaisena austromarxis- 
mina, joka lähes ainoana suuntauksena näytti tuottavan 1930-luvun Eu- 
roopassa vähimmissäkin määrin painokkaita uudistuksia marxismin teo- 
riaan ja joka ajankohtaisuutensa vuoksi oli myös Weilin kritiikin lähtö- 
kohtana. 

Weilin tutkimusten tuloksen voi tiivistää niin, että hän allekirjoittaa 
austromarxistien ajatuksen, jonka mukaan yhteiskunnallistumisen pe- 


178 PG, s. 185. 
179 PG, s. 185. 

rusta on löydettävissä yksilöllisestä tajunnasta. Hänen käsityksensä lä- 
hestyy transsendentaalista marxismia, jonka mukaan yhteiskunnallinen 
suhde on annettu tietoisuuden kategoria, sosiaalinen a priori. Sen sijaan 
yksilöllisen tajunnan sosiaalista määräytyneisyyttä tai riippuvuutta 
muiden yksilöiden tajunnasta Weil ei hyväksy.180 Ihminen on olemuk- 
sellisesti sosiaalinen ja valtio olennaisesti inhimillinen niin Weilillä kuin 
Platonillakin. 

Sen sijaan olemassa olevasta Weil-tutkimuksesta piirtyvä kuva Wei- 
lin suhteesta Platoniin on kaksijakoinen. Moniin itse itseään kriittisesti 
kommentoiviin tulkitsijoihin liittyen J. P. Little muistuttaa, että Weil 
käyttää ”suurta eläintä” yhteydestään irrotettuna symbolina, jonka teh- 
tävänä on ”viitata sosiaaliseen sisältyviin vaaroihin [to indicate to dan- 
gers inherent in the social element]” ja ettei Weilin siihen liittämä nega- 
tiivinen arvolataus edusta Weilin käsitystä Platonin valtiosta.181 Kritii- 
kin kohteena oli siis enemmänkin kansallissosialistinen ja toisaalta myös 
sosialismin toisen laidan eli kommunismin mukainen ”suuri eläin”. 

Platonin filosofiassa suuri eläin on orgaaninen valtioruumis, jossa 
toistuu sama hierarkian ajatus kuin ideoiden pyramidissa. Tämä ajatus 
ei Weilin mukaan sisällä väkivaltaisten hierarkioiden periaatetta, sillä 
Platonin mielestä hierarkiat sisältyvät olevaiseen itseensä. Ajatus pois- 
taa selkeydellään myös suuren osan Platon-tutkimuksen vaikeuksia, jot- 
ka perustuvat olettamukseen ideoiden järjestyksestä keinotekoisena pe- 
riaatteena, joka ei ”sovi” todellisuuteen. Sikäli kuin tämänpuoleinen hei- 
jastelee ideoiden maailmaa ja ideoiden kesken vallitsee hierarkia, arvo- 
jen hierarkkisuus on osa elämäämme pysyvästi. Samaan hengenvetoon 
on tosin todettava, että myös tällainen ajattelutapa saattaa olla yhteis- 
kunnallisen kapinan mahdollisuutta ajatellen kohtalokas. Tutkielmas- 
saan Platonin valtiosta Weil tunnustaa Platonin arvoituksellisuuden ja 
sen, kuinka Platon-tulkinnat jäävät ikuisesti avoimiksi: 


180 OL, s. 47—53 ja 223-254. Katso McFarland (1983, s. 46—47). 

181 Little 1988, s. 74. Kuten Thomas R. Nevin toteaa (1991, s. 101-102), Weilin väki- 
vallanvastaisuus ja hänen soveltamansa eläinmetaforat yhdistävät Weiliä myös englanti- 
laiseen kirjailijaan, George Orwelliin. Molemmat pitivät vastustajanaan sekä fasismia 
että kommunismia mutta liittyivät Espanjan sisällissodan aikana anarkistiseen Partido 
obrero de unificacion marxistaan. George Orwell esimerkiksi kuvaa teoksessaan Kata- 
lonia, Katalonia! vuoden 1936 Barcelonassa vallinnutta euforista tilaa, jonka vallitessa 
punamustat liput liehuivat tehtaiden katoilla. Nevin selittää sekä Weilin että Orwellin 
henkilöön liittyvää kompleksisuutta näin: ”Both were leftist mavericks. Both were bourge- 
ois educators who tried to escape what Orwell called the *class racket by taking on la vie 
ouvriere at guixotic personal extremes.” Nevin 1991, s. 402. Weilin kannalta asia oli sel- 
lainen, että hän näki sekä kommunistit että porvarit aidan samalla puolella, ruokkimassa 
kollektiivista suurta eläintä. 

[...] on lähes mahdotonta arvata, mitä Platonilla on tarkalleen ottaen 
mielessään: onko kaupunki metafora, suurennettu kuva sielusta, jol- 
laisena se esitetään ”Valtiossa”, vai sosiaalisiin suhteisiin liittyvän har- 
monian luonnos, joka löytyy ”Valtiomiehestä”. [(...) i] est presgue im- 
possible de deviner ce gue Platon a exactement dans lesprit: si cest la 
cite comme mötaphore, comme image grossie de läme, telle gu'lle est 
etudiee dans la Republigue, ou une etude de l'harmonie propre aux rap- 
ports sociaux, telle gw'on la trouve dans la Politigue.]182 


Sekä Platonin myöhäisfilosofia että Weilin tutkimukset!83 Platonin val- 
tiofilosofian heijastumisesta kreikkalaiseen yhteiselämään viittaavat sii- 
hen, että molemmat tulkinnat pitävät paikkansa: järjestys, joka toteutuu 
ihmisen sielun sisäisenä järjestyksenä, perustaa yhteiskunnallisen har- 
monian. Platonin käsitys yhteiskunnallisesta ja ideoiden järjestykseen 
perustuvasta hierarkiasta oli se, että ollessaan pakoton ja estoton, luon- 
nollisen ja vapaan järjestymisen pohjalta organisoitunut järjestelmä, val- 
tio olisi olemukseltaan oikeudenmukainen ja hyvä. Sen sijaan Weilin 
oman ajan totalitarismit olivat tulosta pakkovallan käytöstä, eikä niihin 
liittynyt ajatustakaan siitä, että valtion pitäisi olla järkiperäisen tai 
luonnollisen järjestymisen kuva. Kaukana oli myös ajatus, että ihmisten 
organisoituminen valtioksi noudattelisi yksilöiden kykyjä ja taipumuk- 
sia. 

Siinä missä Platonin polis syntyi tarpeesta asettaa mielekkäällä ta- 
valla yhteen fyysisen, psyykkisen ja nomoksen kysymykset!84 ja toi sel- 
laisena historian, tulevaisuuden ja biologisen elämän hankkeet yhteisen 
keskustelun piiriin, väkivaltainen suuri eläin puolestaan syntyi luulosta 
ja siihen sisältyvästä pelosta. Weilin esimerkkejä kieroutuneesta suu- 
resta eläimestä ovat ”Rooma, ateistinen ja materialistinen suuri eläin, 
joka palvoo vain itseään [Rome, c'est le gros animal! athee, materialiste, 
n'adorant gue soi], Israel, uskonnollinen suuri eläin [Israe!, c'est le gros 
animal religieux]”185 sekä marxilaisen mallin mukaan hallittu valtio. 
Merkille pantavaa on, että syntyperältään juutalainen Weil arvosteli 
myös Raamatun ajan Israelia. 

Suuri eläin edusti Weilille Platonin valtion irvikuvaa, ja jälleen hie- 
man oraakkelimaisesti mutta täsmällisin sanoin hän toteaa, että ”[tlämä 
suuri eläin, sosiaalinen hirviö, on mitä ilmeisimmin Ilmestyskirjan peto. 


182 JP, s. 90. 

183 SG. 

184 Platon, ”Valtio II”, 369b-372d. Platonin dialogeihin viitattaessa tässä tutkimuk- 
sessa mainitaan teoksen lisäksi asianomaisen kohdan osoittava niin sanottu Stephanus- 
numero. 


185 (3, s. 106. Kohta esiintyy myös kokoelmassa PG (s. 185). 

[Ce gros animal, gui est la böte sociale, est de toute evidence le meme gue 
la böte de P'Apocalypse.]”186 Siinä missä valtio oli Platonille vain yksi ole- 
misen prinsiippi olevaisen porrastetussa asteikossa (yksilö, yhteiskunta, 
kosmos, ideamaailma) ja valaisee kutakin tasoa yhdestä tietystä (yhtei- 
söllisyyden) näkökulmasta, ”Ilmestyskirjan” suuri portto oli itsetarkoi- 
tukseksi kohotettu palvonnan kohde. Weilille asioiminen valtion viras- 
tossa on siis mitä hartainta epäjumalanpalvelusta (lidolätrie).187 Hän 
sanoo, että ”[e]päjumalanpalveluksen kohde on aina jotain samantapais- 
ta kuin Valtio. [L'objet du veritable crime d'idolätrie est toujours guelgue 
chose d'analogue & VEtat.]”188 

Valtio pitää sisuksissaan demonista pahaa ja kiehuttaa samalla myös 
Weilin sappea ylimaallisen pimeisiin ajatuksiin. Valtion harjoittama 
sosiaaliporno tukahduttaa kaiken hyvän, kauniin ja inhinillisen tavalla, 
josta on hauskuus kaukana: 


Valtio on kylmäkiskoinen otus, jota ei voi rakastaa. Mutta se tappaa ja 
sortaa jokaista, joka muuten voisi; ihmisen on siis rakastettava sitä, 
sillä hän ei voi kuvitella tilalle muuta. [L'Etat est une chose froide gui 
ne peut pas ötre aimee; mais il tue et abolit tout ce gui pourrait Vetre; 
ainsi on est forcö de l'aimer, parce gwil n'y a gue lui.]189 


Valtionvastaisuus on yksi anarkistisen filosofian tunnusmerkki, ja Weil 
myös perusteli ajatuksiaan tavalla, joka teki hänestä itsestään eräänlai- 
sen filosofisen anarkistin. Hänen motiivinsa olivat pasifistisia ja liittyi- 
vät haluun puolustaa ihmisten vapautta sekä yksilön oikeuksia. Kuvit- 
teellisen valtiohirviön karhunraudoissa ihmisten suhteet puolestaan vä- 
littyvät sosiaalibyrokratian kautta, mikä tuhoaa aitoja eettisiä suhteita. 
Kuten jumalat aina, haluaa valtiokin uhreja, eikä se tyydy osaan, vaan 
vaatii uhrikseen kaiken vallaten ihmisen koko mielikuvituksen käsit- 
teellisillä abstraktioillaan. Weilin mielestä valtion asettamat hyveet ovat 
joko vanhoja tapoja tai käyttäytymiskaavoja. Ne eivät synny ihmisyy- 
destä ja olemisesta itsestään, ja sen vuoksi niillä ei ole eettistä velvoitta- 
vuutta, joka voisi kasvaa vain ihmisen omasta tahdosta tehdä hyvää. 
Tietysti on selvää, että valtion vastuuta yksilöstä ja yksilön omaa va- 
pautta tai vastuuta itsestään ei voi eikä pitäisi asettaa vastakkain. Yksi- 
löiden vapaudet ja vastuut riippuvat monin tavoin myös yhteiskunnalli- 
sesta huolenpidosta. Mutta jotain totuutta lienee Weilin näkemyksessä, 
että voimakas yhteiskunnallistuminen myös vieraannuttaa ihmisiä 


186 SG, s. 80. 
187 PG, s. 69—70. 
188 E, s. 150. 
189 E s. 148. 

omasta vastuustaan. Valtion apuun luottaminen merkitsee yhteiskun- 
nallisen suhteen välittymistä valtion kautta, mikä voi etäännyttää ihmi- 
siä toisistaan ja karkottaa mielenkiinnon spontaaniin yhteistoimintaan. 
Omasta rakkaudesta syntyvä toisen ihmisen rakastaminen eli pyyteetön 
halu tehdä kauniisti, hyvin ja oikein, sulkeistuu valtion asettamien pää- 
määrien edessä ja vie yksilöiden spontaanilta etiikalta mahdollisuuden. 
Modernin valtion kansalainen on oman mielikuvituksensa vanki. 


2.5. Utopistinen ajattelu 


Edellä saimme kuvaa Weilin esittämästä yhteiskuntakritiikistä, joka on 
omalla tavallaan hyvin todellisuudentajuista mutta toisaalta myös haa- 
veellista. Weil itse näytti asettaneen ihanneyhteiskuntansa perustaksi 
eräänlaisen utooppisen onnellisuuden tilan. Tässä valossa kiintoisaa on- 
kin, mitä hän ajatteli utopioista. Hänen näkemyksensä paljastavat, ettei 
hän ollut täysin epärealistinen henkilö. Siinä, missä kreikkalainen polis 
edusti Weilille pelkkää elämisen projektia, oli valistuksen jälkeinen 
politiikka hänen mielestään poliittisten utopioiden toteuttamista. Pai- 
kattomuus oli tavallaan jo poliksen ominaisuus, ja se valotti poliksesta 
toisaalta sen, että se on ensisijaisesti sosiaalinen yhteisö. Toisaalta se 
luonnehti käsitystä, että polis toteutuu paikasta riippumatta ja voidaan 
perustaa minne tahansa. Sen sijaan valistuksen aikana valtiosta tuli ih- 
misten yhteisö, joka käyttää tietyllä alueella suvereenia valtaa. Valtio 
sitoutui tiettyyn paikkaan, ja paikattomuus loi mahdollisuuden poliittis- 
ten utopioiden julistamiselle.190 

Vielä renessanssiaikana esitetyt tilautopiat, kuten Francis Baconin 
Nova Atlantis (1624), Tommaso Campanellan Aurinkovaltio (1602) ja 
Thomas Moren Utopia (1516),191 olivat valtioromaaneita, joissa maantie- 
teellisesti etäännytetyille alueille sijoitettiin paratiisillisia kuvitelmia. 
Asetelma muuttui valistuksen aikana, kun Louis-Sebastien Mercier, eräs 
Rousseaun kannattaja, siirsi Pariisia vuonna 2440 käsittelevässä romaa- 
nissaan onnen saarensa tilallisesti etäännytetyltä alueelta kaukaiseen 
tulevaisuuteen.192 Moraalin topologian kannalta katsottuna tämä mer- 


190 E s. 42. 


191 Baconin ja Campanellan utopioista katso esimerkiksi Mikko Lahtisen toimittamaa 
kokoelmateosta Matkoja utopiaan (2002) ja Moren utopiasta hänen teoksensa suomen- 
nosta vuodelta 1971. 

192 Weilin ajatuksia utopioista ovat kehitelleet ja uudelleen tulkinneet Lawrence A. 
Blum ja Victor J. Seidler, jotka tutkimuksessaan vuodelta 1989 yhdistävät Weilin ajatte- 
lua Frankfurtin koulun ja erityisesti Järgen Habermasin viimeaikaisiin käsityksiin yksi- 
löiden ja yhteiskunnan sekä kansalaisten ja valtion suhteesta: ”Like the Frankfurt School, 
Weil was impressed with the shift of power in the relations between individual and state 

kitsee, että kun vanhalla ja keskiajalla eettisen toimijan angstisuus 
liittyi ensisijaisesti paikkaan ja oli esimerkiksi harharetkeilijän huolta 
siitä, ettei hän löydä takaisin kotiin, se uudella ajalla muuttui ajan 
ahdistukseksi, huoleksi suhteessa lineaariseen aikaan. 

Tulevaisuudenutopia toi polikseen politiikan. Platonin polikseen liitty- 
nyttä ominaispiirrettä, eli paikan yhdentekevyyttä, ei voida soveltaa mo- 
derniin kansallisvaltioon, sillä kansallisvaltio on syntynyt sotien tulok- 
sena ja sitoutunut paikkaan antaen paikattomuudelle merkityksen vain 
aika-akselilla: suhteessa tulevaisuuden päämääriin. Samalla poliksesta 
katosivat jatkuvuus, pysyvyys ja muuttumattomuus, sillä lait menettivät 
absoluuttisen arvonsa sodissa ja tulivat itsenäisissä valtioissa harjoi- 
tettavan politiikan välineiksi. Lakien ja arvojen ajautuminen erilleen on 
Weilin käsityksen mukaan yhtä pahoin ristiriidassa lakien olemuksen 
kanssa kuin edistyksen pyrkimys politiikassa on poliksen arvofilosofisen 
pysyvyyden kanssa. Weil toteaa, että myös silloin 


[klun maassa rehottava laittomuus ja juurettomuus eivät ole valloi- 
tuksen seurausta vaan aiheutuvat laillisen vallan väärinkäytöstä, ne 
välttämättä synnyttävät edistyksen pakkomielteen, koska kaikkien 
pyrkimysten päämäärä sijoitetaan tulevaisuuteen. [La rupture de la 
lögitimite, le deracinement guand in n'est pas dä a la conguöte, guand il 
se produit dans un pays par suite de Vabus de lVautoritö lögitime, suscite 
inevitablement Vidöe obsedante du progres, car la finalite se tourne alors 
vers Pavenir.]!93 


Kun kuvittelu asetettiin välttämättömän konkretian tilalle, syntyi oh- 
jelmallinen politiikka. Koska kuvitteleminen ei onnistu ilman järkeä, 
järki ja rationaalisuus alettiin valistuksen aikana ymmärtää politiikka- 


that had taken place in the twentieth century. Plato's vision of society as the "Great Beast 
helps express the power held over individuals in modern societies and shows why it difficult 
to think of justice in distributive terms exlusively, since that conception assumes the inte- 
grity and independence of individuals. Our discussion of justice has to take into conside- 
ration the chance in balance between state and civil society as well as the power of the social 
machine to crush individual lives.” Blum ja Seidler 1989, s. 280. 

Muiden muassa Weilin (EHP) kuvaamien historian tapahtumien vuoksi kansalaisten ja 
valtion suhteisiin ei voi Blumin ja Seidlerin mielestä enää liittyä sellaisia keino-pää- 
määrä-asetelmia, jotka korottaisivat yhteiskunnan tai valtion kansalaisten tai yksilöiden 
yläpuolelle ja jotka niin tehdessään kirkastaisivat valtioutopioiden päämääriä viitoitta- 
neen loiston. Kiintoisaa on, että Weilin mielestä utopioiden ja suurten telosten aika oli jo 
1930-luvulla peruuttamattomasti ohi. Blumin ja Seidlerin mainitsemista yksilöllisyydestä 
ja distributiivisesta oikeuskäsityksestä puolestaan on todettava, että Weil kannatti yksi- 
lönvapautta ja distributiivista oikeuskäsitystä huomattavasti varauksettomammin kuin 
Blum ja Seidler yllä mainitussa sitaatissa. 

193 PG, s. 198. 

na. Valistukseen kuului myös yksisuuntaisuus, jossa kaikki ponnistukset 
oli tarkoitus keskittää yhteen päämäärään. Utopiat olivat järjen aset- 
tamia poliittisia päämääriä. Kun tähän liittyen oli pakko ajatella, että 
poliitikot ovat epäitsekkäitä ja ajattelevat eettisiä kysymyksiä, oli val- 
tiota koskevista kuvitelmista siirrytty jo ihmisen perusluonnetta koske- 
viin fantasioihin. Tämä merkitsi, että kun romahdus viimeistään ensim- 
mäisessä maailmansodassa tuli, se romutti valtioutopioiden lisäksi myös 
yleisen kehitysoptimismin. Espanjan sisällissodanaikaisissa muistiinpa- 
noissaan Weil toteaa, että ”[mlarxismin ja koko 1800-luvun suuri ereh- 
dys oli usko, että kävelemällä suoraan eteenpäin päästään kohoamaan 
ilmaan. [La grande erreur des marxistes et de tout le XIXe siecle a etö de 
croire gu'en marchant tout droit devant soi, on monte dans les airs.]”194 

Weilin toteamus kuvastaa takaiskua, jonka utopistinen politiikka kär- 
si 1900-luvulla. Samalla se kertoo poliittisten kehityskertomusten perus- 
tanmenetyksestä. Utopioiden menetettyä uskottavuuttaan myös valoi- 
sampaa huomenta lupaavien aatteiden kannatus hupeni. Weilin ajatuk- 
sia voitaisiin tulkita myös niin, että politiikan ongelmana ei ollut min- 
kään yksittäisen utopian pahuus sinänsä vaan utopioihin ylipäänsä si- 
sältyvä ajatuksellinen loukku, joka saattoi antaa niille demoniset kasvot. 
Lausuttujen tarkoitustensa vastaisesti yhteiskunnalliset utopiat sisälsi- 
vät repressiivisen vallan aineksia jo siksi, että niissä luotiin alisteinen 
suhde johonkin ylempään, kaukaiseen ja tavoiteltavaan. Unelmavaltion 
pystyttäminen haaveiden todellisuuteen ei ollut pelkästään toiveita he- 
rättävä näky vaan pettymyksiä kylvävä lupaus, joka saattoi osoittautua 
katteettomaksi. Tällainen optimismi saattoi olla myös hyvin dogmaattis- 
ta. Sen mukaisesti ihmiset kyselivät ja etsivät näköaloja ja vaihtoehtoja 
olettaen, että niitä joka tapauksessa on. Valistusfilosofit sekä heitä edel- 
täneet rationalistit, kuten Descartes ja Leibniz, uskoivat elävänsä par- 
haassa mahdollisessa maailmassa, elleivät vielä omana aikanaan, niin 
joka tapauksessa läheisessä tulevaisuudessa. 

Jo kristillisen ajatteluperinteen taivas ja helvetti -spekulaatiot toimi- 
vat myöhempien tulevaisuudenutopioiden tavoin. Uskonnolliset paratii- 
sivisiot vaikuttivat ihmisiin jopa voimakkaammin kuin sosiaaliset ja 
poliittiset utopiat, mutta niiden vaikutukset jäivät regression ja holhoa- 
misen tasolle. Toisaalta ne loivat maaperän sille, että ihmiset myöhem- 
min suostuivat poliittisten auktoriteettien johdettaviksi. Nämä käyttivät 
hyväkseen korkeita odotuksia, houkuttelivat esiin ihmisten uskon omien 
mielipiteiden oikeutukseen ja täsmensivät päämäärät enemmistöjen toi- 
veita vastaaviksi. Siten ei liene ihme, että Weil saattoi nähdä fasismin 
seurauksena pitkästä historiallisesta tapahtumasarjasta, jossa kristin- 


194 (3, s. 66. Kohta esiintyy myös kokoelmassa PG (s. 198). 

usko, marxismi ja edistysusko liittyivät valistusoptimismin siivittäminä 
toisiinsa.195 

Valistus, edistys ja marxismi näyttivät kietoutuvan Weilin ajattelussa 
yhteen. Hänen kuvailemansa matka kristillisistä utopioista valistuksen 
ajan sosialistisiin utopioihin on pitkä, mutta se ei sulje pois kaikille 
utopioille ominaista kirkasotsaisuuden mielialaa, jonka tuloksena maa 
katosi jalkojen alta niin kirkon kuin sosialisminkin triumfikulkueilta. 
Weilin mielestä vasta ensimmäisen maailmansodan vaikutus oli riittä- 
vän järkyttävä paljastamaan sokeaan ihanteellisuuteen liittyvät vaarat. 
Onnetonta hänen mukaansa on, että ensimmäisten suursotien jälkeen 
ihmiset eivät olleet entistä viisaampia. Samalla kun sodat tuhosivat ke- 
hitysuskon kielteiset puolet, ne murskasivat perustan luottamukselta, 
jota yhteiskunnan kehittäminen olisi vaatinut. Sotien tuloksena ihminen 
paitsi jäi yksin, myös joutui kohtaamaan oman nihilisminsä. 

Weilin esittämästä utooppisen ajattelun kritiikistä voidaan erottaa 
seuraavia näkökohtia. Ensinnäkin Weil ilmaisee huolensa, että vallanku- 
moukset ovat olleet kulttuurimme piirissä useammin väkivaltaisia ja po- 
liittisia kuin intellektuaalisia. Tämä havainto on omiaan liittämään 
Weiliä itseään intellektuellien joukkoon. Toisena näkökohtana voi maini- 
ta syyn siihen, miksi myös intellektuaaliset vallankumoukset ovat muut- 
tuneet verisiksi. Taustalla vaikutti utooppiseen ja teleologiseen ajatte- 


195 Katso artikkeleita ”Examen critigue des id6es de rövolution et de progrös” (OL, 
s. 178—184) ja ”Y a-t-il une doctrine marxiste?” (OL, s. 221-254). Blum ja Seidler täsmen- 
tävät, että Weilin esittämien edistysutopioiden kritiikeissä oli kyse enemmänkin valistus- 
ajattelun kuin marxilaisen teleologian arvostelusta: ”This assumption of progress in histo- 
ry is drawn by Marx from Hegel and is shared by nineteeth century thinkers generally, but 
is rooted ultimately in the Enlightenment. In contrast to the Enlightenment thinkers, how- 
ever, Marx did not see the progress of history as a linear development.” Blum ja Seidler 
1989, s. 43. 

On jälleen vaikea sanoa, missä määrin tämäkin tosiasia on ollut Simone Weilin tiedossa. 
Toisaalta Blum ja Seidler puolustavat Weilin tekemiä tulkintoja hänen ajatteluaan seu- 
raavasti referoiden: ”Nevertheless, says Weil, Marx's (and Hegel's) less linear, more dia- 
lectical understanding of the process of history still involves a kind of faith that ultimately 
historical development is going in a humanly positive direction.” Blum ja Seidler 1989, 
s. 43—44. Korostus lisätty. Weilin ajattelussa näyttäisi tämänkin mukaan olevan kyse 
enemmän itse edistysmetafysiikan kuin teleologisen historiakäsityksen kritiikistä, mitä 
tukee myös David McLellanin (1989, s. 70) arvio. 

Joka tapauksessa vuoden 1934 kirjoituksessaan ”Reflexions sur les causes de la libert6 
et de l'oppression sociale” Weil näyttää kohdistaneen sekä edistyksen että marxilaisen ku- 
moksellisuuden kritiikkinsä yhtä kaikki Ranskan suuresta vallankumouksesta alkunsa 
saaneeseen valistuksen aikaan: ”Sitten vuoden 1789 jälkeen on ollut yksi taikasana, joka 
sisällyttää itseensä kaikki ajateltavissa olevat tulevaisuudet, ja se ei ole milloinkaan niin 
täynnä toivoa kuin epätoivoisia tilanteita; tuo sana on vallankumous”. [I/ est cependant, 
depuis 1789, un mot magigue gui contient en lui tous les avenirs imaginables, et n'est 
jamais si riche d'espoir gue dans les situations desesperees; c'est le mot de revolution.]” OL, 
s. 58. 

luun liittyvä sosiodynamiikka. Haaveet paremmasta yhteiskunnasta 
idättivät poliittisia lupauksia ja asettuivat yhteiselämän teloksiksi, jol- 
loin kansakunnat ja väestöt ajautuivat ihanteiden valtaan. Politiikan- 
teko voi koostua tietenkin lähinnä oikeudenmukaisen elämän tavoittele- 
misesta, mutta mikäli politiikassa tavoiteltava oikeus samastetaan jo- 
honkin platonisen ideaalin kaltaiseen absoluuttiseen hyvään, alkaa poli- 
tiikka toimia metafyysisen järjestelmän tavoin. Politikointi siirtää imma- 
nentit ja relatiiviset oikeudet idealisoidun hyvän tasolle, jolloin hyvä ja 
oikeudenmukainen menevät keskenään sekaisin. Suhteellinen ”oikeu- 
denmukaisuus” alkaakin näyttää ehdottomalta ja yleispätevältä hyvältä, 
jonka mukaan asiat ovat, ovat olleet ja ovat aina. Tuloksena on, että 
ihmisten toiminta alkaa ohjautua päämääristä, joita pidetään ikuisina ja 
itsessään arvokkaina, vaikka tosiasiassa ne ovat relatiivisen oikeus- 
harkinnan työtä. Näin voidaan ymmärtää, miksi Weil piti esimerkiksi 
kielen ja käsitteiden valtaa kohtalokkaana. Se kun se alkaa helposti 
lietsoa noita omaa elämäänsä eläviä metafyysisiä utopioita, ja aistillisen 
elämän ja käsitteellisten konglomeraattien yhteys katkeaa. 

Kolmas ja Weilin omana aikana hyvin keskeinen näkökohta, joka hä- 
nen esittämistään utopioiden arvioinneista erottuu, on käsitys, että kom- 
munismi ja fasismi olivat samaa aatteellista juurta. Ne hyödynsivät tuo- 
ta jatkuvan liikekannallepanon ja katteettoman optimismin hedelmöittä- 
mää reippauden palvontaa, jossa uskottiin (Weilin omin sanoin), että 
”kävelemällä suoraan eteenpäin päästään kohoamaan ilmaan”. Ja len- 
toonhan nuo aatteet lähtivätkin. Ajatuksen taustaksi voidaan toistaa jo 
eräänlaiseksi kliseeksi muodostunut toteamus, että marxismi tuotti vas- 
tavaikutuksenaan fasismin (sisältäen nationalismin). Kansallissosialismi 
hyödynsi työväenliikkeen ihanteita ja terminologiaa oman nimensä lop- 
puosaa myöten. Fasismi oli siis sosialismia, joka lepäsi kansallismieli- 
syyden kivijalalla, kun taas vasemmistolainen sosialismi koetti pyrkiä 
ihmisten ja yhteiskunnan yhdenmukaistamiseen kansainvälisen toimin- 
nan kautta. Tässä mielessä sosialismi oli jopa hyökkäävämpää kuin 
saksalainen nationalismi, jonka motiivit voi nähdä puolustuksellisem- 
pina ja sisäänpäin kääntyneempinä. Marxilaiset puolestaan ovat mielel- 
lään nähneet fasismin ja natsismin pelkkänä kansan kosiskeluna samoin 
kuin eksistentialismin, jonka oppeja natsien väitetään myötäilleen. Tä- 
män mukaan ajatellen porvarit olisivat yhtä syyllisiä kuin vasemmisto- 
laisetkin. Kuten syyllisiä etsittäessä usein käy, kaikki ovat joko syyllisiä 
tai pelkkiä ”uhreja”. 

Sokea usko utopioiden toteutumiseen sai joka tapauksessa aikaan sen, 
että ihmisten luottamus ideologisiin oppeihin vahvistui. Tällöin luo-tiin 
perusta enemmistöjen varaan vannoville massakulttuureille. Myös 
Weiliä itseään voidaan arvostella ihanteellisuudesta, mutta häntä 
voidaan lisäksi kiittää sen paljastamisesta. Weilin käsitys siitä, miten 

jumalalliset periaatteet, uskomukset ja lait syntyvät, vastaa pitkälti 
Marxin ajatusta, että nämä ovat tulosta ihmisten omasta toiminnasta. 
Tärkeää onkin huomata, ettei Weilin kritiikin kohteena oikeastaan ollut 
Marxin vaan kommunismin unelmien kovuus. 

Joka tapauksessa historiallisesti selvää on, että pitäessään sosialis- 
tista valtiojärjestelmää eräänä vuosisatansa moraalisena ongelmana 
Weil tarttui rohkeasti aiheeseen, johon monet muut filosofit ottivat kan- 
taa vasta hänen jälkeensä. Toisaalta voi nähdä, etteivät Weilin arviot 
Marxista ja marxilaisuudesta olleet sisällöltään eivätkä asemaltaan ensi- 
sijaisesti historiallisia tai aikaan sidottuja. Sen sijaan ne olivat moraa- 
lisia ja valottavat meidänkin aikamme valtapoliittisia tekijöitä, jotka 
piilevät totalitaaristen valtioiden takana. Sekä marxismi että fasismi 
hyödyntävät samoja voimia: enemmistöjen hurmiota ja massakulttuurin 
voimaa. Marxismi ei edustanut Weilille missään tapauksessa moraalifilo- 
sofista teoriaa. Paremminkin marxilaiset opit olivat luonnehdittavissa 
pelkiksi historiallisiksi kehityskertomuksiksi, joiden tarkoitus oli toimia 
taloudellis-teleologisena luokkastrategiana. Utooppisen ftelos-ajattelun 
heikkouksia lukuun ottamatta siinä ei olisikaan ollut mitään arvelutta- 
vaa, mikäli marxismin poliittinen ohjelma olisi pysynyt kritiikille avoi- 
mena ja sen kannattajat älyllisesti vilpittöminä. Niin ei kuitenkaan käy- 
nyt. 

Marxilaiset itse pyrkivät asettamaan dialektisen kehityksen ehdot 
paikoilleen tavalla, jonka tuloksena syntyisi väistämättä kommunistinen 
yhteiskunta, ja he tekivät sen väkivaltaisesti. Dialektiselle kehitykselle 
ei riittänyt, että teesiä seurasi antiteesi ja syntyvää ristiriitaa synteesi, 
vaan teesin oli alun perin oltava sellainen, että antiteesi sen kautta saat- 
toi tulla mahdolliseksi. Tämä puolestaan ei käynyt päinsä ilman väki- 
valtaa ja pakottavia oletuksia todellisuuden luonteesta. Toisaalta Hege- 
liltä lainattu dialektinen malli osoitti kelvottomuutensa jo poliittis- 
historiallisessa suhteessa. Leniniläisen imperialismitulkinnan mukaan 
kapitalismi pystyi pelastamaan itsensä käyttämällä hyväkseen kehitys- 
maita, eikä kapitalismin tarvinnutkaan tuottaa vastavoimaansa oman 
kulttuuripiirinsä sisällä. Koska kapitalismi pystyi luomaan oman hyvin- 
vointinsa siirtomaapolitiikan lapiolla, myös sosialistista vallankumousta 
pidettiin länsimaissa mahdollisena ainoastaan väkivaltaisen kumouksen 
kautta. Tämä selittää sen, miksi Weilin valtakritiikit saattoivat ulottua 
marxilaisen yhteiskuntanäkemyksen dialektiseen alkuperään, sen epä- 
onnistuneisiin ja umpikujia synnyttäneisiin tulevaisuudentulkintoihin 
asti. Niiden väkivaltaa lietsova luonne selittää myös sen, miksi Weil 
saattoi nähdä leniniläisen tieto-opin perin pohjin viallisena oppina.19% 


196 Weilin suhteesta Leniniin katso hänen kirjoitustaan ”Sur le livre de Lönine ”Mat6- 

Weilin ajatuksia voidaan tulkita myös hänen jälkeensä muotoiltujen 
yhteiskuntateorioiden valossa. Näin tehdessääni en tukeudu niinkään 
Weilin ajatuksiin sinänsä vaan siihen, mitä merkitystä niillä voi olla 
suhteessa eräiden Frankfurtin koulukunnan piirissä toimineiden yhteis- 
kuntafilosofien ajatuksiin. Tähtäimessä pidän tällöin Saksasta Yhdysval- 
toihin siirtyneen psykoanalyytikon, Erich Frommin, teoksissaan Tuho- 
ava ihminen ja Pako vapaudesta esittämiä tulkintoja.197 

Frommin käsityksen mukaan uuden ajan alulle oli ominaista ihmisten 
voimakas yksilöllistyminen, johon liittyivät sukulaisuusyhteyksien väl- 
jentyminen, elinkeinovapauden ja liikkuvuuden kasvu sekä riippumatto- 
muus ulkopuolisista auktoriteeteista. Sen sijaan vielä vanhalla ajalla ja 
keskiajalla ihminen oli käsitetty ensisijaisesti alamaiseksi kirkolle, joka 
saneli oikean opin ja piti huolta pelastuksesta. Ihminen saattoi tuntea 
itsensä Jumalan kuvaksi, jonka turvallisuus oli taattu ja joka ei ollut 
muusta luomakunnasta erillinen, itsestä tietoinen ja vastuullinen olento. 
Uudella ajalla uskonpuhdistus kumosi käsityksen kirkon erehtymättö- 
myydestä, ja ihmisen jumalausko julistettiin yksityisasiaksi. Tätä kautta 
uskonnollinen maailmankuva muuttui henkilökohtaiseksi suhteeksi, 
jossa kirkko oli vain palvelijan virassa. Vapauduttuaan henkisistä kah- 
leista ihminen jäi kuitenkin vapautensa kanssa yksin. Juuri tästä seuraa 
Frommin ajatus siitä, että vapaus voi olla myös vaarallista, ja näkemys, 
että ihmiset haluavat paeta omaa vapauttaan. Koska pelissä oli varsin 
korkea panos eli ihmisen sielun kadotus tai pelastus, ihminen asetettiin 
suureen vastuuseen. Se puolestaan tuotti ihmisille ahdistusta. 

Ihmisillä oli kaksi mahdollisuutta vapautumiseen: vapaus valita joko 
omiin kykyihinsä luottava tieteen ja valistuksen tie tai ihmisen heik- 
koutta, pahuutta ja kyvyttömyyttä korostava uskonnollinen tie. Sekä 
maalliset että kirkolliset auktoriteetit suosittivat oman valtansa säilyttä- 
miseksi mieluummin kriittisen ajattelun hylkäämistä ja luottamista kir- 
kon tai poliittisen hallinnon voimaan. 

Monet vapauden sietämättömäksi taakaksi kokeneet ihmiset eivät 
halunneet valita vapautta vaan olivat tyytyväisiä saadessaan vieritettyä 
sen pois harteiltaan. Kun taivaallinenkin auktoriteetti oli menettänyt 
suuren osan uskottavuudestaan, ihmiset olivat entistä alttiimpia uusille 
opeille. Niinpä ihmiset epäsuorasti alistettiin maallisten auktoriteettien 
alaisuuteen, jolloin valtaa oli mahdollista käyttää itsevaltaisesti. Odotta- 


rialisme et empiriocriticisme” teoksessa OL (s. 45—53). 

197 Katso Erich Frommin teosta The Anatomy of Human Destructiveness vuodelta 1973 
(suom. Tuhoava ihminen) ja kahdella eri nimellä suomeksi julkaistua teosta Escape from 
Freedom vuodelta 1941 (suom. Pako vapaudesta ja Vaarallinen vapaus). Esimerkkinä 
johdantoteoksesta Frankfurtin koulukunnan ajattelijoiden esittämiin natsismiselityksiin 
katso Eero Ojasen teosta Filosofiat ja fasismi vuodelta 1989. 

essaan saavansa oman osansa yhteiskunnallisesta hyvästä tulevaisuu- 
dessa tai vallankumouksessa ihmiset alistuivat mielellään taloudellisten 
ja teknisten mekanismien sekä totalitaaristen järjestelmien välikappa- 
leiksi. 

Weilin edustaman eksistenssifilosofian kannalta tärkeää on, että sekä 
marxismi että fasismi edustivat juuri noita maallisia joukko-oppeja ja 
hyödynsivät niin sanottua tavallisuuden ihannetta. Sen sijaan eksis- 
tenssifilosofioille itselleen on ollut tyypillistä erilaisuuden ja massakult- 
tuurista poikkeamisen suosiminen. Tässä mielessä eksistenssifilosofi- 
oihin liitetty yksilön korostaminen ei ollut massakulttuurin ehto, vaikka 
yksilöt saattoivatkin kokea myös omaan yksinäisyyteensä liittyvää ah- 
distusta ja halua paeta totalitarismien taakse. Tosiasiassa eksistenssi- 
filosofiat kanavoituivat tavallisuuden ihanteiden kritiikeiksi, jollaisina ne 
oli suunnattu fasismin käyttövoimia vastaan. Esimerkiksi Heideg-gerin 
esittämää das Man -kritiikkiä Sein und Zeitissa (1927) voidaan hyvinkin 
pitää fasismiin kohdistuvana epäsuorana arvosteluna; olihan fasismi 
pohjimmiltaan das Manin eli ”kenen tahansa” harjoittamaa bar-bariaa. 

Sen sijaan fasismille itselleen ei ollut ominaista tavallisuuden eikä 
arkipäiväisyyden arvosteleminen. Fasistien sen enempää kuin kommu- 
nistienkaan tarkoitus ei ollut kohottaa ketään kansan yläpuolelle vaan 
ylentää työväenluokka aivan tarkalleen kansan tai kunnon kansalai- 
suuden tasolle. Kansa nähtiin pohjimmiltaan yksiaineksisena, mikä on 
eksistenssifilosofioiden vastaista. Samanlaisena näkemiseen liittyivät 
yhden johtajan, yhden kansan ja yhden markan vaatimukset. Yhteiskun- 
takritiikki, joka näkee tavallisuuden ideaalia arvostelleet filosofit vain 
”itsensä korottaneina fasisteina”, on selityksenä yksinkertaistava. Se 
jättää avoimeksi kysymyksen, mikä todella yhdisti kansojen enemmistöt 
autoritaariseen käskysuhteeseen sen alistuvaksi osapuoleksi. Kehitty- 
neet fasismin analyysit (kuten Frommin) ovatkin osoittaneet, että fasis- 
min teki mahdolliseksi nimenomaan tavallisten ihmisten halu luopua 
vaikeaksi osoittautuneesta vapaudestaan ja alistua helposti omaksutta- 
vien utopioiden välineiksi. Fasismin saivat siis aikaan tavallisten ihmis- 
ten innostus pykälämahtien voimaan, erilaisuuden likvidointi, johtajan 
nouseminen suoraan kansan omista riveistä sekä vallan näennäinen pa- 
lauttaminen kansan karttuisaan käteen. 

Weilin näkemysten kannalta keskeistä on, että utooppinen ajattelu 
sinänsä ei ollut tässä prosessissa kielteinen osatekijä; sehän antoi ihmi- 
sille myös myönteisiä voimia ja innostusta. Ikävää sen sijaan oli se, että 
tarjolla olevat utopiat olivat niin huonoja. Kristinusko siunasi yhteiskun- 
nallisen vääryyden selittämällä, että maailmassa vallitseva pahuus joh- 
tuu synnistä. Paavit suutelivat natseja Benito Mussolinin luovutettua 
katoliselle kirkolle maa-alueen Vatikaanivaltion perustamista varten 
vuonna 1928. Marxismin ja fasismin omat heikkoudet on todettu jo edel- 

lä. Onnetonta on, että näiden ”huonojen utopioiden” kautta ihmisten elä- 
mällä tunnustettiin olevan merkitystä vain sikäli, kuin ne voitiin alistaa 
etukäteen päätetyn historian kontekstiin. Tällaisten kokonaisjärjestel- 
mien yhteinen heikkous oli irrationalismi. Myöskään kokonaisjärjestel- 
mistä luopuminen Hegelin ja Marxin jälkeen ei ollut tuonut asiaan suur- 
ta parannusta, sillä Schopenhauerin ja Nietzschen myötä oli ajauduttu 
pessimismiin. Tuota kehityssuuntaa voi kuitenkin pitää vähemmän va- 
hingollisena vaihtoehtona, sillä nämä yksilöä korostaneet individualistit 
eivät pyrkineet perustamaan joukkoliikkeitä, kuten marxilaiset, jotka 
pyrkivät samastamaan järjen käytön ja omat poliittiset tarkoitusperän- 
sä. Tunnetusti myös Nietzscheä ryöstöviljelivät myöhemmin kansallis- 
sosialistit, vaikka hän itse puhui filosofien omaehtoisuuden puolesta ja 
esitti myös purevaa saksalaisuuden kritiikkiä. 

Weilin merkitys kyseisten näkökohtien esiin nostajana lienee siinä, 
että hän arvosteli samanaikaisesti kirkon, marxismin ja fasismin muo- 
dostamia totaliteetteja piiloutumatta yhdenkään selän taakse. Sokraatti- 
sen rauhallisesti ja sivusta katsellen Weil toteaakin: ”Meidän päivinäm- 
me ihmiset janoavat totalitarismia ja inhoavat sitä, ja melkein jokainen 
rakastaa yhtä totalitarismin muotoa ja vihaa toista. [|Aujourd'hui, on a la 
soif et Vecoeurement du totalitarisme, et presgue chacun aime un totali- 
tarisme et en hait un autre.]”198 

Suhteutettaessa Weilin ajatuksia muihin yhteiskuntafilosofeihin on 
jännittävää huomata, miten hänen käsitteidensä kautta avautuu jatku- 
vasti uusia ja tuoreita ja usein yllättäviäkin näkökulmia yhteiskunta- 
teorioihin. Eräs tällainen aihealue on hänen esittämänsä tiedekritiikki, 
joka omalla tavallaan muistuttaa myös Frankfurtin koulukunnan filo- 
sofien esittämiä järkeisuskon arvosteluja. Yhtymäkohdat liittyvät edis- 
tyksen ja valistuksen päämääriin. Valistuksen aikakaudella lähdettiin 
siitä olettamuksesta, että ihminen voitaisiin tiedon avulla vapauttaa pi- 
meiden ja ahdistavien myyttien orjuudesta. Todellisuuden järkiperäisen 
hallinnan perustana oli ajatus, että maailma voitaisiin mitata ja ilmaista 
matemaattisen täsmällisesti. Pyrkiessään paljastamaan todellisuutta po- 
sitivistinen tiede tuli tosiasiassa myös vääristelleeksi ja yksiulotteista- 
neeksi sitä, aivan niin kuin Herbert Marcuse toteaa teoksessaan Yksi- 
ulotteinen ihminen (One Dimensional Man).199 Hänen mukaansa moder- 
ni tiede onnistui tekemään luonnosta ihmisen tarpeita palvelevan väli- 
neen, mutta samalla se tuli kohdelleeksi ihmistä itseään välineellisyyden 
näkökulmasta. Myös Weilin mielestä positivismin uhka kulttuurille oli 


198 PG, s. 201. 
199 Katso Herbert Marcusen teosta One Dimensional Man — Studies in the Ideology of 
Advanced Industrial Society vuodelta 1964; lähteenä vuoden 1968 painos. 

juuri noissa hänen luettelemissaan mittaamisen ja laskettavuuden ihan- 
teissa. Kiistämällä muut kuin mitattavissa ja laskettavissa olevat faktat 
positivismi tuli opettaneeksi, että arvot olivat pelkkiä mielipideasioita 
eikä niistä voinut olla filosofista tai tieteellistä tietoa. Juuri tässä ilmeni 
modernin ajan nihilismi, joka saattoi estää ihmisiä näkemästä todelli- 
suutta koko rikkaudessaan. Ekstaktit tieteet edustivat todellisuuden 
pirstaloimista, hallintapyrkimystä ja yksiulotteistamista. Jos maailman- 
katsomukselliset kysymykset työnnetään filosofiasta ja tieteestä sivuun, 
kuten positivismi teki, silloin ihmiset vasta pimeiden voimien pitkos- 
puille joutuvatkin. Weilin käsityksiä kuvaa Nietzschen toteamus, että 
mikään sellainen ei ole suuriarvoista, mikä pitää todistaa.200 Näiden 
”todistumattomien asioiden” merkitys olisi siis syytä myöntää, vaikka 
niistä ei voikaan olla tieteellistä tietoa. 

Toinen tieteitä koskeva ajatuskulku, joka on yhteinen Weilille ja 
Frankfurtin koulukunnan vaikuttajille, liittyy politiikan estetisoimiseen. 
Fasismi voidaan nähdä eräänlaisena yrityksenä kaunistaa politiikan- 
tekoa. Jo sana ”työväenluokka” oli karkea ja kaunisteleva määre, koska 
työväenluokka koostui hyvin erilaisista ihmisistä. Sen mukaisessa ro- 
mantisoivassa ajattelussa kansa käsitettiin suureksi yksilöksi, minän 
jättiläismäiseksi peilikuvaksi. Tässä mielessä totalitarismi oli ”inhi- 
millistä, liian inhimillistä”. Sille myyttiselle ajattelulle, jota Weil vas- 
tusti, oli ominaista ajattelutapa, että ihminen ja poliittinen järjestelmä 
liittyvät orgaanisesti yhteen. Kyseessä oli siis Weilin kuvailema ”suuri 
eläin”, joka ahmaisee nopeasti myös yksilölliset osatekijänsä tehden 
heistä oman koneistonsa rattaita. 

Entä mikä sitten oli Weilin itsensä rooli tässä tapahtumisessa? Oliko 
hänkin mystinen ajattelija? Tähän kysymykseen palataan yksityis- 
kohtaisesti myöhemmin, mutta jo tässä vaiheessa on syytä sanoa, ettei 
Weil mystifioinut valtaa. Hän esitti suorasanaista myyttisellä perustalla 
lepäävien valtakäsitysten kritiikkiä ja esitti mystifioivan kielenkäytön 
purevaa arvostelua monissa yhteiskunnallisissa pamfleteissaan. Weilin 
oma käsitys vallasta yliyksilöllisenä suhteena voidaan helposti riisua 
kaikista mystifioinneista. Nähdäänpä vallan takuumiehenä sitten Ju- 
mala tai Paholainen, mitään mystistä ei ole niissä Weilin tekemissä 
historian tulkinnoissa, joiden kautta hän halusi paljastaa vallan ja 
metafysiikan luonteen. Tässä mielessä Weilin filosofia oli paremminkin 
kaikkea yliluonnollisuutta purkavaa kuin mystisiä oletuksia luovaa. Toi- 
saalta pitää paikkansa, että näkemykset, joilla jotakin tendenssiä vas- 
tustetaan, ovat usein sen leimaamia, mitä vastaan ne on suunnattu. 
Myös Weilin ajatukset altistuivat temaattisesti uskonnolliselle ja poliitti- 


200 Friedrich Nietzsche teoksessaan Epäjumalten hämärä (1995 [1888], s. 18). 

selle argumentaatiolle, mutta hänen tietoinen vastarintansa teki hänes- 
tä lähes immuunin populistiselle retoriikalle. 

Weilin ajattelun dekonstruktiivisia piirteitä korostavat myös hänen 
näkemyksensä siitä, kuinka suuret utooppiset aatteet syntyivät. Tietei- 
den piirissä ne artikuloituivat Kantin ideana päämäärien valtakunnasta 
ja täydellistyivät Hegelin ja Marxin opeissa. Olennaista on, että Weilin 
näkökulmasta edistyksen ajatus sai energiansa yhteiskunnassa tapahtu- 
neista muutoksista ja ohjelmallistui aatteissa ja filosofiassa näiden muu- 
tosten seurauksena. Weilin filosofiakäsityksen ymmärtämiselle keskeistä 
onkin huomata järjestys, jossa hän katsoo näiden asioiden seuranneen 
toisiaan. Ensin olivat yhteiskunnalliset tapahtumat, joiden tuloksena 
päämäärien ajatus tuli tarpeelliseksi, ja vasta päämäärien ja edistyksen 
organisoimiseksi syntyivät suuret filosofiat. Tässä mielessä filosofiat 
eivät ole niinkään toimineet älyllisinä uudistajina tai suunnannäyttäjinä 
kuin vain seurailleet omaa aikaansa ja olleet yhteiskunnan tilan oireita. 
Filosofienkin esiteoreettisen taustaehdon muodostivat siis käytännölli- 
nen elämä ja siihen sisältyvät valtasuhteet. Tämä ilmeni muun muassa 
Weilin käsityksessä siitä, miten metafysiikat syntyvät: ne ovat lähtöisin 
valtapolitiikasta. 

Edellä esitettyjen vertailujen ja pohdintojen lopuksi on syytä vastata 
kysymykseen, mitä merkitystä Weilin rinnastamisella niin sanotun 
Frankfurtin koulukunnan piirissä esitettyihin ajatuksiin lopulta on. 
Vertailun kautta Weilistä paljastuu ajattelija, jonka ideoilla voi olla 
kantavuutta myös tämän hetken eurooppalaisessa politiikassa. Hänen 
nimensä välähteleekin toistuvasti siellä täällä. Kenties tämä kertoo siitä, 
että ideologisen jännitteen sulamisen myötä sellainenkin ajattelija- 
persoonallisuus kuin Weil ja hänen esiin nostamansa teemat on voitu 
jälleen myöntää ajankohtaisiksi. On hyvä muistaa, että nykyaikaisen 
Euroopan yhdentymispyrkimykset saivat alkunsa ennen muuta ranska- 
laisen vastarintaliikkeen aloitteesta. Sen piirissä työskenteli myös Simo- 
ne Weil. Weilin ajatusten tutkiminen saattaa paljastaa osan niistä ideaa- 
leista, jotka toisen maailmansodan jälkeen olivat Euroopan yhdentymi- 
sen pohjana mutta jotka nopeasti haihtuivat ilmaan niin sanotun kyl- 
män sodan vuosina. Näitä ihanteitaan Weil luetteli teoksessaan L'enraci- 
nement, johon palataan tarkemmin tämän tutkimuksen viimeisessä pää- 
luvussa. Kiinnostavaa on huomata, että niin hänen kuin yleiseurooppa- 
laisen politiikankin päämääränä oli turvata rauha ja väkivallattomuus 
Euroopassa. Keinoina tämän päämäärän saavuttamiseen pidettiin ihmi- 
sen henkisten ja sosiaalisten tarpeiden tyydyttämistä kaikissa niissä yh- 
teyksissä, joissa monikansallinen Eurooppa saattoi näyttää uusiutuvasti 
erilaiset kasvonsa. Samalla kun ideologioiden kilpailu johti valtioiden 
blokkiutumiseen ja politiikan polarisoitumiseen, se nosti kuitenkin etu- 
alalle taloudellisen ja sotilaallisen kilpailun. Tässä mielessä tuntuisi 

houkuttelevalta ajatella, että myös Weilin filosofiaa kohtaan virinnyt 
kiinnostus olisi merkki etupiirijaon purkautumisesta sekä halusta palata 
siihen, mikä kylmän sodan aikana peittyi: kulttuurimme henkiseen pe- 
rustaan. 

Weilin mielestä moraalin ongelma ei ollut arvotyhjiö tai arvojen kiel- 
täminen. Ongelmana Weil näki arvojen priorisoinnin, arvojärjestysten 
asettamisen ja ymmärtämisen. Hänen mukaansa eettiseen reflektioon 
kykenee vain ihminen, joka ymmärtää oman olemisensa lähtökohdat, 
rajat ja taipumukset ja pystyy kokemaan itsensä arvokkaaksi. Itsestään 
epävarma ja paikkansa kadottanut ihminen on altis oppien ja aatteiden 
johdateltavaksi. Olennaista oli pohtia, miten sovittaa yhteen ihmisten 
fyysiseen ja henkiseen rakenteeseen liittyvät tarpeet ja antaa tilaa yksi- 
löiden erilaisuudelle. Politiikan tasolla kysymys voitaisiin esittää myös 
seuraavasti: miten taata demokratia ilman, että demokratiaan liittyvä 
individualismi ja liberalismi ismiytyvät ja johtavat yksilöllisyyden ryös- 
täytymiseen käsistä kansanvaltaa ja ihmisten omia toimintaehtoja vas- 
tustavaksi tekijäksi? Näinhän niin sanotun kuriliberalismin aikakau- 
della on käynyt, kun ihmisen julistamista vapaaksi on käytetty myös 
argumenttina todellisten kansalaisvapauksien ja toimintakyvyn vähen- 
tämiseen esimerkiksi sosiaaliturvaa ja koulutusresursseja leikkaamalla. 


2.6. Demokratian ansa 


Kehittyvälle hyvinvointivaltiolle on ominaista, että se pitää saavutetun 
edun periaatteen mukaisesti kiinni utopistisista tavoitteistaan. Tästä 
Weilin käsityksen mukaan johtuu, että modernissa valtiossa ihmisten 
kannattaa yhdistää voimat niiden kanssa, joiden tilanne ja päämäärät 
ovat samat. Näin yliyksilöllinen politiikan taso järjestäytyy, ja järjen 
päämääriä alkavat säädellä puolueet.201 Puoluetoiminta noudattelee siis 
vallan laajenemis- ja keskittymispyrkimystä. 

Weil ei pitänyt puoluepolitiikkaa hyvänä tapana toimia. Kansallis- 
valtiossa vallanjako-ongelma on keskeisin, ja sitä varten on pitänyt ke- 
hittää laajoja kontrollijärjestelmiä, joista tärkein on edustuksellinen 
demokratia. Weil hyväksyy kyllä demokratiaan liittyvän tasa-arvon 
ihanteen, joka kreikkalaisessa kaupunkivaltiossa toteutui julkisuuden, 
luottamustehtävien arvonnan ja virkakierron kautta, mutta hänen näke- 
myksensä mukaan moderniin demokratiaan sisältyy ansa. 

Kun kreikkalaisessa kaupunkivaltiossa demokratia oli keino, jonka 
kautta kansalaiset voivat vaikuttaa omiin asioihinsa, nykyajan demo- 


201 E, s. 44. 

kratia on edustuksellista valtapolitiikkaa, jossa moderni ihminen pyrkii 
laeilla hallitsemaan ja yhdenmukaistamaan kaikkia ihmisiä. Suurissa 
kansallisvaltioissa sovellettuina mielipiteenvapaus ja demokratia mah- 
dollistivat poliittisen vaikutusvallan ja luottamuksen kalastelun sekä 
populismin. Sananvapaus ajautui viihdekanavalle samalla, kun politii- 
kan julkisuusperiaate mahdollisti agitaation, demagogian ja propagan- 
dan. Hitlerkin oli diktaattori, joka valittiin valtaan äänestämällä eli 
demokraattisin keinoin. Demokratian ansa on, että koska jokaisen puo- 
lueen päämääränä on kasvattaa omaa valtaansa, kaikki puolueet pyrki- 
vät totalitaariseen valtaan ja ”J...] totalitaariset valtiot rakentuvat totali- 
taarisista puolueista. [(...) Jes Etats totalitaires sont etablis par les partis 
totalitaires.]”202 

Siksi Weil nyt toteaa, että mikäli Paholaiselle olisi annettu tehtäväksi 
organisoida julkinen elämä, tämä tuskin olisi keksinyt mitään nerok- 
kaampaa kuin poliittiset puolueet. Säästymättä itsekään arvostelemansa 
utilitarismin vaikutuksilta Weil näkee, ettei tällaista suurta eläintä, joka 
Peter Winchin mukaan muistuttaa eniten Thomas Hobbesin Levi- 
athania,203 voi enää mitenkään parantaa: ”I...] yhteiskunnan muuttami- 
sella tai uudistamisella ei voi olla muuta järkevää päämäärää kuin su- 
pistaa se pienimpään mahdolliseen pahaan. [(...) Ja reforme ou la trans- 
formation de la societe ne peut pas avoir d'autre objet raisonnable gue de 
la rendre la moins mauvaise possible.]”204 

Politiikan vararikosta huolimatta tai sen vuoksi yhteiskuntajärjes- 
tyksen eettinen perusta ei ole tullut selväksi. Paluu kreikkalaisen kan- 
sankodin mukaiseen polikseen ei voi toteutua, koska valtasuhteet pilaa- 
vat ajattelun. Siihen liittyvä laskennallinen metafysiikka pitää sisällään 
sekä utilitarismin että hedonistisen egoismin. Tuomas Akvinolaisen 


202 E s. 46. 
203 Winch 1989, s. 87-88. 


204 SG, s. 80. Jossain määrin kiusallista Weilille mutta ennen muuta Weiliä mystikoksi 
tulkitseville tarkasteluille on se, että Weilin on nähty pitäneen ajattelun demytologi- 
soimista utooppisen ajattelun eräänä parannuskeinona. John Hellman rinnastaa Weilin 
pyrkimykset Marxin varhaiseen uskontokritiikkiin ja toteaa myöhemmistä vallanku- 
mouksellisista näin: ”In Weil's view the utopianism of Marxist revolutionaires had to be 
demytologized, just as the 'opium of religious aspirations had been denounced by Marx and 
his friends in the first half of the nineteenth century.” Hellman 1982, s. 29. Hellmanin 
mukaan vallan ”demytologisoiminen” voisi siis toimia uskonnollisen ja poliittisen oopi- 
umin vieroituslääkkeenä. 

Weilin ajattelijanluonteesta voi yllä sanotun valossa todeta sen, että yrityksistään huo- 
limatta Weil ei ilmeisesti milloinkaan täysin vapautunut mystifiointien ja metaforien 
umpikujista. Toisaalta hän ei kielen luonnetta koskevissa tarkasteluissaan pitänyt sitä 
edes mahdollisena (LP, s. 58-60), ja myöhemmässä filosofiassaan Weil tahtoi panna mys- 
tifiointien vallalle suitset lähestymällä transsendoimisen elämyksiä omakohtaisesti koke- 
muksen ”sisältä päin”. 

muotoilema periaate bonum est faciendum et proseguendum, malum est 
vitandum (”hyvää on tehtävä ja pahaa vältettävä”) ei riitä etiikan lähtö- 
kohdaksi, sillä pahasta ei uskota voitavan päästä eroon, ja niinpä elämän 
täydellisyyden mittana pidetään vain hyvän mahdollisimman suurta 
ylijäämää pahasta. Kun paha tekee itsensä välttämättä läsnä olevaksi, se 
tuntuu kärsimyksenä (le malheur), ja tuskan vastakohdan kautta hyvänä 
päädytään pitämään vain nautintoa. Kuitenkin ”[plahan vasta-kohdaksi 
käsitetty hyvä muistuttaa pahaa jossakin suhteessa, kuten vastakohtien 
laita aina on. [Le bien comme contraire du mal lui est eguivalent en un 
sens comme tous les contraires.]”205 Juuri tämä on eräs seuraus lasken- 
nallisesta ja positivistisluonteisesta relativismista. Se nojaa kompromis- 
sien tekoon, mutta kompromisseja tekevä ihminen ei voi Weilin mielestä 
koskaan olla täysin onnellinen, jos ei kohta onnetonkaan. Weil ikään 
kuin näyttää vaativan yhteiskunnalliselta elämältä enemmän. Ihmisten 
onnellisuuden pitäisi seisoa yksilöllisellä ja tunnesiteitä sisältävällä 
jalustalla. Kyse ei liene käsityksestä, että ihmisten koko hyvinvointi 
pitäisi jättää pelkkien tunnesiteiden varaan, vaan siitä, että lisäksi 
kaivattaisiin myös sydämellään ajattelevia ihmisiä. 

Mitä sitten olisi aito solidaarisuus? Weilin mukaan se ei voi olla pelk- 
kää aktiivisuutta vaan myös kykyä tuntea myötätuntoa toisten ihmisten 
kärsimyksessä. Oireellista on, ettei nyky-yhteiskunta projektoi kärsi- 
myksen ja myötätunnon käsitteitä ja muotoja persoonallisen kohtaami- 
sen tasolla, vaan se on keskittynyt ylläpitämään huoltavaa verkostoaan. 
Weilin näkemyksen mukaan kaiken vakavan filosofian lähtökohta voisi 
olla ihmisestä itsestään lähtevä auttamisen halu. Myötätunnon ja osalli- 
suuden tuntemukset ovat suhteita, joiden kautta voitaisiin luoda pelok- 
kaan ja irrallisen olemisen ylittäviä merkityksiä. Tällainen projekti, joka 
lähtisi liikkeelle humaanisti, suljetaan kuitenkin pois jo lähtökohdas- 
saan, sillä se ei ehdi, eikä sillä ole voimia käynnistyä, ennen kuin järjes- 
telmän kita rupeaa rouskuttamaan. 

Keskeinen kysymys kuuluu, voitaisiinko ihmiskäsitys sekä sen ohella 
työn ja tuotannon puitteet muuttaa niin, että ihmisten vetäminen lokaan 
politiikassa, hallinnossa ja mekanistisen tuotteliaisuuden liukuhihnoilla 
vähenisi tai poistuisi. Todelliseksi ongelmaksi muodostuu täten kon- 
kreettisen toisen ihmisen ja elämän välittömän sanaston esiinsaanti: 
yksilölliset tarpeet, arvot ja intressit sekä yksilöllinen järki. Tämä joh- 
datti Weilin kiinnostumaan myös uskonnosta. 


205 PG, s. 81. 

2.7. Vieraantunut kristillinen metafysiikka 


Weilin ystävät kävivät vähiin jo marxilaisen kauden lopulla; ei ihme, jos 
ei avoimen marxismin kritiikin jälkeen. Uskollisimmat kiistakumppanit 
Weil löysi katolisen kirkon piiristä.206 Asetuttuaan kirjailija Gustave 
Thibonin maatilalle Saint-Marcel 'Ardecheen syksyllä 1939 Weilistä tuli 
katolilaisen papin Joseph-Marie Perrinin dissidentti kirjeenvaihtaja.207 
Kodin löytyminen hetkeä ennen sodan puhkeamista merkitsi tilapäistä 
turvaa juutalaiselle Weilille. Hän joutui tuolloin kantamaan huolta pait- 
si itsestään, myös matemaatikkoveljestään, joka tieteellistä tehtävää 
suorittaessaan oli joutunut vakoilusta epäiltynä Suomen viranomaisten 
pidättämäksi ja lähetetty Ruotsin kautta paluumatkalle Ranskaan.208 
Sodan tapahtumat lisäsivät Weilin innostusta totaliteettien vastaiseen 
kirjoitustyöhön ja osoittivat ainakin osan Weilin näkemyksistä päteviksi 
myös ad hoc -kannanotoiksi tulkittuina. 

Jacgues Cabaud katsoo, että Weilin tuotteliaimmat vuodet osuivat 
aikavälille 1940—1942, ja arvelee, että vuonna 1940 tapahtuneen Rans- 
kan miehittämisen ja Gestapolta piileskelynsä aikana Weil olisi ehtinyt 
muotoilla siihenastiset ajatuksensa moniaineksisen filosofisen systeemin 
muotoon, jonka Perrin ja Thibon myöhemmin toimittivat julkisuuteen.209 


206 Weilin poliittisten kiinnostusten vaihtumista ”uskonnottomaksi uskonnollisuudeksi” 
on kirjallisuudessa arvioitu monin tavoin, ja perusteista riippuen se on sijoitettu ajalli- 
sesti eri kohtiin hänen filosofiansa kehitystä. Esimerkiksi Catharina Stengvist (1984, 
s. 114) näkee käänteen tapahtuneen noin vuonna 1935 ja viittaa muutoksiin Weilin 
ihmissuhteissa, kun taas Steward R. Sutherland katsoo teoksessaan Faith and Ambiguity 
(1984, s. 81) Weilin kiinnostuksen muuttuneen noin vuonna 1938, jolloin Weilin platonis- 
tinen idealismi muodostui siinä määrin käytännölliseksi, että hänellä arvellaan olleen 
”mystisiä kokemuksia”. Varmoja Weilin omien kirjoitusten valossa voidaan olla vain hä- 
nen rakkaudestaan hyvän ja kauniin elämyksiä kohtaan sekä hänen huolestaan sodan 
keskellä elävien ihmisten kohtalosta. Varmaa on myös se, ettei Weilin ajattelussa enää ta- 
pahtunut sellaisia äkillisiä kääntymisiä, jotka olivat ominaisia hänen poliittisen kautensa 
muutoksille. Blum ja Seidler 1989, s. xvi. 

207 1 ittle 1988, s. 4041. 

208 1 ittle 1988, s. 37. Talvisodan syttymispäivänä Helsingissä oleskelleesta Andr6 Wei- 
listä, joka oli matematiikan dosentti, luultiin, että hän oli Neuvostoliiton lähettämä de- 
santti, kunnes jo tuolloin korkea-arvoinen matemaatikko Rolf Nevanlinna kävi takomassa 
Etsivän Keskusrikospoliisin viranomaisille järkeä päähän. Andr6 Weilin hallusta taka- 
varikoitiin kuuluisan Nicolas Bourbaki -salaseuran paperit, joita säilytetään edelleenkin 
Kansallisarkistossa. Hämmennystä herättänyt ”Nicolas Bourbaki” on salanimi, jota käyt- 
täen ryhmä ranskalaisia matemaatikkoja on vuodesta 1939 alkaen julkaissut matematii- 
kan perusteiden laajoja yleisesityksiä! Dosentti Osmo Pekonen kertoo teoksessaan Rans- 
kan tiede (1995, s. 79) löytäneensä kyseiset paperit Suomen Valtionarkistosta. 

209 Cabaud 1968, s. 220. Katso Perrin ja Thibon (1952). Perrinin ja Thibonin kirjoittama 
Weil-muotokuva ei juuri anna toivoa jo kolmen paavin (Pius IX, Johannes XXIII, Paavali 
IIT) pohtimalle mahdollisuudelle, pitäisikö Simone Weil julistaa katolisen kirkon pyhi- 

Hengellinen omaelämäkerta2!0, joka on päivätty 15. toukokuuta 1942, ja 
samanaikainen ”Kirje papille” (LR) on kirjoitettu maanpaon kynnyksellä 
tai vähän sen jälkeen, ja ne on suunnattu juuri Perrinille. Näissä kir- 
joituksissa puhuu voittamaton kuvainkaataja, ja enimmäkseen ne ovat 
palvonnan muotojen suurenmoista räjäytystä, kirkonkritiikkiä ja paka- 
nuuden ylistystä. Se, missä määrin Weil suistui tätä kautta teologisen 
kiistelyn vangiksi, ilmenee ainakin siitä, että filosofisen jumalakäsi- 
tyksensä positiiviset ainekset Weil on esittänyt muissa yhteyksissä, suu- 
rimmaksi osaksi antiikin filosofian tutkimuksissa. 

Kristillisen teologian dogmatiikkaa tulkitsevaa uskonnonkritiikkiä 
kohtaa eri puolilla Weilin esittämää metafysiikan arvostelua. Hänen mu- 
kaansa kristillisiä uskontoja yhdistää ennen muuta se, että kaikki mikä 
luonnostaan kuuluu ihmiselämään, alistetaan lakkaamatta ankarille, 
ehdotonta lakimoraalia edellyttäville säännöille. Aito uskonnollisuus, 
joka perustuu transsendenssin kokemiseen, on repeytynyt kuvainpalvon- 
naksi (lidolätrie).21! Jumalat, jotka kreikkalaisten ajattelussa silloittivat 
täydellistä ja epätäydellistä, eivät vaikuta tämänpuoleisuudessa, vaan ne 
on eristetty ontologiseen umpioonsa. Enää emme kohtaa Jumalaa, sillä 
jumalat ovat jättäneet maailman ja karanneet kokemisemme ulottu- 
vilta.212 

Kristillisen perinteen kanonisoituessa transsendenssin kokemisen 
merkitys hälveni, sakramentit menettivät makunsa eikä jumalille enää 
pyhitetty mitään. Samalla kun alkukristillisyys maallistui, nousi juuta- 
lainen teismi valtauskonnon asemaan, ja roomalaisajalla länsimaiseen 
ajatteluun kehittyi ontologinen jumalaolettamus. Weilin näkemyksen 
mukaan transsendenssi ei enää merkitse meille kokemusta olevaisen 
perimmäisestä antautumattomuudesta rajaukselle (apeiron). Sen sijaan 
transsendenssi on saanut merkityksen puheessa, olevaa koskevan tiedon 
ontologisessa puitteessa, jossa jumaluutta käsittelevästä opista, teologi- 
asta, on tullut moraalin ja moralismin lähtökohta. 

Tässä alistamisessa keskeistä osaa esittivät kirkon opin yliyksilölliset 
ja yleispäteviksi tarkoitetut periaatteet, jotka kielsivät ennakkoehdotto- 
man keskustelun ja peittivät moraalin perimmäisen perustattomuuden. 
Samalla näihin periaatteisiin voitiin vedota moraaliarvostelmien suh- 
teen. Weil lausuu näin: 


mykseksi. Sinänsä hienovaraisessa pienessä kirjassaan Thibon ja Perrin, josta tuli Sart- 
ren vankileiritoveri sotavuosiksi 1940-1941, kohtelevat Weiliä autenttisesti ”sellaisena 
kuin hänet tunsimme” (telle gue nous Pavons connue). 

210 ”Autobiographigue spirituelle”, AD, s. 31-51. 

2117R, s. 13. 

2121R, s. 20. 

Rooman valtakunnan, joka oli totalitaarinen, jälkeen Kirkko oli se, joka 
ensinnä vakiinnutti ankaran totalitarismin Euroopassa 1200-luvulla 
[...]. Tämä puu on kantanut runsaasti hedelmää. Ja tämän totalitaris- 
min motivoiva voima oli noiden kahden pienen sanan käyttö: anathema 
sit. | Apres la chute de Empire romain, gui ötait totalitaire, c'est v'Eglise 
gui la premiere a etabli en Europe, au XIII siecle |...]. Cet arbre a porte 
beaucoup de fruits. Et le ressort de ce totalitarisme, c'est usage de ces 
deux petits mots; anathema sit.]213 


Samalla kun valtiollisen ja kirkollisen totalitarismin aatteet peittivät 
alleen ihmisen kyvyn kokea oman olemassaolonsa ja sen vastakohtana 
myös transsendenssin kaikkeen itselle vieraaseen nähden, ihmisen kyky 
kunnioittaa toiseutta ja vierautta karisi pois. Toinen ihminen esineellis- 
tyi yhdentekeväksi kaikissa muissa suhteissa paitsi siinä, missä toinen 
oli itsen palvonnan välineenä yhtä tärkeä kuin itse oli palvonnan koh- 
teena. Roomalaiset 


[...] olivat todellakin ateisteja ja epäjumalanpalvelijoita; eivät suhtees- 
saan kivestä ja pronssista tehtyihin kuviin, vaan suhteessa itseensä. 
[(...) 6tait vraiment un peuple athee et idolätre; non pas idolätre de 
statues faites en pierre ou en bronze, mais idolätre de lui-meme.]?!4 


Jumaluuden kokemisen muuttumisella opiksi oli Weilin näkemyksen 
mukaan merkittäviä seurauksia sekä filosofisen antropologian että luon- 
tokäsityksen hahmottamiselle. Transsendenssin kohtaaminen olevassa, 
luonnossa tai toiseudessa oli mahdollista kreikkalaisen antiikin panteis- 
tisissa ja animistisissa uskonnoissa sekä niitäkin edeltäneissä varhai- 
sissa kulteissa, mutta ei enää Weilin omana aikana. ”Kirjeessä papille” 
Weil antaa tällaisista luonnonuskonnoista tikahduttavan luettelon, joka 
uskontotieteellisesti arvioiden tarjoaisi yleistystensä vuoksi vastaan väit- 
täjälle hyviä aseita käteen mutta joka viitteellisenä kuitenkin tukee 
Weilin kokonaisnäkemystä. Niitä olivat Egyptin Isis- ja Osiris-kultit sekä 
hindulainen ahimsa, jotka pitivät vitaalisuutta itseisarvona, hur- 
mokselliset gnostilaisuus ja sen lahko manikealaisuus, joiden tarkoi- 
tuksena oli vapauttaa gnosis (tieto), nous (järki) ja pneuma (henki) ai- 
neen ja pimeyden vallasta, orfilaisuuden ja Eleusiin mysteerien puh- 
distusmenot, jotka kävivät Haadeksen voimia vastaan, sekä eri puolilla 


213 AD, s. 50. Anathema sit, lat. = pannaan julistettu. Katolisella kirkolla on edelleen- 
kin tapana julistaa sopimattomina pitämänsä teokset kielletyiksi laittamalla ne ”in- 
dexiin”, kiellettyjen kirjojen luetteloon (Index librorum prohibitorum). Virallisena järjes- 
telmänä Indexin lopetti Vatikaanin II kirkolliskokous vuonna 1966. 


214 E, s. 181. 

Välimeren maita suosittu Dionysos-kultti.215 Ne perustuivat ihmisen ko- 
kemuksen ja ympäristön antaman aistivaikutelman tarkoitukselliseen 
järkyttämiseen, ekstaasiin, ja tilapäisinä muistuttivat ihmisen perim- 
mäisestä kyvyttömyydestä hallita ihmisen ja luonnon voimatasapainoa. 

Nämä perinteet eivät ole Weilille uskonnollista metafysiikkaa sen 
ontoteologisessa merkityksessä. Vaikka ihminen on nykyään pohjimmil- 
taan yhtä kyvytön ennustamaan2!6 kulttuurin ja luonnon tapahtumia 
kuin aina ennenkin, suhdettamme kulttuuriin ja luontoon ei meidän 
aikanamme luonnehdi tietämättömäksi tunnustautuminen niihin näh- 
den vaan uskomus, että ne pysyvät ja muuttuvat ulkopuolisen voiman oh- 
jaamana. Tämä katsomus koostuu juutalaisen teismin sekä kristillisen 
determinismin antamista vaikutteista, jotka Weilin käsityksen mukaan 
näkyvät tätä nykyä hegeliläisyydessä ja sen jälkivaikutuksessa! Hän 
sanoo: 


Kristinusko halusi nähdä historiassa harmoniaa. Siinä on Hegelin ja 
Marxin oppien itu. Käsitys historiasta jatkuvana, ulkopuolisen voiman 
ohjaamana kokonaisuutena on kristillinen. [Le christianisme a voulu 
chercher une harmonie dans lhistoire. C'est le germe de Hegel et de 
Marx. La notion d”histoire comme continuite dirigee est chretienne.]217 


Weilin tulkinta kristillisestä metafysiikasta länsimaisen ajattelun kes- 
keisenä muovaajana ehkä osaltaan selittää Weilin pyrkimystä nähdä 
Hegelin ja Marxin opeissa enemmän yhteisiä piirteitä kuin verifioitu 
filosofian historian kirjoitus olisi valmis myöntämään. Varsinkin näiden 
oppien ero asennoitumisessa jumaluuteen sinänsä on siinä määrin jyrk- 
kä, että Weilin ajatuksista kenties yllättävin on tulkinta, jonka mukaan 
nämä näkökannat ovat syntyneet samasta perustasta, kristillisestä pe- 
rinteestä. Kuitenkin Weilin tulkintaa puoltaa se, että sekä Hegelin että 
Marxin järjestelmään sisältyy kysymys olevaisen ja sen käsittämisen 


215 LR, s. 20. 

216 Keskeinen kritiikin aihe, joka yhdisti Weilin esittämää kristillisen perinteen, marxi- 
laisuuden ja tieteen kritiikkiä, oli niissä esiintyvä tapahtumien ennustettavuuden oletus. 
John Hellman tulkitsee Weilin ajatusta havainnollisesti rinnastamalla sen oman aikam- 
me energiakriisiin ja siihen sokeaan luottamukseen, jolla tekniikan edistyminen on ehdol- 
listanut ihmiset uskomaan tiedemiesten kekseliäisyyteen: ”Modern scientific culture had 
become the new religion, and part of this belief system was the blind idea that scientists 
could resolve the difficulties posed by the exhaustion of a set of natural resources of energy 
by coming up with the guick fix.” Hellman 1984, s. 28. Weilin esittämä metafysiikka- 
kritiikki viittaa (ja sitä voidaan soveltaa) nähtävästi juuri tällaisiin ilmiöihin. 

217 PG, s. 193. Weilin toteamus on siinä määrin väitteenomainen ja samalla edustava 
näyte hänen argumentaatiostaan, että tällä kohden on sopivaa todeta eräs Weilin stilis- 
miin liittyvä päätelmä: provokaatio, kärjistys ja liioittelu eivät olleet Weilille vain tyyli- 
keinoja, vaan ne olivat osa hänen filosofiansa sisältöä. 

suhteesta sekä tätä koskeva metafyysinen ratkaisu. Kaksitasoisuus si- 
sältyy niihin kysymyksenä materian ja hengen ensisijaisuudesta. Weilin 
käsityksen mukaan tämä näkyy niissä siinä, että 


Marx julisti ”panneensa järjestykseen” hegeliläisen dialektiikan, jota 
hän syytti ”seisomisesta päälaellaan”; hengen, jonka oli määrä liikut- 
taa historiaa, hän korvasi materialla; mutta omituisen paradoksaali- 
sesti hän tämän korjauksen perustalta attribuoi materialle samat 
ominaisuudet kuin hengelle [...]. [Marx a pretendu ”remettre sur ses 
pieds” la dialectigue hegelienne, gul accusait d'ötre ”sens dessus des- 
sous”; i] a substitu6 la matiere & Vesprit comme moteur de l'histoire; 
mais par un paradoxe extraordinaire, il a concu l'histoire, & partir de 
cette rectification, comme sil attribuait ä la matiere ce gui est l'essence 
möme de lV'esprit (... )]218 


Weilin tulkinnan mukaan materiaalisen näkeminen ensisijaisena johti 
onnettomaan tulokseen. Henki laskeutui jumalien tasolta maan päälle, 
mutta se pantiin palvelemaan materialisoitunutta minää. Sikäli kuin 
ihminen Roomassa ja kommunismissa ylensi itsensä ihmistä ja jumalia 
suuremmaksi, hän samalla alensi ihmisyyden toisissa palvelemaan ihmi- 
syyttä omassa itsessään. 

Kapina jumaluutta vastaan on Weilille ennen muuta ihmisen asetta- 
mista tiedon ja hyveen mitaksi, mikä saa hänen tulkinnassaan lähes 
pansatanistisen merkityksen. Kun ihmisen lisäksi joko ei ole mitään tai 
on kirkon valmistama ontologinen Jumala, kaiken moraalin ja tiedon 
perustaksi tulee joko mielipide tai ihmisten laumallisuus, mikä johtaa 
arvonihilismiin ja mielivaltaan. Weil varoitteleekin yrityksestä kaapata 
ajattelun kipinä pelkkään inhimillisesti suljettuun puitteeseen ja suosit- 
taa intellektuaalisen elämän pitämistä avoimena. Sikäli kuin ihminen on 
ihmiselle kaiken mitta,2!9 ihmisen tila vastaa Weilin mielestä Promethe- 
uksen osaa, joka on yhtä kuin kärsimys oman itseriittoisuuden edessä. 


2.8. Kristillistä humanismia ja kreikkalaista hominismia 


Aiskhyloksen tragediaa ”Kahlehdittu Prometheus” on länsimaisen vii- 
sauden perinteessä käytetty varmasti yhtä usein muistuttamaan vaa- 
roista, jotka liittyvät tietämättömyyteen inhimillisen tiedon rajallisuu- 


218 OL, s. 65. 
219 Teesi ihmisestä kaiken mittana on lähtöisin Protagoraalta. Katso esimerkiksi Pla- 
tonin dialogia ”Protagoras”. 

desta, kuin estämään ihmisen pyrkimystä tulla tietämään nämä rajat.220 
Weilille Prometheus on kuitenkin enemmänkin kurjuudessaan säälittävä 
kuin missään mielessä esimerkillinen. 

Aiskhyloksen tragedioissa Prometheus oli jumala, joka rakasti paitsi 
viisautta, myös ihmistä niin paljon, että hän lahjoitti jumalten keskuu- 
desta varastamansa ajattelun kipinän ihmisille. Tämä osoittautui vir- 
heeksi, koska ihmisten käsissä puhdas viisaus muuttui tekniikaksi vain 
jotakin tarkoitusta varten: ihmiset sytyttivät viisauden kipinällä piip- 
punsa, lämmittivät taivaallisella tulella talonsa. Aiskhyloksen näytel- 
mässä ylijumala Zeus rankaisee Prometheusta kahlehtimalla tämän 
Traakian kallioon. Jumalten ja ihmisten tilanteen sovitti vihdoin se, että 
”Kahlehdittua Prometheusta” seurasi ”Vapautettu Prometheus”, jossa 
Hefaistos Zeuksen käskystä irrotti Prometheuksen kahleet. Weil rin- 
nasti Prometheuksen tarinan kertomukseen Kristuksesta ja kysyi kärsi- 
myksen perimmäistä aiheuttajaa. Vaikka Kristuksen tehtävä oli kuin 
Hefaistoksen, miksi kärsimys ihmismailla jatkuu? Weilin mukaan syynä 
on perinnön ymmärtäminen väärin. Hän sanoo: ”Prometheuksen tarina 
on juuri Kristuksen elämäntarina projisoituna ikuisuuteen. [L'histoire de 
Promöthee, c'est l'histoire meme du Christ projectee dans Vöternel.]”221 

Mikä ihmisen tilasta sitten tekee kärsimysnäytelmää, jossa jumal- 
ihmisen kohtalo ei poikkea ihmisen osasta? Weilin selityksenä on se, että 
kulttuurimme on alistanut yleispätevän ajattelun lähes yksinomaan käy- 
tännöllisille intresseille. Weil näkee kristillisen ajatteluperinteen rat- 
kaisevimman ristiriidan siinä, että yhtäältä ajatteluperinteessä esiintyy 
pyrkimys yleispätevään etiikkaan, mutta toisaalta yleispätevää edustava 
sielun tai Jumalan taso ja kokemuksellista edustava ruumiillisuus on 
erotettu arvottamalla ne vastakkaisiksi. Tässä mielessä kristinusko on 
yritystä alistaa yleispätevään kohdistuva viisauden pyrkimys käytän- 
nöllisille konventioille ja ylevöittää tieto ja moraali omaksi tasokseen, 
jota edustaa ontologinen Jumala tai institutionalisoitunut kirkko. 

Tällaisen metafyysisen eron seuraukset ilmenevät sekä viisauden it- 
seisarvon vähättelemisessä että kieroutuneessa suhtautumisessa ruu- 
miilliseen työhön. Kristillisissä uskonnoissa yleispätevään tietoon koh- 
distuvan pyrkimyksen arvo nähdään vain siinä käytännöllisessä hyö- 
dyssä, jonka se voi tuottaa. Kuitenkaan käytäntöön ja kokemukseen pe- 
rustuva tieto ei voi tuottaa mitään yleisesti pätevää, joka järjestäisi sa- 
tunnaiset ja irralliset kokemukset eettisesti. Arvostellessaan kristillistä 
hyödyntavoittelua Weil toistaa sen, mikä hänen mielestään pätee myös 


220 Aiskhyloksen ”Kahlehditusta Prometheuksesta” katso Maarit Kaimion suomennosta 
kokoelmassa Neljä tragediaa (1975). 


2217LR, s. 19. 

materialismiin: kristillinen etiikka rasittaa kulttuuriamme määrittele- 
mällä työn arvoksi rahan, aidoimman välineen, hankkimisen.222 

Weil arvosteli antiikin orjayhteiskuntaa, jonka hän näki toteutuvan 
meidän päivinämme tehtaissa, mutta toisaalta hän näyttää pitäneen 
ihanteena antiikin kulttuureihin liittynyttä pyrkimystä vapautua ruu- 
miillisen työn tuottamasta deprivaatiosta. Tämän ihanteensa varaan 
Weil rakensi ajatuksensa, että kulttuurin pitäisi perustua kaiken työn 
henkisille arvoille.223 Käytännön vaihtoehdoiksi tulivat joko nähdä 
arvokkuutta työssä itsessään tai pyrkiä vapauttamaan ihminen työstä 
tavalla, joka vapauttaisi aikaa myös filosofisiin pohdintoihin. Toisaalta 
työn inhimillistäminen olisi merkinnyt työn kohottamista itseisarvoksi, 
ja juuri itseisarvona työ oli osoittautunut ongelmalliseksi. Työn minimoi- 
minen puolestaan olisi merkinnyt pahan pakoilemista ja vaivojen vältte- 
lemistä ilman työhön itseensä liittyvien arvostusten muuttumista. On- 
gelmista huolimatta Weilin onnistui kokeilla omassa elämässään molem- 
pia asennoitumisia, ja sikäli hän osallistui kiinnostavalla tavalla keskus- 
teluun työn vapauttavasta vaikutuksesta. 

Ihmisarvon toteutumisen kristillisessä ajatteluperinteessä tekee Wei- 
lin mielestä vaikeaksi se, että ihmisarvo ymmärretään ominaisuudeksi, 
joka on. Tähän oletukseen liittyy tietenkin sekä myönteisiä että kieltei- 
siä puolia. Ajatukseen sisältyy muun muassa käsitys ihmisarvon luo- 
vuttamattomuudesta, minkä katsotaan tukevan ehdotonta ihmisarvon 
kunnioittamisen vaatimusta. Mutta toisaalta käsitys ihmisarvon luovut- 
tamattomuudesta voi myös heikentää sen toteutumisen mahdollisuuksia: 
ihmisarvon ajatellaan vallitsevan itsestään, minkä takia sen hyväksi ei 
pyritä tekemään mitään. Kristillisessä ajatteluperinteessä otaksutaan, 
että on kokemuksesta riippumattomia hyveitä, jotka on asetettu ennalta. 
Tällaista ajattelua voi sanoa essentialistiseksi eli olemuksia korosta- 
vaksi. Weilin mukaan ihminen on kuitenkin olennaisesti mahdollisuus, 
joka ihminen voi olla. Tässä mielessä Weililtä löytyy aineksia deonto- 
logiseen etiikkaan (Kantin etiikka) ja myös eräitä ”uudenlaisen” eksis- 
tentialistisen hyve-etiikan aineksia, joihin palataan tämän tutkimuksen 
viimeisessä pääluvussa (5). 


2.9. Katso ihmistä 


Weil näki kristillisessä moraalissa ja sen hurskaissa vartijoissa niin pal- 
jon häikäilemätöntä ja kavalaa omanvoitonpyyntiä ja itsekkyyttä, että 
hän lähentyi ajatuksissaan Jeesus Nasaretilaisen esittämää farisealai- 


222 LR, s. 30-31. 
223 LR, s. 36. 

suuden kritiikkiä. Weil vaikuttui Kristuksen yli-inhimillisestä valheen 
vihasta ja totuuden rakkaudesta niin perinpohjaisesti, että tuskin on 
vähimmässäkään määrin väärin sanoa Kristuksen antaneen esikuvan 
sekä Weilin omalle moraaliselle hankkeelle että hänen antropologiansa 
välittäjäteemalle. Weil dramatisoi haltioitumisensa radikaalisuutta ver- 
taamalla sitä Kristuksen inkarnaatioon. Hän sanoo, että ”Kristus astui 
alas taivaasta ja valtasi minut. [Le Christ lui-möme est des-cendu et m'a 
prise.]”224 Springstedin mukaan Weilin välittäjäteeman muita kompo- 
nentteja ovat Platonin Eros ja yleiskreikkalainen metaxy (ueta&v).225 

Jeesuksen elämästä Weil omaksui ajatteluunsa saman minkä 
Marxilta: oikeudenmukaisuuden ihanteen. Hänen kritiikkinsä kärki on, 
että oikeudenmukaisuus ei voi toteutua yhteiskunnassa, jossa yleispäte- 
vään kohdistuva pyrkimys on alistettuna käytännöllisen hyödyn tavoit- 
telulle niin kuin se on Jeesuksen ja Marxin nimeen vannovissa ismeissä. 
Weilin uskontokritiikin226 voisi muotoilla myös niin, että kristillisessä 
perinteessä Jeesuksen elämä tulkittiin kuvaksi täydellisestä ihmisestä 
mutta ei kenestään tietystä ihmisestä erityisesti. Toisaalta siinä nähtiin, 
että etiikassa voisi olla kyse vain erityisistä yksilöistä. Kirkon julistama 
eettinen universalismi ei sovi moraalin perustaksi, koska sen pitäisi 
samanaikaisesti sekä laajentua mahdollisimman yleiseksi että tarkentua 
mahdollisimman erityiseksi kattaakseen kaikkien ihmisten moraalisen 
olemuksen. 

Jos Weiliä onkin koskettanut Jeesuksen julistuksen sisältö, ovat Jee- 
suksen välittömät oppilaat ja näiden seuraajat omaksuneet Jeesuksen 
opetuksesta Weilin mielestä vain sen muodon. Jeesus oli historiallisesti 
katsoen ensimmäinen, joka käytti kansanliikettä uskonnollisen vaikutta- 
misen välineenä. Sen sijaan ne Jeesuksen oppilaat, jotka loivat alkukris- 
tillisen seurakunnan perustalle järjestäytyneen pastoraalivallan, käytti- 
vät uskonnollista liikettä kansallisen vaikuttamisen välineenä. Kuiten- 
kin Kristuksen merkitys aikamme ihmiselle piilee Weilin käsityksen mu- 


224 AD, s. 38. Kohta on eräs niistä Weilin toteamuksista, jotka ovat lisänneet vettä 
Weiliä mystikoksi tulkitsevien myllyyn. Katso esimerkiksi Rees (1966, s. 103). Ongelman 
vastaus ratkennee sen perusteella, missä määrin kyse on Weilin tietoisesti käyttämästä 
metaforasta, subjektiivisten kokemussisältöjen kuvaamisesta tai tapahtuneesta tosiasi- 
asta. Littlen (1988, s. 35-36) ja Stengvistin (1984, s. 99-101) tulkintaa seuraten asetun 
kahden ensiksi mainitun vaihtoehdon kannalle. 

225 Springsted 1983, s. 200. 

226 Uskontokriittisesti itsekin John Hellman toteaa Weilin omaksuneen varhaiselta 
Marxilta myös näkemyksen, että uskontojen kritisoiminen on kaiken kriittisyyden ehto: 
”L..] Weil has already agreed with Marx that the criticism of religion was the premise of all 
criticism? as far as Western culture was concerned.” Hellman 1982, s. 25. Näkemys us- 
kontokritiikin tärkeästä tehtävästä onkin perusteltu, mikäli Weilin käsitys, että uskon- 
nollinen metafysiikka hallitsee kaikkea metafysiikkaa, pitää paikkansa. 

kaan Kristuksen päihdyttävässä ja hulluksi tekevässä voimassa, joka 
viattomuudessaan läpivalaisee ja saattaa naurettavaksi järjestäytynee- 
seen elämänmenoon pesiytyneen totisen valheellisuuden. 


Kristus aloitti julkisen elämänsä muuttamalla veden viiniksi. Hän lo- 
petti sen muuttamalla viinin vereksi. Samalla hän osoitti yhteytensä 
Dionysokseen. Hän vieläpä sanoi: ”Minä olen todellinen viinipuu”. [Le 
Christ a commenc6e sa vie publigue en changenant leau en vin. Il Va 
terminee en transformant le vin en sang. Il a ainsi margu6 son affinite 
avec Dionysos. Aussi par la parole: ”Je sais la vraie vigne”.]227 


Onko tämä Kristus vai pikemminkin Antikristus; Weilin lauseesta ku- 
vastuu paitsi nietzscheläinen tuoreus, myös lähes pohjaton monitulkin- 
taisuus. Viittaako Weil ensisijaisesti transformaatioon, viinin pitkiin juu- 
riin, joista riittää metaforaksi asti, vai Kristukseen uskovan puhdasoppi- 
seen järjettömyyteen? Kontekstin perusteella voi sanoa, että kaikki nämä 
tulkinnat ilmaisevat lauseen asiaa, mutta Weilin ajatus on ilmei-sesti 
kokonaisuudessaan osiaan vakavampi. Inkarnoituneen Jumalan 
filosofinen merkitys on vaatimuksessa jättää pois ontologinen jumala- 
olettamus, ja jos Jumala onkin jo kuollut, se on mahdollisuudessa siirtyä 
antropologiaan, jossa Kristus on transsendenssi kohdattuna toisessa 
ihmisessä. 

Jeesuksen elämää koskevien tulkintojen kautta kysymys Jumalan ole- 
massaolosta menetti merkitystään. Se muuttui kysymykseksi inhimilli- 
sen tahdon ja aktiivisuuden suhteesta tapaamme käsittää jumaluus. 
Tämä avasi näkymän Weilin jumalakäsityksen positiivisiin aineksiin ja 
näytti uskonnollisen uskon jatkuvana valintatilanteena, jonka mukaan 
joko edellytämme teismin mukaisen Jumalan tai luovumme tahtomme 
aktiivisuudesta ja jätämme avoimeksi kysymyksen jumaluudesta. Tätä 
kautta kysymys jumaluudesta hahmottuu autenttisena valintatilantee- 
na, jossa transsendenssin kohtaamisen paikka on ehdottoman autentti- 
nen valinnan akti. Tällainen puhdistava refleksio laajeni Weilillä vihdoin 
kaikkia inhimillisiä päätöksiä koskevaksi, mikä merkitsi, että perinpoh- 
jainen skepsis uhkasi tuoda perustavan epävarmuuden inhimillisten 
kohtaamisten yhteyteen. 


227 LR, s. 20—21. Kohta sisältää viittauksen Jeesuksen vertaukseen, jossa Jeesus rin- 
nastaa viinikasvin pitkät juuret ja versot kristillisen seurakunnan tilaan ja tulevaisuu- 
teen: ”Minä olen totinen viinipuu [...].* Joh. 15:1. Tälle kuten monelle muullekin kult- 
tuuriperintömme autorisoidulle tekstikohdalle Weil tekee saman kuin pakanakansa lain- 
tauluille: hän filosofoi vasaralla (joka Nietzschen käyttämästä vasarasta poiketen ei ollut 
vain uskontojen sointia koetteleva heleä äänirauta). 

3. 


Maailma ja minä 


A pääluvussa hahmotellaan Simone Weilin käsitystä maa- 
ilman ja minän suhteesta. Samalla otetaan kantaa muun muassa 
kartesiolaiseen ajatteluperinteeseen. Descartes oli Weilille keskeinen 
tutkimuksen ja kommentoinnin kohde, ja hän kirjoitti aiheesta pienois- 
tutkimuksen. Niin sanotun kartesiolaisen metafysiikan tarkasteleminen 
merkitsi, että Weilin pohdinnat lähestyivät tietoteorian piiriin luettavia 
aiheita, mutta tosiasiassa hänen näkemyksensä kartesiolaisuuden vai- 
kutuksesta ja merkityksestä kääntyivät yleisen kulttuurifilosofian suun- 
taan. 

Tässä luvussa tarkastelun aiheina ovat kartesiolaisuuden yhteydestä 
tuttuun tapaan sielun ja ruumiin suhde, varman tiedon mahdollisuus, 
edistysusko sekä ihmisyksilön sisäisen maailman ja ulkoisen maailman 
kohtaaminen. Weil pohti myös sitä, mitä merkitystä menetelmäopilli- 
sella epävarmuudella voi olla inhimilliselle situaatiolle. Luvun loppupuo- 
lella luodaan katsaus Weilin ajatuksiin persoonan luonteesta ja olemuk- 
sesta. 


3.1. Kartesiolainen dualismi ja eettinen universalismi 


Weilin näkemys jumalakäsityksen refleksiosta näyttää johtavan Weilin 
ihmiskäsityksen ja vapauskonseption kartesiolaiseen skeptisismiin, tai 
sitten Weilin näkemystä inhimillisen vapauden hahmottamisesta on tul- 
kittava niin, että kartesiolaisen epäilyn perinne vaikutti jo Weilin ajatte- 
lun lähtökohdassa. Toiseuteen liittyvässä epävarmuudessa oli kuitenkin 
kyse eri merkityksistä kuin niin sanotussa kartesiolaisuudessa, eikä 
Weilin filosofian voida ajatella suoranaisesti altistuneen kartesiolaiselle 
perinteelle. Weilin tutkielma ”Science et perception au Descartes” (”Tiede 
ja havaitseminen Descartes'lla”)228 on peräisin niinkin varhaiselta ajalta 
kuin vuodelta 1929. Se sisältää paitsi aatehistoriallista mind-body- 
ongelman selvittelyä, myös tämän dualismin synnyttäneen epäilyn me- 


228 SS, s. 9-99. 

netelmän kritiikkiä. Tämä antaisi aiheen olettaa, ettei Weil ainakaan 
tietoisesti perustanut omaa ajatteluaan kartesiolaisiin kysymyksen- 
asetteluihin. Jos Weilin ajattelu toisaalta kulkeutuu omista lähtökoh- 
distaan uralle, joka valaisee ihmisen situaatiosta sen perimmäistä 
epävarmuutta, kyse tuskin on kartesiolaisesta skeptisismistä siinä mer- 
kityksessä, jossa se esiintyy Descartes'n filosofisessa metodissa. Weilin 
suhde kartesiolaiseen filosofiaan oli alusta asti kriittinen. 

Weilin ja Descartes'n selkeimmät eroavuudet liittyvät heidän näke- 
myksiinsä Jumalasta. Descartes'n mukaan Jumalan olemassaolo seuraa 
rationaalisesti ex nihilo nihil -periaatteesta ja siitä, ettei ihmisen rajalli- 
nen ajattelu voisi keksiä ajatusta äärettömästä olennosta. Sen sijaan 
Weilin tulkinnan mukaan ontologinen jumalaolettamus juontuu yksin- 
omaan valtasuhteesta. Toinen Weilin ja Descartes'n näkemysten perus- 
ero on ajattelijoiden käsityksessä ihmisen ja maailman olemassaolosta. 
Descartes'n mukaan ihminen ei voi erehtyä olettaessaan maailman ole- 
massaolon, sillä täydellistä olemista edustavaan olentoon kuuluu täy- 
dellinen hyvyys ja oikeudenmukaisuus. Lisäksi ihminen ei voi erehtyä 
omasta olemassaolostaan, sillä cogito-argumentin kirkkauden ja selvyy- 
den takaa oman olemuksensa vuoksi rehellinen Jumala. Siinä missä 
Descartes'n ajattelussa ihmisen olemassaolo seurasi cogito-argumentista, 
on Weilin filosofiassa kysymys olemassaolon välittömästä kokemisesta. 
Hän sanoo: 


Me olemme eläviä olentoja; ajatteluamme sävyttävät kärsimys ja mieli- 
hyvä. Olen olemassa maailmassa, mikä merkitsee, että tunnen olevani 
riippuvainen ulkoisista olioista, joista tunnen, että ne puolestaan ovat 
enemmän tai vähemmän riippuvaisia minusta. [Nous sommes des vi- 
vants; notre pensee s'accompagne de plaisir ou de peine. Je suis au mon- 
de; c'est-ä-dire gue je me sens döpendere de guelgue chose d'etranger gue 
je sens en retour döpendere plus ou moins de moi. |229 


Maailmasuhteen välittömyys ja oman kokemuksen varmuus ovat ne pet- 
tämättömät kiinnekohdat, joihin Weilin filosofinen ihmiskäsitys ankku- 
roituu. Descartes'lle puolestaan ihmisen olemassaolo oli pelkkä rationali- 
teetin tuote. Tavallaan voi nähdä, että Descartes'lle olemassaoloa ”ei 
ollut edes olemassa”, sillä cogito-oivalluksen tuloksenahan oli pelkkä ar- 
gumentti eikä elävä tosiasia. Weilin filosofian kannalta katsottuna ole- 
massaolon pitäisi kuitenkin olla koettua ollakseen merkityksellistä. 
Selvää on, että yllä mainitusta lähtökohdasta Weilin ja tietoteoreet- 
tisten rationalistien ajatukset ajautuivat eri linjoille. Tämä näkyy jo 
Weilin ajattelun diskursiivisesta ja tyylillisestä luonteesta. Vaikka Wei- 


229 SS, s. 49. 

lin ja uuden ajan rationalistien välillä on epäilemättä yhteyksiä, jotka 
paikantuvat kartesiolaiseen skepsikseen vapauden aktin ja toiseutta 
koskevan arvoituksellisuuden kysymyksissä,230 Spinozan monistiseen 
kosmologiaan uusplatonistisen substanssikäsityksen kautta231 sekä 
Leibnizin tulkintaan olevaisen harmoniasta,232 nämä yhtymäkohdat ovat 
nähtävissä joko täysin satunnaisina yhdennäköisyyksinä tai yksinomaan 
aatehistoriallisina vaikutusyhteyksinä, joihin verrattuna Weilin oma 
filosofia ja sen lähtökohdat muodostavat täysin omaperäisesti ja riippu- 
mattomasti valikoidun kokonaisuuden. Muodollisesti tällaista tulkintaa 
tukee se, että sikäli kuin Weilin filosofia on uuden ajan systeeminraken- 
tajien kritiikkiä tai myötäilyä, Weil joka tapauksessa enemmänkin tul- 
kitsi järjestelmille ominaista ajattelutapaa kuin puuttui niihin argumen- 
tatiivisesti. 

Weilin filosofiaa muistuttavan tulkinnan maailmasuhteen annettu- 
vuudesta voi löytää muun muassa Maurice Merleau-Pontyn havainnon 
fenomenologiasta, ja myös Weilin käsityksen inhimillisen ymmärtämisen 
tilanteesta voi nähdä pitkälti samankaltaisena kuin Merleau-Pontyn 
käsityksen intersubjektiivisuudesta.233 Todistettuna voi kuitenkin pitää, 
etteivät Weilin ja Merleau-Pontyn ajatukset ole milloinkaan kohdanneet 
saati vaikuttaneet toisiinsa historiallisesti,234 millä tiedolla ei liene ny- 
kyään merkitystä näiden ajattelijoiden ymmärtämisen kannalta. Toi- 


230 Dunaway 1984, s. 27 ja 29-30; Springsted 1983, s. 116. 

231 Goldschläger 1982, s. 199 ja 205-206; Saint-Sernin 1988, s. 143-148; Winch 1989, 
s. 173. 

232 Nevin 1991, s. 53; PG, s. 105—106. 

233 Sekä Weilin että Merleau-Pontyn intersubjektiivisuuskäsityksen lähtökohtana 
näyttää olevan maailman ja minän suhteeseen liittyvä havainto, että ymmärrämme toisi- 
amme, vaikka emme voi kokemuksellisen erillisyytemme vuoksi varmasti tietää, mikä 
toisen ihmisen kokemuksen sisältö kielellisen ilmaisun kohteesta on. Peter Winchin 
Wittgenstein-analogiaa (1989) soveltaen voisi katsoa, että tässä (Merleau-Pontylla ja 
Weilillä) ymmärtäminen toteutuu ”kielipelissä”, joka on annettuna ja jossa kysymys 
ymmärtämisen ehdoista ei ole oikeastaan ongelma. Winch 1989, s. 32-47. 

Merleau-Pontyn käsitteistössä olemisen tapaa yleisesti kuvaavalla ”maailmassa-olemi- 
sella” (6tre-au-monde) ja partikulaarin ihmisen olemisen tapaa kuvaavalla ”elämismaail- 
malla” (monde vecu) on lisäksi ainakin kolme muuta aspektia. Ne edeltävät loogisesti 
tietoisuutta, konstituoivat ruumiin intentionaalisuuden kautta psyykkisen ja fyysisen 
yhteyden ja kokemukseen sidotulla välttämättömyydellään antavat subjektille mahdolli- 
suuden yksinkertaisesti vain o/la maailmassa (intermonde) ilman pelkoa tulla syytetyksi 
joko esineeksi suistumisesta tai kaiken redusoimisesta oman tietoisuuden ilmiöiksi. 
Merleau-Ponty, Phenomenologie de la perception, 1945, passim. Näiden osakysymysten 
ratkaisut eivät kuitenkaan toteudu tässä muodossa Weilillä, jolle minän asema onto- 
logisen asennoitumisen autenttisena valitsijana on antropologian hahmottamiselle ensi- 
sijaisempaa kuin ihmisen tietoisuuden ja havaitsemisen kysymykset. 

234 Molempiin vaikuttivat heidän yhteisen opettajansa Alainin näkemykset. Dunaway 
1984, s. 6; McLellan 1989, s. 14 ja 21; Pötrement 1976, s. 142. 

saalta Merleau-Pontyn ja Weilin filosofioiden tarkempi vertailu tuskin 
toisi esille muuta kuin sen, että ajattelijoiden erot ovat vähintään yhtä 
suuret kuin heidän yhtäläisyytensäkin. 

Weil olettaa, että uuden ajan filosofioille oli tunnusmerkillistä tietty 
ajattelutapa, joka tavalla tai toisella liittyi Descartes'n filosofiaan ja 
huipentui hänen tieteenfilosofisessa jälkivaikutuksessaan.235 Descartes'n 
Metodin esitystä lehteilleelle Weilin kritiikki lienee arvattavissa. Weilin 
mukaan Descartes'n ajattelua leimasi hänen sammumaton halunsa saa- 
da kokemuksen mahdollisista harhoista riippumatonta ja yleispätevää 
tietoa. Weil katsoo, että pyrkimys kaikenkattavaan yleispätevyyteen tie- 
don alueella valllitsi kuitenkin jo ennen kuin Descartes ehti antaa sille 
menetelmällisen sovellutuksen rationalistisessa filosofiassaan.236 Weil 
tulkitsee Descartes'a niin, että hänen apodiktisuuteen (eli ”lähtökoh- 
dattomuuteen") pyrkivässä filosofiassaan vaikutti jo ennakolta yleispäte- 
vän ja kokemuksellisen jako, jonka jäljet johtavat valtasuhteeseen. Kyse 
oli siis eräänlaisesta ajatteluperinteemme esiteoreettisesta taustaeh- 
dosta. 

Sikäli kuin varma tieto perustui kartesiolaisen käsityksen mukaan 
Jumalan olemassaoloon ja sikäli kuin jumalat puolestaan syntyivät 
valtasuhteiden kautta, joutui jumaluuden kautta perusteltu rationalis- 
mikin kyseenalaistetuksi ja kaltevalle pinnalle. Toisaalta kartesiolainen 
käsitys Jumalasta varman tiedon takeena ei ollut Weilin käsityksen mu- 
kaan seurausta niinkään Descartes'n filosofisesta metodista kuin siitä 
vaikutushistoriasta, jonka kohteeksi Descartes'n oma ajattelu joutui. 
Tärkeä kysymys on, mistä tämä perinne sitten johtui. Tähän voidaan 
vastata sen noudattelevan renessanssiajan kristillisen ajattelun ideolo- 
gista sisältöä. Kuten Andrea Nye näkee, ihmisten vapautuminen katoli- 
sen kirkon dogmeista kohti uuden ajan rationalistista idealismia katkesi 
kesken, ja Weilin kannalta katsottuna kehä oli sellainen, että sekä 
kartesiolainen että kristillinen dualismi palautuivat valtaan.237 Kristin- 


235 Esimerkiksi Leibnizin rationalistiseen jumalakäsitykseen viitaten Weil toteaa, että 
”L...] Descartes on tämän oppijärjestelmän innoituksen takana. [(...) c'est Descartes, encore 
gui doit ötre considerö comme Vinspirateur de cette doctrine.]” SS, s. 27. Eritellessään 
tapaa, jolla Leibniz eristi inhimillisen tietoisuuden (connaissance humaine) jumalallisesta 
tietoisuudesta (connaissance divine) Weil yleistää, että ”Inläkemys joka meillä on Des- 
cartes'ta modernin tieteen perustajana, näyttää (siten) täydelliseltä. [Lidee gue nous 
pouvuns nous faire de Descartes comme fondateur de la science moderne semble ainsi com- 
plete.]” SS, s. 29. Weilin tekemät tulkinnat tuovat vahvasti mieleen Martin Heideggerin 
samanaikaisesti tekemät analyysit länsimaisesta metafysiikasta. 

236 SS, s. 29-33. 


237 Nye 1994, s. 75-80. Weilin mielestä Descartes'n olisi ilmeisesti pitänyt rationalismin 
nimissä eliminoida koko jumalan käsite, mitä hän ei kirkon ja dogmien pelossa kuiten- 
kaan uskaltanut tehdä. Toisaalta Descartes uskoi Jumalaan, eikä hän nähnyt rationalis- 

usko ja sen legitimoima teismi kaikkine valtasuhteineen oli siis myös 
Descartes'n tieto-opin taustaehto. Siksi ei ole väärin sanoa nytkään, että 
”tieto on valtaa”. 

Filosofian luennoissaan Weil näkee, että valtasuhteen manipuloima 
ajattelun ja kokemuksen ero kuvastuu Descartes'n jälkeisessä tieteelli- 
sessä ajattelussa yleisemminkin: 


Voidaan sanoa, että Descartes'n aikana tiede oli järkiperäistä ja että 
nykyisin se on kokeellista. Kun puhutaan tieteen ja moraalin suhtees- 
ta, pitäisi erottaa nämä kaksi eri tiedettä. Kuten tunnettua, järkiperäi- 
nen tiede päätyy valtaan. [On peut dire pourtant gue du temps de Des- 
cartes la science ötait rationnelle et gw'aujourd'hui la science est empi- 
rigue. Ruand on parle des rapports entre la morale et la science, il faut 
bien distinguer ces deux sortes de sciences. Bien entendu, la science ra- 
tionnelle aboutit aussi a la puissance.]238 


Weilin tulkinnan mukaan valtasuhde vaikuttaa ja voi hyvin kartesio- 
laisen tutkimusotteen alaan kuuluvassa tieteessä ja tuo mukanaan sekä 
ontologisen jumalaolettamuksen että ajattelun ja kokemuksen jaon. 
Tämä jako tekee Weilin käsityksen mukaan skepsiksen jatkuvasti tar- 
peelliseksi asenteeksi suhteessa kokemukseen ja pitää toisaalta yllä pää- 
telmää, joka on tullut määritellyksi jo Descartesin lähtökohdassa: Juma- 
lan on oltava olemassa. Tutkielmassaan ”La science et la nous” (”Tiede ja 
järki”)239 vuodelta 1941 Weil väittää, että uskonnollisperäisen metafysii- 
kan historia on länsimaisen tieteen historiaa huomattavasti pitempi. 


Ero, joka vallitsee inhimillisen ajattelun pyrkimysten ja todellisten 
edellytysten toteuttaa ajattelua, välillä, on ollut kaikissa maissa ja 
kaikkina aikoina kohde, malli ja periaate erilaisille tavoille tulla tun- 
temaan maailma; tämä suhde näkyy näkyvän maailman ilmiönä, ja sii- 
tä on rakentunut maailman kuva. [Les formes differentes gu'a prises 
selon les pays et les epogues la connaissance du monde ont chacune pour 
objet, pour modele et pour principe le rapport entre une aspiration de la 
pensöe humaine et les conditions effectives de sa realisation, rapport 
guw'on essaie de lire ä travers les apparances dans le spectable du monde 
et d'aprös leguel on construit une image de Vunivers.]240 


Weil ei näe tämän ajattelun koituneen sen enempää ihmisen kuin tie- 


minsa ja jumalauskonsa välillä sellaista ristiriitaa, jonka muiden muassa Weil saattoi 
myöhemmin löytää hänen ajattelustaan. 

238 LP, s. 121. 

239 SS, s. 121-176. 

240 SS, s. 146. 

teenkään parhaaksi. Se on synnyttänyt ”ontologisen tarkastelutavan”, 
jonka vaikutuksia Weil kertailee teksteissään lähes loputtomasti. Hän 
määrittelee sen filosofian luennoissaan näin: ”Ontologinen tarkastelu- 
tapa: ihminen omaksuu Jumalan näkökulman. [Point de vue ontologigue: 
on se place du point de vue de Dieu.]”241 Kartesiolaisesta tutkimus- 
otteesta seurasi, että ontologinen jumalahypoteesi levittäytyi teologisen 
Jumalan käsitteen alueelta filosofian piiriin, ajattelun yleiseksi periaat- 
teeksi.22 

Ongelmana on, että pyrkimys omaksua kaikkivaltiaan Jumalan näkö- 
kulma tieteellisissä kysymyksissä johti ristiriitaan yleispätevyyden vaa- 
timuksen ja inhimillisen sidonnaisuuden välillä. Tiede, joka vaatii, että 
yleispätevän tiedon on oltava lausuttavaa, välitettävää ja objektivoita- 
vaa, on omiaan tukahduttamaan oman ajattelun, joka voisi liittää yhtei- 
sössä opitun yhdeksi kokonaisuudeksi: ihmisen sisäisen maailman järjes- 
tykseksi. Weilin kritiikillä näyttää siis olevan tiedon yleisyyttä ja toi- 
saalta sen yliyksilöllisyyttä arvosteleva aspekti. Weilin mielestä ontoteo- 
loginen metafysiikka ei vaikuta ainoastaan tieteessä vaan myös niissä 
hallinnollisissa ja teknisissä sovellutuksissa, joihin yliyksilöllisyyden 
vaatimus ”siirtyy”: 


Koska kollektiivinen ajatus ei voi olla olemassa ajatuksena, se siirtyy 
asioihin ja esineisiin (merkit, koneet...). Siitä johtuu tämä paradoksi: 
esine ajattelee ja ihminen on alennettu esineeksi. Kollektiivista aja- 
tusta ei ole olemassa. Tieteemme sen sijaan on kollektiivista kuten tek- 
niikkammekin. [Comme la pensöe collective ne peut exister comme pen- 
söe, elle passe dans les choses (signes, machines...). D'ou ce paradoxe: 
c'est la chose gui pense et homme gui est reduit a Vetat de chose. Il n'y a 
point de pensöe collective. En revanche, notre science est collective 
comme notre technigue.]243 


Jo ennen tehdasvuottaan Weil valitti ”kartesiolaisuuden” tuottaneen tek- 
niikan sivuseurauksena mekanistisen tuotantoajattelun. Weilin mukaan 
ongelmaksi on tullut ihmisen alistaminen pitkästyttävään liukuhihna- 
työskentelyyn ja toisaalta se, ettei moderni ihminen tule toimeen ilman 


241 LP, s. 209. 


242 Hellman referoi Weilin ajattelua osuvasti selittämällä, että tieteestä oli tulossa 
Weilin arvosteleman ”byrokraattisen yhteiskunnan teologiaa”: ”Science was becoming the 
theology of the bureaucracy-ridden society which she had denounced; science had taken the 
position which religion had once occupied for Marx.” Hellman 1982, s. 24. Sen sijaan Hell- 
manin käsitys Weilin esittämästä kartesiolaisuuden kritiikistä perimmältään marxilai- 
sena vaikuttaa Weilin marxismin kritiikkien valossa enemmänkin kyseenalaiselta kuin 
täysin koherentilta. 

243 PG, s. 176. 

massatuotannon hedelmiä. Hän valittelee, että ”J...] koneet tarvitsevat 
ihmisiä vähemmän kuin ihmiset koneita. [...] Tätä Descartes ei kyennyt 
ennustamaan Metodin esityksessään. [(...) les machines ont moins besoin 
des hommes gue les hommes des machines. (...) C'est ce gue Descartes 
mn'avait pas prevu dans le Discours de la Möthode.]”244 Weilin käytän- 
nöllisen huolen taustaksi ja ymmärtämiseksi on syytä todeta, ettei Weilin 
oma aika ollut kokenut tekniikan parantavan teollisuuden työolo- 
suhteita juurikaan. Toisaalta Weilin pääasiallinen kritiikki kohdistuu 
dualismiin, joka on Descartes'n mekanistisen ihmiskuvan takana. 

Vaikka Weilin mielessä olivat kartesiolaisen koneajattelun hedelmät, 
hänen pääasiallinen kiinnostuksensa kohdistui etiikkaan. Kartesiolai- 
suudessa oli kyse edellisessä luvussa kuvattuun kehityskulkuun liitty- 
västä ilmiöstä. Nyt tarkastelun kohteena on politiikan sijasta tiede, ja 
kyseessä on eettisen universalismin kritiikki. Siirtymä kartesiolaisesta 
tieto-opista etiikkaan näyttää pitemmältä kuin se todellisuudessa on. 
Historiallisissa ja poliittisissa muistiinmerkinnöissään Weil kertailee, 
miten eettinen universalismi purjehti sivistyneistön tietoisuuteen uuden 
ajan aatevirtausten vanavedessä ja löi itsensä läpi valistuksen aikana, 
jolloin se keräsi taakseen kansanjoukkojen kannatuksen. Ihmisen järjen 
ja hyvyyden nimiin vannova tieteellinen etiikka korvasi silloin kirkon 
moraalifilosofisen opetuksen.245 

Muutos moraalisen julistuksen tulosuunnassa ei kuitenkaan tuonut 
vastausta siihen, millä perusteella uuden ajan minuudestaan tietoisen 
yksilön olisi pitänyt noudattaa normatiivisen etiikan yleispäteviä eettisiä 
periaatteita. Ja vaikka deontologisessa etiikassa Kantin kategorisen 
imperatiivin lähtökohtana on ihminen päämääränä sinänsä ja sen ole- 
muksena on olla kokemuksesta riippumaton puhtaan järjen idea, mak- 
siimin noudattamiseksi eivät käytännössä riittäneet enempää sollen- 


244 LP, s. 154. Kuten Andrea Nye toteaa, Weilin esittämä kartesiolaisuuden kritiikki 
muodostui pitkälti tulkitsevaksi, ja sekä hänelle itselleen että Weilille Descartes näyttää 
olleen par exellence ”[..] a man thinking in a problematic historical situation, a situation 
that we continue to share in the twentieth century [...]”. Nye 1994, s. 76. Kartesiolaisuuden 
aatehistoriallinen tulkitseminen on muodostunut siinä määrin omaksi ongelmakentäk- 
seen, että tällaisen, Weilin tekemiä tulkintoja kuvailevaan sävyyn arvioivan toteamuksen 
ja osittain myös sitä analyyttisemmänkin tutkimuksen arvo on ensisijaisesti siinä, kuinka 
ne valottavat Weilin ajattelua ja hänen käsitystään kartesiolaisuuden luonteesta. Kuten 
tunnettua, Descartes'n filosofian perustalta virinneet ajatussuunnat edustavat ja sallivat 
hyvinkin erilaisia arvioita ja tulkintoja, jotka kytkeytyvät etupäässä siihen kysymykseen, 
johdattiko Descartes'n edustama introspektio ensisijaisesti matkalle kohti tietoista minää 
vai ulkoista maailmaa objektivoivaan perspektivismiin. Weil itse ilmaisi aatehistoriallis- 
ten lähestymistensä kriteerinä olevan yksinkertaisesti tutkia, ”I...] legitimoiko tiede mi- 
nulle vapauden vai kahleet. [(...) si la science m'apportera la liberte, ou des chaines legi- 
times.]” SS, s. 13. 

245 EHP, passim. 

sein-asetelma kuin bonum est faciendum -periaatekaan. Valistuksen ih- 
minen oli Weilin näkemyksen mukaan niin pyörällä päästään, ettei ehdo- 
tonta selvyyttä siitä, kenen hyvään pitäisi pyrkiä ja mistä hyvän voi 
varmasti tietää, enää ollut.246 Asian voi ilmaista niin, että universalis- 
tisesta deontologisesta etiikasta muodostui moraalisille toimijoille liian 
haasteellinen ja vaativa, ja yleispäteviksi aiottujen moraalioppien vaiku- 
tukset kääntyivät ihmisten tajunnassa alkuperäisten tarkoitustensa vas- 
taisesti pelkiksi poliittisluonteisiksi normeiksi. Oli myös mahdollista, 
että deontologiseksi aiottu etiikka, jossa hyvä elämä oli määrä perustaa 
ikuisiksi luonnehdituille ja apriorisille laeille, alkoikin muuttua prag- 
maattiseksi konsekventualismiksi, jossa tekojen hyvyys johdettiin vain 
niiden seurauksista kussakin eritystilanteessa ja keskityttiin punnitse- 
maan pelkkiä hyöty- tai haittanäkökohtia moraalisen hyvän tai pahan 
asemasta. 

Weilistä näyttääkin siltä, että vastoin tarkoitustaan eettinen univer- 
salismi mahdollisti moraalisen mielivallan. Normatiivisiin yleispäteviin 
periaatteisiin voitiin vedota omien arvostelmien suhteen sikäli kuin nii- 
den voitiin katsoa edistävän omia päämääriä. Ja ne, jotka tekivät kaiken 
näihin päämääriin hurskaasti uskoen, jäivät auttamattomasti jalkoihin. 
Tuloksena oli moraalinen kaaos, jossa älyllisesti motivoituneet ja ihan- 
teelliset vallankumoukset epäonnistuivat surkeasti. Weilin esimerkkinä 
on Ranskan suuri vallankumous, joka päättyi teloituksiin ja ikään kuin 
ennakoi bolsevikkivallankumousta Venäjällä.24? Kuitenkin normatiivi- 


246 LP, s. 192-194. Weilin ajatuksen voi helposti tulkita epäluottamuslauseeksi for- 
maaliselle Kantin etiikalle. Epäilemättä Weilin ”kritiikkiin”, jossa hän näkee valistuksen 
ajan eettiset hankkeet eettiselle toimijalle yksipuolisen abstrakteina ja riittämättöminä 
(E, EHP, OL), on aiheellista suhtautua varovasti. Näin on jo siksi, että filosofiansa antro- 
pologisissa ja tietokäsitykseen liittyvissä lähtökohdissa Weil perusti moraalifilosofisia 
näkemyksiään muun muassa Kantin ihmiskuvaan ja etiikkaan. Weil näyttää toisaalta 
olleen tietoinen esittämänsä arvostelun tulkitsevasta luonteesta, mikä käy ilmi paitsi 
kommentaattoreiden arvioinneista, myös monista poleemisiksi tarkoitetuista puheenvuo- 
roista, joilla Weil esiintyi itseään oppineemmille. 

Joka tapauksessa Weilin onnistui kääntää myös Kantia vasten Kantia itseään osoitta- 
malla erästä velvollisuusetiikan ongelmaa. Se on kysymys, miksi eettisen toimijan pitäisi 
seurata moraalista imperatiivia, jos velvollisuuden luonne on hänelle epäselvä, perustelut 
ylittävät ymmärryksen tai ”sinun täytyy, siksi sinä voit” -muotoilu on osoittautunut koh- 
tuuttomaksi. Kantin mukaan eettisesti velvoittavaa voi olla vain se, mikä on mahdollista. 

247 E, s. 246-249; OL, s. 11-20; EHP, s. 138. Poliittisen kautensa jälkeen Weil näki 
vallankumousten ongelmana myös sen, että ne harvoin ovat intellektuaalisia (revolution 
intellectuelle) ja että siksi niiden seuraukset jäävät pinnallisiksi. OL, s. 51. Vähän ennen 
kuolemaansa vuonna 1943 kirjoittamassaan esseessä ”Y a-t-il une doctrine marxiste?” 
Weil toteaa: ”Näkyvä vallankumous ei koskaan tapahdu ilman, että näkymätön vallan- 
kumous on jo toteutunut. [C'est gu'une revolution visible ne se produit jamais gue comme 
sanction d'une revolution invisible dejä consommee.]” OL, s. 241—242. Ajatus ei kerro, nä- 
kikö tai näyttikö Weil lopulta vihreää valoa väkivallattoman vallankumoksen ajatukselle. 

nen ja aatteellisesti sävyttynyt moraalinen julistus on jatkuvasti käyt- 
täytymisemme pohjana myös meidän aikanamme. 

Eettiseen universalismiin liittyvä terrori ilmeni Weilin näkemyksen 
mukaan karkeimniillaan tilanteissa, joissa älymystön vaatimukset antoi- 
vat vallankumouksellisille mahdollisuuden teloittaa vastustajiaan. Weil 
ei salaa hämmästystään, kuinka laajasti intellektuellien ajatuksia on 
voitu käyttää väkivallan perustelemiseen. Hänen mukaansa intellektu- 
ellien ihanteet ovat aina hallinneet vallankumouksia mutta tuskin 
koskaan demokratiaa.?48 Tämä ei ole kumousten, demokratian tai ihmis- 
ten vika, vaan siinä saa ilmaisunsa katkos, joka erottaa aistillista ja 
ideaalista valtioruumiin eri osissa. Väkivallan perimmäinen syy ei ole 
eettinen universalismi, vaan ahdistus, joka syntyy minän kyvyttömyy- 
destä täyttää eettisen universalismin korkeat ihanteet. Yksilö ei kuiten- 
kaan yllä niihin, ellei hän tee rohkeaa valintaa ja elä ehdottoman omaa 
elämää. Se puolestaan johtaisi usein ristiriitaan sovinnaiseen moraali- 
käyttäytymiseen nähden. Sopimuksenvarainen moraali taas on olemuk- 
seltaan massoille suunnattu, mikä peittää minuuden aseman ratkaisi- 
jana ja tekee mahdottomaksi moraalisen antaumuksen. 

Voi sanoa, että Weilin onnistui selittää kartesiolaista dualismia omal- 
la valtakonseptiollaan, ja toisaalta hän pystyi osoittamaan, että ainakin 
osa valistuksen ajan ongelmista johtui kartesiolaisuuden ideologisesta 
painolastista. Kuitenkaan Weilin kritiikki ei tuonut ratkaisua eettisen 
toimijan asemaan: pitäisikö eettisen toimijan heittäytyä subjektivismin 
virtaan vai valita annettua arvo-objektivismia noudattaen toiminnalleen 
ehdottomat ja yleispätevät säännöt? Edellinen tuottaa helposti demo- 
kraattisen relativismin, jälkimmäinen absolutistisen yksinvaltiuden. 
Weilin näkemys minän olemuksesta ja asemasta valaisee, mitä mahdolli- 
suuksia eettisellä toimijalla on käsittää asemansa suhteessa tähän on- 
gelmaan. Siksi on hetkeksi palattava yhteyteen, jossa ihmisen ja yhtei- 
sön suhde ensi kerran oli tutkittavana, marxismin kritiikkiin. Perusarvo- 
tukseltaan ihmisen ja yhteisön suhteita luonnehdittiin siinä selvästi, 


Rauhanomaisiin revisionisteihin Weiliä liittävät Blum ja Seidler (1989, s. 62), joiden 
mukaan Weilin käsitys vallankumouksesta lieventyi aikojen myötä: vallankumous voisi 
toteutua, kunhan yhteiskunta olisi siihen valmis. Toisaalta nämä arvailut eivät kerro, 
minkä sisällön Lenracinementia viimeistelevä avantgardistinen ja samalla ”uusvanha” 
Weil antoi vallankumouksen käsitteelle. Siksi onkin hyvä lisätä, että vielä vuoden 1934 
tutkielmassaan ”Reflexions sur les causes de la libert6 et de Poppression sociale” Weil 
lausui vallankumouksesta sosialisteille näin: ”Sana vallankumous on sana, jonka vuoksi 
tapetaan, jonka vuoksi kuollaan, jonka vuoksi ihmismassoja lähetetään kuolemaan, mutta 
johon ei liity mitään sisältöä. [Le mot de revolution est un mot pour leguel on tue, pour 
leguel on meurt, pour leguel on envoie les masses populaires ä la mort, mais gui n'a aucun 
contenu.]” OL, s. 79. 


248 E, s. 125—126 ja 151-152. 


116 


eikä Weilin mielipide tästä asetelmasta myöhemminkään ratkaisevasti 
muuttunut: ”I...] ajattelu sisältyy vain ihmisen mieleen; yhteisöt eivät 
nimittäin ajattele. [(...) la pensöee ne se forme gue dans un esprit se trou- 
vant seul en face de lui-meme,; les collectivites ne pensent point.|”249 


3.2. Eksistentiaalinen minä 


Weilin marxismin kritiikistä tuleva sisäisen ja ulkoisen maailman sekä 
yksilöllisen ja sosiaalisen elämänpiirin välinen jännitteisyys noudattelee 
Weilin egologian (eli minuutta koskevan filosofian) lähtökohtaa. Sen 
mukaan ihmisen ja ympäristön suhteessa looginen etusija on ihmisen mi- 
nällä. Minä on olemassa aitona entiteettinä, ja sen apriorinen olemassa- 
olo tekee minuuden psykologisen kehittymisen roolinoton kautta mah- 
dolliseksi. Minän identtisyyttä (samuutta eri aikoina) ei voida johtaa 
identifikaatiosta (samastumisesta). Weilin käsitys vastaa pitkälti Kantin 
näkemystä transsendentaalisesta egosta. Minä, joka on olemassa subs- 
tantiaalisesti, tekee ajallisen jatkuvuuden kokemisen mahdolliseksi ja 
todelliseksi sekä liittää satunnaiset ja keskenään eriaikaiset kokemukset 
yhdeksi kokonaisuudeksi. Tässä tutkimuksessa puhutaankin substanti- 
aalista minää tarkoittaen ”minästä”, kun taas ”minuudella” viitataan 
enemmänkin minän ominaisuuksiin, kuten sen ympärille rakentuvaan 
identiteettiin. 

Substantiaalisen luonteensa ohella minä ilmenee inhimillisen toimeli- 
aisuuden ja tahtomisen lähteenä. Weilin käsitys minästä ”puhtaana 
aktiivisuutena” näyttää varsin vahvalta ja ainakin vulgaarimielessä lau- 
suttuna lähentää Weilin ajattelua katsomukseen, jonka mukaan ”ihmi- 
nen on sitä mitä hän tekee”. 


Olemassaolo, ajatteleminen ja tietäminen ovat kaikki vain yhden to- 
dellisuuden näkökulmia: kyvyn toimia. Tiedän mitä teen, ja se mitä 
teen on, ajattelen ja olen olemassa; aina kun teen jotain, tuotan oman 
olemassaoloni. [Exister, penser, connaitre, ne sont gue des aspects d'une 
seule realite: pouvoir. Je connais ce gue je fais, et ce gue je fais, c'est 
penser et c'exister; car du moment gue je fais, je fais gue jexiste. |250 


Weilin ajattelua liiaksi mekanisoimatta voidaan ehkä nähdä, että yllä 
oleva lause, jonka mukaan ihminen ”tuottaa oman olemassaolonsa” teoil- 
laan, on joka tapauksessa varsin kiusallinen nähtynä sen valossa, että 


249 OL, s. 130. 
250 SS, s. 55. 

Weil väittää olemassa olevan minän edeltävän minän muodostumista te- 
kojen kautta. Näiden näkemysten välillä ei kuitenkaan ole ristiriitaa, 
mikäli erotetaan minän asema kokemista loogisesti edeltävänä minänä ja 
se, että minä voi myös kehittyä psykologisesti oppimisen ja roolinoton 
kautta. 

Ongelman muodostaa apriorisen minän olemassaolo, joka näyttää 
Weilillä olevan jossain määrin sidoksissa toimintaan. Minän asemaa 
Weilin ajattelun kokonaisuudessa heikentää entisestään, jos ja kun Peter 
Winch ilmeisesti on oikeassa väittäessään Weilin korvanneen kartesio- 
laisen cogito-argumentin lauseella: ”Toimin (voin toimia), siis olen ole- 
massa.”251 Tätä kautta Weilin ajattelussa korostuu Winchin mukaan mi- 
nän tapa todellistua puhtaana aktiivisuutena, mutta toisaalta minän ole- 
muksesta valottuu minän aktiivisuuden potentiaalisuus. Weilin lausees- 
sa paino lieneekin ”kyvyllä toimia” (pouvoir). Tällainen tulkinta olisi 
yhteensopivampi Weilin substantiaalisen minäkäsityksen kanssa, sillä 
on ajateltavissa, että potentiaalisuuteen sisältyy jossain muodossa myös 
tekemistä edeltävä toiminnan subjekti. Weilin ajattelun kokonaisuutta 
voi tulkita siten, että vaikka ihminen Weilin mukaan ”tuottaa oman ole- 
massaolonsa” tekojensa tuloksena, hän toisaalta katsoo, että substanti- 
aalisella minällä on koettavaan nähden looginen etusija kokemisen mah- 
dollistavana subjektina. 

Kun Weil myöhemmässä filosofiassaan halusi jättää pois tavan tar- 
kastella ihmistä substantiaalisesti, hän ei ilmeisesti samalla sulkenut 
pois sitä, että minä on olemassa substantiaalisena. Minään kohdistu- 
vissa eettisissä refleksioissa on kysymys minän aktiivisuuden poisjättä- 
misestä, jossa eettisen refleksion perusakti, minästä luopuminen, ei koh- 
distu olemassa olevaan minään. Sen sijaan se liittyy minän aktiivisuu- 
teen. 

Weilin minäkonseptiossa erottuu kaksi puolta. Aistimisen ja havaitse- 
misen mahdollistava minä on minuuden ensisijainen, välttämätön ja ei- 


251 Peter Winch tulkitsee, että välttämällä cogito-argumentin Weil vältti virhepäätel- 
män, jossa ajattelun olemassaolosta johdettiin ajattelevan subjektin olemassaolo. Hän 
katsoo Weilin aavistelleen ratkaisullaan russellilaista kartesiolaisuuden kritiikkiä ja sa- 
noo: ”L...] Simone Weil does not explicitly criticize Descartes on that score, but her own 
modification on the Cartesian argument does show her to be sensitive to the kind of 
objection made by Russell and many others. She replaces Je pense, donc je suis? (71 think, 
therefore I an) by Je puis donc je suis”, which might be rendered in English as: ?I (can) act, 
therefore I am”. At the same time she noticeably does not emphasize the existentia! 
conclusion in the way Descartes does. She guite deliberatly does not regard her inference as 
a prolegomenon to asking Descartes's guestion: 'What then am 1? What is important to her 
is the way the formula characterizes thought itself — as activity.” Winch 1989, s. 9. Winchin 
huomautus aktiivisuuden tärkeästä roolista Weilin filosofiassa on tarpeellinen jo siksi, 
että Weilin ajatus minästä luopumisesta (la destruction du je) tuskin tuntuu järkeen- 
käyvältä ilman käsitystä minän todellistumisen tavasta. 

ajallinen osa minuutta. Tämä substantiaalinen minuus pitäisi Weilin 
mielestä käsittää persoonattomaksi, aineettomaksi ja ikuiseksi osaksi ih- 
mistä. Se tulisi käsittää myös pyhäksi (sacr6), millä Weil viittasi siihen, 
että vain tämä osa minuudessa on arvokasta.252 Se on apriorisen 
asemansa vuoksi kuin John Locken tabula rasa (tyhjä taulu), mutta ole- 
mukseltaan se on kuin kirkas peili, joka heijastelee todellisuutta ja johon 
ei voi pysyvästi kirjoittaa mitään. Sen sijaan persoonallisuus muodostuu 
meille sen kautta, että todellisuus piirtää peiliin jälkensä. 

Esseessään ”La personne et le sacre” (”Persoona ja pyhä”)253 Weil 
toteaa: ”Persoonallisuutemme on se osa meistä, joka kuuluu virheeseen 
ja syntiin. [La personne en nous, c'est la part en nous de lVerreur et du 
peche.]”254 Viitatessaan ”syntiin” Weil ei tosin halunnut liittyä kristil- 
listen pappien kuoroon, joka syytti ja syyllisti ihmisiä epäoikeuden- 
mukaisella ja panettelevalla tavalla: uskottelemalla ihmisten olevan ole- 
mukseltaan pahoja. Sen sijaan Weil tahtoi muistuttaa, mitä on se loka, 
jota maailma ehdollistamisen ja minuus pyyteellisyyden kautta sälyttää 
päällemme. Se on oman persoonallisuuden toteuttamista luonnon, yh- 
teiskunnan ja kausaalisuhteiden ehdoilla, ja jälleen kerran Weilin aja- 
tuksesta kuvastuu hänen haluttomuutensa mystifioida valtaa. Hän ei 
nähnyt mitään mystistä sen enempää minän persoonallisessa ja pyy- 
teellisessä kuin minän sielullisessa ja ikuisessa puolessakaan. 

Weil kieltäytyi antamasta pääosaa sen enempää aprioriselle minälle 
kuin minän sosiaalisille tai persoonallisille puolillekaan, eikä hän salli- 
nut ajatustensa johtaa häntä solipsismiin tai egokeskeisyyteen saati yh- 
teisöllisten minäkäsitysten yksinvaltaan. Weilin mielestä kartesiolaisiin 
minäfilosofioihin sisältyi vaara, että minuudesta tulee egoistisen itse- 
tehostuksen kohde, kun taas minän yhteisölliset käsittämistavat olivat 
kyllästetyt ilmiöllä, jota Weil nimitti ”personalismin filosofiaksf”. 


252 EL, s. 11. Weilin näkemys siitä, onko ihmisellä sielu ja onko sielu nähtävissä per 
definitionem ikuiseksi ja kuolemattomaksi osaksi ihmistä, on jäänyt vastausta vaille mo- 
nille Weilin tutkijoille. Paitsi että tätä asiaintilaa voi pitää seurauksena epäkoherentista 
kysymysten asettamisesta, tutkijat ovat yksimielisiä siitä, että epäselvyys vallitsee jo 
Weilin ajattelussa. Katso esimerkiksi Nye (1994, s. 144-145). Aineksia kysymyksiin vas- 
taamiseksi antaa se, että substantiaalisen ja havaitsevan minän ohella Weilin minäkon- 
septiossa välähtelevät käsitteet 'persoonallisuus' ja pyhä”. Käsitystä ihmissielun ikuisuu- 
desta tukee Thomas R. Nevinin luonnehdinta, jossa hän kuvailee Weilin näkemyksiä näin: 
”By la personne? she designates the cramped egotism of individuality. By le sacre? she 
means something impersonal and transcendent of mortality.” Nevin 1991, s. 348. Ilmeisesti 
Weil näki kuoleman persoonallisen olemassaolomme päätepisteenä, ja hänen käsityksen- 
sä immanentin elämän ylittämisestä on ylivoimaisesti lähempänä nietzscheläistä ikuisen 
paluun ajatusta tai buddhalaista käsitystä sielun raukeamisesta nirvanaan kuin kristil- 
lisperäistä huolta oman minän pelastuksesta. 

253 EL, s. 11-44. 

254 EL, s. 17. 

3.3. Personalismin filosofia 


Weil käytti minän käsitettä kahdessa eri merkityksessä, joista toinen 
viittaa minään episteemisenä ja apriorisena minänä ja toinen ihmiseen 
persoonana. Ihmisen varsinainen minuus on kokemuksesta puhdas, 
transsendentti ja määrittelyiden ulkopuolella, kun taas persoona on 
sosiaalinen ja immanentti ja kuvaa käytännöllistä elämää. Kiintoisaa on, 
että Weil ymmärsi persoonan käsitteellä nimenomaan minän opittuja ja 
ehdollistuneita piirteitä, kun yleensä Kantin jälkeisessä filosofiassa per- 
soonallisina on pidetty minän synnynnäisiä, apriorisia tai muutoin ole- 
muksellisina nähtyjä ominaisuuksia. Tärkeää on, että Weilin esittämä 
personalismin kritiikki kohdistui minän niihin puoliin, jotka syntyvät sa- 
mastumisen tai auktoriteettien kautta oppimalla. Hänen persoonakäsi- 
tyksensä epäkantilaisuutta voi tulkita myös niin, että Weilin esittämä 
personalismin kritiikki ei ollut luonteeltaan tieto-opillista. Sen sijaan se 
oli yhteiskunnallisia ilmiöitä havainnoivaa ja kohdistui ihmisten autori- 
taariseen ohjailuun. 

Weil tulkitsi toista maailmansotaa kahden personalistisen virhekäsi- 
tyksen, kollektiivin palvonnan ja persoonan palvonnan, riemuvoitoksi. 
Molemmat hyödynsivät samoja minän arvokkuudenkipeitä voimia ja am- 
mensivat energiansa ihmisten halusta saada tunnustusta omalle minäl- 
leen. Koska sosiaalinen arvostus oli mahdollista vain suhteessa toisiin 
ihmisiin, ihmisten minää alkoivat hallita minän persoonalliset puolet, 
esimerkiksi halu saada ja osoittaa sosiaalista huomiota. Kuten näimme, 
tässä valossa Weil arvosteli myös fasismia.255 

Kuitenkin osana kulttuuriamme personalismi oli Weilille politiikan 
kenttää laajempi ilmiö, kysymys ajattelun ideologisista perusteista. Per- 
soonan käsite on alkuaan kulttuurinen. Sen juuret ovat antiikin teatte- 
rissa, jossa sillä tarkoitettiin ”kasvojen naamiota”. Sen sijaan Weilille 
minän peittäminen ennalta sovittuihin rooleihin oli pahinta, mitä mi- 


255 Weilin ”personalismiin” kohdistama kritiikki osuu yhteen hänen fasisimin kritiik- 
kiensä kanssa myös sen filologisen aspektin kautta, että ranskan kielessä sanan personne 
eräs merkitys on ”?hminen”. Hagfors ja Sundelin 1989, s. 386. Kohdistuessaan ihmiskeskei- 
syyteen ja olojen ja arvojen humanisoimiseen Weilin esittämä personalismin kritiikki to- 
teuttaa nietzscheläisen inhimillisyyskritiikin sisällön mutta kertoo myös laajemmin siitä, 
mistä ihmisen omatoiminen kohottaminen saattoi oirehtia ja mikä siinä oli eettisesti 
viallista. Sikäli kuin ”vapaan ihmisen” esiinnousu muodosti perustan poliittisten olojen 
yltiöpäiselle subjektivoitumiselle, voinee sanoa, että Weilin arvostelu ikään kuin ennakoi 
toisen maailmansodan jälkeisiä yrityksiä nähdä fasismi auktoriteettien ohjailtavaksi jää- 
neen ihmisen vapauskriisinä. Kiintoisaa on, että muiden muassa Erich Fromm mainitsee 
teoksessaan The Anatomy of Human Destructiveness (1973, s. 338) Simone Weilin Ilias- 
analyysin. 

nälle saattoi tapahtua. Weilin filosofiaa ulkoapäin arvioiden voisi sanoa, 
että hänen esittämänsä personalismin kritiikki kohdistui nimenomaan 
persoonan käsitteen yleiseen käyttöön, ei niinkään varsinaisiin persoo- 
nallisuusteorioihin, vaikka nekään eivät aina ole onnistuneet säästä- 
mään persoonallisuuden käsitettä ideologisilta määrittelyiltä. Weilin 
mielestä persoonan käsitteen alttius ideologisille ymmärtämistavoille 
näkyy ennen muuta tämän käsitteen tavallisessa käytössä, siinä, että 
yhtäältä se koetaan vaikeaksi määritellä ja siinä, että toisaalta sitä 
pidetään itsestään selvänä. 

Eräs keino tutkia, mitä Weil tarkoitti personalismilla, on tarkastella, 
miten personalismi hänen mukaansa ilmeni kulttuurissa. Tässä mielessä 
osan Weilin ajatuksista paljastivat jo politiikan ja kartesiolaisen tieteen 
kritiikit. Kuitenkin erityisesti taide on altis vaikutteille, joita saattaa 
kurjistaa minän itsekkyys. Weilin mielestä taide on personalismin mer- 
kittävin toteutumisyhteys, sillä sen kautta persoonallisuuden toteutta- 
minen huipentuu, eikä taide usein sisällä muuta kuin tekijänsä per- 
soonan. Taidetta arvostellessaan Weil ei unohtanut myöskään tiedettä. 
Weilin mielestä taidetta ja tiedettä pidetään pyhinä sillä perusteella, että 
ne ovat persoonallisuuden korkeimpia ilmauksia. Hänen mukaansa 
taiteiden ja tieteiden kunnioittamisessa näkyy kulttuurimme palvova 
suhtautuminen persoonaan. Sarkastisesti hän huomauttaa, että meidän 
aikanamme ”I...] kirjailijat ja tiedemiehet ovat vallanneet pappien pai- 
kan [...]. [(...) les ecrivains et les savants ont si etrangement usurpö la 
place des prötres (...)] ”256 Weilin ajatus pitää paikkansa sikäli, että tai- 
teilijat ja tiedemiehet usein loistavat henkilökohtaisella etevämmyy- 
dellään ja ovat voineet periä pappien arvostuksen. Sen sijaan sisällölli- 
siltä osin Weilin esittämä analogia on lähes käsittämätön, vähintään 
outo: taiteilijat ja esteetikot on usein mielletty vakavan uskonnollisuu- 
den vastapelureiksi ja häiriköiksi, ja tieteenharjoittajat epäilemättä 
suuttuisivat pahoin, jos heidän yleisiä teorioitaan pidettäisiin pelkkinä 
”persoonallisuuden ilmauksina”. Tässä hieman oudoksuttavassa koh- 
dassa Weilin ajatus eteneekin ehkä suunnilleen niin, että kulttuurimme 
kunnioittaa persoonaa, persoonan palvominen lähestyy uskontoa, taide ja 
tiede ovat persoonan toteuttamisyhteys, ja niinpä ne ovat kyllästetyt 
uskonnollisella pyhyyden hurmiolla. 

Weilin näkemys sisältää jälleen vahvaa tulkintaa, jolle voi kasvaa 
arvoa lähinnä kohtuuttomuudesta, kekseliäisyydestä ja omaperäisyy- 
destä. Joka tapauksessa Weilin ajatus on sopusoinnussa sen kanssa, 
mitä hän sanoi tieteen ja uskonnon luonteesta ”La Science et la noussa”: 
tiede on muuttunut sosiaaliselta rooliltaan uskonnoksi. Toisaalta tiede on 


256 EL, s. 16. 

puolestaan tehnyt uskonnosta immanenttia, ja sikäli kuin kristillinen 
uskonnollisuus on muuttunut yksinomaan persoonan palvonnaksi, myös 
kristillinen jumalakäsitys on alkanut näyttää antropomortfiselta. 

Weilin ajatusten tulkitsemiseen liittyy kysymys, ovatko uskonnon tie- 
teellistyminen ja tieteen uskonnollistuminen todellisia ilmiöitä vai pitäi- 
sikö ajatella, että Weil näki todellisuudessa omia illuusioitaan, jolloin 
myös hänen tekemänsä tulkinnat kertoisivat ensisijaisesti hänen omista 
mielipiteistään ja käsityksistään. Mikäli näin olisi, Weilin esittämä tie- 
teen ja uskonnon kritiikki osoittautuisi ankarimmaksi hänen omaa tiede- 
käsitystään ja uskontokäsitystään kohtaan. Weilin ajatukset tulevatkin 
luultavasti oikeutetuiksi ja ymmärrettäviksi, jos niitä tarkastellaan itse- 
näisenä filosofiana, jota verrataan enemmän hänen oman aikansa mui- 
hin filosofioihin kuin historian tosiasioihin. Weilin ajatus persoonan pal- 
vonnasta jättää, kuten Weilin ajatukset useasti muulloinkin, ulkopuo- 
lelleen sen, että taide ja tiede ovat sakraalisen leimansa lisäksi myös 
olennaisesti muuta. Mutta kiinnostavaa Weilin näkemyksessä on se, mil- 
laisena juuri hän ne näkee. 

Toisaalta hänen personalismin kritiikkinsä on voimakasta epäsubjek- 
tiivisen totuudellisuuden puolustusta. Taide ja tiede eivät ole arvokkaita 
persoonallisuuden ilmauksina, sillä ”[tlotuus ja kauneus ovat persoo- 
nattomia. [La verite et la beautö sont impersonnelles.]”257 Esseessään La 
personne et le sacre Weil lausuu: 


Kun tiede, taide, kirjallisuus ja filosofia ovat pelkästään persoonan to- 
teuttamista, ne ovat tasolla, jolla häikäisevät ja loistavat saavutukset 
ovat mahdollisia, ja ne voivat tehdä ihmisen nimen vuosituhansien ajan 
eläväksi. Mutta kaukana tämän tason yläpuolella on kuilun erot- 
tamana taso, jolla korkeimmat asiat saavutetaan. Nämä asiat ovat 
olennaisesti anonyymejä. [La science, Vart, la litterature, la philosophie 
gui sont seulement des formes d'6panouissement de la personne, 
constituent un domaine ou s'accomplissent des reussites öclatantes, glo- 
rieuses, gui font vivre des noms pendant des milliers d'annees. Mais au- 
dessus de ce domaine, loin au-dessus, söparö de lui par un abime, en est 
un autre ou sont situees les choses de tout premier ordre. Celles-lä sont 
essentiellement anonymes.]258 


Asiayhteyden perusteella on selvää, että Weil viittaa ”korkeimmilla asi- 
oilla”? nimenomaan aitoihin pyhyyden elämyksiin. Katkelman mukaan 
esteettiset kokemukset eivät yllä eettisen eivätkä uskonnollisen ole- 
massaolon tasolle, pidettiinpä Weiliä miten kierkegaardilaisena tahansa. 


257 EL, s. 17. 
258 EL, s. 16—17. 

Esimerkiksi brittiläinen Steward R. Sutherland rinnastaa Weilin ja 
Kierkegaardin filosofian tulkitsemalla Weilin käsitystä autenttisista 
valinnoista ja Kierkegaardin näkemystä eksistenssin tasoista ”uskon- 
nolliseksi ambiguiteetiksi” ja vertaamalla molempien ajatteluun liittyvää 
epävarmuuden problematiikkaa David Humen tietoteoreettiseen skepti- 
sismiin.259 Weilin yhteydet Sgren Kierkegaardiin liittyvät enemmänkin 
uskonnollisen epäilyn merkitykseen valintojen autenttisuudelle kuin 
eksistenssin pyhyyteen, puhtauteen ja asteisiin sinänsä, ja molempien 
filosofien ajattelussa minän olemus ja asema ovat seurausta subjektin 
tekemistä valinnoista. Kuitenkin näiden valintojen aukaisemat tiet er- 
kaantuvat ohjelmallisesti, mikä erottaa ajattelijoiden filosofiat toisistaan 
tyhjentävästi. Kyseessä ovat eksistentialistisen kilvoittelijan intohimoi- 
nen pyrkimys kohti sielun täydellistymistä ja olevaisen kontemploimi- 
selle jättäytyneen mystikon tie kohti minän raukenemista.260 

Myös Weil erotti esteettisen, eettisen ja uskonnollisen eksistenssin 
tasot, mutta hän ei nähnyt niiden välillä yhteyksiä eikä edes hengellisiä 
portaita, joiden avulla olisi voinut edetä tasolta toiselle. Sen sijaan hen- 
gellisyyden maailma oli hänelle läsnä kaikkialla, ja ihmisen todellistu- 
minen esteettisenä, eettisenä tai uskonnollisena vaati Kierkegaardille 
ominaiseen kilvoitteluun verrattuna kokonaan toisenlaista asennetta. Se 
liittyi luopumiseen minästä ja persoonallisuudesta ja muistutti enem- 
mänkin keskiajan mystikkojen jättäytymistä kuin nykyajan eksistentia- 
listien kamppailua tai huolta minän pelastuksesta. Jo siksi olisi peri- 
aatteellisesti väärin nähdä Weilin ajattelu filosofiana, joka korostaa 
oman minän täydellisyyttä. 

Weilin mukaan minän persoonalliset roolit ja elämänhistoriat ovat 
ambivalentteja, ja pelkkää sattumaa on, onko meille säilynyt tiedemies- 
ten, taiteilijoiden tai suurten tekijöiden nimiä: ”I...] silloinkin, kun heidät 
muistetaan, heistä on tullut anonyymejä. Heidän persoonallisuutensa on 
hävinnyt. [(...) meme sil est conserve, ils sont entrös dans anonymat. Leur 
personne a disparu.]”. Hän jatkaa tähän: ”Täydellisyys on persoonatonta. 
[La perfection est impersonnelle.]”261 

Ajatus on kiehtova sekä historiaa koskevana toteamuksena että nyky- 
aikaisuutensa vuoksi. Tuntuu kuin Weil iskisi jokaisella sanallaan asian 
ytimeen niin kuin hän löisi naulan seinään. Kas näin hauras ja altis 
vaihteluille elämämme todellakin on! Asiasta tulee entistäkin kiintoi- 
sampi ja vertailuihin houkuttelevampi, jos tämän lainauksen perään 
kirjoitetaan eräs ”L'amour de Dieu et le malheurin” toteamus ihmisen ja 


259 Sutherland 1984, s. 107. 
260 Katso esimerkiksi Stengvist (1984, s. 114). 
261 EL, s. 17. 

hänen persoonallisuutensa pysyvyydestä. Jäljittelemättömällä tyylillään 
Weil sanoo: ”I...] olento, jonka me uskomme olevan minä, on lyhytaikai- 
nen ja automaattinen ulkoisten olosuhteiden tuote, niin kuin meren 
aallon muoto. [(...) ce gue nous croyons ötre notre moi est un produit aussi 
fugitif et aussi automatigue des circonstances exterieures gue la forme 
d'une vague de la mer.]”262 Pelkkänä anekdoottisena huomautuksena voi 
vain ihmetellä, miten sopusointuisesti Weilin ajatus osuukaan yhteen 
Michel Foucault'n neljännesvuosisata myöhemmin esittämän Les mots et 
les choses'n loppumainingin kanssa: ”J...] ihminen katoaa kuin meren 
rantaan piirretty kuva. [(...) homme s'effacerait, comme & la limite de la 
mer un visage de sable.]”265 Sen sijaan Weilin esittämä ajatus on Fou- 
cault'n edustamaan jälkistrukturalismiin verrattuna täysin erilainen. 
Weilin mielestä taiteen ja tieteen persoonattomuus ovat nimenomaan 
sitä, että ne representoivat todellisuutta sekä singulaarisesta minästä 
että minän sosiaalisista struktuureista riippumattomina. 

Myös totuus on Weilille olennaisesti persoonatonta: yhteenlaskun 
tulos ei riipu laskijasta, hänen persoonansa voi olla vain virheiden 
lähde.264 Eri asia on, voidaanko filosofiassa todella tavoittaa matema- 
tiikalle ominaisia totuuksia, mutta Weilin ajatus valottaa totuuden ja 
minän suhteesta sen, että harjoittaessaan korkea-asteista kontemplaati- 
ota, kuten keskittyessään ratkaisemaan matemaattista tehtävää, sielu 
askartelee transsendentin totuuden kanssa. Weilin ajatuksen taustana 
on käsitys, että matematiikan luvut ja laskutoimitukset ovat transsen- 
dentteja ja että eräitä lukusuhteita ei voida havaita aistimaailmassa. 
Weilin ajatusta voitaneen ymmärtää, kun huomataan sen liittyvän 
hänen platonismiinsa. Muiden muassa Eric O. Springsted toteaa Weilin 
käsittävän sekä matematiikan luvut että kauneuden yhtä lailla ideaali- 
siksi.265 Siltä kannalta, miten Weil havainnollisti matematiikalla per- 
soonakäsitystään, olennaisinta lienee kuitenkin se, että matematiikka on 
tavattoman epäpersoonallista epäsubjektiivisuutensa vuoksi.266 

Weilin mukaan lahjakkuus ja nerous noudattelevat persoonallisen ja 
persoonattoman eroa. Lahjakkuus viittaa persoonallisuuteen, kun taas 
nerous liittyy persoonattomaan. Älykkyys, joka on tekemisissä nokke- 
luuden kanssa, on kiinnostunut vain eleganssista ja mielipiteiden mani- 
puloimisesta ja liittyy lahjakkuuteen. Weilin mukaan suuri osa tieteestä 


262 PSO, s. 115. 
263 Foucault 1966, s. 398. 


264 EL, s. 17. Ref: ”Si un enfant fait une addition, et sil se trompe, lerreur porte le cachet 
de sa personne. Sil procede d'une maniere parfaitement correcte, sa personne est absente de 
toute l'operation.” 


265 Springsted 1983, s. 144 ja 164-169. 
266 Nye 1994, s. 82. 

ja taiteesta on vain koristeellisuutta, imitaatiota ja näppäryyttä, joiden 
tehtävä on hankkia tekijöilleen mainetta, kunniaa ja karismaa. Kuiten- 
kin historia osoittaa, miten katoavia tekijän subjektiiviseen maineeseen 
liittyvät arvostukset ovat.267 Vastaväitteenä Weilille voisi esittää sen, 
että harvoin tiede on pelkkää koristeellisuutta, ja sen, että taide puoles- 
taan usein edellyttää ainakin jossain määrin persoonallista itseilmaisua. 
Nämä ristiriidat voisi ehkä sovittaa olettamalla, että Weilin mielestä ne 
ilmentävät lahjakkuutta mutta eivät neroutta. Hieman oireellisesti Weil 
toteaa personalismin filosofian saaneen alkunsa ”nimen ja arvostuksen 
kipeistä kirjailijoista [(...) dans des milieux d'6crivains gui, par pro- 
fession, possedent ou esperent acguerir un nom et une röputation.]”268 Ja 
tämän toteamuksen välittömät kohteet eivät suinkaan ole Weilin oman 
ajan kirjailijakollegoissa vaan kaukana roomalaisajan reettoreissa ja 
Kreikan sofisteissa!269 

Lahjakkuuden ja nerouden ero on kuin Sokrateen ja sofisti Hippiaan 
ero Platonin samannimisessä dialogissa, mutta myös länsimaisen ratio- 
nalismin perustaja Aristoteles saa osan Weilin sapiskasta. Weilille Pla- 
ton edustaa lahjakasta neroutta ja Aristoteles pelkkää lahjakkuutta il- 
man neroutta. Harvinaisen hauskassa ”La personne et le sacr6n” kohdas- 
sa Weil sanoo näin: 


Kylähullu — sanan kirjaimellisessa merkityksessä — mikäli hän todella 
rakastaa totuutta, on ajattelussaan äärettömästi Aristoteleen yläpuo- 
lella, vaikka hän ei koskaan päästäisi suustaan muuta kuin houreisia 
murahteluja. Hän on äärettömästi lähempänä Platonia kuin Aristote- 
les koskaan oli. Hän on nero, kun taas sana ”lahjakas” pätee vain Aris- 
toteleeseen. Jos hyvä haltia tarjoutuisi muuttamaan hänen kohtalonsa 
Aristoteleen kaltaiseksi, hän olisi tarpeeksi viisas kieltäytyäkseen hä- 
täilemättä. [Un idiot de village, au sens littöral du mot, gui aime reelle- 
ment la verite, guand möme il n'emettrait jamais gue des balbutiements, 
est par la pensee infiniment superieur ä Aristote. Il est infiniment plus 
proche de Platon gw'Aristote ne Va jamais ete. Il a du genie, au lieu gw'a 
Aristote le mot de talent convient seul. Si une fee venait lui proposer de 
changer son sort contre une destinee analogue & celle d'Aristote, la sa- 
gesse pour lui serait de refuser sans hesitation.]270 


Tällainen Aristoteleen rienaaminen tahtonee ilmaista vain sen, että 
lahjakkuus ilman neroutta ei ole Weilille juuri minkään arvoinen. Toi- 


267 EL, s. 17. 

268 EL, s. 21. Toisaalta Weiliä itseään tuskin voi pitää erityisen arvostuksenkipeänä, 
ellei sellaisena pidetä joskus korostettua itsen aliarvioimista. 

269 EL, s. 24-25 ja 31. 

270 EL, s. 31. 

saalta Weilin toteamus vaikuttaa hieman kompleksiselta sikäli, että 
Aristoteleen tekstejä on yleensä pidetty huomattavasti vähemmän per- 
soonallisina kuin Platonin. Platonin nerous onkin ehkä hänen kyvyssään 
ylittää havaintojen maailma, jonka luetteloiva tutkiminen saattoi syn- 
nyttää Weilissä banaaliuden vaikutelman. 

Weilille nerous on kykyä tunnustaa oman persoonan katoavuus ja 
uskallusta murtautua itsestä ulos persoonattomaan todellisuuteen. Wei- 
lin käsitys neroudesta on tyylillisesti lähellä kulkuriromantiikkaa. Sille 
ovat ominaisia ajatus Eroksesta, joka vaeltaa ilman kenkiä taivasalla, 
sekä mielikuva luovasta nerosta, joka uhraa kaiken vaivojaan säästä- 
mättä ja niitä laskematta. Siksi ei liene mikään ihme, että moni oman 
elämänsä taiteen vuoksi uhrannut, kuten Mozart, löysi paikkansa Weilin 
nerojen joukosta.271 He olivat oivaltaneet oman itsensä täydellisen katoa- 
vuuden ja kauneuden universaalin pysyvyyden, joka ei ole yhteydessä 
persoonalliseen minään. Heidän kauttaan paljastuu myös kauneuden 
oivaltamisen traagisuus: samalla kun taiteilija pääsee selville todelli- 
suuden kauneudesta ja luo teoksen, jota pidetään kauniina, se osoit- 
tautuu hänestä itsestään riippumattomaksi. Silloinkin, kun omistau- 
dumme ja uhraudumme kauneudelle, se perii meistä voiton olemalla tuo- 
matta mitään parannusta persoonamme katoavuuteen.272 

Taiteellinen nerous edellyttää persoonalta ja sen pyyteiltä täydellistä 
jättäytymistä. Taiteelle antautuneen Mozartin ja menestystä määrätie- 
toisesti tavoitelleen Antonio Salierin väitetyt riitaisuudet muistaen voisi 
Weilin käsityksen neroudesta ilmaista myös niin, että sille, joka ei ta- 
voittele kauneudella voittoa, sävellystyökin on helppoa. Vaikka Weil 
suostui käsittelemään esteettisten pohdintojensa yhteydessä taiteilijoi- 
den asemaa ja ylenmääräisestä vaativuudestaan huolimatta jopa ar- 
vostamaan osaa heistä, platonistiselle Weilille tärkeämpää oli lopultakin 
todellisuuden itsensä kauneus kuin todellisuutta jäljittelevien taide- 
objektien kauneus. 


3.4. Personalismi ja etiikka 
Weilin pohtimissa ongelmissa estetiikka ja etiikka liittyivät läheisesti 


toisiinsa. Hänen tekemissään päätelmissä ne sen sijaan erkanivat monin 
kohdin. Näin oli myös puhuttaessa minästä ja persoonallisuudesta. 


271 E, s. 296. John M. Dunaway luettelee muutamia Weilin ”taiteellisia neroja” (”Weil's 
Pantheon of True Genious”): Mozart, Monteverdi, Tolstoi, Kiinan zenrunoilijat, Giotto, 
Velasguez, Bach ja niin edelleen. Dunaway 1984, s. 88-89. Weil itse on listannut suosik- 
kejaan lähellä Lenracinementin loppua (s. 296-297). 

212 EL, s. 31. 

Weilille eettinen reflektio on minän aluetta, ja se tapahtuu minässä tai 
suhteessa minään. Minä on aluksi sekä etiikan subjekti että sen kohde, 
kunnes luopumalla minästä voimme ylittää subjekti-objekti-asetelman ja 
todellistua rakkauden tekoja välittävänä ideaalisen Hyvän ja maail-man 
rajapintana. Näin tehdessään ihminen astuu eräänlaisen uskon- 
nottoman uskonnollisuuden alueelle, ja esteettisen ja eettisen erosta 
voidaan luopua. Kuten Catharina Stengvist toteaa Weiliä mystikkona 
tarkastelevassa tutkimuksessaan, Weil erotti henkilökohtaisen uskon 
sosiaalisesta uskonnollisuudesta ja historiallisista uskonnoista,273 ja 
Weilin esittämää uskontokritiikkiä tuntevan on helppo arvata, mihin 
tärkeysjärjestykseen Weil asetti nämä omassa ajattelussaan. 

Sen sijaan persoona on pelkän esteettisen mielihyvän aluetta ja altis 
nautinnon tavoittelulle. Tässä yhteydessä Weil teki tarkan eron myös 
etiikan ja moraalin välille. Etiikka viittasi paitsi moraalia koskevaan 
filosofiaan, sananmukaisesti ”siveelliseen tietoisuuteen” (kreik. ethos) ja 
haluun tehdä hyvää. Moraali puolestaan liittyi pelkkiin sovittuihin 
tapoihin (lat. mores), jotka saattoivat olla epäeettisiä.274 Kuten tämän 
tutkimuksen neljännessä ja viidennessä luvussa tarkemmin perustel- 
laan, Simone Weilin etiikka perustui enemmän hänen kehittelemänsä 
ihmiskäsityksen seurauksiin kuin etiikan ongelmien teoreettiseen analy- 
sointiin, eikä etiikan ja moraalin ero hänen tarkoittamassaan merki- 
tyksessä vastaa myöskään deskriptiivisen ja preskriptiivisen etiikan 
eroa. Näin on jo siksi, että preskriptiivinen normatiivinen velvollisuus- 
etiikka voi olla (ja usein on) luonteeltaan teoreettista, kun taas moraali 
liittyy lähinnä käytännön toimintaan; toisaalta Weil katsoi metafysiikka- 
kritiikkiensä teorian ja käytännön suhdetta käsittelevissä pohdinnois- 
saan ”puhtaan” deskriptiivisen etiikan sisältävän myös normatiivisia 
aineksia. 

Weilin esittämä personalismin vastaisuus saattaa tuntua oudolta 
etiikan lähtökohdalta, sillä suuri osa valistuksen jälkeisestä filosofiasta 
on korostanut persoonan ainutlaatuisuutta arvona ja ihmisyyden tun- 
nusmerkkinä. Weilin ajatusta kirkastaakin se, että hänen mukaansa ih- 
misyys on aina enemmän kuin hänen persoonansa, joka on yhtä kuin 
minän epäsubstantiaaliset ja opitut piirteet. Weilin käsitys on, että jos 
yhteisö tunnustaa vain ihmisen persoonan, sen ei tarvitse kunnioittaa 
jäseniään, sillä persoonallisuus on sosiaalisen kollektiivin tuote ja alistei- 
nen sille. Kollektiivi hallitsee persoonaa suvereenisti, ja persoonallisuus 
on sidottu makuihin ja muoteihin. Mitä enemmän persoonallisuuttamme 
ylistetään, sitä enemmän identifioidumme siihen ja unohdamme sekä 


273 Stengvist 1984, s. 110. 
274 EL, s. 42-44. 

itsemme että toisten ihmisten olevan perimmältään muuta. Samastu- 
minen kollektiiviseen persoonaan tekee minuudesta haavoittuvan, sillä 
persoonan loukkaantuminen tai tuho luovat meille tunteen, ettei minuu- 
temme ole olemassa. Weil kirjoittaa, että ”[plersoona on ihmisessä aina 
hädässä, sillä on kylmä, ja se etsii lämmintä suojaa. [Dans l'homme, la 
personne est une chose en dötresse, gui a froid, gui court chercer un refuge 
et une chaleur.]”275 Ihminen siis näyttää jatkuvasti olevan vailla sosi- 
aalista, hyväksyvää kollektiivia. 

Entä jos Weilin ajatus pitäisi paikkansa? Mitä pahaa ihmisen kai- 
pauksessa sosiaalisuuteen olisi? Weilin kuvailema asiaintila voisi myös 
johtaa kohti mitä humaaneinta yhteiseloa ja yhteiskuntaa. Hänen kri- 
tiikkinsä terävin kärki onkin ehkä huomautuksessa, millaiselle perus- 
talle joudumme eettisinä olentoina, mikäli sallimme itsemme ja toisten 
ehdollistua yksinomaan kulttuurisille ja sosiaalisille vaikutteille. Pyrki- 
myksenään välttää sekä kollektivismin Kharyhbdista että individualismin 
Skyllaa Weil varoitteli persoonallisuudesta luopumiseen liittyvistä mys- 
tifionneista ja niiden tuottamista vaaroista sekä yksilöiden että yhtei- 
söjen kohdalla: 


Mystikon koko voimavara on aina ollut tulla sellaiseksi, ettei hänen 
sielussaan ole mitään, joka sanoisi ”minä”. Mutta se osa sielusta, joka 
sanoo ”me”, on vielä äärettömän paljon vaarallisempi. [Tout l'effort des 
mystigues a toujours visö & obtenir gwil n'y ait plus dans leur äme au- 
cune partie gui dise ”je”. Mais la partie de Väme gui dit ”nous” est encore 
infiniment plus dangereuse.]276 


Merkille pantavaa Weilin toteamuksessa on taaskin hänen kriittinen 
suhtautumisensa mystifiointeihin sekä hänen ainakin asenteellisesti 
tasapuolinen epäluottamuksensa yhtä hyvin kollektivismin kuin indi- 
vidualisminkin pakettiratkaisuihin. Tämä merkitsee, ettei Weilin filo- 
sofiassa ollut liioin kyse ”individuaation” tuottamisesta ”sosialisaation” 
vastakohtana. Ihmisen singulaarinen oleminen on ontologisesti eri asia 
kuin reflektion kautta nähty rooleihin tai tilanteisiin samastuminen tai 
niistä erkaantuminen (”personalism?”). 

Weilin luoman etiikan lähtökohta on personalismin vastaisuudessa si- 
käli, että Weilin etiikan avartamana toinen ihminen voi tulla kohdatuksi 
muiden kuin persoonallisten piirteidensä kautta. Weilin mukaan totuu- 
det elämästä ja toisista ihmisistä ovat epäpersoonallisia ja transsendent- 
teja. Se, mikä koskee minää, tarkoittaa toisesta ihmisestä puhuttaessa 
myös sinää, yleisessä, ei-persoonallisessa mielessä. Siksi eettisen yhteis- 


215 EL, s. 21. 
216 EL, s. 17. 

elämän perusta on toiseuden transsendenttius. Toinen ihminen on koko- 
naisuudessaan määrittelemätön, ja Weil päätyy ajatukseen, että pyhää 
(sacre) ihmisessä on ihminen kokonaisuutena.27? Mihinkään tässä koko- 
naisuudessa ei pitäisi kajota. Niin pian kuin määrittelemme toisen ihmi- 
sen, teemme hänestä rajallisen ja palautamme hänet johonkin yhteis- 
kunnalliseen, ennalta sovittuun tai ideologiseen käsittämistapaan. Tyy- 
liltään ja otteeltaan hyvin sartrelaisessa tekstikatkelmassa Weil kirjailee 
havaintojaan näin: 


Jokaisessa ihmisessä on jotain pyhää, mutta se ei ole hänen persoo- 
nansa. Se ei ole myöskään inhimillinen persoonallisuus. Se on tämä 
ihminen, ei enempää eikä vähempää. Näen ohikulkijan kadulla. Hänel- 
lä on pitkät käsivarret, siniset silmät ja ajatukset, joita en tunne — eh- 
kä ne ovat arkipäiväisiä. Se ei ole hänen henkilönsä eikä inhimillinen 
persoonallisuutensa, joka on pyhää minulle. Se on hän. Hänen koko- 
naisuutensa. [...] On mahdotonta määritellä, mitä inhimillisen persoo- 
nallisuuden kunnioittamisella tarkoitetaan. Ei ole niinkään, ettei sitä 
voitaisi määritellä sanoin. Tuo voitaisiin sanoa monista selvistä asi- 
oista. Mutta sitä ei voida myöskään käsittää; sitä ei voida määritellä 
tai eristää ajatuksen hiljaisella operaatiolla. [1! y a dans chague homme 
guelgue chose de sacre. Mais ce n'est pas sa personne. Ce n'est pas non 
plus la personne humaine. C'est lui, cet homme, tout simplement. Voilä 
un passant dans la rue gui a de longs bras, des yeux bleus, un esprit ou 
passent des pensees gue jignore, mais gui peut-etre sont mediocres. Ce 
n'est ni sa personne ni la personne humaine en lui gui m'*st sacröe. C'est 
lui. Lui tout entier. (...) Il est Impossible de definir le respect de la per- 
sonne humaine. Ce n'est pas seulement impossible a definir en paroles. 
Beaucoup de notions lumineuses sont dans ce cas. Mais cette notion-lä 
ne peut pas non plus ötre concue; elle ne peut pas ötre definie, delimitee 
par une operation muette de la pensee.]278 


Ohikulkijoita tarkkailevan Weilin katse on sivusta seuraava, ei kuiten- 
kaan objektivoiva; se kohtelee tutkittaviaan kunnioituksella. Ajatus 
ihmisen pyhyydestä johti kysymykseen inhimillisten kohtaamisten luon- 
teesta ja etiikasta. Weilin mielestä yleiset moraalisäännöstöt (regle de la 
morale publigue) perustuivat nekin tiettyihin ihmiskuviin ja johtivat 
takaisin personalismiin ja valtaan.2?9? Voidaan kysyä, halusiko Weil olla 
pelkästään kohtelias jättäessään kohteensa tarkemmin määrittelemättä, 
mutta jos ajatus kohdistuisi Kantin kategoriseen imperatiiviin (”kohtele 
ihmisyyttä itsessäsi ja toisissa ihmisissä persoonana”), Weilin esittämä 


277 EL, s. 11. 
278 EL, s. 11-12. 
279 EL, s. 12. 

kritiikki osuisi huonosti, sillä Kant viittasi persoonan käsitteellä yksi- 
löiden apriorisiin ominaisuuksiin toisin kuin Weil omissa ”personalis- 
min” arvosteluissaan. Kantin käsitys persoonasta on ollut omiaan vah- 
vistamaan individualistista ihmiskuvaa, jonka Weil näki toisella tavoin 
arveluttavana. Persoonasta kannatti siis pyrkiä eroon, ja Weil käsitteli 
ajatuksiaan tarkemmin hengellisen kautensa kirjoituksissa. Entä sisäl- 
tyykö Weilin minäkäsitykseen personalismin kritiikin lisäksi muita, ra- 
kentaviksi luonnehdittavia aineksia? 


3.5. Une sorte de danse 


Weilin filosofinen minäkäsitys on minän ensisijaisuuden vuoksi lähellä 
saksalaista idealismia ja vaikutushistoriallisesti melkoisen varmasti yh- 
teydessä Kantin näkemykseen transsendentaalisesta egosta.280 Toden- 
näköisesti sattumalta se on lähellä myös Edmund Husserlin absoluut- 
tista fenomenologiaa, joka keskittyy tutkimaan kokemuksesta puhdiste- 
tun kokemisen subjektin muotoja. Weil ei minän rakentumista koske- 
vissa kirjoituksissaan kuitenkaan viittaa Hegeliin, Kantiin tai Hus- 
serliin; pikemminkin hänen esikuvanaan on ollut Henri Bergsonin intui- 
tionismi. ”Filosofian luennoissaan” Weil lausuu näin: 


Voimme palauttaa mieleen Bergsonin analyysin ja hänen erottelunsa 
ajan ja virtaamisen välillä. Aika on jotain tasalaatuista ja määrittele- 
mätöntä; virtaaminen yksin on aistimisen laadun karakteeri. Jos meil- 
lä on vaikutelma virtaamisesta aistimisessa, tämä tarkoittaa vain, että 
aistivaikutelmat eivät ole toisistaan eristyneitä: aistivaikutelmien vä- 
lillä on jatkuvuus, yhteensulautuminen. [[! faut rappeler Vanalyse de 
Bergson et sa distinction entre la temps et la duree. Le temps est guelgue 
chose d”homogene et d'indefini; la duree est un simple caractere de la 
gualite d'une sensation. Si nous avons Vimpression de duree pour la 
sensation, cela signifie simplement gue les sensations ne se produisent 
pas d'une maniere isolee: il y a continuite, fusion entre les sensa- 
tions.]281 


Tämän jatkuvuuden, aistimisen ja yhteensulautumisen mahdollistaa 
Bergsonin mukaan minä, joka ilmenee perustavana minänä (le moi 
fondamental) ja jonka koemme kestona (dur6e) sen virratessa ”elämän 
hyökynä” (elan vital) ajan läpi.282 Vaikka näkökulma on sekä Bergsonilla 


280 Dunaway 1984, s. 27; Little 1988, s. 68-69; Nevin 1991, s. 76. 
281 LP,s.26. 
282 LP,s.2". 

että Weilillä selvästi inhimillisen minän puolella strukturalistisiin aja- 
tussuuntiin verrattuna, kumpikaan ei vähimmässäkään määrin jumaloi 
ihmistä tai yksilöä saati halveksi maailmaa, kokonaisuuksia tai sosiaali- 
suutta sinänsä. Minällä on substantiaalisena kokijana looginen etusija 
yhteisöön nähden yhtä varmasti kuin yhteisöllisyydellä on kokemisemme 
perussituaationa minän kehittymiseen nähden. 

Irrallisena hieman kuivakkaan minäkonseption terästykseksi Berg- 
sonilta on välittynyt Weilille paitsi annos maailmaa syleilevää värähte- 
lyä, myös jonkin verran melodramaattisuutta. Ihmistä ja ympäristöä yh- 
distää havainnon suhde, ja tätä maailman ja minän vuorovaikutusta 
Weil kuvailee ”eräänlaiseksi tanssiksi” (une sorte de danse): 


Havaintomme ulkoisesta maailmasta koostuu meidän ja meihin näh- 
den ulkoisen suhteesta, joka perustuu reaktioihin ja reflekseihin. Pe- 
rushavaitsemisemme luonnosta on eräänlaista tanssia; havaitsemisem- 
me perustuu tähän tanssiin. [C'est le rapport essentiel entre nous et 
Vexterieur, rapport gui consiste en une reaction, un reflexe, gui constitue 
pour nous la perception du monde exterieur. La simple perception de la 
nature est une sorte de danse; c'est cette danse gui nous fait per- 
cevoir.]283 


Sitaatista kuvastuu paitsi Weilin ajatus, myös sen hämäryys. Weilin asia 
ja sen ilmaus eivät olekaan täysin erilaisia, sillä Weilin mukaan maa- 
ilmassa olemisemme on tuomittu olemaan juuri tällaista määrittelemä- 
töntä kokemista, jota emme yllä fyysisestä ja kokemuksellisesta sidon- 
naisuudestamme tarkastelemaan objektiivisesti ulkoa päin.284 Weil kat- 


283 LP, s. 32-33. 


284 Weilin une sorte de dancea sekä hänen tulkintojaan Bergsonin käsitteistä dur&e ja 
elan vital selkeyttää rinnastus ongelmaan, joihin Weil näki niiden tarjoavan vastauksia. 
Sikäli kuin asetamme itsemme, toiset tai olevaisen havaintojemme kohteeksi, havaitse- 
miseen liittyvä hypostasoiminen eli oliollistaminen eristää tarkasteltavan kohteen ympä- 
ristöstä ja havaitsijasta, ja elämän virtaaminen olemisessa lakkaa. Weilin mielestä ha- 
vaitsemiseen liittyvä aktiivisuus tuhoaa jotain olennaista ihmisen ja todellisuuden suh- 
teesta: olemiseen liittyvän herkkyyden ja olemisen diffuusin rajapinnan. LP, s. 27-39. 
Siksi myös Thomas R. Nevinin tulkinta Weilin esseistä ”L'avenir de la science” (SS, 
s. 177—185, julkaistu Les Cahiers du Sudssa huhtikuussa 1942) sekä ”Reflexions ä propos 
de la th6orie des Ouanta” (SS, s. 187—209, julkaistu Les Cahiers du Sudssa joulukuussa 
1942) sekä hänen tekemänsä rinnastus Werner Heisenbergin epätarkkuusperiaatteeseen 
(1927) vaikuttavat enemmänkin valaisevasti kuin kohtuuttomuudellaan. Niin sanotun 
Heisenbergin kokeen johtopäätös on, että havaintotoimitus muuttaa tutkittavien hiukkas- 
ten, elektronien, joko paikkaa tai nopeutta, mikä Nevinin mielestä valaisee myös Weilin 
käsitystä havaintotoimituksen vaikutuksesta kohteeseen. Hän sanoo näin: ”Heisenberg's 
experiment of an imaginary microscope capable of observing and measuring electrons ushe- 
red in a new metaphysics that complements Weil's notion of necessity. [..] Weil might say 
that any number of empirical truths do not add up to the truth she means. The hazard is to 

soo, että ihmiset elävät yhteisössä välttämättä, mutta myös, että yhtei- 
söä tai ihmistä ei voida ottaa tarkastelun kohteeksi ajautumatta hedel- 
mättömään kehäpäätelmään tai vaatimukseen jakaa minuus tarkasteli- 
jana toimivaan puoleen ja sen kohteena olevaan minään. Tässä mielessä 
Weilin minäkonseptio purkautuu myös introspektiivisen ajattelun kri- 
tiikiksi. Kartesiolaisen objektivoinnin kautta synnytetty minä ei ole 
”kuin silmä, joka ei näkisi itseään”. Pikemminkin kartesiolaisen intro- 
spektion ja itsereflektion tuottama ego on itsen kaunistaja, joka on jäh- 
mettynyt katselemaan kuvaansa itse rakentamastaan peilistä.285 
Myöskään subjektina olemisella (itselle olemisella) ja objektina olemi- 
sella (olemisella toisille) ei näytä Weilin minäkonseptiossa olevan liioin 
tilaa. Nämä suhteet edellyttävät sen, että ihminen asettuu itsensä ulko- 
puolelle harkitsemaan elämäänsä ”objektiivisesti”. Weiliä voisikin tul- 
kita niin, että hän ikään kuin pyrki ylittämään tai välttämään subjekti- 
vismin ja objektivismin, relativismin ja absolutismin ongelmat ajattele- 
malla, että ihminen luonnostaan asettaa kysymyksensä itsestä maail- 
maan suuntautuvina yksikön ensimmäisen persoonan kysymyksinä. Vas- 
ta kokemuksesta irrotettujen representaatioiden kautta hän näkee mi- 
nän ja maailman kohteeksi objektivoituna. Vaikka Weil näkee minän 
luonteen ja aseman kokemuksellisten välttämättömyyksien valossa (mi- 
kä ei riipu yksittäisten kielten erikoispiirteistä), subjektina ja objektina 
olemisen eron voi tulkita näkyvän myös puhetavassa. Siksi Weil oli 


presume that empirical truths lead to metaphysical ones. Truth, in her estimate, lies beyond 
intelligence; its value can be apprehended only indirectly, by its effects, but as we are 
condemned to illusions ('our traps'), truth may seem false. Only a loving intuition or desire 
of it makes it accessible. This mystical, as opposed to scientific or demonstrable, truth 
awaits, Weil insists, anyone who attends it.” Nevin 1991, s. 216. Ilmeisesti juuri tässä 
hengessä Weil valmisti tietä objektivoivan ajattelun hylkäävälle jättäytyneelle odottami- 
selle (attention). 

Toisaalta tieteiden piiristä kerätyt esimerkit eivät ole niinkään havainnollistavia kuin 
ennakkoehtojen kyllästämiä. Nevin jatkaa, että juuri tieteellinen ajattelu ”I...] tempers 
6lan vital with frein vital. [...] Even Heisenberg's principle of uncertainty has been gualified 
with the view that a particle does have in fact an exact position and velicity, and both are 
inscrutable. What more could Weil reguire for her desiderated mystery?” Nevin 1991, 
s. 2380—231. Korostus lisätty. 


285 Weilin tulkinta kartesiolaisuudesta ei ole ajateltavissa substantiaalisen minän tai 
kantilaisittain egon an sich kritiikiksi. Sen sijaan hänen arvostelunsa kohdistui minän 
itselle olemiseen (egoon fiir sich), ja minän itsehavainnointi muodosti Weilille egoismin 
lähtökohdan. Weilin minäkonseption yhteyksistä Kantiin Thomas R. Nevin (1991, s. 348) 
lausuu, että ”[il]n these terms she seems to intend a Kantian distinction between the pheno- 
menal, percipient self, the ego Tiir sich”, and the noumenal or substantia! self.” Tärkeää 
Nevinin toteamuksessa on sen johtopäätös: ”Only in the latter does morality impose itself.” 
Weilin minäkonseptiolle on tämänkin mukaan olennaista eettiseen reflektioon kykenevän 
persoonattoman minän ensisijaisuus suhteessa havaitsevaan minään, ja minän persoo- 
nattomalla osalla puolestaan on yhteys transsendenttiin, sieluun ja pyhään. 

kiinnostunut minuudesta nimenomaan ranskan kielen yksikön ensim- 
mäisen persoonan muodossa je erotuksena ”minän” objektimuodosta 
moi.286 

Jos minän objektivointi ja absolutisointi ovat kokemuksellisesti sidon- 
naiselle ihmiselle mahdottomia, myös niiden vastakohdat (subjektivismi 
ja relativismi) menettävät merkityksensä muina kuin niminä.287 Ne vas- 
taavat yksinkertaisesti tilaa, joka on pysyvästi osa situaatiotamme. Mi- 
käli Weilin käsitys kokemisemme perusedellytysten ”annettuna olemi- 
sesta” pitää paikkansa, minässä asetettava ensimmäisen persoonan filo- 
sofia ei olisi niinkään subjektivismia tai itsen absolutisoimista — saati 
että olisi kyse dogmaattisesta tavasta ottaa Nietzsche todesta. Sen sijaan 
se olisi oman olemassaolon tilan kokemuksellista valaistumista. Sen, 
kuinka suuri ympärillämme oleva pimeys on, kertoo ainakin tosiasia, 
miten paljon Weil joutui tai antautui tekemään kovaa työtä saadakseen 
edes osan ajatuksistaan sekä niihin liittyvän filosofisen projektin niin 
itselleen kuin toisillekin täysin tunnetuksi. 

Weil tukeutui ihmisen asemaa koskevassa ratkaisussaan voimak- 
kaasti yhtenä olevaan, substantiaaliseen minuuteen, mutta toisaalta 
hänen ajattelussaan myös suhde maailmaan on annettuna. Me olemme 
maailmassa, mutta emme tarkalleen tiedä emmekä voi paikantaa missä: 
emme voi asettua itsemme ulkopuolelle havainnoimaan tilannetta.288 Si- 
käli kuin koemme maailmassa olemisemme juuri näin, ei kokemuksen 
pitäisi ahdistaa. Suhteemme on tanssia. 


3.6. Juurettomuus minän ongelmana 


Jos tanssiva filosofia haihduttaakin minän huolen, joka nousee ahdis- 
tuksesta ja yksinäisyydestä, se ei pysty lievittämään minän kaipausta 
pois kontingentista, sattumanvaraisesta olemisesta. Vaikka yksityisen 


286 SS, s. 50-84; Winch 1989, s. 34-39. 


287 Toisaalta Weil ei tahtonut kiistää absoluuttista valintaa tai arvojen absoluutti- 
suutta. PG, s. 82. Absolutistinen asennoituminen ilmeni monin tavoin Simone Weilin 
elämässä. Jotain kuvaavaa on Gabriella Fiorin teoksen (1987) nimessä Simone Weil: Une 
femme absolu. 

288 Tässä mielessä Steward R. Sutherlandin (1984, s. 106-107) näkemys ”ambigui- 
teetistä?” maailmassa olemisemme perusaineksena kuvaa koherentisti Weilin käsitystä 
ihmisen ja todellisuuden suhteesta. Toisaalta Sutherlandin tulkinnasta voi panna mer- 
kille sen, ettei englannin kielen sana ambiguity tarkoita niinkään samaa kuin epäselvä”, 
”hämärä' tai '”monimerkityksinen' vaan paremminkin se viittaa jännitteeseen kahden tilan 
tai suunnan välillä. Ambiguiteetin ihminen on jatkuvasti ja yhtä aikaa sekä jo nyt jotakin, 
jota hän ei (enää) ole, että tulossa joksikin, jota hän ei (vielä) ole mutta nyt jo on. Tämän 
mukaan ihminen on kuvattavissa sarjaksi intentionaalisia projekteja vailla pysyvää ole- 
musta, mikä vastaa hyvin myös Weilin käsitystä ihmisestä välitilan eksistenttinä. 

tietoisuuden asema on suhteessa ympäristöön järkkymätön, sen suhde 
itsen ulkopuolelle koostuu pohjattomasta aktiivisuudesta. Weilin käsi- 
tyksen mukaan minän aktiivisuudesta voi sen suuntaamisesta riippuen 
seurata yhtä lailla pahaa kuin hyvääkin. Jos monadinen minä pysyykin 
ehjänä sosiaalisen mekanismin rusikoivassa koneistossa, se kovettaa 
kuorensa ja tulee sisäisesti pahaksi. Juurettomuus (deracinement)289 on 
Weilin nimi perustattomalle olemiselle, rikki revitylle arvotajulle ja itse- 
ään elättävälle pahuuden kiertokululle. Yhteiskunnan painovoimalain 
seurauksena ja samalla eräänä syynä siihen, miksi yleispätevien hyvän 
elämän mallien ja toimintamme välinen ero on voinut pysyä yllä, on se, 
että ihmiset ovat tulleet ”kiskotuiksi juuriltaan” eivätkä voi enää juurtua 
minnekään. Lontoossa sodan aikana Weil kirjoitti: 


Juurettomuus on vaarallisin tauti, johon yhteiskunnat voivat sairas- 
tua, sillä se monistaa itseään. Juurettomat reagoivat kahdella tavalla: 
he joko vaipuvat tylsyyteen kuten antiikin orjat tai ryhtyvät toimin- 
taan kiskoakseen juuriltaan myös ne, jotka vielä ovat kiinni. [Le de- 
racinement est de loin la plus dangereuse maladie des societes huma- 
ines, car il se multiplie lui-möme. Des ötres vraiment deracinös n'ont 
guere gue deux comportements possibles: ou ils tombent dans une inertie 
de l'äme presgue eguivalente ä la mort, comme la plupart des esclaves 
au temps de [Empire romain, ou ils se jettent dans une activite tendant 
toujours & deraciner, souvent par les methodes les plus violentes, ceux 
gui ne le sont pas encore ou ne le sont gw'en partie.]290 


Juurilta kiskotuksi tuleminen ja juurettomuus eivät ole tarkalleen sama 
asia kuin lähiöihin lokeroituminen, vaan ne muodostavat yleisemmän 
ilmiön, joka ryvettää koko inhimillistä olemista ja jonka eräs ilmaus on 
konkreettinen juurettomuus. Juurettomuuden kokemus asettuu koke- 
muksen sisällöksi silloin, kun ne yliyksilölliset rakenteet, joihin arvojen 
järjestys ja yleispätevyyden vaatimus oli siirretty, luhistuvat. Juuretto- 
muuden kokemus saa ilmaisunsa tilallisen ja paikallisen merkitysyhtey- 
den rikkoutumisena. 

Juurettomien harjoittama väkivalta on yhteiskunnallisen vallankäy- 
tön konkreettinen seuraus ja arvofilosofisen merkityksettömyyden yllä- 
pitäjä. Weil ajattelee, että kun väkivalta kohdistuu aineelliseen ympäris- 
töön, se tuhoaa tilan ja paikan, jossa merkitykset ovat tulleet opituik- 
s1.291 Näin vallan pyörre hurjistuu entisestään. Tämä puolestaan näkyy 
yhteiskunnallisella tasolla: 


289 E, passim. 
290 E s. 66. 
291 PG, s. 199-201. 

Meidän aikamme on tuhonnut sisäisen hierarkian. Miten se jättäisi tu- 
hoamatta sosiaalisen hierarkian, joka on vain edellisen karkea kuva? 
[Notre epogue a dötruit la hierarchie interieure. Comment laisserait-elle 
subsister la hierarchie sociale gui nen est gw'une image grossiere?|292 


Weilin mielessä on ihmisten arvotajun katoaminen. Kun konkreettinen 
ympäristö on tullut järkytetyksi, siinä eivät enää päde ne merkitykset, 
jotka olivat kiinnittyneet varhaisempaan ympäristöön. Samalla kun ym- 
päristö pilaantuu, katoavat myös arvot, jotka varhaisemmassa konsti- 
tuutiossa kumpusivat tilan ja paikan arvokkuudesta. Weil näyttää tässä 
kohden ajattelevan, että 'merkitys' tarkoittaisi sama kuin 'arvokas' ja 
tärkeä”, sillä hän katsoo merkitysten oppimisen tapahtuvan aina kon- 
kreettisessa paikassa, jossa itsen, luonnon, toiseuden ja kulttuurin 
käsitteellisellä hahmottamisella on arvo yhtenäisen maailmankuvan 
rakentamisessa. On kuitenkin hyvä huomata, että vaikka itsen ja ym- 
päristön suhde näyttää arvojen yhteydessä yhtä tärkeältä osalta ihmisen 
situaatiota kuin minän konstituutiotakin koskevana, Weilin ajattelu on 
jo pelkästään muodollisesti — ja egologiaa koskevilta osiltaan asiallisesti 
— niin etäällä Weilin jälkeen syntyneestä strukturalismista, että Weiliä 
tuskin voisi tälläkään kohden pitää strukturalististen ajatussuuntien 
edelläkulkijana. 

Weilin tarkoittama juurettomuus on ennen muuta oman paikan puut- 
tumista ja epäselvyyttä siitä, kuinka arvot liittyvät luonnonympäristön 
perustamiin elinehtoihin. Juurettomuus näkyy kaikilla inhimillisen elä- 
män tasoilla. Maalaisten juurettomuus (deracinement paysan) on luon- 
non ja ihmisen kulkeutumista erilleen sekä paikkaan liittyvien henkis- 
ten ja tunnearvojen katoamista.293 Työläisten juurettomuutta (deracine- 
ment ouvrier) on ruumiillisen työn arvostuksen lasku, joka johtuu työn 
tuloksen ja sen tekijän ajautumisesta erilleen mekanistisen tuotteliai- 
suuden liukuhihnoilla.294 Työläisten juurettomuus on myös työn tekijän 
ja työn hedelmät korjaavan täydellistä vierautta toinen toisilleen, mikä 
ajatuksena ehkä tuntuu oudolta marxisminvastaisen Weilin lausumana 
ainakin siihen asti, kun huomataan ajatuksen pätevyys havaintona si- 
nänsä, ilman yhteyttä Marxin talousteoriaan. Työn tarkoituksen muut- 
tuminen tietylle ihmiselle suunnatusta tekemisestä merkityksettömäksi 
tuotteliaisuudeksi on osa kansallista juurettomuutta (deracinement na- 
tional).295 Se on ihmissuhteiden välittymistä byrokratian, hallinnon, ta- 
louden ja väkivallan kautta sekä yksilön arvoa lujittavien kansallisten 


292 PG, s. 202. 
293 E, s. 104. 
294 E s. 63. 
295 E s. 129. 

perinteiden ja historiallisen jatkuvuuden puuttumista. 

Vaikka Weilin Lontoon-kirjoitukset henkivät yhtä kielteistä suhtautu- 
mista yhteiskuntaan kuin millä voimalla hornankattilaksi muuttunut 
poliittisten totaliteettien Eurooppa puolestaan asennoitui ihmiseen, Wei- 
lin mietteet kurkottivat hänen viimeisekseen jääneessä työssä L'nra- 
cinementissa sodanjälkeiseen aikaan ja kurjuuden tuolle puolen. Weilin 
käsitystä moraalisesti järjestäytyneen yhteiskunnan luomisesta käsitel- 
lään tämän tutkimuksen viimeisessä pääluvussa (5). 

Yhteiskunnallisesti arvotajun hämärtyminen näkyy oikeudenmukai- 
suuden käsitteen vesittymisenä. Mikään teko ei näyttäydy oikeuden- 
mukaisempana kuin jokin toinen, sillä arvojen yhteys ihmisen koke- 
mukseen on rikottu ja kiistetty. Kun arvoperustaa on horjutettu, näyttää 
tarpeelliselta sopia arvoista yliyksilöllisesti. Tähän liittyy myös arvojen 
välineellistyminen. Yliyksilöllisellä tasolla objektiivisen mittaamisen ar- 
vellaan olevan mahdollista, mutta koska mitään kriteeriä ei ole annet- 
tuna, vain valta voi määritellä sen, mitä pidetään arvokkaana ja mitä ei. 
Keinotekoisen vertailun välineeksi tulee silloin raha, jonka vaikutus on 
älyllisesti lannistava. 


Raha turmelee juuret kaikkialla, minne se kykenee tunkeutumaan, 
korvaamalla kaiken epävarmuuden ansion tavoittelulla. Se voittaa vai- 
vatta muut motiivit, koska se ei vaadi juuri lainkaan huomiota. [L'ar- 
gent detruit les racines partout ou il penetre, en remplacant tous les 
mobiles par le dösir de gagner. Il lemporte sans peine sur les autres 
mobiles parce guil demande un effort d'attention tellement moins 
grand.]296 


Weil ei sano tässä kuten ei aikaisemmissakaan rahankritiikeissään sitä, 
turmeleeko rahassa pikemminkin sen puute kuin paljous. Molempien 
tapausten taustalla lienee ajattelutapa, joka ohjaa egoistiseen hedonis- 
miin ja tinkimättömyyteen saavutetuista eduista. Joka tapauksessa 
Weilin oma suhde rahaan oli melko neutraali, eikä hänellä elämänsä eri 
vaiheissa ollut sanottavia taloudellisia ongelmia. Muita, lähinnä ylirasi- 
tuksesta johtuvia ongelmia tuotti se, että Weil ahersi hellittämättä teh- 
taassa, pelloilla ja viinitarhassa, jakoi lähes koko opettajanpalkkansa 
työttömille, nukkui ulkona ja pakolaisvuosinaankin lähetti elintarvike- 
korttinsa rintamalle lievittääkseen muiden hätää.297 Weilin pragmaatti- 
suus oli paitsi sopusoinnussa hänen oman filosofiansa kanssa, myös 
äärimmäisen integroivaa verrattuna siihen, mistä hän arvosteli poliitti- 
sia vaikuttajia. 


296 E, s. 63. 
297 Lehtonen 1976, s. 6 ja 11. 

Juurettomuuden kokemus, joka Weilin mukaan näkyy moraalisella 
tasolla voima- ja oikeuskäsitteiden ristiriitana, aiheuttaa ihmisissä si- 
säisen hajaannuksen. Siksi vain liittyminen pakkovaltaiseen järjestel- 
mään voi antaa sisäisen yhtenäisyyden harhakuvan. Vetoaminen suu- 
reen eläimeen tekee mahdolliseksi vaihtaa lain kirjainta satunnaisten 
mielijohteiden mukaisesti. Tällainen valtio edustaa Platonin valtion täs- 
mällistä vastakohtaa. Platonille lait olivat pysyviä ja erittäin yleisluon- 
toisia, sillä ne perustuivat ehdottomiin arvoihin, jotka nousivat ihmisen 
välttämättömistä tarpeista. Tästä myös johtuu, että Platonin valtiossa 
lakeja oli mahdollisimman vähän. Kun Weil sittemmin kehitteli ajatuk- 
siaan valtion moraaliseksi järjestykseksi asti, hänen mielessään oli en- 
nen muuta Platonin valtiokäsitys. 

Sen sijaan modernin valtion lainsäädännöllinen arvorelativismi joh- 
taa ihmiset sisäisiin ristiriitoihin. Yhtäältä ihmisellä on pyrkimys luoda 
kestäviä arvoja, toisaalta vallan kehä rikkoo arvotajun edellytyksiä ja 
vaatii koko ajan ihmistä kieltämään arvojen pysyvyyden: 


Inhimillisen olemassaolon olennainen ristiriita on, että ihminen on 
vallan alaisuudessa ja kaipaa oikeutta. Hän on välttämättömyyden 
kourissa ja kaipaa hyvää. [La contradiction essentielle de la condition 
humaine, c'est gue l'homme est soumis & la force, et desire la justice. Il 
est soumis & la necessite, et desire le bien.|?98 


Sisäinen ristiriitaisuus on kärsimystä, josta Weil käyttää sanaa le 
malheur.29 Tuskin tarvitsee erikseen korostaa, miten lähellä Weilin 
käsite le malheur (”kärsimys' tai 'onnettomuus'), on Sartren termiä la 
nausee. Molemmat kuvaavat moraalin ja aineellisen elämän dilemmoista 
johtuvia pahoinvoinnin ja huonovointisuuden elämyksiä (nausea, lat. = 
merisairaus). Tyylin ja filosofian samankaltaisuutta on myös Sartren 
mauvaise foin huonon uskon" tai ?petoksellisuuden”) ja Weilin ”harha- 
kuviin” (tllusions) ja ”vääriin arvoihin” (les fausses valeurs) luottamisen 
välillä.300 Sartren ja Weilin ajatuksia yhdistää se, että molemmat näki- 
vät ihmisen osaksi tulevan pahoinvoinnin ja ”huonon onnen” merisai- 


298 OL, s. 209. 
299 PG, s. 91-99. 


300 PG, s. 58. Sanojen selitykset: Nevin (1991, s. 43) ja Rees (1966, s. 167). Käsitteiden 
yhteydessä on pakko huomauttaa esimerkiksi Sartren termin mauvaise foi vaikeasta 
käännettävyydestä. ”Huono usko” lienee lähimpänä sitä, vaikka se konnotoikin Sartrelle 
ominaisen ateismin vastaisesti uskonnollisia merkityksiä. Näin meneteltäessä myös käsit- 
teen vastinpari, bonne foi, voidaan suomentaa ”hyväksi uskoksi”, kun taas sopivan kään- 
nöksen etsiminen ”petoksellisuuden” vastakohtaa kuvaavalle käsitteelle olisi vaikeampaa. 
Samantyyppiset ongelmat vallitsevat Simone Weilin käsitteiden la pesanteur ja la gräce 
kääntämisessä. 

rauden kaltaisina, kavalina, arvaamattomia ja ihmisen totaalisesti hal- 
tuunsa ottavina kokemuksina. Esseessään ”L'amour de Dieu et la mal- 
heur” (”Jumalan rakastamisesta ja kärsimyksestä”)501 vuodelta 1942 
Weil kirjoitti: 


Kärsimys on elämän kiskomista juuriltaan, se on kuin itse kuolema, 
jossa sielu tehdään vastustamattoman tietoiseksi fyysisen kärsimyksen 
läsnäolosta ja pelosta. [Le malheur est un deracinement de la vie, un 
eguivalent plus ou moins attenuö de la mort, rendu irrestiblement 
present ä& läme par Vatteinte ou Vapprehension immediate de la douleur 
physigue.]302 


Tämän kärsimyksen ruuniiillistumia ovat paitsi Weil itse — Weilin elä- 
mää varjosti varhaisnuoruudesta saakka heikko terveys, jota tehdas- 
vuosi ja sota pahensivat303 — myös edellä mainitut Prometheus ja Kris- 
tus. Weil pohti useissa elämänsä vaiheissa mahdollisuutta, voisiko kärsi- 
myksen, sikäli kuin se tulee ihmisen osaksi välttämättä, kääntää rak- 
kaudeksi tai myötätunnoksi toisia ihmisiä kohtaan. Kyse olisi tällöin 
universaalista elämän kunnioittamisesta, jonka lähtökohtana on pyytee- 
tön ja ansaitsematon rakkaus, armo, kuten Weil sitä myöhemmin ni- 
mitti. 

Armahtavan laupeuden valossa myös fyysinen kärsimys, silloin kun se 
ei ole suoraa seurausta vallasta vaan liittyy elämiseen itseensä, voisi 
paljastaa, mikä meissä on hengellistä ja arvokasta. Se, että Weil näki 
kärsivän Kristuksen jokaisessa köyhässä ja onnettomassa, toteutti pe- 
rimmältään varhaisessa kristinuskossa esiintynyttä ideaa: tunnistaa toi- 
sessa ihmisessä Jumala. Sikäli kuin itse kärsimme, voisivat toiset ihmi- 
set antaa meille voimaa tai viisautta. Ja jos toinen ihminen on kärsivän 
asemassa, me voisimme jollakin tavoin lievittää hänen kärsimystään. 
Weilin filosofiakäsityksen valoisuutta ilmentää hänen uskonsa, että sil- 
loinkin, kun kärsimyksestä tulee pysyvä osa ihmisen situaatiota, on 
mahdollista valaa ihmiseen voimaa ja löytää ihmisestä piirteitä, jotka 
jalostavat häntä itseään ja toisia ihmisiä kärsimysten keskellä kestä- 
vämmiksi, paremmiksi ja rakastavammiksi. 

Paitsi Kristuksen elämällä myös hänen kärsimyksellään ja kuole- 
mallaan oli Weilille esikuvallinen merkitys. Kristinuskon näkökulmasta 
pahin kokemus, jonka Kristus kohtasi ihmisenä ollessaan, oli se, kun hän 
huomasi, että Jumala oli hänet hylännyt. Myös Weilin mielestä ankarin 
kärsimys nousee tietoisuudesta, että ihminen elää ilman Juma-laa. Tämä 


301 AD, s. 81-98. 
302 AD, s. 82. 
303 Katso esimerkiksi Lehtonen (1977, s. 8). 

näyttää paradoksaaliselta siksi, että Weilin mielestä ihmisen tulisi 
pyrkiä tähän tilaan, ja hänen ajatuksensa ontologisen jumala-käsityksen 
pois jättämisestä suorastaan kehottavat ihmisiä siihen. Vaik-ka Weil 
katsoi, ettei ihminen koskaan pysty käsittämään, kuinka syvälle 
ristinkuolema Kristuksen vei, hän näyttää kärsimysmystikkojen tavoin 
ajattelevan, että mitä lähemmäksi ihminen pääsee sitä kärsimisen tapaa, 
jolla Kristus kärsi, sitä selvemmin hän voi ymmärtää, mitä on yhteys 
Kristukseen ja Jumalaan. 


[...] ja tästä aiheutuu raateleva tuska. Ihmisen koko olemus tuntee 
hetken ajan tätä tuskaa; hänessä ei ole lainkaan sijaa Jumalalle; sen 
sai Kristuskin kokea, tai ainakaan hän ei tajunnut Jumalasta muuta 
kuin että tämä oli hylännyt hänet. [...] Kun rauta koskettaa ihmistä, 
hänen täytyy tuntea olevansa erossa Jumalasta niin kuin Kristus tun- 
si. Muuten hänen Jumalansa on jokin muu Junala. [(...) au prix d'une 
douleur döchirante. L'ötre tout entier est atteint un moment; il ny reste 
aucune place pour Dieu, möme chez le Christ, ou la pensee de Dieu n'est 
plus du moins gue celle d'une privation. (...) Il faut au contact du fer se 
sentir söpare de Dieu comme le Christ, sans guoi c'est un autre Dieu.|304 


Mitä selvemmin ihminen tulee muiden torjumaksi ja mitä enemmän 
fyysistä kipua hän tuntee, sitä selvemmin hän saavuttaa yhteyden 
Jumalaan ja sitä lähempänä hän on kärsivää Kristusta. Kuitenkaan 
Weiliä ei nähdäkseni voitaisi pelkästään tällä perusteella pitää kristilli- 
senä mystikkona, sillä kristinuskon mukaan meidän puolestamme on jo 
kärsitty, eikä ihmisen tehtävänä ole enää kärsiä. Sen sijaan Weil etsi ja 
kaipasi tuskaa. Hän hakeutui lakkaamatta henkisiin ja fyysisiin koet- 
telemuksiin ja uskoi, että mitä ankarammin elämä häntä suomisi, sitä 
valaisevampana Herran kirkkaus loistaisi hänen ympärillään. 

Weilin toiseusfilosofia muodostui paikka paikoin niin hartaan kunni- 
oittavaksi ja hänen käsityksensä kärsimyksestä siinä määrin uhrautu- 
vaksi, että lienee paikallaan kysyä, millaiseksi muodostui Weilin hen- 
kilökohtainen suhde toisiin ihmisiin. Elämäkerrallisen kirjallisuuden va- 
lossa ei ole vaikea väittää, että vaikka Weil tunnettiinkin intohimoisena 
ja kärkkäänä keskustelijana, hän oli pohjimmiltaan hyvin introvertti 
henkilö, joka avautui vain lähimmille ystävilleen.305 Toisaalta tätä piir- 
rettä voidaan pitää seurauksena ympäristön vieroksuvista asenteista, 
joita Weiliin kohdistivat hänen filosofikollegansa, kirkko ja sen uskovai- 
set sekä julkinen sana. 

Kuten Maija Lehtonenkin toteaa, vuonna 1934 Weiliin ”I...] kohdis- 


304 PG, s. 98. 
305 1 ittle 1988, s. 24-28; McFarland 1983, s. 31. 

tettiin kiivas sanomalehtikampanja ja hänet pakotettiin eroamaan Le 
Puyn koulusta”.306 Weiliin kohdistetusta painostuksesta kertoo omalla 
tavallaan myös Kirsti Simonsuuren omaksuma tieto, että ”[klukaan ei 
pakottanut Weiliä jättämään filosofian opettajan paikkaa, joita hänellä 
oli ollut useita eri puolella Ranskaa”.307 Suomeenkin kantautuneet eri- 
laiset tiedot kertovat, kuinka kirvelevästä savustuksesta Weilin kohdalla 
saattoi olla kysymys. Silti arvoitukseksi jäänee, missä määrin Weilin 
kääntymistä politiikan piiristä hengelliseen etsintään voitaisiin selittää 
seuraukseksi hänen ihmissuhteissa kohtaamistaan vaikeuksista. Weiliä 
vastaan eivät olleet milloinkaan kaikki filosofit vaan aina vain osa 
heistä, ja Weilin onnistui muuttaa hänelle langetettu marttyyrin kohtalo 
kansan rakastaman totuuden puhujan asemaan. 

Eräs Weilin eniten rakastamia aforismeja ja hänen kenties useimmin 
siteeraamansa tekstikohta on seuraava alun perin Immanuel Kantin 
kirjoittama vertaus. Sävyltään toivoa valavana se kertoo Weilin toistu- 
vasta tarpeesta rohkaista itseään monien ylivoimaisten koettelemusten, 
älyllisten vastusten ja vastustajienkin edessä: ”Lentäessään ja tunties- 
saan ilman vastuksen siipiensä alla kyyhkynen voi alkaa uskoa, että olisi 
helpompi lentää tyhjiössä. [La colombe, guand dans son libre vol elle fend 
Pair dont elle sent la resistance, pourrait croire gu'lle volerait encore bien 
mieux dans le vide.]”308 Vertauksen kyyhkynen on tietysti hän itse, ilma 
on maailma. Hyvin sydämellisellä ja jalostuneella tavalla Weil näyttää 
antaneen kaiken kunnian ja arvon sille, joka piti hänet itsensä lennossa: 
toiseudelle. 


306 Lehtonen 1976, s. 7. 
307 Simonsuuri 1989, s. 124. 
308 LP s. 75. 

A. 


Rakkauden välittäjä 


imone Weilin ajattelun kulttuuri- ja yhteiskuntakriittisten aineksien 

tultua käsitellyiksi kolmessa ensimmäisessä pääluvussa siirrytään 
tutkimuksessa nyt tarkastelemaan Weilin eettistä ajattelua. Kuten tä- 
män tutkimuksen johdannossa todettiin, olivat kolmannen luvun aihepii- 
riin liittyvät antropologiset pohdinnat pohjustusta Weilin kehittelemälle 
moraalifilosofialle. Tässä neljännessä pääluvussa Weilin eettistä ajatte- 
lua käsitellään ”rakkauden filosofiana”, jonka tarkoitus oli tarjota vas- 
tauksia Weilin nykyajan filosofioissa näkemiin ongelmiin. 

Tutkimuksen kannalta tämän etenemisjärjestyksen merkitys on seu- 
raava. Avautuvassa pääluvussa voidaan esittää ainekset ja perustelu 
tutkimuksen tehtävänasettelussa viitattuun näkemykseen, jonka mu- 
kaan Weilin filosofia voisi silloittaa aistillista ja intellektuaalista kult- 
tuuria. Sen tarkoitus oli integroida eri suuntiin hajoamassa olevaa intel- 
lektuaalista elämää vastuullisen yksilöfilosofian muotoon, joka on sa- 
manaikaisesti sekä erilaisuutta sisältävää että antropologisesti yleis- 
maailmallista. Keskeisessä asemassa ovat tällöin Weilin ajatukset rak- 
kaudesta filosofin kutsumuksena ja transsendentin Hyvän välittäjänä. 
Kuten tämän tutkimuksen päättävässä viidennessä luvussa puolestaan 
perustellaan, Weilin ajattelu löysi konkreettisen ja lopullisen toteutumis- 
yhteytensä hänen L'enracinementissa muotoilemansa yhteiskuntafilo- 
sofian kautta. 


4.1. Armon ilmiö 


Tutkittaessa Simone Weilin käsityksiä rakkaudesta on syytä kokonaan 
unohtaa kristillisiin länsimaihin vakiintunut käsitys rakkaudesta pel- 
kästään sukupuolisena kiintymyksenä tai uskonnollisena metaforana. 
Toisaalta sitä voi pitää mielessä eron valaisemiseksi Weiliin. Vaikka 
Weiliä voidaan pitää kristillisenä mystikkona sillä perusteella, että hän 
käsitteli kirjoituksissaan kristinuskon keskeisiä aiheita, kuten kärsi- 
mystä ja rakkauden kautta tapahtuvaa pelastumista, hän antoi niille 
filosofiassaan täysin omintakeisen aseman. Pääosa Weilin vaikutteista 
on peräisin antiikin Kreikan filosofiasta. Hän yhdisti kristillisen ja kreik- 

kalaisen perinteen aineksia Kaukoidän suurille uskonnoille ominaiseen 
rakkaudentyölle antautumiseen ja elämän kunnioittamiseen tavalla, joka 
antaa aiheen tarkastella Weilin filosofiaa synkretistisenä ja yksit-täisistä 
perinteistä riippumattomana kokonaisuutena. 

Weil yhtyi länsimaisen etiikan johtohahmojen käsitykseen, että etii- 
kan lähtökohtana voi olla vain ihmisen pyyteetön halu tehdä hyvää. 
Weilin mielestä rakkauden asema tässä tehtävässä on sekä filosofiaan 
että muihin elämän ilmiöihin nähden jokseenkin vähäpätöinen.39 Se on 
käynyt lajissaan niin harvinaiseksi, että Weil kuvailee ansiottoman rak- 
kauden ilmiötä uskonnon kielellä ”armoksi” (la gräce)310 Armo liittyy 
Weilin ajatukseen ihmisten harmoniasta monimerkityksisyytensä kaut- 
ta. Sana gräce merkitsee ranskan kielessä paitsi 'armoa', myös samaa 
kuin 'sulous', 'viehättävyys', suosio”, 'armahdus' ja 'kiitos', ja sanan 
etymologia palautuu latinan sanaan gratia, jolla on lisäksi merkitykset 
rakastettavuus”, '”hyväntahtoisuus”, 'ystävyys', ”sopu' ja rakkaus'.311 

Kaikki nämä sopivat Weilin mielestä kuvaamaan rakkautta spon- 
taanina voimana,312 joten suora käännös suomen kielen sanaksi ”armo” 
saattaisi yksipuolistaa Weilin näkemystä; armon käsitteeseen sisältyy 
valmis uskonnollinen merkitys osana kirkkojen kiistelyä. Vertailevan 
uskonnontutkimuksen näkökulmasta pitää kyllä paikkansa, että Weilin 
ja kristillisen ajattelun keskeisimpiä yhtymäkohtia on armon käsite, 
jonka korostaminen on tehnyt Weilistä monille tutkijoille ja kommen- 
taattoreille katolisen kirkon protestantin.313 Weilin omien sanojen kan- 
nattamana on täysin perusteltua nähdä, että armon käsitteessä on esi- 
merkiksi predestinaatio-opin ja anekaupan historiallisten jäänteiden 
arvostelua,31* mutta Weilin käsitys rakkaudesta etiikan positiivisena pe- 
rustana etääntyy myös luterilaisesta näkemyksestä, jonka mukaan ar- 
molla tarkoitetaan Kristukseen uskovan vapauttamista perisynnistä. 

Weilin mielestä se, mikä uskonnollisuudessa on perimmältään tär- 
keää, on sellaista, mitä ei voida reformoida. Siihen kuuluvat uskontojen 
ne puolet, jotka eivät ole rationaalisia ja jotka eivät ole järjen avulla 


309 PSO, s. 47. 

310 PG, s. 1. 

311 Hagfors ja Sundelin 1989, s. 248. 

312 AD, s. 81. 

313 Katso esimerkiksi Perrin ja Thibon (1952, s. 23). Myös juutalaiset Martin Buber ja 
Emmanuel Levinas olivat varauksellisia ja paikoin melko panettelevia suhteessaan Wei- 
liin. Levinas asetti häntä vastaan Raamatun (”Simone Weil contre le Bible”, 1952, s. 163), 
Buber puolestaan näki Weilissä suopeasti ”hiljaisen kyselijän” (”The Silent Ouestion — On 
Henri Bergson and Simone Weil”, 1958, s. 313). Näiden Weiliä etabloituneempina pidet- 
tyjen filosofien alttiutta uskonnolle osoittanee se, että Weil kelpasi heikosti heille. Bu- 
berista ja Levinasista katso teostani Dialoginen filosofia. 


314 AD, s. 50. 

tavoitettavissa. Niitä edustaa se, mikä uskonnoissa on ihmeenkaltaista 
ja jopa paradoksaalista, kuten rakkaus ja armo voivat olla.315 Ongelma 
on, että armo on ymmärretty kristillisessä perinteessä usein palkkiona 
eikä itsestään annettuna. Lutherin ”Kristinopinkin” mukaan pelastus 
tulee Jumalan sovitustyöstä ja rakkaudesta ihmistä kohtaan.316 Sen 
sijaan Weilin ajattelussa kyse on inhimillisen rakkauden suuntaamisesta 
uudelleen.317 Rakkauden ei tämän mukaan pitäisi olla ihmisen rak- 
kautta Jumalaan tai Jumalan rakkautta ihmiseen vaan toisen ihmisen 
rakastamista. Kristillisen käsityksen näkökulmasta Weilin armon ajatus 
muistuttaakin huomattavasti enemmän Jeesuksen opettamaa lähim- 
mäisenrakkautta kuin katolisen kirkon harjoittamaa vaihtokauppaa tai 
Lutherin saarnaamaa pelastusta armon kautta. 

Luterilaisuuden lisäksi Weil torjui myös katolisuuden, koska hän kat- 
soi, että kaiken aidon filosofian pitäisi olla uskonnoista ja opillisista 
järjestelmistä riippumatonta. Tähän ajatukseen liittyen Weil katsoi, ettei 
hänen itsensä kannattaisi pyrkiä luomaan uusia eettisiä järjestelmiä 
eikä kirkastaa kiiltäviksi olemassa olevia. Se, mikä myös uskonnoissa on 
tullut puhdistetuksi, on ollut pelkästään oppi ja laki.318 Weilin armon 
käsitettä ei pitäisi ymmärtää enempää uskonnon kuin nykyaikaisen 
oikeusfilosofiankaan käsitteeksi, eikä se tarkoita samaa kuin halpa 
anteeksianto, johon liittyvät monet epäoikeudenmukaisuus- ja yhden- 
vertaisuusongelmat. Weilin käsitys armosta on kuvattavissa niin, että se 
on oikeutta eräänlaiseen vastikkeettomaan olemiseen, ihmisen oikeutta 
yksinkertaisesti elää ja seurata filosofinkutsumustaan ilman, että hänen 
pitäisi ponnistella ensisijaisesti opillisten järjestelmien kanssa.319 Sikäli 
kuin armo liittyy etiikkaan, se merkitsee paremminkin ihmisen aktiivi- 
suuden suuntaamista hyveelliseen toimintaan tai harjaantumista hyvän 
käsittämisen taidossa kuin kamppailua eettisten systeemien parissa. 
Tässä mielessä Weilin ajatus filosofiasta kutsumuksena ja hänen käsi- 
tyksensä ihmisestä tähän kutsumukseen vastaajana kietoutuivat hänen 
etiikka- ja rakkauskäsityksiinsä. Weilin muotoileman eettisen ajattelun 
tehtävä ei ollut niinkään arvioida etiikan kysymyksiä tiedon, totuuden 
tai oikeudenmukaisuuden kannalta kuin löytää ihmisen toiminnalle 
sellainen päämäärä, jäsennys tai suunta, kuten rakkaus, jonka toteu- 
tumisen muodot ovat jo sinänsä arvokkaita. 

Armo on Weilille painovoiman vastavoima, ja sen juuret ovat hänen 


315 PG, s. 133. 

316 Katso Martti Lutherin Vähään katekismukseen (1984) sisältyvää ”Kristinoppia”. Lu- 
terilaisuutta läheisempi kristillisyyden muoto juutalaiselle Weilille oli tosin katolisuus. 

317 AD, s. 90. 

318 PG, s. 133. 

319 PG, s. 149-150. 

Platon-tulkinnoissaan. Armoon sisältyy yhtä hyvin yhteisön kuin luon- 
nonkin voimat ylittävä viisaus, joka on Platonin ajattelun sisältönä: 


On kaksi eri moraalia, sosiaalinen moraali ja yliluonnollinen moraali, 
ja vain ne, joita armon ilmiö on valaissut, saavuttavat jälkimmäisen. 
Platonin viisaus ei ole filosofiaa, Jumalan tutkimista järjellä. Se vastaa 
tutkimusta, jonka olisi voinut tehdä Aristoteles. Sen sijaan Platonin 
viisaus ei ole muuta kuin sielun suuntaamista armon täyttymykseen. 
[Il y a deux morales, la morale sociale et la morale surnaturelle, et seuls 
ceux gui sont illumines par la gräce on acces & la seconde. La sagesse de 
Platon n'est pas une philosophie, une recherche de Dieu par les moyens 
de la raison humaine. Une telle recherche, Aristote Va faite aussi bien 
gu'on peut la faire. Mais la sagesse de Platon n'est pas autre chose 
gwune orientation de l'äme vers la gräce.]520 


Weilille Aristoteles oli ennen muuta filosofi, joka unohti sofiasta filoksen 
(viisaudesta rakkauden). Sen sijaan nykyajan filosofit ovat Weilin mie- 
lestä unohtaneet filoksen lisäksi myös sofian tai muuttaneet sen pelkäksi 
logokseksi. Weilin ajattelun sokraattista sisältöä edustaa Sokrateellekin 
ominainen näkemys, ettei filosofin pidä yrittää olla viisas, vaan viisau- 
den rakastaja ja elää lähellä viisauden ihannetta. Muutoin tuloksena 
saattaa olla totalitarismin muotoja. 

Weilin tuntema vieraus Aristotelesta kohtaan johtunee Aristoteleen 
näkemyksestä, jonka mukaan ihmisen toiminta on luonteeltaan taitoa ja 
määrittyy päämäärästään. Aristoteleen ajattelussa myös rakastamisesta 
tulee taitoa, ars amatoriaa, joka ei perustu rakkauden omaan voimaan 
vaan pyrkii tietyn taktiikan avulla suuntaamaan rakkauden tahdon 
päämääriin. Rakastua emme kuitenkaan voi tahtomalla, mutta voimme 
saada tahtomme avulla toisen ihmisen rakastamaan itseämme. Tästä 
johtuu, että rakkautta kuvaavista esityksistä, kuten roomalaisen Ovi- 
diuksen runoelmista, tuli Aristoteleen jälkeisenä aikana oppia, jonka 
mukaan rakkaus tähtäsi rakastetun valloittamiseen.32! Sen sijaan 
Weilin oman rakkauskäsityksen taustalla ei ole tahto, tieto tai taito, 
vaan rakkaudesta itsestään kumpuava halu elää elämää siinä koke- 
muksellisessa todellisuudessa, joka meillä on edessämme. 

Teoksen La connaissance surnaturelle kirjoituksissa Weil ihmettelee, 
miten voimakkaasti rakkaus on uskontojen ja filosofian historiassa välit- 
tynyt opillisten järjestelmien kautta. Niiden virheenä on, että ne peittä- 


320 SG, s. 79. 
321 Katso Publius Ovidius Nason noin ajanlaskumme alussa kirjoittamia runoelmia 


”Rakastamisen taito” ja ”Rakkauden parannuskeinot” teoksessa Rakastamisen taito 
(1988). 

vät rakkauden olemuksen itsestään hyvään pyrkivänä voimana jo ennen 
kuin ihmisellä on omakohtaista kokemusta toisen ihmisen rakastami- 
sesta.322 Weilin mielestä sekä lihallinen rakkaus että henkinen rakkaus 
ovat niissä monissa merkityksissä, joissa ne esiintyvät uskonnoissa, kir- 
jallisuudessa ja filosofiassa, yksistään riittämättömiä etiikan perustaksi. 
Sekä sukupuolinen että pelkästään humaani rakkaus ihmiseen johtavat 
hyveiden materialisoitumiseen ja arvojen määrittymiseen käytännöllisen 
hyödyn tavoittelun kautta. Uskonnollisperäinen Jumalan rakastaminen 
puolestaan pitää yllä vallan kehää ja tehokkaasti estää eettisen uni- 
versalismin toteutumisen tämänpuoleisuudessa.323 

Kristillisen individualismin leväperäisyys näkyy Weilin mielestä 
kaksikasvoisuudessa, joka antoi skolastisille filosofeille mahdollisuuden 
pitää egoismin kysymyksiä rakkauspohdintojensa tärkeinä ongelmina. 
Kysyttiin, olisiko rakkautta pidettävä hyvänä ja tavoiteltavana oman 
mielihyvän saavuttamiseksi, tai voiko rakastettu saada rakastajansa 
tekemään kaiken, mitä rakastettu haluaa.324 Weilille tällainen kysy- 
myksenasettelu on kauhistus, eikä sen taustalla ole hänen mielestään 
mitään filosofiaa, paitsi kristillinen voitontavoittelun rappeuttama kuva 
rakkaudesta.325 Weilille itselleen rakkaus ei ole ensinkään agentuurinen 


322 (S, s. 80. 
323 (S, s. 81. 


324 Kysymysten eräänä historiallisena esiintymänä voi pitää Tuomas Akvinolaisen 
pohtimaa ongelmaa, jossa on kyse ihmisen rakkaudesta Jumalaan ja Jumalan rakkau- 
desta ihmiseen sekä siitä, voiko kaikkivaltias Jumala käskeä ihmistä tekemään väärin. 
Skolastisesti ongelman jälkimmäiseen osaan voisi vastata, että kaikki Jumalan ihmiselle 
antamat käskyt ovat per definitionem oikeita ja että oikeutta ei ole Jumalan näkökul- 
masta sidottu mihinkään apriorisiin kriteereihin. Sen sijaan ongelman alkuosan voisi 
Tuomaan itsensä termein kiteyttää kysymykseen, onko rakkaus olemukseltaan ystävyys- 
rakkautta (amor amicitiae) vai välineellistä pyyderakkautta (amor concupiscientiae). 
Ystävyysrakkaudessa tahdomme hyvää rakastamallemme asialle, kun taas pyyderakkau- 
dessa haluamme itsellemme sitä hyvää, jonka rakastamamme asiat voisivat meille tar- 
jota. Weilin filosofian näkökulmasta ratkaisun muodostaisi ihmisen ja jumaluuden sulau- 
tuminen yhdeksi todellisuudeksi. Rakastamalla omaa täydellistymistään ihminen rakas- 
taa jumaluutta luomakunnan yhtenä osana. Toisaalta myös silloin, kun tavoittelemme 
omaa onnellisuuttamme lähimmäistemme kautta, tuotamme parhaiten iloa myös heille. 
Weilin ajatuksen voisi siis kiteyttää lauseeseen: ”Rakastakaa itseänne lähimmäistenne 
kautta ja lähimmäisiänne itsenne kautta.” 

Näiden rakkautta koskevien pohdintojen ulkopuolelle jää Weilin rakkauskäsitykselle 
tärkein, Eros, mutta Tuomaan ja Weilin rakkauskäsitykset sopivat yhteen sikäli, että 
Tuomaankin mukaan kaikkea rakkautta hallitsee benevolentia, halu tuottaa ja pitää yllä 
kaikkiallista hyvää. Tämä on Weilin mielestä myös Platonin Eroksen tehtävä, eikä eroot- 
tisen rakkauden, lähimmäisenrakkauden ja jumaluuden rakastamisen välille muodostu- 
nut Weilin ajattelussa erottavaa kuilua. SG, s. 86; Davy, 1961, s. 213-214; Stengvist 1984, 
s. 81. 


325 Kuvaavaa kristillisten rakkauskäsitysten egokeskeisyydelle ja Weilin erkaantumi- 
selle niistä on, että sellainenkin kristillinen eksistenssifilosofi kuin Gabriel Marcel saattoi 

suhde vaan kohteen ja rakastajan sulautumista yhdeksi todellisuudeksi. 
Weilin myöhäisplatonistisen ajattelun taustalla vaikuttaa Parmenideella 
esiintynyt kanta, jonka mukaan sielun käsitys todellisuudesta on oikea 
silloin, kun se on objektiivinen käsitteellinen kopio tarkasteltavasta koh- 
teesta.326 Todellisuudessa vallitsevan järjestyksen osana ihminen ei 
rakasta lähimmäisiään eikä lähimmäistensä kautta itseään millaisena 
tahansa vaan nimenomaan sellaisena, joka toteuttaa hyvän ja kauniin 
rakastajan mallia. Sielun rakkaus olevaisen järjestystä kohtaan on osa 
tuon järjestyksen toteutumista. Kohde ja tarkastelija sulautuvat silloin 
yhteen, ja jumalan ihmistä kohtaan osoittamasta rakkaudesta, armosta 
ja siunauksesta, visio beatificasta, voidaan siirtyä jumaluuden itsensä 
näkemiseen, visio Deihin, jossa ihmiset kohtaavat ”kasvoista kasvoi- 
hin”.327 

Vaikka Weil näyttää torjuneen rakkauskäsityksensä yhteydestä dog- 
maattisen jumalauskon, hänen näkemyksensä rakkaudesta oli pohjim- 
miltaan uskonnollinen. Weil ei missään vaiheessa luopunut näkemyk- 
sestään, että rakkauden ja transsendenssin välillä vallitsee yhteys. Sko- 
lastiseen kysymykseen, miten fyysinen ihminen voisi rakastaa trans- 
sendenttia Jumalaa tai ääretön Jumala äärellistä ihmistä, olisi pelkistä 
älyllisistä lähtökohdista vastattava, että lähetys oli kumpaankin suun- 
taan poikki. Kuitenkin Weil vetosi myös transsendenttiin, ja immanentin 
todellisuuden ylittämiseksi hän viittasi rakkauden ihmeeseen, jonka 
filosofinen nimi on ”transsendoiminen”. Omakohtaisesta rajojen kokeile- 
misesta ja ylittämisestä tulikin hänen uskonnottoman uskonnollisuu- 
tensa kokemuksellinen sisältö ja moraalin koetinkivi. 

Weilin uskonnollinen epädogmaattisuus merkitsee, etteivät hänen 
ajatuksensa rakkaudesta transsendentin hyvän välittäjänä tehneet Wei- 
listä kristillistä mystikkoa, enintään platonisen. New Yorkissa vuonna 
1942 kirjoittamissaan muistiinpanoissa (Cahiers d'Amerigue)328 Weil otti 
etäisyyttä sekä katolilaisiin että protestanttisiin käännyttäjiinsä, näki 
uskonnollisen uskon luonteen yhä selvemmin ja katsoi, ettei kirkon opet- 
tama sola ftde -periaate voi herättää ihmisessä uskonnollista uskoa. Usko 


moittia Weiliä ”itserakkauden laiminlyömisestä” (lacking of self-love). Marcel 1949, s. 9-— 
18. Katso myös Marcel (1947) ja (1961). Toisaalta Marcelin totemus koski ainakin osittain 
Weilin huonoa huolenpitoa omasta itsestä, mutta mitäpä lisättävää olisi Marcelin näke- 
mykseen minästä itsen hyvinvoinnin perustana ja itserakkaudesta oman onnen saavutta- 
misen menetelmänä. 

326 Nye 1994, s. 244. 

327 Stengvist (1984, s. 81) Tuomaan käsitteitä lainaten. Fraasi ”kasvoista kasvoihin” 
viittaa tässä Paavalin ensimmäiseen korinttolaiskirjeeseen (13:12), jonka mukaan ”[nlyt 
katselemme vielä kuin kuvastimesta, kuin arvoitusta, mutta silloin näemme kasvoista 
kasvoihin.” 

328 OS, s. 11303. 


146 


edellyttää sekä herätäkseen että toteutuakseen tekoa, joka vastaa 
uskonnollisen katsomuksen sisältöä. Sen sijaan 


[e]lhdottomuus ja kaikenkattava kiinnipitäminen sen suhteen, mitä 
Kirkko opettaa, on opettanut ja opettaa vastaisuudessa, ja mitä Tuo- 
mas kutsuu uskoksi, ei ole uskoa ensinkään vaan sosiaalista idolatriaa. 
[L'adhesion inconditionnee et globale & tout ce gue VEglise enseisne, a 
enseignö et enseignera, gue saint Thomas nomme la foi, n'est pas la foi 
mais de Vidolätrie sociale.]329 


Weilin näkemyksen mukaan aito uskonnollinen usko voi toteutua vain 
kristillisten tekojen kautta. Siksi uskonnollinenkin rakkaus voi löytää 
täyttymyksensä vain toisen ihmisen rakastamisesta. Ansaitsematon 
rakkaus, armo, ei vaadi perustetta toteutuakseen.330 Samaan tapaan 
kuin luottamus voi vallita vain itsestään, ilman sopimusta (jonka vaati- 
minen olisi jo epäluottamuksen merkki), ansaitsematon rakkaus kohot- 
taa osapuolten yhteyden kaikkien tämänpuoleisten kiinnitysten, lupaus- 
ten ja sopimusten tuolle puolen, itsessään uskolliseen ja pyhään, jonka 
vaillinaista kuvaa kaikki tämänpuoleinen on. Weilin mielessä oli ennen 
muuta Platonin näkemys Eroksesta ideaalisen ja aistillisen välittäjänä ja 
filosofin kuvana. Platon-tutkimuksissaan Weil lähestyi Sokrateen aja- 
tusta filosofiasta rakkauden filosofiana, lähes uskonnollisena kontem- 
plaationa. 

Tässä tutkimuksessa samoin kuin Weilin filosofiassa sanalla ”kon- 
templaatio” (contemplation)331 viitataan ihmisen sielussa tapahtuvaan 
sisäiseen katselemiseen, jonka kohteena on hyvän idea, kun taas ”medi- 
taatiolla” (meditation)332 eli mietiskelyllä tarkoitetaan metodia tai tietä, 
jota seuraamalla ideoiden katselemiseen voidaan päästä. Kontemplaa- 
tion ja meditaation tuloksena on transsendentin hyvän välittyminen (me- 
diation)353 tämänpuoleisuuteen, ja siihen liittyy myös rakastava välittä- 
minen toisista ihmisistä. Tällä kohden suomen kieli on ranskan kieltä 
hieman semanttisesti laveampi, sillä suomen kielessä ideoiden välittä- 
misen' ja 'huolehtivan välittämisen? ilmaisemiseen ei tarvita kahta eri 
sanaa, paitsi mikäli nämä asiat halutaan erottaa toisistaan. Weilin filo- 
sofiassa niin ei ollut. 


329 OS, s. 82. 
330 PG, s. 150. 
331 SG, s. 98. 
332 OS, s. 34-35. 
333 SG, s. 68. 

4.2. Rakkaus ja Hyvä 


Sikäli kuin rakkaus on osallisena jokaisessa ihmisessä voimistamassa 
hänen pyrkimystään hyvään ja sikäli kuin filosofin päämäärä on rakas- 
taa ensin kauniita ihmisiä, sitten tietoihin liittyvää kauneutta ja lopulta 
hyvän ideaa itseään, filosofiakin on olemukseltaan kontemplatiivinen 
suhde aistillisen ja ideaalisen välillä. Weilin käsitys filosofian ominais- 
luonteesta tulee Platonin ”Pidoista”, jossa Sokrates vertaa filosofin tehtä- 
vää Eroksen asemaan. Weil tulkitsee Sokrateen Diotima-puhetta334 näin: 


Diotima selittää, että Rakkaus on öotuov. Kreikassa sanan öatuov 
käyttö vaihteli paljonkin. Toisinaan se on synonyymi sanalle 9&0oc, ”ju- 
malalle”. Toisinaan se viittaa olioihin, jotka kuuluvat yliluonnolliseen 
maailmaan, ovat ihmisten yläpuolella mutta jumalien alapuolella ku- 
ten enkelit. Mutta tässä Diotima määrittelee sanan öatuov toisin. Se 
tarkoittaa välittäjää, välikättä ihmisen ja jumalan välillä. [Diotime 
expligue gue Amour est un öoiuov. L'usage du mot öawov er grec est 
tres variable. Parfois ce mot est synonyme de 9&oc, dieu. Parfois in indi- 
gue un ötre gui est au-dessus de l'homme, gui appartient 4 un monde 
surnaturel, mais gui est au-dessus de la divinite, guegue chose comme 
un ange. Mais ici Diotime definit usage gu'elle tait du mot öawov. Tl 
designe les mödiateurs, les intermediaires entre l'homme et dieu.]335 


Kyseessä on kohta, jossa Weil esittelee välittäjäteemansa. Rakkaus on 
eräänlainen Eros-jumalan kaltainen demoni, joka ilmentää ihmis- 
rakkauden kahtalaista luonnetta. Yhtäältä ihmisellä on transsenden- 
taalinen rakkaus yleispätevään ja hyvään. Sitä edustavat ihmisen filo- 
sofiset pyrkimykset. Toisaalta rakkaus on myös aistillista ja lihallista. 
Kun ihminen elää filosofisesti, hänen rakkauselämänsä on tasapainossa. 
Hän elää ruuniiillistakin elämäänsä filosofian antaman esikuvan mu- 
kaan: intellektuaalisessa rakkaussuhteessa, jossa filosofian platoniset 
ihanteet osoittavat suuntaviivat myös aistilliselle rakkaudelle ja sille, 
miten ihminen päämääränsä suuntaa. 

Filosofia on ihmisen aktiivisuuden lajeista se, jonka mielenkiinto ei 
voi koskaan kohdistua yksinomaan aistilliseen todellisuuteen, sillä vii- 
sauden rakkauden päämäärä on yleisesti pätevässä. Toisaalta rakkaus ei 
voi olla puhtaasti ideaalista, sillä vaikka viisauden rakkauden alkuperä 
onkin siellä, missä hyvän idea on, sen vaikutus ihmisessä on aina koke- 


334 Katso Platon, ”Pidot”, 201d—212c. 
335 JP, s. 125. Vertaa Platon, ”Pidot”, 202e. 

muksellinen ja siten partikulaarinen.336 Tästä johtuu filosofin välitilan- 
asema, jossa filosofia on olennaisesti transsendoimista, aistillisuuden ra- 
jojen ylittämistä. Filosofin välittäjäntehtävää korostavat yllä siteera- 
tussa tekstikatkelmassa metaforisesti paitsi Sokrateen itsensä, myös 
ennustajana ja papittarena tunnetun Diotiman asema Platonin dialogien 
implisiittisinä kertojina. Myöskään vaikutelma Weilistä itsestään eräänä 
tämän välittäjäperinteen jatkajana ei ole kaukana. 

Teoksessaan Attente de Dieu Weil varoitteli filosofeja liiallisesta puh- 
taasti yleispätevän ja ajatuksella saavutettavan tavoittelemisesta, sillä 
ihminen voi toteutua rakastavana tämänpuoleisuudessa vain sen kautta, 
että rakkaudella on olemassa todellinen kohde. Ideaalisen ja aistillisen 
rakastaminen eivät sulje toisiaan pois; ne riippuvat toisistaan siten, että 
aistillinen rakkaus on ideoiden rakastamisen välttämätön muttei riittä- 
vä ehto. Tämä johtuu siitä, että ilman aistillista rakkautta ihminen ei 
koe rakkautta lainkaan, ja siitä, että aistillinen rakkaus ei vielä yksin 
riitä eettisen järjestyksen perustaksi. Rakkauden on sen lisäksi suuntau- 
duttava Hyvään.337 

Tämä Weilin käsitys antaa aiheen puhua rakkaudesta ihmisen perus- 
intentionaalisuutena samassa merkityksessä kuin se esiintyy Max Sche- 
lerin fenomenologiassa.338 Myös hän ammensi vaikutteitaan Platonilta, 
jonka mukaan ihminen on siinä mielessä eettinen, että tietäessään, mikä 
on hyvää, hän tekee hyvää. Ihmisen intentionaalisuus ei ole tältä kan- 
nalta katsellen pelkästään muodollista (puhdasta intentionaalisuutta), 
vaan intentioilla on aina tietoinen sisältö, joka kumpuaa ihmisen koke- 
muksellisesti välttämättömästä suhteesta maailmaan ja toisiin ihmisiin. 
Koska kukaan ei tee tahallaan väärin, kaikkien tietoisten tekojen pää- 
määränä on oltava pyrkimys hyvään, ja juuri tämä pyrkimys on yhtä- 
pitävää ihmisen perusintentionaalisuuden, rakkauden, kanssa.339 


336 Springsted 1983, s. 156-157. 

887 AD, s. 111. 

338 Katso Varto (1991, s. 88). 

339 Little 1988, s. 153. Intentionaalisuuden teorioista on tullut siinä määrin keskeinen 
osa nykyaikaisia merkityksenteorioita ja havainnon filosofiaa, ettei liene tarpeetonta 
muistuttaa niiden ja Weilin intentionaalisuuskäsityksen eroista. Weilin tiedetään luke- 
neen Husserlin Ideen-teoksia 1930-luvun alussa (Nevin 1991, s. 228), mutta Husserlin ja 
Brentanon näkemyksiin verrattuna Weilin käsitys intentionaalisuudesta on kyllä lähem- 
pänä klassisen idealismin muotoja. Thomas R. Nevin tulkitsee tilannetta näin: ”Weil says 
intentionality must be applied to all things, and she shows the way by resuming Plato's 
lesson that nothing but the good is the object of human endeavor.” Nevin 1991, s. 228. 

Selvempää kuin puhua tietoisuuden intentionaalisuudesta olisi Weilin ajattelun yhtey- 
dessä puhua yksinkertaisesti ”ihmisen suuntautuneisuudesta hyvään”, tai kuten Heideg- 
gerin ajattelun yhteydessä, ”ihmisen projektiivisuudesta”. Siinä, missä ihmisen perus- 
intentionaalisuuden muodosti Heideggerin mukaan ”huoli” (die Sorge), Weilin ajattelussa 
sen paikalla oli rakkaus. 

Tässä kuten monessa muussakaan yhteydessä Platon ei tee eroa 
kontraaristen ja kontradiktoristen vastakohtien välille. Kontraarisilla 
vastakohdilla tarkoitetaan käsitteellisiä vastakohtia, jotka voivat olla 
yhtä aikaa voimassa, kun taas kontradiktorisilla vastakohdilla tarkoi- 
tetaan toisensa poissulkevia vastakohtia. Esimerkiksi hyvä ja paha ovat 
kontraarisia vastakohtia, eli hyvään asiaan voi liittyä myös pahaa. Toi- 
saalta se, että ihminen ei tee pahaa, ei vielä merkitse, että hän tekisi 
välttämättä hyvää. Hyvän ja pahan välille voimme ajatella lisäksi 
yhdentekevyyden, joka ei ole kumpaakaan. Vaikka ihmisen on ilmeisesti 
mahdollista kokea yhtä aikaa hyvää ja pahaa, Weilin näkökannalta 
katsoen joudumme kuitenkin maailmasuhteessamme huomaamaan ko- 
kemuksemme sinänsä lähinnä hyviksi tai pahoiksi. Suuri arvoitus on, 
päätyykö Weil tällaiseen kontradiktoriseen ajatteluun enemmän Plato- 
nia tutkimalla kuin omista lähtökohdistaan. Joka tapauksessa Weil ei 
huomauta mahdollisuudesta tulkita hyvää ja pahaa keskenään ainoiksi 
tai ainoastaan eräiksi vaihtoehdoiksi.340 

Weilin näkemyksen mukaan ihmisen tie ideoiden näkemiseen on rak- 
kauden tie siksi, että sen päämääränä on korkein hyvä. Toisaalta hyvän 
idean asema Platonin ideapyramidin huipulla samastuu rakkauden hy- 
vää tekevään voimaan, joka ehdottomuudellaan ylittää muun koke- 
muksessa annetun. Koska rakkaus ja hyvä esiintyvät aina yhdessä ja 
koska mikään yksittäinen ihmisen teko ei ole hyvyys sinänsä, sekä rak- 
kaus että hyvä eivät voi olla kotoisin aistimaailmasta. Niiden lähteen on 
oltava tuonpuoleisessa ideoiden maailmassa. 

Edellä lausuttu voi vaikuttaa abstraktilta, ylevältä ja jopa subliimilta, 
mikä saattaa ilmentää noiden Weilin itsensäkin arvostelemien opillisten 
järjestelmien vaikutusta rakkauden representaatioihin. Tosiasiassa hä- 
nen ajatuksensa ovat helposti ymmärrettäviä. Rakkauden välittäjän tee- 
maa voidaan konkretisoida useilla esimerkeillä. Erään kysymyksen muo- 
dostaa se, miten Weilin ajatukset rakkaudesta suhteutuvat Platonille 
ominaiseen homoerotiikkaan. Weilin suhteesta homoerotiikkaan ei ole 
olemassa selvää näyttöä hänen julkaistuissa kirjoituksissaan, mutta jos 
hänen ajatuksiaan ryhdyttäisiin tulkitsemaan, voitaisiin helposti tulla 
siihen johtopäätökseen, että nimenomaan platonisen mallin mukainen 
homoseksuaalinen rakkaus on lähellä sitä, mitä Weilkin ajatteli ideoiden 
rakastamisen yhdistymisestä ihmisten käytännölliseen elämään. Ky- 
seessä oli korkeatasoinen filosofinen rakkaussuhde, jota ei ollut alistettu 
vain immanenteille tai käytännöllisille päämäärille, kuten perheelle tai 
lasten hankkimiselle, vaan jossa filosofisempi rakkaus tietoon ohjasi käy- 


340 Katso Platon, ”Valtio IV”, 437b—c, selitykset. Kontradiktorisista vastakohdista Weil 
tosin puhuu Painovoimassa ja armossa; katso esimerkiksi suomennoksen sivua 139. 

tännöllistäkin elämää. Sen ohessa on luontevaa ajatella, että filosofisen 
yhteisymmärryksen perusta kytkettiin platonisessa filosofiassa nimen- 
omaan samaa sukupuolta olevien rakastajien kokemuksellisesti ja ke- 
hollisesti yhteiseen merkitysten muodostumiseen. 

Mutta rakkauden välittäjän teemaa voidaan havainnollistaa myös 
erään toisen esimerkin tai rinnastuksen näkökulmasta. Onpa kyse homo- 
tai heteroseksuaalisesta rakkaudesta, rakkauden sytyttämiseksi tarvi- 
taan usein välittäjiä. Käytännön elämässä saamme helposti näyttöä siitä, 
että rakastuneiden ihmisten on usein vaikea kohdata toisiaan. Mitä 
rakastuneempi ihminen on, sitä korkeammaksi kynnys kohdata ra- 
kastettu ihminen nousee. Erityisen ongelmallisiksi asiat muodostuvat, 
jos rakkaus jumiutuu pelkäksi kaukorakkaudeksi. Sellainen rakkaus 
alkaa muistuttaa hieman Weilin kritisoimaa uskontoa. Asiaa auttaa, jos 
tarjolla on luotettava kolmas henkilö. Hän voi kätevästi välittää asioita 
kahden osapuolen välillä (ainakin sikäli kuin hän asioista vähänkään 
välittää). Mikäli kahden ihmisen rakkaus toisiinsa ei herätä musta- 
sukkaisuutta, se tavallisesti herättää myötätuntoa, ja välittäjä löytyy. 
Rakkauden muututtua tuskalliseksi välittäjä voi välittää osapuolten 
tunnetiloja. Rakastavaiset itse eivät aina saa sanaa suustaan, mikäli he 
ovat jännittyneitä. Harvoin he pystyvät myöskään puhumaan totta. 
Rakkaussuhteen olemukseen ei yleensä sisälly totuuden sanomista 
itsestä tai toisesta osapuolesta, kun kumpikin osapuoli koettaa antaa 
itsestään mahdollisimman myönteisen kuvan. Mutta ulkopuolinen välit- 
täjä voi osapuolten toiveista riippuen jakaa heistä tai heidän tunnetilois- 
taan tietoa. Tämä voi tapahtua esimerkiksi kertomalla toisen ihmisen 
olevan kiinnostunut toisesta, jolloin kohtaamisen kynnys madaltuu. 
Välittäjä voi myös taitavasti saattaa toisistaan kiinnostuneet ihmiset yh- 
teen, mikäli hän tuntee molemmat osapuolet tarpeeksi hyvin. Jos hän 
tuntee pelkästään toisen, hän voi hankkiutua muina miehinä myös toi- 
sen kaveriksi, toisin kuin rakastavainen itse. Jos välittäjä suhtautuu ra- 
kastuneisiin osapuoliin neutraalisti, hänen omat tunteensa eivät yleensä 
muodosta suurta estettä kohtaamiselle. Ja kun asioissa on päästy koh- 
taamisen tasolle, rakkauden välittäjä voi täydentää tietoja antamalla 
taustainformaatiota toisesta esimerkiksi kertomalla hänestä ja hänen 
erinomaisuudestaan rakastajana. Tätä symboloi platoninen Eros. 

Oheinen itse keksimäni esimerkki valottaa, että kaikessa rakastami- 
sessa on perimmältään kyse laajemmasta kuin vain kahden ihmisen 
välisestä asiasta. Rakkaus suhteutuu usein koko ihmisyhteisöön, jossa 
kaikki ihmiset ottavat rakkauteen kantaa. Ajatuskehittelyllä voi olla 
pelkän käytännöllisen havainnon ohella merkitystä myös Weilin ideoiden 
ymmärtämiselle, sillä sitä kautta havainnollistuu, mitä Weil ajatteli rak- 
kauden rajallisuudesta ja rajattomuudesta: sen suhteutumisesta kahden 
ihmisen välisen suhteen ulkopuolelle, yhteiskuntaan, Jumalaan, ideoi- 

den maailmaan ja transsendenssiin. Ihmisen ja Jumalan suhde on pe- 
rimmältään samanlaista kuin edellä kuvailtu ihmisten välinen kanssa- 
käyminen. Myös ihmisten suhteet toisiinsa edustavat ihmisen rakkautta 
Jumalaan ja Jumalan rakkautta ihmiseen. Samaan tapaan kuin valta- 
suhde levittäytyy kaikkia ihmisiä koskevaksi, myös rakkaussuhde voi 
muuttua kaikkia koskevaksi. Siinäkään ei voida aina erottaa, kenen rak- 
kaus riippuu kenenkin rakkaudesta. Ihmisten välinen rakkaus ilmentää 
siis Jumalan rakkautta, ja tärkeää tässä suhteessa on ”kolmanniuden”, 
siis kolmannen osapuolen, vaikutus ja läsnäolo. 


4.3. Rakkaus ja geometria 


Weil vertasi rakastajan ja rakastetun suhdetta tapaan, jolla geometrikko 
lähestyy yhtä tiettyä kuviota piirustuslaudalla. Kolmio ei ole se kolmio, 
jonka piirrän viivottimella. Vastaavasti rakkauskaan ei ole missään sa- 
tunnaisessa oliossa, ei rakastetussa eikä rakastajassa, vaan rakkaudessa 
on kysymys järjestyksestä, jonka alkuperä on transsendentissa ideoiden 
maailmassa.341 Koska rakastaminen on olemuksellisesti Hyvän rakasta- 
mista, voi Springstedin tavoin päätellä, että rakastaminen sinänsä on 
eettisen arvostelman toteuttamista.342 Weilin vaikutushistorian tutkimi- 
sen kannalta tämä merkitsee, että Weil kiinnittyi ajatuksissaan myö- 
häiseen Platoniin, jonka filosofiassa aistillisen ja ideaalisen ero vähi- 
tellen hälveni. 

Rakkauden eettinen merkitys on harmoniassa (l'harmonie), jonka se 
luo ihmisten välille.343 Weilin mielessä on Platonin valtio, joka ei ole 
keinotekoinen, kuvitteellinen tai yliyksilöllinen järjestys vaan se välttä- 
mätön osa situaatiotamme, joka syntyy ihmisten asettuessa kykyjensä, 
ominaisuuksiensa ja tarpeidensa mukaan paikoilleen.344 Harmonian kä- 
site tuli Weilille Pythagoraan koulukunnasta, jossa ensimmäiseksi teh- 
tiin havainto, että soittimen kielen värähdellessä syntyvät intervallit 
ovat kokonaislukusuhteiden luonnehtimissa suhteissa toisiinsa nähden. 
Tämä havainto yleistettiin koskemaan koko universumia, joka ajateltiin 
kokonaislukusuhteiden alaiseksi.345 Irrationaalilukujen keksimisen yh- 
teydessä todettiin, että on olemassa geometrisia suhteita, joita ei voida 
kuvata kokonaislukusuhteiden avulla. Esimerkiksi tällaisesta yhteis- 


341 AD, s. 77-79; Katso Varto (1991, s. 89). 
342 Springsted 1983, s. 159. 

343 PG, s. 195. 

344 Dietz 1988, s. 58. 

345 Springsted 1983, s. 183—184. 

mitattomuudesta (incommensurable) Weil antaa suorakulmaisen kol- 
mion, jonka hypotenuusan pituus on kateettien neliöiden summan neliö- 
juuri.346 

Tällaisen ”anomalian” tuloksena pythagoralaiset päättelivät, että si- 
käli kuin ihmisen kyky geometriaan sisältyy kosmoksen harmoniaan, 
harmonian periaate on yksittäisistä olioista ja niiden lukumäärää 
vastaavista suhteista riippumatonta eikä sisälly aistimaailmaan.347 Sa- 
maan tapaan kuin ihmisen rakkaus kauniiseen musiikkiin on se har- 
monian periaate, joka liittää keskenään eriaikaiset soinnut musiikkina 
kuultavaksi kokonaisuudeksi, ihmisen rakkaus toiseen ihmiseen on har- 
monian eettinen aspekti, joka perustaa tasapainoisen yhteiselämän. Mo- 
lemmissa on kysymys yleispätevän todellistumisesta kokemuksen yhtey- 
dessä. Schelerin termillä kuvattuna tämä on ordo amoris, musiikki- 
tieteen käsitteellä ilmaistuna musica mundi (joka tarkoittaa ”sfäärien 
harmoniaa”). Tosin Max Schelerin filosofiasta Weilille saattoi välittyä 
lähinnä vain Schelerin teoksessa Der Formalismus in der Ethik und die 
Materiale Wertethik edustama käsitys, jonka mukaan myös tunteet voi- 
vat tuottaa tietoa arvoista. Toinen tärkeä vaikuttaja on hänen materia- 
listinen arvoetiikkansa, jonka mukaan moraalin perustaksi kelpaavilla 
arvoilla on oltava absoluuttinen ja konkreettinen mutta samalla etiikan 
subjektia henkilökohtaisesti koskettava sisältö. Sen sijaan Schelerin 
muunnelmat Husserlin eideettisestä reduktiosta arvotietoon pääsemisen 
menetelminä jäivät Weilille vieraiksi, mihin epäilemättä vaikutti Sche- 
lerin edustama subjektikeskeisyys. Eideettisellä reduktiolla tarkoitettiin 
maailmallisten intressien poissulkemista samalla, kun tavoiteltiin ilmiöi- 
den puhdasta olemusta koskevaa tietoa. Sen valossa arvoaktien suoritta- 
misen ja arvojen teoreettisen tarkastelemisen edellytyksenä nähtiin ih- 
misen irrottautuminen elävästä todellisuussuhteesta, ja todellisuuden 
arvorakenteen hahmottamisen katsottiin tapahtuvan yksinomaan ihmi- 
sen immanentisti määrittyneestä tajunnasta päin. Sen sijaan Weilille 
samoin kuin Platonille ihmisenä oleminen rakentui olennaisesti hyvän 
ideasta ja transsendentista todellisuudesta päin. Tosin sekä Scheler että 
Weil pitivät tärkeänä ihmisen asemaa hyvän ja kauniin toteuttajana 
sekä aistillisen ja ideaalisen välisen kuilun silloittajana. 

Weilin ja Schelerin selvistä asenne-eroista huolimatta Weilin ajat- 
telun viitteellinenkään vertaaminen Schelerin filosofiaan ei ole hedelmä- 
töntä. Scheler päätyi ajattelussaan ja ihmiskäsityksessään kristilliseen 
dualismiin, jonka mukaisesti hän katsoi, että ihmisen elämä on jyrkkien 
ristiriitojen sävyttämää. Weilin kannalta katsoen Schelerin myöhäis- 


346 SS, s. 214. 
347 Springsted 1983, s. 182. 

kauden näkemys todellisuuden arvorakenteen ristiriitaisuudesta ja ihmi- 
sen olemisesta tämän ristiriidan leimaamana voidaan selittää seurauk- 
seksi siitä, että Schelerin myöhäisfilosofiassa ihmisen vitaalinen ja teo- 
reettinen intressi olivat erottuneet jyrkästi toisistaan. Oli erikseen elämä 
ja tiede. Nämä dualistisen ihmiskuvan ongelmat puolestaan saattavat 
kontrastivaikutustensa kautta selittää Weilin kiinnostusta monistisiin 
ajatussuuntiin. Toisaalta Weil ja Scheler eivät milloinkaan tavanneet 
eivätkä liioin tunteneet toisiaan,348 eikä Schelerin edustamaa dualismia 
sen enempää kuin Husserlin nykyaikaista idealismiakaan voisi pitää 
Weilille niin läheisenä kuin Platonin käsitystä ideoiden ja ihmissielun 
harmoniasta. 

Musiikin asema filosofien koulutuksessa ilmensi Weilille tapaa, jonka 
mukaisesti kauneuden ja harmonian ihanteet muodostuivat yhteis- 
elämän järjestystä kuvaaviksi periaatteiksi Platonin valtiossa.349 Mutta 
samalla kun Platon löysi, hän myös kadotti: tässä ajatuksensa muuttu- 
vaan nähden erillisestä ideoiden maailmasta. Weilin näkemyksen mu- 
kaan kauneuden ja harmonian esiinnousu Platonin valtiota yhtenäistä- 
vinä periaatteina merkitsi Platonin liukumista kohti ykseysfilosofiaa. 
Pythagoralaisten geometrian ja harmonian käsitteiden tuleminen osaksi 
valtiofilosofiaa vaati Platonia korjaamaan keskikauden ideaoppinsa piir- 
teitä jonkin verran myöhäisfilosofiassaan. Platon perustelee keskikauden 
ideaoppiaan päättelemällä, että koska mikään yksittäinen olio ei voi olla 
itse kauneus, kauneuden pitää olla yksittäisistä olioista riippumatonta, 
ja juuri sellainen on kauneuden idea.350 Pythagoralaisen näkemyksen 
mukaan kauneudella ei kuitenkaan voi olla mitään ulkonäköä, eikä se 
siten voi tulla käsittämisen kohteeksi missään näkemyksellisessä merki- 
tyksessä.351 

Platonin tulkinnat musiikista kiinnostivat Weiliä erityisesti siksi, että 


348 Merkille pantavaa Weil-kirjallisuudessa on Schelerin ajattelua koskevien viittausten 
ja rinnastusten vähyys. Esimerkiksi yksikään Weilistä väitelleistä ei mainitse Scheleriä 
lainkaan, kuten eivät myöskään eräinä muina päälähteinä käyttämäni Blumin ja Seid- 
lerin sekä Dunawayn, Hellmanin, Littlen, McLellanin ja Nevinin Weil-tutkimukset. Wei- 
lin ja Schelerin historiallisten vaikutusyhteyksien poissaolon vuoksi tällainen ratkaisu 
onkin perusteltu, mutta hämmästyttävä se on siksi, että molempien filosofien ajattelusta 
löytyy samantyyppisiä etiikkaa koskevia käsityksiä ja pyrkimyksiä. Yhtäläisyydet koski- 
vat halua löytää arvojen ja kokemuksen välille yhteyksiä, kun taas erot perustuivat Wei- 
lin ja Schelerin löytämiin ratkaisuihin. Ne kulminoituvat etupäässä monismi-dualismi- 
kysymykseen ja todennäköisesti myös siihen, että Scheleristä, toisin kuin Weilistä, tuli 
harras katolilainen. Samojen kansien sisäpuolella Scheleriä ja Weiliä ovat käsitelleet lä- 
hinnä vain M-M. Davy (1954, s. 248—249) ja Juha Varto (1991). 

349 Vertaa Platon, ”Valtio VII”, 530c-531c. 

350 Platon, ”Valtio V”, 479a—480a. 

351 JP, s. 175. 

musiikki muodostaa Platonin filosofiassa järjestelmän, jossa kauneus to- 
teutuu pelkkänä suhteena, puhtaana harmoniana, mutta voi tulla täysin 
koetuksi ja sisältyä aistimaailmaan. Siten musiikki ei voi olla mime- 
sistä352 eli jäljittelemistä siinä missä sitä ovat Platonille muut taiteen 
muodot. Platonin kauneuskonseption muuttumisen mukana myös olioi- 
den ja ideoiden kuilu kyseenalaistui sitä enemmän, mitä ilmeisemmäksi 
tuli, ettei kauneudesta itsestään voinut olla aisteista riippumattomaan 
käsittämiseen perustuvaa näkemystä. Kauneuden voimme kokea olioi- 
den yhteydessä, niiden suhteissa ja tasapainoisessa toiminnassa.353 
Toisaalta Platon luopui ideaopin antinomioissaan käsityksestä, että 
aistimaailman ja ideoiden välillä vallitsee osallisuuden suhde. Uudet aja- 
tuksensa hän esitti myöhäiskautensa avausdialogina pidettävässä ”Par- 
menideessa”. Sen mukaan osallisuuden suhde johtaa ongelmaan, sillä 
ideaa ja sitä vastaavaa oliota yhdistämässä pitäisi olla niistä eriävä idea. 
Ideoiden moneudesta johtuisi, että ideapyramidi laajenisi äärettömyy- 
teen. Ja jos ideoita olisi vain yksi, kysymykseksi tulisi se, miten sama 
idea voi sisältyä eri olioihin ja miten eri oliot voisivat olla osallisina 
samasta ideasta.354 Myöhemmässä filosofiassaan Platon täydensi ”Par- 
menideen” ykseysfilosofiaa liittämällä ajatukseen idean ykseydestä täy- 
dellisen hyvyyden. Weilille Platonin ykseysfilosofia on välittynyt aja- 
tuksena, jonka mukaan todellisuus on perimmältään yksi ja tämä ykseys 
on hyvä.355 Sen mukaan ykseyteen sisältyvät sekä ideat että oliot. Hyvän 


352 Sana mimesis tarkoitti muinaiskreikassa alun perin 'eläinten liikkeiden jäljittelyä”, 
myöhemmin myös tanssia”. Tanssi oli kreikkalaisille inhimillisen toiminnan laji, jossa 
ihminen muuttaa musiikissa kuulemansa ideaalisen harmonian aistein havaittaviksi 
kehon liikkeiksi. Tanssi on musiikissa olevan ideaalisen harmonian jäljittelemistä. Tans- 
sin välityksellä ihminen muuttaa musiikin harmonian, jonka voimme kuulla sellaisena 
kuin se on (eli ideaalisena), silmin nähtäväksi esitykseksi, joka ei olekaan enää idea- 
maailman järjestystä vaan sen jäljittelemistä ja esittämistä. Pythagoralainen näkemys 
musiikin konkretisoitumisesta aistimaailmassa tanssin välityksellä merkitsi säröä Pla- 
tonin ideaoppiin ja häiriötekijänä ehkä selittää Platonin tuntemaa antipatiaa tai vähin- 
täänkin ambivalenttia suhtautumista mimesistä (tanssia), jäljittelemistä, runoutta ja 
sofismia kohtaan. Vertaa Platon, ”Valtio II”, 376d—403c. Vastaavanlaista asennoitumista 
tanssiin voi löytää muutamista uskonnoista. Esimerkiksi hindulaisuudessa tuhoa merkit- 
sevä voima personifioidaan Shiva-jumalattareksi, joka tanssillaan saattaa kosmoksen 
transsendentin harmonian aistein tiedetyksi. Hindulaisen kosmologian mukaan se mer- 
kitsee, että maailma kokonaisuudessaan raukeaa ja palaa alkutilaansa. Nevin 1991, 
s. 156, 162 ja 296—303. 

Weilin tulkinta aistillisen ja ideaalisen yhtymisestä (une sorte de danse; LP, s. 33) sekä 
siihen liittyvä positiivinen arvotus puolestaan kertonevat Weilin sympatiasta tanssia koh- 
taan. Näin se lähestynee dionyysistä perinnettä ja Nietzschen käsitystä tanssin tehtä- 
västä transsendoimisen metodina. 

353 Krogmann 1970, s. 39-55. 

354 Platon, ”Parmenides”, 132e—133a. Katso myös Platon, ”Valtio”, X, 597Tc. 

355 OS, s. 284. 

idea on hyvyytensä vuoksi sillä tavoin täydellinen, että se ikään kuin 
riittää eri olioille ja toisaalta antaa eri olioille niiden olemassaolon ja 
erilaisuuden emanaatiossa. Oman olemuksensa vuoksi hyvän idea run- 
sastuu ja ”vuotaa yli”. 

Hyvän idea muodostaa Weilille yhtenäistävän prinsiipin, jonka mu- 
kaan kauneus ja harmonia luonnehtivat hyvän aistikokemuksen alueella 
ja jossa eettiseen tasapainoon viittaa kreikkalainen söfrosynen käsite. 
Weil käytti sanaa sofrosyne sen alkuperäisessä asussa ja totesi, ettei sillä 
ole vastinetta nykykielissä; sitä paitsi se on hänen näkemyksensä 
mukaan ”paljon väkevämpi ja kauniimpi” kuin sanat oikea suhde, maltti 
ja kohtuullisuus, joiksi söfrosynö tavallisesti käännetään.356 

Sofrosyneen liittyi kreikkalaisen antiikin valtiokäsityksessä geometri- 
sen oikeuden periaate. Se vastasi tapaa, jolla olevainen automaattisesti 
rankaisee pyrkimyksestä rakentaa todellisuuteen sisältyvien arvohierar- 
kioiden päälle keinotekoisia järjestyksiä. Jos geometrinen oikeus Pla- 
tonin näkemyksen mukaan sisältyykin olevaiseen itseensä, Weilin käsi- 
tyksen mukaan oma aikamme on peittänyt sen ontologisiin abstrakti- 
oihin.357 Hänen mukaansa klassinen geometria ei enää valaise meille 
olevaisen harmoniaan sisältyvää taliorangaistuksen periaatetta. Sillä 
tarkoitettiin eräänlaista ”luonnon kostoa”. Päättelyissä induktion mene- 
telmä on syrjäyttänyt euklidiseen geometriaan sisältyvän deduktion 
periaatteen, ja rakkauden geometria-analogia on kadottanut merkityk- 
sensä ihmissuhteiden transsendentin perustan kuvaajana. Weilin näke- 
mys harmonian ja geometrian periaatteesta sekä söfrosynen asemasta on 
nyt tällainen: 


Se esiintyi Nemesiksen nimisenä Aiskhyloksen tragedioissa; pytha- 
goralaisilla, Sokrateella ja Platonilla se oli lähtökohtana ihmistä ja 
maailmankaikkeutta koskevalle pohdinnalle. Mielikuva siitä on tullut 
tunnetuksi kaikkialla, minne helleenisyys on levinnyt. Saattaa olla, 
että tämä kreikkalainen käsitys elää Karman nimisenä buddhalaisuu- 
den läpitunkemissa itämaissa, mutta länsimaista se on kadonnut, eikä 
yhdessäkään läntisessä kielessä ole sitä tarkoittavaa sanaa; rajan, mi- 
tan, tasapainon käsitteillä, joiden tulisi säädellä elämän kulkua, on 
enää vain palvelutehtävä tekniikassa. Me olemme geometrikkoja vain 
suhteessamme aineeseen; kreikkalaiset olivat geometrikkoja ennen 
kaikkea hyveen opissa. [Sous le nom de Nemesis, il est le ressort des tra- 
gedies d'Eschyle; les Pythagoriciens, Socrate, Platon, partirent de lä 
pour penser l'homme et Vunivers. La notion en est devenue familiere 
partout ou l'hellönisme a pönötre. C'est cette notion grecgue peut-ötre gui 


356 JP s. 59. Katso Debidour (1963, s. 144). 
357 EHP, s. 259. 

subsiste, sous le nom de kharma, dans des pays d?Orient imprögnes de 
bouddhisme; mais 'Occident Va perdue et n'a plus möme dans aucune 
de ses langues de mot pour lexprimer; les idees de limite, de mesure, 
d'eguilibre, gui devraient determiner la conduite de la vie, n'ont plus 
gu'un emploi servile dans la technigue. Nous ne sommes geometres gue 
devant la matiere; les Grecs furent d'abord geometres dans Vapprentis- 
sage de la vertu.|358 


Kuten yllä olevasta katkelmasta voi nähdä, geometrian käsite muuttui 
Weilin ajattelussa hyvin venyvään muotoon. Weil näyttää ymmärtäneen 
geometrian lähinnä kolmella eri tavalla, joista kullakin oli hänen ajatte- 
lussaan erityinen tehtävänsä. Geometria” viittasi Weilillä ensinnäkin 
geometrisiin päättelyihin, ja se toimi deduktiivisen, kokonaisuuksista 
osiin johtelevan ajattelutavan perusteluna. Toiseksi, geometrian käsite 
esiintyi tasapainoisen ihmisyhteisön metaforana ja viittasi geometriseen 
oikeuteen, joka vastasi nemesiksen ja taliorangaistuksen periaatteita. 
Tärkeimpänä geometrian käsitteen esiintymänä voi kuitenkin pitää yh- 
teyttä, jossa geometria liittyi hyvettä koskevan tiedon hankintaan. Wei- 
lille osoitettava kysymys kuuluu nyt, millä tavoin geometria voi tuottaa 
tietoa hyveestä tai miten geometria-analogia kuvaa hyvettä koskevan 
tiedon hankintaa. 

Kysymyksen ensimmäiseen osaan olisi vastattava platonisesti, totea- 
malla geometrikon lähestyvän transsendentteja ideoita ja siten kohoavan 
ajattelussaan lähemmäksi myös hyvän ideaa. Hyvää koskeva tieto syn- 
tyy ikään kuin tahattomasti, filosofisen mielen jalostuneisuutena ja ylei- 
siä muotoja koskevan tiedon sivutuotteena. Sitäkin tärkeämpää on, että 
geometria kuvailee tapaa, jolla myös hyvää itseään koskevaan tietoon 
voidaan päästä. 

Samoin kuin monien teologien, kirkkoisien ja metafyysikkojen, myös 
Weilin mielestä hyvyys on yhteydessä täydellisyyteen. Täydellisenä hy- 
vän idea on hyvyydessään täydellinen, ja eettinen absoluutti on Weilille 
tärkeä siksi, että ilman täydellisyyttä kaikki tieto olisi mahdotonta. Olisi 
mahdotonta käsittää oikeaa ja väärää, mittoja, suuntia, etäisyyksiä ja 
asteita. Absoluuttia emme kuitenkaan voi käsittää aistiemme tai ym- 
märryksemme vaan ainoastaan järkemme avulla, samaan tapaan kuin 
käsitämme geometrian oliot. Koska täydellisyyden ihanne sisältyy myös 


358 SG, s. 22-23. Weilin teksteissä usein esiintyviin harmonian ja tasapainon käsittei- 
siin viitaten Thomas R. Nevin huomauttaa Weilin oppositiofilosofian (hyvä-paha, paino- 
voima-armo) yhtymäkohdista myös Herakleitoksen vastakohtien ykseyteen sekä näiden 
jännitteiden välillä toteutuvaan jatkuvan muutoksen (panta rhei) periaatteeseen. Nevin 
1991, s. 215. Yhteydet Herakleitokseen ovatkin selvät, koska Weil ranskansi Dielsin editi- 
ota hyväksi käyttäen lähes kaikki Herakleitoksen fragmentit; teoksessa SG, s. 139—148. 

aistillisen tiedon hankintaan, toimii absoluuttinen hyvän idea takeena 
kaiken tiedon totuudelle. 

Tällä tavoin hyvän idea sai aseman, jonka muiden muassa Descartes 
antoi Jumalalle: se takasi aistimusten ja ajatusten virheettömyyden. 
Weilin tavassa tavoitella selvää ja kirkasta tietoa voikin nähdä kartesio- 
laisia sävyjä. Toisaalta Weilin ajatus on helppo samastaa vaikkapa An- 
selm Canterburyläisen ontologiseen jumalatodistukseen, jonka mukaan 
jo ajatus täydellisyydestä sinänsä toimii todisteena täydellisen olennon 
olemassaolosta. Kuitenkin Weilin käsityksessä absoluutista teologinen 
positio loistaa poissaolollaan. Hyvä ei ole lohduttava unelma vaan pää- 
määrä tai suunta, jonka tavoitteleminen sinänsä on tärkeää. Weiliä 
hämmästyttääkin se, miksi hyvä ja täydellinen, joiden tulisi olla kirkkai- 
ta, valaisevia ja itsessään riittäviä, on niin usein hämärretty pakotta- 
malla ne uskontojen tai mystifiointien kaapuun. Hänelle itselleen geo- 
metria-analogian merkitys oli seuraava: se toimi osoituksena siitä, miten 
ei-aistilliseen, hyvää ja täydellisyyttä koskevaan tietoon voidaan päästä 
yksinomaan rationaalisin keinoin, ilman järjen uhraamista (sacrificium 
intellectus). 

Weilin edustama hyvän idean praktinen perustelu vastaa Immanuel 
Kantin esittämää käsitystä, jonka mukaan Jumalan idea ja sielun kuo- 
lemattomuus on edellytettävä käytännöllisistä syistä. Näin on tehtävä, 
jotta moraali olisi mahdollista, jotta moraalinen toiminta olisi perustel- 
tua ja jotta ristiriita moraalin päämäärien ja maailman todellisen tilan 
välillä olisi mahdollista sietää.359 Weilin ajattelun kannalta olennaista 
on, ettei tätä kautta ymmärretty Jumala enää ollut kristillisen ajattelu- 
perinteen Jumala, eikä tällä tavoin määritelty hyvän idea ollut myös- 
kään kristillisen perinteen 'hyvä”. Kantin filosofiassa uskonnollisen 
uskon teologinen prinsiippi oli korvattu filosofian käytännöllisellä prin- 
siipillä ja ajatus Jumalaa etsivästä ihmisestä idealla moraaliseen hyvään 
suuntautuvasta ihmisestä. Asian voi ilmaista myös niin, ettei Weil sen 
enempää kuin Kantkaan tulkinnut moraalia uskonnon mukaan, vaan us- 
konto, sikäli kuin sitä saattoi olla, johdettiin moraalista ja perusteltiin 
järjen mukaan. 

Hyvästä itsestään Weil toteaa, ettei absoluuttinen hyvä ole pahan 
ystävällinen vierustoveri vaan täydellisesti pahan ulkopuolella: 


Hyvä on olemukseltaan erilaista kuin paha. Paha on moninaista ja 
katkonaista, hyvä on yhtenäistä; paha on ilmeistä, hyvä salaperäistä; 
paha on tekoja, hyvä on passiivisuutta, toimintaa ilman tekoja ja niin 
edelleen. — Hyvä, joka on samalla tasolla kuin paha ja joka käsitetään 
pahan vastakohdaksi, on rikoslain hyvää. Sen yläpuolella on sellainen 


359 Katso Nevin (1991, s. 151-155). 

hyvä, joka jossain mielessä muistuttaa enemmänkin pahaa kuin tätä 
alhaista hyvää. Tämä seikka tekee mahdolliseksi monet demagogian 
muodot ja monet ikävät paradoksit. Hyvä, joka on määriteltävissä 
samoin kuin paha määritellään, on kiellettävä. [Le bien est essentielle- 
ment autre gue le mal. Le mal est multiple et fragmentaire, le bien est 
un, le mal est apparent, le bien est mysterieux; le mal consiste en acti- 
ons, le bien en non action, en action non agissante, etc. — Le bien pris au 
niveau du mal et s'y opposant comme un contraire ä& un contraire est un 
bien de code penal. Au-dessus se trouve un bien gui, en un sens, 
ressemble plus au mal gw'ä cette forme basse du bien. Cela rend possible 
beaucoup de dömagogie et de paradoxes fastidieux. Le bien gui se definit 
ä la facon dont on definit le mal doit ötre nie.]360 


Weilin ajatusta absoluuttisen hyvän ja absoluuttisen pahan sekä niiden 
relatiivisten ja maailmallisten vastineiden erosta voi luontevasti verrata 
Immanuel Kantin käsitteisiin das Gute, das Böse, das Wohl ja das Ubel. 
Teoksessaan ”Käytännöllisen järjen kritiikki” (Kritik der praktischen 
Vernunft, 1788) Kant huomauttaa, että hyvää, jota latinan kielessä 
kuvaa vain yksi sana (bonum), vastaa saksan kielessä kaksi ilmausta: 
das Gute ja das Wohl. Niistä das Gute viittaa ”hyvään sinänsä”, kun taas 
das Wohl merkitsee vain suhdetta koettuun miellyttävyyteen. Vas- 
taavasti latinan kielen pahaa tarkoittavaa sanaa malum vastaa kaksi 
käsitettä: das Böse viittaa ”pahaan sinänsä kun taas das Ubel viittaa 
vain suhteelliseen ”*koettuun pahaan”. Kant havainnollisti asiaa esimer- 
killään leikkaukseen joutuvasta potilaasta, joka Kantin omana aikana 
varmasti joutuikin sietämään melkoisia tuskia. Leikkaus saattoi olla 
potilaan terveydelle kokonaisuutena ottaen hyväksi ja edistää siten hy- 
vää (das Gute), vaikka se ei ollutkaan tuntemuksena kovin miellyttävä 
(das Wohl). Se ei merkinnyt ihmiselle pahaa (das Böse), mutta saattoi 
tuntua pahalta (das Ubel).361 

On tietenkin huomattava, ettei absoluuttista hyvää ja pahaa voida 
välttämättä erottaa tällä tavoin toisistaan. Ideaalisten käsitteiden ja 
tunteiden erottamisen taustalla voikin nähdä juuri niitä kartesiolaisia 
vaikutteita, joita Weil arvosteli. Kant itse korosti näiden käsiteluokkien 
eroa saattaakseen näkyviin sen, miksi moraalilain pitäisi olla apriorinen 
eli kokemusta edeltävä. Kantin mielestä olisi mahdotonta ajatella, että 
yleinen moraalilaki voitaisiin johtaa ihmisten subjektiivisista kokemuk- 
sista aposteriorisesti, ja siksi yleisen moraalilain piti päteä hyvän ja 


360 PG, s. 82. 

361 Immanuel Kantin teos on julkaistu suomeksi nimellä ”Käytöllisen järjen kritiikki” 
hänen kokoelmateoksessaan Siveysopilliset pääteokset. Käsitteistä ks. Kant (1990 [1788], 
s. 237). 


159 


pahan alueella apriorisesti (ennen kokemusta). Kantia motivoi halu muo- 
toilla ehdoton ja yleispätevä eettinen prinsiippi. 

Vaikka vertaaminen Kantiin voi valaista Weilin ajatusta ideaalisen 
hyvän ja pahan sekä koetun hyvän ja pahan erosta, ajattelijoiden välillä 
on hahmotettavissa myös huomattavia eroja. Weil piti hyvän ideaa kor- 
keatasoisempana kuin Kantin moraalilaissa hahmoteltua hyvää (das 
Gute). Hän ajatteli myös kantilaisittain hahmotellun hyvän olevan vielä 
tuota ”rikoslain hyvää”, joka on määritelty vain maailmallisen vasta- 
kohtansa kautta. Sen sijaan Weilin oma käsitys hyvästä vastasi Platonin 
ideoiden kaltaista jumalallista absoluuttia, johon koko todellisuus su- 
lautuu. 

Weilin mielestä hyvä ja paha eivät ole vastakohtia siinä mielessä, että 
ne vallitsisivat samalla tasolla tai olisivat toistensa leimaamia. Kyseessä 
on kaksi erillistä voimaa, jotka voivat esiintyä myös yhdessä, mutta vain 
hyvä voi olla absoluutti, sillä jos todellisuus olisi täydellisen pahaa, se 
romahtaisi omaan mahdottomuuteensa: ”Paha on tällöin niin täydellistä, 
että se tuhoaa itsensä [...]. [Le ma! est si complet lä guil se detruit 
(...)].?862 Toisaalta hyvän idea on eri asia kuin suhteelliset oikea ja väärä, 
tai pahan vastakohdaksi käsitetty hyvä.363 Nähdä hyvä ja paha suh- 
teellisina tai toinen toisiaan kirkastavina asioina onkin päätelmä, jonka 
Weil epäsuorasti torjuu. Tässä yhteydessä Weil ei tosin arvostele Kantia, 
vaan hänen kohteenaan näyttää olleen enemmänkin kristillinen hyvän ja 
pahan dualismi. Väittää, että hyvä tulisi paremmaksi, kun sen rin-nalla 
kasvaa pahaa, olisi samaa kuin väittää, että paha tekee hyvää! Tästä 
väärinkäsityksestä johtuu, ettei kristillisen hyvä-paha-relativis-min 
sisäistänyt ihminen voi olla kovin onnellinen. Platonin luolavertauk-seen 
viitaten Weil toteaakin, että ollessaan oikeita tai vääriä asiat näyt- 
täytyvät hyvän valossa, mutta vain hyvästä itsestään voimme häikäis- 
tyä. 364 Tätä kontemplaation kautta saavutettavaa rakkauden hyvää 
toteuttaa käytännössä se, joka herkistää itsensä maailman kauneudelle. 
Ajatuksessa ilmenee myös Weilin kanta, että hyvä ja paha ovat poh- 
jimmiltaan kontradiktorisia, toisensa pois sulkevia vastakohtia, ja että 
hyvä ehdottomuudessaan lopulta voittaa. 


362 PG, s. 92. 
363 PG, s. 68. 
364 PG, s. 68. 

4.4. Kauneuden rakastaminen ja 
transsendentaalisten rajojen kokeminen 


Voimme ymmärtää toiseen ihmiseen kohdistuvan rakkauden yleispäte- 
vän merkityksen geometria-analogian avulla, jossa kohteena on yksi 
geometrinen kuvio. Sen sijaan emme voi käsittää kaikkia maailmassa 
vallitsevia suhteita, kauneuden ideaa tai kokonaisuutta, kuten valtiota. 
Tässä mielessä Weil katsoo, että Platon sivuaa ideaopissaan transsen- 
denttia.365 Maailma kokonaisuutena ylittää tietokykymme rajat; siitä 
meillä ei voi olla käsitteellistä tietoa, vaan tietomme kohdistuu välttä- 
mättä sen osiin.366 Weilin Platon-tulkinnan mukaan tasapainoisen 
yhteiselämän edellytyksenä on meditatiivinen valtiofilosofia, jonka ei 
tule perustua oppijärjestelmiin vaan transsendentin kokemiseen toiseu- 
dessa. 

Weil kuvailee tällaista asennoitumista ”maailman järjestyksen apri- 
oriseksi kontemplaatioksi” (contemplation de Vordre du monde & pri- 
ori)367 ja ”maailman kauneuden ja järjestyksen rakastamiseksi” (Pamour 
de Vordre et de la beaute du monde).368 Maailman kauneuden rakasta- 
misesta Weil kirjoittaa: 


365 SG, s. 96-98. 


366 Weilin ajatusta voi pitää rinnasteisena sekä Kantin ja Platonin filosofiaan että 
Ludwig Wittgensteinin teoksessa Tractatus Logico-Philosophicus (1971 [1922]) ilmaise- 
miin ajatuksiin 4.12, 5.6, 5.61 ja 6.522. Sikäli kuin kielen ja todellisuuden välillä on 
rakenteellinen yhtäläisyys ja sikäli kuin emme yllä tutkimaan todellisuutta kokonaisuu- 
tena (4.12; 5.61), on jotain, jota ei voida ilmaista. Tällöin [klieleni rajat merkitsevät 
maailmani rajojal[.]” (5.6) ja ”[o]n todella jotakin, mitä ei voi ilmaista. Se ilmenee, se on 
mystistä.” (6.522). Toisaalta tämän toteamisessa ei ole mitään mystistä. Sen sijaan ”[m]aa- 
ilman kokeminen rajatuksi kokonaisuudeksi on mystinen kokemus.” (6.45, osa). Miten 
elävästi Wittgensteinin sanat tuovatkaan mieleen Weilin! 

Kuten Peter Winch (1989) katsoo, Weilin transsendentalismi vastaa myös Wittgen- 
steinin myöhäiskauden käsityksiä intersubjektiivisuudesta. Vaikka voimmekin lähestyä 
merkityksen konstituutiota pyrkimällä kuvaamaan ja selittämään kielen käyttötilanteita, 
jäävät kielen ja todellisuuden kokemukselliset viittaussuhteet tyhjentävien kuvausten 
ulkopuolelle. Tätä ei kumoa se, että Wittgenstein sulki pois yksilöllisen kielen mielek- 
kyyden. Ymmärtämisen toteutumiseksi pitää vallita jokin yhtenevyys myös eri ihmisten 
henkilökohtaisissa kieli-todellisuus ja kieli-kokemus-suhteissa, vaikka emme yltäisikään 
näkemään, millainen se kunkin yksilön kohdalla täsmälleen ottaen on. Tämän sekä Weil 
että Wittgenstein näyttävät ymmärtäneen transsendentiksi, mikä Weilin filosofiassa loi 
pohjaa käsitykselle toiseudesta transsendenttina. 

367 SG, s. 98. Sanan a priori korrelaatista "maailman järjestys" tai ”kontemplaatio riip- 
puen Weilin ilmaus voidaan suomentaa kuten yllä tai muotoon a priori olevan maail- 
manjärjestyksen kontemplaatio'. Kumpikaan käännös ei ole ristiriidassa Weilin filosofian 
kokonaisuuden kanssa. Muotoilu on eräs Weilin moniselitteisistä ilmaisuista. 

368 AD, s. 117. 

Antiikin aikoihin maailman kauneuden rakastamisella oli tärkeä sija 
ihmisten ajattelussa, ja se ympäröi koko elämän kauniilla runoudella. 
Näin oli kaikissa yhteiskunnissa, Kiinassa, Intiassa ja Kreikassa. 
Kreikkalainen stoalaisuus, joka oli suurenmoista ja jota lähellä oli 
myös alkuaikojen kristillisyys, erityisesti Johanneksen evankeliumi, oli 
lähes yksinomaan maailman kauneuden rakastamista. [...] Ristin Jo- 
hanneksella on myös hyvin kauniita rivejä maailman kauneudesta. 
[Dans Vantiguite, Vamour de la beaute du monde tenait une tres grande 
place dans les pensöees et enveloppait la vie tout entiere d'une mer- 
veilleuse poesie. Il en fut ainsi dans tous les peuples, en Chine, en Inde, 
en Grece. Le stoicisme grec, gui fut guelgue chose de merveilleux et dont 
le christianisme primitif etait infiniment proche, surtout la pensöe de 
saint Jean, etait 4 peu pres exclusivement amour de la beautö du monde. 
(...) Chez saint Jean de la Croix on trouve aussi guelgues beaux vers sur 
la beaute du monde.]369 


Weilin mainitsemissa filosofioissa etiikka ja estetiikka yhtyivät tavalla, 
jossa ihmisen eettisyys oli suostumista Hyvän aistimiseen olioissa ja 
niiden järjestyksessä. Koska olemisen perusta on Hyvä, kaikki oleva on 
olemukseltaan hyvää. '”Hyvyys' ja ”kauneus' yhdistyivät kreikan kielen 
käsitteessä to kalos, joka oli luonteeltaan epädualistinen ja jossa 
”kauneus' viittasi kokemuksen fysikaaliseen aistinsisältöön, ”hyvyys' ei- 
fysikaaliseen laatuun.370 Weilin näkemyksen mukaan ihmisestä tulee 
eettinen, mikäli hän näkee olevan perimmäisen hyvyyden ja kauneuden. 
Esteettisyyden ja eettisyyden ero, joka oli keskeinen moraalisen minän 
asemaa koskevissa hahmotelmissa, näytti nyt silloittuneen Weilille, ja 
tässä kohdassa lähestymme hänen ajattelunsa mystisiä aspekteja. 
Kauneuden aistiminen maailman kauneuden rakastamisen (l'amour 
de la beautö du monde)371 kautta merkitsee transsendentin ideamaail- 
man tulemista kokemisemme piiriin. Attente de Dieussa Weil kuvailee 
kauneuden rakastamista tämän ja tuonpuoleisen yhdistäjänä näin: 


Joka tapauksessa meillä on oltava usko, että universumi on kaunis kai- 
kilta tasoiltaan, ja yleisemmin, että kauneuden täyttymys toteutuu ole- 
massa olevien ja mahdollisten ajattelevien olentojen ruumiillisen ja 
henkisen rakenteen suhteessa. Tämä täydellisen kauneuden ääretön 
sopusointu antaa maailman kauneudelle transsendentin luonteen. [De 
toutes manieres il faut avoir foi gue Vunivers est beau &ä toutes les 
echelles; et plus generalement gwil a la plenitude de la beaute par 


369 AD, s. 119. 
370 Katso Nye (1994, s. 99). 
371 (2, s. 157. 

rapport & la structure corporelle et physigue de chacun des ötres pensant 
gui existent en fait et de tous les ötres pensants possibles. C'est möme 
cette concordance d'une infinite de beautes parfaites gui fait le caractere 
transcendant de la beaute du monde.]372 


Weilin sanat tuovat mieleen paitsi Platonin, jonka mukaan oikeamieli- 
syys, viisaus ja hyveellisyys yhdistyvät sielun ja ruumiin kauneudes- 
sa, 373 myös Aristoteleen, joka katsoi, että sielu on ruumiin muoto. Tosin 
Weil hylkäsi Aristoteleen käsityksen, koska intellektuaalinen akti olisi 
mahdoton, mikäli sielu olisi ruumiin muoto,374 mutta tekstikatkelma 
kertoo Weilin lähestyneen aistillisen ja ideaalisen yhteen sovittavaa mo- 
nismia. Hänen näkemyksensä yleispätevästä hyvän ideasta sulautuu hä- 
nen ajatukseensa universaalista kauneudesta. Kauneuden aistiminen 
kokemuksessa voisi Weilin mielestä olla se lähtökohta, jonka mukaisesti 
hyvän idea voisi tulla aistituksi kokemuksemme piirissä. Kauneuden 
tuleminen kokemuksemme piiriin siis ikään kuin silloittaa transsenden- 
tin ideamaailman ja immanentin oliomaailman välisen kuilun. Myös Pla- 
ton ajatteli, että kauniit ihmiset ja oliot ovat ”osallisina” kauneuden ide- 
asta. Myöhäisfilosofiassaan hän päätyi siihen, että oliomaailman kau- 
neus emanoituu yhdestä ja samasta hyvän ideasta. Weilin filosofian kan- 
nalta ajatuksen voisi yleistää niin, että myös ihmisen ulkoinen kauneus 
alkaa hänen sisältään, sielusta, joka on tekemisissä ideoiden maailman 
kanssa, kun taas asioiden vastakohtaa sopivat ilmentämään (niin ikään 
antiikin kulttuureita ja kauneuskäsityksiä ihailleen) Friedrich Nietz- 
schen sanat: ”Tyypillinen rikollinen on ruma.”375 

Vaikka edellä sanottu saattaa kuulostaa yliestetisoivalta kauneuden 
palvonnalta ja siinä voi nähdä aineksia jopa stereotypioihin, on asialla 
varteenotettavat puolensa myös meidän aikaamme ajatellen. Kuinka 
paljon kulttuurimme tuottaakaan rumuutta, ja kuinka vähän se arvos- 
taa tai tukee kauneutta? Intellektuaalisessa elämässä asioiden ja ihmis- 
ten kauneudella tai ulkonäöllä ei myönnetä eikä sallita olevan juuri mi- 
tään merkitystä. Materiaalisessa ja immanentin arvotuotannon piirissä 
kauneuden tavoittelu puolestaan laiminlyödään toisista syistä — tai sitä 
korostetaan niin paljon, että elämä muuttuu ”dallasiksi”, jossa jokainen 
tahtoo olla good, kingly, courageous and clever. Tuloksena on rumia 
esineitä ja ympäristöjä sekä dekadenttia itsetehostusta. Sen sijaan an- 
tiikin Kreikassa ajateltiin, että ihmisen on pidettävä nimenomaisesti 
huolta itsestään taatakseen sielun ja ruumiin tasapainon. Rumuudes- 


372 AD, s. 122-123. 

373 Platon, ”Pidot”, 209a—210c. 

374 SG, s. 86-87. 

375 Friedrich Nietzsche teoksessaan Epäjumalten hämärä (1995 [1888], s. 17). 

taan tai kauneudestaan riippumatta filosofisen ihmisen pitää olla ulko- 
muodoltaan sopusuhtainen: lihaksikas, vähäkarvainen ja hyväkuntoi- 
nen. Sen sijaan kristillisissä maissa ihmisille on uskoteltu, että ruumis 
on vain sielun hauta ja että sen vuoksi ruumistaan voi laiminlyödä aina 
sairastumisen rajoille asti. Mutta Weilin samoin kuin Nietzschen vaateli- 
aaseen ihmiskäsitykseen sisältyi ajatus, että ihmisen tulee huolehtia 
luonnollisesta kauneudestaan. Kauneus on ihmisen sielun kuvastin, ja se 
kertoo ihmisen kyvystä hallita tahtoaan ja mieltään. Oman itsen hal- 
litseminen taas oli kreikkalaisen antiikin filosofiassa keskeinen ihanne. 

Toisaalta on vaikea torjua epäilystä, onko ruma ihminen aina paha. 
Ruma ihminen voi aivan ilmeisesti olla myös hyvä. Esimerkiksi kelpaa 
hyveellisenä pidetty Sokrates. Nietzsche tosin halveksi Sokratesta ja piti 
hänen pyrkimyksiään dialogiin pelkkänä reagoimisena toisten sanomi- 
siin. Ei myöskään ole takeita siitä, että kaunis ihminen välttämättä on 
hyvä. Monet kauniit ihmiset ovat syyllistyneet pahoihin tekoihin, vaikka 
heidän kohdallaan herääkin kysymys, ovatko he alun perinkään olleet 
todella kauniita vai ainoastaan ”kauniita”. Keskeistä Weilin ja Nietz- 
schen ajatuksille kauneuden ja filosofian yhteenkuuluvuudesta on se, 
että he olivat ilmeisen varmoja mielipiteistään, ja jotakin totuutta on 
varmasti käsityksessä, että aito kauneus ja hyvyys useasti esiintyvät 
yhdessä. 

Weiliä itseään voi pitää objektiivisesti ottaen kaunispiirteisenä ihmi- 
senä, ja esimerkiksi hänen oppilaansa Anne Reynauvd toteaa Weilin ”Filo- 
sofian luentojen” esipuheessa hänen olleen hyvin selkeä ja karismaatti- 
nen luennoitsija.376 Molemmat piirteet ovat olleet akateemisilla filo- 
sofeilla harvinaisia, ja niihin liittyvä kateus saattaa olla yksi syy siihen, 
miksi Weiliä koetettiin painostaa pois akateemisen elämän piiristä. 
Hänen elämäänsä ja ajatteluaan voisi luontevasti verrata Venäjältä 
emigroituneeseen ja Yhdysvalloissa uransa luoneeseen filosofiin, Ayn 
Randiin (1905—1982), joka tunnettiin samansisältöisistä ajatuksista kuin 
Weil, eräänlaisesta nietzscheläisyydestä ja siitä, että hän onnistui 
luomaan uraa myös filmitähtenä.377 

Vaikka rinnastukset Nietzschen filosofiaan voivat olla Weilin este- 
tiikkaa esiteltäessä paikallaan, on syytä muistaa, että Weilin ja Nietz- 
schen ajattelussa on myös useita eroja. Weil esimerkiksi piti moraalia 
mahdollisena toisin kun Nietzsche. Ihmiskäsitystä koskevilta osiltaan 
Weilin ajatukset eivät olleet ihmisyyttä ylentäviä mutta eivät myöskään 
alentavia. Kumpaakin seikkaa on pidetty ominaisena humanistiset ihan- 


376 Katso Anne Reynaudin johdantoa Weilin teokseen LP (1959, s. i-iv). 
377 Ayn Randin (alkuperäiseltä nimeltään Alisa Rosenbaumin) ajattelusta ja hänen rin- 


nastamisestaan Weiliin katso esimerkiksi teostani Filosofia räjähti, tulevaisuus palaa 
(2005, s. 201-208). 

teet ylittävän yli-ihmisen puolesta puhuneelle ja kulttuurin ihmiskeskei- 
syyttä arvostelleelle Nietzschelle. Yhteistä Weilille ja Nietzschelle oli 
kulttuurin massaluonteen halveksinta ja antiteismi sekä tietynlainen 
suhteellisuudentajuisuutta osoittava ironia. Sen sijaan Weil ei ollut sä- 
vyltään yhtä pessimistinen kuin Nietzsche, eikä hän myöskään ollut tai- 
puvainen materialismiin eikä naturalismiin. Molemmat esittivät huo- 
mautuksia kulttuurimme tragediasta. Weiliä ja Nietzscheä yhdistää li- 
säksi syvällinen ajattelijanluonne ja se, että heidät molemmat on ym- 
märretty eri tavoin kuin he itse halusivat, eli suoraan sanoen väärin. 
Kirjallisuusviitteiden vähyydestä päätellen Nietzsche ei näytä tehneen 
Weiliin juuri minkäänlaista vaikutusta. Toisaalta saksalaiset filosofit 
eivät koskaan ole olleet ranskalaisten ajattelijoiden lempilukemistoa, ja 
Weil oli myös jonkin verran uskonnollisuuteen taipuvainen ajattelija, toi- 
sin kuin Nietzsche. 

Niin Weilin, Nietzschen kuin Randinkin filosofiassa taistelee prome- 
teeinen ja sankarillinen yksilö, jonka on raivattava tiensä onneen ilman 
jumalien tai toisten ihmisten apua. Onnen saavuttaakseen ihmisen on 
oltava vapaa ja riippumaton henki sekä oivallettava olemiseen sisältyvän 
kauneuden ylimaallinen luonne. Hänen on hylättävä ulkopuolelta an- 
netut selitysperusteet ja puolustelut, kuten jumalien olemassaolo tai 
toisten ihmisten suopeus, ja heittäydyttävä olevaisen virtaan aistimaan 
maailmassa vallitseva kauneus. Kun ihminen oivaltaa maailmassa ”hei- 
tettynä” olemiseen liittyvän kohtalokkuuden, hänen osakseen jää yksin- 
kertaisesti elää ja rakastaa maailmaa ilman valitusoikeutta. 

Olevaisen kaikkiallinen rakastaminen muodostaa Weilille etiikan läh- 
tökohdan. Siinä yhteydessä ontoteologisen metafysiikan hylkääminen 
muodostuu eettisen refleksion perustavaksi aktiksi. Aistillisen ja Hyvän 
rakastaminen eivät ole toisensa pois sulkevia asioita, vaan ne kuuluvat 
samaan todellisuuteen, jossa niiden kohde on Yksi. Rakkauteen sisältyy 
tämän mukaan sekä aistillinen että käsitteellinen aspekti ja, riippuen 
siitä, kummalle olemuksensa puolelle ihminen antaa valtaotteen, hän voi 
joko painua alas kohti maankamaraa tai kohota kohti sen ääriä. Ais- 
tillisen rakkauden ylivalta eettiseen rakkauteen nähden merkitsee rak- 
kauden ajautumista kärsimykseen, kun taas aistillisen rakkauden suun- 
taaminen eettiseen päämäärään tuottaa tulokseksi rakkauden, joka joh- 
dattaa ihmisen toteuttamaan Hyvää. Tähän valintaan liittyvään eetti- 
seen refleksioon palaan seuraavaksi Weilin ”epäsuoran Jumalan rakas- 
tamisen” tutkimisen yhteydessä. 

Joka tapauksessa Weilin kuten monen muunkin filosofin kohdalla voi- 
daan toistaa kysymys, onko lainkaan järkevää yrittää puhua transsen- 
dentista. Weil tukeutui näkemyksissään Immanuel Kantiin, jonka mu- 
kaan taipumuksemme metafysiikkaan on yhtä ilmeinen tosiasia kuin 
metafysiikan kyseenalaisuus. Sikäli kuin Weilin filosofia muodostaa 

metafyysisen metafysiikan kritiikin, näin syntyvä kehä ei ole hedelmä- 
tön, sillä monta metafysiikkaa valaisee todellisuutta enemmän kuin yksi 
metafysiikka. 

Vaikka meillä ei ole tietoa maailmasta ja ihmisestä kokonaisuutena, 
niitä vastaavilla ideoilla on tärkeä merkitys, sillä ne johdattavat ihmistä 
tavoittelemaan kokemustiedon alueella totaliteettia, kokonaisuutta. Täl- 
löin on kysymys ihmisen sisäisten kokemusten järjestyksestä, ei yleis- 
pätevyyden vaatimuksen siirtämisestä yliyksilöllisiin järjestelmiin, mikä 
merkitsisi ihmisen tiedollisten ja kokemuksellisten edellytysten ylittä- 
mistä.378 Totaliteetin käsite esiintyy näissä kahdessa keskenään vasta- 
kohtaisessa merkityksessä sekä Weilin että Emmanuel Levinasin filo- 
sofiassa.379 Tässä mielessä sekä 'maailma että 'ihminen' ovat trans- 
sendentalioita eli puhtaan järjen käsitteitä. ”Puhdas' tarkoittaa tässä 
yhteydessä kokemuksesta puhdasta. 

Vaikka emme voisi sanoa, mitä transsendentti on, voimme todeta, että 
kohtaamme rajamme. Weilin mielestä ei ole mystiikkaa sanoa, että 
transsendentti on. Se, mikä on transsendenttia tietokykyymme nähden, 
ei välttämättä ole sitä kokemukseen nähden. Tällöin rajakokemuksena 
on oman olemassaolon kokeminen, joka on laadullisesti erilaista kuin se 
kokemus, joka on kokemustietomme perustana. 


4.5. Mystiikka ja runous 


Kuten Weilin esittämää kartesiolaisuuden kritiikkiä käsittelevässä lu- 
vussa todettiin, hänen näkemyksensä olemassaolon kokemisesta ilmensi 
luottamusta kokemisen esipredikatiiviseen luonteeseen. Esipredikatiivi- 
sella kokemuksella tarkoitetaan todellisuuden suoraa aistillista koke- 
musta, jota ei ole vielä predikoitu eli käsitteellistetty kuvailemalla ”min- 
kälaista se on”. Vastaavasti ei-predikatiivisella kokemuksella tarkoite- 
taan kokemusta, jota ei voida lainkaan tyhjentävästi käsitteellistää. Täl- 
lainen kokeminen saattaa olla kuitenkin vahvasti merkityksellistä ole- 
matta käsitteellisesti merkityksellistä. Myös 'merkityksellä? tarkoitetaan 
tällöin perin juurin eri asiaa kuin kielifilosofioissa, joissa merkityksen 
käsite on usein kavennettu viittaamaan pelkästään kielellisten merki- 
tyksen alaan. Ajatusta voidaan tarkentaa vertaamalla sitä tapaan, jonka 
mukaan kokemisen ei- tai esipredikatiivisen aseman puolustaminen on 
myöhemmin leimattu pelkäksi ”annetun myytiksi”.380 Näkemys todelli- 


378 LP, s. 57. 
379 Nevin 1991, s. 254. 
380 Katso esimerkiksi Wilfrid Sellarsin teosta Science, Perception and Reality (1963). 


166 


suuden suorasta ja kielen kautta välittymättömästä kokemisesta oli ylei- 
nen paitsi Weilin kirjoituksissa ja eksistentialistisissa ajatussuunnissa, 
erityisesti 1900-luvun alun uuspositivistisessa filosofiassa. Weilin ajatte- 
lun valossa ei- tai esipredikatiivisen kokemisen nimittäminen uuspositi- 
visteihin kohdistuneiden kritiikkien mukaisesti ”annetun myytiksi” olisi 
kuitenkin epäoikeudenmukaista. Weilin käsityksen mukaan olemassa- 
olon ja todellisuuden suorassa kokemisessa ei ole mitään mystistä tämän 
sanan myytteihin viittaavassa merkityksessä. Päinvastoin: Weilin näkö- 
kulmasta käsitteiden ja niihin mahdollisesti sisältyvien ideologioiden 
kantamat myytit loistavat varmimmin poissaolollaan juuri alkuperäisen 
ja nimeämättömän kokemisen piirissä. Kielelliseen käsitteellistämiseen 
liittyvän ongelman voi yleistäen lausua niin, että kielen käsitteet voivat 
paitsi valaista, myös peittää sen, miten ihminen todellisuudessa kokee. 

Tämän ja jo käsitellyn aineiston valossa näyttää siltä, että Weilin 
ajattelussa esiintyi sekä mystiikkaa vastustava että sitä puolustava 
tendenssi; Weil arvotti mystiikan sekä negatiivisesti että positiivisesti. 
Siksi on tarpeen todeta Weilin ajattelussa esiintyvän mysiikan käsitteen 
monimerkityksisyys. Arvostellessaan ideologioita todellisuuden mystifioi- 
misesta Weilin mielessä olivat enemmänkin (1) hänen oman aikansa po- 
liittiset näennäismyytit kuin (2) kulttuuriperintömme eeppiset myytit, 
joita hän hyödynsi kaunokirjallisesti. Molemmista eroaa (3) olemassaolon 
ja todellisuuden käsitteellistämätön kokeminen, jota Weiliä referoitaessa 
on usein luonnehdittu hänen mystiseksi ulottuvuudekseen.381 Sikäli kuin 
näitä tulkintoja pidetään oikeina, on ajateltava, että sana ”mystiik-ka” 
viittaa kokemuksiin, joita ei voida kielellisesti nimetä, ja että Weil 
hyväksyi mystiikan näin ymmärretyssä mielessä. Jos taas mystiikan 
käsite ymmärretään tavalla, jolla Weil sen ymmärsi viitatessaan ”poli- 
tiikan myyteihin ja monstereihin”,382 Weilin ajatusta todellisuuden suo- 
rasta kokemisesta ei ole syytä nimittää mystiikaksi edellä lausutussa 
merkityksessä 3. Ongelman ratkaisemiseen on nähtävästi vain yksi tie. 
On ajateltava, että mystiikan käsitteellä oli Weilille yllä luetellut kolme 
toisistaan poikkeavaa merkitystä tai arvotusta. Vasta Weilin hengellisen 
kauden teksteissä hänen mystiikan käsitteensä sai tämän käsitteen si- 
sältöä tosiasiallisesti vastaavan merkityksen terminä, joka viittasi kielen 
ulkopuolelle rajautuvaan kokemustietoon ja sen saavuttamisen menetel- 
miin. 

Näkemys siitä, mitä Weil tarkoitti mystiikan käsitteellä ajattelunsa 
eri vaiheissa, muodostaa erään kriteerin, jonka avulla voidaan määrittää 


381 Katso esimerkiksi Nye (1994, s. 124-130), Springsted (1986, s. 41—43), Stengvist 
(1984, s. 106) ja Winch (1989, s. 172—173). 
382 HHP, s. 258. 

hänen kulttuurikriittisen ja hengellisen kautensa eroja. Vaikka Weilin 
ajattelun varhais- ja myöhäiskausi eroavat tässä suhteessa toisistaan, 
hänen löytämänsä vastaukset olivat lopulta hänen ajattelunsa kaarta 
täydentäviä ja ilmeisesti oikeita. Joka tapauksessa asiallisesti lienee sel- 
vää, että mystiikkaa vastustavien ja puolustavien kantojen jyrkkä er- 
kaantuminen tai törmääminen yhden ihmisen ajattelussa tai eri osa- 
puolten välillä kertoisivat sitoutumisesta epärationaalisen ehdottomiin 
kantoihin. Nähtävästi todellisuuden tai olemassaolon suora kokeminen 
voi olla ajallisesti ja loogisesti ensisijaista kokemusten nimeämiseen 
nähden (kokemisen esipredikatiivisuus), eikä kaikkia kokemuksia voita- 
ne pukea sanoiksi välttämättä (kokemisen ei-predikatiivisuus), vaikka 
toisaalta onkin selvää, että käsitteellinen aines usein ohjaa kokemista ja 
kokemusten tietoista tunnistamista. 

Se, että Weil filosofoi lähellä arkipäivän ilmiöitä, lienee yksi syy sii- 
hen, miksi hänen ajatteluaan on usein pidetty profaanina, epäpuhtaana 
mystiikkana383 ja miksi monet Weiliä mystikoksi tulkinneet ovat joutu- 
neet rajoittamaan tarkastelunsa384 vain hänen hengellisen kautensa kir- 
joituksiin. Weilin ajattelun kokonaisuuden valossa hänen mystikonluon- 
nettaan koskevat tulkintavaikeudet ja erimielisyydet kuvastavat näh- 
däkseni sitä, että Weil käsitti mystisen kokemuksen eri tavoin kuin 
varsinaiset mystikot. Tämän tutkimuksen näkökulmasta Weilin moniai- 
neksisuus ilmentää vain sitä, että Weil pyrki omalla mystiikkaa, etiik- 
kaa, uskontoa ja elämäkäytäntöjä koskevalla työllään maallistuneen 
aikansa hengellistämiseen. 

Sana ”mystiikka” tulee tunnetusti kreikan kielen käsitteestä muo, 
joka tarkoittaa 'vaikenemista' sekä verbistä myein, joka merkitsee ?sul- 
kea silmät”. Mystiikalla viitataan siten 'sisäänpäin kääntymiseen: kat- 
selemaan maailmaa, joka voidaan saavuttaa ajattelun ja kontemplaation 
eli keskittyneen mietiskelyn keinoin. Mystisismillä tarkoitetaan käsitys- 
kantaa, että todellisuuden olemus on mystinen eli salaperäinen ja käsi- 
tettävissä parhaiten intuitiolla, ja mystiikkana pidetään filosofiaa tai 
elämäntapaa, jolla pyritään yhteyteen todellisuuden tai jumaluuden 
kanssa. Weilin idealismissa oli perimmältään samantyyppisiä platonisen 
mystiikan elementtejä kuin Edmund Husserlin fenomenologiassa, jossa 
parasta tietoa todellisuudesta tuotti ideoiden (eidosten) välitön katselu 
(reine Schau). Sellaisena Husserlin fenomenologia oli rationalisoitua ja 
systematisoitua mystiikkaa. 

Uskonnollisen mystiikan tyypillinen tunnuspiirre — se, että sanat ei- 
vät pysty ilmaisemaan kokemusta — täydentyi myös Weilin ajattelussa 


383 Little 1988, s. 154; Vetö 1964, s. 343. 
384 Epting 1955; Halda 1964. 

tiedollisella aspektilla. Vaikka kokemukset voivatkin olla sanoin kuvaa- 
mattomia ja tunnetilojen kaltaisia, niillä on usein myös tiedollinen luon- 
ne, johon äly ei yllä. Tämän filosofisen puolen ohella Weilin mystisismiä 
leimasi uskonnolliselle mystiikalle ominainen piirre, että mystiset tilat 
ovat tilapäisiä ja lyhytaikaisia sekä passiivisia tavalla, jolla niitä ei voida 
tavoitella, vaan ne pikemminkin valtaavat ihmisen yllättäen. Weiliä 
estää pitämästä puhtaana uskonnollisena mystikkona se, että mystiikka 
muodosti hänen ajattelussaan vain yhden rajatun alueen. Filosofista 
hänen mystikonpiirteissään oli se monille eksistenssifilosofeille ja feno- 
menologeille ominainen piirre, jonka mukaisesti vain subjektin ole- 
massaoloa pidetään ontologisesti todellisena ja vain itsen tutkiminen voi 
johtaa todelliseen eksistenssiin ja olemassaolon ymmärtämiseen. Yhteis- 
tä on myös tärkeimpien filosofisten valintojen ja filosofisen elämän kes- 
kittyminen ensimmäisen persoonan asemaan, kun taas tärkeimpänä ero- 
na Husserliin ja Heideggeriin on systematisoinnin aste. Husserl ja Hei- 
degger veivät oman ajattelunsa metodologisesti pitemmälle päätyen tie- 
teenfilosofisille linjoille, kun taas Weil pysytteli filosofisen antropologian 
ja etiikan piirissä. Fenomenolgiassa ei myöskään ole operoitu jumala- 
yhtymyksellä, ja sekä Husserl että Heidegger ymmärsivät ihmisen ko- 
kemisen perussisällöillä pohjimmiltaan erilaisia asioita kuin Weil. Esi- 
merkiksi Heidegger puhui Sein und Zeitissa ”huolesta” (die Sorge) ihmi- 
sen perusintentionaalisuutena ja ahdistuksesta (die Angst) kokemuksen 
sisältönä siinä, missä Weil julisti rakkautta, hyvyyttä ja rauhaa. 

Koska mystiikan käsitettä ei voida määritellä univokaalisti eli yleis- 
pätevästi eikä ekvivokaalisti eli tyhjentävästi toisten käsitteiden avulla 
(jotka olisi edelleen määriteltävä), ei ole mieltä yrittää valaa tai verrata 
Weiliä mihinkään yleispätevään mystiikan määritelmään tai muottiin. 
Se olisi sitä paitsi hänen ihmiskäsityksensä vastaista, ja niinpä tämän- 
kin ajattelijan luokittelemisen sijasta pidän parempana keskittyä etu- 
päässä hänen oman ajattelunsa puoliin pitäen silmällä vain eräitä mys- 
tisen ajattelun yleispiirteitä. 

Yhteistä Weilin ajattelun ja mystiikan välillä on vaikutelma sanojen 
riittämättömyydestä ja vaikeus kuvailla koettua. Yhteistä on myös käsi- 
tys, ettei eksistenssin kokeminen koske pelkästään kokevaa subjektia, 
minää, vaan se on tietynlainen yhteyskokemus, jossa erillisyyden har- 
hoista puhdistunut minuus sulautuu yhteen luonnon, transsendenssin ja 
koko olevaisen kanssa.385 Puhuttaessa Weilin kielikäsityksistä ei siis voi- 
da käyttää samoja tieto-opillisia kriteereitä, joita käytetään kuvailtaessa 
immanentia oliotodellisuutta. Tuolloin piirretään yleensä selvä raja sub- 


385 Näihin mystiikalle ominaisiin tunnuspiirteisiin viittaavat muiden muassa Spring- 
sted (1983, s. 3—5) ja Stengvist (1984, s. 73—78). 

jektin ja objektin välille, toisin kuin Weilin filosofiassa. 

Weiliä ja mystiikan perinnettä puolestaan erottaa Weilin käsitys, ettei 
meidän pitäisi enää ajatella mystistä kokemista ja pyhyyttä juh-lallisina 
asioina tai ihmeinä vaan pikemminkin tämänpuoleisina arki-päivän 
asioina, jotka tapahtuvat elämässä. Puhuessaan arkisen elämän 
hengellistämisestä Weil viittasi ruumiillisen työn yhteydessä näkemiinsä 
henkisiin arvoihin ja jopa työhön sisältyvään mystiikkaan (mystigue du 
travail).386 Weilin tarkoittamassa merkityksessä myöskään aidossa us- 
konnollisessa kokemisessa ei ole kyse jonkin asian voimakkaasta koke- 
misesta suurin elämyksin vahvistettuna. Kyse on pikemminkin siitä, että 
ihminen vapautuu odottamasta mitään outoa ja ihmeellistä, jolloin 
maailma ja jumaluus voivat ikään kuin itsestään virrata ihmisen sie- 
luun. 

Toisaalta Weilin kuvailemaa avautumista todellisuudelle voidaan pi- 
tää yhtenä mystiikan perinteen ydinaineksena, mutta mystiikan opilli- 
seen perinteeseen verrattuna Weilin ajatuksia saattaa tämänpuoleistaa 
se, että hän tahtoi tuoda hengellisen kokemuksen nykyajan ihmiselle 
eläväksi ja konkreettiseksi: arjen todellisuudessa käsin kosketeltavaksi. 
Kyse ei ollut maallisen tekemisestä taivaalliseksi, mistä Weil kertoi va- 
roittavia esimerkkejä jo politiikan kritiikeissään, vaan paremminkin 
transsendenssin ja hengellisyyden palauttamisesta ihmisten arkipäivän 
tapahtumien keskelle, olemisen ja elämisen yhteyteen. Eräänä merkittä- 
vimpänä syynä Weilin mystikonluonteen aiheuttamaan hämmennykseen 
voikin pitää sitä, että Weiliä ja hänen lähimpiä hengellisiä veljiään ja 
sisariaan erottaa pohjaton ajallinen ja kulttuurinen kuilu. Hänen ajat- 
telutapojaan edustaneet ihmiset ovat eläneet yleensä keskiajalla. Myös 
Weilin käytännöllistä aktiivisuutta voidaan tulkita yhdeksi hengellisyy- 
den toteutumisyhteydeksi samaan tapaan kuin on tulkittu387 keskiajan 
mystikoiden pyhittymisharjoituksia. Tässä (tässäkään) mielessä Weilin 
kulttuurikriittisen ja hengellisen kauden välillä ei ole sellaista jyrkkää 
eroa kuin Weiliä koskevassa kirjallisuudessa388 usein on nähty. 

Weilin ja mystiikan suhdetta voisi luonnehtia myös niin, että Weiliä 
yhdistää mystiseen perinteeseen hänen käsityksensä, jonka mukaan 
ihmisen tie on tie kohti jumalayhteyttä, kokemaan ehjä kokonaisuus, jota 
kaikkeus on. Weiliä toisaalta tämänpuoleistaa se, että hänen mie-lestään 
ihminen aina jo on tässä yhteydessä, eikä sitä ole koskaan riis-tetty 
häneltä pois. Weilille olevaisen suora kokeminen ei siis ole mikään 
erikoistila, mutta sen päälle on kasautunut niin paljon kulttuurien kuo- 


386 PG, s. 203. 
387 Dietz 1988, s. 28-30. 
388 Bugnion-Secr6tan 1954; Epting 1955; Halda 1964. 

naa, että taustalla oleva aito kokemus on peittynyt. Tässä mielessä Wei- 
lin hengellisiä ajatuksia ei nähdäkseni voitaisi tulkita pelkästään edifi- 
oiviksi, ”mieltä ylentäviksi”, pyrkimyksiksi, sillä niiden toteutumisyhteys 
oli joka tapauksessa ihmisten konkreettisessa arkitodellisuudessa.389 

Arvioitaessa Weilin mystikonpiirteitä erään keskeisen kysymyksen 
muodostaa se, oliko hänellä itsellään mystisiksi luonnehdittavia koke- 
muksia. Weiliä mystikoksi tulkitsevassa kirjallisuudessa on tullut miltei 
tavaksi viitata hänen itsensä teoksessa Attente de Dieu kuvailemiin elä- 
myksiin. Ne kohtasivat Weiliä hänen lukiessaan englantilaisen idealisti- 
runoilijan George Herbertin proosarunoa ”Love”390 marraskuussa vuon- 
na 1938. Weil kertoo tapahtuneesta ”Hengellisessä omaelämäkerras- 
saan” (Autobiographie spirituelle) näin: 


Uskoin, että luin sitä vain niin kuin kaunista runoa luetaan, mutta 
tietämättäni tällä lukemisella olikin rukouksen voima. [...] Kristus itse 
astui alas taivaasta ja valtasi minut. [Je croyais le reciter seulement 
comme un beau poeme, mais & mon insu cette recitation avait la vertu 
d'une priere. (...) le Christ lui-meme est descendu et m'a prise.]591 


Tähän Weilin teksteistä kenties useimmin siteerattuun kohtaan viittaa- 
vat tutkimuksissaan muiden muassa John M. Dunaway,39? J. P. Lit- 
tle,393 David McLellan394 ja Catharina Stengvist.395 Täysin riippumatta 
siltä, voitaisiinko Weilin kuvailemaa asiaintilaa selittää esimerkiksi ver- 


389 Oikeutuksen ”edifioivalle” filosofialle voi löytää Richard Rortyn teoksesta Philosophy 
and the Mirror of Nature (1980), jossa hän jakaa filosofian systemaattiseen ja edifioivaan 
filosofiaan. Paitsi että Rortyn tekemää polarisaatiota tuskin voitaisiin pitää muuna kuin 
apolloninen-dionyysinen-jaon muodikkaana toisintona, sitä olisi käsitteiden valinnaltaan 
pidettävä epäonnistuneena ja esimerkiksi Weilin edustamaan filosofiaan nähden yksin- 
kertaistuksena. Rortyn osoittamassa puitteessa Weilin filosofia pitäisi ilmeisesti lukea 
edifioivan eli ”mieltä ylentävän” ajattelun piiriin. Tämä merkitsisi kuitenkin eksistenssi- 
filosofioiden epäintellektualisoimista pelkäksi tunnelmasivistyksen kaltaiseksi sekun- 
dääriajatteluksi. Weilin filosofiassa ei erottunut lainkaan ”alhaista” eikä ”ylevää”, vaan 
kaiken lähtökohtana nähtiin ihmisten yksi ja sama arkitodellinen oleminen, joka onkin 
vakavammin otettava asia kuin sellainen amerikkalaistyylinen määrittely, jossa ihminen 
on joskus down, joskus high. Viittaamisesta systemaattisen ja edifioivan filosofian eroon 
on myös tullut siinä määrin kliseenomaista tavaraa, että tässä tutkimuksessa voitaisiin 
puhua mieluummin Weilin dionyysisestä filosofiasta kuin ”mieltä ylentävästä” filosofiasta. 
Myös maininnat eettisestä konkretismista ja asenteiden muutoksen kautta vaikuttavasta 
filosofiasta valaisevat paremmin, mistä Weilin ajattelussa on kysymys. 

390 Katso tämän tutkimuksen liite 2. 

391 AD, s. 38. 

392 Dunaway 1984, s. 15-16. 

393 Little 1988, s. 35. 

394 McLellan 1989, s. 137. 

395 Stengvist 1984, s. 26-27. 

tauskuvaksi tai jopa patologisen sieluntilan ilmaukseksi — Weilin kerro- 
taan kärsineen myös migreeninomaisista päänsärkykohtauksista tuohon 
aikaan3% — joka tapauksessa selvää on, että ainakin muodollisilta osin 
hänen kokemuksensa ja kuvauksensa täyttävät uskonnollisen mystiikan 
tunnuspiirteet. Tyypillistä uskonnolliselle mystiikalle ovat kokemukset 
ja elämykset, joissa Jumala näyttäytyy ihmiselle tai joissa ihminen kokee 
sulautuvansa yhteen Jumalansa kanssa. Sille on ominaista ta-pahtumien 
ennalta-arvaamattomuus sekä vaikeus kuvailla koettua täs-mällisin 
sanoin. Toisaalta Weilistä syntyvää mystikonkuvaa himmentää se, että 
lähes neljä vuotta myöhemmin kirjoittamissaan Amerikan-muis- 
tiinpanoissa Weil selittää mystisten kokemusten luonnetta merkillepan- 
tavan immanenttiin ja lähes välinpitämättömään sävyyn saattaen sa- 
malla häntä itseään kohdanneet kokemukset mystiikkatulkintojen kan- 
nalta kyseenalaiseen valoon. Tässä vähäiselle huomiolle jääneessä ja 
Weilin jälkeensä jättämään tekstisumaan hautautuneessa toteamukses- 
saan Weil sanoo näin: 


Kertomus Kristuksesta on symboli, metafora. Mutta ihmiset tahtoivat 
uskoa, että metaforat ilmenevät maailman tapahtumina. Jumala on 
korkein runoilija. [L'histoire du Christ est un symbole, une mötaphore. 
Mais on croyait autrefois gue les metaphores se produisent comme 
evenements dans le monde. Dieu est le supröme poete.]397 


Tälläkään kohden Weil ei ole täysin selkeä, mutta ylistämällään runou- 
della Weil viittasi nimenomaan ihailemansa englantilaisen idealisti- 
runoilijan George Herbertin (1593-1633) tuotantoon. Herbertille God, 
grace ja love olivat filosofian keskeiset sanat.398 Jumaluus näytti Weilin 
ajattelussa samastuvan esteettisiin kokemuksiin, ja uskonnon ja este- 
tiikan läheiseen mutta joskus myös ristiriitaiseen rinnakkaiseloon viita- 
ten Eva T. C. Hutinet tulkitsee Weilin rakkautta Herbertin romantiik- 
kaan maltillisesti niin, että ”[tlhere was one particular poem by George 
Herbert entitled Love? that had special meaning for her. [...] By means of 
the poem transformed into a prayer, Weil experienced the presence of God 
directly, powerful in a real communion.”399 Hutinetin mukaan Weilin 
kokemusten ydin yhdistyi kuitenkin enemmänkin aistillisen kauneuden 
kokemiseen maailmassa kuin siihen uskonnollisen mystiikan perintee- 
seen, joka korostaa sielun sulautumista yhdeksi transsendentin Jumalan 


396 Coles 1987. 

397 OS, s. 149-150. 

398 Herbertin runoudesta katso esimerkiksi kokoelmaa The Works (1945). 
399 Hutinet 1991, s. 103—104. 

kanssa.f00 Tässä valossa Weilin mystiset kokemukset kertoivat ensisijai- 
sesti siitä, miten esteettiset elämykset voivat avata ihmiselle tien erään- 
laiseen uskonnottoman uskonnollisuuden ja henkilökohtaisen pyhyyden 
sfääriin. Mystiikan ja runouden yhdistymistä Weilin ajattelussa voisi 
kuvata myös niin, että Weilille kielen ja sanomisen rajoilla liikkuva 
runous oli eräänlainen suuri ja pakanallinen rukous: lumous. 

Sanomisen vaikeus sinänsä, kiinnostus paradokseihin ja runolliseen 
kieleen, luonnehtii Weilin kuten monen muunkin filosofin pohdintoja 
uskonnosta. Myös Weilin omien kaunokirjallisten tuotosten aiheet olivat 
metafyysisiä. Niitä edustavat ihmisen rakkaudesta yliaistillisiin kykyi- 
hin kertova runo ”Promöthee”401 sekä transsendoimisen elämyksiä ku- 
vaileva ”La porte”,402 joka perustuu kristilliseen vertaukseen avatusta 
ovesta. Siihen liittyy myös mystikoille ominainen ajatus tasapainotilan 
järkkymisestä eli ekstaasista, jonka kantasana ekstasis merkitsi kreikan 
kielessä alun perin ”ulos astumista”. Weilin runojen luonteesta voi yli- 
malkaan sanoa, että niissä pyritään noudattamaan klassista rytmiä, 
balanssia ja mittaa. Vuonna 1937 Weil lähetti runoistaan jäljennökset 
Paul Valerylle, joka vastasi Weilille saman vuoden syyskuussa lähettä- 
mässään kirjeessä kiinnittäen huomiota runojen ”tiiviiseen otteeseen”, 
”liikkeen runsauteen ja voimaan” sekä ”kokoonpanon ja luomisen tah- 
toon” (la volonte de composition).?03 Kuten Thomas R. Nevin toteaa, 
Weilin uran runoilijana katkaisi liiallinen huoli tekniikasta ja kuvitelma, 
että myös Valery arvostaisi muotoa inspiraation yli.404 Silti Weilin asema 
metafyysikkorunoilijoiden joukossa ei ollut mitätön. Aivan samalla 
tavoin kuin Weilillä oli edeltäjänsä George Herbertissä, hän sai seu- 
raajansa englantilaisessa filosofissa ja runoilijassa Iris Murdochissa, joka 
Weililtä saamansa vaikutteet myöntäen405 on jatkanut Weilin viitoitta- 
malla platonisen ajattelun tiellä. 

Se, että Weilin filosofiassa esiintyi hyvin erilaisia ja jopa vastakoh- 
taisia mystiikkaa koskevia käsityksiä, johdattaa yhdessä Weilin esittä- 
män uskontokritiikin kanssa päättelemään, että tyhjentäviä perusteita 
hänen pitämisekseen uskonnollisena tai erityisesti kristittynä mystikko- 
na ei ole.406 Tätä johtopäätöstä tukee myös Weilin mystisten elämysten 


400 Hutinet 1991, s. 105. 

401 P, s. 22-24. Tämän tutkimuksen liitteessä 2. 

402 P, s. 35-36; PSO, s. 11-12. Tämän tutkimuksen liitteessä 2. 

403 Paul Valeryn kirje on painettuna Weilin runojen johdannossa (P, s. 9-10). 
404 Nevin 1991, s. 159. 


405 Katso esimerkiksi Iris Murdochin erästä pääteosta The Sovereignty of Good vuodelta 
1970. 


406 Weiliä erottaa kristillisestä mystiikasta sekin, ettei hänen tiensä transsendenssiin 
kulje skolastisen mystiikan oppi-isän, Dionysioksen, opettamien kolmen erillisen vaiheen, 

yhdistyminen esteettisiin ja immanenteiksi luonnehdittaviin kokemuk- 
siin sekä se, että kaikissa ajattelunsa vaiheissa Weil näyttää tunnista- 
neen mystiikan mystiikaksi. Sikäli hänen voi sanoa toimineen tutkijan 
tai filosofin lailla. Sen sijaan aito ja yksinomainen mystikko harvoin erot- 
taa omaa tai toisten mystiikkaa mystiikaksi, eikä mystiikka ole aidolle 
mystikolle mikään oppiaine tai uskonnon laji, vaan se kuuluu olennai- 
sesti kaikkeen hänen kokemiseensa. Tietyllä tavoin arvioituna myös 
Weilin kohdalla niin oli laita, ja tämä piirre alkoi kasvaa esiin hänen 
käsityksessään minän poisjättämisestä ja todellisuudelle avautumisesta. 
Tässä valossa Weilin käsitys ihmisen ja todellisuuden suhteesta vastaa 
eräiltä osin filosofisen mystiikan ajatuksia ihmisen sulautumisesta hy- 
vän ideaan, olevaiseen tai luontoon. Mystiikka näyttää olleen Weilille 
ihmisten ja olevaisen yhteisen alkuperän muistamista ja tajuamista, 
mikä tekee hänen ajattelustaan nimenomaan ei-uskonnollista filosofista 
mystiikkaa. 

Toisaalta kaiken mystiikan jakaminen uskonnolliseen ja filosofiseen 
mystiikkaan sen perusteella, yhdytäänkö jumaluuteen vai johonkin muu- 
hun, kuten toiseen ihmiseen tai todellisuuteen, on luokitteluperusteena 
keinotekoinen siksi, että moniin filosofioihin liittyy tavalla tai toisella 
jumaluus, ja siksi, että monet uskonnot, kuten buddhalaisuus, puoles- 
taan ovat sellaisia, ettei niissä edellytetä lainkaan jumaluutta. Lisäksi 
uskontojen ja filosofioiden yhtäläisyydet voivat olla suuremmat kuin ero- 
avuudet, joten myös niiden välisen eron määritteleminen ja rajankäy- 


puhdistumisen (purgatio), valaistumisen (illuminaatio) ja yhdistymisen (unitio) kautta. 
Kuten jo Weilin ja Kierkegaardin yhteyksiä käsiteltäessä todettiin, sikäli kuin Weilille 
erottui eri eksistoimisen tasoja, ne pitäisi ymmärtää hänen monisminsa valossa pikem- 
minkin sisäkkäisiksi tai rinnakkaisiksi hetkiksi kuin ajallisesti peräkkäiseksi ja jatku- 
vaksi kehitystapahtumaksi. 

Toisaalta Weilin oman elämän kaarta voidaan tulkita mystikon tieksi sikäli, että hänen 
henkilökohtaisessa kehityshistoriassaan kulttuuripoliittista ja uskontokriittistä ”puhdis- 
tumista” seurasi mietiskelyn (meditation) kautta saavutettava valaistuminen, joka puoles- 
taan saattoi johtaa sisäisellä silmällä tapahtuvaan jumaluuden katselemiseen. Weiliä 
tällä perusteella mystikoksi tulkitseva dominikaani-isä Joseph-Marie Perrin todennäköi- 
sesti kuitenkin liioittelee katolisessa aikakauskirjassa Documentassa (3/1963, s. 89-94) 
julkaisemassaan artikkelissa, jossa Weilin poliittisen kauden kiinnostuksia, platonismia ja 
ateismiakin pyritään selittämään kristinuskon kannalta parhain päin. Lisäksi kon- 
templaatiossa tapahtuvan yhdistymisen ajatus jäi Weilille sikäli vieraaksi, että hänelle 
ihmisen tie pysyi aina tämänpuoleisena, eikä Weilin vaikutushistoria perustunut juma- 
luuden kohtaamisen kristilliseen tulkintaan, johon alun perin taivaan merkkien havain- 
nointia' tarkoittava latinan sana contemplatio välittyi roomalaisten auguurien kielestä. 
Sen sijaan Weilin tie transsendenssiin perustui platoniseen ideoiden katselemiseen, joka 
on kuvattavissa paremminkin intellektuaaliseksi kuin nykyaikaisessa merkityksessä 
hengelliseksi tai uskonnolliseksi aktiksi. Toisaalta näkyvistä ei voi peittää Weilinkin vai- 
kutushistorian lähtökohtana olleen Pseudo-Dionysioksen uusplatonistista ja perimmäl- 
tään monistista taustaa. 

minen muodostaa kvalifikaatio-ongelman, johon ei ole olemassa mitään 
tyydyttävää yksiselitteistä ratkaisua. Kuten tässä tutkimuksessa on jo 
todettu, samantyyppiset luokittelu- ja määrittelyongelmat liittyvät myös 
Weilin ajattelijanluonteen tulkitsemiseen. Niiden ratkaisemiseen voisi 
pyrkiä ottamalla todesta Weilin transsendentaalinen ihmiskäsitys ja luo- 
pua luokittelu- ja tyypittelypyrkimyksistä niin ilmiöiden kuin ihmisten- 
kin kohdalla. Tähän Weilin itsensä osoittamaan lähtökohtaan perustuen 
tässä tutkimuksessa Weiliä ei ole tarkasteltu ensisijaisesti temaattisesti 
tai kategorisoiden, vaan on annettu Weilin omien sanojen johdattaa lu- 
kijaa. Sekä yllä mainittuihin mystiikan luonnetta koskeviin määrittely- 
ongelmiin että Weilin ajattelun sisältöjen kautta avautuviin näköaloihin 
perustuu myös tässä tutkimuksessa noudattamani päätös käsitellä 
Weiliä enemmänkin sokraattisen filosofiaperinteen edustajana kuin puh- 
taasti filosofisena tai uskonnollisena mystikkona. Huolimatta varovai- 
suudesta, jolla Weiliin voidaan tai on syytä suhtautua, hänen elämänsä ja 
ajattelunsa ei kiitollisesti taivu varauksellistenkaan määrittelyiden 
puitteeseen vaan jättää jälkeensä ongelman, miten loppujen lopuksi pi- 
täisi tulkita ajattelijaa, joka myös sokraattisesta vaikutushistoriastaan 
aivan oikeutetusti sanoo: ”Minun tulkintani: Platon on aito mystikko ja 
länsimaisen mystiikan isä. [Mon interpretation: Platon est un mystigue 
authentigue, et möme le pere de la mystigue occidentale.]”407 


4.6. Toiseuden kohtaaminen 


Weilin filosofiasta on edellä todettu, että hänen mielestään hyvän ja kau- 
niin transsendenteilla ideoilla on sekä intellektuaalinen että kokemuk- 
sellinen aspekti: rakkauden kautta transsendentit ideat saattoivat tulla 
myös aistikokemuksen piiriin. Lisäksi etiikka ja estetiikka perustuivat 
intellektin ja kokemuksen harmoniaan. Toisaalta Weilin eettinen ajat- 
telu täydentyi näkemyksillä toiseuden kohtaamisesta. Toisen ihmisen 
kohtaaminen on eettisen reflektion perusta ja etiikan toteutumisyhteys. 


407 SG, s. 70. Myös Sokrateen elämä ja ajattelu oli sekä hänen aikalaistensa että Weilin 
osoittamassa valossa täynnä mystisiä aineksia. Niihin liittyivät muun muassa aistikyvyn 
rajat ylittävä rakkaus ideoihin sekä oppi meditaatiosta tienä kohti ideoiden katselemista. 
Esittääpä Platon Sokrateella olleen mystisen kaltaisia kokemuksia hänen juuttuessaan ja 
jättäytyessään tavan takaa pihamaalle kuuntelemaan daimoniaan muiden mennessä 
edeltä sisään keskustelemaan, kuten esimerkiksi ”Pitojen” johdantojaksossa (175a—175c). 
Sokrateen luottamuksesta ennustustaitoon ja jumalten ääneen todistaa Muistelmissaan 
myös Ksenofon. Sokrateen onnettomuudeksi koituikin oikeastaan se, ettei hän palvonut 
valtion jumalia vaan omia demoneitaan, joista hän esitti uusia käsityksiä, ja tässä mie- 
lessä hänen kohtalonsa voi nähdä yhdistyvän myös Weilin omana aikanaan kohtaamiin 
syytöksiin. 

Weilin muotoilemaa eettistä ajattelua voidaan luonnehtia konteksti- ja 
situaatioetiikaksi sikäli, että se perustuu enemmänkin hänen muotoile- 
mansa ihmiskäsityksen ja toiseuskäsityksen implikaatioihin kuin ana- 
lyyttiseen toimintamallien erittelyyn. Kuten jo edellä todettiin, etiikan 
universalisointi sekä teorian ja käytännön erottaminen olivat Weilille 
yhtä vieraita kuin teoreettisen etiikan perusteltavuus ylipäänsä. 

Weilin mielestä etiikka voisi perustua toiseuden, transsendenssin ja 
transsendentin näkemiseen yhdessä, ja hänen ajattelunsa selvittämi- 
seksi on paikallaan kysyä, mitä tekemistä näillä asioilla on keskenään: 
oliko suhde toiseuteen todellakin näin problemaattinen? Ilmeisesti 
Weilin oli mahdollista viedä toiseuden, transsendenssin (jumaluuden) ja 
transsendentin samastaminen paradoksaalisuuden rajoille sen kautta, 
että ensinnäkin hän (1) ymmärsi jumaluuden monistisesti panjumaluu- 
deksi, (2) näki kaikkeuden eli todellisuuden tietokyvylle tavoittamatto- 
mana (transsendenttina) ja lopulta (3) kohotti toisen ihmisen kohtaami- 
sen transsendentin ja transsendenssin kohtaamisen erikoistapaukseksi. 
Koko asetelma ei ilmeisesti olisi mahdollinen ilman Platonin, Kantin ja 
eräiden nykyajan filosofioiden luovaa yhteensulautumista Weilin ajatte- 
lussa. 


4.6.1. Olemassaolon kokeminen eettisenä rajakokemuksena 


Olemassaolon kokemisella on tärkeä merkitys Weilin eettiselle projektil- 
le, rakkauden vapauttamiselle opeista, jotka määrittelevät rakkauden 
päämääräksi ontologisen Jumalan, kuten juutalaisessa ja kristillisessä 
perinteessä, tai jonkin yliyksilöllisen järjestelmän, kuten politiikassa ja 
hallinnossa. Weilin näkemyksen mukaan rakkauden kokemus on joka 
tapauksessa mahdoton, jos ihmisten elämää varjostaa epäilys. Weil ei 
johtanutkaan ihmisen olemassaoloa skepsiksen kautta, kuten Descartes, 
vaan hänen lähtökohtanaan oli maailmasuhteen annettavuus ja oman 
olemassaolon kokeminen: 


Olen olemassa maailmassa; tämä tarkoittaa, että tunnen olevani riip- 
puvainen ulkoisista olioista, joiden tunnen puolestaan olevan riippu- 
vaisia minusta. [Je suis au monde; c'est-ä-dire gue je me sens döpendre 
de guelgue chose dötranger gue je sens en retour döpendere plus ou 
moins de moi.]408 


Kun Weil puhuu olemassaolon kokemisesta etiikan kannalta, hänen 
mielessään on oman ja toisen ihmisen olemassaolon kokeminen itseä ja 


408 SS, s. 49. 

toista yhdistävänä ja erottavana kokemuksena. Oman olemassaolon ko- 
keminen ei ole aistillinen kokemus, sillä ei ole olemassa olemassaolon 
aistia. Sen sijaan se on peruseksistentiaalinen kokemus, johon nähden 
toisen kokeminen aistikokemuksena tulee epäilyksettömäksi ja tuottaa 
kokemuksen itsen ja toisen erillisyydestä.f0? Oman olemassaolon koke- 
minen on siis eräänlainen rajakokemus, jonka kääntöpuolena on koke- 
mus toisesta ihmisestä tahdoltaan ja aikomuksiltaan salattuna, tieto- 
kyvylle transsendenttina. Rakkauden aikaansaama fyysinen integraatio 
säteilee vaikutuksiaan etiikkaan, sillä toiseuden ja transsendentin koke- 
minen on edellytys sille, että voin käsittää toisen ihmisen täydellisen 
vapauden. Ihmisen vapaus ja vastuullisuus ovat aiheita, joita Weil pohti 
tarkemmin L'enracinementissa. Vaikka Weilin ajattelua voi kutsua 
eksistenssifilosofiaksi sikäli, että olemassaolon kokemuksella oli hänen 
ajattelussaan tärkeä merkitys, Weilin usko induktioon eli siihen, että 
yksittäinen ihminen sellaisenaan ilmentäisi yleispätevää totuutta, kariu- 
tui hänen platonismiinsa. Toisaalta ihmisen singulaarisella olemisella oli 
Weilin platonismiin sopiva merkitys sikäli, että Weil katsoi yksittäisen 
ihmisen heijastelevan yleisiä ideoita. Tämä kävi ilmi muun muassa sie- 
lun kauneuden ja ruumiin kauneuden harmoniaa koskevista pohdin- 
noista. 

Intersubjektiivisuuden kannalta katsottuna toisen ihmisen aikomus- 
ten näkeminen transsendentteina ei ainakaan vaikeuta ihmisten keski- 
näistä ymmärtämistä. Peter Winchin Wittgenstein-analogiaan (1989) vii- 
taten voi väittää, että Weilillä kokemus tiedon ulottumattomuudesta 
toisen ihmisen merkityskonstituutioon merkitsee vain sen faktisen tilan- 
teen vahvistamista, jonka mukaan ymmärtämisen prosessissa olemme, 
lähestyen siinä ymmärtämistä tai etääntyen siitä, mutta voimatta posi- 
tiivisesti puuttua ymmärtämisen itsestään vallitseviin ehtoihin. Olemme 
siis ymmärtämisen prosessissa sisällä sen subjekteina. Kriteerin tai sopi- 
muksen määritteleminen ymmärtämiselle edellyttäisi asettumista koke- 
muksellisesti sidonnaisen näkökulmamme ”ulkopuolelle”. Jos transsen- 
dentin kokemus toiseuteen yhdistyneenä merkitsee jotain ymmärtä- 
misen tilanteelle, se ainoastaan ohjaa pitämään toiseuden avoimena, ei- 
määriteltynä, ja siten varmistaa myös sen, että emme pyri ymmärtä- 
mään toista ihmistä menetelmällisesti väärin, toisin sanoen, pidä toista 
totaalisesti ymmärrettynä. 

Eri kysymys on, voimmeko tämän nojalla pitää ihmisen täydellistä 
ymmärtämistä päämääränämme. Weil hahmotteli ideaansa edelleen 
lukutavan (la lecture) käsitteen avulla. Hän sanoo: 


409 TP, s. 137-138. 

On oltava aina valmis myöntämään, että toinen ihminen on aina jota- 
kin muuta kuin mitä me hänestä luemme nähdessämme hänet (tai aja- 
tellessamme häntä). Tai pikemminkin: meidän on luettava hänestä, 
että hän todella on muuta, kenties aivan jotakin muuta kuin me hänes- 
tä luemme. [Etre continuellement pröt ä admettre gwun autre est autre 
chose gue ce gw'on lit guand il est lä (ou gw'on pense & lui). Ou plutöt lire 
en lui gwil est certainement autre chose, peut-ötre tout autre chose gue ce 
gw'on y 1it.|410 


La lecture toimii siis eräänlaisena ”kriittisenä asenteena”, joka jatku- 
vasti purkaa ihmissuhteisiin syntyvää kitschiä ja mahdollistaa, ettei 
suhde toiseuteen muodostu kommunikaation merkityksiä tukahdutta- 
vaksi. Siihen sisältyvä kokemus rajaukselle antautumattomasta toiseu- 
desta merkitsee, ettei ihmisen minuus paisu kaiken nieleväksi ja hal- 
tuunottavaksi minäksi.?!! 

Vaikka Weilin etiikan positiivisia aineksia näyttävät olevan kuvauk- 
set siitä, miten toisen tahdon ja aikomusten käsittäminen transsenden- 
teiksi vastaisivat eettistä tilaa, Weilillä ei selvästikään ole positiivista 
etiikan teoriaa, jossa argumentoitaisiin, miksi toiseuden käsittäminen 
transsendentiksi olisi hyvää tai suositeltavaa. Kuten ylläolevasta sitaa- 
tista käy ilmi, myös la lecture perustuu kokemuksen tuottamaan ihmis- 
käsitykseen, jossa ihmistä ei määritellä joksikin. 

Positiivisen eettisen teorian vieraus Weilille näkyy jo hänen yhteis- 
kuntakäsityksessään, eettisen universalismin vastaisuudessa ja näke- 
myksessä inhimillisen minän asemasta.4!2 Weilin ajattelua ulkoapäin 
kategorisoiden se näyttäisikin johtavan päätelmään, että se on ei- 
epäeettisen yhteiselämän kuvausta. Eettisen teorian sulkeistumista ja 
Weilin käsitystä kokemisemme perusaineksien riittävyydestä moraalille 
vastaa Weilin antropologinen hanke palauttaa ihmiskäsitys tilaan, joka 
on kokemuksellisesti välttämätön eli joka ei voisi olla toisin. Välttä- 
mätöntä asioiden laitaa vastaa kokemus toisen aikomuksista ja tahdosta 
itselle transsendenttina. Yhteisöllisyyden kannalta katsoen myös Weilin 
näkemyksen valtiosta järjestelmänä, joka ei ole ennalta asetettu hierar- 
kia vaan joka syntyy ihmisten asettuessa paikoilleen, voi nähdä vastaa- 
van hänen käsitystään ontologisesti välttämättömästä asioiden tilasta. 

Elämänsä loppuvaiheissa Weil pohti tarkemmin moraalisen yhteiselä- 
män mahdollisuutta ja pyrki aktiivisesti kuvailemaan positiivista mo- 
raalia. Myös Weilin filosofian moraalisilla näkökohdilla on perustansa 
toiseuden kokemisessa Toiseksi. Moraalisessa hankkeessaan Weil tukeu- 


410 PG, s. 154. 
411 PG, s. 155. 
412 CO; OL. 

tui Kantin deontologisen etiikan lähtökohtiin, jotka suurimmaksi osaksi 
jäivät eettisen universalismin kritiikin ulkopuolelle hänen filosofiassaan. 
Kantin velvollisuusetiikassa siitä, miten asioiden pitää (sol/len) puhtaan 
järjen mukaan ajatellen a priori olla, johdetaan se, miten ne moraalisesti 
ollessaan ovat (sein). Kantin sollen-sein-periaatetta seuraten Weil perus- 
ti moraalin ihmisyyteen päämääränä sinänsä sisältyville apriorisille tar- 
peille ja niiden kautta määrittyville hyveille. Samalla hän eliminoi 
normatiivisen etiikan sisältämän deonttisen modaalisuuden ongelman, 
kysymyksen, miten olemisesta (sein) voitaisiin johtaa ”pitää oleminen” 
(sollen). 


4.6.2. Kokemisen kaksoisvalotus 


Weilin käsitykseen toiseuden kokemisesta näyttää sisältyvän päällekkäi- 
syys, joka on vaikuttanut Weil-tutkijoista jopa ristiriidalta: miten toinen 
ihminen muka samanaikaisesti voi olla kokemuksessa annettuna ja 
näkyä ”transsendenttina”?4!3 Ongelma voitaisiin osoittaa helposti näen- 
näiseksi huomauttamalla, että kokemus toiseudesta koskee lihaa, kun 
taas fyysisen kokemuksen tuolle puolen jäävät esimerkiksi toisen ihmi- 
sen ajatukset ja tahto. Aineen ja hengen erottaminen sen mukaan, mistä 
kokemusta voi olla, johtaisi kuitenkin nopeasti takaisin kartesiolaiseen 
dualismiin, sielun ja ruumiin erotteluun, jota Weil alun alkaen arvosteli. 
Weilin ajatteluun nähden mielestäni onnistuneimmin tätä kysymystä 
on käsitellyt Florence de Lussy (1986), joka on purkanut auki Weilin 
näkemyksiä transsendentin, toiseuden ja olemassaolon luonteesta ver- 
taamalla niitä Martin Buberin ja Emmanuel Levinasin toiseuskäsityk- 
siin.*!f4 Transsendentin näkeminen näkyvässä on pikemminkin yhden ja 
saman asian kaksoisvalotus kuin kaksi keskenään eriaikaista ja ristirii- 
taista asiaa.4!5 Nyt-hetken moniulotteisuus merkitsee, että kokemuksel- 


4131 ittle 1988, s. 131. 

414 Valikoin de Lussyn artikkelista vain tämän vertailun johtopäätöksen Weilin filo- 
sofian kannalta, sillä vaikka Buberin, Levinasin ja Weilin ajattelusta löytyy asiallisia 
yhdenmukaisuuksia, ei ole varmaa, ettei myös näiden piirteiden tarkempi vertailu voisi 
johtaa pelkästään muodollisiin yleistyksiin. Levinasin filosofiasta tarkemmin katso 
päälukua 3 teoksessani Dialoginen filosofia (2003). 

415 De Lussy 1986, s. 18. Weilin ajatusta toiseuden kohtaamisesta voitaisiin kuvailla 
myös ”läpinäkyvyyden” (transparence) suhteeksi, kuten Victor-Henry Debidour (1963, 
s. 137—145). Tämä Weilin filosofian tulkitseminen voisi tuottaa vastauksen hänen ajatte- 
lussaan näkyvään ongelmaan, miten immanenssin ja transsendenssin sekä aistimaail- 
man ja ideamaailman dualismeilla operoiva ajattelu saattoi lopulta nähdä nämä vasta- 
kohtaisuudet yhden ja saman olemisen kääntöpuolina. Weilin monismissa oli kyse idea- 
opin antinomioiden kautta omaksutun emanaatio-opin asettamisesta kosmologisten rat- 
kaisujen keskiöön; ihmisen todellisuussuhdetta koskien kyse oli puolestaan antikartesio- 


179 


lisesti annetun aineksen ja transsendentin päällekkäisyyden ymmärtä- 
misessä on kysymys ajattelijoiden ajattelun ja sen tulkitsemisen jär- 
jestyksestä. 

Olennaisin vaikeus, joka estää käsittämästä Buberin, Levinasin ja 
Weilin ideaa kokemisemme perusaineksien ja transsendentin yhtey- 
destä, johtuu filosofien tulkitsemisessa vallitsevasta induktivistisesta 
olettamuksesta. Totesimme yllä, että Weil ei johda olemassaoloa epäilyn 
tietä. Ihminen ei induktiivisesti päättele maailmassaoloaan. Kyse ei siten 
ole siitä, että ihminen ensin epäilisi omaa olemassaoloaan ja lä-hestyisi 
olemassaolon oivallusta epäilyn kautta. Kyse ei myöskään ole siitä, että 
ihminen suhteessa toiseen ihmiseen ennakolta rajaisi hänet erilaisiin 
määritelmiin ja sitten kummeksuisi, miten transsendentti voi ”sopia” 
näin rajattuun toiseuteen. Weil ajattelee toisen näkyvän trans- 
sendenttina kokemuksessa annetun erillisyyden ilmaisuna. Kyse ei ole 
atomistis-kausalistiselle ajattelulle ominaisesta induktion periaatteesta 
vaan deduktiosta ja ilmaisun suhteesta, jossa toinen ihminen näkyy 
transsendenttina, äärettömänä ja määrittelylle antautumattomana maa- 
ilmassaolemisen annettuvuuden kautta. Tätä suhdetta voisi luontevim- 
min kuvata ”kaksoisvalotukseks?”. 

Weilin edustaman toiseusfilosofian ja ”kaksoisvalotuksen” idean kaut- 
ta piirtyy esiin hänen käsityksensä siitä, miten äärellinen oleminen, ku- 
ten ihmisen oleminen ja ikuinen oleminen (jota jumaluus edustaa), liit- 
tyvät toisiinsa. Weilin kannalta katsoen näiden kahden välillä ei ole 
väistämätöntä eroa, vaan kaikki se, mitä on, on pohjimmiltaan yhtä ja 
samaa, ihmisen ja transsendenssin ykseyttä. 

Weil pohditutti lukijoitaan jo yllä mainitulla ongelmalla, kuinka toi- 
seus ja transsendenssi voivat näkyä samassa, mutta Weiliä tutkittaessa 
päädytään myös sen kysymyksen eteen, miten hänen käsityksensä ih- 
misten lihallisesta ja kokemuksellisesta erillisyydestä sopii yhteen hänen 
edustamansa monismin kanssa. Kysymykseen voisi vastata toteamalla 
Weilin ajattelun olevan tällä kohden paradoksaalista tai viittaamalla 
siihen, että Weilin muotoilema asia ja sen ilmaus kuvailevat olemassa- 
olomme paradoksaalisuutta. Siihen liittyen Weilin ajatusta voisi yrittää 
ymmärtää tunnistamalla siinä keskustelun eri tasoja. Vaikka Weil si- 
toutui ontologiseen monismiin sikäli, ettei hänen käsityksessään ”ihmi- 
sen varsinaisesta olemisesta” erottunut erikseen tämänpuoleista ja tuon- 
puoleista, tärkeää olisi Weilinkin mielestä erottaa toisistaan minuus ja 
toiseus, sillä toiseus oli Weilille transsendenssin kohtaamisen toteutu- 
misyhteys, ja itsen ja toiseuden välisen eron kokeminen puolestaan oli 


laisesta res cogitas — res extensa -asetelman poissulkemisesta ja olemisen rajapinnan ko- 
rostamisesta. 

ehto minän ja transsendenssin välisen ykseyden tunnistamiselle.4!6 

Weil arvosteli kartesiolaista epäilyn menetelmää, mutta hänen ajat- 
telunsa vastaa Descartes'n ja myös Kantin ihmiskäsitystä siinä, että hän- 
kin näkee epäilyksettömän varmuuden omasta olemassaolosta kaiken 
olemassaolon kokemisen ehtona ylipäänsä. Tämän varmuuden ankkuri ei 
kuitenkaan ole systemaattisessa epäilyssä vaan inhimillisessä kokemi- 
sessa. 


4.6.3. Rakkauden logiikka 


Levinasia ja Weiliä yhdistää se, että molemmat näkevät transsendentin, 
äärettömyyden ja toiseuden olemuksen samoin. Äärettömän käsitteellä 
on tällöin metaforinen merkitys, eikä sitä pidä samastaa nykyajan 
matemaattisiin äärettömyystulkintoihin. Weilin mielessä on esisokraat- 
tisen filosofian näkemys ihmisestä luontoon kuuluvana. Ihminen ei ole 
luonnon osa vaan kuuluu kokonaisuuteen, joka on luvuton, jakamaton ja 
erottamaton. Esimerkkinä Weil mainitsee, että luonnon kokonaisuutta 
kuvaamaan ”L...] kreikkalaisilla oli sana ansipov, joka merkitsee yhtai- 
kaa rajaamatonta ja määrittelemätöntä. [(...) i! est ce gue les Grecs nom- 
maient d'un mot ansipov gui veut dire & la fois illimitö et indetermi- 
ne.]”417 Toiseuden alaan sisältyy Weilillä koko fysis, johon nähden jokai- 
nen keinotekoinen rajaus johtaa epätasapainoon annetun kanssa. Otsi- 
kon ”Sosiaalinen harmonia” (L'harmonie sociale) alla Weil luonnehtii 
ihmisten ja luonnon toisilleen muodostamaa toiseuksien kokonaisuutta 
näin: 


Tasapaino merkitsee sitä, että järjestelmä sulautuu toiseen järjestel- 
mään, joka on edellisen suhteen transsendentti ja joka on siinä läsnä 
äärettömän pienen tekijän muodossa. [...] Jokainen ihminen on yhteis- 
kunnassa tämä äärettömän pieni tekijä, joka edustaa yhteiskunnan 
suhteen transsendenttia ja äärettömästi sitä korkeampaa järjestelmää. 
[L'eguilibre est la soumission d'un ordre a un autre, ordre transcendant 
au premier et prösent dans le premier sous la forme d'un infiniment 
petit. (...) Chacun dans la societe, est Vinfiniment petit gui reprösente 
Vordre transcendant au social et infiniment plus grand.]418 


Weilin ajatuksena näyttää olevan, että jokainen ihminen on suhteessa 
toiseen ihmiseen samalla tavoin ”transsendentti järjestelmä”. Sen lisäksi 


416 Käsittelen teemaa myös teoksessani Dialoginen filosofia (2003, s. 81-98). 
417 IP, s. 143. 
418 PG, s. 194. 

sitaatin voi nähdä kertovan Weilin vaikeudesta lausua tällaisesta koko- 
naisuudesta jotain yleistä. Silloin kun hän niin tekee, hänen ajatuksensa 
osat näyttävät edellyttävän tuekseen jokaista muuta. Weilin filosofiasta 
ylipäänsä tekee jonkin verran vaikeasti lähestyttävän se, että Weilin 
filosofian rakenteessa sen jokainen osa perustelee muita osia. Ehkä tämä 
muodon ”hegeliläisyys”4!9 on piirre, johon liittyvä vaikeaselkoisuus on 
ollut omiaan karkottamaan osan tutkijoista Weilin ajattelun parista. 
Joka tapauksessa Weilin näkemys rakkauden transsendentista pää- 
määrästä yhdistyy ajatukseen, ettemme voi luoda käsitystä tai mieli- 
kuvaa aktuaalisesta äärettömästä, ja tämä Weilin ajatus lienee johtanut 
Jacgues Cabaudia luonnehtimaan Weilin filosofiaa rakkauden logiikaksi 
(die Logik der Liebe).420 Samaan tapaan kuin ihmisen intellekti ei voi 
tavoittaa äärettömyyttä eikä äärettömyys sulautua ihmisen intellektiin, 
pitäisi myös aistillisen ja intellektuaalisen rakkauden kohde käsittää 
äärettömäksi ja äärellisen minän käsityskyvylle tyhjentymättömäksi. 
Ehkä riemastuttavinta olisi väittää, että joku tuntee harrastusta 
äärettömän käsitteeseen ja matematiikkaan vain sillä perusteella, että 
on sukua lahjakkaalle matemaatikolle (Simone Weilin veljestä tuli kuu- 
luisa matemaatikko).421 Sukulaisuus ja Simonen kiinnostus äärettömyyt- 


419 Weilin ja Hegelin näkemykset yhtyvät käsityksessä, että jokainen aito filosofia 
muodostaa intellektuaalisen järjestelmän, ja kulttuurikriittisiä viittauksia Hegelin filo- 
sofiaan voidaan löytää myös Weilin esittämistä edistyksen ja dialektisen kehityksen kri- 
tiikeistä. C3, s. 66; OL, s. 65. Muita yhtymäkohtia voisi etsiä Hegelin käsitteistä fiir Sich 
sein ja fiir Andere sein, joihin liittyviä itselle ja toisille olemisen suhteita Weil käsitteli 
”personalismia” koskevissa teksteissään (EL, s. 11—44), sekä Hegelin käsitteestä der 
Mittler (välittäjä), joka liittyy ”itsen tunnistamiseen itseksi” nimenomaan ”toisen toiseksi 
tunnistamisen” kautta. Kuten Weilin käsitys ihmisten kohtaamisesta rakkauden yksey- 
dessä osoittaa, Weilin muotoilemassa positiivisessa filosofiassa ei ollut liioin tilaa ”minän 
itselle olemiselle” ja ”toisille olemiselle”, vaikka hän pitikin näiden suhteiden erottamista 
tärkeänä olojen kääntyessä ihmissuhteiden kannalta kielteiseen suuntaan (valta- ja 
vapaustaistelu kahden tietoisuuden välillä). Sen sijaan Weilin välittäjäteema on siinä 
määrin sekä hengellinen (suhde transsendenssiin) että lihallinen (ihmisten välillä olemi- 
nen), että sitä voisi verrata Hegelin käsitykseen ihmisestä absoluuttisen Hengen työnteki- 
jänä. 

420 Cabaud 1968, s. 246. Jacgues Cabaudin soveltamaan logiikkametaforaan viitaten 
Maja Vicki-Vogt puolestaan nimittää Weilin filosofiaa panettelevaan ja pejoratiiviseen sä- 
vyyn ”järjettömyyden logiikaksi” otsikoimalla teoksensa vuodelta 1983 sanoin ”Simone 
Weil: Eine Logik des Absurden”. Sikäli kuin kirjoittajan filosofiakäsitys poikkeaa huo- 
mattavasti tarkasteltavasta aiheesta, on Vicki-Vogtia osoittaen kysyttävä, olisiko kirjoit- 
tajan itsensä ollut järkevämpää tarkastella kokonaan jotain toista aihetta kuin on ollut 
kylvää riitaa negatiivisen ennakkoasenteen varaan rakennetun ymmärtämättömyyden 
pohjalle. Vaikka jotain totuutta voi olla näkemyksessä Weilistä irrationalistina ja maa- 
ilmankatsomuksellisena spekulanttina, eivät Weilin käsittelemät kysymykset ole absur- 
deja. Toisaalta kyseisestä teoksesta erottuu myös huumoria ja suhteellisuudentajua. 

421 Sen, että Andr6 Weil todettiin jo varhain eteväksi matemaatikoksi, joka esiteltiin 
viisitoistavuotiaana muun muassa Albert Einsteinille, sanotaan masentaneen voimak- 


182 


täkin kohtaan lienevät kuitenkin ne tekijät, jotka ovat saaneet kirjailija 
Andr6 Rousseaux'n luonnehtimaan Simonea ”Jumalan matemaatikoksi” 
(mathematicienne de Dieu).422 Jos otetaan huomioon ne monet vertailut, 
joiden mukaan Weilin ja matemaatikko Blaise Pascalin kirjallista ilmai- 
sua on pidetty keskenään yhdennäköisinä, tällainen luonnehdinta tun- 
tuukin henkilöhistoriallisesti arvioiden sopivalta.423 

Sisällöllisesti Weilin ja Pascalin filosofiset lähtökohdat ovat huomat- 
tavan erilaiset. Attente de Dieussa Weil luonnehtii Pascalin kartesiolaista 
uhkapeliasetelmaa ”pahimmaksi mahdolliseksi”: sen mukaanhan oman 
edun tavoittelusta tuli uskonnollisen uskon tärkein ponnin.44 Erot 
ajattelijoiden jumalakäsityksessä lienevät ymmärrettävissä ajanhengen 
tuottamiksi paradigmaeroiksi. Weil oli platonistinen idealisti ja nietz- 
scheläis-schopenhauerilainen pohdiskelija, Pascal puolestaan intomieli- 
sen rationalistinen renessanssinero, joka sovelsi todennäköisyysmatema- 
tiikan alueella saavuttamiaan tuloksia jumalakysymykseen. Pascalin 
filosofisena lähtökohtana oli infiniittinen eli äärettömyyden käsitteellä 
operoiva ajattelu, ja hänen niin sanotun uhkapelurinsa strategia on 
seuraava. Jos ihminen ei usko Jumalaan eikä ole olemassa Jumalaa, 
lopputulos on yhdentekevä. Jos ihminen ei usko Jumalaan ja Jumala on, 
panos on mitätön, mutta seurauksena on ikuinen kadotus, jolloin riski on 
äärettömän suuri. Jos taas ihminen uskoo Jumalaan eikä Jumalaa ole, 
panos on äärellinen mutta voitto tyhjä, jolloin tappio ja riski ovat ää- 
rellisiä. Ja jos ihminen uskoo Jumalaan ja Jumala on, äärellistä panosta 
seuraa äärettömän suuri voitto. 

Mietteissään (Pensees) Pascal päätyy siihen, että ihminen ottaa epä- 
rationaalisen suuren riskin ollessaan uskomatta Jumalaan. Lisäksi hän 
katsoo, että tapauksissa, joissa panos on äärellinen mutta mahdollinen 
voitto ääretön, kannattaa epäröimättä panna kaikki peliin tuon voiton 
saavuttamiseksi.?25 Pascalia vastaan voi huomauttaa, että pelianalogia 
toimii vain, jos ihminen päättää pelata peliä; onhan ajateltavissa, että 
ihminen esimerkiksi jää odottamaan lisäinformaatiota ja siirtää ratkai- 


kaasti Simone Weiliä, joka puolestaan hakeutui uskonnolliseen etsintään. Katso esimer- 
kiksi Osmo Pekosen arviota teoksessa Ranskan tiede (1995, s. 78—81). 

422 Rousseaux 1953, s. 213. 

423 Blaise Pascalin älylliseen henkevyyteen sekä intellektuaalisen rohkeuden vaati- 
maan ja tuottamaan yksinäisyyteen on Weilin elämää verrannut Diogenes Allen teok- 
sessa Three Outsiders: Pascal, Kierkegaard, Simone Weil vuodelta 1983. Weilin kaltaisten 
outsiderien joukkoon voisi tietenkin liittää myös Albert Camus'n, kuten Steward R. 
Sutherland (1984, s. 76), sekä Benedictus de Spinozan, kuten Alain Goldschläger (1982, 
s. 116 jss). 

424 AD, s. 70. 

425 Pascal, Pensbes, s. 259-266. 


183 


sun tekoa.f26 Muodollisesti Pascalin järkeilyt valottavat joka tapauk- 
sessa jotain olennaista jumalakysymystä koskevan harkinnan ja eettisen 
refleksion suhteesta. Molemmissa on kyse sitoutumisesta päämäärään, 
joka ylittää kaikki päämäärät, jotka ihminen voi asettaa itselleen. Täl- 
löin uskonnollinen usko ja eettinen refleksio eivät näyttäydy pohjimmil- 
taan niinkään järjen kuin valinnan asioina, mikä lähentää Pascalin ja 
Weilin ajatuksia filosofisen antropologian hahmottamista koskevilta 
osilta. 

Weiliä ja Pascalia yhdistää myös se, että molempien väitetään koh- 
danneen elämässään mystisen kokemuksen, elämyksen tai hetken. Ku- 
ten edellä mainitsin, näin sanotaan käyneen Weilille hänen lukiessaan 
George Herbertin runoa ”Love” eräänä marraskuun päivänä vuonna 
1938. Pascalille taivaallisen salaisuuden väitetään avautuneen ”maanan- 
taina 23. marraskuuta armon vuonna 1654 alkaen suunnilleen puoli 
yksitoista aamupäivällä jatkuen aina puoli yhteen asti iltapäivällä”, 
kuten Pascal itse todistaa hänen jäämistöstään postuumisti löydetyssä 
asiakirjassa.1?27 Siinäkin tapauksessa, että Simone Weilin mystinen hur- 
moksellisuus selitettäisiin hänen ajattelunsa elämyksellisyydeksi tai että 
Pascalin takinkäänteestä löytynyttä mystisen kokemuksen tunnustusta 
pidettäisiin väärennöksenä (kuten on tehty), Weilin ja Pascalin ajatukset 
yhtyvät siinä, että molemmat pitivät rakkauden kokemuksia ja elämyk- 
siä yhtenä ihmisen tärkeimmistä tiedonsaantitavoista. Rakkaudessa ei 
ole kyse tunteellisemmasta tai kauniimmasta vaan alkuperäisemmästä 
tavasta kokea maailma. Tähän viittaa myös Pascalin lause: ”Sydämellä 
on syynsä, joita järki ei tunne. [Le c&ur a ses raisons gue la raison ne 
connait point.]”428 

Sekä Weilille että Pascalille moderni käsitys tunteista oli perimmäl- 
tään vieras. Weilin voi sanoa viihtyneen huonosti sentimentaalisella ja 
värikylläisellä 1930-luvulla, eikä rakkauskaan ollut Weilille ensisijai- 
sesti tunne- vaan merkityssuhde. Sama pätee Pascalin käsitteeseen 
'sydän” (coeur), jolla hän viittasi kaikkeen, mikä ihmisessä on sisintä ja 
syvintä.42?? Weilin ja Pascalin filosofian valossa rakkauden tehtävänä 
olisi näyttää meille, mikä ihmisten välillä on aitoa, alkuperäistä ja pe- 
rimmältään tärkeää. Samoin kuin Weilin näkemykset kärsimyksen ja 
tuskan kokemuksista, myös hänen käsityksensä rakkaudesta kertoivat, 
että nämä ravistelevat kokemukset ovat juuri ne, joiden edessä ihminen 


426 Katso esimerkiksi Reijo Työrinojan (1984, s. 181—184) analyysia Blaise Pascalin 
strategiasta. 

427 Pascal teoksessaan Pensees (s. 75—76). 

428 Emt., s. 99. 

429 Emt., s. 100. 

ei teeskentele. Niiden kautta voi paljastua, millainen todellisuus on ja 
mikä elämässä on perustavaa. Fyysisten extreme-kokemusten edessä 
kieli osoittaa riittämättömyytensä ja ääneen sanominen tuntuu banali- 
soivalta; se pikemminkin peittää kuin valaisee. Weilin ajatus on, että 
kun tuskan, ilon ja rakkauden tekijät ovat yhtä aikaa paikalla, voidaan 
saavuttaa sellaista herkkyyttä, joka on tekemisissä aidon ja nimeämät- 
tömän kokemisen kanssa.430 Tällä on filosofian kannalta merkitystä 
siksi, että tällöin ihminen kiinnittää tarkasti huomiota siihen, mitä hän 
kokee, mikä on aitoa ja teeskentelemätöntä, ja silloin myös hengellisen 
välittymisen idea on voimakkaasti läsnä. 

Toisaalta se, että Weil asetti ”rakkauden logiikan” ”järjen logiikan 
vaihtoehdoksi, ei kerro siitä, että hänellä olisi ollut mitään järkeä vas- 
taan. Kuten Weilin esittämistä valistuksen ajan kritiikeistä kävi ilmi, 
hänen mielestään järjen ongelma ei ollut suinkaan se, että järkeä olisi 
käytetty liikaa, vaan se, että järkeä oli käytetty aivan liian vähän. Hä- 
nen esittämänsä arvostelun ydin on, että järjen käyttämisen nimissä on 
kielletty niin monia ihmisen puolia, jotka ovat yhtä tärkeitä kuin ihmi- 
sen rationaalisuus ja jotka ovat erottamaton osa ihmisenä olemisen koko- 
naisuutta. Weilin näkökulmasta meidän pitäisi ottaa vakavasti kaikki 
muutkin puolet ihmisessä. Tämä ei tarkoita sitä, että niitä pitäisi yrittää 
lähestyä järjellä, eikä sitä, että järjen käytön vaihtoehtona ajauduttaisiin 
epämääräisten käsitteiden ja tuntemusten mielivaltaan, jonkinlaiseen 
järjen käytön jälkijunaan. Sen sijaan Weilin edustamaa sydämen logiik- 
kaa seuraten ihminen voisi laajentaa todellisuussuhdettaan pelkän tie- 
dollisen maailman hahmottamisen ulkopuolelle ja eettisten päämäärien 
osalta jopa sen edelle. Paluu omaan kokemukseen saattaisi avata ihmi- 
selle portin oman filosofisen vision löytämiseen, elämän ainutkertai- 
suuden ja kutsumuksen ymmärtämiseen. Tai se voisi olla tie sellaiseen 
hyvän idean kokonaisvaltaiseen näkemiseen, joka vakuuttaa ihmisen 
niin, että koko hänen minuutensa puhdistuu, muuttuu tai jopa kumou- 
tuu, mitä Weil kuvaili ajatuksessaan minän jättäytymisestä ja todelli- 
suuden paljastumisesta.431 Weilin filosofisen antropologian kannalta 
nämä ajatuskehittelyt merkitsevät, että Weil samoin kuin Kierkegaard 
näki ihmisen itseksi tulemisen ehtona sen, etteivät ainoastaan ihmisen 
toiminta ja ajatukset muutu hyviksi vaan että koko ihminen ja hänen 
minänsä puhdistuvat pahasta ja rajoituksenalaisesta ja muuttuvat toi- 
senlaisiksi.432 


? 


430 Katso Varto (1991, s. 85-87). 

431 PG, s. 29-35. 

432 Samantyyppinen ehdottomuus kuvastuu myös Kierkegaardin ajatuksessa eksis- 
tenssitasojen toisensa poissulkevuudesta ja tasojen välisen hypyn kertakaikkisuudesta. 
Katso esimerkiksi Liehu, Sgren Kierkegaardin teoria ihmisen eksistenssitasoista (1989, 

Saavuttaaksemme tämän päämäärän meidän tulisi olla yhtä vaativia 
ja tarkkaavaisia (attentive) kaikkien muiden tiedonsaantitapojen kanssa 
kuin olemme järjen kanssa.%83 Meidän tulisi kuunnella omaa koke- 
mustamme ja herkistää itsemme sille, mikä kehollisessa ja aistillisessa 
maailman kohtaamisessa saattaa vakuuttaa meidät, imaista meidät 
mukaansa ja kohottaa koko eksistenssimme ja todellisuussuhteemme en- 
nennäkemättömän korkeaan eksponenttiin. Se voi olla luonnon, toisten 
ihmisten ja olevaisen virtaaminen ihmisen sielun läpi, mitä Weil kuvaili 
hengellisen kautensa kirjoituksissa.434 Tai se voi olla sellainen hartau- 
den ja syvän rauhallisuuden kokemus, joka kohtaa ihmistä hänen vetäy- 
tyessään kiireen ja hälinän keskeltä maaseudun rauhaan, ruohon tuok- 
sun ja pilvettömän taivaan levollisuuteen; se on hengittämistä yhdessä 
rakastetun ihmisen ja koko olevaisen kanssa.4835 Kuitenkaan nämä aja- 
tukset eivät kerro romanttisemmasta tai kauniimmasta vaan aistillisem- 
masta ja alkuperäisemmästä ajattelemisen ja kokemisen tavasta. Seu- 
raamalla rakkauden logiikkaa ihminen voi päästä sellaiseen kokemisen 
tilaan, joka on hänelle ominaisin ja johon pääseminen luo ihmisten ja 
olevaisen välille yhteyden. Tämä merkitsee, että ihminen etenee käsittä- 
mään sen, mikä hänen erityisinä ja yksityisinä pitämissään kokemuk- 
sissa voi olla universaalia ja yleistä. Elämä näyttäytyy siis eräänlaisena 
elokuvana, joka kokonaisuutena on aina enemmän kuin filminauhan 
kuvat. Samaan tapaan myöskään elämän olemusta ei voi tavoittaa erit- 
telyjen tai analyysien keinoin vaan ainoastaan elämällä sitä. 

Edellä sanotusta johtuen Weilin edustamassa universalismissa ei ollut 
kyse niinkään pyrkimyksestä universaaliin etiikkaan kuin erään-laisesta 
voimakkaasta empaattisuuden ja ykseyden kokemuksesta, pa-luusta 
olemisen alkulähteille, mikä puolestaan edellyttää tahdosta luo-pumista. 
Tahtomme (la volonte)486 on Weilin mielestä meissä se voima, joka 
varmimmin tuottaa kokemuksen minän erillisyydestä suhteessa ole- 
vaiseen ja äärettömyyteen. Weilin ajatukseen tahdosta luopumisesta pa- 
lataan tämän pääkappaleen päättävässä luvussa. 

Weilin ajatuksia järjen käytön mahdollisuuksista puolestaan valaisee 
se, miten hän arvioi järjen asemaa suhteessa transsendenttiin, ja se, 


s. 5-6 ja 26). Tässä valossa tulkinta tasojen epärekursiivisuudesta (tai toisiinsa palautu- 
mattomuudesta) kumoaa esimerkiksi Sutherlandin (1984, s. 107) edustaman käsityksen 
eksistenssin asteiden peräkkäisyydestä ja siitä, että ihmisen tie kohti varsinaista itseä 
olisi välttämättä yksisuuntainen, kerroksittainen tai hierarkisesti etenevä. Weilille ihmi- 
sen varsinaistumista koskevat valinnat eivät tulleet valmiina askelmina vastaan. 

433 PG, s. 134-139. 

434 AD, s. 76-77; CS; PG. 

435 (3, s. 183. 

436 PG, s. 136-137. 

kuinka hän arvosteli Pascalin edustamaa järjen nihiloimista. Vaikka 
Weilin ja Pascalin samankaltaisuutta korostavat monet filosofiset yhtä- 
läisyydet ja elämänkohtaloihin liittyvät yhteensattumat,437 heidän käsi- 
tyksensä järjen asemasta poikkeavat toisistaan niin jyrkästi, että vastaa- 
van historiallisen vastakohtaparin löytämiseksi Pascalin rinnalle olisi 
varmaankin asetettava hänen oman aikansa valistusfilosofeista kirkkain 
ja uskontokritiikissään armottomin, Voltaire. Ajatuksissaan ”Alistumi- 
sesta ja järjen käytöstä” (Soumission et usage de la raison)458 Pascal 
perustelee käsitystään, ettei mikään ole niin järjellistä kuin järjen 
kieltäminen, koska järjen viimeinen askel on sen tunnustaminen, että on 
olemassa ääretön määrä asioita, jotka ovat sen ulottumattomissa. Pas- 
calin mielestä on pelkästään heikkoutta, ettei järki mene tarpeeksi pit- 
källe tunnustaakseen tämän.439 

Kiellettäessä järjen oikeutusta järkisyihin vedoten on syytä huomaut- 
taa paitsi tähän ajatukseen sisältyvästä kehäpäätelmästä, myös siitä, 
ettei Pascalin mainitsemin perustein ole syytä kieltää kaiken järjen 
pätevyyttä äärellisillä järjen käytön alueilla. Järjellä on siis oma päte- 
vyysalueensa, eikä järjen järkevyyttä pitäisi koskaan kyseenalaistaa, sillä 
silloin kyseenalaistetuksi joutuisi järki itse. Kuten jo Weilin käsi- 
tyksessä transsendentalioista (puhtaat ideat) kävi ilmi, hän puolestaan 
ajattelee, että järki on edelleenkin pätevä tietokykymme piiriin sisälty- 
vien asioiden tuntemisessa, vaikka suhteessa transsendenttiin järkemme 
osoittautuisi riittämättömäksi. Syynä Pascalin lamentaatiomaisiin pää- 
telmiin voikin pitää hänen vastakohdilla operoivaa filosofiaansa, jossa 
kaikkia ihmisen pyrkimyksiä arvioidaan suhteessa äärettömyyteen ja 
jonka valossa inhimilliset pyrinnöt alkavat näyttää toivottoman mitättö- 
miltä; Pascalin taipumus regressioon näkyy suoraan hänen johtelemas- 
saan alistumisen (soumission)'40 ajatuksessa. Sen sijaan Weiliä Pascalin 
päättelyt eivät vakuuttaneet. Ne eivät merkinneet esimerkiksi sitä, ettei- 
kö ihmisen rajallisilla ja mitättömiltäkin näyttävillä järjen pyrkimyksillä 
voisi olla arvoa transsendentin todellisuuden merkityksen ja aseman 
käsittämisessä, sillä juuri ”[jlärjen avulla tiedämme, että se, mitä järki ei 
tajua, on todellisempaa kuin se, minkä se tajuaa. [Nous savons au moyen 
de Vintelligence gue ce gue lintelligence N'appröhende pas est plus reel gue 


437 Uskonnollisten kiinnostusten, yhteisten käsitteiden (muun muassa ceur, gräce, 
infini) sekä esitystavan aforistisuuden ja fragmentaarisuuden ohella yhteistä on sekin, 
että molemmat filosofit elivät verraten lyhyen ja sairauksien varjostaman elämän, joka 
Pascalin osalta päättyi hänen 40. ikävuotenaan vuonna 1662. Pascalin ja Weilin elämästä 
kertoo muiden muassa Allen (1983, s. 25 jss). 

438 Pascal, Pensbes, s. 97—102. 

439 Emt., s. 97-98. 

440 Enrt., s. 97. 

ce gwelle apprehende.]”441 

Järki ei ollut Weilille transsendentin todellisuuden olemassaoloa vas- 
taan kohdistettu ase, vaan se oli, samoin kuin Kantille, eettisen tietoi- 
suuden filosofinen työväline ja matkakumppani, joka rajoitustensa seu- 
rauksena synnyttää myös transsendenttia todellisuutta koskevan postu- 
laatin. Kuten Platonin filosofiassa puolestaan oli laita, järjen avulla 
transsendentin todellisuuden olemassaoloa koskeva oletus voitiin osoit- 
taa myös todeksi. Tässä valossa Weilin ja Pascalin suhtautumisesta 
järkeen voi kysyä, että mitäpä muuta Pascalin edustama laskelmointi 
jumalallisilla asioilla olisi ollut kuin alistumista siihen uskonnollisperäi- 
seen ja skeptisyyden leimaamaan metafysiikkaan, jossa ihminen on 
astunut kokemuksellisen sidonnaisuutensa ulkopuolelle, kadottanut oi- 
kean inhimillisen mittakaavansa ja antautunut arvioimaan asioita sub 
specie aeternitatis, ikuisuuden näkökulmasta. 

Weil hyödynsi kirjoituksissaan filosofian perinteen ydinaineksia, mut- 
ta hänen oman filosofisen mielenkiintonsa juuret olivat konkreettisessa 
todellisuudessa. Sosiaalisen tilauksen rakkaudelle tekee meidän aika- 
namme ongelma, miten elää todeksi itseen sisältyvät mahdollisuudet, 
velvollisuudet ja vapaudet loukkaamatta toiseen ihmiseen sisältyvää 
äärettömyyttä (linfini gui est dans l'homme)442 sekä vapauttaen toisen 
ihmisen toteuttamaan omat päämääränsä. Tärkeintä on, että etiikka 
perustuisi rakkauteen, jonka päämääränä on toisen ihmisen onnelliseksi 
tekeminen. Toisen onnellisuus ja itsen täydellisyys ovat myös ne ihmi- 
syydestä päämääränä sinänsä nousevat tavoitteet, jotka ovat Kantin 
kategorisen imperatiivin noudattamisen lähtökohtana.443 

Ihmisyyteen ”päämääränä sinänsä” sisältyy Kantin mukaan kaksi 
muuta välttämätöntä päämäärää. Ne ovat onnellisuus, joka seuraa siitä, 
ettei kukaan tahdo olla onneton, ja täydellisyys, joka seuraa siitä, että 
ihminen syntyessään on epätäydellinen ja vasta tulossa siksi, mitä 
ihmisen pitää olla. Kysymyksen, miten nämä päämäärät jakautuvat suh- 
teessa itseen ja toiseen, Weil ratkaisee seuraten Kantia. Pyrkimys omaan 
onnellisuuteen johtaisi egoistiseen hedonismiin. Toisaalta pyrki-mys 
tehdä toisesta täydellinen on mahdoton, sillä emme voi tietää mil-lainen 
toinen tahtoo olla. Pyrkimys sekä itsen että toisen onnellisuuteen tai 
sekä itsen että toisen täydellisyyteen taas sisältää ristiriidan, joten 
johdonmukaisinta on pyrkiä itsen täydellisyyteen ja toisen onnellisuu- 
teen, ja tätä tehtävää Weil halusi toteuttaa opettamansa ”rakkauden 
logiikan” kautta. 


441 PG, s. 148. 
442 PG, s. 98. 
443 LP, s. 193-194. 

4.7. Via negativa Jumalan epäsuoran rakastamisen metodina 


Weilin näkemykset rakkaudesta etiikan perustana vaikuttavat helposti 
sanahelinältä, ellei huomata, mihin eettiseen kysymykseen hänen aja- 
tuksensa rakkauden uudelleen suuntaamisesta vastaavat. Platonin filo- 
sofiassa rakkaus oli periaate, jossa hyvä, kaunis ja oikea yhdistyivät. Sen 
sijaan oman aikamme rakkaus on ylevöitetty palvelemaan ”suurta eläin- 
tä”. Parannuksena Weil näkee, että ihmisen rakkaus suunnattaisiin yli- 
yksilöllisistä ja itsekkyyden mahdollistavista päämääristä lähimmäisten 
rakastamiseen. Mutta: Velle non vultum est.?44 Ihminen ei kuitenkaan 
voi tahtoa mitään suhteessa tahtomiseensa. Weilin ratkaisu tahdosta 
luopumisen ongelmaan on, että ihmisen tahto tulee tyhjäksi, jos ihminen 
jättää pois rakkautensa kohteen. Tahdon pois jättämisessä ei tahdota 
tahdosta luopumista vaan yksinkertaisesti jätetään pois tahtominen, 
mikä edellyttää ontologisen jumalaoletuksen tietoista hylkäämistä. Weil 
nimittää tällaista rakkauden uudelleen suuntaamista Jumalan epäsuo- 
raksi rakastamiseksi (l'amour implicite de Dieu).445 Sen kohde on inhi- 
millinen mutta merkitys Platonin kuvailemalla tavalla yleispätevä ja 
eettinen. 

Jumalan epäsuoran rakastamisen käsite ei ole Weilin käsitteistä 
selvimpiä. Sen merkitystä voidaan valaista pohtimalla, mitä Weilin mie- 
lestä merkitsisi Jumalan suora rakastaminen. Rakastaessamme Juma- 
laa suoraan niin kuin uskonnot opettavat, rakastamme helposti mieli- 
kuvia, joita meillä on Jumalasta. Weilin, kuten kreikkalaisen Ksenofa- 
neenkin, mukaan jokaisella ihmisellä on hieman omannäköisensä Juma- 
la; etiopialaiset kuvittelivat jumaliensa olevan mustia ja lyttänenäisiä, 
traakialaisten jumalat puolestaan olivat punahiuksisia ja sinisilmäisiä. 
Tällä tavoin ajatellessamme voimme itse päättää, mitä, miksi ja milloin 
rakastamme Jumalassa, eivätkä agnostisen tai jopa ateistisen Weilin 
ajatukset1/6 jumaluuden antropomorfisesta perustasta olekaan vailla 
inhimillistä ironiaa. 

Sen sijaan onnetonta Weilin mielestä on, että antropomorfinen ajat- 
telu sulkee ulkopuolelleen toiset ihmiset. Jumalan suora rakastaminen 
on viime kädessä omien mielikuvien rakastamista. Se johtaa tulokseen, 
että muut ihmiset eivät näytä olevan yhtä hyviä Jumalan rakastami- 


444 1 atinaa: ”Tahtomista ei tahdota.” Näin totesivat jo keskiajan mystikot, mutta tahto- 
mista on pidetty myöhempinäkin vuosisatoina sellaisena intentionaalisena tilana, joka ei 
voi tulla toisen samansisältöisen intention kohteeksi. 

445 AD, s. 99. 

446 SG, s. 26-27. 

sessa eivätkä missään muussakaan. Näin toimiessaan ihminen ei voi ra- 
kastaa oikeaa Jumalaa, vaan Jumalan suora rakastaminen poikkeuk- 
setta kääntyy häntä itseään kohti, mikä puolestaan johtaa itsen abso- 
lutisoimiseen ja toisten ihmisten kohteluun totalitaristisesti. Nykyaika- 
na tämä näkyy esimerkiksi uskontojen verisissä riidoissa. Weilin näkö- 
kulmasta meidän pitäisi sen sijaan etsiä epäsuoria uskonnollisen rak- 
kauden toteuttamistapoja, ja kaikkein ilmeisin keino Jumalan pyhyyden 
ilmentämiseksi maailmassa onkin ”epäsuora Jumalan rakastaminen”. Se 
merkitsee toisten ihmisten rakastamista. Vaikeus on, että myös toisten 
ihmisten rakastaminen voi muuttua totalisoinnin lähteeksi, ja siksi 
tämän rakastamisen pitäisi toteutua transsendentaalisen ihmiskäsityk- 
sen ehdoin, niin, että vältämme tekemästä toista ihmistä omistamisen tai 
palvonnan välineeksi. 

Jumalan epäsuoraan rakastamiseen liittyy aina ateismi. Weil näkee, 
että on olemassa kahdenlaista ateismia, joista toinen merkitsee Jumalan 
käsitteen puhdistumista (purification de la notion de Dieu).4%? Ontologi- 
nen jumalausko vastaa Weilin mielestä samaa kuin ihminen olisi ateisti, 
koska alistaessaan rakkautensa yliyksilöllisille koneistoille ihminen pal- 
voo ”väärää jumalaa” (le faux Dieu).448 Weil näyttää siis ajatelleen, että 
vaikka ateismi ja idolatria eroavat toisistaan sisällöllisesti, ne vakau- 
muksina ilmaisevat toinen toisensa leimaamia asenteita. Weilin näkö- 
kulmasta 


[vläärä Jumala, joka muistuttaa oikeaa kaikessa muissa paitsi siinä, 
ettei häntä voi koskettaa, estää meidät ainiaaksi pääsemästä yhtey- 
teen oikean Jumalan kanssa. [Le faux Dieu gui ressemble en tout au 
vrai, except gu'on ne le touche pas, empöche & jamais d'acceder au 
vrai.|449 


Jos Weilin ajatusta voi tulkita ad hominem niin kuin Stengvist,450 jonka 
näkemyksen mukaan se heijastelee muun muassa Weilin oman elämän 
haaksirikkoisuutta ja siihen yhtä paljon ihmisyyttä pilkkaavana kuin 
ansaitsemattomalta lahjalta sisältyvänä tuntuvaa kauneuden elämystä, 
tuskin voi olla kokematta myötätuntoa Weilin elämäntragediaa kohtaan. 
Hän ei lyhyen elämänsä aikana tiettävästi milloinkaan kohdannut sitä 
suurta rakkautta,451 josta hän kirjoituksissaan uneksi ja joka olisi voi- 


447 PG, s. 132. 

448 PG, s. 132. 

449 PG, s. 132-133. 

450 Stengvist 1984, s. 9. 


451 Weilin pitkällisesti potema keuhkotauti, joka näytteli keskeistä osaa muun muassa 
Weilin siirtymisessä ajasta ikuisuuteen, todistaa omalla paradoksaalisella tavallaan sekä 

nut antaa Weilille hänen kaipaamansa täyttymyksen tunteen. Weilin 
näkemyksen mukaan etiikkaan pelastuksen tuo kuitenkin puhdistava 
ateismi (latheisme purificateur),452 jossa rakkaudesta Jumalaan (par 
amour pour Dieu )453 jätämme pois ontologisen jumalahypoteesin. 

Puhdistava ateismi toteutuu tiellä, jonka nimi on via negativa. Via 
negativa ei ole niin sanottua negatiivista teologiaa, jonka mukaan Ju- 
malasta ei voida sanoa, mitä hän on ja jonka mukaan Jumalasta voi 
lausua, mitä hän ei ole.454 Sen sijaan via negativa vie kiellon pitemmälle: 
jätämme kokonaan ontologisen jumalaoletuksen, mikä uskonnollisen 
asennoitumisen kannalta merkitsee päätymistä agnostismiin. Toisaalta 
”puhdistavan ateismin” jumaluutta koskevasta kannanotosta voi panna 
merkille sen, ettei se oikeastaan ole niinkään agnostismia (kannanotosta 
pidättäytymistä) tai ateismia (näkemystä että ei ole olemassa Jumalaa) 
kuin antiteismiä (ontologisen jumalakäsityksen vastaisuutta) Weilin 
asennoituminen ei edusta myöskään samaa kuin omasta kunnianhimos- 
taan juopuneiden naturalistitieteenharjoittajien dogmaattinen yritys 
kieltää Jumala. Se heijastelee lähinnä heidän ahdistunutta maailman- 
valloituksen yritystään, kun taas Weilin ajattelussa keskeistä on Juma- 
lan poissaolon merkitys ihmiskäsitykselle ja etiikalle. Juuri siinä on via 
negativan keskeinen ydin. 

Muistiinpanoissaan Weil luonnehtii antiteististä uskonnollista asen- 
noitumista ”negatiiviseksi uskoksi” (foi negative).455 Weilin näkökannalta 
ihminen voi uskoa Jumalaan kantilaisin perustein: mikäli kokee uskon- 
nollisen uskon vaatimuksen ehdottomaksi itseä koskevaksi ohjeeksi.456 
Tässä mielessä Jumalan käsite on transsendentalia eli puhtaan järjen 
käsite, josta meillä ei voi olla kokemusta vaan intuitioon perustuvaa 
näkemystä. Mutta sen enempää Weilin kuin Kantinkaan käsityksen mu- 
kaan etiikan takeena ei voi olla mikään ontologinen Jumala. Säilyttäen 
etsijäin pyhimyksille ominaisen etäisen asenteensa uskontoon Weil to- 
teaakin: ”Jos kaipaamme sellaista rakkautta, joka varjelee sielua haa- 
voittumasta, meidän on rakastettava jotain muuta kuin Jumalaa. [Si l'on 
desire un amour gui protege l'äme contre les blessures, il faut aimer autre 
chose gue Dieu.]”457 

Weilin taipumus agnostismiin, ateismiin tai antiteismiin on ymmär- 
rettävästi herättänyt useita kysymyksiä ja ihmetystä, sillä ilmiselvästi 


tämän puolesta että tätä vastaan. Katso Little (1988, s. 45). 
452 (7, s. 257. Kohta esiintyy myös kokoelmassa PG (s. 132). 


453 PG, s. 30. 

454 1 ittle 1988, s. 130; Stengvist 1984, s. 111-113. 
455 (2, s. 108. 

456 AD, s. 109; LP, s. 193—194. 

457 PG, s. 73. 

Weil oli myös hengellinen ajattelija. Hänen hartauttaan, vilpittömyyt- 
tään ja omistautumistaan hengellisille asioille ilmentää juuri hänen 
tietty tinkimättömyytensä, jonka mukaisesti hän vältteli uskontojen dog- 
maattisuutta ja pyrkimyksiä määritellä Jumala. Jos aidon hengellisyy- 
den ihanteena pidetään jumaluuden etsimistä ilman uskontojen ideo- 
logisia kuormia, voi Weilin näkemyksiä havainnollistaa seuraavan aja- 
tuskulun avulla. Teologi Jaakko Heinimäki tuntuu osuvan naulan kan- 
taan Oudossa hartauskirjassaan, jossa hän sanoo: ”Ihmisten mielikuvat 
Jumalasta ovat aina vääriä, sillä Jumala on paljon suurempi. Siksi juma- 
lanpilkka on mielikuvajumalan naurettavuuden osoittamista ja sellai- 
sena oikean Jumalan ylistämistä.”458 Sama ajatus on ilmaistuna myös 
mestari Eckartin lauseessa, jonka mukaan ”pilkattaessa Jumalaa yliste- 
tään Jumalaa” ja jonka paavi tuomitsi.59 Keskeisempää kuin agnos- 
tismi, ateismi tai antiteismi sinänsä Weilin ajattelussa onkin se, mitä 
jumalien poissaolo inhimillisesti katsoen merkitsee. 

Weil luonnehtii rakkauden uudelleen suuntaamiseen liittyvää tyhjyy- 
den elämystä Jumalan poissaoloksi. Hän toteaa, että ”Jumala ei voi olla 
läsnä luomakunnassa muutoin kuin poissa olevana. |Dieu ne peut ötre 
present dans la creation gue sous la forme de Vabsence.]”460 Läsnäolon 
metafysiikkaa tuntevalle Weilin ajatuksessa tuskin on mitään uutta. 
Kristillisessä ja juutalaisessa perinteessä ajatellen Jumalan poissaolon 
teemaa voitaisiin kehiä auki Raamatun syntiinlankeemuskertomuksesta 
ja ristiinnaulitun hylkäämis-pelastus-aspekteista Kierkegaardin kautta 
Nietzscheen ja Sartreen. Uutta on sen sijaan tapa, jolla Weil liittää Ju- 
malan poissaolon, transsendenssin ja ihmisten suhteet toisiinsa. Hän 
antoi Jumalan poissaololle ihmisten suhteisiin liittyvän tulkinnan, jon-ka 
mukaan Jumala, maailman kauneus ja lähimmäisemme ovat läsnä 
toistensa kautta: 


Epäsuoralla Jumalan rakastamisella voi olla vain kolme välitöntä 
kohdetta, joiden kautta Jumala on salaisesti läsnä. Nämä ovat uskon- 
nolliset käytännöt, maailman kauneus ja lähimmäisemme. Tämän mu- 
kaisesti on olemassa kolme rakkauden lajia. Näihin kolmeen voitaisiin 
lisätä ystävyys; tarkemmin ottaen se kuitenkin poikkeaa lähimmäisen- 
rakkaudesta. [L'amour implicite de Dieu ne peut avoir gue trois objets 
immödiats, les trois seuls objets d'ici-bas ou Dieu soit reellement, 
guoigue secrötement prösent. Ces objets sont les ceremonies religieuses, 
la beaute du monde, et le prochain. Cela fait trois amours. A ces trois 


458 Jaakko Heinimäki Oudossa hartauskirjassaan (2004, s. 36). 


459 Eckartin opetuksista katso esimerkiksi Seppo A. Teinosen teosta Rakkauden tieto 
(1985), joka kertoo Saksan ja Alankomaiden suurista mystikoista. 


460 PG, s. 126. 

amours il faut peut-ötre ajouter l'amiti6; en toute rigeur, elle est distincte 
de la charitö du prochain.]461 


Kaiken kuvainkaatamisen jälkeen Weilin ajatuksessa ehkä yllättävintä 
on ”rakkaus uskonnolliseen käytäntöön”, jolloin kukin voi asettaa ak- 
sentin tuohon epiteettiin haluamaansa kohtaan. Weilin ajatuksessa ko- 
rostunee kuitenkin käytäntö; kyse ei ole palvonnan muodoista vaan rak- 
kauden toteuttamisesta käytännössä. Toisaalta Weil katsoi, että tekojen 
inhimillinen merkitys voi perustua vain niihin sisältyviin henkisiin 
arvoihin, jotka kumpuavat yliaistillisesta rakkaudesta, uskonnosta. Sa- 
malla hän varoitteli etsimästä uskonnosta lepoa, mielenrauhaa ja voiton- 
avaimia ja näki todelliseksi Jumalan rakastamiseksi vain sen, että ihmi- 
nen toteuttaa toiseen ihmiseen kohdistuvaa transsendentin kauneuden 
rakkauttaan.462 

Entä merkitseekö uskonnollinen käytäntö sitten nimenomaan kristin- 
uskon muuttamista lihaksi ja vereksi toiminnan kautta? Ilmeisesti kohta 
on ollut suurelle osalle Weilin tutkijoista vaikeaselkoisimpia,463 mutta 
sen alkuperä paljastaa, että kyse on platonisesta yliluonnollisen rakkau- 
den ajatuksesta. Uskonto ei ole turvallinen päänalunen, eikä Weilin 
filosofiakaan tullut maailmaan pelkästään lohdutukseksi. Tämä epäile- 
mättä ärsytti monia kunnon uskovaisia. Weilin näkemyksen mukaan 
aineen maailman voimat voittava absoluuttisen Hyvän rakastaminen on 
Platonin kuvailemalla tavalla mahdollisuutena jokaisessa ihmisessä. Se 
pitää vain murtaa esiin itsekkyyden ja sydämettömyyden alta.464 

Yliyksilöllisten totaliteettien murtamisessa Weilin /a lecture on paras 
apu. Sillä tarkoitetaan näkemystä, että toinen ihminen jatkaa omaa 
ihmisyyttäni kokemuksen tuolle puolen. Kyse on tietynlaisesta toista 
ihmistä koskevasta kohtaamisen asenteesta, sananmukaisesti ”lukuta- 
vasta”. Weilin ajatuksessa transsendentista la lecture liittyy Weilin 
termiin la decreation ,465 joka viittaa Jumalan epäsuoraan rakastamiseen 
ja tarkoittaa tahtomisesta luopumista, sekä termiin lattention,466 joka 
tarkoittaa ”tarkkaavaisuutta” tai ”odottavaa asennetta”. La decreation ja 
Pattention sisältyvät kuitenkin ensisijaisesti jumalakysymykseen ja luon- 
nehtivat ihmisen suhdetta transsendenttiin tyhjiössä (le vide),467 jossa 
ihminen on luopunut ontologisesta jumalaoletuksestaan ja suuntaa rak- 


461 AD, s. 99. 

462 AD, s. 101. 

463 Katso esimerkiksi McFarland (1983, s. 91) ja Rees (1966, s. 60). 
464 AD, s. 109. 

465 PG, s. 36. 

466 AD, passim. 

467 PG, s. 12. 

kautensa uudelleen. Rakkauden uudelleen suuntaamisen kautta nämä 
asenteet liittyvät Weilin ihmiskäsitykseen ja kuvaavat rakastamisen 
avoimuutta tyhjiön täyttyessä toisen ihmisen rakastamisella. 

Tärkeää on huomata, ettei Weilin käsite la lecture, joka viittaa toisen 
ihmisen kohtaamiseen transsendenttina ja määrittelyille antautumatto- 
mana, tarkoita sitä, että mikäli ihmistä ei tulkita jollakin tietyllä tavoin 
objektivoivasti, häntä sitten voisi tulkita jollakin muulla, millä tahansa, 
tavalla objektivoivasti. Sen sijaan Weilin ajatus toisen ihmisen kohtaa- 
misesta sisältää näkemyksen, että ihmistä ei pitäisi pakottaa mihinkään 
objektivoivien tulkintojen muottiin. Käsitystä, jonka mukaan Weilin 
käsite /a lecture käännettäisiin yksipuolisesti ”toisen avoimeksi luen- 
naksi” tai jonka mukaan tämä avoimen luennan ajatus antaisi vallan 
haltijoille avaimet käteen, olisi pidettävä Weilin ajatuksen vastaisena. 
Ihmistä ei siis pitäisi lukea avoimuuden ideaa hyväksi käyttäen ”väärin”. 

Transsendentaalisen ihmiskuvan tärkeyttä koskevalla huomautuk- 
sella on merkitystä sikäli, että myös hetkistä myöhemmin puheeksi 
tuleva jättäytymisen ajatus on nähtävissä Weilin eettisten pohdintojen 
luontevana osana. Jättäytyminen ei johda regressioon, jos minästä luo- 
puminen pannaan toimeen transsendentaaliseen ihmiskuvaan perustu- 
vassa yhteisössä. Toisaalta Weilin eettistä ajattelua arvioitaessa on jat- 
kuvasti syytä muistaa, ettei Weilin filosofia ollut alun perin suunniteltu 
taisteluvälineeksi valta- ja alistussuhteisiin vaan tieksi niistä vapau- 
tumiseen; sen oli tarkoitus avata näköaloja siihen, mikä elämässä on 
tärkeää, kuinka elämään ja sen ilmiöihin tulisi asennoitua, mikä on 
itsessään hyvää ja mikä on ihmisen asema olevaisen kokonaisuudessa ja 
transsendentin jumaluuden edessä. Kyse on ennemminkin katsomuk- 
sellisesta kuin menetelmällisestä tavasta muuttaa maailmaa, mikä ei 
merkitse, ettei Weilin ajattelu voisi olla myös tosiasiallisesti vaikuttavaa. 


4.8. Valoon pitkästä yöstä 


Epäsuoran rakastamisen (amour implicite) muuttuminen toisen ihmisen 
rakastamiseksi (amour explicite) ei ole haltuunoton tai omistamisen 
tapahtuma, sillä transsendentin kokeminen aistillisessa rakastamisessa 
johdattaa pitämään rakastetun vapaana.468 Ideaalisen ja aistillisen 
rakastamisen yhtymistä Weil kuvailee vuosina 1542-1591 eläneen Ristin 
Johanneksen termillä advertencia amorosa.469 Se tarkoittaa ”rakastavaa 
odottamista”, ei minkään tavoittelemista, jättäytymistä rakkauteen niin 


468 AD, s. 161. 
469 SG, s. 94. 

kuin valoon. Weilin mielessä oli Platonin luolavertaus, johon verraten 
hän kuvasi rakkaudelle jättäytymistä vapautumiseksi ”sielun pitkästä 
yöstä” (nuit obscure de l'esprit).f70 Myös tämä käsite on lähtöisin Johan- 
nekselta. 

Sitä, että Weil kiinnostui köyhyysmystiikasta ja erityisesti Ristin Jo- 
hanneksen ajattelusta, tuskin voi pitää hämmentävänä tai kaukaa haet- 
tuna ratkaisuna. Espanjalaiset karmeliittamystikot, joiden ajatteluun 
Weil tutustui Espanjan sisällissotaretkensä aikana, edustivat samanlai- 
sia äärimmäisyysratkaisuita, joita Weilin oma elämä oli täynnä. Espan- 
jan mystinen perinne oli lähellä Weiliä siksikin, että siinä samoin kuin 
Weilin ajattelussa korostetaan erityisesti rakkauden, tuskan ja kärsi- 
myksen merkityksiä ihmisen hengellisyyden ja pyhittymisen välinei- 
nä.t71 Weilin filosofiasta löytyy viittauksia paitsi Ristin Johannekseen, 
myös Avilan Teresaan (1515—1582),472 ja on vaikea sanoa, kumman ken- 
gättömän karmeliittamystikon tietä Weil itse halusi hengellisiin pää- 
määrinsä mieluummin kulkea. Siinä missä Teresa oli enemmänkin käy- 
tännöllinen ja pedagoginen henkilö, joka pyrki ohjaamaan ihmistä tämän 
kulkiessa elämänvaiheesta toiseen, Johannes oli selvemmin hengellisesti 
hurmioitunut ajattelija. Johannes tosin vaikutti Weiliin pikemminkin 
opillisen tietämyksensä kautta kuin sellaisen käytännön esikuvallisuu- 
den tuloksena, jota Pyhä Teresa edusti. Kuten Eva T. C. Hutinet katsoo, 
epäilemättä myös ajattelijoiden sukupuolella on ollut vaikutusta siihen, 
mitkä ainekset ovat voineet välittyä osaksi Weilin elämää ja ajattelijan- 
kuvaa.473 


470 SG, s. 94. 

471 Espanjan suurista mystikoista katso esimerkiksi Seppo A. Teinosen teosta Rak- 
kauden tuska (1984). 

472 CS, s. 56; SG, s. 77 ja 88. 

473 Hutinet 1991, s. 49. Kerjäläismunkki Johanneksen ajattelua pelkkä kärsimyksen 
kautta pyhittyminen hallitsi niin, että siitäkin syystä Weilin esikuvana voisi paremmin 
pitää Avilan Teresaa. Eva T. C. Hutinet toteaa feministisessä tutkimuksessaan Theresa of 
Avilla and Simone Weil — Mystic Rebels Fighting for Sacred Feminine Space (1991, s. 48— 
49), että ”Juan de la Cruz was to place more weight on self-sacrifice and coping with diffi- 
culties by strengthening the inner self. The nuns who witnessed Theresa's joyful spiritual 
life, ecstasies, and blissful abandonment did not know that Juan de la Cruz frowned upon 
such experiences because he considered them weakness.” Samoin kuin Pyhän Teresan 
opetukset nunnaksi aikoville, myös Weilin ylistykset Erokselle osoittavat, että hänen 
rakkautensa nuoriin naisoppilaisiinsa oli toisinaan enemmänkin aistillisen nautinnon 
kuin hengellisen kilvoituksen kenttää. 

Psykoanalyytikoille ja niille, jotka näkivät Weilissä joko seksuaalikielteisen neurootikon 
tai riettaasti elostelevan pervertikon, voitaisiin puolestaan osoittaa Weilin muistivihkoi- 
hinsa kirjoittamat sanat: ”Koko freudilaisuus on sen ennakkoluulon kyllästämä, jonka 
vastustamista se pitää tehtävänään: että sukupuolielämä muka on saastaista. [Le freu- 
disme tout entier est imprögnö du prejuge meme gwil se donne pour mission de combattre, & 

Filosofisesti Weiliä puhutteli erityisesti Johanneksen teos ”Pimeä yö” 
(Noche oscura), johon hän viittaa useissa eri teksteissään.474 Teos alkaa 
kuvauksella pimeästä yöstä, johon sielut astuvat, kun Jumala vetää 
aloittelijan tielle. Johannes puhuu hengellisistä epätäydellisyyksistä ja 
kohtuuttomuuksista sekä kuivista kausista, joiden kestäessä Jumala on 
sysännyt ihmisen syrjään. Tämä pimeään joutuminen osui ja yhdistyi 
Weilin elämään sikäli, että hän itse koki elävänsä syrjässä ja aikansa 
valtavirtojen ulkopuolella. Syrjäytyneisyys koitui kuitenkin Weilin filo- 
sofian kirkastukseksi sikäli, että hänen onnistui muokata siitä eräs filo- 
sofiakäsityksensä ja ajattelunsa rakennusaines. Ihminen saattaa joutua 
kilvoittelemaan oman filosofinkutsumuksensa kanssa, mikä usein tapah- 
tuu yksin, pyyteettömästi ja ilman mielekkäitä vaihtoehtoja. Kuitenkin 
häntä saatetaan rangaista tästä kilvoituksesta, mikä tapahtuu niin, 
etteivät hänen ajatuksensa saavuta vastakaikua, ja hän tulee karko- 
tetuksi tai vieraantuu opillisista yhteyksistä. Tämä saattaa tuntua hyvin 
raa'alta ja epäoikeudenmukaiselta kohtelulta, mutta Weilin elämässä se 
johti filosofinkuvan kirkastumiseen ja terästymiseen, jota ilman henki- 
nen täydellistyminen olisi jäänyt vajaaksi. 

Ongelmana tässä erilleen asettumisessa on, että ihmiset ovat usein 
niin voimakkaasti kunnianhimonsa tai suosionkipeytensä vankeja, että 
on vaikea tunnustaa olevan muita teitä kuin omien mielitekojen varaan 
rakennettu tie. Vaarallista on, jos se perustuu itse tuotettuihin mieli- 
kuviin (illusions),475 sillä ne estävät maailmaa ja jumaluutta pääsemästä 
meihin sellaisina kuin ne ovat. Mielikuvista ja mielipiteistä riippu- 
mattoman ”pimeän yön” (jota voisi verrata myös erämaavaellukseen tai 
erakoitumiseen) pitäisi kestää niin kauan, että voimme lopulta tulla 
toimeen yhtä hyvin ilman ympäristön ja ihmisten osoittamaa tukea kuin 
tämän valmiin viitoituksen valaisemina. Tällä tavoin menetellen meidän 
ei tarvitse koko ajan kiirehtiä torjumaan tai toteuttamaan pyyteitämme 
(desirs)476 filosofina täydellistymisen tiellä. 

Johanneksen opetusten ja Weilin niistä tekemien tulkintojen kon- 
kreettista merkitystä voisi korostaa myös sen tosiasian kautta, että mo- 
lempien filosofien ”kengätön kulku Karmeliin” kävi armottoman askeet- 
tisen metodin ja loputtoman kurinalaisen elämän kautta. Johanneksen 
kuvailema sielun pimeä yö ei ole vain hengellisen elämän yö, vaan aina 
myös aistien yö. Tämä seuraa siitä, että kaikista immanenteista havain- 


savoir gue tout ce gui est sexuelle est vil.]” C3, s. 99. Weilille rakkaus oli myös seksu- 
aalista, eikä hän ollut puritaaninen tai pedantti. 

474 OCS, s. 80-81; C1, s. 69, 126; E, s. 238; PG, s. 63; SG, s. 77 ja 88. 

475 PG, s. 58. 

476 PG, s. 150. 

noista jää ihmisen sieluun enemmän tai vähemmän pysyvä jälki.477 
Samaan tapaan kuin Weil omissa personalismin kritiikeissään, myös Jo- 
hannes ajatteli, että koska ihmisen sielu on jatkuvasti alttiina ulkoapäin 
tuleville houkutuksille, hänen itsensä on karaistava sielunsa tarkkaavai- 
suutta (attention) ja kyettävä tekemään valinta arvokkaan ja arvotto- 
man välillä.478 Tarkkaavaisuus oli siis tärkeää paitsi hengellisen elämän 
yhteydessä, myös ihmisten pitämiseksi tietoisina ja todellisuudentajui- 
sina. Ja tässä on yksi syy siihen, miksi Weil halusi ravistella oman ai- 
kansa ihmisiä hereille eettisestä unestaan. Hän halusi huutaa omasta 
egoismistaan sokeutuneelle ja julmuuteen suistuneelle eurooppalaiselle 
kulttuurille: ”Attention!”479 


4.9. Etiikka rakkaudelle jättäytymisenä 


Kun via negativa tekee lopun ”suuresta eläimestä”, rakkaus suunnataan 
uudelleen. Ajatuksessaan tahdon poispanemisesta rakkauden oman voi- 
man tieltä Weil sulki pois ihmisen eettisen tietoisuuden hahmotelmis- 
taan introspektioon perustuvan ensimmäisen asteisen ja toisen asteisen 
intention tarkastelemisen (tahtomisen tahtominen) Hänen näkemyk- 
silleen oli ominaista, ettei eettinen refleksio ole lainkaan tahdon akti. 
Sen sijaan rakkauden uudelleen suuntaamisessa tapahtuva eettinen va- 
linta ratkeaa olemassaoloa koskevan valinnan perusteella. Ontoteologi- 
sen olettamuksen pois jättäminen ja rakkauden kohteen vaihtuminen 
merkitsevät rakkauden laadun muuttumista ja muutoksia inhimillisessä 
minässä. 

Jumalakäsityksen valitseminen hahmottuu Weilin ajattelussa kaksi- 
arvoiseksi joko-tai-valinnaksi, joka kohdistuu ontologiseen jumalahypo- 
teesiin. Weilin käsityksen mukaan rakkauden uudelleen suuntaamiseen 
riittää ”negatiivinen usko” (foi negative).480 Negatiivisen uskon valitse- 
minen on luonnehdittavissa kokemisemme perusaineksien valaistumi- 
seksi (lumiere) ja kuvitteellisen (illusoire) aineksen sulkeistumiseksi.481 
Olevaisen olemassaolon kokeminen omaan olemassaoloon nähden tuot- 
taa tietoisuuden inhimillisestä eksistenssistä. Oman olemassaolon koke- 
minen on rajapinta tai rajakokemus, joka voi vakuuttaa ihmisen ulkoi- 
sesta todellisuudesta ja mahdottomuudesta suhtautua toiseen ihmiseen 
totalisoivasti. Ontologisen jumalaoletuksen hylkääminen kumoaa eettis- 


477 PG, s. 139—140. 

478 PG, s. 135—136 ja 146. 
479 PG, s. 135. 

480 (2, s. 108. 

481 (2, s. 112. 

tä universalismia pysyttävän tahdon ja tuottaa tyhjiön, johon on ”tyy- 
tyminen” (accepter le vide),482 kunnes jumalien jäljiltä jäänyt kohteeton 
kaipaus (desirer sans objet)!83 rakkauden omasta voimasta täyttyy (com- 
pensation)484 toisen ihmisen rakastamisella. Eettisen refleksion on tois- 
tuttava valinnasta valintaan, sillä toimijoiden ajautuessa vastakkain luo 
valtasuhde meille koko ajan noita ”harhakuvia” (illusions),485 jotka py- 
syttävät ontologista jumalauskoa. Siksi ”[mleidän on jatkuvasti estettävä 
mielikuvitustamme täyttämästä tyhjiöitä. [Continuellement suspendre en 
soi-meme le travail de Vimagination combleuse de vides.]”486 Tyhjiö on 
teema, joka toistuu Weilin filosofian eri yhteyksissä, ja sen voi sanoa 
merkitsevän hänen ajattelussaan samaa kuin käsite diakena merkitsi 
kreikkalaisen antiikin filosofiassa. Se tarkoittaa 'pyhyyden löytämistä 
tyhjyyden kautta.. 

Inhimillisen todellisuuden paljastumisena eettinen valinta on luon- 
nehdittavissa paremminkin suostumiseksi kokemisemme perusaineksien 
näkemiseen kuin harkinnaksi sisällöllisten ja keskenään erilaisten toi- 
mintavaihtoehtojen välillä. Fenomenologisesti ajatellen eettinen ihminen 
tekee näkymätöntä (etiikkaa) näkyväksi elämällä kokemuksellisesti 
määräytyvien välttämättömyyksiensä mukaisesti. Tämä merkitsee, että 
hän muuttaa toiseuden yhteydessä kohtaamaansa transsendenttia Hy- 
vää todelliseksi ja perustaa ihmissuhteensa näkemykseen toiseudesta 
transsendenttina.487 

Eettisyys välttämättömyyksien ”tunnustamisena” merkitsee, että 
Weilin käsityksessä eettisestä valinnasta korostuu valinnan tapahtuma, 
jossa ihminen ei valitse sisällöllistä ontologista näkökantaa, toimintansa 
periaatteita, yksittäisiä tekoja tai arvoja. Jättäytymällä todellisuuden ra- 
kastamiselle hän antautuu koko painollaan kokemuksellisesti sidonnai- 
sia elinehtojaan vastaavalle elämälle. Olennaista eettiselle refleksiolle ei 
niinkään ole jumalakäsityksen positiivinen valitseminen kuin sen ei- 
valitseminen, koko kysymyksen pois jättäminen ja todellisuuden rakas- 
tamiseen (l'amour de la realite)488 heittäytyminen. Paremminkin kuin 
”etiikkaa” tämän voi luonnollisesti nähdä edustavan jonkinlaista seksu- 
aalimystiikkaa, jossa ihminen antautuu eroottisen hurmoksen valtaan ja 
sitä kautta heittäytyy ”välttämättömyyksiensä” varaan. Mutta rakkaus- 


482 PG, s. 12. 
483 PG, s. 25. 
484 PG, s. 11. 
485 PG, s. 58. 
486 PG, s. 21. 
487 de Lussy 1986, s. 25-29; Little 1988, s. 65. 
488 E, s. 319. 

käsityksen kautta asialla on myös yhteiskunnallinen puolensa. 

Jumalan poissaolon teeman ja kohteettoman kaipauksen idean kautta 
Weilin filosofiaa läpäisee voimakkaasti ajatus, että ihminen on irtautu- 
nut tai ajautunut erilleen alkuperäisestä kokonaisuudesta tai yksey- 
destä, johon hän varsinaisesti kuuluu, ja että tämä irrallisuuden koke- 
mus aiheuttaa hänessä ahdistusta. Nähdäkseni Weilin ajatusta ihmisen 
henkisestä ja aineellisesta juurettomuudesta voidaan ymmärtää aivan 
konkreettisesti, pitämättä sitä uskonnollisena tai filosofisena kielikuva- 
na. Se tarkoittaa eräänlaista sisäistä tietoa siitä, että olemme lähtöisin 
jostain meitä kokonaisemmasta, ja filosofian harjoittamisessa on kysy- 
mys ihmisen paluusta, kaipauksesta ja pyrkimyksestä takaisin tuohon 
olemisen ja elämisen yhteyteen: toisten ihmisten kanssa olemiseen. Kyse 
voi olla myös paluusta Jumalan luo. Koska Jumalan kuvailemisen paino- 
lasti on liian musertava, tämä tie pitäisi kuvata hyvin varovasti ja epä- 
määräisesti. 

Weilin mielestä ero olemisen kokonaisuudesta ja kauneuden koke- 
muksesta on suurimpia syitä ihmisten ahdistukseen. Lohdutonta on, että 
nykyaikainen ihminen on etääntynyt niin kauas alkuperäisen yhteyden 
kaipauksestaan, että hän ei enää edes tunnista kärsimystensä ja huol- 
tensa takaa ahdistustensa todellista syytä. Itseironiseen sävyyn Weil 
toteaa muistiinpanoissaan: ”Olet syntynyt parhaalla mahdollisella aika- 
kaudella, aikakaudella, joka on menettänyt kaiken. [Tu ne pourrais pas 
etre nee a une meilleure epogue gue celle-ci ou on a tout perdu.]”%89 Weilin 
mielestä olemme menettäneet ennen muuta kykymme oivaltaa, että 
olemme osa kokonaisuutta, ja tämä juurettomuuden kokemus, tunne, 
että en ole osa mitään suurempaa, aiheuttaa ihmisessä ahdistusta. Sitä 
ei suinkaan vähennä, että myös tämä kokonaisuuden idea on ymmär- 
retty usein väärin ja että jumaluudesta on tehty äärimmäisen vallan 
kuva. Ahdistukseen liittyy toisaalta sekin, että tämän kuvan kauhistut- 
tavuus on pakottanut hylkäämään sen. Tässä valossa Weilin kuvaama 
juurettomuus on ymmärrettävissä vierautena ja irrallisuutena siitä, 
mihin todella kuulumme: olemisesta, jumaluudesta tai hyvän idean yh- 
teydestä. Toisaalta juurettomuuden kokemuksen kautta voi avautua 
myös toivon ja lohdutuksen näköala, jos se heijastaa sielun kaipuuta 
takaisin kohti ideoiden todellisuutta, varsinaiselle alkulähteelleen. 

Weilin näkemys jättäytymisestä eettisenä valintana puolestaan 
noudattelee eksistentialismin ”isän” Sgren Kierkegaardin ajatusta, että 
tarpeeksi intensiivinen valinnan akti sinänsä puhdistaa esiin ihmisen 
varsinaisen minän. Tällöin todellinen itse ja sen transsendentti päämää- 
rä kohtaavat toisensa, ja ihminen on eksistenssinsä perimmäisillä juu- 


489 PG, s. 202. 

rilla.?90 Kierkegaard-analogiaa tuskin voisi kuitenkaan jatkaa pitem- 
mälle ilman vapauden ja valinnan jo lähes patentoitujen käsitteiden huo- 
lellista tarkastelua; kierkegaardilainen ”joko/tai” on siinä määrin muo- 
dostunut pelkäksi eksistenssifilosofioitten tavaramerkiksi ja samalla 
esteeksi eri filosofioiden vivahteiden erottumiselle. Sitä paitsi Kierke- 
gaardin 'vapaus' ja 'ahdistus' vapauden edessä eivät olleet Weilin etiikan 
positiivisia peruskäsitteitä. 

Toisaalta Weil pohti moraalin luonnostelmissaan myös kysymystä, 
mitä sisällöllisiä vapauksia, vapauden rajoituksia sekä suoranaisia vel- 
vollisuuksia eettisen ihmisen todellistumiseen liittyy. L'enracinementin 
moraalisissa linjauksissa Weilin filosofia hahmottuikin rakkaudelle jät- 
täytymisen ja ihmisen kokemuksellisten elinehtojen sanelemien hyvei- 
den yhteispeliksi. 

Joka tapauksessa myös jumalakäsityksen ei-valitseminen (tai valitse- 
matta jättäminen) on nähtävissä valinnaksi. Lisäksi valinnan on jatku- 
vasti toistuttava, mikä merkitsee, että Weilin ajatuskuvio hahmottui 
ihmiskäsitystä koskevilta osiltaan kuvaukseksi, jossa ihmisen nähdään 
jatkuvasti tekevän toiseuden ja transsendentin kokemiseen liittyviä ek- 
sistenssin perusratkaisuja. Toisaalta Weil ei ollut itse täysin syytön sel- 
laisiinkaan tulkintoihin, joissa hänen filosofiansa on nähty eettisen 
toimijan ulkopuolelta annetuksi toimintamalliksi väkivallan metafysii- 
kasta vapautumiseen.?91 Weilin filosofia oli kyllä varsinkin alkuvaiheis- 
saan niin ekstroverttiä ja tulevaisuuteen suuntautuvaa, että myös Wei- 
lin antropologiset näkemykset inhimillisen olemassaolon realiteeteista 
ovat voineet tulla tulkituiksi myös muina kuin pelkkinä ihmisen eksis- 
tenssin kuvauksina. 

Weilin esittämien kuvausten perustuminen inhimillisen kokemisen 
transsendentaalisten ehtojen analyysiin nähdäkseni kuitenkin sulkee 
pois Weilin filosofian tulkitsemiseen liittyvän kysymyksen, miksi hänen 
näkemyksensä ihmisenä olemisesta olisivat tosia, toisin sanoen, miksi ne 
pitäisivät kuvauksina paikkansa. Oma tulkintani on, ettei Weil ensisijai- 
sesti pyri luomaan metafysiikkaa vaan paremminkin näyttämään meta- 
fysiikan luonteen ja palauttamaan ihmisten suhteet kokemuksellisesti 
välttämättömälle perustalle. Tällä tavoin nähtynä moraalin koetinkivek- 
si muodostuu se, mitä toiseudesta ei voida tietää, suhde transsendent- 
tiin. Tämä merkitsee, ettei eettistä valintaa voisi kukaan ulkopuolinen 
sanella ja myöskin ettei sille ole yleispätevää kriteeriä. Vastuu valinnan 
tuloksesta lankeaa kokonaan eettisen subjektin harteille. 


490 Stengvist 1984, s. 121 ja 187. 
491 McLellan (1989, s. 59). Katso Weilin artikkelia La revolution proletarienne (1933; 
OL, s. 9—38). 

4.9.1. Minän tuhoaminen 


Inhimillisen minän kannalta katsottuna eettisen valinnan ”joko/tai” 
toistuu ihmisen minän ilmenemistavan eli aktiivisuuden muuttumisessa 
ei-aktiivisuudeksi. Weil kuvailee sellaista asennoitumista termillä action 
non-agissante, jolla hän tarkoittaa ”vain sen tekemistä, mitä ei voi olla 
tekemättä” (faire seulement ce gw'on ne peut pas ne pas faire).?92 Omasta 
tahdosta luopuminen on täydellistä itsestä luopumista ja minän pois- 
panemista, josta Weil käyttää, ehkä hieman hätkähdyttävästi, nimitystä 
”minän tuhoaminen” (la destruction du je).493 Suora käännös sanaksi 
”tuhoaminen” tekisi kuitenkin Weilin ajatuksesta helposti itsemurha- 
viestin, jota se ei enempää Weilin näkemyksen mukaan kuin Weiliä 
tulkitsevien lähteidenkään valossa ilmeisesti ole.494 Sana ”tuhoaminen” 


492 C7, s. 222. Katso Vetö (1971, s. 121—122). 

493 PG, s. 29. 

494 Weilin varhainen menehtyminen tuberkuloosin, liikarasituksen ja aliravitsemuksen 
aiheuttamiin komplikaatioihin on herättänyt epäilyjä, sisälsikö hänen ajatuksensa minän 
nihiloitumisesta henkilökohtaisen itsetuhon aineksia. Pääasiallisissa väitteissään ja tul- 
kinnoissaan erehtyy Weilin filosofiaa psykologisoiva Paul Giniewski vuonna 1978 ilmesty- 
neessä teoksessaan Simone Weil ou la haine de soi, jossa hän näkee Weilin la destruction 
du jen omaa minää kohti suuntautuvana ”itsevihana”. Weilin ajattelua psykologisoiva 
tulkitseminen johtaa väärille jäljille siksi, että se sulkee silmät Weilin filosofisilta taus- 
toilta. Vaikka Weilin tiedesuhteeseen liittyi yleinen femina-aseman ongelma ja siitä joh- 
tuva henkilökohtaisen identiteetin haaste, Weil ei altruistisesti toimiessaan luopunut 
itsestään ensisijaisesti itsen väheksymisen vaan vastuuntuntoisuutensa vuoksi. Tätä 
korostaa muiden muassa Weilin ystävä Joseph-Marie Perrin muistikuvissaan Mon dia- 
logue avec Simone Weil vuodelta 1984. Weiliä kulutti tavattomasti kaikkialla Weilin 
ympärillä riehunut sota. Yhdyn Thomas R. Nevinin negatiiviseen arvioon Giniewskin 
kirjasta: ”I[...] through 350 pages, the book lacks any critical disposition to balanced judge- 
ment. Giniewski shows neither an interest in the dazzling variety of Weil's intellectual pur- 
suits nor, conseguently, in the ideas they spawned [...]”. Nevin 1991, s. 256. 

Weilin ”angstia” ja siitä vapautumista käsittelee psykologisoivaan sävyyn myös Fran- 
cois de Hautefeuille kirjassaan Le tourment de Simone Weil vuodelta 1970. Tätäkin teosta 
rasittaa uskonnollinen ja jälkiviisas asenne, ja se on otsikosta alkaen täynnä aiheettomia 
lamentaatioita. 

Weilin väitetystä itsetuhoisuudesta taas on syytä todeta, että jo ”Filosofian luen- 
noissaan” Weil kiisti itsemurhan oikeutuksen katsoen sen johtavan oikopäätä ihmisen 
esineellistymiseen. Hän määrittelee, että itsemurha on I...] jokainen teko, joka tehdään 
tietoisena siitä, että se johtaa kuolemaan. [(...) tout acte accompli avec Vidöe guwil entrai- 
nera la mort.” LP, s. 227. Itsemurha on pyrkimystä irtautua valtasuhteesta sen tarjoa- 
milla ehdoilla, mikä voi päättyä vain siihen, että ihminen tekee itsestään esineen. Ainoa 
itsetuhon muoto, jolle Weil löytää oikeutuksen on, että ihminen suostuu panemaan hen- 
kensä alttiiksi siksi, ettei hän voisi elää joutumatta syyllistymään tai osallistumaan 
”rikokseen” (crime), jossa toinen joutuisi kohdelluksi tai toimimaan välineenä. LP, s. 228. 
Kiintoisa mutta varmaankin lopullista vastausta vaille jäävä kysymys on se, tuliko Weil 
ottaneeksi tämän opetuksensa myös kohtalokkaalla tavalla todesta. 

olisi sitä paitsi aivan liian aktiivinen kuvaamaan jättäytyneisyyteen 
liittyvää ei-aktiivisuutta. 

Ranskan kielen sana la destruction muodostuu rakennetta" tarkoitta- 
vasta substantiivista structure, joka tulee latinan verbistä struo (latoa 
päällekkäin, pinota, rakentaa, järjestää) sekä ranskan kielen etuliittees- 
tä de, joka kieltää perustermin merkityksen.495 Siten se tarkoittaisi lä- 
hinnä ”purkamista” tai ”hajottamista”. Inhimillisen minän kokemis- 
tapoja ja Weilin aatehistoriallisia juuria seuraten kääntäisin hänen 
ilmaisunsa la destruction du je ”minän kadottamiseksi” tai ”minän jät- 
täytymiseksi”. Tällainen käännös tosin on väistämättä epätarkka, mutta 
arvelen sen valottavan taustalla olevaa mystisluonteista ajatusta. Weilin 
omin sanoin ilmaistuna minän kadottamiseen liittyvä rakkauden teoille 
antautuminen ja toiseudelle eläminen ovat sitä, että ihminen ”antaa 
välttämättömyyden vaikuttaa itsessä” (laisser agir en soi la nöcessite).496 
Tuhoamisajatuksen tulkitsemista ”jättäytymisen” ideaksi puoltaisi myös 
tapa, jonka mukaisesti Weilin aikalainen Gaston Kempfner vertaa 
pienessä valaisevassa kirjassaan La philosophie mystigue de Simone Weil 
(1960) Weilin tuhoamisen ideaa zen-buddhalaisuuden satori-kokemuk- 
seen sekä olemisen dialektiikkaan hindulaisuudessa. Hän tulkitsee Wei- 
lin vastakohtaparien harmoniaa runollisesti ”muutoksen meren” (ocean 
du devenir) ja ”olemisen meren” (ocean de l'Etre) aaltoiluksi yhteen.497 
Muutoksen merta vastaisi hindulaisuuden jälleensyntymisoppi samsara 
ja olemisen merta hindulaisuuden korkein tietoisuuden taso eli nirvana. 
Tämän mukaan Weilin la destruction du je ei olisi niinkään resignaa- 
tionomaista minän raukenemista tyhjiin kuin elämän itsensä kukoista- 
mista minässä: heittäytymistä olevaisen ekstaattiseen mereen. 

Jättäytymiseen sisältyvä näkemys, jonka mukaan tietoinen inhimilli- 
nen minä itsestään ja välttämättä toteuttaa universaalia hyvää, on 
Weilin monismiin sisältyvää determinismiä. Se näkyy Weilin katsomuk- 
sessa eettisen valinnan luonteesta. Sen mukaan ihmisen tilanne hahmot- 
tuu todellisuudelle jättäytymisen ja todellisuuden kieltämisen väliseksi 
ratkaisuksi, jossa valinnan tilanne ja vaihtoehdot ovat ontologisesti ja 
transsendentaalisesti määräytyneet mutta jossa ihminen on eksistens- 
siinsä asennoitumisen valitsemisessa ”vapaa”. Sekä jättäytymisellä että 
jättäytymättömyydellä on välttämättömät seurauksensa. Weilin näke- 
mystä vapauden rajoista ilmentävät nämä hänen julistavat sanansa: 


495 Hagfors ja Sundelin 1989, s. 162. 
496 C2, s. 154. 
497 Kempfner 1960, s. 137. 

Emme omista mitään tässä maailmassa — sillä sattuma voi riistää 
meiltä kaiken — paitsi vallan sanoa minä. Ja se meidän on annettava 
Jumalalle, toisin sanoen tuhottava. Minän tuhoaminen on ainoa vapaa 
teko, joka meille on sallittu. [Nous ne possedons rien au monde — car le 
hasard peut tout nous Öter — sinon le pouvoir de dire je. C'est cela gul 
faut donner &a Dieu, c'est-ä-dire dötruire. Il n'y a absolument aucun autre 
acte libre gui nous soit permis, sinon la destruction du je.|498 


Weilin ajattelussa individualismi on viety niin pitkälle ja radikaalilla 
tavalla omaehtoiseksi autonomisuudeksi, että jumalasuhde ja suhteet 
toiseuteen sekä transsendenttiin näyttäytyvät paradokseina. Sekä 
Little? että Springsted500 tulkitsevat Weilin ajatusta metaforaksi, jon- 
ka mukaan ihmisen pitää Hyvän realisoitumiseksi jättää pois minuu- 
tensa ja jäädä odottamaan ”Jumalan toimintaa itsessä”. Minän antami- 
nen Jumalalle on siten ”epäsuoraa Jumalan rakastamista” ja merkitsee 
itsen täydellistä luovuttamista toiseudelle. Minän kadottaminen ei 
ilmeisesti tarkoita, että minä lakkaisi olemasta substantiaalisena.501 
Kadottaessaan minänsä ihminen jättää pois tahtonsa aktiivisuuden ja 
itsereflektiivisen minän tarkastelemisen, joiden kautta suhde toiseuteen 
piirtyisi egoistisena minän rakentamisena ulkoa annettujen ”väärien 
arvojen” (les fausses valeurs) ja ihmisyyden harhakuvien (illusions) mu- 
kaiseksi.502 

Weilille jättäytymisen määräys on sama kuin etiikan: moraalisessa 
ajattelussa tarvitaan näkökulmanvaihdos, kääntyminen pois introspekti- 
osta kohti maailmaa. Ihmisten olisi voitettava kuvitteellinen ajattelu ja 
nähtävä maailma oikeudenmukaisesti. Jättäytymisen tehtävä on paljas- 
taa meille se, minkä muutoin olemme liian itsekkäät tai pelokkaat näke- 
mään. Samalla, kun pääsisimme eroon ennakkoluuloista, pelosta ja ah- 
neudesta, voisimme päästä käsittämään maailman sellaisena kuin se on 
minästämme riippumattomana.503 Vaikka minuuden poisjättäminen ei 
representoinut Weilin ajattelussa kuolemaa, se liittyi kuoleman merki- 
tyksen ymmärtämiseen. 

Toisin kuin kuoleman ja ahdistuksen eksistentialisteille, kuoleman 
ennaltamääräämättömyys, lopullisuus, täydellisyys ja kertakaikkisuus 
eivät merkinneet Weilille elämän kohtaamista henkilökohtaisena ahdis- 
tuksena. Kuten Robert Coles Weilin ajattelua psykologisoiden väittää, 


498 PG, s. 29. 

499 T ittle 1988, s. 147. 

500 Springsted 1983, s. 5. 

501 Springsted 1983, s. 33—34. 
502 PG, s. 58. 

503 PG, s. 30. 

tätä voi ainakin osittain pitää seurauksena siitä, että Weil kykeni näke- 
mään ihmisen henkilökohtaisen kuoleman ja myös oman kuolemansa 
yli.504 Sen asemasta, että Weil olisi Heideggerin tavoin tulkinnut oman 
tietoisuutensa katoamista koko maailman häviämiseksi, hän näki kuole- 
man muistutuksena itsen katoavuudesta ja maailman pysyvyydestä. 
Myöskään silloin, kun tietoisuus eksistenssin päättymisestä yllyttää ih- 
mistä tekoihin, tekojen motiivi ei ole itsesäilytys tai kunnianhimo. Tietoi- 
suus itsen katoavuudesta voi antaa elämälle sen kirkkaat ja puhtaat 
värit: voimme tuntea rakkautta ei-mitään varten, aitoa hyvettä.505 
Weilille jättäytyminen on perimmältään rakkauden hyveen toteutta- 
mista, ja toisin kuin monissa muissa filosofioissa, Weilin ajattelussa 
rakkauden piti olla myös elettävissä. 

Suhteestaan eksistentialismiin Weil kertoo muun muassa hegeliläi- 
selle Jean Wahlille kirjoittamassaan kirjeessä sanoin ”[e]n toivo salaa- 
vani sinulta, että *eksistentialistinen' ajattelu, siten kuin sen ymmärrän, 
näyttää minusta olevan väärällä puolella. [Je ne vous cacherai pas gue le 
courant de pensöee *existentialiste? pour autant gue je le connais, me parait 
etre du mauvais cöte.]”506 Puhuttaessa eksistentialismista Weilin yhtey- 
dessä on muistettava, etteivät eksistenssifilosofioiksi kutsutut ajatus- 
suunnat olleet ehtineet vielä 1930-luvulla puhjeta täyteen kukoistuk- 
seensa, ja siksi myös Weilin tulkinnat niistä ovat voineet jäädä irralli- 
sesti ymmärrettyjen käsitteiden ja joidenkin iskulauseiden varaan. Wei- 
lin näkemys eksistentialismista ”väärällä puolella” olevana oppina lienee 
ymmärrettävissä sikäli, että Heideggerin Sein und Zeit -teoksesta, joka 
ilmestyi vuonna 1927, Weilille välittyivät lohduttomuus, pessimismi ja 
”suuntautuneisuus kohti kuolemaa”, jotka eivät miellyttäneet valoisan 
optimistista Weiliä. Tietyistä eksistentialismin suunnista saattoi uskon- 
noista kiinnostunutta Weiliä vieraannuttaa tai pitää erillään myös näi- 
hin eksistentialismin muotoihin sisältyvä ohjelmallinen ateismi, joka oli 
huomattavasti jyrkempää kuin Weilin oma agnostismi. 

Huolen ja ahdistuksen eksistentialisteista Weiliä erottaa myös hänen 
käsityksensä vapaudesta. Vapaus oli Weilille absoluuttista, toisista ja 
itsestä riippumatonta. Hänen mielestään ihminen, joka näkee vapauden 
suhteellisena, ahdistuu. Vapaus vertautuu ylenpalttisuuteen, aikaan ja 


504 Coles 1987. 


505 Gabriella Fiori tulkitsee tätä stoalaista käsitystä näkemällä tietoisuutemme kuole- 
man välttämättömyydestä eräänlaisena tienä elämän merkitysten syvempään ymmärtä- 
miseen: ”La mort comme supröme conscience.” Fiori 1987, s. 137. Toisaalta elämän ja 
kuoleman kontrasti ei tee elämää sinänsä paremmaksi tai pahemmaksi, niin kuin Weilin 
käsitys hyvän ja pahan absoluuttisuudesta osoitti. 

506 Weilin kirje on julkaistu aikakauskirjan Etre et Penser numerossa 35 vuonna 1952 (s. 
257). 

itsen toteuttamiseen. Sen sijaan Weilille vapaus on maailman näkemistä 
sellaisena kuin se on. Kuten Weilin ja Spinozan filosofiaa vertaillut Alan 
Goldschläger asian näkee, näiden ajattelijoiden vapauskäsitykset ovat 
yhteydessä heidän deterministiseen monismiinsa.507 Se merkitsee vapau- 
den palauttamista yhteen substanssiin, ja yhden substanssiin vapaus ei 
voi olla relatiivista, koska sen subjekti on suhteessa vain itseensä. Weilin 
ajatus on, että jos näkisimme todellisuuden sellaisena kuin se on, va- 
linnan välttämättömyydet poistuisivat ja vapaus ja välttämättömyys lan- 
keaisivat yhteen. Todella vapaa näkee todellisen maailman, ja valinnat 
syntyvät kuin itsestään. Tässä valossa Weilin käsitys vapaudesta ei ollut 
maailmasta vetäytymistä. Paremminkin se oli avoimuutta ja rohkeutta 
kohdata maailma: vapautta nähdä vapauden rajat. 

Weilin ajattelua voisi tulkita myös niin, että siinä missä eksistentia- 
lismin ja utilitarismin käsitykset hyveestä kytkeytyivät tahtoon ja pai- 
nottivat valintoja, Weilillä hyvyys kumpusi maailman syvällisestä tunte- 
misesta ja ymmärtämisestä.508 Tahdon tilalle asettui maailmaa koskeva 
tieto ja autenttisten valintojen paikalle tekojen vilpittömyys ja aitous. 
Monien eksistenssifilosofioiden ongelmana on, että niille valintojen au- 
tenttisuudesta tuli keskeinen aihe ja valintojen oikeuden- ja totuuden- 
mukaisuudesta toissijainen asia. Osittain tämä koskee myös Weilin 
filosofiaa, mutta hänen ajattelussaan todellisuuden annettuna oleminen 
sinänsä hallitsi tahdon ja valintojen problematiikkaa. Tahdon ei tule 
toimia todellisuutta vastaan, ja äärimmäisen ehdottomalla tavalla Weil 
katsoi autenttisten valintojen toteutuvan vain ihmisen oman määräys- 
vallan piirissä, toisin sanoen suhteessa omaan tahtoon (tahdon pois- 
jättäminen). Ajatuksen filosofinen merkitys lienee lopulta vaihtoehdotto- 
muudessa, jolla se torjui mielikuvituksen ja haaveilun. 

Thomas R. Nevinin mukaan Weilin käsitys ihmisen vapaudesta tuli 


507 Goldschläger 1982. Weilille olemisen perustan muodosti Hyvän idea, Spinozalle 
”Jumala eli Luonto”, ja molemmille yhteistä oli heidän rakkautensa Platoniin. Gold- 
schlägerin mukaan Weilin ajattelun spinozalaiset piirteet ovat paljolti Weilin opettajan, 
Alainin, vaikutusta (s. 13). Sen sijaan Spinozan ja Weilin juutalaisuudella ei arvella olleen 
paljoakaan vaikutuksia ajattelijoiden samankaltaisuuteen; molemmat saivat osakseen 
viidennen Mooseksen kirjan kirouksen. Joka tapauksessa rakkauden ja ilon merkitys 
yhdistää näitä traagisten aikojen valoisia tähtiä. Katso myös Saint-Sernin (1988, s. 145— 
148). 

508 Esimerkiksi Weilin ja Sartren vapauskäsityksen ero kuvastui selvästi heidän ego- 
filosofioidensa käänteisyydestä. Sartrelle, jolle ihmisen oleminen oli ”ei-mikään” (le neant) 
ja hänen egonsa puhdas tietoisuus (la conscience), ihminen oli lakkaamatta tulossa siksi, 
miksi hän teoillaan rakentaa itseään, kun taas Weilille ihmisen ego oli aina jo jotain (le 
moi, la personne) ja tulossa siksi, mitä hänen minästä luovuttuaan tulisi olla eli ”ei- 
miksikään”. Molempien ”nichts” pätee ontologisesti mutta ei arvoasteikolla. Siihen ei siis 
liity elämänkatsomuksellista nihilismiä. Weilistä ja Sartresta Dietz (1988, s. 73) ja Saint- 
Sernin (1988, s. 139—144). 

lähelle stoalaisen filosofian amor fatia, eli ”kohtalon rakastamista”, jolla 
tarkoitettiin ”olevien olojen hyväksymistä sellaisina kuin ne ovat ja 
olisivat tulevaisuudessa”.509 Tällä puolestaan oli yhtymäkohtia Weilin 
yhteiskuntafilosofiaan. Amor fati merkitsee asennetta, jonka mukaisesti 
ihminen kykenee näkemään myös hänelle tapahtuvat kielteiset asiat, 
kuten menetykset ja kärsimyksen, myönteisinä. Myös Nietzsche käytti 
sanaparia Iloisessa tieteessään todeten, että ”[tlahdon oppia yhä enem- 
män katsomaan kauniiksi sitä, mikä on välttämätöntä olioissa: — niin 
minusta tulee yksi niistä, jotka tekevät olioita kauniiksi. Amor fati: se 
olkoon tästedes rakkauteni! Minä en tahdo sotia rumaa vastaan. En 
tahdo syyttää edes syyttäjiä. Toisaalle katsominen olkoon ainoa kieltoni. 
Ja kaiken kaikkiaan ja suurin piirtein: minä tahdon olla joskus vain 
myöntäjä.”510 Amor fati kytkeytyi Nietzschen ajattelussa hänen voitok- 
kaaseen filosofiaansa ja elämänhaluunsa, jota vastoinkäymiset eivät 
pysty nujertamaan ja jonka takaa nousee ”Jasagenin” julistus, vaatimus 
sanoa elämälle ”kyllä”. Amor fatiin liittyvä kohtalon kääntäminen oma- 
ksi voitoksi tulee näkyville Weilin ajattelussa tavalla, jossa siitä koros- 
tuvat todellisuudelle jättäytymiseen ja periksi antamiseen liittyvä kau- 
neuden elämys ja toisaalta kyky nauttia elämän kokonaisuudesta mu- 
kaan lukien ne varjopuolet, joille ihminen ei ponnistuksistaan huoli- 
matta mitään voi. Kyvyssä nähdä kauneutta myös kärsimyksessä, epä- 
täydellisyydessä ja rumuudessa onkin viisautta, ja tässä mielessä amor 
fati voi olla myös eettistä, sillä ”kohtalonsa rakastamiselle” jättäytynyt 
ihminen ei pyri toimimaan ahneesti tai itsekkäästi. Toisaalta tällainen 
luovuttamisen ilmapiiri ei poista yhteiskunnallisia ristiriitoja ja johtaa 
helposti pelkkään alistumisen mielialaan todellisuuden karkeilla koh- 
taamispinnoilla. Sikäli amor fati voi olla myös ihmisen hyvinvoinnin 
kannalta fataalia. 

Lisäksi voidaan kysyä, miksi jättäytyneen ihmisen moraaliset valin- 
nat sitten olisivat oikeita. Kysymykseen voitaneen vastata vain totea- 
malla, että ne ovat oikeita, koska ne ovat tosia, ja tosia ne ovat, koska ne 
ovat osa mitä totisinta todellisuutta. Hyviä ne ovat puolestaan siksi, että 
tosiolevaisen perusta on hyvän idea, ja ”[hlyvän voi kokea vain teh- 
dessään hyvää. [On n'a lexperience du bien gu'en Vaccomplissant.]”511 
Tässä mielessä jättäytyminen on realismia,512 realismi hyvyyttä, ja hy- 


509 Nevin 1991, s. 141. Lenracinementissa Weil kirjoittaa amor fatin merkitsevän sa- 
maa kuin hänen oma käsitteensä 'maailman järjestyksen rakastaminen”. Lisäksi molem- 
milla on yhteys hyveeseen: ”C'est de lä gue vient la conception stoicienne de Vamor fati, 
l'amour de Vordre du monde, mis par eux au centre de toute vertu.” E, s. 363. 


510 Friedrich Nietzsche Iloisen tieteensä ajatelmassa 276 (1989 [1888], s. 148). 
511 PG, s. 82. 
512 Sanaan ”realismi” ei sisälly tässä yhteydessä taiteen- tai tieteenfilosofisia aspekteja, 

vyydellä puolestaan on yhteys totuuteen ja todellisuuteen. Toisaalta 
nämä johtopäätökset valottavat Weilin alttiutta autenttisuuden etiikalle. 
Hänen arvostamansa teot ovat oikeita (merkityksessä ”aitoja”), mutta 
kysymykseen, miksi ne olisivat oikeudenmukaisia, Weil ei vastaa. Myös 
vastakysymyksen ”minkä oikeuden mukaisia niiden pitäisi olla?” hän 
jättää avoimeksi. Weilille mitään kosmisen oikeuden ylittävää oikeuden- 
mukaisuutta ei ilmeisesti ollut. 

Vaikka Weilin ajatus vapaudesta näyttääkin teoreettiselta ja onto- 
logisten sitoumustensa osalta vaikeasti ymmärrettävältä, hänen vapaus- 
käsityksensä viitoittama eettinen suunta on helposti löydettävissä ja 
puettavissa sanoiksi. Weil tarkoitti ihmisen vapaudella ihmisen luovut- 
tamatonta riippumattomuuden kokemusta sekä siihen sisältyvää eetti- 
sen rohkeuden oikeutusta. Weilin kannalta katsoen ihmisen ei ole pakko 
tehdä sellaisia asioita, joita hän ei halua tai joiden hän tietää olevan 
itselleen haitaksi. Hänen ei ole pakko turruttaa itseään halvalla viih- 
teellä, ei ole pakko valvoa tai nukkua liian pitkään, ei ole pakko syödä 
eikä juoda kohtuuttomasti, ei kuluttaa aikaansa huonossa seurassa. Kun 
ihminen on vapaa näistä, hän on jo vapaa paljosta vahingollisesta ja pa- 
hasta, mutta hänellä on myös positiivinen vapaus monenlaiseen hyvään. 

Sokrateen ja Platonin tavoin Weil ajattelee, että tämä hyvyyden ja 
tasapainoisen elämän salaisuus aukeaa ihmiselle samalla, kun hän 
oivaltaa pahuuden johtuvan vain hyvää koskevan tiedon puutteesta ja 
kun hän astuu sisään eettisen tietoisuuden avulla käsittämäänsä to- 
dellisuuteen. Sitä ei ole pakko edes tahtoa, riittää kun tekee niin. Mitään 
omien valintojen ulkopuolella olevaa hyvän tekemiseen tai toteuttami- 
seen liittyvää kattoa ei ole olemassa. Todellisuus itsessään on hyvä ja 
arvomääreinen kokonaisuus, ja ihmisen pitäisi vain ottaa se oikealla ta- 
valla vastaan. Toisaalta tämän luovuttamattoman vapauden tuhlaami- 
sesta turmelukseen voi — ja Weilin mielestä pitäisikin — syyttää vain 
itseään. 


4.9.2. Jättäytyminen ja todellisuuden paljastuminen 


Weilin ajatusta kokemuksellisten realiteettien annettuna olemisesta ja 
ihmisen eettisyydestä niiden passiivisena tunnustamisena kuvastaa hä- 
nen näkemyksensä, jonka mukaan kokemuksellinen todellisuus ja sen 
rajat pyrkivät tulemaan omalla voimallaan tietoisiksi ihmiselle. Weilin 
käsitys totuudesta noudattelee kreikkalaisen antiikin ajattelulle omi- 


joihin liittyen E. W. F. Tomlin (1954, s. 61) veistelee Weilistä näin: ”No one was less of a 
Tealist”, yet no one had a greater sense of reality.” 

naista näkemystä totuudesta ”paljastumisena”.513 

Kreikkalainen aletheia ei ollut nykyisten totuuden korrespondenssi- ja 
koherenssiteorioiden mukainen (vastaavuuteen, vertailuun ja yhden- 
mukaisuuteen perustuva) suhdekäsite, vaan se tarkoitti tapaa, jolla 
olevainen paljastuu sellaisena kuin se itsessään on. Weilin näkemyksen 
mukaan todellisuus on niin vakuuttava, että se tulee kuin itsestään sitä 
peittävien ajattelutapojen läpi ja avaa totuuden eteemme, mikäli vain 
lopetamme todellisuuden pakottamisen ennalta määriteltyyn ajatteluun 
ja avaamme mielemme sille.514 Ihmisen eettisenä toteutumisen kannalta 
on kuitenkin eri asia, jätämmekö kokemisemme perusaineksia peittävän 
aktiivisuutemme pois oman harkintamme tuloksena (sisältäpäin), jolloin 
moraalin kello vielä tikittää, vai ulkoisen pakon sanelemana (ulkoapäin), 
jolloin se jo soi: 


Mikään ei ole pahempaa kuin tämä äärimmäinen onnettomuus, joka 
tuhoaa minän ulkoapäin, sillä silloin emme enää voi itse kadottaa sitä. 
Miten käy niille, joiden minän onnettomuus on hävittänyt ulkoapäin? 
Heidän kohtalokseen ei voi ajatella muuta kuin ateistisen ja materia- 
listisen käsityksen mukaisen täydellisen tyhjiin raukenemisen. Vaikka 
he ovat menettäneet minänsä, ei se silti merkitse, ettei heissä olisi 
egoismia. [Rien n'est pire gue l'extröme malheur gui du dehors detruit le 
je, puisgue des lors on ne peut plus le dötruire soi-möme. Ow'arrive-t-il & 
ceux dont le malheur a dötruit du dehors le je? On ne peut se representer 
pour eux gue Vaneantissement & la maniere de la conception athee ou 
materialiste. Owils aient perdu le je, cela ne veut pas dire guils n'aient 
plus d'egoisme.]515 


Edellä esitetyn mukaisesti toimiessamme pidämme kiinni pyrkimykses- 
tämme hallita ja säädellä kokemuksellisen todellisuuden ilmiöitä. Vai- 
keudet syntyvät, kun teemme asioista ongelmia ryhtymällä pohtimaan, 
mitkä todellisuuteen sisältyvät välttämättömyydet voisivat olla hyväk- 


513 AD, s. 76-77; SG, s. 105. 

514 E, s. 319; SG, s. 75. Tässä mielessä ”totuus paljastumisena” ilmentää enemmänkin 
ihmisen yhteyttä todellisuuteen kuin totuussuhdetta. Yhteisen vaikutushistorian kautta 
Weilin ajatus liittyy Martin Heideggerin esitelmässään ”Der Ursprung des Kunstwerkes” 
vuonna 1935 esittämään aletheia-tulkintaan. Sen mukaan ajatuksen todellisuuden pal- 
jastumisesta on oltava myös totuuden korrespondenssiteorioiden taustalla. Ks. Hannu 
Siveniuksen suomennosta Taideteoksen alkuperästä. Todellisuuden on paljastuttava meil- 
le ennen kuin voimme päätellä totuuden ”oikeellisuuden” (Richtigkeit) vertaamalla todelli- 
suutta sitä koskevaan väitteeseen. Heideggerin mukaan todellisuuden esipredikatiivinen 
kokeminen on tiedolliseen ja kielelliseen todellisuuden hahmottamiseen verrattuna ensi- 
sijaista sekä ajallisesti että päättelytoiminnan järjestyksen kannalta, kuten myös Weil 
näyttää ajatelleen. 

515 PG, s. 29. 

syttäviä ja mitkä tuomittavia. Esimerkkinä yrityksestä ylittää pysyvästi 
subjektivismiin ankkuroidut kokemisemme perusedellytykset voisi Wei- 
lin näkökulmasta pitää pyrkimystä ideaaliseen kommunikaatioon ja 
toisen aikomusten täydelliseen ymmärtämiseen. Kysymys ymmärtämi- 
sestä muuttuu ongelmaksi, jos peitämme merkityskonstituutiomme ko- 
kemuksellisesti sidonnaisen perustan ja pyrimme välitettävyyteen ja 
yleispätevyyteen tiedon tai totuuden alueilla. Yhteiselämän moraalisten 
hankkeiden kannalta se merkitsee, että eettisesti aktiiviset subjektit 
valavat tietämättään toisiaan itse suunnittelemiinsa muotteihin.516 Ak- 
tiiviset pyrkimykset hallita todellisuutta ja toista ihmistä ovat siis 
eräänlaista hybristä, josta seuraa luonnon kosto. 

Weilin näkemyksen mukaan vaikeuksia syntyy aina, kun ryhdymme 
luomaan yleispätevää etiikkaa eli rakentamaan todellisuuteen sisälty- 
vien arvohierarkioiden päälle sellaisia järjestyksiä, joihin yksilöllisen 
kokemisen ei pitäisi vaikuttaa mutta joiden edellytetään vaikuttavan 
kokemukselliseen elämäämme. Hänen käsityksensä mukaan yritys ra- 
kentaa yliyksilöllinen yleispätevän taso johtaa yhteentörmäykseen mui- 
den yksilötoimijoiden kanssa ja elättää egoismia sekä henkiseen itse- 
tyydytykseen perustuvaa hedonismia.517 Seurauksena on, että ihmisen 
minä tuhoutuu ulkoapäin kohdistuvan väkivallan puristuksessa, jolloin 
ihmisen toiminta muuttuu juurilta repiväksi ja tuottaa sekä itselle että 
muille ”lähes helvetillisen tuskan” (douleur guasi infernale).518 

Ulkoapäin tapahtuvalle minän musertumiselle vastakohdan muodos- 
taa mahdollisuus, että jätämme pois käytännöllisistä motiiveista synty- 
neen aktiivisuutemme. Jumalan epäsuoran rakastamisen kautta väki- 
vallan tilalle tulee kaikin puolisesti ansioton toisen ihmisen rakastami- 
nen, joka Weilin käsittein ilmaistuna on samaa kuin armo. Weilin termi- 
nologiassa, joka tällä kohden on paitsi aggressiivisinta myös omatekoi- 


516 LP, s. 59-60. 

517 LP, s. 139. Weilin käsitys egoismista voitaisiin helposti leimata pelkäksi ongelmien 
nimeämiseksi. Vertaa Nye (1994, s. 114-117). Tällainen toteamus olisi epäilemättä oikea 
mutta sen johtopäätös kyseenalainen. Egoismia koskevaa kannanottoa voi pitää pelkkänä 
eettisten problematisointien lähtökohtana, joka edellyttää pohdintoja ja vaihtoehtojen 
analyysia esimerkiksi siitä, mitä seuraa, jos kaikki ihmiset pyrkivät yksinomaan omaan 
hyväänsä. Mutta samalla kyseessä on eräs eettisten ongelmankehittelyiden päätepiste. 

Vaikka Weilin esittämää näkemystä voidaan nimittää eettisen basic-ongelman ilmai- 
suksi, kyseessä on samalla etiikan foundation: pyrkiäkö itsen vai toisen hyvään? Weilin 
kielteinen asenne egoismia kohtaan on arvotuksena tärkeä paitsi hyvää tarkoittavilta 
osiltaan, erityisesti siksi, että se liittyy hänen ajatukseensa, miten tahtomme voi ja miten 
sen tulisi toimia eettisten ongelmien edessä. Kyse ei ole niinkään eettisten tilanteiden 
ulkoisesta arvioimisesta tai toimintamahdollisuuksien hyötyanalyysista, kuin volunta- 
ristisesta ongelmasta, motivoiko yksilötoimijoita loppujen lopuksi itsen vai toisen hyväksi 
toimiva tahto. 

518 PG, s. 31. 

suudessaan visaisinta, ”sisältäpäin tapahtuva itsestä luopuminen” käy 
näin: 


Kun olemme aloittaneet minän tuhoamisprosessin, ei minkään onnet- 
tomuuden enää tarvitse tehdä meille kipeää. Sillä ennen kuin minä 
tuhoutuu ulkonaisen väkivallan puristuksessa, se tekee vastarintaa 
viimeiseen asti. Jos me rakkaudesta Jumalaan luovumme tästä vasta- 
rinnasta, ei minän katoaminen tapahdu ulkoa vaan sisältä käsin. [Pour 
peu guwon ait commence le processus de destruction du je, on peut 
empöcher gwaucun malheur fasse du mal. Car le je n'est pas detruit par 
la pression exterieure sans une extröme revolte. Si on se refuse & cette 
revolte par amour pour Dieu, alors la destruction du je ne se produit pas 
du dehors, mais du dedans.]519 


Minän tuhoaminen sisältäpäin ei ole vieraantuneen uskonnollisuuden 
mukaista itsen halveksintaa, eikä kristillinen syyllisyyden ajatus ole 
merkityksellinen Weilille. Armon ilmiössä käsitämme, että yksilön koke- 
muksen ylittävän tai ulkopuolisen moraalin edellyttäminen ei vastaa ole- 
massaolomme tilaa. Sisältäpäin tapahtuva minän tuhoaminen on Wei- 
lille paradoksaalisesti ”minuuden antamista Jumalalle”, mikä on ymmär- 
rettävä kuvallisena ilmaisuna, sillä mitään kokemuksesta irrallista 
yleispätevän tasoa ei ole. Tutkimuksissaan kreikkalaisen antiikin juma- 
lakäsityksistä Weil kuvailee rakkauden työlle jättäytymistä seuraavasti: 


[...] se on negatiivinen toimenpide. Mitä tulee pelastuksen välikappa- 
leeseen, joka on armo mielihyvällä ja kärsimyksellä säestettynä, se on 
jotain, jonka saavutamme tekemättä mitään positiivista [...]; se nimit- 
täin on tarkkaavaisuutemme keskittämistä hyvän rakastamiseen. [(...) 
c'est une operation nögative. OPuant & ce gui opere le salut, la gräce 
accompagnee de joie et de douleur, cest une chose gue nous recevons 
sans y avoir aucune part (...); c'est-a-dire maintenir attention orientee 
avec amour vers le bien.]520 


Weil ei ilmeisesti tuntenut Martin Heideggerin tulkintoja ”silleen jättä- 
misestä” (Gelassenheit) totuuden paljastumisen tapahtumisessa, sillä 
Heideggerin ajatukset tulivat ranskalaiseen keskusteluun vasta Weilin 
elämänlangan katkettua. Tuskin olisi silti täysin perusteetonta rinnas- 
taa Weilin esittämää näkemystä jättäytyneestä ajattelusta Heideggerin 
esittämiin aletheia- ja Gelassenheit-tulkintoihin.521 Tällaisen jälkikäteis- 


519 PG, s. 30. 
520 SG, s. 114. 
521 Vertailun edellytyksistä mainitsee Dietz (1988, s. 100), joka luettelee neljä Weilin Za 

tulkinnan arvo olisi epäilemättä enemmän ajattelijoiden yhteisen vaiku- 
tushistorian (Platon) osoittamisessa kuin itse asiaa valaisevassa merki- 
tyksessä. Erityisen kiusauksen tällaiseen vertailuun joka tapauksessa 
antaa seuraava Attente de Dieun kohta, jossa Weil kuvailee jättäytyneen 
ajattelun keskittynyttä avoimuutta konkreettiselle todellisuudelle: 


Ajattelumme pitäisi olla suhteessa kaikkeen partikulaariin sekä jo 
muotoiltuihin ajatuksiin, kuten ihmisen, joka vuorella seisoessaan ja 
katsoessaan eteenpäin näkee myös metsät ja laaksot katsomatta eri- 
tyisesti niihin. Ennen kaikkea ajattelumme pitäisi olla tyhjä, odottava, 
sellainen joka ei etsi mitään vaan on valmiina ottamaan vastaan käsi- 
tettäväksi tulevan kohteen tämän paljastuneessa totuudessa. [La pen- 
söe doit ötre, & toutes les pensees particulieres et döjä formes, comme un 
homme sur une montagne gui, regardant devanit lui, apercoit en meme 
temps sous lui, mais sans les regarder, beaucoup de foröts et de plaines. 
Et surtout la pensee doit ötre vide, en attente, ne rien chercher, mais ötre 
pröte & recevoir dans sa verite nue l'objet gui va y penötrer.]522 


Kuten Jacgues Cabaud näkee teoksessaan L'experience vecue de Simone 
Weil (1957), Weilille odottavan asenteen autistisuus, sisäisen ja ulkoisen 
tyhjyyden elämykset sekä esinemaailman poissaolo (askeesi) ovat sellai- 
sinaan meditaation ja henkisen täydellistymisen päätepisteitä. Kuiten- 
kaan ne eivät ole vielä kontemplaatiota ilman minän jättäytymistä, joten 
metodinen ”la destruction du je” aina edeltää mietiskelevää olemista. 
Näkemykseen yhtyy Philippe Dujardin, joka analyysissaan Simone Weil 
— Ideologie et politigue (1975) näkee jättäytymisessä lisäksi eettisen ja 
poliittisen ulottuvuuden. Hänen mukaansa tahdon ”hylkääntyminen” 
(Pilotisme) korvautuu vihdoin ”ei-ei-olemisen tahtomisella” (la volonte 
d'aneantissement)523 mikä muuttaa dkontemplaation käytännöksi 
(Vilotisme, comme pratigue)”?* ja etiikaksi (Pilotisme, comme ethigue).525 
Weilin näkemys ontologisen asenteen valitsemisesta etiikkaa perusta- 
vana on merkittävä ennen muuta siksi, että se pakottaa etiikan teorian 
maan pinnalle todelliseksi teoriaksi (theoria, kreikk. = katselu) ja joh- 
dattaa siten etsimään ihmistä konkreettisesta tilanteesta. Etiikka on siis 


destruction du jelle läheistä jättäytymisen oppia: ”I...] attention recalls the vita contempla- 
tiva revered by so many ancients and moderns alike — Plato's thaumazein, Augustine's soul 
set free”, the 'openness to all exalted St. John of the Cross, Bergson's 'Väme ouverte, 
Heidegger's 'releasement' or Gelassenheit.” Keskittymisen tiellä näyttävät tämän mukaan 
yhtyvän sekä entiset että nykyiset avoimuuden avaimet. 

522 AD, s. 76-77. 

523 Dujardin 1975, s. 44-48. 

524 Emt, s. 48-53. 

525 Emt., s. 53-59. 


211 


ihmisen katsomista ja ihmisen konkreettisten elinehtojen mukaan toimi- 
mista. Tämän tutkimuksen erääseen päätehtävään liittyen tätä Weilin 
filosofian piirrettä voitaisiin kutsua johtopäätöksenomaisesti Simone 
Weilin eettiseksi konkretismiksi. Weilille elämän näennäinen pinnalli- 
suus oli syvällisyyttä, ja syvällisyys vallitsi kohtaamisten ja todellisuuk- 
sien pinnassa. 

Asiaa voisi havainnollistaa Weilin itsensäkin käyttämän tanssimeta- 
foran kautta. Samaan tapaan kuin tanssijalle tanssin merkitys on tanssi- 
misessa itsessään, on kauneuden, totuuden ja elämänkin merkitys niissä 
itsessään: merkitysten tyhjentymättömässä kirjossa ja elämän välittö- 
mästi avautuvassa loisteessa, joka ei kysy itsensä ulkopuolista perus- 
tetta tai syytä. Tällainen rinnastus voi vaikuttaa tyylillisesti kepeäh- 
költä, mutta siinä saattaa piillä myös intensiivinen totuus, goetheläinen 
'elämän tarkoitus on elämä itse”. 

Vaikka Weilin hengellisen kauden terminologia näyttää hyvin abs- 
traktilta ja hänen käsitekehittelynsä joskus jopa epätoivoisen umpi- 
naisilta, hänen ajatuksensa ovat pohjimmiltaan hyvin selkeitä ja ym- 
märrettäviä. Weilin eettisen konkretismin ydin on havainto, että arki- 
päivä on tärkeä osa ihmisen todellisuussuhdetta, ihmisen ja olevaisen 
alkuperäistä yhteyttä. Ihminen elää ja on olemassa arkipäiväisenä, mikä 
merkitsee, että ihminen elää hetkestä hetkeen eikä suinkaan kaikkia 
hetkiään yhtä aikaa. Elämä avautuu nähtäväksi hyvin pieneltä alueelta, 
ja sitten se taas katoaa niin, ettemme pysty pitämään kaikkea tietä- 
määmme ja kokemaamme hallussa. Siinä on yksi syy pitää hetkeen tart- 
tuvaa ja siinä mielessä pinnallista elämänasennetta syvällisenä. Arki- 
päivä on erottamaton osa situaatiotamme. Muuta todellisuutta meillä ei 
kerta kaikkiaan ole. Tämä johdattaa ottamaan todesta roomalaisen 
viisauden: ”Carpe diem!” 

Weilin tarkoituksia on helppo ymmärtää esimerkiksi sen havainnon 
valossa, että monet ihmiset laiminlyövät ihmissuhteitaan ja elämisen 
mahdollisuuksiaan siirtämällä kohtaamisia ja haaveidensa toteuttamista 
loputtomasti tulevaisuuteen. Sellainen asennoituminen toistaa yksilön 
mittakaavassa samaa ajattelutapaa kuin utopioihin luottaminen valtioi- 
den mittakaavassa. Mahdollisuuksiaan lykkäävät ihmiset eivät ”nauti 
päivästä” eivätkä ”elä hetkessä”. Arkipäivästä vieraantuminen tuottaa 
helposti tulokseksi elämän, joka jää elämättä. Ja juuri siihen monet 
ihmiset nykyäänkin ilmeisesti syyllistyvät. Heiltä voidaan kysyä, ovatko 
he eläneet todella kaksikymmentätuhatta päivää vai yhden ja saman 
päivän kaksikymmentätuhatta kertaa. Ja voidaan väittää, että mennei- 
syydessä elävät ihmiset eivät elä enää, kun taas jatkuvasti vain tulevai- 
suudessa elävät ihmiset eivät ole koskaan eläneetkään. Ihmissuhteiden 
ja omien mahdollisuuksien alistaminen nyt-hetkessä vallitseville tilanne- 
rutiineille puolestaan merkitsee, että ihminen tosiasiassa pakenee va- 

pauttaan ja sen mukaista täydesti elämisen haastetta. Siksi olisi tärkeää 
tunnustaa eettisen konkretismin merkitys: sen tehtävä on herättää ihmi- 
set ja havahduttaa heidät järkyttymään siitä tosiasiasta, että he todella 
elävät eivätkä ole vielä kuolleet. 

Mutta ”elämään hetkessä” liittyy myös riskejä. Jos ihmiset mieltävät 
elämänsä päiväperhon tavoin vain äärimmäisen lyhyellä tähtäimellä, voi 
tuloksena olla vastuuttomuutta. Toinen keskeinen ongelma liittyy siihen, 
että huoleton hetkellisyys karkottaa helposti, paitsi filosofisen suunnitel- 
mallisuuden, myös kiinnostuksen asioiden merkityksiin. Seurauksena on 
juuri sitä materialistista ja immanenttia tylsistymistä ja turhautumista, 
jota Weil toisaalla arvosteli ja joka ilmeisesti on myös yksi syy omaa 
aikaamme leimaaviin merkityksettömyyden kokemuksiin. Kuten Juha 
Varto ja Liisa Veenkivi toteavat filosofista mystiikkaa koskevissa kes- 
kusteluissaan, 526 arkipäivään liittyvä filosofinen ongelma on, että arki- 
päiväisesti toimiessamme yleensä perustelemme elämäämme pelkillä 
käytännöllisillä ja lyhyen tähtäimen näkökohdilla, joiden tehtävä on vain 
johtaa uuden arkipäivän tuottamiseen. Siksi arjen ongelmat eivät yleen- 
sä kiinnosta filosofeja, eikä heillä ole niistä kovin paljon sanottavaa. 
Diogeneen viitoittama ja lampullaan valaisema ihmisen etsiminen kon- 
kreettisesta tilanteesta edellyttäisikin arkipäivään liittyvien merkitysten 
tulkitsemista uudelleen. Weilin kannalta katsoen meidän pitäisi löytää 
sellainen filosofian harjoittamisen muoto, joka osoittaisi, ettei mikään 
arkipäivän toiminto ole vain immanentin tai profaanin elämän välttä- 
mättömyys. Se voisi olla hengellisen elämän pieni avain ja johtaa sen 
ymmärtämiseen, mikä on varsinaista todellisuutta, mikä ihmisen suh- 
detta jumaluuteen ja miten arkipäivän ilmiöt liittyvät elämisen kokonai- 
suuteen. Jos me valintoja tehdessämme ajattelemme jotakin tiettyä pää- 
määrää, kuten hyvän ideaa tai esimerkiksi hengellistä päämäärää, arki- 
päivän ratkaisumme ovat erilaisia kuin ne olisivat, jos perustaisimme 
ratkaisumme pelkästään satunnaisten ja irrallisten hyötyjen tai osavoit- 
tojen varaan.527 

Tähän ajatukseen kiteytyy Weilin käsitys filosofiasta kutsumukselli- 
sena haasteena ja ihmisestä tähän haasteeseen vastaajana. Ihmisen teh- 
tävä olisi tunnustaa, että hänellä saattaa olla elämän kokonaisuudessa 
jokin häntä itseään suurempi ja tärkeämpi tehtävä tai asema. Hänen 
tulisi löytää se ja epäitsekkäästi sekä omasta minästään luopuneena 
täysipainoisesti vastata siihen. Eettisen toiminnan painopiste ei ole täl- 
löin niinkään oman minän täydellistämisessä kuin hyveellisessä ja pyy- 


526 Varto ja Veenkivi teoksessaan Ihmisen tie — Keskusteluja mystikoista (1996, s. 92— 
93). 
527 Katso Varto ja Veenkivi (1996, s. 93). 

teettömässä toiseudelle antautumisessa. 

Yllä sanottua voi myös tiivistää toteamukseen, että Weilille etiikka on 
ennen muuta ontologinen kysymys, jolla on sekä intersubjektiivinen että 
syvälle antropologiaan ja luontosuhteeseen implikoituva ulottuvuus. Ole- 
vaista kohtaan omaksuttava asennoituminen (aktiivisuus/jättäytyminen) 
on valinta, josta ratkeaa inhimillisen minän eettisyys minänsä jättänee- 
nä ja todellisuuden rakastamiselle antautuneena tai loputtoman aktiivi- 
sena ja itsekkäästi tahtovana toimijana. Weilin kuva ihmisen asemasta 
kaikkeudessa kirkastui hänen kreikkalaisesta antiikista lainaamassaan 
käsitteessä metaxy. 


4.9.3. Metaxy 


Weil yhdisti Kristuksen vapahtajantehtävän Platonin Eroksen välittä- 
jäntehtävään luoden samalla synkretistisen ihmiskuvan. Sen mukaan 
kohtaamme jumalallisuutta inhimillisyyden yhteydessä. Weilin ajatuk- 
seen ihmisen tehtävästä rakkauden välittäjänä (meditrice)28 liittyy li- 
säksi meditaation, mietiskelyn ja hartauden henki. Weil päätyi näke- 
mykseen, jonka mukaan ”[mleditaatio on täsmälleen sama asia kuin 
Rakkaus. [La meditation est exactement la meme chose gue PAmour.]”529 

Hartauden, meditaation ja jättäytyneen odottamisen osatekijät Weil 
kokoaa tulkinnassaan rakkauden syntymästä. Platonin Eroksen äiti on 
jumalhahmo Penia, joka on köyhyyden vertauskuva, ja hänen isänsä on 
Poros, joka on yritteliäisyyden vertauskuva.550 Nimestä ”Poros” Weil 
kehittelee etymologisen ajatuskulun, jossa hän tulkitsee Platonin meto- 
nymiaa seuraavin sanoin: 


Sanalla mopoc ei ole kuin kaksi merkitystä, tie, ylimeno, polku, ja toi- 
saalta välikappale, keino. [...] Kiinalaiset kutsuvat Jumalaa Taoksi, 
joka merkitsee tie. Kristus sanoi: 'Minä olen Tie. Mutta toisaalta nopoc 
juontuu verbistä nropo [...], avata tie, ennen kaikkea matkustaa, olla 
sijaisena, antaa. [Car nopoc n'a gue deux sens, d'une part voie, passage, 
chemin, d'autre part, moyen, ressource. (...) Les chinois nomment Dieu 
Tao, c'est-ä-dire voie. Le Christ a dit: Je suis la Voie.? Mais d'un autre 
cöte, nopoc est lorigine des verbes mopo (...), litteralement ouvrir le 
chemin, mais surtout procurer, fournir, donner.]531 


528 TP, s. 163. 

529 IP, s. 166. 

530 Vertaa Platon, Pidot, 203b—204c. 
531 IP, s. 66. 

Tiellä oleminen kuvaa hyvin paitsi viisauden rakastamisen päämäärättö- 
myyttä ja ennakkoehdottomuutta, myös Weilin filosofisen projektin omaa 
laatua; Weilkään ei varsinaisesti asunut missään.532 Weilin filosofiaa voi 
tulkita niin, että se muodostaa ontologisen metodin, jonka tehtävä on 
murtaa rikki ne kuoret, jotka peittävät yksilön tarpeet, arvot ja järjen ja 
tätä kautta asettaa meidät yksinkertaisen, tosiolevaisen, eteen. 

Esseessä Dieu dans Platon, ”Platonin Jumala” (joka on Eros), Weil 
kuvailee tällaista hanketta viitaten Platonin ”Valtion” luolavertaukseen. 
Vaikka luolan vankien vapautumisen tiellä on asteita, vasta auringon 
valon näkeminen merkitsee olemisen järjestyksen paljastumista siten, 
että vapautunut voi toteutua eettisenä. Vertaus esittää Weilin tulkinnan 
mukaan kuitenkin ennen muuta sen, miten Hyvä ja inhimillinen sekä 
olemassaolo ja olevainen ovat toisiinsa nähden.533 Hyvän idea ja ole- 
massaolo ovat koettavissa valaistumisen kokemuksena, joka vastaa au- 
ringon valon näkemistä. Valon ja sen valaisemien olioiden välillä on kui- 
tenkin laadullinen ero. Weil kuvailee sitä tukeutuen ”Valtion” kuuden- 
nen kirjan kohtaan, joka on johdatusta luolavertaukseen. Samaan ta- 
paan kuin aurinko ei vain tee näkyviä esineitä näkyviksi, vaan antaa 
niille lisäksi kasvun ja ravinnon, Hyvä ei ainoastaan tee tiedon kohteita 
tiedetyiksi, vaan myös antaa niille niiden olemassaolon ja olevaisuuden, 
vaikka ei itse olekaan olevaista, vaan jotain korkeampaa ja arvokkaam- 
paa.534 

Luolavertaus säteilee vaikutuksiaan Weilin ontologiaan ja eettiseen 
refleksioon. Hyvän idean ylitsevuotavuudella (niin sanotulla runsauden 
periaatteella) on Weilin platonismissa kaksi aspektia. Yhtäältä se ilme- 
nee ajatuksena, jonka mukaan teodikeaongelma ratkaistaan katsomalla, 
että maailmassa vallitseva pahuus on perimmältään hyvän puuttunista, 
rakkaudettomuutta ja tietämättömyyttä olevaisen järjestysperiaatteesta. 
Toisaalta se esiintyy katsomuksena, jonka mukaan jokaisella idealla on 
jäljitelmänsä aistimaailmassa. Tämä merkitsee, että jokainen aito mah- 
dollisuus toteutuu välttämättä ja että ihmisen tahto on vapaa, vaikka se 
ei voisi milloinkaan tahtoa toisin kuin se tekee.535 Platonille ominainen 
intellektualistinen etiikka, jossa hyvä teko seuraa hyvän tietämisestä 
välttämättä, merkitsee, ettei kreikkalaisessa ajattelussa välttämättömän 
ja hyvän tahtomisen välillä ollut sellaista ristiriitaa, joka tuli filosofiseen 
keskusteluun uudella ajalla ja Kantin jälkeen. 


532 Kiintoisan kartan Weilin eri asuinpaikoista Ranskan, Italian, Espanjan ja Iso- 
Britannian alueella sekä Pariisissa esittää David McLellan (1989, s. xv-xvii). 

533 SG, s. 86-87. 

534 SG, s. 84-85; Weilin referaatti Platonin ”Valtion” VI kirjasta, 509b. 

535 Springsted 1983, s. 114-119. 

Weilin mielestä suhteellinen ja vertailuhin perustuva käsitys hyvästä 
ja pahasta on opettanut meidät uskomaan, että asioiden hyvyys ja pa- 
huus ovat olennaisesti tämän maailman ilmiöitä ja että mitään hyvää ja 
pahaa sinänsä ei ole olemassa.536 Kuitenkin tämän vertailun tekee mah- 
dolliseksi Hyvän idea. Sen rinnalla elää käsitys pahasta, ja niiden erotta- 
miseen ihmisen tulisi pyrkiä. Weilin etiikkakäsityksessä keskeistä on, 
että vaikka Weil oli huolissaan oikeudenmukaisuuden toteutumisesta 
maailmassa, hän toisaalta piti hyvyyden ja pahuuden ajallisia esiintymiä 
vähäarvoisina ja itseään voimattomana ratkaisemaan etiikan ongelmia. 
Relatiivisten käsitysten vallassa etiikan ongelmista olisi turha edes kes- 
kustella, koska käsityksemme ovat sidoksissa aikaan. Weilin filosofia- 
käsityksen kannalta tämä merkitsee, ettei etiikka olisi hänen mielestään 
mahdollinen niinkään systemaattisena teoriana kuin meditatiivisena tai 
harjoituksen kautta opittavana tienä kohti hyveellisyyttä: sitä kokonai- 
suutta, jossa ei ole aikaa eikä paikkaa ja jossa suureet ja suhteet me- 
nettävät merkityksensä. Tämän mukaan eettisen muutoksen avaimet 
eivät liittyisi ensisijaisesti eettisiin systeemeihin, vaan ne olisivat löy- 
dettävissä ihmisten asenteiden muutoksesta. Etiikan subjektille Weilin 
ajatukset merkitsevät matkaa kohti Hyvän ideaa, harjaantumista Hyvän 
käsittämisen taidossa sekä pyrkimystä kohti näkökulmaa, jossa oival- 
lamme hyvän elämän kokonaisuuden. 

Weilin mielestä meidän tulisi siis olla ”tarkkaavaisia” ja huolehtivia 
sekä hyveellisen vastuun valaisemina kirkkaasti käsittää jokaisen te- 
komme merkitys. Peiton poistamisessa absoluuttisen Hyvän yltä meitä 
auttaa kauneuden, rakkauden ja hyvyyden aistiminen olevaisessa, ja kun 
lopulta oivallamme todellisuuden perinpohjaisen hyvyyden, on seu- 
rauksena pahan kukistuminen. Ongelma on miltei kokonaan jo rat- 
kennut, kun oivallamme pahuuden johtuneen vain omasta näkökulmas- 
tamme, siitä, että katselimme asioita suhteellisin silmin. Emme ymmär- 
täneet kaiken taustalla olevaa Hyvää vaan arvioimme asioita subjektiivi- 
sesta näkökulmastamme. Tämän ajattelutavan mukaan pahassa on kyse 
eräänlaisesta heijastuksesta, joka on samalla tavoin epätodellista kuin 
auringon peilaantuminen veden pinnasta. Emmehän me sano, että on 
olemassa aurinko taivaalla ja aurinko vedessä, vaan on yksi ainoa 
aurinko, ja itse valitsemme, katsommeko kohti valoa vaiko sen kuva- 
jaista.957 Olennaista on, ettei paha taaskaan paljasta Hyvää, vaan abso- 


536 PG, s. 82. 


537 Vastaava ajatus auringosta ja Hyvän heijastumisesta maailmassa esiintyy islamin 
platonistisessa mystiikassa esimerkiksi Dzalal ad-Din Rumilla. Hänen mystisessä runou- 
dessaan peilautumisen ajatuksen eräs tehtävä oli korostaa, että näkyvä maailma on pelk- 
kä kaksiulotteinen kuva varsinaisesta todellisuudesta, jossa itsessään voi olla useampia 
ulottuvuuksia. Katso Varto ja Veenkivi (1996, s. 81). Toisin kuin kristillisessä mysiikassa, 

luuttinen hyvän idea on Weilille lopultakin se eettinen perusta, joka 
tekee myös pahan käsittämisen mahdolliseksi. 

Eräät Weilin soveltamaa luolavertausta ja aurinkosymboliikkaa käsi- 
telleet tutkijat ovat katsoneet valolla olleen Weilille myös metaforallisia 
merkityksiä,538 mutta yllä sanotun perusteella valon merkitys Weilille 
itselleen ei nähtävästi ollut metaforallinen tai symbolinen. Hänen tul- 
kintansa Platonin filosofiasta korostaa, ettei valo symboloi todellisuutta — 
se on todellisuus. Tällä tavoin tulkittuna Platonin filosofiakaan ei ollut 
Weilille ensisijaisesti myytti vaan kuvasi todellisuutta sellaisena kuin se 
on. Onkin vaikea kuvitella, mikä olisi sen ilmeisempää ja kokemukselle 
välittömämmin avautuvaa kuin valo. Ajatus rinnastuu myös hyvän 
ideaan. Hyvän idea on kuin valo, jonka loisteessa näemme meitä ympä- 
röivät esineet. Vaikka valo tekeekin immanentin todellisuuden näky- 
väksi, se muistuttaa transsendenttia hyvän ideaa siinä, että valoa itse- 
ään emme voi nähdä. 

Platonin luolavertaus valottaa ihmisen tilannetta täydellisyyden ja 
epätäydellisyyden silloittajana. Weil kuvailee ihmisen asemaa kaikkeu- 
dessa kreikkalaisella käsitteellä metaxy, jolla hän tahtoo kiinnittää huo- 
mion ihmisen olemukseen ei-predikoitavana ja ei-substantiaalisena pro- 
sessina. Hän sanoo näin: 


Siirryttäessä pimeydestä kontemploimaan auringon valoa tarvitaan vä- 
littäjiä, ueta&y:jä. [...] Välittäjän rooli on ensinnäkin olla puolitiessä 
tietämättömyyden ja täydellisen viisauden välillä, ajallisen tulemisen 
ja täydellisen olemisen välillä (”välillä” geometrian mielessä, sillä pro- 
sessi johtaa sielun yhtymiseen Jumalaan). Ja lisäksi välittäjän pitää 
vetää sielu kohti olemista, kutsua ajattelu esiin. [Pour le passage de 
tenebres & la conteplation du soleil, il faut des intermödiaires, des 
uetra&v. (...) Le röle de Vintermediaire est Pune part dötre situe & mi- 
chemin entre Vignorance et la pleine sagesse, entre le devenir temporel et 
la plönitude de Vötre (”entre” a la maniöre d'une moyenne proportion- 
nelle, car il s'agit de Vassimilation de l'äme &a Dieu). De plus il faut gwil 
tire Väme vers Vötre, guil appelle la pensöe.]559 


Weilin metaxy ei ole tiedon ja etiikan palauttamista pelkästään egoon tai 
transsendenttiin. Etiikka perustuu olevaisen järjestykseen, joka on 
annettuna ja jonka olemisen tavan tietäminen on hyvän idean trans- 


Weilille sen enempää kuin Rumillekaan nämä eri todellisuudet eivät olleet kokonaan 
erotettuja toisistaan vaan saattoivat heijastuksen- tai häivähdyksenomaisesti leikata toi- 
siaan siinä kohtaamisen ja ”kaksoisvalotuksen” paikassa, jota Weil kuvaili käsitteellään 
metaxy. 

538 Katso Little (1988, s. 61) ja Dietz (1988, s. 110-111). 

589 SG, s. 96. 

sendoimista. Ihminen todellistuu olevaisen ja olemisen välillä. Jos tätä 
Weilin antropologiaa ylipäänsä voi luonnehtia heideggerilaiseksi, pitää 
metaxy-käsitteen käyttöä Weilillä verrata tapaan, jolla Heidegger kor- 
vasi sanan ”ihminen” sanalla Dasein; näiden käsitteiden sisällön ver- 
tailu kuvastaisi varmasti enemmän vertailun taidokkuutta kuin käsit- 
teiden sisällöllistä yhteyttä. Daseinin käsite hahmottaa ihmisestä ihmi- 
sen vapaustilaa huomattavasti enemmän kuin Weilin metaxy. Weilin 
mukaan ihmisen vapaus rajoittuu Jumalan epäsuoran rakastamisen va- 
lintaan, jossa tulee määritetyksi, miten asennoidumme ontologiseen 
jumalaolettamukseen. Sekä jättäytymisellä että jättäytymättömyydellä 
on välttämättömät seurauksensa. Metaxy-sanan nimeävään luonteeseen 
liittyen Springsted toteaa, että termin metaxy taustalla ei ole mitään 
todellista teoriaa, paitsi sen sovellutus siltana transsendenttiin.540 

Sanalla metaxy on kuitenkin kreikan kielessä aivan tietty merkitys, 
joka valaisee tiedosta tyhjentymisen ja jättäytyneisyyden merkitystä 
viisauden projektille. Rees tulkitsee tämän toteutuvan Weilin ajattelussa 
perusmerkityksessään ja selittää, että ”ueta&y on olento, jolla ei ole 
absoluuttista arvoa itsessään mutta joka voi palvella välittäjänä ihmisen 
ja tämän rakkauden kohteen, absoluuttisen kauneuden, välillä. 541 Tässä 
mielessä metaxy liittyy Weilin käsitykseen filosofiasta tiellä kulkemi- 
sena. Se saattaa ihmisen yhteyteen transsendentin kanssa ja luo siten 
sillan, jolta ihminen voi nähdä, miten eettinen elämä on sidoksissa ihmi- 
sen kokemukseen tietokykynsä rajoista. 


540 Springsted 1983, s. 197. 
541 Rees 1966, s. 76. 

D. 


Etiikan toteuttaminen elämässä 


K Weilin filosofian loppuvaiheista jää helposti irralliseksi ja 
esitteleväksi, sillä hänen filosofiansa katkesi ilman päätelmiä, jää- 
den kesken. Tästä seuraava avoimuus tulkinnoille merkitsee, että Weilin 
filosofiaa voitaisiin tutkia myös vertailevasti tai eteenpäin kehitellen. 
Tällaista tutkimusotetta olen soveltanut osittain jo edellä, ja sitä edustan 
myös jatkossa. 

Pelkkiin vertailuihin liittyvät ongelmanasettelut saattaisivat kuiten- 
kin yksinomaisina muodostua vain Weilin filosofian ulkopuolelta anne- 
tuiksi, mistä puolestaan helposti seuraisi Weilin jääminen pelkän esi- 
merkkitapauksen asemaan. Weilin viimeisten ajatusten keskeneräisyy- 
destä johtuu lisäksi se, että hänen ajattelunsa anti yleisille yhteis- 
kuntateorioille voisi jäädä niukaksi, ja vaikutelmaa korostaisi ajatusten 
irrottaminen hänen filosofiansa kokonaisuudesta. Siksi tämän tutkimuk- 
sen loppuosassakin keskitytään etupäässä Simone Weilin omaan filo- 
sofiaan pyrkien sitä itseään koskevaan selvitystilaan. Vertailuja ja ha- 
vainnollistamista suositaan hänen ajatustensa ytimen esiinsaamiseksi ja 
nykyiseen yhteiskuntafilosofiaan liittyvien merkitysten valaisemiseksi. 


5.1. Eettisen elämän mahdollisuus 


Viimeiseksi jääneessä teoksessaan L'enracinementissa Weil pohti moraa- 
lin rakentamista ihmisen ja luonnon symbioosille. Teos havainnollistaa 
Weilin käsitystä ihmisen ontologisesta sidonnaisuudesta ja tarjoaa ai- 
neksia Weilin vapaus- ja välttämättömyyskäsityksen ymmärtämiselle. 
Samalla teos vaatii muuttamaan sitä Weilin filosofiasta helposti synty- 
vää kuvaa, että hänen näkemyksensä yleisen eettisen teorian mahdotto- 
muudesta muodostaa arvonihilistisen opin, jolle ei voida perustaa min- 
käänlaista moraalia.542 


542 Weil aloitti L'enracinementin kirjoittamisen kesäkuussa 1942 ja saattoi työnsä 
päätökseen heinäkuussa 1943, kolme viikkoa ennen kuolemaansa. Weil kertoo suunnitel- 
mistaan jo New Yorkista Maurice Schumannille lähettämissään kirjeissä. EL, s. 185—215. 

Heti alkuun on syytä todeta, ettei L'enracinement ole etiikan teoriaa. 
Mutta käsitys, jonka mukaan yleisen eettisen teorian edellyttäminen 
johtaa epäeettiseen tilaan, ei ole estänyt Weiliä luonnehtimasta moraa- 
lista yhteisöä ja esittämästä moraalisia näkemyksiä. Kautta koko tuotan- 
tonsa Weil pyrki tekemään tietä yhteisölliselle ihmiselle kohti inhimil- 
listä yhteisöä, ja tämän hankkeensa Weil ankkuroi ihmiskuvaansa. Toi- 
seuden ja transsendentin näkeminen samassa ihmisessä on eettisen elä- 
män ehto ja samalla hyvästijättö esineellistävälle yhteisölle: 


Ihminen voi kohota yhteisön yläpuolelle vain siirtymällä transsenden- 
tin, yliluonnollisen, autenttisen hengenelämän alueelle. [1/ n'y a gue 
par Ventree dans le transcendant, le surnaturel!, le spirituel authenthi- 
gue gue l”homme devient superieur au social.]543 


Lauseesta osoittaa viittaus via negativan päätepysäkille, kannanotto, 
mihin transsendentin herääminen esineenä olemisen kuoren alta johtaa 
yhteiselämässä: ”yliluonnollisen, autenttisen elämän alueelle”. Tämän 
siirtymisen tulos ei ole itsestäänselvyys, mutta kysyä voidaan myös sitä, 
kääntyikö Weil äärimmäisestä yhteisövastaisuudesta kohti moraalisen 
yhteisön mahdollisuutta — tai muuttuivatko yhteiskunnalliset helvetit 
paratiiseiksi Weilin filosofian finaalissa. Ensin pari huomautusta ”trans- 
sendentin elämän alueesta”. 

Toiseuden ja transsendentin näkeminen yhdessä murtaa arvojen ylei- 


Schumann oli Weilin elinikäinen ystävä ja luokkatoveri Alainin koulusta, eikä liene ihme, 
että Weilistä saattoi tulla Schumannin sihteeri Ranskan pakolaishallituksen opetusminis- 
teriöön sotavuodeksi 1943. Schumann, josta sittemmin tuli Charles de Gaullen ulkominis- 
teri ja eräs 1960-luvun detente-politiikan luojista, vaikuttui pysyvästi Weilin vakavuu- 
desta. Weil näki politiikan kysymykset suurta moraalista harkintakykyä ja vastuuntun- 
toa vaativana etiikan toiminta-alueena. Schumann kertoilee Weilin moraalisesta vastuus- 
ta ja poliittisesta eetoksesta vuonna 1974 julkaisemassaan teoksessa La mort nöe de leur 
propre vie — Pöguy, Simone Weil, Gandhi. 

”L'enracinement” on Weilin keksimä uudissana, joka voitaisiin kääntää ”juurettami- 
seksi”, ”juurruttamiseksi” tai ”juurten kasvattamiseksi”. Se on vastakohta eräälle toiselle 
Weilin lanseeraamalle termille, eli käsitteelle ”deracinemen?t”, jonka merkitys on juurten 
katkaiseminen tai juurilta kiskotuksi tuleminen”. Rees 1966, s. 114. 

Weilin L'enracinement-teoksesta sodan jälkeen kirjoittanut Ivo Malan luettelee (1956), 
mihin kaikkeen Weilin käsite enracinemen? voi tarjota vastauksen: kulttuurin juuretto- 
muuteen (deracinement de la culture, s. 83), maantietelliseen juurettomuuteen, (deracine- 
ment geographigue, s. 42), talouden juurettomuuteen (deracinement ecomonigue, s. 42) ja 
yhteiskunnalliseen juurettomuuteen (deracinement social, s. 42). Ovatpa joukossa uskon- 
non juurettomuus (deracinement de la religion, s. 118) ja jopa sotilaspoliittinen juuretto- 
muus (deracinement militaire-politigue, s. 42)! Vakavasti otettavia yhteiskuntafilosofian 
aineksia ovat Weilin L'enracinementista löytäneet Davy (1966), Nevin (1991, s. 311-383) ja 
Patton (1989). 


543 PG, s. 184. 

sen määriteltävyyden ja osoittaa sopimuksenvaraisen arvohierarkian 
keinotekoisuuden. On syytä huomata, että Weilillä toisen ihmisen koke- 
musmaailman näkemisestä transsendenttina ei seuraa vaatimusta sopia 
arvoista. Yhteiskuntasopimuksen mahdottomuus perustuu siihen, että 
Weil näkee arvoista sopimisen perimmältään valtasuhteen pysyttäjänä. 

Olennaisempi, Weilin filosofian sisäinen kysymys on se, mikä takaisi, 
ettei toisen ihmisen ja transsendentin näkeminen yhdessä johda takaisin 
vallan kehään; onhan ajateltavissa, että ihminen voi antaa transsen- 
denttina näyttäytyvälle toiseudelle myös sellaisen tulkinnan, joka mah- 
dollistaa mielivallan toiminnassa. Jos toisen ihmisen tahto näkyy trans- 
sendenttina, suhteeni toiseen on aina olettamuksenvarainen, ja tuo 
olettamus puolestaan on välttämätön, jotta voisimme ylipäänsä toimia. 

Onko eettisellä toimijalla mitään perustetta sille, ettei oletus johdakin 
toisen ihmisen väkivaltaiseen määrittelemiseen ja suista ihmisiä vallan 
pyörteeseen? Ihmisen situaation kannalta tämä merkitsee sen kysy- 
mistä, miksi ihmisen pitäisi ylipäänsä valita autenttisesti saati valita 
toistuvasti vaihtoehto, jonka mukaisesti ihminen jättää pois ontologisen 
olettamuksen ja jää kontemploimaan ”tyhjiötä”. Tähän kysymykseen 
Weil ei vastaa, ja syy on arvattavissa: mitään kriteeriä ei ole. Tässä suh- 
teessa ihminen on vapaa. Koska kukaan ei voi valita toisen puolesta, 
vastuu valinnan tuloksesta lankeaa kokonaan itselle. 

Vulgaarimarxilaisia deterministejä Weil varoitteli kohoamasta unel- 
miensa siiville.544 Entä nousiko Weilin oma ajattelu pilviin ”transsenden- 
tin, yliluonnollisen, autenttisen elämän” alueelle siirtymisen myötä? 
Weilin näkemys, jonka mukaan sisällöllinen eettinen teoria on mahdotto- 
muus ja toinen näkyy absoluuttisesti vapaana toisena, ei implikoi muuta 
kuin anarkistisen, täysin vapaasti määräytyvän tilan. Weil toteaakin, 
että ”[...] näin syntyvällä tilalla ei ole mitään perustaa. [(...) elle n'est 
fondee sur rien.]”545 

Weil aavisteli filosofiansa irtautuneen liiaksi käytännön kysymyk- 
sistä, ja epäilyn taustalla häivähteli epävarmuus, onko näkemys ihmi- 
sestä autenttisia valintoja tekevänä sittenkään pitävä. Erityisesti Weilin 
huolena ovat arvot. Jos arvot määräytyvät yksilöllisesti ja jos arvoista 
sopiminen on mahdotonta, voidaanko arvojen katsoa kiinnittyvän yli- 
päänsä mihinkään? 

Voi siis nähdä, että Weilin huoli arvoista kuvastaa sisällöllisen etii- 
kan vaatimusta. Lontoon-aikaisissa kirjoituksissaan Weil pyrki löytä- 
mään joitakin objektiivisia takeita inhimillisen yhteisön toteuttamiselle. 
Weilin pohdinnat siitä, miten ihminen voisi tehdä hyvää, tekivät hänestä 


544 Katso OL. 
545 E s. 12. 

erään 1900-luvun merkittävimmän hyve-etiikan kriitikon ja uudelleen- 
luojan.546 


5.2. Uuden moraalin juuret 


L'enracinementissa Weilin pääkysymykseksi nousi, voidaanko yleiset 
arvot edellyttää ilman, että on tingittävä ihmisten vapaudesta ja yksi- 
löllisyydestä sekä pyrkimyksestä sulkea pois normatiivinen etiikka. 
Useinhan ajatellaan, että yleisten arvojen tai yleisen ja kaikille yhtä- 
läisen arvouniversumin pitäisi jollakin tavoin sitoa tai velvoittaa yksi- 
löitä. Weilin muotoilema ratkaisu on kiintoisa, koska siinä arvojen salli- 
taan määräytyvän täysin yksilöllisesti, mutta samalla arvot sidotaan 
ihmisenä toteutumisen yleisiin humaaneihin ehtohin. Ihmisenä todellis- 
tumisen välttämättömien edellytysten katsotaan siis määräävän yksi- 
löille arvot, mutta näiden arvojen valitseminen ”omiksi arvoiksi” puoles- 
taan voi sisältää subjektiivista harkintaa ja variaatioita. Keskeinen 
käsite Lenracinementissa on tarve”; tarpeet määräävät ihmisenä olemi- 
sen rajat ja luovat perustan arvoille. 

Tarpeen käsitettä on etiikassa käsitelty vähän, eikä sitä voida pitää 
sen paremmin arvokäsitteenä kuin normikäsitteenäkään vaan pikem- 
minkin antropologisena käsitteenä. Huomion kiinnittäminen ihmisen 
tarpeisiin ei kuitenkaan ole niinkään uutta kuin unohdettua; Weil il- 
moittaa vaikutushistoriansa polveutuvan Platonin ”Valtiosta”.547 Tar- 
peita on käsitelty myös marxismissa, ja eräänä syynä tarpeen käsitteen 
hautautumiseen 1900-luvulla voi pitää sitä, että koko käsite tuntuu 
helposti naiivilta: ”tarpeella” kun voidaan selittää melkein mitä tahansa, 
eikä tarpeilla näytä olevan rajoja. Tosiasiassa jo marxilaisessa ajatte- 
lussa kiinnitettiin huomiota ihmisten todellisiin ja keinotekoisiin tarpei- 
siin. Marxismin tarkoitus oli luoda yhteiskunta, jossa perustarpeet voi- 
taisiin tyydyttää. Jos Weilin filosofiaa haluaisi seksualisoida tai korostaa 
hänen mystikonpiirteitään, näkyisivät tarpeen käsitteen kautta tietysti 
myös sukupuolielämään liittyvät tarpeet. Mutta tarpeen käsite on laa- 
jemmin ottaen yhteiskuntafilosofinen, ja sellaisena Weil sitä käsittelee 


546 Weilin ajattelun aatehistoriallisia juuria ja sen moniaineksisuutta on kartoittanut 
italialainen Domenico Canciani marxilaiseen retoriikkaan viittaavin kääntölausein teok- 
sessaan Simone Weil prima di Simone Weil vuodelta 1983. Totta on, että Weilille omi- 
nainen käytännöllinen filosofia ja hänen filosofiset käytäntönsä ovat eläneet buddhalai- 
suudessa, stoalaisuudessa, epikurolaisuudessa, kantilaisuudessa ja marxismissa ennen 
Simone Weilin ”praktisen järjen primariteetin” inkarnoitumista vuosisadallemme. Katso 
myös Luoma (1979, s. 336). Myös edellä mainittujen aatteiden elävöittäjänä Weil toimi 
oman filosofiansa mukaisena ja ajallemme harvinaislaatuisena ”välittäjänä”, metaxynä. 

547 E, s. 237. 

teoksessaan. 

Weilin käsitys moraalisen yhteiselämän perustasta vastaa Platonin 
näkemystä, jonka mukaan valtio syntyy ihmisten tarpeista ja siitä, kuin- 
ka niiden tyydyttäminen yhteiskunnassa järjestetään. Pääpiirteissään 
Weilin ajattelu seuraa Platonin idealistista arvo-objektivismia. Platon 
ilmaisee tämän moraali- ja valtiokäsitystään perustelevan ydinkohtansa 
siten, että ”valtion syntyminen johtuu käsittääkseni siitä, että meistä 
kukaan ei tule toimeen yksinään, vaan jokainen on monenlaisten asioi- 
den tarpeessa.”548 Toisaalta tarpeen käsite kuuluu vaikutteisiin, jotka 
ovat suodattuneet Weilin ajatteluun Marxilta. Eksplisiittisesti käsite 
esiintyi jo vulgaarimarxilaisen determinismin kritiikissä: 


Pelkkä toivominen ei ole mitään; meidän on tunnettava ne materiaali- 
set olot, jotka määräävät mahdollisuutemme toimia; ja yhteiskunnassa 
nämä olot tulevat määritellyiksi sen kautta, kuinka ihminen noudattaa 
materiaalisia välttämättömyyksiä pyrkiessään täyttämään tarpeitaan, 
toisin sanoen tuotannon tavassa. [Desirer n'est rien, il faut connaitre les 
conditions materielles gui döterminent nos possibilities d'action; et dans 
le domaine social, ces conditions sont defines par la maniere dont 
l'homme oböeit aux necessites matörielles en subvenant & ses propres be- 
soins, autrement dit par le mode de production.]549 


Marxin ja Platonin vaikutteet loivat Weilin ajattelussa sekä haasteen 
että ainekset sen kysymiseen, voiko olla olemassa yhtäältä sellaisia ar- 
voja ja hyveitä, joista ihmiselämän kokonaisuus voitaisiin johtaa, ja 
toisaalta sellaista yleistä ja kaikkia ihmisiä samanaikaisesti koskevaa 
elämänpiiriä, joka sallisi yksilöllisen toiminnan ja jopa yhteiskunta- 
rakenteeseen ja ihmisen luonteeseen sisältyvän ristiriitaisuuden ilman 
lakkaamattomia muutospaineita. Tällainen yhteiskunta olisi samalla 
sekä konservatiivinen että liberaali. Sellaisena se edellyttäisi ihmisiltä 
ainakin rehellisyyttä, velvollisuudentuntoa ja erilaisuuden hyväksy- 
mistä. 

Kolmas lähde, josta Weil ammentaa L'enracinementin aineksia, on 
Kantin velvollisuusetiikka. Tarpeet, arvot ja velvollisuudet lankeavat 
tässä ”ihmiskunnalle suunnatun velvollisuusjulistuksen johdannossa” 
(prelude a une declaration des devoirs envers Vetre humain)550 yhteen. 
Weil näkee, että vaikka ihminen on uskonnollisesti, poliittisesti ja filo- 


548 Platon, ”Valtio II”, 369b. Tarpeen käsitettä on nykyajan filosofiassa analysoinut 
Georg Henrik von Wright, joka artikkelissaan ”Tarpeesta” (1984) niin ikään toteaa käsit- 
teen jääneen vähälle huomiolle moraalifilosofian piirissä. 

549 OL, s. 67. 

550 E, teoksen alaotsikko. 

sofisesti vapaa, hänellä on itseään ja toisia ihmisiä kohtaan aitoja vel- 
vollisuuksia, jotka kasvavat ihmisten tarpeista. Tämä merkitsee, ettei 
ihmisten keskinäinen oikeudenmukaisuus voi olla pelkästään sopimuk- 
senvarainen asia, koska oikeudenmukaisuuden taustalla vaikuttavat 
monet käytännölliset tosiasiat ja ehdot. Näkeehän suuri osa meidänkin 
aikamme ihmisistä nälkää ja jopa kuolee siihen huolimatta monista 
oikeudenmukaisuuden julistuksista ja kansainvälisistä sopimuksista. 

Oikeudenmukaisuuden toteutumista ei siis voisi jättää pelkäksi sopi- 
misen tai julistamisen asiaksi, vaan se pitäisi nähdä absoluuttisena 
ongelmana, jota koskevat myös monet yhteiskunnalliset ja humaanit 
velvollisuudet. Tällöin velvollisuuden käsitteellä on ratkaiseva asema. 
Weil katsoo ”luonnostaan” lankeavien yhteiskunnallisten velvoitteiden 
sitovan ihmisiä. Mitä tai minkälaisia nämä velvoitteet sitten ovat? Nyky- 
ajan etiikassa asioita on totuttu tarkastelemaan pääasiallisesti vain oi- 
keuksien näkökulmasta. Tätä heijastelee myös oikeudenmukaisuuden 
käsite: ihmisille halutaan perustaa oikeuksia. Mutta oikeudet voivat olla 
voimassa vain, jos niiden kautta lankeaa myös velvollisuuksia. Oikeu- 
denmukaisuuden toteutumiseksi olisi siis tärkeää seurata tiettyjä yhteis- 
kunnallisia velvollisuuksia. Weil kirjoittaa aiheesta näin: 


Velvollisuuden käsite käy ennen oikeuden käsitettä; jälkimmäinen on 
alistettu ensin mainitulle ja riippuu siitä. Oikeus ei ole voimassa itses- 
tään vaan sitä vastaavan velvollisuuden kautta; oikeudenmukaisuus ei 
voi olla tosiasiassa voimassa sille, jolla on oikeuksia, vaan vain ihmi- 
sille, jotka tuntevat velvollisuuksia toisiaan kohtaan. [...] On mieletön- 
tä sanoa, että ihmisellä on yhtäältä oikeuksia, toisaalta velvollisuuk- 
sia. Nämä sanat ilmaisevat vain eri näkökulmia. Niiden suhde on kuin 
subjektin ja objektin suhde. Ihmisellä erilliseksi käsitettynä on suh- 
teessa itseensä vain velvollisuuksia, jotka ovat velvollisuuksia juuri 
suhteessa itseen. Toisilla on, omalta kannalta katsottuna, vain oikeuk- 
sia. Itsellä puolestaan on oikeuksia katsottuna toisten ihmisten näkö- 
kulmasta, ihmisten, joilla on velvollisuuksia itseä kohtaan. Ihmisellä, 
joka asuisi kaikkeuden keskellä yksin, ei olisi mitään oikeuksia, hänel- 
lä olisi pelkkiä velvollisuuksia. Vaikka oikeuden käsite on luonteeltaan 
objektiivinen, sitä ei voida erottaa olemassaolosta ja todellisuudesta. 
[La notion d'obligation prime celle de droit, gui lui est subordonnee et 
relative. Un droit n'est pas efficace par lui-meme, mais seulement par 
Pobligation & laguelle il correspond; Vaccomplissement effectif d'un droit 
provient non pas de celui gui le possede, mais des autres hommes gui se 
reconnaissent obliges & guelgue chose envers lui. (...) Cela n'a pas de sens 
de dire gue les hommes ont, d'une part des devoirs. Ces mots n'expriment 
gue des differences de point de vue. Leur relation est celle de Pobjet et du 
sujet. Un homme, consider6 en lui-möme, a seulement des devoirs, parmi 
lesguels se trouvent certains devoirs envers lui-möme. Les autres, 

considere de son point de vue, ont seulement des droits. Il a des droits & 
son tour guand il est considörö du point de vue des autres, gui se 
reconnaissent des obligations envers lui. Un homme gui serait seul dans 
Punivers n'aurait aucun droit, mais il aurait des obligations. La notion 
de droit, etant d'ordre objectif, n'est pas separable de celles d'existence et 
de realite.]551 


Tässä melko pitkässä ja moniselitteisessä kohdassa Weil näkee oikeuk- 
sien ja velvollisuuksien vastakkainasettelun heijastelevan konfliktia, 
jossa ihmisen itselleen oleminen (subjektina oleminen) ja oleminen toi- 
sille (objektina oleminen) johtavat eettisen toimijan sisäiseen ristiriitaan. 
Weilin näkemyksen mukaan itseä ja toisia kohtaan tunnettavien oikeuk- 
sien ja velvollisuuksien ristiriita on kuitenkin näennäinen. Koska kaikki 
ihmiset ovat keskenään samanlaisissa suhteissa itseensä ja toisiinsa 
nähden, ihmisen tilanne sosiaalisena olentona on kaikille sama. Siksi 
riittää tarkastella yhden ihmisen asemaa. Tällaisella ihmisellä ei Weilin 
käsityksen mukaan voi olla oikeuksia, sillä ei ole mitään, mihin nähden 
luovuttamattomat oikeudet olisivat voimassa. Toisaalta myöskään etu- 
oikeuksien määräämistä ei voida perustella mitenkään. Sitoutuminen 
”olemassaoloon ja todellisuuteen” merkitsee sitä, että tarpeet ja velvolli- 
suudet ovat ensisijaisia suhteessa oikeuksiin. 

Velvollisuudet voidaan Weilin mielestä saattaa näkyviin parhaiten 
yksikön ensimmäisen persoonan filosofian kautta. Juuri se on velvoitta- 
vinta, eikä ihminen voi paeta vastuutaan laumasieluisuuteen. Sen sijaan 
itsensä epäsubjektiiviseksi toimijaksi objektivoinut ihminen pakenee hel- 
posti vastuutaan joukkohenkisyyteen ja alkaa vaatia oikeuksia. Hän ei 
aseta kysymyksiään minässä, ensimmäisen persoonan kysymyksinä, 
joista seuraisi myös yksilön vapauden ja vastuun kirkastavia haasteita. 
Sen sijaan hän tulkitsee ihmisyyttä valmiiden ideaalikuvien kautta. Hän 
esimerkiksi vertaa itseään keskivertokansalaiselle tyypiteltyyn elämisen 
tai olemisen tapaan. Kyseessä on eräänlainen standardoitu ihminen, 
jonka käsitykset yhteiskunnallisesta oikeudenmukaisuudesta saattavat 
nykyaikana perustua esimerkiksi bruttokansantuotteeseen tai kansan- 
talouden kasvuprosenttiin. Niihin viitaten oikeuksia vaaditaan lähinnä 
omassa elämässä vallitsevien puutteiden tai virheiden paikkaamiseen, ja 
velvollisuudet puolestaan nähdään menetyksinä suhteessa tavoiteltuihin 
etuhin. Tämä liittyy siihen, mitä Weil ajatteli tavallisuuden ihanteesta ja 
sen varjopuolista, ja sama ”keneksi tahansa” tulemisen ongelma on 
luettavissa myös edellä siteeratusta tekstikohdasta. Subjektina ja objek- 
tina olemisen näkökulmat ovat Weilin näkemyksen mukaan eettisesti 
huonoja, sillä niissä ihminen esineellistää ja välineellistää itsensä vasta- 

kohtana sille, että tietoinen eettinen minä asettaisi kysymyksensä itses- 
tä maailmaan suuntautuvina asiakysymyksinä, jotka velvoittavat siis 
myös häntä itseään. 

Weilin näkemys ihmisen metafyysisestä asemasta on tärkeä nykyajan 
moraalifilosofiselle pohdinnalle sikäli, että Weil sitoi ihmisen eettisen 
vapauden ihmisenä olemisen ontologisiin ehtoihin. Esimerkiksi oikeu- 
delta Weil edellyttää sen toteutumista oikeudenmukaisena tekona pour 
d'existence et de realite6, mikä kuvastaa lähinnä myöhäisen Platonin 
vaikutusta Weilin ajattelussa. Teema, joka Weilin ajattelusta korostuu, 
on se, että hänen mielestään filosofisen etiikan umpikujista ja dilem- 
moista voitaisiin luontevimmin irrottautua kiinnittämällä katseet yhä 
tiiviimmin eettisten toimijoiden asenteisiin ja arvoihin sekä eettisen 
toiminnan päämääriin erotuksena pelkän laskelmoinnin ja puntaroinnin 
periaatteista. 552 Huomion kiinnittäminen vain jälkimmäisiin peittää 
helposti alleen kysymyksen, mikä oikeastaan on hyvää ja tavoiteltavaa ja 
mihin yhteiskuntaa kehitettäessä loppujen lopuksi pitäisi pyrkiä. Koska 
arvojen ja asenteiden määrittämisessä on kyse etiikan perustuksesta, on 
selvää, että Weilin edustama eettisen suunnan etsiminen ja osoittaminen 
merkitsivät jo hänen omana aikanaan kovaa haastetta sekä amma- 
tikseen filosofisia kysymyksiä pohtiville että kaikille eettisille toimijoille. 
Weilin antama vastaus (ja samalla esimerkillinen panos tämän haasteen 
vahvistamiseksi) oli hänen oma elämänsä. Weilin osoittamassa valossa ei 
ole parempaa tietä etiikan toteuttamiseen ja hyvän elämän elämiseen 
kuin elää hyvin. Weilin samoin kuin myös Kantilta tunnetun ajatuksen 
mukaan maailmassa tai sen ulkopuolella ei ole ajateltavissa mitään, mitä 
voitaisiin pitää rajoituksetta hyvänä, paitsi hyvä tahto. Aivan 
riippumatta siitä, minkä aseman nämä filosofit antoivat tahtomiselle 
sinänsä, joka tapauksessa etiikan olisi Weilin mielestä rakennuttava 
myös jatkossa pyyteettömän hyvän tekemisen varaan. Vailla osoittele- 
vuuden tai moralisoinnin painolastia Weilin etiikkakäsityksen voisi 
mutatis mutandis lausua maksiimina niin, että ”jos haluat muuttaa koko 
maailman, ole hyvä ja aloita itsestäsi!” 

Yllä lausuttuun liittyen Weilin yhteiskuntafilosofia ei ole jäänyt täy- 
sin huomiotta analyyttisessäkään moraalifilosofian tutkimuksessa. Peter 
Winchin (1989) lisäksi Alastair MaclIntyre on kiinnittänyt ”nietzscheläi- 
seksi” luonnehdittavan hyve-etiikan luonnostelmassaan After Virtue 
(1981) huomiota Weilin ajatteluun. Sekä Weilin että MacIntyren ajatte- 
lussa ihmisten oikeuksien ja velvollisuuksien välillä nähdään tietyt situ- 
aatioon sidotut punokset. MacIntyren tulkinnassa Weilin konspioima 
moraali on yhtenä esimerkkitapauksena siitä, miten yhteiskunnallinen 

etiikka voitaisiin rakentaa kreikkalaisen antiikin antaman mallin mu- 
kaiseksi. Hän kutsuu sellaista yhteisöä ”herooisen yhteisön” (heroic 
society) nimellä ja kuvailee sitä toteamalla, että moraali ja sosiaalinen 
rakenne ovat faktisesti samaa herooisessa (eli sankarillisessa) yhtei- 
sössä.553 

Tämän ajattelun mukaan ei ole olemassa moraalia yhteiskunnallisista 
oloista irrallisena, vaan arvottamiskysymykset ovat aina kysymyksiä 
sosiaalisista faktoista. Tällaisessa yhteisössä yksilön velvollisuudet pe- 
rustavat yhteisön sosiaalisen rakenteen. Ihmisellä voi olla velvollisuuk- 
sia suhteessa sekä itseensä että toisiin, mutta ne eivät ole luovutettuja 
vaan luonnostaan lankeavia, mistä johtuu, että jokaisella ihmisellä pitää 
olla annettu asema tarkoin rajatussa sosiaalisten asemien järjestel- 
mässä. Tästä syntyvän viidakon lain MaclIntyre tulkitsee niin ankaraksi, 
että yhteisön ulkopuolelle joutuminen johtaa yksilön väistämättömään 
tuhoon. Vastaavasti yksilöiden lipeäminen velvollisuuksistaan merkitsee 
aikaa myöten yhteisön turmiota. Tilannetta, jossa tuhon voimat pääsevät 
valloilleen, MacIntyre kuvailee viitaten Weilin tulkintaan Iliaasta ja 
yksittäisen ihmisen asemasta homeerisen ajan hyve-etiikassa.554 

Tätä kautta nimitys ”heroic society” tulee ansiosta. Herooiselle yhtei- 
sölle tunnusmerkillistä on, että vallitseva tila on viime kädessä yksilöi- 
den valintojen tulosta. Vastuuta yhteisön moraalin rämettymisestä ei voi 
vierittää itseltä pois. MacIntyre toteaakin kreikkalaisen antiikin yh- 
teisöllisyyskäsityksen noudatelleen paljolti nykyajan eksistentialismin 
suuntaviivoja: herooisessa yhteisössä ihminen on sitä mitä hän tekee.555 
Tämä vastaa Weilin tulkintaa ihmisenä olemisesta sikäli, että ihminen 
on joka tapauksessa varsinaistumassa siksi, mitä ihmisen (kunkin tietyn 
ihmisen) tulee omista lähtökohdistaan edeten olla. 

Yhteiskunnallisiksi kannanotoiksi nähtyinä Weilin ajatuksia voi tul- 
kita niinkin, että hänen näkökulmastaan modernin ajan yhteiskunnalli- 
set vastakohtaisuudet eivät loppujen lopuksi poikkea kovinkaan paljon 
homeerisen ajan sotien ja Perikleen Ateenan kukoistuksen kauden vasta- 
kohtaisuudesta. Eroksi antiikkiin paljastuu vain se, että omalle ajallem- 
me velvollisuuksien seuraaminen ja sitä kautta ihmisyyden päämäärän 
toteuttaminen on käynyt suhteellisesti harvinaisemmaksi. 


553 MacIntyre 1981, s. 116. 
554 Emt., s. 120. Vertaa SG (s. 18). 
555 MacIntyre 1981, s. 115. 

5.3. Tarpeet, arvot ja velvollisuudet 


Kysymystä, millaisena uusi, ihmisen velvollisuuksille perustettava mo- 
raali pitäisi sitten nähdä, Weil hahmotteli teoksensa L'enracinement 
alussa. Hän määrittää ihmisen suhdetta velvollisuuksiin näin: 


Velvollisuuksien kohde kaikilla inhimillisen toiminnan alueilla on ih- 
minen. Jokaista ihmistä kohtaan on olemassa velvollisuuksia vain sik- 
si, että hän on ihminen, ilman että minkään muun ehdon tarvitsee 
toteutua. [L'objet de obligation, dans le domaine des choses humaines, 
est toujours letre humain comme tel. Il y obligation envers tout ötre 
humain, du seul fait guil est un ötre humain, sans gwaucune autre 
condition ait a intervenir.|56 


Sitaatti vahvistaa, että velvollisuudet koskevat paitsi itseä, myös toisia 
ihmisiä, ja ilmentää käsitystä, jonka mukaan ne lankeavat luonnostaan, 
ovat siis välttämättömiä. Tässä yhteydessä Weilin käsitys eettisen valin- 
nan tilanteesta näyttää täydentyvän aspektilla, joka valottaa valinnasta 
”välttämättömyyksien” valitsemisen tapaa koskevaa osaa. Weilin aja- 
tusta voidaan tulkita niin, että suhde välttämättömyyksiin muodostuu 
ehdolliseksi. Ihmisellä on ihmisenä toteutumiselle välttämättömiä ehto- 
ja, joiden puitteissa hän on vapaa joko elämään niiden mukaisesti tai 
lyömään ne laimin. Kysymykseen, millä perusteella elämä omien vel- 
vollisuuksien mukaan pitäisi valita, Weil ei vastaa: kantilainen hyvä 
tahto ei kelpaa pontimeksi sen enempää kuin Tuomaan bonum est faci- 
endum -muotoilukaan. Moraalisessa valinnassa ihminen tyhjentyy kai- 
kesta tahdosta ja jättäytyy sille, minkä hän kokee velvollisuudekseen. 
Jättäytymisen yksinkertaisuutta korostaa se, että Weil lähestyy ihmisen 
tilaa kiinnittäen velvollisuudet ihmisen tarpeisiin: 


Velvollisuudet, ovatpa ne suhteellisia, ikuisia tai muuttuvia, suoria tai 
epäsuoria suhteessa inhimilliseen toimintaan, kaikki vastaavat poik- 
keuksetta ihmisen elämälle välttämättömiä tarpeita. [Les obligations, 
inconditionnees ou relatives, öternelles ou changeantes, directes ou 
indirectes & l'egard des choses humaines derivent toutes, sans exception, 
des besoins vitaux de l'ötre humain.]557 


Ajatuksen tietty tiukkuus herättää kysymyksen, onko tällainen filosofia 
jo liian arkaistista, kansojen ja kuppikuntien perään haikailemista, vai 

olisiko peräti niin, että ajatus muodostaisi jalustan hyvinkin humaanille 
etiikalle. Tämän mukaanhan arvot johdetaan ihmiselle ajatelluista ylei- 
sistä tarpeista, ja tarpeille perustetaan myös eettiset velvollisuudet. 

Weil luonnehtii tarpeita elämälle välttämättömiksi. Lisäksi ne ovat 
universaaleja ja absoluuttisia. Tarpeiden absoluuttisuuden ja valinnan 
ehdollisuuden välillä ei ole välttämättä ristiriitaa: velvollisuudet sinänsä 
näkyvät absoluuttisina, mutta ihmisen tehtäväksi jää päättää, seuratako 
velvollisuuksiaan vai ei, toisin sanoen kohoatako todelliseksi itsestään 
tietoiseksi ihmiseksi vai suistuako esineeksi. Velvollisuuksien univer- 
saalinen ja absoluuttinen luonne ja myös kollektivismin kritiikki saavat 
vahvistusta seuraavasta: 


Velvollisuudet koskevat vain ihmisiä. Siten yhteisöillä ei voi olla vel- 
vollisuuksia. Mutta ne ovat voimassa kaikille, jotka muodostavat yhtei- 
sön, palvelevat, johtavat tai edustavat sitä, yhtä hyvin yhteisöön kuu- 
luvina kuin siitä riippumattomina. Kaikkia ihmisiä sitovat samat vel- 
vollisuudet, vaikkakin niitä vastaavat eri toimet eri tilanteissa. [L'obli- 
gation ne lie gue les etres humains. Il n'y a pas d'obligations pour les 
collectiviteös comme telles. Mais il y en a pour tous les ötres humains gui 
composent, servent, commandent ou representent une collectivite, dans 
la partie de leur vie liee & la collectivitö comme dans celle gui en est 
indöpendante. Des obligations identigues lient tous les ötres humains, 
bien gw'elles correspondent & des actes differents selon les situations.]58 


Myös tämä toteamus on häkellyttävän individualistinen. Yhteisöillä ei 
voi sen mukaan olla velvollisuuksia, jos ei kohta oikeuksiakaan, ja ajatus 
pitää kutinsa suureen osaan sellaista anarkistista yhteiskuntateoriaa, 
jossa yhteisöillä katsotaan olevan vain ne oikeudet ja velvollisuudet, 
jotka yksilöt niille vapaaehtoisesti luovuttavat. Etiikan ja moraalin 
polttopisteessä on siis tietoinen ja toimintakykyinen yksilö. Mutta myös 
sitaatin loppu on tärkeä Weilin etiikan kontekstualististen piirteiden 
hahmottamiselle. Hänen näkemyksensä mukaan velvollisuudet ovat uni- 
versaaleja, mutta niiden sisältöä ei voi määritellä yleispätevästi. Vaikka 
ihmisen tarpeet pätevät yleisesti, niiden merkitystä toiselle ihmiselle ei 
voi valita. Ihmisen on itse annettava tarpeiden määräämille velvolli- 
suuksilleen tulkinta eri tilanteissa. Toisaalta on syytä palauttaa mieleen 
perusvalinta: tarpeiden seuraaminen ja laiminlyöminen ovat ihmisen 
vapauden kulminaatiopiste. Tätä kautta vapauden tapahtuma hahmot- 
tuu Lenracinementissa kaksiportaiseksi: ensimmäisessä (1) vaiheessa 
ihminen valitsee tarpeidensa mukaisen elämän ja tarpeiden laiminlyömi- 
sen välillä ja toisessa (2) antaa tarpeille tilannekohtaisen merkityksen. 

Vastaavalla tavalla voidaan ajatella, että ihminen ensin valitsee tietyt 
arvot (jotka oman apriorisuutensa vuoksi ovat väistämättä annettuja, 
jotta moraali ylipäänsä olisi mahdollista) ja toisessa vaiheessa hän ikään 
kuin värittää hänelle toimitetun piirustuskirjan antaen kullekin hah- 
molle (tai arvolle) omanlaisensa ulkoasun ja sisällön. Hän siis toteuttaa 
moraalista harkintaa kahden tason refleksiossa, jossa yleiset arvot luo- 
vat pohjan etiikalle mutta jossa jokaisen ihmisen on lisäksi annettava 
arvoille tietynlainen tulkinta omassa tilanteisiin sitoutuvassa elämäs- 
sään. 

Tässä valinnassa jälkimmäisen aktin mahdollisuus edellyttää ensim- 
mäisen aktin toteutumista tietyllä tavoin, ja David McLellanin osoitta- 
massa valossa tilanteen rakenne polveutuu Weilille Marxin tai Hegelin 
dialektiikasta:559 ensimmäinen negaatio on asetettava kohdalleen taval- 
la, jolla toinen tulee mahdolliseksi. Vertailun vuoksi voi panna merkille, 
että myös Sartrella moraalinen valinta koostuu ”kahden tason refleksi- 
osta”. Sen mukaan moraalin alkukohta on itsensä valitseminen vapau- 
tena. Vasta tämä tekee arvojen valinnan ”omiksi arvoiksi” mahdolliseksi. 
Sartren moraalin teoria on kuitenkin ensisijaisesti muunnelmaa Hus- 
serlin fenomenologian ensimmäisen ja toisen intentioimisen suhteesta, 
toisin kuin Weilin.560 Ylimalkaan voi todeta, että moraalisen aktin 
kaksitasoisuus näyttää esiintyvän sekä Weilin että Sartren näkemyk- 
sessä inhimillisen vapauden hahmottamisesta. 

Jo pelkästään yllä siteeratuista kohdista käy ilmi, että Weil käyttää 
tarpeen, arvon ja velvollisuuden käsitteitä suoraan, määrittelemättä 
niitä. Usein ne esiintyvät myös toistensa synonyymeinä. Weilin ajattelu 
tuskin tarjoaa mitään sille, joka odottaa häneltä edes yhtä metaetiikan 
tunnusmerkit täyttävää definitiota. Toisaalta ei liene syytä olettaa, että 
Weilin esittämä etiikan kritiikki tavoittelisi metaeettisiä teorioita. Sikäli 
kuin Weil kommentoi etiikkaa, hän liikkuu puheenvuoroissaan normatii- 
visen etiikan alueella. Weil ei pyri esittämään etiikan teoriaa, vastustaa 
”yhteismitallistamista” ja puolustaa minässä asetettavan näkökulman 
oikeutusta ulkokohtaisten asetusten yli. Kysymys, onko ihmisen tila ai- 


559 McLellan 1989, s. 72—77, 107 ja 176. Katso myös Blum ja Seidler (1989, s. 125). 

560 Saint-Sernin 1988, s. 139—141. Katso myös Nevin (1991, s. 228) ja Stengvist (1984, 
s. 62) sekä Sartren filosofiasta esimerkiksi Olli-Pekka Lassilan teosta Vapaa ihminen — 
Etiikan filosofinen perustelu Jean-Paul Sartren ajattelussa (1987, 119—120) sekä Esa Saa- 
risen teosta Sartre — Pelon, inhon ja valinnan filosofia (1983 s. 25-82). Toisaalta Weilin 
rinnastaminen Sartreen tai hänen yhdistämisensä ylipäänsä mihinkään 1900-luvun 
filosofiaan on ongelmallista siksi, että Weil ei perustanut filosofiaansa yhteenkään tun- 
nettuun tieto- tai tietoisuusteoriaan, jotka syntyivät 1800-luvun lopulla. Toisaalta tämä 
Weilin epäajanmukaisuus saattaa myönteisessä valossa nähtynä tuoda esille Weilin ja 
hänen aikalaistensa suosimien diskurssien eroa ja sitä kautta luoda edellytyksiä myös 
Weilin oman filosofiakäsityksen ymmärtämiselle. 

dosti Weilin kuvailema vapaustila, jää tässäkin vastausta vaille. Ihmis- 
käsitystä, jonka Weil luonnostelee L'enracinementissa, voidaan kuitenkin 
järjestää seuraaviin toteamuksiin. 


1) 


2) 


3) 


4) 


5) 


Ihmisellä on luonnostaan elämälle välttämättömiä tarpeita. Nä- 
mä tarpeet ovat fyysisiä ja henkisiä. Ne luonnehtivat ihmisenä 
toteutumisen ehdot ja ovat universaaleja. Ihminen tarvitsee sel- 
laista, mitä ilman ihmisen ei ole hyvä olla. 


Tarpeet määräävät sen, mitä pidetään arvokkaana. Arvokkaana 
pidetään Weilin näkemyksen mukaan sellaista, mitä tarvitaan. 


Ihmisen on voidakseen toteutua ihmisenä tiedettävä, mitä elä- 
mälle välttämättömät tarpeet ovat. Ihmisenä toteutuminen on 
siten ehdollista. 


Moraalisen valinnan tilanne on kaksiportainen. Ensimmäisessä 
vaiheessa ihminen valitsee, elääkö tarpeiden määrittelemien ar- 
vojen luonnehtimien velvoitteidensa mukaisesti vai ei. Toisessa 
vaiheessa ihminen ymmärtää näin konspioitujen arvojen vel- 
voittavan luonteen ja antaa niille tilannekohtaisen tulkinnan. 
Eri tilanteet voivat edellyttää erilaista toimintaa. 


Moraalisen valinnan tapahtumalle on ominaista, että vaikka 
tarpeet voivat olla myös toisen ihmisen tarpeita, jotka kohdis- 
tuvat itseen, ja vaikka tarpeet ovat universaaleja, niiden sisäl- 
töä ei voida määritellä yleispätevästi. Ihminen voi käsittää sekä 
omat tarpeensa että toisten tarpeet vain toimiessaan täysin va- 
paasti. Lisäksi perusvalinta tarpeiden luonnehtimien velvolli- 
suuksien seuraamisen ja laiminlyömisen välillä on vapaa. Valin- 
nasta riippuu, toteutuuko ihminen humaanina ihmisenä vai pai- 
nuuko hän vallan välikappaleeksi, esineeksi, jolla ei ole yhteis- 
kunnallista tietoisuutta. 


Edellä olevien toteamusten voidaan katsoa vastaavan tämän tutki- 
muksen tehtävänasettelussa esitettyyn väitteeseen, jonka mukaan Wei- 
lin eettinen ajattelu pyrki olemaan samanaikaisesti sekä variaatioita 
sallivaa että antropologisesti universaalia. Toisaalta jatkuvasti on syytä 
pitää mielessä, että Weilin Lenracinementissa edustamaa ajattelua ei 
tule pitää niinkään systemaattisen etiikan tunnusmerkit täyttävänä 
etiikan teoriana kuin vain suuntaa osoittavana eettisen ihmiskuvan 
luonnoksena, jonka tehtävä oli muistuttaa ihmisenä olemisen henkisistä 
ja aineellisista ehdoista sekä pitää yllä eettisen tietoisuuden kirkasta- 

maa moraalista valppautta. Tässä mielessä Weiliä voitaisiin pitää erään- 
laisena humanismin airueena oman aikamme filosofiassa, ellei hän itse 
olisi ollut niin epäsuopea ja torjuva ihmiskeskeisiä aatteita ja oppijär- 
jestelmiä kohtaan kuin hän uskontokritiikeissään oli. 

Kulttuurikriittisen kautensa kirjoituksissa Weil arvosteli eettistä uni- 
versalismia viitaten ihmisten yksilöllisyyden ja arvojen yleispätevyyden 
ongelmiin. Myöhäiskauden teksteissään hän pyrki uudistamaan uni- 
versalismin käsitettä viittaamalla siihen, että yleisyyden vaatimus pi- 
täisi entistä tiiviimmin kytkeä ihmisen biologisten ja fyysisten tarpeiden 
muovaamaan materiaaliseen perustaan. Weilin mielestä yksilön koke- 
muksen ja arvojen ristiriidattomuus edellyttäisi sitä, että ihmiset lak- 
kaisivat vaatimasta arvojen yleispätevyydeltä yliyksilöllisyyttä ja väli- 
tettävyyttä. Weilin kaavailema yhteiskunta perustuisi siis kaikille ihmi- 
sille yhteiseen biologiseen rakenteeseen, jossa universaalit tarpeet luovat 
meille arvot; arvojen ja epäarvojen ero vastasi Weilille todellisten ja 
keinotekoisten tarpeiden eroa. 


5.4. Tarpeet ja luonto 


Totesimme yllä, että Weilin mukaan moraalista tilaa luonnehtii anarkia. 
Se seuraa yhtäältä siitä, että ihminen on radikaalilla tavalla vapaa. 
Toisaalta vapaudesta seuraa myös tiettyjä velvoitteita. Miten huomion 
kiinnittäminen tarpeisiin muuttaa tilannetta? Jos ihmiset valitsevat tar- 
peidensa sisällön tilannekohtaisesti, eikö juuri se tee mahdolliseksi 
mielivaltaisen vetoamisen tarpeisiin, jolloin ihmiset eivät vain toimi an 
arkhö vaan voivat myös käyttää ”tarvetta” mielivallan välineenä? Tu- 
loksena on sekasorto elämässä. Weilin näkökulmasta tällainen johto- 
päätös johtuisi tulkitsijan hätiköinnistä. Tarpeiden näkeminen mieli- 
valtaisesti määrittyvinä olisi kaukana Weilin tavasta käsittää tarpeet. 
Tarpeet sitovat moraalia ihmisen kokemuksellisuuteen niin, että tarpeet 
piirtävät myös ihmisten ympärille rajat. Jos tarpeisiin voisi vedota mieli- 
valtaisesti, kysymyksessä ei olisi aito tarve. Vaikka tarpeiden mukaisen 
elämän valinnut valitsee myös tarpeidensa sisällön, tarpeilleen perusta- 
vaa odottaa fakiirin elämä. 

Weilin ajatus tarpeiden rajallisuudesta perustuu näkemykseen aidoi- 
sta ja keinotekoisista tarpeista. Kuten Platon, Weilkään ei katso, että 
välttämättömän ja hyvän tahtomisen välillä olisi ristiriitaa. Toisaalta 
aitojen tarpeiden ”aitouden” kysyminen johtaisi samaan kuin ”hyvän 
hyvyyden” tai ”järjen järkevyyden” kysyminen, toisin sanoen hedelmättö- 
mään kehään, johon ei olisi olemassa mitään tyydyttävää ratkaisua. 
Kuitenkin jollain tietyllä tavoin asiat aina lopultakin ovat, ja Weilin 
näkökulmasta katsottuna ihmisille on olemassa asioita, jotka ovat aitoja, 

hyviä ja todellisia. Niinpä aitojen tarpeiden seuraaminen ”kasvattaa”, 
kun taas keinotekoisien tarpeiden kehittely ”myrkyttää” ihmisenä olemi- 
sen juuret, kuihduttaa aidot tarpeet ja johtaa haltuunoton pyörteeseen. 
Siksi ”[mleidän pitää erottaa ravinteet, jotka kasvattavat sielua, 
myrkyistä, jotka toisinaan luovat illuusion, että nämä valloittavat paikan 
edellisiltä. [1/ faut aussi distinguer des nourritures de l'äme les poisons 
gui, guelgue temps, peuvent donner Villusion d'en tenir lieu.]”561 

Tästä heideggerilaisesta lauseesta kuvastuu Weilin ajatus, jonka mu- 
kaan rajoittuminen aitoihin tarpeisiin merkitsee, ettei toiminta ryöstäy- 
dy haltuunoton ylivallaksi. Jo lauseen sananvalinta antaa viitteitä siitä, 
että tarpeet liittyvät ihmisen luontosuhteeseen. Ajatus saa jatkoa juurtu- 
misen ideassa. Valitessaan aidot tarpeensa ihminen ei ylitä luonnon 
asettamaa rajaa, tasapainon periaatetta, johon Weil viittasi antiikin ana- 
lyyseissään geometrisen oikeuden ja Nemesiksen termein.562 Tasapaino 
ihmisen ja luonnon välillä on mahdollinen vain, jos ihminen ”juurtuu” 
tarpeisiinsa, toisin sanoen valitsee aidot tarpeensa eikä muuta. Juurtu- 
misella on koko ihmisen situaatiota koskevia ulottuvuuksia: 


Ihmisellä on juuret, kun hän osallistuu aidosti, aktiivisesti ja luonnon- 
mukaisesti yhteisöön, joka pitää yllä tiettyjä perinteitä ja tiettyjä tule- 
vaisuutta koskevia odotuksia. Tämä osallistuminen on luonnonmukais- 
ta, koska se seuraa itsestään paikan, syntymän, ammatin ja sosiaalisen 
ympäristön tekijöistä. Jokainen ihminen on monen juuren tarpeessa. 
Hänen pitää käytännöllisesti katsoen ottaa koko moraalinen, älyllinen 
ja henkinen elämänsä vastaan sen ympäristön välityksellä, jonka luon- 
nollinen osa hän on. [Un ötre humain a une racine par sa participation 
reelle, active et naturelle & Vexistence d'une collectivitö gui conserve 
vivants certains tresors du passö et certains pressentiments d'avenir. 
Participation naturelle, c'est-ä-dire amenee automatiguement par le lieu, 
la naissance, la profession, Ventourage. Chague ötre humain a besoin 
d'avoir de multiples racines. Il a besoin de recevoir la presgue totalitö de 
sa vie morale, intellectuelle, spirituelle, par Vintermödiaire des milieux 
dont il fait naturellement partie.]563 


Se, missä määrin tämä on marxilaista utopiaa, unelma palautetusta 
paratiisista, jossa ”kaikki saavat tarpeidensa mukaan ja kaikille anne- 
taan kykyjensä mukaan”, ei käy ilmi sitaatista. ”Älyllisen ja henkisen 
elämän” sidos ”ympäristöön, jonka luonnollinen osa” ihminen on, ei mi- 
tenkään itsestään selvästi yhdisty marxilaiseen ajatteluun. Toisaalta 


561 E s. 17. 
562 SG, s. 22. 
563 E s. 61. 

Weilin ajattelun päämäärät eivät ole kaukana marxilaisista tavoit- 
teista.564 Erityisesti nuo tavat näkyvät Weilin ajatuksessa, miten tar- 
peiden tyydyttäminen kävisi päinsä ihmisen ja luonnon tasapainoa rik- 
komatta.565 Jo marxilaisen determinismin kritiikissä hän kantoi huolta 
tuotannon tavasta ja luonnehti ihmisen mahdollisuuksia melko opti- 
mistiseen sävyyn: 


Ongelma on siksi täysin selvä; on kyse sen tietämisestä, onko mahdol- 
lista suunnitella tuotantojärjestelmää joka voisi vapauttaa nämä voi- 
mat toteutumaan hienontamatta sieluja ja ruumiita painovoiman alle 
ja muuttamatta luonnon välttämättömyyttä ja siitä nousevaa sosiaa- 
lista pakkoa. [Le problöme est donc bien clair; il s'agit de savoir si l'on 
peut concevoir une organisation de la production gui, bien gu'impuis- 
sante & eliminer les necessites naturelles et la contrainte sociale gui en 
resulte, leur permettrait du moins de s'exercer sans ecraser sous 
Voppression les esprits et les corps.]566 


L'enracinementissa Weil perusti tarpeiden tyydyttämisen inhimilliselle 
työlle mutta antoi työlle tulkinnan, joka etääntyi lähes äärettömän kau- 
aksi tavasta, jonka mukaisesti työ oli tullut tulkituksi marxismin sovel- 
lutuksissa. Weilin usko tuotantojärjestelmiin rapistui marxilaisen kau- 
den lopulla. Nyt hän katsoo, että kaikkeen työhön liittyy henkisiä arvoja. 
Niillä on kuitenkin taipumus kadota aina kun työ irrotetaan välittömän 
tarpeentyydytyksen piiristä. Parannukseksi Weil näkee, että yhteiselä- 
mä rakennettaisiin tarpeen ja sitä vastaavan työn yhteydelle. Sitä vastaa 
konkreettinen juurtuminen paikkaan, jossa tarpeet ja työn tulokset ovat 
läsnä. Weil luonnehtii näin syntyvää ”sivilisaatiota”: 


Sivilisaatio, joka rakentuu työn henkisille arvoille, toteuttaa parhaiten 
ihmisen mahdollisuutta juurtua maailmaan; siten se muodostuu vasta- 
kohdaksi tilanteelle, jossa olemme nyt ja joka koostuu lähes täydelli- 
sestä juurettomuudesta. [Une civilisation constitu6e par une spiritualite 
du travail serait le plus haut degrö d'enracinement de l'homme dans 
Punivers, par suite oppose de Vetat ou nous sommes, gui consiste en un 
deracinement presgue total.]567 


Parannuskeino juurettomuuteen olisi siis sellaisen kulttuurin luominen, 
joka perustuisi kaiken työn henkisiin arvoihin. Tämä uusi käsitys työstä 


564 McLellan 1989, s. 89; Nevin 1991, s. 373-374. 
565 Blum ja Seidler 1989, s. 128—129. 

566 OL, s. 79-80. 

567 E, s. 128—129. 

olisi Weilin mielestä sellainen, jonka kaikki ajatussuunnat voisivat 
hyväksyä. Useimmat ihmiset lienevät yhtä mieltä siitä, että kulttuurim- 
me kärsii tasapainon puutteesta, joka johtuu tekniikan puhtaasti aineel- 
lisesta kehityksestä. Tätä tasapainon puutetta ei voisi auttaa muu kuin 
henkinen kehitys samalla alueella, siis aineellisen työn alalla.568 Toi- 
saalta ihminen ja ihmisen kohtalo ovat Weilille tärkeämpiä kuin mit- 
kään opit tai poliittiset järjestelmät. Hän antaa arvoa kaikelle, mikä yh- 
distää ihmisiä toisiinsa, konkreettiseen paikkaan ja elinympäristöön, 
mutta itsetarkoitukseksi kohotettua kollektivistista elämänmuotoa hän 
ei hyväksy. 

Samassa yhteydessä on tosin todettava, että Weilin käsitykset juurtu- 
misesta paikkaan, ympäristöön ja yhteisöön voivat helposti saada jopa 
totalitaristisen ilmeen. Samalla perusteella hänestä olisi voinut tulla 
myös uskonnonperustaja. Tällaisiin johtopäätöksiin onkin helppo edetä, 
mikäli ei tunne Weilin ajattelun kokonaisuutta ja hänen motiivejaan. 
Samoin kuin humanismi voi joskus saada kollektivistiset kasvot, liittyy 
vastaava riski myös Weilin ajatteluun. Hän näyttää vulgaarilta ja natu- 
ralistiselta, mutta myönteisessä valossa tulkittuna hänen ajatuksensa 
sisältävät huikean moraalisen ohjelmanjulistuksen. 

Weil näyttää hahmottelevan moraalisen yhteiselämän perustaksi 
ihmisen ”luonnollisia tarpeita”, joiden ”luonnonmukainen tyydyttäminen” 
pitää yllä ihmisen ja luonnon sekä ihmisten keskinäistä tasapainoa. 
Weilin lukijaa tuskin voi olla kiinnostamatta, mitä konkreettisia tekoja 
Weilin kuvailemaan sivilisaatioon siirtymiseksi tarvitaan. Jälleen opet- 
taja on hiljaa: mitään normia, mitään päämäärää ei voi asettaa. Ihminen 
valitsee alusta asti vapaasti kaiken, moraalisesta perusvalinnasta tarpei- 
den kulloiseenkin tulkintaan. Hiljaisuus kohtaa myös sen kysyjää, miten 
tarpeiden ristiriitaisuuksiin pitäisi suhtautua. Eräällä tavalla voi nähdä, 
ettei tämä voi olla muuta kuin Weilin ajattelun sokraattisutta: yritystä 
saattaa ihmiset ajattelemaan elinehtojaan. 


5.5. Sokraattinen Weil 


Vaikka monet Weilin L'enracinementissa esittämät ajatukset ja niiden 
herättämät kysymykset näyttävätkin kehämäisiltä tai jopa paradoksaali- 
silta, teoksen perusajatusta ei voi pitää käsittämättömänä tai toteutta- 
miskelvottomana. Weilin esittämien haasteiden henkilökohtaisuudesta 
johtuu, että hänen ajatuksensa ovat heikosti universalisoitavissa ja huo- 
nosti organisoitavissa yhteiskunnalliseksi liikkeeksi. Tässä valossa on 


568 E, s. 130. Katso Lehtonen (1976, s. 15). 

myös ymmärrettävissä Weilin alkuperäinen pettymys preskriptiivisen 
moraalin sisältämiin toimintamalleihin. Hänen irtautumisensa politii- 
kan kentältä oli viisas ja luonnollinen ratkaisu. Weil oli perimmältään 
poliittisesti kokematon taiteilija ja filosofi. Hän oli poliittisenakin ajat- 
telijana runoilija. 

Asian voisi sanoa myös niin, ettei Weilin muotoilemassa moraalifilo- 
sofiassa enää ollut kyse niinkään sellaisesta poliittisesta ohjelmanetsin- 
nästä, joka oli ominaista hänen ajattelunsa alkuvaiheille, kuin pyrki- 
myksestä ravistella eettisten toimijoiden omaa moraalitajuntaa välin- 
pitämättömyyden unesta. Tähän Weilin filosofian piirteeseen viitaten 
voidaan tutkimuksessa katsoa vastatun tehtävänasettelussa (kohta 2) 
esitettyyn väitteeseen, jonka mukaan Weil oli eräänlainen sokraattisen 
filosofiaperinteen edustaja ja jatkaja meidän aikakaudellamme. Myös 
Sokrates oli eräänlainen oman aikansa paarma, joka pörräsi ihmisten 
ympärillä, puri osaa heistä ja aiheutti yhteiskunnallista hämminkiä. 
Juuri näin hän sai ihmisten kopeuden murtumaan ja byrokraattien itse- 
tunnon kyseenalaistetuksi. Hän saattoi tietona esitetyn tietämättömyy- 
den häpeään. Toisaalta Weilillä itsellään ei ollut juurikaan sellaisia hä- 
peän tunteita, jotka olisivat estäneet häntä esittämästä ajatuksiaan. 
Weilin sokraattisuutta edusti jo tämän tutkimuksen johdantoluvussa 
mainittujen piirteiden lisäksi myös hänen oikeudentuntoisuutensa. Kun 
ei ole omia oikeuksia eikä tarvitse pelätä menettävänsä mitään, voi 
puhua kaikkien muidenkin ihmisten puolesta. Myös Sokrates tunnettiin 
siitä, että hän oli hyveellinen ja pyrki jopa vihollistensa parhaaseen. Hän 
toimi ja ajatteli kaikkien ihmisten hyväksi, aivan niin kuin Weil. 

Vaikka Weilin viimeisiä kirjoituksia leimasikin lähes rajaton luotta- 
mus omien ideoiden oikeutukseen ja paikoin jopa paatoksellinen henki, 
hänen ajattelijanluonteensa sokraattisuutta korostaa myös se, ettei hän 
puhunut asioista koskaan suurelle yleisölle vaan aina suoraan ”sinulle 
tai minulle”. Hän ei ollut pohjimmiltaan monologinen vaan dialoginen 
henkilö, mistä todistavat hänen lukuisat keskusteluartikkelinsa. Weilin 
omaan aikaan yhtä hyvin kuin häntä edeltäneeseen ja seuranneeseenkin 
aikaan pätee se, ettei väkijoukko koskaan koostu sokrateista eivätkä 
Sokrateen kaltaiset kutsu koolle kansankokouksia. Myös Weil vaikutti 
pienissä keskustelu- ja opetuspiireissä. Weiliä erottaa Sokrateesta lä- 
hinnä hänen sukupuolensa ja se, että hän kirjoitti. 

Weilin viestintävälineistön henkilökohtaisuudesta johtuu, että hänen 
filosofiansa jäi hänen omana aikanaan tutkimuksellisesti peittoon ja 
akateemiselle filosofialle vaikeammin avautuvaksi. Simone Weilin sok- 
raattinen arvoituksellisuus merkitsee, että hänen ajattelunsa ei vielä- 
kään oikein tahdo avautua filosofiselle tutkimukselle. Eräänä luontevim- 
mista tavoista lähestyä hänen filosofiaansa voisi pitää hänen itsensäkin 
opettamaa avoimen luennan (la lecture) periaatetta. Sen ydinaineksena 


236 


on toiseuden kohtaaminen olemusajattelulle antautumattomana ja tul- 
kinnoille tyhjentymättömänä. Weil oli filosofi, jota voidaan ymmärtää 
nimenomaan hänen itsensä asettamin ehdoin. 

Toisaalta uskon, että Weilin oman tyylin tuottamien tulkintavaikeuk- 
sien kautta voi piirtyä esiin eräs hänen filosofiansa ominaisluonnetta 
koskeva totuus. Myös tulkintaan liittyvien ongelmien merkitystä ja ase- 
maa pitäisi tulkita. Nähdäkseni Weilin L'enracinement-teoksessa muotoi- 
leman etiikkakonstruktion suhteellinen epätäydellisyys tai, kuten nyky- 
aikaisen käsitefilosofian näkökulmasta arvoituna voitaisiin sanoa, ”epä- 
onnistuminen”, saattavat avata tietä hänen filosofiakäsityksensä syvem- 
pään ymmärtämiseen. Weiliä tällä tavoin arvioitaessa on toisaalta syytä 
huomata, että hänen kuvailemassaan ontoteologisen metafysiikan jälkei- 
sessä maailmassa toimiessaan ihmiset eivät ensisijaisesti onnistu tai 
epäonnistu, sillä mitään ehdotonta perustaa, absoluuttia, johon nähden 
onnistuminen ja epäonnistuminen voisivat olla voimassa, ei ole. Sen 
sijaan Weilin muotoilema eettinen ajattelu samoin kuin hänen ihmis- 
kuvansakin korostavat tapahtumisen ja kontingenssin merkitystä, resep- 
tiivistä todellisuudelle avautumista ja siinä projisoitumista, elämää, 
jossa ihminen yksinkertaisesti elää tasapainossa luonnon ja toisten 
ihmisten kanssa. Tässä mielessä myöskään eettisen elämän perusta ei 
ole niinkään nykyaikaiselle etiikkakäsitykselle ominainen huoli oikeu- 
denmukaisuudesta tai tasa-arvosta, vaan se on oman elämän, elämiseen 
liittyvien hyveiden ja hyveellisyyden asettamista filosofisen kyseenalais- 
tamisen keskiöön. Toisin sanoen se on sentyyppisten kysymysten jatku- 
vaa pohdintaa, mikä oikeastaan on hyvää ja minne omaa elämää elä- 
essään pitäisi pyrkiä. Kyseessä ei ole välinerationaalinen etsintä, jossa 
koetettaisiin löytää keinoja hyvän elämän tavoittamiseen, vaan pää- 
määrien, kuten hyvän idean, etsintä. 

Kuten tutkimuksessa on todettu, Weilin edustama eettinen ajattelu 
eroaa tieteellisen etiikan ihanteista siinä merkittävässä suhteessa, ettei 
Weil edellyttänyt arvoilta yliyksilöllistä ja yleismaailmallista universali- 
soituvuutta. Ihmiset voivat aivan hyvin elää omantuntonsa mukaan, sillä 
niin he tekevät joka tapauksessa. Sen sijaan eettisen kasvatuksen 
merkitystä ei voida korostaa liikaa. Tässä mielessä Weilin ajattelua 
luonnehti usko siihen Sokrateenkin edustamaan käsitykseen, että jos 
ihminen tietää, mikä on hyvää, hän tekee hyvää. Toisaalta Weilin näke- 
mys ja tulkinta sokraattisen keskustelemisen ja kyseenalaistamisen 
mittasuhteista poikkesi huomattavasti tavasta, jolla tieteessä ja akatee- 
misessa filosofiassa on totuttu asettamaan kysymyksiä ja vastaamaan 
niihin. 

Argumentatiivisesti painottuneen filosofian piirissä ajatellaan usein, 
että tutkittavalla filosofilla itsellään pitäisi olla jokin selkeä kysymys, 
jonka luonteen hän ensin selvittää ja johon hän sitten pyrkii löytämään 

tyydyttävän vastauksen. Tällöin filosofisen tutkimuksen tehtäväksi ym- 
märretään muun muassa sen arvioiminen, kuinka hyvin tämä kysymisen 
ja vastaamisen dialogi on onnistunut. Sen sijaan Weiliä tutkittaessa yllä 
kuvattu vaatimus tuntuisi epäkoherentilta jo siksi, että Weilille filosofia 
ei ensinkään hahmottunut kysymisen ja vastaamisen yhteispeliksi. Tämä 
piirre poikkeaa myös hänen edustamastaan sokraattisen filosofian 
ideaalista. Myös Weil pyrki filosofiansa alkupuolella etsimään vastauk- 
sia muun muassa vallan ja väkivallan ongelmiin, ja vaikka hänen voi 
sanoa pyrkineen niitä myös ratkaisemaan, hänen löytämänsä vaihtoeh- 
toinen tapa ajatella ei ole miellettävissä vastaukseksi mihinkään yksit- 
täiseen ongelmaan. 

Sen sijaan Weilin löytämä ”vastaus” on luonteeltaan metafysiikka- 
kritiikkiä. Sellaisena se kääntää kumoon koko tämän kysymisen ja 
vastaamisen varaan rakentuvan logiikan. Hänen mielestään elämässä ei 
ole mielekkäitä, mielenkiintoisia eikä edes kohtuullisin voimainponnis- 
tuksin löydettäviä filosofisia kysymyksiä, joihin voisimme antaa tyhjen- 
tävän tai edes tyydyttävän vastauksen.569 Tulkinta, jota myös Peter 
Winch Wittgenstein-analogiassaan edustaa, on se, että Weilin kannalta 
katsottuna ihmisten ei pitäisi edes pyrkiä vastaamaan tällaisiin maa- 
ilmankatsomuksellisiin tai elämänkatsomuksellisiin kysymyksiin. Ne 
edellyttävät vastausta, joka voitaisiin antaa vain elämän itsensä ulko- 
puolelta.570 Ajatusta voi jatkaa myös nietzscheläisesti: Ihminen ja hänen 
olemassaolonsa eivät ole välttämättä seurausta mistään tarkoituksesta 
eivätkä tahdosta, eikä niin muodoin ole olemassa myöskään mitään 
elämän tarkoitusta. Sen sijaan Weilin ajattelua luonnehti syvä vakau- 
mus ja intohimoinen usko siihen, että kaikki, minkä elämä itse meille 
antaa, on vastaus. Ja tämä vastaus, velvoittava vastaus, joka vallitsee 
ilman edeltävää ja jälkeentulevaa kysymystä, on se, että ihminen elää: 
minä elän! 


569 PG, s. 59. 


570 Winch 1989. Winchin tulkinnan valossa on paikallaan huomauttaa, että siinä missä 
Wittgensteinin perustelu filosofisten ongelmien hoitamiselle oli kielifilosofinen, Weil tu- 
keutui perusteluissaan ontoteologisen ajattelutavan kritiikkiin. Tämä yhdistää Weiliä 
myös Martin Heideggerin esittämään metafysiikkakritiikkiin ja ajatukseen elämästä 
ilman kysymystä ”miksi?”. Teoksessaan Der Satz vom Grund Heidegger viittaa Angelus 
Silesiuksen runoon Ohne Warum, jonka kautta välittyvä Gelassenheit-ajatus kuvaa hyvin 
myös Weilin edustamaa jättäytymisen laatua: 

Ruusu on ilman kysymystä miksi, se kukkii koska se kukkii, 
se ei pidä itseään arvossa, ei kysy, nähdäänkö sitä. 
Heidegger 1986, s. 68. 
Uskon, että kaikista näistä Weilin hengenheimolaisista tekee heidän ansaitsemiensa filo- 
sofisten mittojen arvoisia juuri heidän ajatuksensa, jonka mukaan meidän ihmisten tulisi 
olla niin kuin Silesiuksen runon ruusu. 


238 


Kun ihminen ei pyri vastaamaan hänelle itselleen liian suuriin kysy- 
myksiin, esimerkiksi kysymyksiin ”miksi elän?” tai ”mitä elämä on?”, hän 
välttää paikoilleen pysähtymisen ja pystyy elämään elämänsä niin, että 
elämä itse antaa hänelle jatkuvasti uusia, tuoreita ja reheviä vas- 
tauksia. Juuri tämä edustaa jättäytymisen periaatetta. Elämä itse kut- 
suu ihmistä olemistaan kohti,71! ja tämä on verevä osa Weilin omaa ja 
toisille suunnattua filosofin kutsumusta: se on haaste elää elämä täysi- 
painoisesti todeksi. Weilin edustamaan ”filosofiaan kutsumuksena” ei siis 
liity pelkkää kaipausta vaan myös mukaan vedetyksi tulemisen tun- 
netta eli ymmärrystä siitä, että kuljemme vääjäämättä kohti jotain suu- 
renmoista ja loistavaa päämäärää, kuten hyvän ideaa tai elämän täytty- 
mystä. Tässä valossa Weilin edustamaa jättäytymisen ajatustakaan ei 
pitäisi ymmärtää jonkinlaiseksi lannistumiseksi ”liian suurten kysymys- 
ten” edessä. Kysyminen sinänsä ei ole epäsuotavaa, vaan se on osa filo- 
sofian omaa luonnetta. Juuri filosofisten kysymysten kysymisen kautta 
niiden kohtuuttomuus voi valjeta etsijälle, mikä puolestaan voi johdattaa 
hänet olevaisen ekstaattiselle polulle, jättäytymisen ideaa kohti. Tässä 
mielessä Weilin metafysiikkakritiikki, sokraattinen haasteellisuus, jät- 
täytymisen idea ja filosofinkutsumus liittyvät toisiinsa, ja Weilille itsel- 
leen elämä olikin aina akateemista filosofiaa väkevämpää. Asian voisi 
sanoa myös niin, että Weilille samoin kuin Pyhälle Teresalle ratkaise- 
vinta ei ollut ajatella paljon vaan rakastaa paljon, vaikka kummallekin 
molemmat olivat tärkeitä. 


5.6. Monismi 


Weil näki aineellisessa työssä henkisiä arvoja, mutta hän ei olisi hyväk- 
synyt aineen ja hengen käsittämistä samaksi asiaksi. Työväenliikkeen 
omaksumasta materialismista Weiliä erotti se, että hänen mukaansa 
materialistinen maailmankäsitys merkitsee ihmisen intellektuaalisen ra- 
kenteen (la hiörarchie interieure) kieltämistä.572 Jos katsotaan, että ih- 
misen hyvä ja kansalaisen paras rajoittuvat vain aistilliseen hyvään, 
näkemys ei voi olla johtamatta epäinhimilliseen yhteiskuntaan, sillä 
aistillisten tarpeiden tyydyttäminen ei voi koskaan olla ihmisen kokonai- 
nen hyvä eikä edes korkein hyvä. 

Toisaalta Weilin filosofialle oli ominaista hyveiden johtaminen olevai- 
sen ykseydestä, hyvän ideasta. Sikäli kuin hyveet liittyivät Weilin ajatte- 
lussa tarpeisiin, myös fyysisen elämän muotoja alkoivat sävyttää monis- 


571 SG, s. 96. 
572 PG, s. 202. 

tiset piirteet. Tämä johdattaa pohtimaan, mitä yhteiskuntafilosofisia 
merkityksiä liittyy metafyysisen monismin muuttumiseen sosiaaliseksi 
monismiksi. Weilin ajatukset ovat sekä kannatettavia että vastustetta- 
via, mutta ennen johtopäätösten tekoa Weilin Lenracinementissa edusta- 
ma ”idealistinen realismi” tulisi kytkeä historiallisiin lähtökohtiinsa. 

Hyvän ideaa koskevissa pohdinnoissa Weilin platonismi muodostui 
siinä määrin uskolliseksi ykseyden, järjen (nous) ja sielun yhtymiselle 
hyvän ideassa, että paikoin se muistuttaa enemmänkin kolmannen vuo- 
sisadan uusplatonismia kuin Platonin keskikauden oppia ideoiden hie- 
rarkkisuudesta.573 Kun Platonin ajatus oli, että järkensä avulla ihminen 
voi kohota universaaliin tietoon todellisuudesta ja tietää sen, mikä yli- 
päänsä voidaan tietää, uusplatonismia puolestaan hallitsi kiinnostus ole- 
vaisen transsendenttia alkuperustaa kohtaan. Kuten Plotinoksen mysti- 
sessä järjestelmässä, myös Weilin ajattelussa tietokysymykset korvau- 
tuivat olevaisen alkuperustaa koskevalla mielenkiinnolla. Tiedon käsit- 
teen monimerkityksistä luonnetta painottaen asian voisi ilmaista niin, 
että sikäli kuin korkeasti kehittyneet mysteeriopit muodostivat inhimilli- 
sen tiedon järjestelmiä, niissä tiedollinen pyrkimys sulautui yhteen kon- 
templatiivisen meditaation kanssa. 

Weilin ajattelun eklektisyydestä, hänen sitoutumattomuudestaan jär- 
jestelmiin sekä uusplatonismia koskevien viittausten vähyydestä johtuu, 
että Weilin ja uusplatonismin yhteyksiä on käsitelty kirjallisuudessa 
vain vähän 574 Kuitenkin näkemystä, että Weil oli taipuvainen uusplato- 
nistisiin painotuksiin, puoltaa paitsi hänen itsensä omaksuma monismi, 
myös M-M. Davyn (1966) aatehistoriallinen tulkinta, jonka mukaan Si- 


573 Goldschläger 1982, s. 199 ja 205-206; Davy 1954, s. 84 ja 91; Hellman 1984, s. 65. 

574 Uusplatonismin ohittavat ilman mainintaa muiden muassa Weilin platonismia tut- 
kinut Eric O. Springsted (1983 ja 1986) sekä mystiikkaan keskittyvä Catharine Stengvist 
(1984). Myös antiikin tuntemuksessaan täydellinen Thomas R. Nevin (1991) jättää Ploti- 
noksen mystiikan pelkkien mainintojen varaan (s. 164 ja 284). Selitystä näihin ratkaisui- 
hin on etsittävä Weilin tekemien suorien viittauksien vähyydestä (Nevin 1991 s. 284) tai 
tutkimusaiheen rajaamisen kysymyksistä. Weilin tie ideoihin ja jumalayhteyteen on aina- 
kin osittain lähempänä Plotinoksen kuin Platonin käsityksiä. Katso Goldschläger (1982, 
s. 199 ja 205-206). 

Toisaalta Weilin taipumusta uusplatonistisiin painotuksiin voi pitää paremminkin suo- 
raan mystisen ajattelun kehityshistoriasta johtuvana asiana kuin sattumana tai ihmeenä. 
Kuten tunnettua, Plotinoksen opit kolminaisuudesta ja Ykseydestä välittyivät 400-luvulta 
peräisin olevaan tekstikokoelmaan, Dionysios Areiopagiittiin, josta ne virheellisesti ja tar- 
koituksellisen petoksellisesti identifioitiin Paavalin käännyttämän Dionysioksen (sittem- 
min Pseudo-Dionysioksen) kirjoittamiksi. Kun näiden tekstien asema kanonisoitiin idän 
kirkossa, josta ne latinaksi käännettyinä palautuivat 800-luvulla länteen, tuli samalla 
annetuksi uusplatonistinen kehys varhaiselle skolastiselle teologialle ja kristilliselle 
mystiikalle, josta puolestaan on suora yhteys Simone Weiliin. Tässäkään mielessä ei ole 
syytä pitää Weiliä ja hänen vaikutushistoriaansa yhdistävää kehityksen kaarta koh- 
tuuttomana. 

mone Weilin filosofialla ja uusplatonismilla oli samantapaiset tausta- 
motiivit. Molemmat sisälsivät yrityksen luoda pysyvyyden ja jatkuvuu- 
den filosofiaa poliittisten muutosten tuottamien levottomuuksien kes- 
kelle. Siinä missä monet Weilin oman ajan filosofit kohdistivat totuuden 
etsintänsä individualismiin ja naturalistisesti perusteltuun arvonihilis- 
miin, Weil kohotti ajattelun ja toiminnan perustaksi ihmisen kaipauksen 
ja luottamuksen sellaiseen, mikä ei ollut konkreettisesti käsillä: trans- 
sendenssin. Substanssia tulkittiin ideoiden maailman taakse oletetun 
transsendenttisen jumaluuden ajatuksiksi, eikä sielun päämääränä enää 
ollut kohoaminen universaaliin tietoon ideoista vaan eksistentiaalisesta 
turvattomuudesta vapahtava yhteys todellisuuden jumalalliseen alku- 
perustaan. 

Vaikka Weilin ajattelusta heijastuu kaipuu lepoon, tyyneyteen ja 
vakaisiin oloihin, hänen filosofiakäsitystään voisi tulkita myös niin, että 
Weilille mikään sellainen, missä pyritään etsimään pysyvyyttä ja kestä- 
vyyttä ja mille voisi perustaa elämänsä, ei loppujen lopuksi tuo muka- 
naan rauhaa. Päinvastoin: ihmisen toimeliaisuus johtaa jatkuvasti elä- 
vään, kehittyvään ja monimutkaistuvaan ristiriitaan. Tämän havainnon 
keskeltä kumpuaa Weilin elämänviisaus, jota voisi verrata stoalaisen 
filosofian opettamaan elämänasenteeseen. Pahimpienkin vastoinkäymis- 
ten keskellä ihmisen olisi yksinkertaisesti koetettava kestää, tunnustet- 
tava olot ja ajateltava suunnilleen niin, että ”nyt asiat ovat näin, mutta 
siitä huolimatta aion elää unelmani todeksi”. Toisaalta elämä ei ole 
mitään sellaista, jonka vuoksi kenelläkään olisi syytä katkeroitua tai pa- 
hoittaa mieltään, sillä emmehän me ole itse valinneet edes olemassa- 
olomme tärkeimpiä ehtoja, emme syntymäämme, emmekä kuolevaisuut- 
tamme. Tässä mielessä elämä itse ikään kuin vapauttaa meidät kohtaa- 
maan maailman sellaisena kuin se on. Maailman ainutkertaisuuden ja 
ristiriitaisuuden kestäminen puolestaan on tilanne, jossa filosofisesti 
merkityksellisen kokemuksen voi elää. Tämän stoalaisen viisauden mu- 
kaan filosofia on elämässä esiintyvän monimuotoisuuden, rikkauden ja 
ristiriitaisuuden kanssa elämistä ja sen hyväksymistä. Perimmältään 
tämän raukean ja illuusionomaisen levollisuuden taustalla vaikuttaa 
kuitenkin Weilin omaksuma monismi. Rakkauden ykseydessä saavutam- 
me perimmäisen ja vapahtavan tiedon, joka on se, että olemmekin kaikki 
yhtä ja samaa: koko luonto on samaa, ihmiset ovat yhtä ja samaa eikä 
mitään erityisyyttä ole olemassa. 

Universumin olemusta koskevan mystiikan yhtyminen ihmisen ole- 
massaoloa koskevaan eksistentialistiseen problematiikkaan merkitsi 
mystisten ainesten välittymistä myös yhteiskuntafilosofisiin pohdintoi- 
hin, mikä muodosti Weilin hengellistä kautta seuranneiden pohdintojen 
ongelman. Se näytti sopivan huonosti yhteen Weilin tarveajattelun 
kanssa ainakin sikäli kuin tarpeet samastetaan yksilöiden pohjattomiin 

haluihin ja pyyteisiin. Lisäksi ajatukseen sisältyivät mahdollisuuksina 
vastuun epäsubjektivoituminen ja fanaattisuus, joiden kautta stoalainen 
amor fati (kohtalon rakastaminen) saattoi muuttua kohtalokkaaksi rak- 
kaudeksi.975 Toisaalta tällaiset negatiiviset arviot voivat perustua Weilin 
ajattelun sosiologiseen tulkintaan. Hänen filosofiansa kokonaisuutta vas- 
ten tarkasteltuina ne näyttävät pinnallisilta ja yhteyksistään irroite- 
tuilta, ja joka tapauksessa ne kompromettoivat Weilin ajattelun vilpittö- 
mät tarkoitukset. Ajatushan oli, että hartaus ja meditaatio johdattaisivat 
ihmisiä kohti epäaineellisia arvoja ja siten lähemmäksi myös aineellisten 
kiistojen inhimillisiä ratkaisuja. 

Weilin ”mystisismin” eettisyyden varmistavat ne varaukset, joita hän 
kohdisti ”väärien ihanteiden palvontaan”.576 Toisaalta Weilin ajatuksia 
sielun valoisasta määränpäästä voi positiivisesti soveltaa esimerkiksi 
kasvatuksen lähtökohtana, kuten Lois Patton on osoittanut kasvatus- 
tieteellisessä tutkimuksessaan (1989). Pattonin kehittelemä henkisen 
kasvatuksen tie perustuu täydellistymisen tavoittelemiseen vailla itsen 
kehittämiseen usein liitettyjä minän palvonnan piirteitä. Käytännössä se 
merkitsisi harjaantumista huolenpitoon ja toiseuden kohtaamiseen, ja 
sen intellektuaaliset voimavarat perustuisivat kasvatuspäämäärien hen- 
kiseen luonteeseen: tarvittavat merkitysresurssit, joihin liittyvät hyvyys, 
kauneus ja kyky kokea arvokasta ja pyhää, kun ovat kaikkien ihmisen 
ulottuvilla.577 Tällainen käsitys kasvatuksesta saattaisi olla se lähtö- 
kohta, jonka kautta Weilin käsitys ihmisestä välittäjänä ja välittämi- 


575 E, s. 363. Stoalainen amor fati näyttää olleen Weilille hyvin läheinen osa hänen 
ajatteluaan. L'enracinementissa Weil ranskansi stoalaisen ”kohtalon rakastamisen” hyvin 
lämpimästi ”maailman järjestyksen rakastamiseksi” (l'amour de ordre du monde, s. 363), 
ja myös alkuvaiheen luennoissaan hän kuvaili stoalaista todellisuuden rakastamista ter- 
meillä amour universel pour tout (LP, s. 187) ja amour du monde (LP, s. 189). Weilin yh- 
teyksiä Marcus Aureliukseen ja Epiktetokseen esittelee Hilary Ottensmeyer teoksessa Le 
theme de l'amour dans Vceuvre de Simone Weil vuodelta 1958. Kiintoisan aiheen käsittelyn 
tekee Weilin omiin näkemyksiin verrattuna epäkoherentiksi se, että teosta sävyttää 
kristillisperäinen paatos, jonka mukaan Ottensmeyer katsoo stoalaisuuden himmentä- 
neen ”jumalallisen valon” (la lumiere divine) Simone Weilin ajattelussa (s. 96). Kuiten- 
kaan stoalainen amor fati ei merkinnyt Weilin filosofiassa poissulkevaa vastakohtaa sen 
enempää kristilliselle kuin humaanille lähimmäisen rakastamiselle. E, s. 363; LP, s. 187— 
189. Thomas R. Nevin selostaa jälleen lumoavasti, miten olevaisen rakastaminen, sopeu- 
tuminen vuodenaikoihin ja tähtien liikkeisiin, itse asiassa harmonisoi ihmisten suhteet 
puhdistamalla minuuden egokeskeisestä harhasta, että minuus on kaikkeuden keskus. 
Nevin 1991, 141-142. Hän vieläpä katsoo, että Weilin Ja malheurin kautta stoalainen 
amor fati toistaa singulaarisella tasolla universaalin maailmassa olemiseen liittyvän 
kärsimyksen, jota vertauskuvallisesti edustaa angstinen Kristus: ”Amor fati, imitatio 
mundi, imitatio Christi — these terms attain synonymity in Weil's mind.” Nevin 1991, 
s. 146. Korostus lisätty. 

576 E, s. 148-150; PG, s. 132-133. 

577 Katso Patton 1989, s. 145—164. 

sestä etiikkana voisivat toteutua sekä merkityksessä mediate että merki- 
tyksessä care. 

Hartauden ja kontemplaation arvottamista ”mystiseksi” ja mystisyy- 
den ymmärtämistä epäintellektuaaliseksi voitaneenkin pitää seurauk- 
sena siitä, että nykyaikana filosofian elämisluonne on jäänyt syrjään, ja 
kontemplaatiolla nähdään olevan vain yksilöllinen merkitys vailla sitä 
vastaavaa rationaliteettikäsitystä ja elämänmuotoa.578 Weilin mielestä 
sellainen yhteiskunta olisi mahdollinen vain, jos sille olisi olemassa 
yhteisiä ja yhteisön ylläpitämiä arvoja. Tässä mielessä Weilin edustama 
rakastavan huolenpidon filosofia vahvistaa sen, ettei hänen monisminsa 
taustalla ollut ihmisten yhdenmukaistamisen pyrkimys vaan halu 
osoittaa, että vallan ja väkivallan kautta rakentuneiden viholliskuvien- 
kin takana on aina ihminen: kaipaava ja monin tavoin tarvitseva ihmi- 
nen. Weilin kannalta katsoen ihmiskuvan muuttumista moraaliksi mer- 
kitsisi jo se, jos ihmiset huomaisivat tämän. 

Weilin edustaman monismin valossa voidaan ymmärtää myös hänen 
käsitystään siitä, kuinka ja miksi niinkin erityiseksi luokiteltava ja 
yksilöllistä asennoitumista vaativa asia kuin ansioton rakkaus, armo, 
saattoi sopia ihmisten eettisyyden yleispäteväksi perustaksi. Miksi sitten 
armon periaatteen toteuttamiseen liittyvät sovittamisen, rankaisemisen 
ja ihmisten yhdenmukaisen kohtelun kysymykset eivät näyttäytyneet 
Weilille alun alkaen ongelmina? Kun maailma ei koostu hyvien ja pa- 
hojen tekojen tai hyvien ja pahojen ihmisten välisestä konfliktista vaan 
muodostaa jakamattoman ja erottamattoman ykseyden, myös rationa- 
lististen oikeudenmukaisuusteorioiden kannalta on perusteltua asen- 
noitua kaikkiin ihmisiin rakkauden nimissä samalla tavalla. Koska ei ole 
metafyysistä eroa itseyden ja toiseuden tai minän ja maailman välillä, on 
mahdollista kohdata koko olevainen sen yleisen periaatteen nimissä, joka 
on Weilille lähes ainoa hänen eettisestä ajattelustaan johdettavissa oleva 
maksiimi: ”Rakasta.” 

Tällaista Weilin edustamaa eettisen ajattelun laatua voisi kutsua esi- 
merkiksi William K. Frankenan ahkerasti luetun Ethics-teoksen anta- 
man mallin mukaisesti ”rakkausetiikaksi” (the ethics of love). Rakkaus- 
etiikalle aivan samoin kuin Weilin ajattelullekin tunnusmerkillistä on 
vain yksi imperatiivi, joka on yllä kuvailtu rakkauden käsky, sekä se, 
että kaikki muut säännöt ja ohjeet johdetaan tästä.579 Toisaalta Weilin 
ajattelu ei sisällöllisten syiden vuoksi oikein antaudu millekään luokit- 
teluille, sillä rakkaus ei ensinkään tunne rajoja eikä sen voima ole erot- 
telujen tekemisessä (kuten on laita tiedon kohdalla) vaan yhdistämi- 


578 Winch (1978) ja (1989). 
579 Frankena 1963, s. 42. 

sessä. Fenomenologisesti ajatellen asian voisi lausua niin, että Weilille 
universaali rakastaminen on alkuperäisesti redusoitumaton ihmisen 
eksistenssin ja etiikan todeksi elämisen muoto. 

Rakkauden vaikutuksesta tehdyt teot eivät voi olla epäeettisiä, koska 
rakkauden ponnin on koko olevaisen luojan ja ylläpitäjän eli Jumalan 
itsensä synnyttämässä hyvän idean rakastamisessa. Vaikka Weilin edus- 
tama rakkauden käsite tätä kautta sivuaa kristillistä caritas-käsitettä ja 
kuvaa yhteyttä rakastettuun ihmiseen sekä transsendenssiin, Weilin 
ajattelun filosofinen arvo tai merkitys ei ollut kristillisperäisessä ihmisen 
ja Jumalan välisen vastakkaisuuden korostamisessa vaan uusplatoni- 
sessa monismissa. Siihen tukeutuen Weilin onnistui koota koko positiivi- 
nen filosofiansa antiikin filosofioista periytyvän rakkauskäsitteen ja 
transsendoimisen idean alle. Juuri tässä mielessä valaistunutta ja juma- 
lallistumisen ideasta vakuuttunutta Weiliä olisi mielestäni oikeinta, 
varminta ja viisainta kutsua aikamme filosofien joukossa ”Rakkauden 
välittäjäksi”. 


5.7. Juurtuminen 


L'enracinementin futuristisissa linjauksissa Weil pyrki löytämään 
eettisen yhteiskuntaelämän perustaksi sopivia arvoja ja katsoi, että ne 
kumpuavat ihmisten yleisinhimillisistä tarpeista. Tällä kohden Weil 
näyttää poikkeavan yhtä hyvin Platonin arvofilosofian kuin liberaalin 
länsimaisen yhteiskuntafilosofiankin lähtökohdista sikäli, että niiden 
mukaan yleiset arvot on pidetty erillään ihmisten yksityisistä ja subjek- 
tiivisista arvostuksista.580 Sen sijaan Weil ei pitänyt arvojen ja arvos- 
tusten käsitteellistä erottamista tärkeänä. Paremminkin hän pyrki etsi- 
mään tukea niiden tosiasialliselle näkemiselle yhdessä, ja ongelmaksi 
näytti muodostuvan vain käytännöllistä alkuperää oleva kysymys, miten 
universaalit arvot voitaisiin sovittaa yhteen ihmisten yksityisten ja 
subjektiivisten arvostusten kanssa. 

Tämän ongelman Weil pyrki ratkaisemaan ajattelemalla, että arvot ja 
arvostukset voisivat vastata toisiaan, jos ne perustuisivat ihmisten ylei- 
siin tarpeisiin, jotka voidaan nähdä universaaleina. Tätä kautta Weilin 
ajattelun erot useimpiin vähimmissäkin määrin individualistisiin yhteis- 
kuntateorioihin muodostuivat huikeiksi, ja ilmeistä on, että käytännössä 
Weilin ajattelu merkitsisi sitoutumista äärimmäisen kurinalaiseen yh- 


580 Nykyajan moraalifilosofeista esimerkiksi Timo Airaksinen pitää arvojen ja arvostus- 
ten käsitteellistä erottamista tärkeänä; muuten arvokeskustelua on hänen mielestään 
turha käydä. Katso Airaksisen teosta Arvojen yhteiskunta (1994, s. 13-14). Toisaalta Ai- 
raksinenkaan ei väitä, että arvot ja arvostukset pitäisi erottaa tosiasiallisesti. 

teiskuntaelämään. Toisaalta tällainen johtopäätös voidaan tulkita näkö- 
harhaksi ja väittää, ettei Weilin ajatus ollut universalistisuudessaan 
niinkään totalitaristinen kuin humaani. Tie yksilöllisiin arvoihin ja va- 
paisiin valintoihin oikeastaan avautuu yksilöllisten tarpeiden ja arvos- 
tusten kautta. Todella vapaaksi ihmisen tekee lopultakin se, että hän 
näkee vapautensa rajat. Ihmisen on siis syytä iloita omasta itsehillin- 
nästään. Samaa tähdentää Raili Kauppi esseessään ”Amor intellectualis 
Dei”, jossa hän käsittelee Spinozan monistista determinismiä. Sen mu- 
kaan emme ”nauti onnellisuutta siksi, että pystymme hallitsemaan pyy- 
teitämme, vaan me hallitsemme pyyteitämme, koska nautimme onnelli- 
suutta”.581 Onnellinen ihminen hallitsee itseään myös platonisen ihan- 
teen mukaisesti, ja Weilin etiikan yleislinjan voisi kiteyttää muotoon: 
arvofilosofisesti yleinen voi olla moraalin kannalta merkityksellistä vain 
ollessaan henkilökohtaisesti oivallettua. 

Jotta ihmisten henkilökohtainen elämä ei ajautuisi ristiriitaan yleis- 
ten arvojen kanssa, olisi arvofilosofian muotoilussa pyrittävä mahdolli- 
simman suureen yleisyyteen. Onhan ajateltavissa, että esimerkiksi sinun 
käsityksesi siitä, mitä tarvitset elääksesi, poikkeaa paljon minun käsi- 
tyksestäni. Niin ikään se, mitä sinä pidät vaikkapa hyvänä ruokana, 
poikkeaa todennäköisesti jonkun toisen mielipiteestä perinpohjaisesti. 
Mutta tämä ei tee tyhjäksi sitä, että voimme olla yhtä mieltä hyvän 
käsitteen yleisestä sisällöstä: ”hyvä' merkitsee jotakin myönteisen elä- 
myksen tuottavaa. Samaan tapaan on ajateltavissa, että myös arvot voi- 
daan rakentaa tarpeille, jos nämä ihmiselämän välttämättömiksi kuva- 
tut tarpeet esitetään riittävän yleisellä tasolla. Weilin tarkoitus ei näh- 
tävästi ollut kuvata, minkälaista seksiä, ravintoa tai koulutusta kukin 
ihminen tarvitsee, vaan muistuttaa, että ihminen ylipäänsä tarvitsee nii- 
tä kaikkia. Toisin sanoen hänen tarkoituksensa oli piirtää esiin ihmistä 
kunnioittavan yhteiskunnan perusrakennuspuina toimivat arvot, jotka 
voivat kunkin yksilön elämässä löytää omansalaisen tulkinnan tai toteu- 
misyhteyden. Tämäntapainen kahden tason refleksion idea vastaa siis 
eroa, joka vallitsee yleisten arvojen ja erityisten arvostusten välillä. 

L'enracinementissa Weil pyrkii luonnehtimaan, mitä saattavat olla 
nämä yleiset arvot, joista hän käyttää myös nimeä ”velvollisuus” (obli- 
gation)582 ja ”tarve” (besoin).583 Hän sanoo, että nämä velvollisuudet ovat 
ikuisia (eternelle) ja ehdottomia (inconditionnee).584 Vaikka Weilin ajat- 
telu on moraalisen valinnan aktia koskevalta osalta luonnehdittavissa 


581 Kauppi 1984, s. 180. 
582 E s. 9. 

583 E s. 18. 

584 E s. 11. 

eksistentialistisesti sävyttyneeksi tekodeontologiaksi, Weil osoittautuu 
arvojen kohdalla essentialistiksi. Hänen päämääränään oli pyrkimys ar- 
vojen olemukseen: ”Meidän tulee osata erottaa, mitkä ovat olennaisia, 
mitkä satunnaisia. [I/ faut aussi discerner lessentiel et Paccidentel.]”585 
Ihmisen universaalit arvot ovat Weilin mukaan seuraavat: 


Järjestys 
Vapaus 
Tottelevaisuus 
Vastuu 
Tasa-arvo 
Hierarkia 
Kunnia 
Rangaistus 
Sananvapaus 
Turvallisuus 
Riski 
Yksityinen omistusoikeus 
Julkinen omistusoikeus 


Totuus 


Se, että vapaus, vastuu, tasa-arvo, sananvapaus, turvallisuus ja totuus 
ovat arvojen joukossa, tuskin hämmentää valintana: käsitteissä sykäh- 
telee koko ranskalaisen moraalifilosofian verevä perinne. Yllättävää sen 
sijaan on, että myös järjestys, tottelevaisuus, rangaistus, hierarkia, kun- 
nia ja riski ovat listalla. Miksi näin on? Sen selvittämistä hankaloittaa 
tosiasia, että Weil ei määrittele arvojen sisältöä. Hän sanoo: ”Tässä seu- 
raa muutamia esimerkkejä [Voici guelgues indications]”586, ja varustaa 
kunkin kohdan lyhyellä luonnehdinnalla, jotka saattavat kertoa lähinnä 
vain siitä, minkä sisällön Weil itse antoi nimeämilleen arvoille. 

Eniten sivutilaa saa, ehkä oireellisesti, mielipiteen- ja sananvapaus 
(la liberte d'opinion), peräti kolmetoista painosivua, kun taas esimerkiksi 
hierarkian kohdalla on tyytyminen viiteentoista riviin. Konkreettisim- 


585 E) s. 17. 
586 F, s. 18. 

millaan Weil on omistusoikeuksista (propriete privee, propriete collective) 
kirjoittaessaan. Koska ”[tlämän tarpeen muodot voivat vaihdella huo- 
mattavasti riippuen olosuhteista [...] [Les modalites de ce besoin varient 
beaucoup selon les circonstances (...)]”, omistussuhteiden pitää antaa 
määräytyä vapaasti,587 ja epäilemättä seuraava lisäys kuvaa yhtä paljon 
Weilin reformistista innostusta kuin ärsyttävyyteen asti ihannoitua por- 
varisidylliä: ”[...] mutta on toivottavaa, että suurin osa ihmisistä omis- 
taisi asuntonsa ja vähän maata sen ympärillä. [(...) mais il est desirable 
gue la plupart des gens soient proprietaires de leur logement et d'un peu 
de terre autour.]”588 Toisaalta asiassa ei ole asuntopulan aikoina mitään 
vikaa. 

Eräät luonnehdinnoista ovat äärimmäisen yleisiä ja tyrmistyttävät 
paikka paikoin ilmeisyydellään. Esimerkiksi vapauden määritelmä vah- 
vistaa, mitä vapaus on: ”Vapaus sanan konkreettisessa mielessä käsittää 
mahdollisuuden valita. [La liberte, au sens concret du mot, consiste dans 
une possibilitö de choix.]”589 Vastuullisuus seuraa vapaudesta, mutta 
Weil ei vie kumpaakaan etiikan labyrinttiin. Vastuullisuus sisältää huo- 
len toisista ihmisistä, ja tässä Weil pitää silmällä erityisesti vastuuta 
kasvatuksesta.590 

Weilin onnistui välttää ryhtymästä oppimestariksi, mutta paha kyllä 
sillä seurauksella, että kasvatusideaalin ongelmallistaminen jäi huitai- 
suksi ilmaan. Vastuullisen ihmisen kasvattamista Weil luonnehtii en- 
nakkoluulottomasti: ”Hänelle pitää vihdoin antaa vaikutusvaltaa niiden 
yhteisöjen piirissä, joihin hän kuuluu, mukaan lukien alueet, joilla hän ei 
ole koskaan tehnyt päätöksiä tai joilta hän ei ole koskaan saanut mitään 
tietoja. [1/ faut enfin gwil puisse s'approprier par la pensee l'ceuvre tout 
entiere de la collectivitö dont il est membre, y compris les domaines ou il 
n'a jamais ni decision & prendre ni avis a donner.]”591 Huomattava on, 
että demokraattinen Weil puhuu tässä nimenomaan vaikutusvallasta, ei 
väkivallasta. Vaikka niiden välinen ero saattaakin joskus olla häilyvä, 
myös teoreettisen etiikan edustajat voinevat olla pitkälti yhtä mieltä 
siitä, ettei Weilin (”moraalifilosofian kuvainkaataja”) ajatus ole eettisen 
vastuun ja vapauden kannalta huonoimpia. 

Weilin ajattelun lähtökohtana oli väkivallan ongelma. Kuinka pitkälle 
on päästy alun tilanteesta, kun on tultu Weilin tekstien viimeisille 
metreille? Kysymyksen herättää Weilin kovasanaisuus arvojen kohdalla. 


587 E s. 50. 
588 E s. 50. 
589 E, s. 21. 
590 E, s. 26. 
591 E, s. 25. 

Joukossa näyttää olevan keskenään ristiriitaisiakin käsitepareja kuten 
”tasa-arvo' ja 'hierarkia' sekä ”turvallisuus' ja ?riski. Mitään valtio-oppia 
Weil ei konstruoi, mutta nämä käsitteet kertovat, miten kiinni Weilin 
ajattelu on Platonin ”Valtiossa”. 

Weilille järjestys (Pordre) on arvoista ylin, sillä se mahdollistaa ”I...] 
sosiaalisten suhteiden punoksen, jossa ketään ei pakoteta rikkomaan 
välttämättömiä velvollisuuksia toisten velvollisuuksien toteuttamisen 
tähden. [(...) un tissu de relations sociales tel gue nul ne soit contrait de 
violer des obligations rigoureuses pour executer d'autres obligations.]”592 
Eräällä tavalla tämän voi tulkita vastaukseksi tarpeiden ristiriitoihin, 
mutta ”ratkaisua” ei tässäkään perusteta mihinkään keinotekoiseen jär- 
jestykseen. Weil näyttää ajattelevan, että olevaiseen sisältyy aidosti jär- 
jestys, jossa oliot kykyjensä ja ominaisuuksiensa mukaisesti asettuvat 
paikoilleen ja muodostavat samalla järjestyksen. Tasa-arvon (l'egalite) ja 
hierarkian (la hierarchie) välillä puolestaan ei ole ristiriitaa. Tasa-arvoi- 
suus perustuu siihen, että ihmisillä on yhtäläinen mahdollisuus täyttää 
velvollisuutensa ja toteutua ihmisinä.593 Koska ihmiset ovat taipumuk- 
siltaan erilaisia ja koska ihmisten välillä on ”väistämätön ero” (les 
differences inevitables parmi les hommes),594 ihmisten suhteet muodos- 
tuvat hierarkkisiksi. Käsityksensä siitä, miksi hierarkia ei ole väki- 
valtainen, Weil perustelee viittaamalla tarpeisiin, joita ihmisillä on suh- 
teessa toisiinsa: hierarkia ”I[...| muodostuu velvollisuuksista, joita jokai- 
sella ihmisellä on lähimmäisiään kohtaan. [(...) constituee par les obliga- 
tions de chague homme envers ses semblables.]”595 Hierarkiat siis paitsi 
erottavat, myös velvoittavat. 

Kansallisfilosofisissa puheenvuoroissaan, joita Lenracinementissa on 
ylitsevuotavasti, Weil osoittaa Montesguieuta ja Rousseauta ja eksten- 
siivisemmin, ”les hommes de 1789”, sekä arvostelee valistusta tasa-arvon 
käsitteen kanonisoimisesta.596 Weilin tulkinnan mukaan valistuksen 
aikana tasa-arvoisuus ja samanlaisuus käsitettiin samaa merkitseviksi 
ja ajateltiin, että hierarkiat eriarvoistavat. Tästä johdettiin päätelmä, 
että ne pitää purkaa. Valistuksen ajan jälkeen velvollisuuksien tilalle 
asettuivat utopistiset päämäärät, joihin kasvattaminen sai poliittisen 
merkityksen, välineellisti rationaalisuuden ja teki politiikasta esineiksi 
muutettujen päämäärien tavoittelua.597 Kaiken kukkuraksi valistus ko- 


592 Fs. 18. 
593 Fs. 11. 
594 E s. 26. 
595 E, s. 30. 
596 E, s. 237. 
597 E s. 239. 

rosti periaatteellisia lähtökohtia, mikä tuotti ”propagandan ongelman” (le 
problöme de la propagande).598 Weilille samanlaistaminen merkitsi 
arvojen tuhoutumista, sillä arvoja ei voi olla ilman erilaisuutta. 

Weil tahtoi erottaa valistuksen, politiikan ja kasvatuksen toisistaan 
siksikin, että hänen mielestään kasvatuksen tehtävä on edistää ihmisen 
sisäistä ja henkistä kehittymistä, kun taas politiikka pyrkii ensisijaisesti 
ulkoisten olojen muutamiseen. Lisäksi edistysmielinen politiikka tahtoi 
päästä päämääriinsä nopeasti, kun taas ihmisen sisäinen kasvaminen 
saattoi tapahtua vain hidasta tietä kulkien. Joskus kasvatuksen ja poli- 
tiikan tavoitteet saattoivat myös yhdistyä. Koska politiikassa ihmisen 
henkinen kasvu poikkeuksetta välineellistettiin ideologioiden välikappa- 
leeksi, Weil ei voinut luopua politiikkaa kohtaan tuntemastaan vasten- 
mielisyydestä ajattelunsa viimeisissäkään vaiheissa.599 

Weilillä hierarkkisuus ja erilaisuus yhdessä perustavat oikeuden- 
mukaisuuden.600 Weilin näkemys oikeudenmukaisuudesta vastaa kreik- 
kalaisen antiikin käsitystä tavasta, jonka mukaisesti oikeus toteutuu 
(dikaiosyne). Dikaiosyne on luonnollinen järjestys, joka syntyy, kun jokin 
organisoituu erilaisuuden periaatteen mukaan.501 Yhteiskunnallinen de- 
terminismi ei sisälly Weilin, kuten ei Platoninkaan, hierarkiaan. Yh- 
teisössä kylläkin synnytään tiettyyn paikkaan ja kontekstiin, mutta tosi- 
asiallinen hierarkia voi muodostua vasta omien kykyjen toteuttamisesta. 
Weil asettui Platonin distributiivisen oikeuskäsityksen kannalle, jonka 
mukaan ihmisten tulee saada yhteisössä etuja ja rasitteita suhteessa 
omiin kykyihinsä. Samanaikaisesti Weilin ajattelussa vaikutti myös kris- 
tillinen tasa-arvon ihanne. 

Nämä kohtasivat Weilin ajattelussa tavalla, jonka mukaan hierarkiaa 
ei pitäisi perustaa valta- eikä alistussuhteille vaan ihmisten velvolli- 
suuksille toisiaan kohtaan. Kasvatuksen näkeminen velvollisuuksien 
kontekstissa täydentää sekä vastuullisuudesta että kasvatuksesta synty- 
vää kuvaa. Weilin kasvatuskäsitys on kotoisin kreikkalaisesta paideia- 
ajatuksesta, jonka mukaan ihmisestä tulee hyvä, kunhan hänen luontai- 
sia taipumuksiaan vastaava osa sielusta saavuttaa johtoaseman hänen 
sisäisessä kerroksellisuudessaan. Vasta tarpeiden luonnehtimien velvol- 
lisuuksien seuraaminen vapauttaa itsen ja toisen ominaisuudet toteutu- 
maan olevaisen ketjussa. Weil sanookin, että ”[t]odellinen hierarkia te- 
kee mahdolliseksi asettua moraalisella tavalla paikkaan johon kuuluu. 
[La vraie hierarchie a pour effet V'amener chacun & sinstaller moralement 


598 E, s. 237. 

599 E, s. 25-26 ja 240—241; LP, s. 19—27. 
600 E, s. 26. 

601 MacIntyre 1981, s. 126. 

dans la place gu?il occupe.|”602 

Tämä edellyttää ”tottelevaisuutta” (Pobeissance)603 joka, kuten sana- 
kirjakin sanoo,604 on pikemmin kuuliaisuutta. Obeissance ei perustu 
käskysuhteille eikä ilmennä alistumista vieraalle tahdolle, vaan se on 
pikemminkin uskollisuutta omalle itselleen. Kyse on siitä, täyttääkö 
ihminen itseään ja toisiaan kohtaan tuntemansa velvollisuudet.605 Aja- 
tus on paitsi viriili myös eräällä tavalla pastoraali, eikä kunnian (lhon- 
neur) käsite jää kauaksi tästä. Kunnia on ehkä Weilin arvoista rohkaise- 
vin, mutta se sisältää samalla myös jotain lohdullista. Kunniallisuus on 
mahdollisuutena jokaisessa ihmisessä, kunniantunto sisältyy ihmisen 
tarpeisiin, mutta kunniaa ei ole ilman velvollisuuksien täyttämistä, ja 
velvollisuutensa täyttänyttä ihmistä mikään ei voi järkyttää. Vastaami- 
nen kysymykseen, kuinka pateettiseksi Weil äityi tässä tai missä määrin 
puhe kunniasta tavoitti jotakin todellista, jää lukijalle. Epäilemättä 
MacIntyren ajatus ”herooisesta yhteiskunnasta” ottaisi galantisti vas- 
taan Weilin kunnian käsitteen. Kunniaa ei ole ilman yhteisöä (entourage 
social), joka kunnian antaa.606 Weil luonnehtii kunniaa niin, että 


[tlämä tarve on täysin tyydytetty, kun kaikki yhteisöt, joiden jäsen ih- 
minen on, antavat hänen osallistua perinteeseen, joka sulkee sisäänsä 
suuren menneisyyden ja tietyt julkiset tunnustukset. [Ce besoin est 
pleinement satisfait, si chacune des collectivites dont un ötre humain est 
membre lui offre une part & une tradition de grandeur enfermöe dans 
son passe et publiguement reconnue au-dehors.]607 


Totesimme yllä, että yhteisö on Weilille ihmisten yhteenliittymä, joka 
koostuu prosessina toteutuvista metaxyistä. Ajan perspektiivissä Weilin 
käsitystä yhteisöstä voi luonnehtia ”tapahtumaksi menneisyyden ja tule- 
vaisuuden välillä”. Yhteisö on Weilille prosessi, jossa ”rakkaus mennei- 
syyteen” (l'amour du passe)608 piirtyy kuvaksi tulevaisuuteen: 


Tulevaisuuden ja menneisyyden asettaminen vastakkain on mieletön- 
tä. Tulevaisuus ei lupaa eikä anna meille mitään; meidän pitää tehdä 
kaikkemme rakentaakseemme sen, omistaa elämäämme sille. Mutta 
voidaksemme antaa meillä pitää jo olla jotain, eikä meillä ole muuta 


602 E, s. 30. 
603 E, s. 23. 
604 Hagfors ja Sundelin 1989, s. 355. 
605 E, s. 24. 
606 E, s. 31. 
607 E, s. 31. 
608 E s. 71. 

elämää, mitään muuta ydintä kuin rikkaudet, jotka perimme mennei- 
syydeltä ja joita liitämme itseemme, opimme ymmärtämään ja luomme 
uudestaan. Sielun tarpeille ei ole elinvoimaisempaa perustaa kuin 
menneisyys. [L'opposition entre Vavenir et le passe est absurde. L'avenir 
ne nous apporte rien, ne nous donne rien; c'est nous gui pour le con- 
struire devons tout lui donner, lui donner notre vie elle-möme. Mais pour 
donner il faut posseder, et nous ne possödons d'autre vie, d'autre seve, 
gue les tresors herites du passe et digeres, assimiles, recröös par nous. De 
tous les besoins de l'äme humaine, il n'y en a pas de plus vital gue le 
passe.]609 


Tätä Weilin ilmentämää konservatiivisuutta ei tarvitse välttämättä pi- 
tää pataporvarillisuutena tai edes suuntautumisena sisäänpäin. Hänen 
mielestään ihmisessä on historiallinen syvyyssuunta, jota kohti käänty- 
minen saattaa johdattaa ihmisen näkemään syvemmin ja rikkaammin 
myös ympäröivää ja tulevaa maailmaa. Kääntyminen kohti henkilökoh- 
taista ja kansallista historiaa voi avata ja syventää ihmiselle niitä merki- 
tyksiä, jotka ovat hänen ulkopuolellaan, sillä menneisyydessä ihmisellä 
on koko se henkinen perusta, joka on lähtöisin sekä hänen omasta elä- 
mästään että ympäröivästä todellisuudesta. Kun asiat ovat näin paitsi 
hyvässä, myös pahassa, ei liene ihme, että sodanjälkeistä yhteiskuntaa 
kaavailevan ja kenraali de Gaullelle kirjoittavan Weilin mielestä pahinta 
hybristä oli oman historian unohtaminen.$610 

Velvollisuuksien laiminlyönteihin yhteisö varautuu rangaistuksin 
(chätiment).611 Kyseessä ei ole mikään rikosoikeudellinen sanktio, vaan 
Weil ajatteli rangaistuksen koituvan automaattisesti velvollisuuksien 
rikkomisesta. Rikos on välttämättömyyttä vastaan käymistä: ”Tekemällä 
rikoksen ihminen asettautuu omin neuvoin sen ikuisten velvollisuuksien 
ketjun ulkopuolelle, joka yhdistää ihmisiä. [Par le crime un homme se met 
lui-meme hors du reseau d'obligations eternelles gui lie chague ötre 
humain & tous les autres.]”6!2 Yhtä suurella voimalla yhteisö kurittaa 
rikkonutta. Tämä on siis nemesis, tai ”luonnon kosto”. Se on taliorangais- 
tus tai tasapainon periaate, sama kuin Iliaassa. Rangaistus lankeaa 
itsestään mutta ei ole mielivaltainen. Ajatus rangaistuksen automaatti- 
suudesta saa seuraa Anaksimandroksen fragmentista: 


Oliot syntyvät määrittämättömästä ja häviävät palatessaan määrittä- 
mättömään, välttämättömyyden mukaan; sillä oliot ovat alttiina ran- 


609 E s. 71. 
610 E, s. 129—130. 
611 E, s. 32. 

gaistukselle ja laittomuuden sovitukselle toinen toisilleen ajan järjes- 
tyksen mukaan. [C'est & partir de lindeterminö gw'a lieu la naissance 
pour les choses; et leur destruction a lieu par un retour & Vindeterminö, 
conformöment ä la nöecessite; car elles subissent un chätiment et une 
expiation les unes de la part des autres, a cause de leur injustice, selon 
Vordre du temps.]613 


Anaksimandroksen mukaan vastakohdat seuraavat toisiaan luonnossa, 
sillä niiden täytyy hyvittää toisilleen tekemänsä vääryys kosmisen oi- 
keuden mukaisesti. Weilin ”rakkautta menneisyyteen” ilmentää onni, 
että ”Platon oli säilyttänyt tämän ajatuksen. [Platon avait conservöe cette 
pensee.]”614 Kuten Platon,615 myös Weil pilkkasi harkitsevaa aritmeet- 
tista tasa-arvoa, joka hänen mielestään lamaannutti erilaisuuden ja teki 
yhteisöistä välineen omien oikeuksien aiheettomalle vaatimiselle. Erilai- 
suuden raja murtui, mutta rangaistus tervehdytti tilanteen: ”Ainoastaan 
rikos asettaa ihmisen sosiaalisuuden rajan ulkopuolelle, ja vain rangais- 
tus palauttaa hänet sen piiriin. [Le crime seul doit placer Vötre gui Va 
commis hors de la consideration sociale, et le chätiment doit ly re- 
integrer.]”616 Jos siis ihminen ei käy välttämättömyyttä vastaan, hän voi 
tuntea eettisen elämän edellytyksen, jonka mukaan toinen ihminen 
näkyy transsendenttina ja mahdottomana valtasuhteen mukaisille mää- 
rittelyille. Tätä kautta aukeaa ovi kokemusta vastaavaan elämään. 
Olemme nähneet, että ”transsendentti, yliluonnollinen, autenttinen” 
yhteisöllisyys on eksklusiivinen. Se on sitä siksi, että turvallisuus (la 
söcurite) yhteisössä voitaisiin säilyttää.$!? Sen, kuinka Weil on muista- 
nut tämän yhteisön ulkopuolisia, voi lukea paitsi Lenracinementista, 
myös Platonin Protagoraasta,618 jossa ”puolustautuminen villieläimiä 
vastaan” nähtiin pääsyynä valtion syntyyn. Värisyttävä on vuoden 1943 
Weilin viha tunkeilijoita kohtaan. Hän sanoo, että invaasion mahdolli- 
suus (l'attente d'une invasion probable) ja muukalaisten läsnäolo (pre- 
sence d'un conguerant ötranger) ovat lähes tappavia myrkkyjä (poisons 
presgue mortels),519 ja kauhistuttaa näin epäilemättä jokaista. Mutta 
yhtä jähmettäviä ovat Weilin mielestä pelon seuraukset: pelko jatkuvana 
tilana istuu kuin tauti (est toujours une maladie) ja on sielulle puoli- 


613 SG, s. 154; Weilin ranskannos Dielsin laitoksesta (1, 89, 1). Weil viittaa katkelmaan 
L'enracinementissa (s. 361). 

616 E s. 32. 

halvaus (est une demi-paralyse de l'äme).620 

Vaikka Weilin kynä onkin kulkenut varsin sujuvaa vauhtia, se ei 
merkitse, ettei olisi syytä pysähtyä hetkeksi hengähtämään ja pohti- 
maan, mitä hänen ideansa todella merkitsevät. Jälleen kerran voidaan 
toistaa hänen ajatustensa olevan sävyltään arkaistisia ja paternalistisia, 
jopa niin vahvasti, että on epäiltävä, ajautuiko hän jonkinlaisen natio- 
nalismin kahleisiin. Näin antavat aiheen kysyä esimerkiksi edellä esite- 
tyt ajatukset ”turvallisuudesta” ja ”muukalaisista”. Tärkeää on huomata, 
että Weilin ideat eivät olleet ainakaan samassa mielessä kansallis- 
kiihkoisia tai nationalistisia kuin saksalaisten fasistien ajatukset. Hä- 
nelle ominaisen puolustuksellisuuden syynä oli nimenomaan natsivalta, 
jolta oli suojauduttava. Mutta hänen omat ajatuksensa saattoivat sa- 
malla ilmentää myös ranskalaisten omaa nationalismia; olihan hänen 
toimeksiantajansakin nimenomaan de Gaullen hallitustaho. 

Toinen Weilin argumentaatiosta ja tyylistä erottuva näkökohta on se, 
että hänestä tuli ajan myötä melkoinen eepikko. Hänen kielensä ja aja- 
tuskulkunsa muuttuivat niin folkloristisiksi, että niille vetävät vertoja 
vain kansalliseepokset. Myös hänen johtopäätöksensä näyttävät olevan 
kotoisin samasta maailmasta. Välttämättä siinäkään ei ole mitään pa- 
heksuttavaa, ja Weiliä onkin helpompi ymmärtää, kun hänen ajatuk- 
sensa suostutaan näkemään oman aikansa kontekstissa. Sen sijaan 
nykyajan näkökulmasta katsoen edellä esitetyt linjaukset joutuvat hel- 
posti surkuhupaisaan valoon, sillä niitä leimaavat kuri, järjestys, uhat ja 
pelot. Mutta jotain totuutta lienee ajatuksessa, että ihmisen ja elämän 
esineellistyminen voidaan välttää vain ilman pelkoa. Määritelmien sarja 
jatkuu määritelmällä turvallisuudelle: 


Turvallisuus merkitsee, että sielu ei ole pelon ja terrorin alla, paitsi sa- 
tunnaisissa olosuhteissa ja lyhyinä ja tilapäisinä aikoina. [La securite 
signifie gue väme n'est pas sous le poids de la peur ou de la terreur, 
excepte par Veffet Pun concours de circonstances accidentelles et pour 
des moments rares et courts.]621 


Tämä ajatus puolestaan on jälleen mitä ajankohtaisin (paitsi että ter- 
rorin nimenomainen satunnaisuus ja tilapäisyys eivät ole tehneet maail- 
masta lainkaan turvallista paikkaa). Weilin näkemys on vilpittömän 
naturalistinen muutoinkin kuin liioitellun konkreettisuutensa ja kärjis- 
tetyn realisminsa vuoksi. Turvallisuus on vain ”pelon” puuttumista. 
Tässä yhteydessä on yhtä aiheellista kysyä, mitä Weil tarkoitti ”pelolla”, 

kuin on kysyä, saako turvallisuutta ylipäänsä määritellä joksikin ”pelon 
poissaoloksi”. Weilin ajatus pelosta ja pelottomuudesta ei lienekään ym- 
märrettävissä ilman käsitystä riskin (le risgue) välttämättömyydestä. 
Mitä varmempi turva, sitä suurempi riski, ja mitä suurempi riski, sitä 
huikeampi pelko. Weilillä turvallisuudessa ei ole kyse pelon laadusta tai 
pelolta suojelusta vaan pelon täydellisestä pois panemisesta: 


Suojella ihmiskuntaa pelolta ja terrorilta ei implikoi riskin lakkaa- 
mista; sitä vastoin se johtaa riskin jatkuvaan läsnäoloon kaikilla 
yhteiskunnan alueilla, sillä riskin poissaolo heikentää rohkeutta jättää 
sielu tarpeen tullen ilman sisäistä suojaa pelkoa vastaan. [La pro- 
tection des hommes contre la peur et la terreur nimpligue pas la sup- 
pression du risgue; elle impligue au contraire la presence permanente 
d'une certaine guantite de risgue dans tous les aspects de la vie sociale; 
car Vabsence de risgue affaiblit le courage au point de laisser l'äme, le 
cas öcheant, sans la moindre protection interieure contre la peur.]622 


Jälleen kerran Weil osuu naulan kantaan. Hän näyttää ottaneen huomi- 
oon myös sen, että elämmepä mitä aikaa tahansa, elämäämme sisältyy 
erilaisia riskejä. Saatamme esimerkiksi joutua äkkiarvaamatta terrori- 
hyökkäyksen kohteeksi. Elämän olisi kuitenkin jatkuttava siitä tosi- 
asiasta huolimatta. Vaikka Weilin ajatukset eivät olleetkaan argument- 
teja minkäänlaiseen terrorismiin sinänsä, ne lohduttanevat erilaisten 
väkivaltaisuuksien uhriksi joutuneita myös meidän aikanamme. Tässä 
näkyy jälleen Weilin humanistinen perusasenne. Pelko on huono lähtö- 
kohta kaikelle suunnittelulle niin yksilöiden kuin yhteiskuntienkin elä- 
mässä. 

Koska elämään sisältyy välttämättä riski, pelkääminen on aiheetonta, 
ja tämä jos mikä tuo mieleen MacIntyren idean ”herooisesta yhteisöstä”. 
Antiikin ihmiselle rohkeus (andreia) ei ollut kykyä elää pelon kanssa, 
vaan se liittyi tapaan, jolla totuus saattoi paljastua. Antiikin Kreikassa 
sofrosyne, andreia, sofia ja dikaiosyne (tasapainoisuus, rohkeus, viisaus 
ja oikeudenmukaisuus) saattoivat esiintyä vain yhdessä.623 Kuten kreik- 
kalaisilla, myös Weilillä totuus oli kattona näille hyveille. Totuudelli- 
suudella olikin hyvin tärkeä merkitys sankarillisen elämän protagonis- 
tina toimivalle Weilille. Etiikan olisi synnyttävä totuuden vaatimukses- 
ta. Epäeettiset järjestelmät perustuvat usein todellisuuden kieltämiseen, 
siihen, että joistakin todellisuuden puolista vaietaan tai niitä vääristel- 
lään. Myös maailmassa vallitsevaa epäoikeudenmukaisuutta voidaan pi- 
tää seurauksena siitä, että ei ole eletty järkiperäisesti, ihmisten oikeuk- 


622 E s. 49. 
623 MacIntyre 1981, s. 132. 

sia on poljettu ja joidenkin kansanryhmien oikeudet on pyritty kiistä- 
mään ihmisarvon vastaisesti. Juuri sillä tavoin on usein loukattu ihmis- 
ten perusoikeuksiksi miellettyjä oikeuksia, joita Weilkin ohjelmassaan 
luetteli. Weilin hanke ei siis poikkea paljonkaan esimerkiksi Yhdistynei- 
den kansakuntien julkaisemasta ihmisoikeuksien julistuksesta. Molem- 
mille on ominaista se, että niissä vedotaan luovuttamattomiksi ja kiistä- 
mättömiksi käsitettyihin oikeuksiin, joiden katsotaan perustuvan ihmis- 
arvoon ja ihmisyyteen itseensä. Tässä mielessä Weilin ajatukset ovat 
myös jossain määrin yleistettävissä. 

Weil oli epäilemättä suuri moraalinen julistaja myös siksi, että hän 
tahtoi pitää moraalin perustana totuudellisuutta. Hänet voisi helposti 
rinnastaa esimerkiksi Mohandas Gandhiin sekä hänen perustamaansa 
kansanliikkeeseen. Gandhiin Weiliä yhdistää muun muassa väkivallatto- 
muuden ihanne sekä eräänlainen uhrautuva rohkeus, jonka mukaisesti 
hän asetti itsensä alttiiksi muiden ihmisten hyväksi. Viimeksi maini- 
tussa tekijässä oli syy Weilin kasvamiseksi suureksi. Myös Gandhin toi- 
minnan lähtökohtana oli, että totuutta vastaan ei voi eikä kannata 
kamppailla ja että yhteiskunnallinen totuus paljastuisi lopulta, jos ihmi- 
set päättäväisesti toimisivat oman tahtonsa mukaan. Sama näkemys 
välittyy myös Weilin teksteistä ja yhdistää luultavasti kaikkien aikojen 
vastarintaliikkeitä. Gandhin ajattelulle ominainen piirre oli sekin, että 
hän perusti poliittisen vaikutusvallan tavoittelun kansalaistottelematto- 
muuden periaatteeseen erotuksena aktiivisesta väkivallasta. Myös Weil 
vastusti väkivaltaa, ja hänen ideassaan ”jättäytymisestä” lienee jotain 
samaa kuin gandhilaisessa ajatuksessa, että jo pelkästään kieltäyty- 
mällä tottelemasta johtajiaan kansalaiset saisivat aikaan vaikuttavia 
kumouksia. Jos siis kansalaiset ovat oivaltaneet jonkin yhteiskunnalli- 
sen totuuden, passiivinen vastarinta voi olla paras menetelmä kyseisen 
totuuden julkituomiseen.624 

Entä miten tuon totuuden voisi saavuttaa tai esittää, vai voiko 
mitenkään? Totuutta ei voinut Weilin mielestä saavuttaa epäilyn tietä, 
vaan se voi kirkastua ihmiselle, kun hän elää rohkeasti omia unelmiaan 
todeksi. Ajatusta valaisee sen kontrasti kartesiolaiseen skepsikseen. 
Vaikka Weil käsitteli myös skepsistä rikkaalla ja moni-ilmeisellä tavalla, 
Weilin näkemyksessä totuudesta oli kyse enemmästä kuin pelkästä 
kritiikistä, mikä toisaalta antaa aiheen myös pieteettiin ja varovaisuu- 
teen. Tutkielmassaan Dieu dans Platon Weil näki totuuden paljolti sa- 
moin kuin Heidegger on nähnyt myöhemmin: 


624 Katso Mohandas Gandhin teosta Tottelemattomuudesta (2003). Teoksen sisältämien 
tekstien henkeen verrattuna erään ongelman muodostaa tosin se, mitä Weil sanoi omassa 
kirjassaan ”tottelevaisuudesta”. 

Totuus manifestoituu vain alastomuutena, ja alastomuus on kuolema; 
se on hetki, joka katkaisee kaikki ne kiintymykset, jotka antavat 
ihmiselle syyn elää: läheiset ihmiset, yleisen arvonannon, omistussuh- 
teet sekä moraalisessa että materiaalisessa mielessä, kaiken. Platon ei 
sano, mutta hän implikoi, että tullakseen hyväksi, mikä edellyttää tie- 
toisuutta itsestä, ihmisen pitää tulla jo elämänsä aikana alastomaksi ja 
kuolleeksi. [La vörite n'est manifeste gue dans la nudite, et la nudite est 
la mort, c'est-ä-dire la rupture de tous les attachements gui consti-tuent 
pour chague ötre humain la raison de vivre: les proches, l'opinion 
d'autrui, les possessions materielles et morales, tout. Platon ne dit pas, 
mais il impligue gue pour se rendre juste, ce gui exige la connaissance 
de soi, il faut devenir des cette vie nu et mort.]625 


Weil ei kirjoittanut totuuden historiaa kuten Heidegger, sillä Weil etsii 
absoluuttia, totuutta itseään. Toisaalta totuus oli Weilille siinä tavassa, 
jolla totuutta etsitään, ja tämän etsimisen äärimmäinen raja ja etsimisen 
kriteeri ei ollut enempää eikä vähempää kuin kuolema. Kuten sitaatista 
ilmenee, totuus ja kuolema elävät toistensa pinnassa. Sokrateen kuolema 
säteili vaikutuksiaan Weiliin, joka kokosi kreikkalaisten hyveet totuuden 
ja kuoleman alle. Weilin lähteenä on ”Faidonin” kohta, jossa Sokrates 
näki filosofin päämääräksi kuoleman. Sen sijaan Weilillä valmius koh- 
data kuolema tuli fysiologista kuolemaa tärkeämmäksi asetukseksi to- 
tuuden etsimisessä.626 Pelottomuus kuoleman edessä tekee esineellisty- 
misen tyhjäksi. Valmius kuolemaan on valmiutta kohdata totuus, ja 
kuolemaan valmiille ihmiselle todellistuvat kreikkalaiset hyveet, jotka 
ovat yhtä suuria tai suurempia kuin elämä itse. 


5.8. Corollarium 


Weilin viime vaiheissaan edustama eettisen suunnan etsintä olisi jäänyt 
sekä onnekkaalla että kiusallisella tavalla ongelmattomaksi, mikäli Weil 
ei olisi pyrkinyt konkretisoimaan ideaalejaan yllä kuvatulla tavalla. 
Weilin esiintyminen laintauluja laativana moraalin luojana näyttää 
olevan jyrkästi ristiriidassa hänen aiemmin kehittelemänsä transsen- 
dentaalisen ihmiskäsityksen ja kulttuurikriittisen antietiikan kanssa. 
Tämä herättää kysymyksen, miten kauaksi loppujen lopuksi on tultu 
siitä homeerisen ajan tilanteesta, jota Weil kuvaili Ilias-esseessään, kun 
on siirrytty Platonin antaman mallin mukaisesti rakennettuun yhteis- 
kuntaihanteeseen. Monet Weilin ajatukset näyttävät fanaattisilta, ja lä- 


625 SG, s. 75. 
626 SG, s. 75—76; Platon, ”Faidon”, 67a-69e. 

hellä on tulkinta, että Weilin kuvailemat ideaalit olisivat omiaan pikem- 
minkin vakiinnuttamaan ja vahvistamaan valtaa kuin kyseenalaista- 
maan sitä. Tällaisen ajatuksen herättävät muiden muassa Weilin tul- 
kinnat järjestyksestä ja hierarkioista. Toisaalta Weilin ei ollut pakko 
ryhtyä luomaan omaa yhteiskuntafilosofiaansa tiettyjen käsitteiden tai 
niiden nimeämien arvojen varaan. Hänen aiemmin hahmottelemastaan 
eettisen ihmisen luonnoksesta ei ollut mahdollista muotoilla moraalin 
teoriaa eikä yhteiskuntautopiaa. Vain hänen virkatehtävänsä ministeri- 
össä saattoivat velvoittaa Weiliä siihen.627 Tämä johdattaa kysymään, 
oliko Weilin viimeisissä teksteissä kyse lainkaan Weilin omasta ja itse- 
näisesti punnitusta filosofiasta vai jonkinlaisesta sotilaspalvelukseen 
liittyvästä tehtävästä. Kysymyksen voisi esittää myös epäilynä, onko 
Weilin postuumisti ilmestynyt moraalisen yhteiskunnan luonnos todella 
sellainen eettisen ajattelun aarreaitta kuin Weil tässä suhteellisen len- 
nokkaassa ja samaa laukkaa alusta loppuun asti jatkuvassa moraalin 
muotoilussaan, L'enracinementissa, antoi ymmärtää. 

Weil-kirjallisuuden langettamassa valossa näihin kysymyksiin on mil- 
tei mahdotonta antaa lopullisia tai luotettavia vastauksia, sillä juuri ku- 
kaan Weiliä tutkineista ja Lenracinement-teoksen ajatuskehittelyihin 
syventyneistä tutkijoista ei näitä kysymyksiä kysy. Toisaalta Weilin ajat- 
telun mahdollisiin piileviin tendensseihin kohdistuvista epäilyistä ja 
yleisestä ylikriittisyydestä luopumiseen ohjaa se, että lähes kaikki Weilin 
yhteiskuntafilosofiaa arvioineet ovat ottaneet hänen ajatuksensa todesta 
niin kriittisiä kuin puolustaviakin kantoja esittäessään.$628 Myös-kään 
Weilin omien aikeiden vakavuutta ei ole aihetta epäillä sikäli, että 
ainakin John M. Dunaway ja J. P. Little todistavat Weilin olleen täysissä 
sielun ja ruumiin voimissa saattaessaan työnsä luutnatinkädellään lop- 
puun.629 Eräät tutkijat tosin ovat epäilleet, johtuiko Weilin teoksen ju- 


627 Kuten Dujardin (1975, s. 174) huomauttaa, inspiroiva panos L'enracinement-teoksen 
aloittamiselle tuli itseltään kenraali de Gaullelta, jolle Weilin tuottama lopputulos Littlen 
(1988, s. 38) todistuksen mukaan antoi aiheen huudahtaa: ”Hänhän on hullu!”. Nevin 
(1991, s. 189) puolestaan täsmentää de Gaullen sanojen ”Mais elle est folle!” etupäässä il- 
maisseen hallitusmiesten hermostuneisuutta Weilin tekemien oma-aloitteisten tempaus- 
ten johdosta; hän oli Lontoon Hill Streetillä toimivan hallituksensa lupaa kysymättä 
muun muassa varannut vastaanottoajan Yhdysvaltain presidentti Franklin D. Roose- 
veltille sodan lopettamiseksi. 

628 Parhaita kriittisiä ja rakentavia katsauksia L'enracinement-teoksen ajatuskehitte- 
lyihin luovat Blum ja Seidler (1989) sekä Dunaway (1984, s. 49-73), McLellan (1989, 
s. 284-267) ja Nevin (1991, s. 311-383), jonka mielestä teos voisi olla antiikin filosofioiden 
uudelleen tulemiseen johdattava ”pieni etydi” (s. 313). Toisaalta ylivoimaisesti yksitoti- 
simman tulkinnan esittää jo edellä mainittu Malan (1956), joka uhraa L'enracinementin 
käytännöllisten yksityiskohtien pohtimiseen kokonaisen kirjan. 

629 Dunaway 1984, s. 22-23; Little 1988, s. 44-45. 

listava tyyli vain kiireestä, jonka paineessa Weil viimeisteli kirjansa val- 
miiksi,630 mutta Weilin ajattelun ytimen ymmärtämisen kannalta tällai- 
sia varauksia on pidettävä filosofisesti marginaalisina. 

Itse näkisin, että Weilin ajatuksia ihmisten yleisistä arvoista ja tar- 
peista, kuten kunniasta, järjestyksestä ja hierarkiasta, voidaan parhai- 
ten ymmärtää ja tulkita ilman sellaisia puolustuksellisia ja torjuvia 
reaktioita, joiden mukaisesti vallan ja erityisesti heteronomisen vallan 
varaan rakentunut yhteiskunta on opettanut niihin suhtautumaan. 
Weilin käyttämien käsitteiden voi nähdä viittaavan ihmisen sielussa 
asuviin syviin tarpeisiin ja kaipauksiin, joiden täyttymättä jääminen 
merkitsisi myös ihmisenä todellistumisen jäämistä olennaisesti vajaaksi. 
Weilin tarkoittamassa mielessä etiikan positiivisena perustana voisivat 
toimia yhtä hyvin mahdollisuus kokea itsensä arvostetuksi, tärkeäksi ja 
rakastetuksi kuin esimerkiksi halu tietää totuus jostakin itselle merki- 
tyksellisestä asiasta tai oikeus kunniallisen ja arvossa pidettyyn elä- 
mään. Se, että Weilin esittämä esimerkinomainen arvojen luettelo saat- 
taa tuntua abstraktilta, ulkoapäin asetetulta ja jopa pakkovaltaiselta, 
osoittaa sen, miten kauas oma aikamme on etääntynyt siitä eettisesti 
itsemääräävän ja tietoisen ihmisen ideaalista, jonka klassinen, yhtä hy- 
vin kantilainen, kreikkalainen kuin roomalainenkin, filosofia on konstru- 
oinut. Kuitenkin voimme varsin helposti löytää omasta elämästämme 
samantyyppisiä tarpeita, odotuksia ja toiveita, joita Weil kuvaili ja jotka 
liittyvät arvokkuuden, kauneuden ja rakkauden kokemuksiin. Lisäksi 
niille, jotka ovat epäilleet ja arvostelleet Weiliä totalitarististen oppien 
lietsomisesta ja levittämisestä, 631 voisi vastata, että nykyisinkin on vai- 
keata ajatella mitään etiikkaa ilman järjestystä ja hierarkioita, esimer- 
kiksi arvojen järjestystä tai tarpeiden hierarkioita. 

Weilin ajatusten taustalta välittyvä ihmiskuva nostaa nähdäkseni 
esiin sen, että ketään tai mitään kunnioittamattoman ja ympäristön tai 
ihmisten arvosta piittaamattoman kulttuurin takaa on jatkuvasti mah- 
dollista löytää voimakas ja itsetunnoltaan tasapainoinen ihminen, joka ei 
miellä arvoaan vain relatiiviseksi vaan viihtyy eksistenssissään niin kuin 
isäntä Weilin kuvailemassa omassa talossaan, 632 toimien itse etiikan 
vastuullisena primus motorina. Tässä valossa ei liene ihme, että 
sellaisetkin suoraselkäiset moraalin miehet kuin Marcus Aurelius, Epik- 
tetos ja Seneca, joista Weil aina puhui hyvin lämpimästi, saivat osakseen 
hänen varauksettoman ihailunsa.633 Weilin mielestä heidän samoin kuin 


630 Dietz 1988, s. 189-190; Tomlin 1954, s. 54. 

631 Katso esimerkiksi Dujardin (1975) ja Vicki-Vogt (1983). 
632 E, s. 50. 

633 EHP, s. 42; LP, s. 186-188. 

Kreikan stoalaisten filosofien opetuksia oli oma aikamme aiheettomasti 
laiminlyönyt pitämällä niitä halpana elämänviisautena ja liian usein 
pelkkänä retoriikkana.634 Kun myös kreikkalaisuus Platonin edusta- 
massa muodossa oli joko kokonaan hävinnyt tai saanut kristillisiä sä- 
vyjä, oli samalla kadotettu olennainen osa näihin ajatussuuntiin liitty- 
västä kulttuuri-identiteetistä. Nykyisin vaaditaan tieteellisiä peruste- 
luja tai lakikokoelmien kaltaisia ohjesääntöjä niinkin konkreettiselle ja 
henkilökohtaisesti ja ainutlaatuisesti koettavissa olevalle asialle kuin 
hyvälle elämälle!635 Miksi ihminen ei itse voisi toimia arvojen määrää- 
jänä ja asiantuntijana omassa elämässään? 

Paitsi että Weilin esittämiä ajatuksia voidaan pitää filosofian histo- 
riaa ja kulttuurin tilaa kirkkaasti luotaavina analyyseina, on hänen 
esittämissään ideoissa rohkaisevaa myös valoisa usko siihen, että kur- 
jissa ja sietämättömissäkin oloissa ihmisen on jatkuvasti hohdokasta, 
loistavaa ja arvokasta elää kunniakas, rehellinen ja elämän aukaisemiin 
haasteisiin täysipainoisesti vastaava elämä. Tässä mielessä Weilin yh- 
teiskuntafilosofisia pohdintoja ei tulisi nähdäkseni tulkita liian ahtaasti 
joksikin valokuvantarkaksi eettisen yhteiskunnan kuvaukseksi, jota 
jokaisen pitäisi noudattaa. Kyse oli pikemminkin Weilin piirtämästä 
henkilökohtaisesta luonnoksesta: halusta löytää oman elämän elämiselle 
ihmiskasvoinen toteuttamisen muoto. 

Asenteisiin vaikuttamisen kautta hän halusi siirtää eettisen reflek- 
sion painopistettä kollektiivien sijasta takaisin vapaan ja vastuullisen 
yksilön suuntaan. Tällä tavoin tulkittuina Weilin ajatuksia voisi pitää 
hyvinkin omaperäisinä ja itsenäisesti punnittuina. Niitä voidaan pitää 
henkilökohtaista sitoutumista vaativana filosofiana, esikuvana, jonka 
hän halusi jättää testamenttina oman aikansa jälkeen tuleville. 

Paitsi että Weil jo rakkauden imperatiivinsa kautta sanoi lähimmäi- 
silleen suorat sanat”, hänen viestinään metafyysisten ja arkistenkin 
huoliensa keskellä painiskelevalle ihmiselle voisi pitää myös Weilin 
omassa elämässään noudattamia neuvoja: ”älä pelkää” ja ”uskalla elää”. 
Ihmisten pelot ja murheet ovat kaikkina aikoina samat, eikä ihmisen 
persoonallisesta elämästä jää jäljelle olennaisesti muuta kuin vastauk- 
set kysymyksiin ”olenko elänyt oikein?”, ”olenko ollut riittävän rehelli- 
nen ja rohkea?” ja ”olenko rakastanut tarpeeksi ja ollut tarpeeksi hyvä?” 
Sikäli kuin näihin kysymyksiin pitäisi vastata kielteisesti, avautuisivat 
eteen Delfoin oraakkelin temppelin seinään kirjoitetut, Senecan sittem- 
min jäljentämät ja Weilin yhä uudelleen siteeraamat sanat: 


634 AD, s. 119. 
635 AD, s. 160, 167—168. 


259 


Illi mors gravis incubat 
ui notus nimis omnibus 
Ignotus moritur sibi.636 


Filosofit ovat tekemisissä elämän tärkeimpien asioiden kanssa, ja siksi 
filosofien tulisi osoittaa myös toisille ihmisille elämisen arvokkuus ja 
loisto. Katoavien päiviemme kimallus ei ollut Weilille joissakin pienissä 
pykälissä tai niiden suurisuuntaisessa pelossa. Tästä kenties johtuu, että 
Weilin suhteellisen varhaista kuolemaa on usein verrattu Platonin 
”Faidon”-dialogissaan kuvailemaan Sokrateen kuolemaan.637 Toisaalta 
Weilin ja Sokrateen viimeistä ja lopullista purjehtimista kotisatamaan ei 
ilmeisesti voida ainakaan ulkoisten tapahtumien osalta pitää vertailu- 
kelpoisina sikäli, että Sokrateen tuomitsi kuolemaan Ateenan kaupunki- 
valtion arpomalla valittu valamiehistö; sen sijaan Weil tuli matkansa 
päähän kaikessa hiljaisuudessa Ashfordin keuhkotautiparantolassa, jon- 
ne hänet jouduttiin toimittamaan yleiskunnon äkillisesti ja yllättävästi 
heikennyttyä 17. elokuuta vuonna 1943.638 Kuollessaan 34-vuotiaan 
Weilin poistumista elämän ja filosofian näyttämöltä tuskin voisi pitää 
enempää sellaisena elämänväsymyksen ilmaisuna, jollaiseksi esimer- 
kiksi Kirsti Simonsuuri sitä tulkitsee Weil-esseessään,639 kuin sen ta- 
paisena älyllisen tinkimättömyyden ja periksiantamattomuudenkaan 
eleenä, joka Sokrateen kuolema oli. Yhteistä Weilille ja Sokrateelle on, 
että molempien filosofien elämää leimasi loppuun asti henkilökohtaisesti 
koettu totuudellisuuden, rehellisyyden ja omissa ihanteissa pysymisen 
ideaali. Tässä mielessä sen enempää Sokrateelle kuin Weilillekään ei 
ollut tuskallista tai vaikeaa kohdata elämänsä viimeistä rajanylitystä, 
vaikka se Weilin kohdalla tapahtuikin odottamatta ja vastoin hänen 
keskeneräisiä suunnitelmiaan ja aikomuksiaan. Ihminen oli Weilille 
transsendentti ja jatkuvasti transsendoiva eli rajoja ylittävä olento. 
Ajattelijankuva, joka Weilistä välittyy, maalaa eteen käsityksen opet- 
tajasta ja julistajasta. Toisaalta Weil ei propagoinut koko elämänsä ai- 
kana yhtäkään maailmankatsomuksellista tai elämänkatsomuksellista 
totuutta, mutta uusplatonisteilta omaksumansa täydellisyysideaalin mu- 
kaisesti hän piti arvokkaimpana ja onnellisimpana sellaista elämää, 
jossa intellektuaalinen kirkkaus, järjenmukaisuus ja hyvä elämä yhdis- 
tyvät jatkuvaan ja ehdottomaan totuuden tavoittelemiseen. L'enracine- 


636 SS, s. 98. 

637 Coles 1987, s. 86 ja 153; Nevin 1991, s. 109. Katso Platon, ”Faidon”, 117a—118a. 
638 T ittle 1988, s. 45. 

639 Simonsuuri 1989, s. 123—124. 

mentissa Weil tähdensi totuuden etsimisen sakraaliutta sanoen, että 
”Itlotuuden tarve on muita tarpeita pyhempi. [Le besoin de verite est plus 
sacrö gwaucun autre.]”640 Näin sanoessaan hän korosti eroa siinä, mil- 
loin on kyse totuudesta suhteena ja milloin totuus todellisuuden rakasta- 
misena on totuuden ilmitulon tapa. Katkelmassa, jossa totuus vuoroin 
peittyy (totuus suhteena kohteeseen) ja vuoroin selkenee (totuus todelli- 
suuden rakastamisena) Weil asettui todellisuuden rakastamisen kan- 
nalle: 


Totuus on todellisuuden kirkastumista. Rakkauden kohde ei ole totuus 
vaan todellisuus. Kaivata totuutta on kaivata suoraa yhteyttä todelli- 
suuteen. Kaivata yhteyttä todellisuuteen on rakastaa sitä. Kaipaamme 
totuutta vain rakastaaksemme totuudessa. [La verite est Veclat de la 
realite. L'objet de Vamour n'est pas la verite, mais la realite. Deösirer la 
verite, c'est dösirer un contact direct avec de la realite. Desirer un contact 
avec une realite, cest laimer. On ne desire la veritö gue pour aimer dans 
la verite.]641 


Vaikka totuus onkin jättäytyneisyyttä todellisuuden rakastamiselle, 
maailma ei ole syli. Paradoksi todellisuudelle jättäytymisen ja saavu- 
tettujen totuuksien jatkuvan ylittämisen välillä luo jännitteitä Weilin 
ajatteluun, mutta tasapainon ajatus pätee myös tässä yhteydessä. To- 
tuus on yhtä puhdas kuin kyky murtaa saavutettujen totuuksien pans- 
sari. Kysymys, mistä ihmiselle syntyy tämä yliluonnollinen totuuden ja 
todellisuuden rakkaus, näyttää jääneen Weilille viime kädessä mystee- 
riksi. Lenracinementissa Weil kuitenkin löytää ihmisen tehtävän: ”To- 
tuuden tarvetta ei voi tyydyttää, ellei löydy ihmisiä, jotka rakastavat 
totuutta. [1/ n'y a aucune possibilitö de satisfaire chez un peuple le besoin 
de veritö si lon ne peut trouver & cet effet des hommes gui aiment la 
verite.]”642 

Arvojen sarja katkesi totuuden tarpeeseen. Harmonian etsiminen 
muusta kuin etiikan ja elämän tasapainosta pani filosofi Weilillekin 
”sordiinon päälle”. Jos Weilin elämä ja opetus vastasivatkin toisiaan, 
täysin ymmärrettävää mutta samalla absurdilta tuntuvaa on, että Weil 
kuoli lyödessään laimin omien opetustensa noudattamisen, toisin sanoen 
jättäessään täyttämättä lähes kaikki tarpeensa. McFarland ja McLellan 
dokumentoivat, että Weilin kuollessa 24. elokuuta 1943 Englannin 
Kentissä paikallinen keltainen lehdistö nosti Weilin lööppeihinsä. The 
Tuesday Express otsikoi etusivunsa sanoin: ”French Professor Starves 


640 E, s. 53. 
641 E s. 319. 
642 E, s. 57. 

herself to Death”. The Kent Messenger puolestaan otsikoi: ”Death from 
Starvation — French Professor's Curious Sacrifice”.643 Jos ylennys profes- 
soriksi ei ole tässä yhteydessä erehdystä tai pilaa, se johtunee merki- 
tyksen muuntumisesta kuljettaessa kanaalin yli: ranskan kielen sana la 
professeur tarkoittaa opettajaa ylipäänsä. 

Weilissä oli puhjennut keuhkotauti huhtikuussa 1943. Kesän käänty- 
essä syksyksi hän nukkui pois. Simone Weilin hautajaiset järjestettiin 
Englannin Ashfordissa elokuun 30. päivänä, joka oli kirkas ja aurin- 
koinen. Pappi, joka Weilin kirkkoon kuulumattomuudesta huolimatta oli 
kutsuttu paikalle, myöhästyi junasta, ja lyhyet muistosanat luki Weilin 
elinikäinen ystävä Maurice Schumann. Kuten Osmo Pekonen toteaa, 
Weilin elämäkerturi Nicolas Hourdin herätti vuonna 1989 julkaisemal- 
laan teoksella kohua väittäessään, että Weil olisi ennen kuolemaansa 
kääntynyt roomalaiskatoliseen uskoon ja että hänet olisi pikaisesti 
kastettu vesijohtovedellä.644 ”Paljastuksen” myöhäisen ajankohdan vuok- 
si ajatusta ei voitane pitää täysin luotettavana, eikä sen todenperäisyy- 
dellä liene suurta vaikutusta Weilin ajattelijankuvaan. Weilin hautaa 
peittää valkoisesta marmorista valmistettu kivilaatta, johon on kaiver- 
rettu vain hänen nimensä: Simone Weil. 

Ehkä Weilin opettajantoiminnan kausiluonteesta ja ihmisten kohtaa- 
misten satunnaisuudesta yhtä paljon kuin Weilin tavasta vaatia yhteyttä 
ajattelun ja toiminnan välille johtuu, ettei Weil saanut enempää varsi- 
naisia oppilaita kuin kriitikoitakaan. Ankarin kritiikki Weiliä kohtaan 
on tullut Weililtä itseltään; Weil itse tiesi ajattelunsa rajoitukset hyvin. 
Eräässä viimeisistä kirjeistään hän kertoi vanhemmilleen järkytyksestä, 
jonka hänelle oli tuottanut huomio, että Shakespearen näytelmissä aino- 
astaan narrit sanovat totuuden, ja arveli itse olevansa tällainen narri, 
jonka tehtävänä on julistaa totuutta.645 Onpa tämä totuus katsojan 
silmässä mitä tahansa, joka tapauksessa Weilin ajattelussa kunnioitusta 
herättää aito ja rehellinen totuuden pyrkimys. Lähes koko elämänsä 
Weil suri älyllistä alemmuutta korkeasti sivistyneen kulttuuriympä- 
ristön rinnalla. Äkkiä hän sai oivalluksen: jokainen ihminen, joka etsii ja 
kaipaa totuutta, voi päästä käsittämään sen. 


643 McFarland 1983, s. 161; McLellan 1989, s. 266. 

644 Pekonen 1995, s. 79. 

645 EL, s. 255. Ref: ”Mais ces fools ne sont pas comme ceux de Shakespeare. Ils mentent, 
en faisant croire gwils sont du fruit, au lieu gue dans Sch. les fous sont les seuls per- 


sonnages gui disent la verite.” Kirjeen päiväys on 4. elokuuta 1943. Katso myös Lehtonen 
(1976, s. 13). 

Tiivistelmä 


imone Weilin filosofian lähtökohtana oli väkivallan ongelma, jonka 

hän näki toteutuvan omana aikanaan niin ihmisten kuin yhteis- 
kuntienkin välillä. Hänen laatimansa analyysi vallan olemuksesta pal- 
jasti, että valtasuhdetta ei voi rajoittaa yhteisössä. Vallan taipumus 
levittäytyä kaikkia ihmisiä ja osapuolia koskevaksi tuottaa tulokseksi 
yliyksilöllisen vallan vaatimuksen, ja Weilin näkemyksen mukaan onto- 
loginen jumalaolettamus on syntynyt näin. Metafysiikkana se vaikuttaa 
ajattelumme perustassa ja saa ilmaisunsa filosofian historiassa. Ajatte- 
lun ja kokemuksen kulkeutuminen eri teille on se vaikutus, jolla kreik- 
kalaisen antiikin jälkeen syntynyt filosofia erottuu varhaisesta mystii- 
kasta. 

Weilin ajattelua on monesti luonnehdittu uskonnolliseksi eksistentia- 
lismiksi. Weilin koko tuotantoa lähdeaineistona lukien on tutkimuksessa 
voitu todeta, ettei Weilin jumalakäsitys edusta ensisijaisesti agnostismia 
tai ateismia vaan antiteismiä. Eksistentialistinen perusvalinta koskee 
jumalakäsitystä, ja myöhäiseen Platoniin tukeutuen Weil uskoo, että 
ajattelun ja kokemuksen kuilu silloittuu, kun ihminen jättää pois onto- 
logisen jumalaoletuksen. 

Ratkaisun vaatimus on eettinen, sillä ontologisen ajattelutavan pois 
jättäminen murtaa vallan metafysiikan ja tekee mahdolliseksi kokea 
transsendenssin toisessa ihmisessä. Toinen ihminen on olemassa koke- 
muksessa annettuna, mutta kokemuksellinen erillisyys piirtää samalla 
itsen ja toisen ihmisen välille rajan. Ihminen todellistuu välittäjänä inhi- 
millisen ja jumalallisen sekä kokemuksellisen ja yleispätevän välillä suh- 
teutuessaan toiseuteen. Vain suhteutuminen toiseuteen mahdollistaa, 
että ihminen tajuaa rajallisuutensa, mikä on edellytyksenä etiikan to- 
teuttamiselle elämässä. 

Luontosuhteessa rajan ajatus liittyy ihmisen tarpeisiin. Tarpeista voi- 
daan erottaa todelliset eli ihmisen autonomiaan perustuvat tarpeet ja 
keinotekoiset, ihmiselle manipuloidut tarpeet. Keinotekoisten tarpeiden 
seuraaminen johtaa valtasuhteeseen, kun taas todelliset tarpeet muodos- 
tavat toiminnan moraalisen lähtökohdan. Tarpeiden perusteella tulee 
määritellyksi, mitkä arvot ihmisen on todella valittava, ja arvojen koh- 
dalla Weil paljastuu essentialistiksi. Tarpeiden luonnehtimien arvojen 
valitseminen ”omiksi arvoiksi” seuraa kuitenkin eksistentialistista pe- 
rusvalintaa. Tarpeet määräävät sen, minkä merkityksen kukin arvoille 
antaa. 

Etiikka on Simone Weilille yksilön etiikkaa. Yhteisöillä ei voi olla 
etiikkaa, koska yhteisöt eivät ajattele eivätkä koe, vaan ne käyttäytyvät. 
Yhteisöllä voi olla yhteinen käsitys hyvästä, mutta se on vain käsitys ja 
kuuluu kontingenttiin, sattumanvaraiseen tietoon. Tällä perusteella voi- 
daan kysyä, mikä muodostaisi takeen sille, että eettinen vakuuttu- 
neisuus koskisi hyvää elämää ja että vakuuttunut ihminen toimisi va- 
kuuttuneisuutensa mukaisesti. Weil seurasi ajattelussaan Platonin filo- 
sofiaa. Olemisen perusta on hyvän idea itse, joten olevaista koskeva tieto 
on tietoa hyvästä. Joka hyvän tietää, tekee hyvää. Velvollisuuden ja tah- 
don välillä ei Weilin ajattelussa ole ristiriitaa, joka on tullut etiikan kes- 
kusteluun Kantin filosofian jälkeen. Todellisuus on arvomääreinen koko- 
naisuus, jossa ajatteleminen ja oleminen ovat sama asia. Nämä piirteet 
Weilin ajattelussa puoltavat sen luonnehtimista eettiseksi tekodeonto- 
logiaksi. 

Tutkimuksessa esitetyn perusteella voidaan kysyä, oliko Weil itse 
asiassa lainkaan mystikko. Tähän kysymykseen on vastattu viittaamalla 
paradoksiin, joka on siinä, että Weilin filosofia muodostaa ”metafyysisen 
metafysiikan kritiikin”. Ulospääsytiet, jotka Weil esitti kehästä pääsemi- 
seksi, ovat jättäytyminen olevaiselle sekä jatkuva rajojen ylittäminen, 
transsendoiminen, joka esiintyi hänen filosofiassaan kaikkiallisen rak- 
kauden ajatuksena. Ihmisten kohtaaminen kokemuksessa on jumalalli- 
sen todellistumista ihmisten välillä. Rakkaus on Jumalan rakkautta 
ihmiseen ja ihmisen rakkautta Jumalaan. Ne kuuluvat yhteen; ne ovat 
yhtä ja samaa jumalallista rakkautta, jonka osapuolia ei voida arvottaa 
toistensa vastakohdiksi. Weilin vaikutushistoria polveutuukin antiikin 
filosofiasta, ja hänen Platonilta omaksumansa Eros-käsityksen valossa 
Weiliä voidaan kutsua oman aikamme filosofien joukossa Rakkauden 
välittäjäksi. 


Tämän tutkimuksen anti Weil-tutkimukselle voidaan kiteyttää seuraa- 
vien toteamusten muotoon. 

1) Weilin ajattelusta voidaan löytää johdonmukainen ja koherentti 
vastaavuus hänen kulttuurikriittisten ja eettisten pohdintojensa väliltä. 
Weilin käsittelemä problematiikka hahmottuu sulkeutuvaksi ympyräksi, 
jossa yhteiskuntafilosofiset ongelmat antoivat aiheen laajamittaiseen 
kulttuurikritiikkiin ja ratkaisujen etsimiseen meditaatiosta ja jossa mo- 
raalin ongelmat tulivat uudelleen vastaan Weilin luoman hengellisen 
antropologian toteuttamisyhteytenä. Weilin ajattelu ei ollut sillä tavoin 
hajanaista kuin aiemmassa tutkimuksessa usein on esitetty. 

2) Weil oli enemmänkin sokraattisen perinteen jatkaja kuin puhtaasti 
filosofinen tai uskonnollinen mystikko. Weilin yhteiskuntafilosofiset ke- 
hitelmät puoltavat hänen pitämistään yhtenä valistuneen järjen käytön 
airueena ja kantilaisen velvollisuusetiikan inkarnaationa 1900-luvun 

filosofiassa. Uskonnollisena ajattelijana Weil oli mystiikan käsitteen 
konkretisoija. Weil käytti mystiikan käsitettä, paitsi nimenä arvostele- 
milleen näennäismyyteille ja kulttuuriperintömme eeppisille myyteille, 
myös viitatessaan todellisuuden suoraan (esipredikatiiviseen) kokemi- 
seen. 

3) Vaikka Weiliä koskevia tutkimuksia on valmistunut useita, hänen 
ajattelunsa tutkiminen on edelleen alkuvaiheessa, ja kysymys Weilin 
merkityksestä filosofialle pysynee avoimena vielä pitkään. Weil viittaili 
laajasti filosofian eri perinteisiin. Toisaalta hänen päätelmänsä kiteytyi- 
vät myös yksilöitä haastaviksi vastuullisen toiminnan vaatimuksiksi. Jos 
Kantin etiikan maksiimi on muotoiltavissa lauseeksi ”kohtele toista 
ihmistä aina päämääränä, älä milloinkaan välineenä”, voitaisiin Weilin 
ajatus filosofiasta rakkautena ja rakkaudesta filosofiana muotoilla seu- 
raavasti: ”Kohtele rakkautta itsessäsi ja toisissa ihmisissä aina arvona 
sinänsä, älä koskaan välineenä, olipa kyseessä aistillinen tai intellektu- 
aalinen rakkaus.” Weilin ajatukset rakkauden kukoistuksesta ja filosofi- 
asta vaikeiden aikojen rikastajana voivat säteillä voimaa pitkälle hänen 
oman aikansa jälkeisiin ajanjaksoihin ja tilanteisiin. Kysymys Weilin 
filosofian vaikuttavuudesta ja toteuttamiskelpoisuudesta muodostanee 
omakohtaisen haasteen jokaiselle ihmiselle. 

Summary 


Rakkauden välittäjä — Kulttuurikritiikki ja eettisen ihmisen ideaali 
Simone Weilin ajattelussa. 


The Love Mediator — Cultural Criticism and the Idea of the Ethical 
Human in the Thought of Simone Weil. 


Jukka Hankamäki 
University of Helsinki, FIN 


he purpose of this study is to make clear Simone Weil's philosophical 

anthropology. Analyzing Weil's character as a thinker is one (1) of 
the main purposes of this study. The chief thesis is that through her life 
and works Weil was a self-luminious exponent of Socratean ethics in our 
time rather than only a philosophical or religious mystic. 

Here ”Socratean philosophy and ideal of life” mean the life-form in 
which the passionate aspiration for Good, Truth and Beauty is the 
leading ideal. Weil's desire to realize herself as a mediator between 
transcendency and immanency is discussed along with her Socratean 
features as well as her wish to exist as a mediator between human beings 
in the sense of communication and rendezvous. 

The second (2) purpose of this study is involved with the development 
of Weil's thinking and her philosophical tendency. Contrary to the part of 
preceding examination, here it will be proposed that Weil's cultural 
criticism and her spiritual aspects combined can be examined as an 
undivided unity. The problematic of Weil's thinking can be seen as a 
circle in which the social and political problems gave reason to an 
extensive criticism of western metaphysics and seeking answers from 
meditation, and in which the moral problems were encountered again as 
a guestion concerning the accomplishing of the spiritual anthropology 
created by Weil herself. 

The third (3) purpose of this study is connected to the conception of 
”philosophy” articulated by Weil's life. The main idea here is that the 
challenge philosophy raises in the sphere of practical life. Here the 
pragmatic notion of Weil is encountered also. Weil is interpreted as an 
incarnation of Kantian duty-ethics and as a messenger of Enlightenment 
in 20th century. 

LIITE 1. 


SIMONE WEILIN ARTIKKELIT 


Tässä luettelossa mainitaan Simone Weilin artikkelit, kirjoitusajan- 
kohta, mahdollinen alkuperäinen julkaisuyhteys ja sijainti Weilin teok- 
sissa. Suuri osa Weilin kirjoituksista oli muita kuin artikkeleita. Ohei- 
seen luetteloon on listattu myös sellaisia artikkeleita, jotka löytyvät läh- 
teenä olevista teoksista mutta joihin ei ole viitattu tässä tutkimuksessa. 


”Allons-nous vers la revolution proletarienne?” (1933) Revolution 

”A propos de la guestion coloniale dans ses rapports avec le destin du 
peuple francais” (1943) EHP, p. 364—178. 

”Projet d'une formation d'infirmiöres de premiöre ligne” (1942) EL, 

et guelgues autres points” (1933) OL, p. 39—44. 

”Reflexions en vue d'un bilan” (1939) EHP, p. 296—312. 

”Reflexions sans ordre sur l'amour de Dieu” (1941-1942) PSO, p. 35—45. 

”Reflexions sur la barbarie” (1939) EHP, p. 63-65. 

”Reflexions sur la guerre” (1933) La Critigue Sociale, no. 10, EHP, 
p. 229-239. 

”Reflexions sur le bon usage des 6tudes scolaires en vue de l'amour de 
Dieu” (1942) AD, p. 85-97. 

”Remargues sur le nouveau projet de constitution” (1943) EL, p. 85-92. 

”Remargues sur les enseignements ä tirer des conflicts du Nord” (1936- 
1937) CO, p. 197—205. 

”R6ponse ä une guestion d'Alain” (1936) EHP, p. 244-247. 

”Sur les contradictions du marxisme” (1937) OL, p. 194-204. 

p. 85—101. 

LIITE 2. 


SIMONE WEILIN RUNOJA 


Promöth6e 


Un animal hagard de solitude, 

Sans cesse au ventre un rongeur gui le mord, 
Le fait courir, tremblant de lassitude, 

Pour fuir la faim gwil ne fuit gwä la mort; 
Cherchant sa vie au travers des bois sombres; 
Aveugle guand la nuit repand ses ombres; 

Au creux des rocs frapp6 de froids mortels; 

Ne s'accouplant guw'au hasard des 6treintes; 

En proie aux dieux, criant sous leurs atteintes — 
Sans Promöth6e, hommes, vous seirez tels. 


Feu cr6ateur, destructeur, flamme artiste! 
Feu, heritier des lueurs du couchant! 

Uaurore monte au coeur du soir trop triste; 

Le doux foyer a joint les mains; le champ 

A pris le lieu des broussailles Brälö6es. 

Le mötal dur jaillit dans les coul6es, 

Le fer ardent plie et cede au marteau. 

Une clarte sous un toit comble läme. 

Le pain mäörit comme un fruit dans la flamme. 
Ou'il vous aima, pour faire un don si beau! 


Il donna roue et levier. O merveille! 

Le destin plie au poids faible des mains. 

Le besoin craint de loin la main gui veille 
Sur les leviers, maitresse des chemins. 

O vents des mers vaincus par une toile! 

O terre ouverte au soc, saignant sans voile! 
Abime ou frele une lampe descend! 

Le fer court, mord, arrache, ötire et broie, 
Docile et dur. Les bras portent leur proie, 
LU'univers lourd gui donne et boit le sang. 

Il fut auteur des rites et du temple, 

Cercle magigue a retenir les dieux 

Loin de ce monde; ainsi l!homme contemple, 

Seul et muet, le sort, la mort, les cieux. 

Il fut Pauteur des signes, des langages. 

Les mots ailes vont ä travers les äges 

Par monts, par vaux, mouvoir les ceeurs, les bras. 
Läme se parle et täche ä se comprendre. 

Ciel, terre et mer se taisent pour entendre 

Deux amis, deux amants parler tout bas. 


Plus lumineux fut le present des nombres. 
les spectres, les demons s'en vont mourant. 
La voix gui compete a su chasser les ombres. 
L'ouragan möme est calme et transparent. 
Au ciel sans fond prend place chague ötoile; 
Sans un mensonge elle parle ä la voile. 
Uacte s'ajoute ä Vacte; rien n'est seul; 

Tout se röpond sur la juste balance. 

Il nait des chants purs comme le silence. 
Parfois du temps s'entrouvre le linceul. 


U'aube est par lui une joie immortelle. 

Mais un sort sans douceur le tient pli6. 

Le fer le cloue au roc; son front chancelle; 

En lui, pendant gu'il pend crucifi6, 

La douleur froide entre comme une lame. 
Heures, saisons, siecles lui rongent l'äme, 

Jour apres jour fait defaillir son ceur. 

Son corps se trod en vain sous la contrainte; 
U'instant aui fuit disperse aux vents sa plainte; 
Seul et sans nom, chair livr6e au malheur. 


P, p. 22-24. 

La porte 


Ouvrez-nous donc la porte et nous verrons les vergers, 
Nous boirons leur eau froidie ou la une a mis sa trace. 
La longue route bräle ennemie aux ötrangers. 

Nous errons sans savoir et ne trouvons nulle place. 


Nous voulons voir des fleurs. Ici la soif est sur nous. 
Attendant et souffrant, nous voici devant la porte. 

S'il le faut nous romprons cette porte avec nos coups. 
Nous pressons et poussons, mais la barriere est trop forte. 


Il faut languir, attendre et regarder vainement. 

Nous regardons la porte; elle est close, inöbranlable. 
Nous y fixons nos yeux; nous pleurons sous le tourment; 
Nous la voyons toujours; le poids du temps nous accable. 


La porte est devant nous; gue nous sert-il de vouloir? 
Il faut mieux s'en aller abandonnant Vespörance. 
Nous n'entrerons jamais. Nous sommes las de la voir. 
La porte en s'ouvrant laissa passer tant de scilence 


Oue ni les vergers ne sont parus ni nulle fleur; 

Seul lespace immense ou sont le vide et la lumiere 
Fut soudain present de part en part, combla le ceeur, 
Et lava les yeux presgue aveugles sous la poussiere. 


P, p. 35—36. 

GEORGE HERBERTIN RUNO ”LOVE? 


Love bade me welcome: 
yet my soul drew back, 
Guiltie of dust and sinne. 

But guick-ey'd Love, observing me grow slack 
From may first entrance in, 

Drew nearer to me, sweetly guestioning 
If I lack'd anything. 

”A guest”, I answer'd, ”worthy to be here:” 
Love said, ”You shall be he.” 

”I the unkinde, ungratefull? Ah my deare, 
I cannot look on thee.” 

Love took my hand, and smiling did reply, 
”Who made the eyes but 1?” 


”Truth Lord, but I have marr'd them: let my shame 


Go where it doth deserve.” 


”And know you not, sayes Love, who bore the blame?” 


”My deare, then I will serve.” 


”You must sit down,” sayes Love, ”and taste my meat:” 


So I did sit and eat. 


George Herbert, The Works, p. 201. 

LIITE 3. 


KRONOLOGIA 


Poimintoja Simone Weilin elämästä ja tuotannosta 


Tiedot perustuvat pääosin Simone Petrementin teokseen Simone Weil — A 
Life (1976). Muita luotettavia elämäkerrallista ainesta sisältäviä läh- 
teitä ovat Janet P. Littlen Simone Weil — Waiting on Truth (1988) ja Tho- 
mas R. Nevinin Simone Weil — Portrait of a Self-Exiled Jew (1991). 


1909 


1913 


1914 


1915-19 


1924 


heinäkuu 


1925 


lokakuu 


1928 


lokakuu 


1929 


toukokuu 


Simone Adolphine Weil syntyy 3. helmikuuta Pariisissa. 

Isä Bernard Weil (synt. 1872) oli juutalainen lääkäri. Äiti 
Salomea Reinherz (synt. 1879) kuului rikkaaseen 
porvarissukuun, joka harjoitti liiketoimintaa Antwerpenissä. 
Perheen Pariisin-koti sijaisi osoitteessa ”Boulevard de 
Strasbourg 19”. Perheeseen kuului Simonea kolme vuotta 
vanhempi veli Andre. 


Weilit muuttavat Boulevard de Saint-Michel 37:ään. 


Ensimmäisen maailmansodan puhjettua Weilit 
muuttavat Neuchäteauhin. 


Perhe seuraa Bernard Weilin sotakommennusten mukana 
Mayenneen, 1917 Chartesiin ja 1919 takaisin Pariisiin. 


Weil suorittaa ensimmäisen osan oppikouluopiskeluun 
tarvittavaa baccalaureat-tutkintoa. 


Kirjoittautuu Henri IV:n lyseoon, josta myöhemmin valmistuu 
ylioppilaaksi. 


Aloittaa opiskelun Ecole Normale Superieuressa. 


Weil muuttaa Pariisissa osoitteeseen ”3 rue Auguste Comte”. 

1931 


heinäkuu 


lokakuu 


joulukuu 


1932 


elokuu 


lokakuu 
1933 


elokuu 


lokakuu 


joulukuu 


1934 


syyskuu 


joulukuu 
1935 
huhtikuu 
heinäkuu 
elokuu 


lokakuu 


Suorittaa agregation-tutkinnon pääaineenaan filosofia. 
Opinnäyte oli nimeltään ”Science et perception au Descartes' 
(Teoksessa Sur la science). 


? 


Filosofian opettajaksi Le Puyhin. 


Ottaa osaa työttömien mielenosoituksiin Saint-Etiennessä. 
Alkaa marxismille myönteinen jakso. 


Matkustaa Saksassa, kirjoittaa reportaasiartikkelin 
”La situation en Allemagne”. 


Filosofian opettajaksi Auxerreen. 


Viettää lomaa Espanjassa, kirjallinen toiminta vilkastuu, 
kirjoittaa La Critigue sociale -lehteen. 


Filosofian opettajaksi Roanneen. (Luennot ilmestyivät 
vuonna 1959 nimellä Lecons de philosophie.) 


Weil jättää opettajan ammatin ja tapaa Trotskin. 


Aatteellista kädenvääntöä kommunistien, sosialistien ja 
porvarien kanssa. 


Weil viimeistelee Oppression et liberten tekstejä. Irtautuu 
politiikasta, käytännöllinen aktiivisuus kasvaa. 


Aloittaa työskentelyn Alsthomin tehtaassa Pariisissa. 


Työskentelee Carnaudin tehtaassa. 
Työskentelee Renaultin tehtaassa. 
Viettää lomaa Espanjassa ja Portugalissa. 


Opettaa filosofiaa Bourgesissa. 

1936 


elo-syyskuu 


1937 


tammikuu 


huhti-kesäkuu 
syyskuu 
lokakuu 

1938 

helmikuu 


touko-elokuu 


1939 


syyskuu 


1940 


tammi-toukokuu 


kesäkuu 


syyskuu 


1941 


tammikuu 


kesäkuu 


Osallistuu Espanjan sisällissotaan tasavaltalaisten 
riveissä. Polttaa kätensä kenttäkeittiössä ja kotiutuu. 


Kirjoittaa artikkelin ”Ne recommengcons pas la guerre de 
Troie”. (Teoksessa Ecrits historigues et politigues). 


Matkustaa Italiassa. 
Viimeistelee tehdaspäiväkirjaansa La condition ouvriere. 


Opettaa filosofiaa Saint-Ouentinissä. 


Tutkii englantilaisia metafyysikkorunoilijoita. 


Matkustaa Italiassa. Kiinnostus uskontoon voimistuu. 
Weilillä väitetään olleen mystisiä kokemuksia. 


Kirjoittaa artikkelit ”L'Iliade ou le poeme de la force” ja 
”Ouelgues röflexions sur les origines de lhitlerisme”. 


Lukee Bhagavad-Gitaa, Veda-kirjallisuutta ja muita 
hindu-tekstejä, kirjoittaa näytelmän Venise sauvee. 


Weilit jättävät Pariisin Ranskan romahdettua ja siirtyvät 
Vichyyn. 


Simone Weil pakenee miehitysalueen ulkopuolelle 
Marseillesiin ja aloittaa kirjoittamisen Cahiers du Sud 


-aikakauskirjaan, joka julkaisee muiden muassa Ilias- 
artikkelin tammikuussa 1941. 


Aloittaa päiväkirjamerkinnät joista kasvavat laajat 
muistiinpanot (Cahiers 1-3). 


Tapaa katolisen papin Joseph-Marie Perrinin. 

elokuu 


lokakuu 
1942 


tammi-huhtikuu 


toukokuu 


heinäkuu 
syyskuu 


lokakuu 


marraskuu 


joulukuu 


1943 


tammi-toukokuu 


huhtikuu 
17. elokuuta 
24. elokuuta 


30. elokuuta 


1947 


1949 


Työskentelee Gustav Thibonin maatilalla Saint-Marcel 
d'Ardehcessä Rhöne-joen laaksossa. 


Paluu Marseillesiin. 


Kirjoittaa suurimman osan Attente de Dieun, Intuitions 
pre-chretiennes'n ja Pensees sans ordre concernant 

amour de Dieun teksteistä, lukee Ristin Johannesta, 
Upanisadeja ja Tao te chingiä. 

Pakenee Casablancan kautta Yhdysvaltoihin, viimeistelee 
Platonin filosofiaa ja pythagoralaisuutta käsitteleviä 
tekstejä (La source grecgue). 

Saapuminen New Yorkiin. 


Kirjoittaa Kirjeen Perrinille (Lettre & un religieux). 


Kirjoittaa New Yorkin muistiinpanot ”Cahiers d'Amerigue” 
(Teoksessa La connaissance surnaturelle). 


Lähtö New Yorkista kohti Englantia. 


Saapuminen Lontooseen ja rekrytoituminen Maurice 
Schumannin tuella Ranskan opetusministeriöön. 


Kirjoittaa L'enracinementin sekä muutamia artikkeleita ja 
kirjeitä (teoksessa Ecrits de Londres et dernieres lettres). 


Keuhkotauti puhkeaa, terveys heikkenee nopeasti. 

Weil joutuu Ashfordin sairaalaan. 

Weil kuolee keuhkokuumeeseen yleiskunnon heikettyä. 
Weilin hautajaiset. 

Weilin kirjoitukset alkavat ilmestyä postuumisti Gustave 
Thibonin toimittaman valikoiman La pesanteur et la gräce 


tullessa painosta. 


L'enracinement ilmestyy. 

1966 


1988 


Weilin runoja sisältävä nide ilmestyy päättäen hänen 
kirjoituksistaan tähän mennessä ilmestyneiden teosten 
julkaisemisen sarjassa Collection Espoir. 


Weilin koottujen teosten (Feuvres complötes toimitustyö 
alkaa, ilmestyy ensimmäinen osa. Sarjan valmistuminen 
lykkääntyy aiotusta vuodesta 1997 vuosituhannen 
vaihteeseen. 

LIITE 4. 


LECTIO PRAECURSORIA 6.6.1997 
Simone Weil — Rakkauden Välittäjä 


= aiheena on Simone Weilin filosofia. Olen lähestynyt 
aihettani olettamalla, että Weilin ajattelusta, jota usein on pidetty 
moniaineksisena ja vaikeasti lähestyttävänä, voidaan filosofisen rekons- 
truktiotyön avulla löytää yhtenäinen rakenne. Tämä rekonstruktio pe- 
rustuu Weilin koko tuotannon lukemiseen, ja sen tehtävänä on vastata 
paitsi Weilin ajattelijankuvaa koskevaan kysymykseen, erityisesti kysy- 
mykseen, miten Weilin muotoilemaa etiikkaa ja hänen hengellisiä poh- 
dintojaan voidaan ymmärtää varhaisemman yhteiskunta- ja uskontokri- 
tiikin jatkeena. Tässä mielessä tutkimuksessa pyritään vastaamaan 
siihen, millainen ajattelija Weil oli ja mitä hän varsinaisesti sanoi. Sa- 
malla koetetaan valaista myös sitä, miten Weilin muotoilema kulttuuri- 
kritiikki ja etiikka voivat johdattaa meitä nykyajan ihmisiä ymmärtä- 

Tässä työssä noudattamaani tutkimusotetta ja lukutapaa voi kuvata 
hermeneuttiseksi. Olen pyrkinyt paremminkin avaamaan oman ymmär- 
rykseni Weilin alkuperäislähteistä nousevalle kokonaisnäkemykselle 
kuin tarkastelemaan Weiliä jonkin annetun puitteen tai valmiin perus- 
ymmärryksen mukaisesti, esimerkiksi mystikon esimerkkitapauksena. 
Syntyneelle Weil-kuvalle tällä ratkaisulla on merkitystä sikäli, että tätä 
kautta hänen ajattelijankuvastaan voidaan valottaa kokonaan uusia 
piirteitä ja puolia. Nämä näyttävät jääneen piiloon silloin, kun Weiliä 
tutkittaessa on rajoituttu johonkin hänen tuotantonsa osaan, tai kun on 
tutkittu ensisijaisesti sitä, miten Weil ja hänen peruskäsitteensä täyt- 
tävät jonkin ennalta asetetun luokittelun tunnusmerkit. Tämän tutki- 
muksen tuloksena Weilistä syntyy kokonaiskuva, jossa korostuvat pi- 
kemminkin platonisen arvofilosofin ja sokraattisen eettikon kuin kris- 
tillisen tai muun uskonnollisen mystikon piirteet. 

Verrattain nuorena kuolleen ranskalaisen Weilin ajattelusta on pu- 
huttu ja kirjoitettu hänen kotimaassaan ja lähiympäristössä suhteellisen 
paljon. Weilistä on ilmestynyt useita elämäkertoja, muiden muassa 
Simone Pöetrementin ja David McLellanin kirjoittamina, sekä esityksiä 
eräistä hänen keskeisistä käsitteistään. Toisaalta Weilistä on julkaistu 
painokkaita tutkimuksia, joissa hänen ajatteluaan on verrattu esimer- 
kiksi Spinozan, Platonin ja Avilan Teresan filosofiaan sekä Ludwig 
Wittgensteinin pohdintoihin uskonnollisen kielen rajoista, kuten on 


287 


tehnyt Peter Winch vuonna 1989 julkaistussa tutkimuksessaan. Sen 
sijaan töitä, jotka keskittyisivät luomaan kuvaa Weilin omasta filosofi- 
asta, on julkaistu vähän. Tarkastettava tutkimus pyrkii osaltaan poista- 
maan tai ainakin lievittämään tätä puutetta ja täyttämään samalla sen 
tyhjiön, joka Weiliä koskevassa kirjallisuudessa on vallinnut Suomessa. 

Eräänä syynä siihen, miksi Weilin filosofia on jäänyt syrjään aina 
viime vuosikymmeniin asti, voi pitää sitä, että hänen ajatteluaan on aina 
ympäröinyt diskursiivinen hämmennys. Tämä epävarmuus ja suhtautu- 
misen vaikeus on tekemisissä sen asian kanssa, että mitään valmista 
tulkintaa tai nimeä Weilin filosofialle ei syntynyt hänen omana aika- 
naan. Monet hänen filosofisista ideoistaan peittyivät 1950-luvulla jul- 
kaistuihin elämäkertoihin. Vasta 1980-luvulla virinnyt uusi rohkeus 
etsiä eettisiä ja elämänkatsomuksellisia ratkaisuja systeemifilosofian 
ulkopuolelta on johdattanut lukemaan ja uudelleenarvioimaan hänen 
muotoilemaansa rakkauden etiikan projektia. Tällöin Weil-kiinnostuk- 
sen motiivit ovat olleet hänen omalle ajattelulleen uskollisesti valtavir- 
tojen ulkopuolisia ja dialogisia. Niinpä tässäkään tutkimuksessa ei anne- 
ta sinänsä värikkäälle ja filosofiaakin elävöittävälle elämäkerralliselle 
ainekselle liian suurta osaa, vaan keskitytään pohtimaan muun muassa 
sitä, miten Weilin filosofia suhteutuu eräisiin modernien etiikkakäsi- 
tyksien kohtaamiin haasteisiin. Tätä Weilin filosofian suhteuttamista 
muuhun filosofiaan voi pitää tutkimukseni kolmantena tehtävänä re- 
konstruktiotyön ja Weilin ajattelijankuvaa koskevan tutkimustyön 
ohella. 

Tutkimukseni rakenteessa olen edennyt ongelmakeskeisesti siten, että 
olen aloittanut työni niistä kysymyksistä, joista Weil päätyi uskonto- ja 
kulttuurikritiikkinsä tielle. Weilin mielestä länsimaisen metafysiikan 
historia on olennaisesti vallan ja väkivallan leimaamaa. Metafyysisellä 
näkökulmalla Weil tarkoitti sitä, että pyrimme tutkimaan asioita kaik- 
kein yleisimmästä perspektiivistä, ikään kuin Jumalan näkökulmasta, ja 
hänen esittämänsä kritiikki vastaa hyvin muun muassa sitä, mitä 
Martin Heidegger on tarkoittanut ”ontoteologisella metafysiikalla”. 

Tämän analyysin keskeinen sisältö on, että modernin ajan projektit 
olivat olennaisesti sidoksissa pyrkimyksiin löytää tieteelle yleispätevä 
menetelmä, etiikalle universaali perustelu ja ihmisten käytännölliselle 
elämälle yksiselitteinen kieli ja tapa puhua asioista. Nämä hankkeet 
sekä Weil että Heidegger tulkitsivat epäonnistuneiksi ja aikansa elä- 
neiksi. Erityisesti Weilin mielestä tällainen metafysiikka on paitsi kris- 
tinuskon ja kartesiolaisen dualismin leimaamaa, myös liitossa vallan ja 
väkivallan kanssa. 

Merkille pantavaa Weilin analyyseissa on hänen kykynsä ja taitonsa 
liikutella ajattelussaan filosofian historian aineksia sommitellen niistä 
omien tulkintojensa osia ja rakentaen omaperäisiä ja ytimeen iskeviä 

tulkintoja. Niinpä Weil ajatteli, että jos jumalat syntyvät, kuten marxi- 
laisessa ja naturalistisessa perinteessä nähtiin, ihmisten ajautuessa 
luontoa vastaan ja toisiaan vastaan, he pelastuksekseen postuloivat 
ontologisen Jumala-opin, jonka tehtävä on vapahtaa ihminen ahdistuk- 
sesta ja järjestää ihmisten suhteet moraalin kannalta siedettävällä 
tavalla. Tämä ratkaisu ei Weilin mielestä sisällä mitään aineksia 
etiikkaan, ja sitä onkin pidettävä vain pelastuksenomaisena lohdutuk- 
sena tai helpotuksena ihmisten lohduttomaan tilanteeseen. Ontoteologi- 
sen metafysiikan varjossa ihmisen vaellus on ahdistuksen, kärsimyksen 
ja regression sävyttämää, mitä Weil kuvaili painovoiman käsitteellään, 
ja uskontojen tarjoamat kuvat jumalista olivat ihmisten kuvia itsestään. 

Kuitenkaan Weilin esittämä kritiikki ei osoittaudu ensisijaisesti us- 
kontojen tai uskonnollisuuden arvosteluksi, vaan paremminkin kritii- 
kiksi suhteessa siihen, minkä välineellisen ja pakanallisen aseman us- 
konnot ovat saaneet rationalismin ajan yhteiskunnissa. Weil sanookin 
idolatriaksi, epäjumalan palvelemiseksi, sellaista ajattelua, jossa yhteis- 
kunnallista oikeudenkäyttöä ja pakkovaltaa oli perusteltu Jumalalta 
saadulla vallalla. Tässä mielessä Weilin hyökkäys kohdistui ensisijai- 
sesti vallan ja metafysiikan liittoa vastaan ja vasta toissijaisesti kirkon 
opettamaa ontologista jumalakäsitystä vastaan. Toisaalta hänen totea- 
mustensa taustalta on jatkuvasti kuultavissa jämeräpartaisen vallan- 
kumousfilosofin sanat, joiden mukaan uskontojen kritiikki on kaiken 
kriittisyyden ehto. 

Oma immanentti aikamme on jo katkaissut Weilin kritiikeiltä niiden 
terävimmän kärjen. Kun uskonnoilla ei katsota olevan tieteessä eikä 
filosofiassa mitään sijaa, katoaa Weilin esittämiltä ajatuksilta niiden 
uutuudenviehätyksen lisäksi myös tosiasiallinen pohja. Vai katoaako? 
Jos ontoteologinen metafysikkakaan ei enää ole sidoksissa mihinkään 
uskontoon vaan on muuttunut ulkoavaruudesta tulleen Alien-olennon 
tavoin tunnistamattomaksi ajattelutavaksi, se vaikuttaa kulttuurissam- 
me niin kuin hiiva viinissä. Erotuksena on, ettei viini tämän happa- 
nemisen tuloksena parane vaan pikemminkin pahenee. Sen sijaan Weiliä 
itseään voi pitää viinin ja hurmioitumisen nietzscheläisenä ystävänä, 
joka tahtoi antaa ekstaasille sijan yhtä hyvin tieteen kuin uskontojenkin 
piirissä. 

Tässä tutkimuksessa Weilin marxismihenkisyyttä ja teknologiakri- 
tiikkiä tulkitaan osana hänen esittämäänsä modernin yhteiskunnan 
arvostelua. Se motivoitui pyrkimyksestä löytää inhimillinen ihminen 
laskelmoivan järkeisuskon ja kartesiolaisten kahtiajakojen takaa. Nyt, 
kun kartesiolainen lähtökohta on ainakin filosofian piirissä laajalti 
hylätty, on mahdollista ymmärtää myös Weilin esittämien ajatusten 
merkitys etiikalle. Kartesiolaiselle ajattelulle ominaista oli se, että 
ihminen löysi oman olemassaolonsa pelkän ajattelunsa kautta, että 

ajattelun rationaalisuus kytkettiin jumaluuteen ja että vasta Jumalan 
kautta ihminen saattoi löytää toiset ihmiset: saada varmuuden kanssa- 
käymiselle. 

Weilin ajattelun kulku on kartesiolaiseen päättelyyn nähden kään- 
teinen. Weilille olemassa oleminen ei ole ajattelun kautta tuotettu tosi- 
asia. Ihmisen oleminen maailmassa edeltää ajattelemista ja on ehto sille, 
että ihminen voi ylipäänsä esittää kysymyksiä olemassaolosta. Tätä 
ihminen ei totea järkensä eikä tietoisuutensa avulla, mikä jo merkitsisi 
etenemistä järjen ja älyn tasolle, vaan kysymyksessä on esipredika- 
tiivinen olemassaolon kokeminen. Tästä maailmaan kietoutuneisuutensa 
tilasta ihminen kohtaa sekä itsensä että toiset ihmiset. Toisten ihmisten 
kohtaaminen puolestaan on tilanne, joka saattaa kirkastaa sen, mitä on 
transsendenssi, jumaluus. Korostaessaan ihmisen aistillista maailmassa 
olemista tiedon ja ymmärryksen lähtökohtana Weil lähentyi ajattelus- 
saan eksistenssifilosofioita. Näkemyksissään ei-käsitteellisestä jumaluu- 
den kohtaamisesta hän lähestyi uskonnollisia mystikoita, joille heillekin 
kontemplaation ja meditaation kautta saavutettava näkemys Jumalasta 
on inhimillisen tiedon varmin, kirkkain ja selvin muoto. 

Weilille samoin kuin Gabriel Marcelille maailman kohtaaminen 
mysteerinä ei siis merkinnyt hämärää tai epäselvää maailman kohtaa- 
misen tapaa. Päinvastoin: silloin, kun ihminen kohtaa todellisuuden 
ongelmana ja lähestyy sitä ongelmanratkaisun keinoin, hän on jo 
irroittautunut siitä elävästä todellisuussuhteesta, jossa hän aina jo on. 
Tämä kreikan problema-sanasta juontuva ”eteen asettaminen” ja teo- 
retisointi (eli ”ulkoa päin katseleminen”) merkitsivät Weilille todellisuu- 
den peittymistä. Sen sijaan ollessaan kietoutuneena maailmaan ja toisiin 
ihmisiin ihmisellä itse asiassa on jo varmin ja selvin tieto sellaisissa 
kysymyksissä, jotka liittyvät hyvään, oikeaan ja kauniiseen tai siihen, 
miten hänen pitäisi elää. 

Weilin mielestä ihmisen kääntyminen kohti omaa kokemustaan ja 
elinehtojaan vapauttaa ihmiset näkemään hyvän elämän perustan. Ja 
kun ihminen toimii parhaalla mahdollisella tavalla oman elämänsä 
mittakaavassa, hän samalla toteuttaa myös yleispätevää hyvää. Vaikka 
tämä ajatus, jota Weil kehitteli elämänsä loppupuolella, voikin tuntua 
vulgaarilta ja naturalistiselta, sen yhteys esimerkiksi Platonin luola- 
vertaukseen on selvä. Ihmisen koko keho on käännettävä valoa kohti, 
ihmisen koko ruumis on raahattava ulos luolasta. Pelkkä katseleminen ja 
käsitteellistäminen eivät riitä. 

Näin ymmärrettynä Platonin filosofiasta tuli Weilille tie etiikkaan. 
Platonin ja Sokrateen oppi oli maailman yhteisen alkuperän muista- 
mista, sen palauttamista mieleen, että ihmisenä olemisen ja olevaisen 
perusta ovat yksi ja sama. Tämän tuli johdattaa ihmiset söfrosynen, 
tasapainon, harmonian ja oikean mitan mukaiseen elämään. Tämä 

yhteinen perusta on kuvattu Platonin teksteissä Ideaksi, ja vaikka se 
omana aikanamme on saanut tulkinnan, jonka mukaan ideat ja aisti- 
maailma ovat pysyvästi irtileikatut toisistaan, tämä kuilu oli Weilin 
mielestä mahdollista silloittaa uudelleen. Weilin lähteenä ei ollut karte- 
siolainen tai kristillinen Platon vaan alkuperäinen Platon, jota hän luki 
alkuperäiskielellä ja jolle ideoiden maailma oli ainoa tosiolevainen 
maailma. Weil omaksui Platonin ideaopin nimenomaan muodossa, jonka 
mukaan todellisuus on olennaisesti Yksi ja jonka mukaan hyvän idean 
emanoituminen antoi koko olevaiselle sen olemassaolon ja järjestyksen. 
Vaikka aistimaailman kiistäminen näyttää nykyisen Platon-tutkimuk- 
sen valossa mahdottomalta, joka tapauksessa Weil luki Platonia lähtien 
näkemyksestä, että aistimaailma, jota koskee doksa, on illuusio ja ettei 
sitä tosiasiassa edes ole olemassa. Weilin sokraattista sisältöä edustaa 
käsitys, että sikäli kuin ihminen oivaltaa hyvän elämän idean, joka on 
oikeana mittana läsnä olevaisessa, hän tietäessään, mikä on hyvää, tekee 
hyvää. 

Weilin omaksuman monismin valossa voidaan ymmärtää myös hänen 
etiikkansa yritystä löytää sovitus maailmassa vallitsevien ristiriitojen ja 
vastakohtaparien välille. Jos maailma muodostaa jakamattoman yksey- 
den, se ei koostu hyvien ja pahojen ihmisten tai hyvien ja pahojen te- 
kojen konflikteista. Siten on perusteltua asennoitua kaikkiin ihmisiin 
rakkauden nimissä samalla tavalla. Koska emme itse valitse olemassa- 
olomme perimmäisiä ehtoja, kuten syntymäämme tai kuolevaisuuttam- 
me, elämä itse ikään kuin vapauttaa ihmisen kohtaamaan maailman 
sellaisena kuin se on. Maailman ainutkertaisuuden ja ristiriitaisuuden 
kestäminen puolestaan on tilanne, jossa filosofisesti merkityksellisen 
kokemuksen voi elää. 

Tätä tapahtumista Weil kuvaili käsitteellään 'armo”. Armon ilmiö, 
josta Weil puhuu, ei liity lakiin eikä evankeliumiin vaan filosofiseen 
antropologiaan. Se kuvaa ihmisen asemaa olevaisen kokonaisuudessa ja 
toisten ihmisten parissa. Se on Weilin vastaveto niille eksistenssifilosofi- 
oille, jotka olivat huolissaan ihmisen itsensä toteuttamisesta ja ehtimi- 
sestä mahdollisimman paljon. Armon käsitteen kautta Weil antoi vapah- 
duksen niille ihmisille, jotka eivät nähneet pelastusta enempää sartre- 
laisessa yltiöyritteliäisyydessä kuin reformaation tarjoamassa halvassa 
heittäytymisessä joidenkin toisten ihmisten tekemien ratkaisujen 
varaan. Armon ilmiöllä Weil tarkoitti ihmisen oikeutta yksinkertaisesti 
vain olla joutumatta syytetyksi eksistenssinsä perusratkaisujen, vapau- 
den ja valinnan, laiminlyömisestä. Tässä mielessä Weilin käsite /a gräce 
muistuttaa enemmänkin Martin Heideggerin ja eräiden mystikoiden 
ajatuksia kaiken jättämisestä silleen kuin Kierkegaardin tai muiden 
uskonnollisten eksistentialistien huolta oman minän pelastuksesta. 

Simone Weilin fundamentaaliantropologiassa on siis kyse eettisen 

suunnan valitsemisesta ja moraalin peruskiven valamisesta: onko pää- 
määräni individuaatio, oman minän vahvistaminen, tahto, haltuunotto ja 
eriytyminen vai todellisuudelle jättäytyminen, elämän syliin heittäyty- 
minen ja sen oivaltaminen, että kaikki onkin yhtä ja samaa: luonto on 
samaa, ihmiset ovat samaa, eikä mitään erityisyyttä ole olemassa. 

Tämä Weilin edustama monismi yhdistyi hänen käsitykseensä ihmi- 
sestä Rakkauden välittäjänä. Rakkauden ja transsendenssin välillä val- 
litsi Weilin ajattelussa erottamaton ykseys. Voi sanoa, että rakkaus oli 
Weilille aina transsendentaalista, aistikyvyn rajat ylittävää. Se oli si- 
doksissa transsendentteihin merkityksiin. Vapaus ja vastuu eivät olleet 
Weilin peruskäsitteitä mutta rakkaus oli. Se on kuvattavissa ihmisen 
perussuuntautuneisuudeksi maailmaan. Vasta tämän perusperiaatteen 
kautta sinänsä irralliset vapauden ja vastuun aktit saattoivat saada 
merkityksen. Rakkaus on siis paitsi eräänlainen 6lan vital, elämän 
hyöky, myös elämän merkityksen antaja. Weilin mielestä etiikan teori- 
oille ominainen puhe vapaudesta ja vastuusta, hyvästä ja pahasta tai 
oikeasta ja väärästä jäi tyhjäksi sanahelinäksi ilman singulaarisen ihmi- 
sen yksityistä ja uniikkia kokemushorisonttia, johon nähden nämä käsit- 
teet saattoivat saada merkityksen. Tällaiseksi kokemusten horisontiksi 
Weil kuvaili rakkauden. Weil ei ollut konteksti- ja situaatioeetikko siksi, 
että hän olisi vaatinut eettisen tietoisuuden kasvamista yksittäisistä 
tilanteista ja kokemuksista lähtien. Mutta hän oli sitä siksi, että hänen 
mielestään universaalien arvojen ja merkitysten tuli aina kasvaa yksit- 
täisen ihmisen kokemukseen ja henkilökohtaiseen elämään päin, jossa ne 
saattoivat toteutua elämän mittakaavassa. Ihmisellä ei todella ole 
mitään muuta eettisyyden toteutumisyhteyttä kuin arkikokemus, ja Weil 
olikin rakkauden välittäjä paitsi merkityksessä mediate, myös huolen- 
pitoa tarkoittavassa merkityksessä care. Rakkaus ei ollut Weilille ensi- 
sijaisesti tunne- vaan merkityssuhde. 

Tutkimuksessa Weilistä paljastuu paitsi ihmisen eksistenssiä analy- 
soiva antropologi, myös platonistinen essentialisti, arvofilosofi, jonka 
mielessä yleisyyden ja yksittäisyyden välille ei piirtynyt ristiriitaa. Toi- 
saalta Weil ei ollut sellainen rakkauden seireeni, joka jättää lukijansa 
opillisten kysymysten vangiksi. Filosofeille epätyypilliseen tapaan Weil 
työskenteli tehtaassa, raatoi puutarhassa, osallistui Espanjan sisällis- 
sotaan, lähetti elintarvikekorttinsa rintamalle ja teki rohkean teon 
arvostelemalla demokratioiden tekopyhyyttä. Hän oli siis mitä käytän- 
nöllisin filosofi. Omassa elämässään toteuttamiensa ihanteiden ohella 
Weiliä luonnehti näkemys filosofiasta kutsumuksena. Niille, jotka eivät 
ole vielä ehtineet ratkaista, kuka oli 1900-luvun merkittävin filosofi, 
haluaisinkin ehdottaa, että ehkä hän omalla, jokaisen ihmisen filosofi- 
luonnetta korostavalla tavallaan oli Simone Weil. 

Vaelteleminen ja juurettomuus kuuluvat monen näkijän, kokijan ja 

mystikon elämään. Siksi ei ole ihme, että myös Weil kuvaili ihmisen 
kaipausta onnen sydämeen nimenomaan tieksi. Tähän liittyy hänen Pla- 
tonilta lainaamansa käsite metaxy, joka tarkoittaa väliastetta, välittävää 
arvoa. Weilin mielestä välittävän rakkauden tie on avoinna kaikille, ja 
jokainen ihminen voi tälle tielle pyrkiä. Ihmisenä todellistuminen ei 
edellytä ensisijaisesti opillisia perusteita, vaan rakastavan välittämisen 
sivistys sykähtelee mahdollisuutena jokaisen eettisen subjektin sydä- 
messä. 

Weilin ajatusta voi pitää rohkaisevana sikäli, että hänen mielestään 
tie, jolla ihminen voi ymmärtää itseään ja päästä lähemmäksi kai- 
pauksensa päämäärää, on jo olemassa. Sitä ei tarvitse itse rakentaa. 
Siksi ihmisen tie ei käy filosofien ja profeettojen kuvaileman autiomaan 
halki, eikä sitä tarvitse kulkea ilman kommunikaatiota ja välittämistä, 
yksin. Weilin kuvailema olevaiselle jättäytyminen ei merkitse passiivista 
elämänmahdollisuuksien laiminlyömistä tai periksi antamista haastei- 
den edessä, vaan sitä, että ihminen tarttuu ja vastaa hänelle annettuihin 
haasteisiin eli omaan filosofin kutsumukseensa. 

Tässä mielessä rakkauden tiellä oleminen on eräänlaista pimeässä 
yössä loistavien lamppujen ja merkkivalojen seuraamista ja niitä kohti 
kulkemista. Se on suunnistamista kaipauksen kipinällä sytytettyjen lyh- 
tyjen loisteessa, hohtamista yhdessä toisten lamppujen kanssa ja su- 
lautumista olevaisen hehkuun. Se on rakkauden täyttymyksen etsimistä. 
Nämä eivät ole arjen ankeudella kyllästetyn ja raudanluyjilla logiikoilla 
terästetyn aikamme hyveitä, mutta Weilin mielestä me kykenemme 
niiden elämiseen yhtä hyvin kuin varhaiset mystikot, sillä ihmisenä 
oleminen perustuu nykyisin aivan samanlaisiin tarpeisiin, toiveisiin ja 
odotuksiin kuin ennenkin. Väliä ei ole erityisesti edes sillä, mistä 
filosofisesta perinteestä lähtien ihminen alkaa olevaisen ekstaattista 
tietä kulkea. Kuten Weilin edustamasta synkretismistä havaitaan, ihmi- 
sen olemiseen liittyvät kysymykset ovat samantyyppisiä eri puolilla maa- 
ilmaa. Siksi myös vastaukset, joihin eri perinteissä on päädytty, muis- 
tuttavat toisiaan. Epäilyksetöntä on, että Platon ja filosofian sokraatti- 
nen perinne muodostuivat Weilille itselleen rakkaimmiksi, mutta 
perinteitä tärkeämpiä hänelle olivat lopultakin vakavuus ja into, joilla 
kysymyksiin tartuttiin: ajattelun omakohtaisuus, heittäytyminen ja filo- 
sofian kutsumusluonne. 

Asian voisi ilmaista niin, että Weilin filosofiakäsitykselle ominaista oli 
uskomus, että hänellä olisi oman aikansa elämässä jokin tärkeä tehtävä 
ja että hänen tulisi täyttää tämä filosofin kutsumuksensa. Siitä huoli- 
matta, että maailman ja elämän salaisuudet pysyisivät vaiti, ihmisen ei 
pitäisi laiminlyödä kutsumuksensa etsimistä vaan oivaltaa, että samaan 
tapaan kuin tiellä kulkeminen on osa matkan etenemistä, on oman 
kutsumuksen etsiminen osa filosofintehtävän täyttymistä. 

Jukka Hankamäen teokset 


1. Enkelirakkaus 
Filosofia ja uskonto homoseksuaalisuutena 


2. Rakkauden välittäjä 
Kulttuurikritiikki ja eettisen ihmisen ideaali Simone Weilin ajattelussa 


3. George Herbert Mead ja symbolinen interaktionismi 
Tutkimus minuuden, merkitysten ja yhteiskunnan rakentumisesta 


4. Dialoginen filosofia 
Teoria, metodi ja politiikka 


5. Filosofia räjähti, tulevaisuus palaa 
Vähä katekismus filosofiselle anarkistille 


6. Filosofiset viuhahdukset 
Populaarifilosofisia tekstejä sekseistä, vallasta ja filosofisista liikkeistä 


7. Työttömän kuolema 
Johdatus uuteen työyhteiskuntaan ja työn filosofiaan 


8. Kansallisfilosofinen manifesti 
Tie tulevaisuuden Suomeen 


9. Kuka halusi murhata filosofin? 
Romaani filosofian hulluista päivistä ja myös rikoksesta 


10. Suomalaisen nykyfilosofian historia 
Mustelmani taisteluista tieteen ja filosofian kentillä 


Verkkokolumnien kokoelmat 


1. Sensuurin Suomi 
Filosofisesti korrekteja kolumneja arkipäivän ajatusrikoksista 


2. Kansanvallan varkaat 
Kirjoituksia kansanvallan kaventamisesta Suomessa 


3. Valhe kaatuu 
Fatwoja ja jeremiadeja eripuraisesta Euroopasta 


4. Minuutti on mennyt 
Synkkää yksinpuhelua vieraantuneesta valtakunnasta 


5. Sanaakaan en vaihtaisi pois 
Kirjoituksia maahanmuutosta, monikulttuurisuudesta ja 
kansainvälisyydestä 


6. Vastahankaan 
Punavihreän kuplan puhkaisuja 


7. Ankara totuus 
Ansaittuja analyysejä ja valittuja verkkokolumneja 


8. Poliittisesti korrektia 
Kutkuttavan kivaa kujerrusta vastuuvalheista 
ja vihatotuuksista sinulle, kyyhkyläiseni 


Mediatutkimukset 


1. Totuus kiihottaa 
Filosofinen tutkimus vasemmistopopulistisen 
valtamedian tieto- ja totuuskriisistä 


2. Pavlovin koirat 
Tieteellinen tuomio median ja byrokraattien kostosta 


Simone Weilin elämä ja filosofia 


Mitä Simone Weil ajatteli rakkaudesta ja kärsimyksestä? 
Mitä hän sanoi vallasta, valtiosta ja tieteestä. Kuka hän oli? 


Ranskalaisen Simone Weilin ajattelussa pyhän ja pahan 
analyysit nivoutuvat ravistelevaan kulttuurikritiikkiin 
ja eettisen elämäntavan etsintään. 


Lyhyeksi jääneen elämänsä aikana Weil ehti muotoilla 
vallan ja väkivallan olemuksesta 
sekä eurooppalaisen ajatteluperinteen tilasta 
tarkkanäköisen tulkinnan, jonka vaikutukset heijastuvat 
myös meidän aikaamme. 


Weilissä yhdistyi harvinaisella tavalla 
äärimmäisen individualistinen mietiskelijä 
ja sosiaalisesti vastuuntuntoinen kansalainen. 
Hän oli filosofi, joka eli niin kuin opetti. 


FT, VTT Jukka Hankamäen tutkimus on kattava esitys 
kulttuurimme muotokuvana pidetystä filosofista. 
Teos valaisee monipuolisesti Weilin yhteiskuntafilosofiaa 
ja uskontokritiikkiä, perehdyttää lukijan hänen ajattelunsa 
mystisiin puoliin sekä avaa näköalan hänen elämäänsä. 

